
Introductio 


Definitio cosmologiae. 1. Nomen cosmologiae a voca- 
, bulo xóouoc derivatur, quo Graeci mundum ob singularem 
ordinem appellarunt. Significat igitur philosophiam mundi 
corporei. Mundus autem triplici significatione accipi solet: 
interdum universitatem omnium rerum creatarum tum spi- 
ritualum tum corporearum, nonnumquam hane terram, 
saepe denique universitatem rerum corporearum terrestrium 
et caelestium designat. Haec tertia significatio voci mundi 
subest, quando de philosophia mundi sive cosmologia 
sermo fit. 

Cosmologia etiam ,philosophia naturalis* appellatur, 
quia universitas rerum corporearum, de quibus cosmoloeia 
agit, etiam natura vocatur. 

2. Definitio igitur cosmologiae haec est: est ea phi- 
losophiae pars, quae de rebus corporeis secundum rationes 
ultimas agit. 

Dicitur ,de rebus corporeis' agere; quo obiectum eius 
materiale indicatur. Rebus corporeis tum corpora non 
viventia sive anorganica tum animalia et plantae tum 
homo ipse spectato corpore adnumeranda suut. Anima 
hominis, quippe quae spiritualis est, ordinem corporeum 
excedit, ideoque eius vita psychica obiectum peculiaris 
disciplinae philosophicae, psychologiae, est. 

Animalia quidem et plantae praeter corpus etiam 
vitam et altius vitae principium sive animam habent. Et 
inter recentes scholasticos nounulli tractationem vitae ani- 


malium et plantarum a cosmologia separant et psycholo- 

giae adiungunt, Aristotelem imitantes, qui in libro IlIepi 
vvoxfs omnem vitam pertractat. Sed aptius cum pletisque 
philosophis hodiernis haec tractatio a psychologia dividitur 
et cosmologiae attribuitur. Nam animae animalium et 
principia vitae plantarum a materia pendent et sic ad or- 
dinem materialem pertinent. 

Cosmologia ,rationes ultimas! sive remotas mundi cor- 
porei considerat. Hoc verbo addito obiectum eius formale 
exprimitur, quo a scientiis naturalibus, e. g. a physica, 
chemia differt, quae cum cosmologia idem quidem ob- 
iectum materiale commune habent, mundum nempe cor- 
poreum, sed obiecto formali differunt. Cosmologia enim 
non descendit ad consideranda singula corpora vel parti- 
cularia eorum genera, ut solem, carbonium, quercum, ne- 
que descendit ad particulares et propinquiores eorum affec- 
liones causasve, velut leges astronomicas, mechanicas, op- 
ticas, sicut scientiae naturales, sed universales atque su- 
premas rationes inquirit, quae omnibus vel plurimis cor- 
poribus communes sunt. "Tales sunt mundi origo, initium 
et finis, corporum extensio, locus, spatium et tempus, in- 
terna corporum constitutio, teleologia, miraculorum possi- 
bilitas, natura et origo vitae. 

Cosmologia metaphysicae adnumeratur. Metaphysica 
enim modo latius quam antiquitus accipitur. Veteres meta- 
physicam strictius pro sola tractatione rerum immaterialium 
accipiebant ideoque tantum ontologiam et theologiam na- 
turalem metaphysicam appellabant, philosophiam autem 
mundi et animae, quam nunc cosmologiam et psychologiam 
vocamus, ,physicam^ appellabant, quae illo tempore omnem 
traetationem scientificam de rebus corporeis, homine non 
excepto, complectebatur. 

J. Sic elucet discrimen cosmologiae a scientiis natu- 
ralibus (Naturwissenschaften, sciences naturelles). "Triplex 
nimirum naturae seu mundi consideratio distingui potest: 
descriptiva, in scholis inferioribus adhibita, quae facta vel 
res naturales simpliciter describit, a diligentiore explicatione 
abstinens; quae non est scientia stricte dieta; —  simpli- 
citer scientifica, quae observationibus et experimentis, com- 

putationibus mathematicis et variis ratiociniis leges naturales 
earumque rationes propinquas investigat, v. g. leges lapidis 
proiecti scrutatur easque ex inertia et gravitatione declarat ; 
— denique consideratio philosophica, quae in rerum cor- 
porearum rationes ultimas inquirit. 


Lineamenta historica. Natura externa primam hominum 
attentionem in se convertit. Ideo invenimus, primas phi- 
losophorum scholas in Graecia potissimum res cosmologicas 
tractare, ex parte quidem modo phantastico, attamen ita 
.simul, ut iam magnas illas quaestiones attingant, quae ad- 
huc mentes movent. Schola ionica antiqua primum inqui- 
rere incepit, ex qua substantia mundus constaret. "l'hales 
(cire. 600 a. Ch.) aquam putavit omnium primitivum ele- 
mentum esse, Anaximander autem materiam informem 
(&ángipov), ex qua per quandam evolutionem omnia deri- 
vata sint, Anaximenes denique aerem. Pythagoras autem 
(f eire. 500) cum sua schola existimavit, numerum esse 
omnium internum principium mundique harmoniam legibus 
mathematicis regi. Eleates (Xenophanes 1 c. 480) monistae 
speeulativi fuerunt, negantes omnem rerum multitudinem 
et mutationem. .E contrario Heraclitus (c. 500) nihil sta- 
bile admittit, sed omnia in continuo fieri et mutatione posita 
esse contendit (xávta Ósi); principium omnium ignem (vi- 
ventem, divinum) esse arbitratur. Schola ionica iunior, 
quae sequitur, veteris scholae ionicae speculationes de 
rerum natura et causis perficere conatur: Empedocles (T c. 435) 
quatuor elementa admittit, aquam, aerem, ignem, terram, 
ex quarum mixtione omnia efficiantur, quae doctrina post- 
modum vulgaris effecta est; Leucippus et Democritus (T c. 370) 
atomistae sunt omnia corpora ex atomis aequalibus et in- 
corruptibilibus componi arbitrantes, et Democritus quidem, 
praeter atomos nihil admittens, etiam primus extremi ma- 
terialismi defensor factus est; Anaxagoras autem (f c. 428) 
primus inter philosophos expresse mentem (vooc) et qui- 
dem, ut videtur, divinam mundi ordinatricem esse docet. 


Quod iam principes antiquorum philosophorum attinet, 
Plato, a sensibus fere aversus et potissimum idealia spec- 

tans, de corporum natura parum tractavit. Defendit autem, 
mundum ex quatuor elementis a Deo (demiurgo) formatum 
esse; praeterea mundum anima vivificari docet, hylozois- 
mum statuens, quem ceteroquin etiam Pythagoras et alii 
veteres defenderunt. Ex Platone etiam derivatur divisio 
philosophiae (quae primum a Xenocrate statuta esse videtur) 
in physicam (philosophiam naturalem), ethicam et dialec- 
ticam seu logicam, quam divisionem postea Patres multique 
doctores medii aevi receperunt. 

Aristoteles (T 322) philosophiae naturali eximium pro- 
gressum attulit et antiquorum tentamina ac dubitationes 
magna ex parte ad clariorem veritatem adduxit. Imprimis 
recte cum speculatione observationem coniunxit et quidem 
tam copiosam, qualis in homine hodiernis mediis technicis 
destituto admirationem movet; merito pater historiae natu- 
ralis vocatur. Aristoteles docet, mundum componi ex sub- 
stantiis permanentibus et multis, quae singulae in se co- 
alescant ex materia prima indeterminata omnibus communi 
et forma substantiali specificante; singula autem corpora 
perpetuas mutationes substantiales et accidentales subire. 
Explicat locum et tempus. Hes naturae docet in fines 
tendere et quidem ultimo in Deum, qui omnium mutationum 
ultimum principium sit. Sed creationem ex nihilo ignorat; 
mundum aeternum esse putat. In organismis admittit prin- 
cipium vitae seu animam. 

Sed praeter haec docet alia, quorum aliqua saltem etiam medio 
aevo constanter retinebantur, nunc autem ab omnibus relicta sunt. 
Retinet quatuor elementa ab Empedocle statuta et quatuor fundamen- 
tales qualitates (calidum et frigidum, siccum et humidum), e quibus 
omnes res et qualitates compositae sint, et singulis elementis peculi- 
arem locum proprium esse vult, ignem et aerem in sublime tendere 
ait, lerram vero et aquam deorsum. Corpora caelestia existimat ex 
alia materia constare quam terrestria et incorruptibilia esse. Stellas 
cum communi illius temporis opinione arbitratur sphaeris affixas esse 
(56 sphaeras caelestes enumerat), quae circa terram in medio sitam a 
spiritibus sphaericis circummoveantur, derivata vi movendi ab ultima 
quadam vi movente, quae moveat, quin ipsa moveatur, a Deo. 

Libri maioris momenti, quos Aristoteles de rebus cosmologicis 
scripsit, hi sunt: «voixá (Doo àzpóaois vel lIepi q$osoc) libri 8; 
IIepi oópavoó ]l 4; Ilepi yevéceogG xai o90pác ll. 9; MereopoAoyixá 
vel IIepi uerecpov 1l. 4. 

Scholastici in rebus cosmologicis generatim Aristotelem 6 
sequuntur, etiam in iis plerumque, quae scientiae hodiernae 
adversantur. Sed eius sententias et notiones perficiunt et 
creationem mundi ex nihilo, initium mundi in tempore, 
eius ordinationem in finem multo rectius exponunt. Inqui- 
sitionibus empiricis haud multum operam dant, exceptis 
aliquibus, qui etiam hac in re egregia praestiterunt. Inter 
quos maxime Albertus M. eminet, qui vix non omnibus 
scientiis naturalibus operam navavit, praesertim vero in 
rebus zoologicis et botanicis tum multa nova facta collegit 
tum novas explicationes attulit, ut harum rerum periti eum 
,Observatorem empiricum primi ordinis^ vocent!). Praeterea 
nominandi sunt Robertus Grosseteste (Bobertas a Lincoln, 
T 1253) scholae franciscanae, Oxoniensis, in rebus natura- 
libus et mathematicis apprime peritus, et eius discipulus 
magistro superior, Joger Baco, in mathematica et rebus 
naturalibus, physicalibus maxime, atque etiam in technicis 
mirum in modum versatus. 

Antiqui scholastici cosmologiam una cum psychologia 
,physicae* adnumerabant, quae illo tempore omnem scien- 
tificam tractationem de rebus corporeis, etiam de ipso ho- 
mine, comprehendebat, eamque a metaphysica distinguebant, 
quae solum de rebus immaterialibus, de ente in genere et 
Deo, agebat. Physica illa vetus tempore recentiore, auctis 
inquisilionibus naturae, in duplicem partem divisa est, unam 
empiricam, nempe scientias naturales, philosophicam alteram, 
quae postmodum in cosmologiam et psychologiam divisa 
est. Utraque disciplina deinceps metaphysicae adnumerata est. 

Ex saec. 16 magni progressus scientiae naturalis facti 
sunt, primum in rebus astronomicis, deinde in mechanica, 
physica aliisque disciplinis (Copernicus, Kepler, Newton, 
Galilei); simul methodus empirica, videlicet observatio et 
experimentum, usus hypothesis et inductionis et mathema- 
ticae, in inquisitiones naturae inducta est. His effectum est, 


-1 


V H. Stadler: ,Albert war ein Beobachter ersten Ranges, und 
würe die Entwicklung der Naturwissenschaften auf der von Albert ein- 
geschlagenen Bahn weiter gegangen, so würe ihr ein Umweg von drei 
Jahrhunderten erspart geblieben." »Verhandl. deutscher Naturforscher 
u. Àrzte [ (1909) 35. Überweg, Geschichte d. Philos. Il'* (1915) 469. 

ut multae sententiae peripateticae physicalem mundi con- 
ceptionem spectantes labefactarentur et inde non pauci 
concluderent, totam philosophiam naturalem, immo philo- 
sophiam scholasticam universam relinquendam et aliam in- 
choandam esse. 

Kant philosophiam naturalem non solum ab inquisi- 
tione empirica distinguit, sed etiam penitus seiungit, philo- 
sophiam naturalem illam dicens, quae pure a priori sen- 
tentias de natura statuat; propterea etiam valorem ei de- 
negat. Eius discipuli Schelling et Hegel illa via audacius 
progredientes a priori, inquisitiones et progressus empiricos 
etiam expresse despicientes, doctrinam de natura constru- 
xerunt pure speculativam et magna ex parte phantasticam, 
quae aliquamdiu mentes decepit, sed brevi effecit, ut scien- 
tiarum naturalium cultores a philosophia naturali abhor- 
rerent eiusque nomen odiosum evaderet. Sed diu haec 
plena seiunctio scientiae naturalis a philosophia et materia- 
lismus, in quem scientia sic incidit, durare non potuit. 
Magis magisque iam ad philosophiam naturalem revertuntur. 

Praecipuae quaestiones, quae nunc discuti solent, 
hae sunt: sitne tenenda realis exsistentia mundi externi; 
sitne pluralitas rerum in mundo admittenda an vero ad 
mentem monismi neganda; utrum res naturae tantum in 
actionibus, in fieri et eventibus consistant (dynamismus, 
actualismus) an vero ex substantiis; quae sit structura cor- 
porum; sitne teleologia in mundo et quomodo sit expli- 
canda; sitne vitalismus statuendus necne; quae sit origo 
mundi, ordinis et vitae, cui quaestioni omnium maxime 
principali fere semper secundum mentem monismi respon- 
detur praetermittendo vel negando creationem eiusque loeo 
aeternitatem mundi et evolutionem substituendo. 


De methodo cosmologiae. Methodus, quam in cosmo- 
logia observari oportet, ex eius fine colligitur, qui hic est, 
ut rerum corporearum remotiores rationes cognoscantur. 
Proinde in eo consistit, quod experientia cum. cogitatione 
mentis accomodate ad finem coniungitur. Ab experientia 
sensuum initium sumendum est; non enim a priori mens 

statuere potest, quid de corporibus dicendum sit. Ad quas- 
dam theses philosophicas, e. g. ad eas, quae de ultima 
causa mundi agunt vel finalitatem rerum, falsitatem monismi 
et similia defendunt, mediocris experientia sufficit, quam 
observatio communis offert. Ad alias theses vero, quae 
e. g. de corporum constitutione agunt, uberior et accurata 
experientia postulatur ideoque in hisce diligentius scientiae 
naturales consulendae sunt. Ex factis experientia notis 
deinde cogitatio mentis ope inductionis et ratiocinii ad al- 
tiores rerum rationes. indagandàs progreditur. 


De accusatione adversus scholastitos. Aristotelem, qui primus 
philosophiam naturae diligentius excoluit, generatim hanc 
methodum recte adhibuisse, plerique concedunt; immo eius 
industriosas observationes laudibus celebrant. 

Attamen constans e longo tempore accusatio contra 
philosophos scholasticos antiquos profertur, eos recta prin- 
cipia de usu experientiae ignorasse omniaque paene a pri- 
ori, observatione neglecta, construxisse, immo eos caece 
Aristotelem secutos esse; tempore demum Franc. Bacon 
Verul. veram methodum inventam esse. Sed haec cum 
veritate dici non possunt. 

1) Sceholasticos de necessitate experientiae recta prin- 
eipia novisse, ille solus negare potest, qui philosophiae 
eorum notitia caret. Insuper expressa veterum testimonia 
hanc eorum notitiam clare ostendunt. 

,Omnis notitia nostra in scientia naturali^, inquit Scotus, ,fun- 
datur super experientiam.*!) ,In quibus [physicis] experientia multo plus 
confert quam doctrina per demonstrationem*, affirmat Albertus M.?) 
Idem alio loco: ,Multitudo temporis requiritur ad hoc, ut experimentum 
probetur ita, quod in nullo fallat .. Oportet enim experiri non in uno 
modo, sed secundum omnes circumstantias probare, ut certe et recte 
sit principium operis*?); ,earum autem [doctrinarum], quas ponemus, 
quasdam quidem ipsi nos experimento probavimus, quasdam autem re- 
ferimus ex dictis eorum, quos comperimus non de facili aliqua dicere 
nisi probata per experimentum. Experimentum enim solum certificat 
in talibus, eo quod de tam particularibus naturis syllogismus haberi 
non potest.'* Simili modo passim. Porro S. Thomas scribit: ,Licet 


') In 1 Phys. q. 6. — *) In 1 Met. tr.1 c. 1. — *) In 6 Eth. tr. 2 
c. 95. — *) Opp. (ed. Jammy) V 430a. 

multi dicant, quod scientia naturalis non debet appreliari eo, quod non 
sit utilis ad speculationem divinorum, iu qua vita beatissima et felici- 
tas hominis consistit . . tamen isti decipiunt se ipsos, quia non solum 
scientia istius libri, sed etiam tota scientia naturalis, in qua non solum 
oportet considerare conimunia, sed etiam specialia et propria unicuique, 
deservit ad huiusmodi speculationem divinorum, quia per manifesta et 
naturalia tamquam per effectus in cognitionem causarum pervenimus.* ") 
Praeterea nounullis in locis indicat, doctrinas et hypotheses de rebus 
naturae considerato iudicio ex factis observatis sumendas esse. De qui- 
busdam sententiis astronomorum, irregularitates motuum planetarum 
speclantibus, haee scribit: ,Illorum autem suppositiones, quas adinve- 
nerunt, non est necessarium esse veras; licet enim talibus suppositioni- 
bus factis appareant solvere, non tamen oportet dicere, has supposi- 
liones esse veras: quia forte secundum alium modum nondum ab lio- 
minibus comprehensum apparentia circa stellas salvatur.*?) Petrus Jo. 
Olivi (f 1998): ,Posito*, inquit, ,quod ipse [Aristoteles] hoc sensisset, 
non est ipse deus intellectus nostri, cui credere tamquam regulae in- 
errabili teneamur.*?) Tempore posteriore B. Pereira scribit: ,In phy- 
siologia primas iudieio sensuum longa experientia et diligenti obser- 
vatione explorato atque confirmato, secundas ralioni, auctoritati pu 
sophorum postremas defero.^*) 


2) Sed concedendum est, veteres scholastieos non sem- 
per ita experientiam consuluisse, sicut oportet, neque gene- 
ratim multas accuratas inquisitiones instituisse, sed plerum- 
que illa observationum copia contentos fuisse, quam in 
libris Aristotelis coacervatam invenerunt, neque tales me- 
thodos empirieas excoluisse, quas nunc adhibemus. Tamen 

a) fuerunt, qui maxima cum diligentia studiis physica- 
libus et maihematicis se dabant novasque observationes et 
experimenta instituebant, ut Albertus M., Grosseteste, Roger 
Baco. Etiam florens status architecturae illius temporis: 
eximiam potestatem technicam manifestat. Neque putan- 
dum est, omnes magnos scientiae naturalis progressus et 
inventiones initio aetatis recentis subito factas esse. Non 
raro saeculis antecedentibus eius vestigia et initia inveni- 
untur. E. g. hodierna notio inertiae a Galilei proposita iam 
apud antiquos invenitur.)  ,Doctrina terram moveri et 


orbem quiescere asserens iam initio saec. 14 in scholis 


) In 4 Buteon l. 1. Cf. etiam C. gent. II 2 ?) 2 De caelo 
et mundo 1. 17. *) Quaestiones in 2. lib. UN q.92. Edidit 
B. Jansen 19292, . 3) De communibus omnium rerum naturalium 


principiis (1595) Praef. — 5$) Cf. infra, De motu in inertia. 

parisiensibus serio [inter aliquos] disputata est*!), et prius 
iam ab aliquibus philosophis graecis proposita fuit. 

b) Quamquam interdum Aristotelis auctoritate, in rebus 
praesertim empiricis, iusto plus fiderent, tamen non caece 


ea confisi sunt. 

Albertus M admonet, etiam sapientes erroribus implicari posse; 
Scotus iis, qui per auctoritatem alicuius philosophi rem demonstrari 
arbitrantur, respondet, philosophos. non omnia a se affirmata demon- 
strasse; Adelhardus a Bath inconsiderate auctoritatem sequentes ani- 
malibus similes esse dicit, quae caece vinculis trabantur; Alanus ab 
Insulis animadvertit, auctoritatem sicut ,nasum cereum* in omnes 
partes torqueri posse. ,Quamquam in multis contradicendum sit Ari- 
stoteli*, ait Guilelmus Parisiensis (T 1949), ,sicut revera dignum et 
iustum est, et hoc in omnibus sermonibus, quibus dicit contraria veri- 
tati, sic suscipiendus est, id est sustinendus in iis omnibus, in quibus 
recte sensisse invenitur.*?) Et Durandus: ,Naturalis philosophia", in- 
quit, ,non est scire, quid Aristoteles vel alii philosophi senserint, sed 
quid habeat veritas rerum,**) ,Eam ob causam", inquiunt Conimbri- 
censes aetate sequiore, ,fas erit nobis interdum Aristotelem relinquere, 
ubi id suaserit experientia, maxime artis anatomicae, quae post Ari- 
stotelis tempora plus viguit magisque in usu fuit,^* Rodericus de 
Arriaga Scribit: ,Non dubitabis, puto, prudens lector, etiam his tem- 
poribus quinque nobis esse sensus non semper hebetiores, aculiores 
saepe .. Lxperientiae extra controversiam nobis longe superiores sunt: 
quae enim illi observarunt, nos eorum saltem auctoritate freli novi- 
mus; multa alia singulis diebus innotescunt, quae tunc latuerunt: cur 
ergo et nobis non licebit consequentias novas deducere, ab ipsis vete- 
ribus deductas non semel nullas fuisse ostendere, momenta rationum 
nonnumquam ad lancem reponere et leviora manifeste deprehendere. **) 


c) Non sine speciali providentiae dispositione factum 
esse videtur, ut doctores antiqui rebus empiricis minus 
operam darent, ut eo maiore atque toto conatu in altiores 
disciplinas excolendas et veritates ideales tractandas in- 
cumbere possent; quae studia culturae occidentali plane 
necessaria erant, antequam homines tanta contentione studia 
empiriea colere possent. Quare meritum eorum maximum 
est, quod, etiamsi in philosophia naturali cum Aristotele 


!) Überweg- Baumgartner, Geschichte d. Philos. II'? (1915) 549: 
,SchlieBlich muf& noch hervorgehoben werden, daf bereits am Anfang 
des vierzehnten Jahrhunderts die Lehre von der Erdbewegung und der 
Ruhe des Himmels in den Pariser Schulen ernstlich diskutiert wurde." 
— ?) De anima c.2 p.12. — ?) In 1 sent. d. 4 q. 5. — *) Lib. 1 De 
gen. et corr. IV 27 2. — ?) Cursus philosophicus? (Lugd. 1644) Praef. 


11 


12 


e 
- 


10 Introductio 


in aliquibus erraverunt, in quaestionibus maxime praeci- 
puis veritates perennes stabiliverunt. 

d) Denique condiciones, quae ad magnos in scientiis 
empiricis profectus faciendos necessariae sunt, veteribus 
praesto non erant, videlicet instrumenta et exquisita ars 
technica, typographia, sine qua plurimorum continua coo- 
peratio obtineri nequit, et similia. Insuper doctores antiqui 
fere omnes erant sacerdotes et religiosi monasteriis alligati. 


Philosophia naturae non repudianda est. Adhuc multi 
sunt, maxime inter scientiarum naturalium cultores, qui, 
empirismo nimis adhaerentes, opinantur, in scientiis natura- 
libus et inquisitione ac declaratione legum naturae sisten- 
dum esse, a philosophica autem naturae consideratione, 
metaphysicis quaestionibus, immo etiam a conceptibus 
philosophicis, e. g. finis, substantiae, virium, plane ab- 
horrent. 

Ad hunc contemptum metaphysicae producendum plu- 
rimum contulit saeculo elapso philosophia moderna ideali- 
stica (Schelling, Hegel), quae tot tantasque de rebus natu- 
rae phantasias protulit; e contrario empirismus quandam 
modestiae speciem prae se fert itaque multos decipit. Prae- 
terea perpetua occupatio in scientiis empiricis mentem fa- 
cile obtundit et philosophicis quaestionibus tractandis minus 
aptam reddit. 

Immerito autem cosmologia repudiatur. a) Tenendum 
quidem est, in rebus mundi cognoscendis a diligenti ex- 
perientia proficiscendum esse. Sed aeque verum est, men- 
tem humanam ultra ea, quae experientia offert, cogitando 
progredi rerumque causas altiores cognoscere posse.!) 

b) Mens impetu naturae ad altiores quaestiones de 
hoc mundo movendas impellitur, quae naturae inclinatio in 
vanum tendere nequit, nisi quis naturam rationalem essen- 
lialiter inordinatam reddere eique dignitatem animali alti- 
orem denegare voluerit. Praeterea nisi scientiis naturalibus 
philosophia accedat, quae ultima responsa mentis quaesti- 


!) Cf. de possibilitate metaphysicae Ontol.* n. 21. Amplior em- 
pirismi expositio et refutatio in Critica datur. 

onibus praebet, scientiae naturales absolutione sua et mutua 
unione, qua inter se colligentur, carent. 

Ideo inter scientias naturales et philosophiam apta 
coniunctio, non vero separatio esse debet. 


Divisio. De rebus igitur corporeis ita tractabimus, ut 

1« parte de natura entium corporeorum disseramus. et 
quidem prius (14 sectione) de corporibus generatim seu de 
iis, quae omnibus corporibus conveniunt, postea (2a sectione) 
de iis, quae plantis et animalibus speciatim conveniunt, 
scilicet de vita eorum. 

2a parte de mundo: corporeo universo agendum erit: 
de mundo in se spectato, de origine, initio et fine mundi 
.anorganici, de origine organismorum. 


In philosophia naturali hodierna amplum locum quae- 
stiones criteriologicae occupare solent de exsistentia mundi 
externi, de realitate corporum extensorum, de substantia, 
causalitate et aliis. Haec omnia nos in critica et ontologia 
tractata et demonstrata supponimus. 


e a —. 


14 


PARS PRIMA 
De natura rerum corporearum 


Seetio prima 
De eorporibus generatim 


Caput I 
De proprietatibus corporum 


Corporis nomine substantiam significamus, quam per 
spatium extendi variisque qualitatibus sensibilibus affectam 
esse percipimus. Corpora dividuntur in organica sive vi- 
ventia et anorganica sive non viventia. Corpora anorganica 
vel in statu solido vel liquido vel gazeo sunt. (Praeter haec 
corpora proprie dicta, quae etiam materia ponderabilis ap- 
pellantur, physici aliam materiam admittunt, aetherem, cui 
propter pondus physice non demonstrabile nomen ,materiae 
imponderabilis* tribuunt). 

De corporibus ita disseremus, ut primum de praecipuis 
universi ordinis corporei proprielatibus seu qualitatibus, 
quae inquisitionem philosophicam postulant, agamus, deinde 
de corporum activitate, postremo de interna eorum natura 
tractemus. Apud veteres quidem scholasticos usus ferebat, 
ut a declaranda interna corporum constitutione initium 
facerent, proponendo primum compositionem corporum ex 
materia prima et forma substantiali. Sed quia recentiore 
aetate quaestio philosophica de constitutione corporum ad- 
modum spinosa effecta est, ab iis potius initium faciemus, 
quae noliora et certiora sunt. 

Proprietates sive qualitates corporum plurimae sunt, 
ut extensio, divisibilitas, impenetrabilitas, durities, inertia, 
gravitas, color, calor, electricitas et aliae. Plerasque earum 
scientiae naturales, physica, mechanica, chemia inquirendas 
sibi sumunt; quae tamen scientiae, si internam naturam 
earum explicandam aggrediuntur, plerumque magnis labo- 
rant obscuritatibus. Philosophia naturalis eas potissimum 
proprietates considerat, quae ab inquisitionibus empiricis 
remotiores et universalissimae ordinis corporei sunt. Inter 
eas primum locum quantitas, omnium prima et universa- 
lissima, obtinet. 


Art. l De quantitate corporea 

Quantitas latissime accepta quamcumque magnitudinem 
perfectionis, durationis, virtutis, materiae vel quamcumque 
multitudinem significat; v. g. admiramur, quanta sit Dei 
sapientia, quanta multitudo stellarum. — Quantitas stricte 
dicta sive corporea (Ausdehnung, étendue), de qua hoc loco 
agimus, est idem ae extensio corporum. Nimirum si cor- 
pora adspicimus, videmus, ea non in unum punctum con- 
tracta esse, sed partes integrantes habere in tres dimen- 
siones per spatium diffusas, ut una pars corporis in hac, 
alia in alia parte spatii sit. Haec igitur proprietas, qua fit, 
ut corpora partes integrantes in spatio diffusas habeant, 
unam extra aliam, vocatur quantitas corporea vel extensio. 
Partes integrantes autem vocantur illae, quae eiusdem na- 
turae sunt cum toto; ita singulae partes ligni et aquae 
etiam ipsae lignum et aqua sunt. Partes essentiales non 
sunt eiusdem naturae cum toto, ut corpus et anima re- 
 Spectu hominis. 

Diligentius igitur essentia quantitatis indaganda est. 
Sed id aggredientibus occurrunt nobis multi simpliciter 
negantes, talem quantitatem extra nos realiter exsistere, 
vel saltem id serio in dubium adducentes; solummodo 
apparentiam subiectivam esse dicunt, quod res nos circum- 


— 

stantes extensae seu corporeae videantur, revera autem eas 
extensas non esse vel saltem id nesciri. Aliqui eorum cum 
Berkeley (t 1753) generatim rerum externarum exsistentiam 
in dubium vocant, plerique autem exsistentiam earum ad- 
mittunt, sed de extensione seu corporeitate dubitant, quo- 
rum ducem Kant esse scimus. 


Non est cosmologiae, sed criticae, veracitatem sensuum 
quantitatem corpoream ut realem exhibentium defendere. 
Hoc loco certum esse supponimus, testimonium sensuum 
de realitate corporum verax esse seu quantitatem corpoream 
realiter exsistere; tantum inquirimus in eius naturam. 


Quantitas interna et externa. Quantitatem corpoream 
in hoc consistere diximus, quod corpus partes integrantes 
in spatio diffusas habeat. Sed haud difficile intellegimus, 
non esse penitus idem in mentis conceptione: ,corpus 
partes integrantes habere* et has partes ,in spatio diffusas 
seu unam extra aliam positas' esse. Certe si sensibus ap- 
prehendimus, ex aucto vel minuto calore ferrum contrahi 
vel latius expandi, omnes censemus, partes corporis easdem 
manere, licet earum diffusio in loco mutari videatur. Quod 
ostendit, nos inter partes corporis et diffusionem earum 
per locum distinctionem rationis facere. Et quidem haec 
duo ita ad invicem referimus: partes, utique certo ordine 
invicem coniunctas, concipimus tamquam internam corporis 
substantiam et entitatem, expansionem autem in spatio ad 
modum qualitatis externae apprehendimus. Prius debet 
corpus partes certo ordine coniunctas habere, dein demum 
has partes per spatium diffundere potest; si enim corpus 
nullas partes haberet, sed sicut spiritus simplex esset, ne- 
que parles in spatio expandere posset, ut una hic, alia 
alibi esset. Itaque in eo, quod substantia corporea partes 
distinctas invicemque certe ordine unitas habet, sita est 
eius aptitudo, ut per spatium se diffundere possit, immo 
non solum aptitudo, verum etiam exigentia; videmus enim, 
substantiam corpoream constanter hanc diffusionem seu 
exirapositionem partium in spatio habere ideoque eam ex- 
igere. Attamen haec diffusio localis a partibus ipsis, ut 

diximus, in conceptione mentis differt sive ratione distincta 
est (saltem ratione; infra enim ostendetur, eam etiam rea- 
liter distinctam esse). 

Itaque duplex quasi partialis quantitas vel extensio in 
corporibus distingui potest, quae utraque simul sumpta 
quantitatem totalem efficit, qua corpus a spiritu differt: 

Quantitas interna, quae in hoc consistit, quod corpus 
partes distinetas et invicem certo ordine coniunctas habet 
atque propterea exigit, ut per spatium se diffundat. Eadem 
quantitas etiam entitativa appellari potest, in quantum est 
ipsa interna corporis entitas composita. Etiam quantitas 
aptitudinalis sive exigentialis vocari potest, quatenus ex- 
tensionem in spatio exigit. Denique etiam quantitas in 
actu primo dicitur, quia prior et alterius radix est. 

Quantitas externa sive localis vel quantitas in actu se- 
cundo seu actualis in hoc consistit, quod partes extra in- 
vicem in spatio vel loco positae sunt. Propterea etiam 
,extrapositio partium^ in loco vocatur. Quantitas localis 
plerumque simpliciter quantitas sive extensio dicitur. 

Ex quantitate locali aliae corporis proprietates se- 
quuntur, quae etiam proprietates quantitatis localis vocari 
possunt: divisibilitas seu aptitudo corporis localiter extensi, 
ut in partes dividatur, mensurabilitas sive aptitudo, ut eius 
dimensiones mensurentur, denique émpenetrabilitas. 

Impenetrabilitas praecipua proprietas quantitatis localis 
est eaque fit, ut unum corpus extensum aliud ab eodem 
loco excludat. Experimur enim, corpora non tantum per 
loca se diffundere, sed etiam constanter ita sua loca occu- 
pare, ut naturaliter non sinant alia corpora secum in eodem 
loco simul esse. De impenetrabilitate paulo plura infra 
dicentur. 

Nota. Aristoteles quantitatem ita definit (quae definitio ex supra 
dictis intellegitur): Ilocóv Aéyero: tó O1imipetóv eig évoxápyovta, óv 
£xátepov f| Éxaotov Ev nt xai tóbe m xéquxev elvat") ,Quantum dici. 
tur id, quod est divisibile in ea, quae insunt, quorum utrumque vel 


unumquodque unum aliquid et hoc aliquid esse potest"; i. e. quantum 
illud esse dicitur, quod divisibile est in partes suas et quidem ;nte- 








!) Metaph. IV 13 (1020 a 7). 

grantes seu tales, quae separatim ut completa entia exsistere possunt, 
velut pars sinistra et pars dextera tabulae. 

Impenetrabilitas modo indicata est illa impenetrabilitas (,ad extra', 
ut aiunt), qua duo corpora divisa invicem repelluni. Nonnumquam 
eliam illud, quo partes continuae eiusdem corporis extra invicem sunt, 
impenetrabilitatem (,ad intra appellant. Neque hic usus vocis vitu- 
perandus est. Quamdiu enim parles extra partes positae sunt, tamdiu 
non possunt esse in eodem loco itaque ad invicem impenetrabiles dici 
possunt. Sed clarum est, hanc impenetrabilitatem (ad intra) nihil esse 
nisi ipsam extensionem localem, quippe qua formaliter fit, ut partes 
corporis una extra aliam sint. 


Th. 1. Nequit in hoc repugnantia inveniri, quod EUST localis a substantia 
corporea realiter separabilis est. 


Declar. Supra ostensum est, duplicem, ratione saltem, 
in corpore distingui posse quantitatem, internam et ex- 
ternam.  Quantitas interna est ipsa substantia corporea, 
quatenus ex partibus constat; ideoque a substantia separari 
nequit. Quantitas autem externa sive localis ad modum 
proprietatis substantiae inhaerentis concipitur, quia per eam 
fit, ut partes extra invicem in loco positae sint. Haec 
duplicis quantitatis distinctio facultatem nobis praebet, ut 
miraculum, quod in Eucharistia fieri docemur, melius com- 
prehendamus vel saltem rationi non contradicere osten- 
damus. 

Compositio ex partibus sive quantitas interna et earum 
diffüsio in spatio seu quantitas localis sallem ratione di- 
stinctae sunt; attamen semper coniunctae inveniuntur. Num- 
quam rationis inquisitio corpus extensione locali privatum, 
multo minus extensionem localem a partibus corporis sui 
separatam reperimus. Immo sola ratio naturalis neque 
positive demonstrare potest, talem separationem fieri posse, 
quia cum certitudine probare non potest, quantitatem lo- 
calem a substantia realiter distinctam esse; quodsi vero 
tantum ratione distingueretur, sane separari non posset. 
Aristoteles quidem, sola ratione innixus, non obscure in- 
dicat, quantitatem localem esse accidens a substantia rea- 
liter distinctum (unde probabiliter inferri posset, id etiam 
separabile esse); eandemque realem distinctionem philoso- 
phi scholastici saepe tamquam lumine rationis notam assu- 

munt. Sed rationes, quas proponunt, plus quam aliquam 
convenientiam huic distinctioni non afferunt.!) 

Attamen communis fere est theologorum sententia, ex 
iis, quae fides de praesentia Christi Dni in Ss. Eucharistia 
doceat, consequi, quantitatem localem esse accidens a sub- 
stantia corporea realiter distinctum et separabile. Nam 
Ecclesia haec docet: 1) Post consecrationem cessat sub- 
stantia panis et vini in eorumque locum per transsubstan- 
tiationem corpus et sanguis succedit, ,manentibus dumtaxat 
speciebus panis et vini^?); praeterea damnatus est articulus 
Wicleffii affirmans: accidentia panis non manent sine 
subiecto in eodem Sacramento*. Iam vero ex his et prae- 


terea ex doctrina SS. Patrum et theologorum colligunt, 


Species in sacramento relictas vere reales et quidem acci- 
denlia.esse, quae antea pani et vino inhaeserint. Inter has 
species aulem praecipua est quantitas localis panis et vini. 
2) Insuper scimus, corpus Chrisli Dni sub speciebus panis 
et vini ila praesens esse, ut extensionem localem et im- 
penetrabilitatem : ibi non habeat, quam tamen in caelo 
possidet. 

Itaque asserimus, nullam repugnantiam inveniri posse 
in eo, quod quantitas localis a substantia realiter separa- 
bilis est, seu omnes obiectiones, quas ratio naturalis pro- 
ferre potest, solvi posse. Haec assertio, repugnantiam in- 
veniri non posse, sufficit; sed paulo minus dicit, quam 
repugnantiam non esse. Possit enim forlasse repugnantia 
occulta adesse, quam ratio nescit. Etiam talem excludi, 
fide quidem. constat, sed sola ratione non satis demonstrari 
potest. 

Quidam Cartesiani, qui in ipsa quantitate essentiam corporis re- 
ponebant, adigebantur, ut dicerent, species sacramenli relictas nihil 
aliud esse quam sensationes subiectivas, quas Deus per miraculum im- 


mediate in sensibus efficiat. Id tamen cum revelatione componi non 
polest. Communi enim conseusu theologi docent idemque formulae, 


') Cf. e. g. de San, Instit. Met. spec. I (1881) 277ss. Suarez, 
Disp. met. d. 40 s.2 n.8 scribit: ,Haec sententia [realis distinctionis] 
est omnino tenenda; quamquam enim non potest ratione naturali de- 
monstrari, tamen ex principiis theologiae convincitur esre vera." — 
?) Conc. Trident., Conc. Lateran. IV et Conc. Florent. 

loquendi Ecclesiae perspicuum reddunt, species vere reales in Sacra- 
mento exstare. 

Alii sic rem concipi posse dicunt: ex pane nihil plane relinqui- 
tur, sed Deus eo in loco, in quo panis erat, producit eandem resisten- 
tiam et activitatem, quam antea moleculae panis exercuerunt, quo fit, 
ut eadem phaenomena permaneant sicut antea. ,Fac itaque, sublata 
e. g. panis substantia, divinam virtulem efficere, ut in loco, ubi erat 
panis, intra eosdem limites resistentia habeatur eodem modo alque 
ordine, quo a panis illius atomis atque moleculis exercebatur. Ex hoc 
ilico habebis extensionem eamque mobilem ac divisibilem.*') Sed 
neque ita verbis SS. Patrum et Ecclesiae satisfieri videtur, quae species 
ipsas, quae antea in pane et vino erant, remanere dicunt. Ceterum 
haec theologos spectant. Philosophos agentes tantum affirmamus, contra 
illam separabilitatem a theologis assertam repugnantiam ex parte ra- 
lionis proferri non posse. 


Demonst. Repugnantia separabilitatis realis quantitatis 
localis a substantia corporea tantum ex hoc ostendi posset, 
1) quod quantitas localis cum substantia realiter ?dentica 
esset, vel 2) quod, si adesset realis distinctio, saltem «nio 
utriusque necessaria esset. Atqui neutrum ostendi potest. 
Ergo nequit in hoc repugnantia inveniri, quod quantitas 
localis a substantia corporea realiter separabilis est. 

Demonst. min. 1) Identitas realis utriusque tantum ex 
eo demonstrari posset, quod otio substantiae corporeae 
quantitatem localem includeret. Quodsi enim substantia 
corporea concipi potest sine quantitate locali, iam ostendi 
nequit, utrumque necessario eandem debere esse reali- 
tatem. lam vero notio substantiae corporeae non includit 
quantitatem localem. Nam ad notionem substantiae cor- 
poreae sufficit ens in se compositum ex partibus integran- 
libus et sic habens aptitudinem exigentiamque, ut in loco 
extensum sit. Ita enim habetur substantia essentialiter di- 
versa a spiritu i. e. corporea. Haec notio autem ;,ens 
compositum ex partibus integrantibus etc.' seu, aliis verbis, 
quantitas interna non includit quantitatem localem, sed, ut 
supra ostendimus, ab ea ratione (saltem) distinguitur. 

Aliter. In corpore habemus duo elementa ratione (sal- 
tem) distincta, partes integrantes seu quantitatem internam 
et diffusionem in spatio seu quantitatem localem. $Si in- 


!) Tongiorgi, Cosmologia n. 237. 

vicem comparantur, diffusio localis se habet ad partes in- 
tegrantes sicut proprietas ad essentiam, a qua exigitur, seu 
sicut actus secundus ad primum, ex quo resultat. Quare, 
etsi quantitas localis cogitatur abesse, tamen remanet es- 
sentia substantiae corporeae, quae proinde illam non in- 
cludit. Hoc posito autem non iam demonstrari potest re- 
pugnare, ut forte etiam realiter separabilis sit. 


2) Neque absoluta necessitas unionis inter substantiam 
corpoream et quantitatem eius localem demonstrari potest. 

a) Non ex eo, quod quantitas localis accidens seu ens 
in alio (in substantia) est. Nam ad essentiam accidentis 
requiritur quidem, ut exigat inhaesionem in substantia, sed 
non ut actu inhaereat. Omnis enim ex parte substantiae 
sustentatio, qua accidens indiget, per influxum divinum 
suppleri potest. ,Divina virtus potest producere effectus 
quarumeumque causarum secundarum sine ipsis causis se- 
cundis . . et hoc modo in hoc Sacramento [Eucharistiae] 
accidens conservat in esse sublata substantia, quae ipsum 
conservabat."!) Nec dici potest, quantitatem forte tale ac- 
cidens peculiare esse sicut actum intellectus, cuius separatio 
ex sua speciali natura repugnet. Nam quantitas certe non 
est actus vitalis immanens, cuius separatio utique repugnat. 

b) Neque obstat, quod quantitas localis proprietas sub- 
stantiae corporeae est ex ea emanans. Potest enim haec 
emanatio a Deo cohiberi. 

Nota. Supposita igitur doctrina theologica de mysterio 
eucharistico constat, quantitatem localem esse accidens 
reale corporis, et quidem accidens proprium cum necessitate 
naturali corpori conveniens; numquam enim (absque mira- 
eulo) corpori deesse cernitur. 


Quantitas localis accidentalis, utpote maxime materialis, 


eliam ipsa ex partibus propriis accidentalibus componitur, 
Per eam tum partes substantiales corporis tum partes qua- 


litatum et virium corporis, quae etiam materiales et ex par- 


tibus compositae sunt, in spatio extraponuntur. Quod has 
qualitates viresque attinet, cum S. Thoma et communiore sen- 


!) C. gent. 1V 65. Conf. Ontologiam* n. 367. 
9* 

tentia dicendum esse videtur, eas proxime in quantitate 
locali tamquam subiecto inhaerere et hac mediante in sub- 
stantia corporali.!) 


Obiectiones. 1. Substantia corporea definitur: substantia localiter 
extensa locumque occupans. Ergo eius notio quantitatem localem in- 
cludit. — esp. D. ant. haec est definitio descriptiva, afferens proprie- 
tatem naturalem, sed absolute separabilem C. definitio essentialis ex- 
primens essentiam absolute inseparabilem N. 

9. Substantia corporea per se ipsam partes extra partes: habet. 
Atqui partes extra parles sunt per quantitatem localem. Ergo sub- 
stantia per se ipsam habet quantitatem localem. — esp. D. mai. 
partes extra partes i. e. realiter distinctas C. i. e. localiter extrapositas N. 
Cd. min. 

3. Quantitas est id, quo substantia corporea essenlialiter differt 
a spiritu. Ergo quantitas ad essentiam substantiae corporeae perlinet 
ideoque inseparabilis est. — Zesp. D. ant. quantitas interna C. externa. 
Sd. eius exigentia C. ipsa Sd. cum necessitate naturali C. absoluta N. 
Pariter d. cons. 

4. Quantitas, utpote accidens, est ens in alio. Atqui si separata 
esset, non esset ens in alio, sed ens in se. — Resp. D. mai. exigen- 
lialiter in alio C. actu N. Cd. min. 

5. Deus nequit accidenti supplere sustentationem ex parte sub- 
stanliae, quia accidens nequit inhaerere in Deo, sicut inhaeret in sub- 
stantia. — esp. D. nequit supplere eodem modo, tamquam subiectum 
sustentans C. non alio modo, efficienter N. 

6. Substantia corporea, quippe quae ex partibus distinctis Pert 
que ordine coniunctis constat, per se ipsam divisibilis est. certamque 
figuram habet. Atqui quod divisibile est certamque figüram habet, 
etíam quantitatem localem habet. Ergo substantia per se ipsam quan- 
litatem localem habet et in conceptu includit. — esp. D. mai. est 
divisibilis divisibilitate quantitativa et figuram habet localem quantita- 
livam N. divisibilis est divisibilitate entitativa figuramque similiter 
entitativam internam habet C 

Corpus quantitate locali privatum habet omnia sua membra eo- 
rumque entitates certo ordine coniunctae sunt, e. g. entitas capitis im- 
mediate iuncta est collo, non manibus; haec vocari potest figura in- 
terna vel entitativa. Sed quia partes non sunt in spatio expositae, 
non adest figura localis. Similiter entitates partium per virtutem di- 
vinam mutua unione privari possent, quae divisibilitas appellari potest 
entitativa; sed non adest divisibilitas localis, quia divisio non potest 
fieri separatione locali. Hic modus exsistendi corporis extensione pri- 
vati imaginatione sensitiva apprehendi non potest, quia sensus excedit. 


) Cf. 1,24.7a.1ad3; 3 q. 77 a. 2; 4 sent. d. 12 q.1a.1 sol.3 
De nat. shi gm) 

Totum corpus praesens est in singulis partibus loci, sicut fere anima 
spiritualis in corpore praesens est. "Tamen differt a spiritu, quia cor- 
pus parles habet, quibus spiritus caret. 


*8 9. De effectu formali quantitatis 


De qua re agatur. Haec quaestio, quae in recentiore 31* 
philosophia scholastica tractari solet, ex theologia derivata 
est et proponitur ad mysterium eucharisticum melius ex- 
plicandum. Theologia docet, corpus eucharisticum Christi 
esse verum corpus et possidere omnia ad naturam corporis 
requisita, carere autem locali diffusione partium. Iam vero 
omnes ad completam naturam corporis postulamus quanti- 
tatem et molem. Proinde in corpore Christi saltem essentia 
quantitatis remaneat oportet. Cum igitür corpus euchari- 
sticum essentiam quantitatis retineat, tamen certe aliquid 
ad quantitatem spectans non habeat, quaestio oritur, quid 
in quantitate sit essentiale et primum et quid secundarium, 
seu, aliis verbis, qualis sit effectus formalis primarius quan- 
titatis: S. Thomas hanc rem data opera non tractat, multo 
minus Aristoteles. Quaestio aetate sequiore demum orta 
est et per disputationes iusto plures implexior reddita est, 
quam necessarium esse videtur.  Constricto modo statum 
controversiae et sententias proponemus, deinde secundum 
ea, quae supra de natura quantitatis diximus, in modum 
corollarii, quid respondendum videatur, adiungemus. 

Effectus formalis illud vocatur, quod aliqua forma sive 
perfectio subiecto, cui inest, realitate sua confert. Differt 
igitur effectus formalis ab effectu causae efficientis ; forma 
enim ,facit^ effectum suum se communicando, causa autem 
effüciens agendo. Si forma subiecto simul plura confert, 
distinctio fit inter effectum primarium et effectus secun- 
darios. Effectus primarius ilud est, quod primo confertur 
quodque radix est ceterorum, quae simul conferuntur et 
effectus secundarii dicuntur. Sic effectus formalis primarius 
intellectus est potentia naturalis intellegendi, secundarius 
autem capacitas accipiendae visionis supernaturalis Dei. 

Itaque inquiritur, quid sit omnium primum, quod quan- 
titas corpori tribuit, seu quale sit eius primum munus re- 

spectu corporis. Fere eadem quaestio est haec, quaenam 
sit essentia quantitatis seu quid sit tamquam primum et 
principale in ea concipiendum. 

Denuo prae oculis ponamus, quid ex communi omnium 
opinione ad quantitatem corporum pertineat. Quinque 
elementa distingui possunt, quae corpori ex hoc, quod 
quantitatem habere dicitur, attribuuntur; ex quibus deinde, 
quid primum et essentiale sit, iudicandum erit. Ad quanti- 
tatem et molem corporis haec pertinent: 


1) Compositio ex partibus integrantibus realiter di- 
stinctis: Nam ad hoc, ut corpus per partes in spatio dif- 
fundatur, imprimis requiritur, ut partes reales habeat. 


2) Ordo partium ad invicem, ut nempe partes illam 
inter se unionem et conexionem habeant, quae naturae 
corporis competit, e. g. ut iu homine caput immediate collo 
et deinde pectori, non vero immediate manibus coniun- 
gatur. 

Compositio et ordo partium realiter sunt ipsa sub- 
stantia corporea, quae nimirum per hoc ipsum corporea 
est et a spirituali differt, quod ex partibus integrantibus, 
utique certo ordine unitis, constat. Proinde compositio et 
ordo partium nihil aliud est nisi quantitas interna, quam 
supra appellavimus. Quantitas interna ex se quidem non- 
dum in spatio posita et sensibilis est, attamen est simul 


3) exigentia extensionis localis. Cernimus enim, ex- 
tensionem localem esse constantem proprietatem omnis 
substantiae corporeae eiusque naturale complementum; 
omnis autem substantia exigentiam proprietatis suae habet. 
Ergo etiam substantia corporea extensionem localem exigit, 
nimirum propter compositionem ex partibus integrantibus, 
quibus naturale est, ut non intra invicem constringantur, 
sed una extra aliam expandantur. (Et propterea praecise 
etiam ista compositio nomen quantitatis adepta est, quia 
conaturalis radix quantitatis simpliciter dictae [scil. localis] 
est, quam oculis cernimus, nominatur autem quantitas in- 
terna, quia interiorem entitatem complectitur. Eadem 
merito etiam quantitas aptitudinalis vel exigentialis vocatur, 

quia nondum quantitas formalis seu localis est, sed tantum 
eam exigit.) 

Haec tria igitur ad quantitatem substantialem sive in- 
ternam pertinent. 

4) Quantitas localis accidentalis a substantia corporea 
realiter distincta est eaque formaliter fit, ut partes inte- 
grantes extra invicem in loco ponantur. 

5) Ex quantitate locali sequitur corporis divisibilitas 
quantitativa, mensurabilitas, denique mpenetrabilitas, qua 
corpus a loco, per quem extenditur, aliud corpus excludit. 


Diversae sententiae. Si iam inquiritur, quale ex his 
quinque elementis essentia sive primarius effectus quanti- 
tatis sit, auctores in diversas sententias discedunt. Omit- 
ümus illas opiniones, quae, sane immerito, primarium effec- 
tum in divisibilitate vel mensurabilitate vel impenetrabili- 
tate reponunt (Arriaga, Oviedo). Haec certe non sunt pri- 
mum in quantitate, sed tantum proprietates extensionis 
 loealis. Pariter eos praetermittimus, qui effectum primarium 
quantitatis adaequate spectatae actualem extensionem lo- 
calem esse dicunt, ut Cartesius!); nam haec quantitatem 
internam tamquam proprietas sequitur et abesse potest. 
His praetermissis tres potissimum sententiae commemo- 
randae sunt. 

1) Plurimi, ut Capreolus, Caietanus, Ferrariensis, Io- 
annes a S. Thoma, Vasquez, Goudin, Liberatore, De San, 
Card. Billot, Nys, Hugon, Farges multique Thomistae do- 
cent, effectum primarium quantitatis et quidem accidentalis 
in eo consistere, quod substantiae conferat distinctionem 
partium suarum seu extensionem entitativam; substantiam 
igitur corpoream dicunt ex se quidem habere totam suam 
entitatem, sed nondum in partes distinctam, id ei per 
quantitatem accidentalem conferri. Effectum secundarium 
quantitatis. accidentalis, sed separabilem, affirmant esse 
extensionem localem seu ,commensurationem ad locum*. 

')) ,.Idea eius extensionis, quam in spatio qualicumque concipimus, 
eadem plane est cum idea substantiae corporeae." ,Facile agnoscemus, 


eandem esse extensionem, quae naturam corporis et naturam 'spatii 
constituit,^ Princ. Philos. Il n.21 11. 

Effectum primarium in corpore eucharistico manere, secun- 
darium autem abesse.!) 

Haec sententia aliquando admodum vulgaris fuit; 
Suarez eam ,communem.sententiam^ sui temporis vocat.?) 
Eius defensores asserunt, eam esse opinionem S. Thomae, 
qui revera in hunc modum loquitur et asserere videtur, 
materiam secundum se esse indivisibilem et tantum per 
quantitatem dimensivam accidentalem fieri divisibilem. Sup- 
posita igitur hac opinione substantia corporea ex se sola 
nullam partium compositionem et ordinem, proinde nullam 
omnino quantitatem corpoream habet, sed omnem ab ac- 
cidentali quantitate accipit. 


Materiam", inquit S. T'Àomas, ,dividi in partes non contingit, 
nisi secundum quod intellegitur sub quantitate; qua remota remanet 
substantia indivisibilis, ut dicitur [ab Aristotele] Phys. l. I. text, 15.* 
1 q.50 a.2. 

Hoc cohaeret cum sententia Angelici de principio individuationis, 
secundum quam in rebus corporeis, etiam in ipsa materia, omnis mul- 
tiplicatio et partium distinctio ultimo ex quantitate dimensiva (locali) 
derivatur. ,Sola quantitas dimensiva de sui ratione habet, unde mul- 
liplicatio individuorum in eadem specie possit accidere, prima radix 
huiusmodi multiplicationis ex dimensione esse videtur; quia et in genere 
substantiae multiplicatio fit secundum dimensionem materiae, quae nec 
intellegi posset, nisi secundum quod materia sub dimensionibus con- 
sideralur; nam remota quantitate substantia omnis indivisibilis est, ut 
patet per philosophum Phys. LI.**) ,Divisio accidit substantiae ratione 
quantitatis, ut dicitur Phys. I.**) 

— Aristoteles, ad quem supra S. Thomas. et cum eo alii provocant, 
etiam (Phys. I 2; lil 5) sic loquitur quasi affirmans, substantiam sine 
quantilate esse indivisibilem (&á5:aípsrov). Ex modo igitur loquendi 
Aristotelis haec sententia profecta esse videtur. 


2) Aliqui dicunt, effectum primarium quantitatis et 
quidem accidentalis esse ordinem partium ad invicem 
(,extensionem  situalem*); partes substantiam per se 
ipsam habere. Propter hunc ordinem substantiam exigere, 


') Praeterea sunt, qui defendunt, substantiam corpoream, etiam 
quatenus iam actu subsit quantitati locali, non habere partes integrales, 
sed totam esse sub unaquaque parte quantitatis, ut fere anima sit in 
omni parte corporis. lta putant e. g. Complutenses, Mielle, Domet de 
Vorges. — *) De Sacram. Euchar. d. 48 s. 1 n. 21. — ?) C. gent. IV 65. 
— *)3 q.77 a,2. Cf, Quodl. 1 a.2,; 2 sent. d. 3 q.1 a.4; d.30 q.2 
3.1; 4 sent. d. 10 q.1 a.3. 

ut partes eodem ordine in spatio collocet. Effectum autem 
secundarium esse extensionem localem. In corpore eucha- 
ristico effectum primarium manere, secundarium autem se- 


parari. Huius sententiae sunt T. Pesch, Schiffini, Van der. 


Aa et alii. 

3) Multi, ex recentioribus maxime, videntes difficul- 
tates, quae sententiis allatis insunt, affirmant, effectum pri- 
marium quantitatis accidentalis esse erigentiam proximam 
extensionis localis. GConcedunt, substantiam per se ipsam 
habere compositionem et unionem partium et propterea 
etiam exigentiam extensionis localis actualis. Sed praeter 
hanc exigentiam substantialem inserunt proximam acciden- 
ilalem. Nempe quantitatem accidentalem in duo accidentia 
scindünt: primum dicunt esse exigentiam proximam extra- 
positionis localis, quae numquam separari possit ideoque 
etiam in corpore eucharistico adsit, allerum esse extensionem 
localem actualem, quam oculis videmus, idque resultare ex 
illo priore et posse absolute separari. Affirmant igitur, 
effectum primarium accidentalis quantitatis eum esse, ut 
quanlitas conferat substantiae proximam exigentiam localis 
extrapositionis partium. ]ta sentiunt Suarez, Lugo, multi 
Seotistae, Urráburu, de Backer et alii.. Parva tantum va- 
rietas invenitur in denominando hoc effectu formali; voca- 
tur enim a variis quantitas aptitudinalis, impenetrabilitas 
aptitudinalis, proxima exigentia positionis situalis partium 
in spatio et similiter; quae diversitas minoris momenti est. 
Hanc sententiam praesertim Suarez divulgavit et senten- 
tiae primo loco allatae substituit, quam communem sui 
temporis vocat. Cum eadem sententia antiqua divisionem 
quantitatis accidentalis in duo accidentia retinet, sed acci- 
denti primario effectum formalem penitus diversum attribuit.) 


Quid dicendum videatur. In re proposita, ut ex diversis 
sententiis et responsis elucet, investigatur, quid in quanti- 
tate corporea adaequate sumpta seu in complexu eorum, 


. . !) Hac sua doctrina veterem tantum emendare intendit, ,non im- 
pugnando, sed explicando potius communem sententiam" (Euchar. d. 48 
s. 1 n.21); sed revera eam omnino mutavit. 

quae nomine quantitatis sive extensionis corpori tribuun- 
tur, primum et essentiale sit. Ad hunc complexum autem 
potissimum quinque elementa pertinere diximus: composi- 
tionem partium, ordinem earum ad invicem, exigentiam ex- 
tensionis localis, extensionem localem actualem, denique 
divisibilitatem, mensurabilitatem, impenetrabilitatem. "Tria 
priora ad quantitatem internam substantialem pertinent, 
quartum est quantitas localis accidentalis, alia sunt huius 
proprietates. Nomen ,quantitatis! primo tribuimus exten- 
sioni locali. Inde transfertur ad designandam compositionem 
substantiae ex partibus, quia est radix quantitatis localis. 
Utraque quantitas intrinsecus cohaeret: prior est prin- 
cipium et radix ontologica, posterior naturaliter ex ea 
consequitur. Idcirco utramque uno nomine quantitatis ad- 
aequate sumptae vel plenae corporeitatis comprehendimus. 
Itaque dicendum videtur: 


Effectus formalis primarius quantitatis adaequate sumptae 
est. compositio substantiae ex partibus exigens localem ez- 
tensionem. 


*39 Demonstratur. 1. Quantitas adaequate spectata est totum 
id, quod nomine quantitatis insigniri potest quodque sub- 
stantiae corporeae plenam corporeitatem naturalem tribuit. 
Atqui huius primarius effectus seu illud, quod primo sub- 
stantiae corporeae tribuit quodque radix est ceterorum, 
quae simul conferuntur, est compositio substantiae ex par- 
tibus integrantibus exigens extensionem in loco, seu brevius 
est quantitas interna substantialis. Nam haec est pars 
prima et principalis in quantitate adaequate spectata et 
radix reliquorum, quae ad quantitatem pertinent, scilicet 
quantitatis localis cum impenetrabilitate. ,Compositio ex 
partibus^ comprehendit etiam certum ordinem partium ad 
invicem; partes enim ad invicem compositae esse neque- 
unt nisi cum certa conexione et positione, ea nempe, quae 
naturae corporis respondet, quae deinde in locatione ex- 
terna sensibus apparet. Haec compositio dicitur praeterea 
,exigens extensionem in loco^, quia idcirco tantum nomen 
extensionis adepta est, quia naturalis radix est extraposi- 

tionis in loco. Ergo si quantitas adaequate sumitur, eius 
effectus formalis primarius est compositio substantiae ex 
partibus exigens extensionem in loco. 


Obiectio. Effectus formalis seu forma communicata est realiter 
distincta a subiecto. Iam vero compositio integralis exigens extensionem 
localem non est realiter distineta a subiecto suo, substantia corporea. 
Ergo nequit respectu eius dici effectus formalis. — Resp. D. mai. si 
stricte accipitur pro effectu formali physico C. si paulo latius accipitur 
pro effectu formali etiam metaphysico, tantum ratione distincto, qua- 
tenus e. g. in re proposita compositio concipitur tamquam determinatio 
substantiae N. C. min. Pariter d. cons. Nomen effectus formalis reti- 
netur, quia tota quaestio proposita de ,effectu formali* instituitur. 

2. Assertio confirmatur sententiis supra descriptis, qua- 
rum vera demptis defectibus in unum coniungere videtur. 

a) Verum est, quod prima sententia principaliter asse- 
rere intendit, essentiam et effectum primarium quantitatis 
esse compositionem partium. Attamen hic non est effectus 
quantitatis accidentalis, sed adaequate spectatae. Effectus 
quantitatis accidentalis non potest esse distinctio partium 
substantiae, quia repugnat, ut substantiae per accidens re 
distinctum distinctio suarum partium conferatur. Revera 
a) repugnat, ut, quae secundum se et ante receptam quan- 
titatem realiter idem sunt, umquam realiter inter se dis- 
tincta fiant. Et quid, si separaretur quantitas? Fierent 
partes realiter iterum idem? Necessario id sequeretur, at- 
tamen repugnat. p) Repugnat porro, ut duo sint realiter 
distincta non per se ipsa, sed per realitatem aliam. 

b) Verum est, quod secunda sententia dicit, ad effec- 
tum primarium quantitatis pertinere ordinem parlium ad 
invicem. Sed non potest pertinere ad effectum accidentalis 
quantitatis.) Quia partes integrantes iam ante quantitatem 
accidentalem adsunt et quidem invicem ad unam substan- 
tiam compositae et unitae, unio autem sine certo ordine 
cogitari nequit, ordo iam ante quantitatem accidentalem 


! Plerique auctores quaestionem de effectu quantitatis ab initio 
ad quantitatem accidentalem restringunt. Ratio huius rei videtur esse 
origo totius controversiae. S. Thomas cum Aristotele materiam ex se 
indivisibilem et proinde nondum ullo modo quantam asserit ideoque 
omnem quantitatem in accidente superaddito reponit, ex quo solo cor- 
pori divisibilitas in partes et ordo adveniat. 

adsit oportet. Vel aliter: si quantitas accidentalis separa- 
retur a eorpore humano, nullus iam adesset in eo ordo; 
iam vero concipi nequit adesse corpus ex membris com- 
positum sine ordine. 

c) Denique verum est, quod defensores tertiae senten- 
tiae contra priores opiniones inculeare solent, non posse 
quantitatem substantialem per aliquod accidens conferri. 
Sed minus recte in effectu quantitatis assignando quanti- 
tatem substantialem et praecipuam non attendunt tantum- 
que de accidentali cogitant. (Priores sententiae rectius 
quantitatem substantialem prae oculis habent, sed imme- 
rito. eam effectum accidentis esse dicunt.) Quatenus autem 
praeter exigentiam extensionis localis substantialem et prae- 
eipuam insuper aliquam proximam accidentalem inducunt, 
rem superfluam statuere videntur. 


Ad demonstrandam tertiam sententiam hae rationes afferri possint: 

1) Quantitas corporis est accidentalis. Ergo effectus eius formalis: 
est aliquid accidentale, non substantiale. — esp. D. ant. si supponi- 
tur sententia Aristoteli et Thomae ascripta, substantiam corpoream ex 
se esse indivisibilem et accipere partium compositionem per quanti- 
tatem accidentalem C. hac sententia non admissa Sd. quantitas cor- 
poris interna et ontologice prima est accidentalis N. externa et onto- 
logice secundaria C. 

9) Quantitas, sicut omnis realitas corpori Christi in caelis con- 
iuncta, comitatur corpus, proinde etiam in Eucharistia adest. Atqui 
non adesset, si non remaneret saltem quantitas accidentalis exigentialis. 
-- Hesp. D. mai. quantitas substantialis interna C. accidentalis localis N. 
(in hac separatione consistit ipsum miraculum eucharisticum) Cd. min. 
non adesset accidentalis localis C. non adesset substantialis interna 
nullaque adesset quantitas Sd. si supponitur sententia S. Thomae 
ascripta, substantiae omnem quantitatem advenire per quantitatem ac- 
cidentalem C. aliter. N. 

3) Qualitates corporis, velut vires, quae in corpore eucharistico 
manent, sunt in extensione locali tamquam subiecto. Proinde si extensio 
localis non duo accidentia, sed tantum unum complecteretur et hoc 
separaretur, qualitales carerent subiecto. — Resp. D.1.p. si sunt in 
statu naturali, nempe localiter extensae C. aliter N. D. 2. p. carerent 
suo subiecto substantiali, in quo modo principaliore insunt N, carerent 
subiecto proximo accidentali, quod eas tantum sustentare potest per 
virtutem a substantia derivatam Sd. et hoc non iam exigunt, quamdiu 
sunt in statu praeternaturali C. hoc exigunt adhuc N. Cd. min. ad- 
mitti nequit, qualitates carere subiecto substantiali C. accidentali Sd. 
servato ordine naturali C. aliter N. 

4) Extensio localis actualis est idem atque ubicatio, proinde est mo- | 


dus realis, qui cum absoluta necessitate subiectum postulat.) Ergo in 
Eucharistia extensio actualis postulat subiectum, quod aliud esse nequit 
quam illa accidentalis exigentia. — esp. N. mai. Cf. infra n. 66. 


Nota. De quaestione, sitne quantitas principium individuationis, 
cf. Ontologiam* n. 166 ss. De quaestione alia, sitne quantitas actu in- 
finita possibilis, cf. pariter Ontologiam* n. 301 ss. 


*8 3. De continuitate quantitatis 


Corpora extensa ex partibus composita sunt. Quae 
tamen partes veram extensionem non efficiunt, nisi quam- 
diu sine interruptione invicem in unum continuum coales- 
cunt. Haec continuitas materiae si accuratiori inquisitioni 
subicitur, non leves quaestiones atque obscuritates menti 
obicit, praesertim ex indefinita eius divisibilitate oriundas; 
quae iam inspiciendae sunt. 


Continuum dicitur, quod ex partibus integrantibus non 
interruptis coalescit; seu est id, quod ex partibus compo- 
nitur aetu non divisis seu non habentibus terminos pro- 
prios, quibus claudantur. 

Quantitas continua apte per oppositionem ad contiguum et distáns 
explicatur. Contigua propriis distinctisque terminis clauduntur, sed im- 
mediate invicem tangunt (granula arenae in acervo), distantia insuper 
spaliis interpositis separantur. Exemplo sint tres lineolae, 


Brit || | 

LEE co 
sub a) intervallis seiunctae seu distantes, sub b) invicem tangentes seu 
contiguae, sub c) sublata divisione continuae. 

Definitio continui ex Aristotele sumpta est, qui similiter id definit 
el a contiguo ac distanti discernit haec docens: Xvvsyfj uiv, óv tà 
Éoyata Év, ántóueva 5' óv üpa, ÉgeEfig 5' ov unbev petaEb. ovyYevéc?), 

,continua sunt, quorum extrema sunt unum, contigua vero, quorum . 


extrema sunt simul, distantia autem, inter quae non est aliquid eius- 
dem rationis.^ lI. e. continuae sunt partes, quarum termini sunt ii- 
dem communes, nempe termini totius, ut singulae partes mente assi- 
gnabiles propriis terminis realibus careant tantumque communi termi- 
natione totius claudantur, velut globulus continuus. Contigua sunt, 
quorum termini sunt simul in eodem loco, ut corpora se invicem 


') Suarez hanc sententiam defendit et ex ea eliam suam quanti- 
tatem exigentialem demonstrare conatur, Euch. d.51 s.2 n.2. — 
*) Phys. VI 1 (231 a 19). 

tangant.  Distantia denique sunt, inter quae aliud diversae naturae 
interiacet, e. g. duae lineae vacuo disiunctae. 

Aristoteles haec tria proponit tamquam species unius quantitatis. 
Sed definitio quantitatis, quam dat, stricte tantum de continuo valet; 
quantitatem enim vocat, ,quod est divisibile in ea, quae insunt, quo- 
rum utrumque vel unumquodque unum aliquid et hoc aliquid esse 
potest^ (n. 21). 

Contigua et distantia nomine ,quantitatis discretae* [ó10picuévov) 
vocari et sic quantitas continua et discreta distingui solent. Sed quan- 
titas discreta nihil aliud est quam aliqua multitudo corporum. 

Praeter quantitatem aliud exstat continuum similiter 
compositum ex partibus integrantibus indivisis, nempe 
motus succesivus et tempus; de quibus infra sermo fiet. 
Sed huius continui partes successivae sunt, cum e con- 
trario partes quantitatis sint simul. Ideirco motus et tem- 
pus continuum saccessivum, quantitas autem continuum 


permanens vocatur. 


*Th. 2. Continuum non constat ex entibus simplicibus, sed ex partibus ex- 
tensis (1. p.); ideo mathematice sine fine divisibile est (2. p.). Partes 
igitur, quae in continuo sunt, ante divisionem spectata quidem entitate 
distinctae sunt, sed non hahent proprios terminos (9. [.). 


Demonst. |. p. 1. Partes simplices vel entia simplicia, 
e quibus continuum constare fingi potest, aut contigua aut 
distantia essent. Atqui neque distantia neque contigua 
continuum efficere possunt. Non simplicia distantia, quod 
patet. Non contigua i. e. per nullam inter se distantiam 
separata, quia in unum punctum coinciderent, proinde pariter 
extensionem non efficerent. Ergo continuum non constat 
ex entíbus simplicibus, sed ex partibus extensis. 

Aliter. Singula simplicia nihil habent extensionis; ergo 
neque simul sumpta extensionem efficere possunt.) 


Demonst. 2. p. Ante argumentum aliquae notiones prae- 
mittendae sunt. Mathematice divisibile dicitur continuum, si 
sola aptitudo ex parte ipsius spectatur, quatenus scilicet 


!* Continuum ex punclis componi, Zenonem Eleatensem docuisse 
Aristoteles narrat; contrarium autem testatur C. Büwmker, Das Problem 
der Materie in der griech. Philosophie (1890) 60 s. 

partes habet, quarum una non est alia, abstractione facta 
a concreta et specifica corporis indole, quam in physica 
exsistentia habet. Sed ex hac divisibilitate non necessario 
divisibilitas pAysica sequitur, i. e. non sequitur, corpus etiam 
secundum specificam et concretam suam naturam et quali- 
tates spectatum divisionis capax esse. Possunt enim par- 
vitas materiae vel alia impedimenta obstare, quominus talis 
divisio, saltem a creatura, peragi possit; ultimae atomi 
materiae certe a nobis dividi non possunt. — Porro partes, 
in quas continuum sine fine divisibile esse dicitur, partes 
proportionales sunt, non autem aliquotae. Partes aliquotae 
sunt partes aequales. Partes proportionales autem sunt 
Mlae partes, quae oriuntur, si continuum primum in duas 
aequales partes, istae denuo in duas aequales et sic porro 
dividuntur. 


Itaque continuum mathematice sine fine divisibile esse 46* 
ita demonstratur. 

1. Si continuum mathematice in infinitum divisibile 
non esset, partes ultimae, quae non iam dividi possent, 
essent inextensae seu simplices; si enim extensae essent, 
ulterius dividi possent. Atqui non adsunt partes ultimae 
inextensae, quia continuum ex partibus simplicibus coales- 
cere nequit, ut supra dictum est. Ergo continuum mathe- 
matice sine fine divisibile est. 

9. Eadem est communis sententia scholae peripateticae 
el mathematicorum. ,Continuum*, inquit Aristoteles, ,sine 
fine divisibile est.^!) 


.  Demonst. 3. p. A) Iam ante divisionem entitas unius 47* 
partis continui non est entitas alterius, e. g. pars sinistra 
tabulae non est pars dextera; alioquin partes inter se di- 
vidi non possent. Ergo partes spectata entitate ante divi- 
sionem distinctae sunt. | 

Aliter. Entitates partium, quae post divisionem adsunt, 
per divisionem non producuntur, sed solum unione mutua 
privantur. Ergo entitates partium, videlicet inter se di- 
slinetae, iam ante unionem aderant. 


|) ,Eig dxepov yàp Oiiperbv rÓ ovveyéc.* Phys. I 2 (185 b 10). 

B) Partes continui ante divisionem ita inter se cohae- 
rent, ut una in aliam sine terminis separantibus transeat 
tantumque totum ex omnibus partibus compositum com- 
munibus terminis seu finibus circumscribatur. "Terminos. 
proprios partes tantum eo accipiunt, quod divisione inter 
partes fines proprii inducuntur, quibus clauduntur. Ergo 
partes ante divisionem proprios terminos non habent. 


Sintne partes actu an potentia in continuo. Hisce componi- 
tur controversia, quae inter philosophos scholasticos movetur, 
utrum ante divisionem in continuo actu, an potentia tantum 
adsint partes realiter distinctae. Priorem modum loquendi 
observant Suarez, Toletus, Complutenses, Conimbricenses, 
Urráburu aliique, posteriorem et communiorem alii cum 
S. Thoma. Controversia potius vocem, quam rem spectare 
videtur. Videlicet ante divisionem actu adsunt partes 
materiales seu partes entitatibus suis distinctae, sed in 
potentia tantum adsunt partes formales seu partes insuper 
terminis propriis distinctae i. e. divisae. 

Ideo simpliciter cum S. Thoma dicendum esse videtur, 
ante divisionem partes potentia tantum adesse. Quamdiu 
enim partes nondum terminos proprios habent, cum aliis 
partibus unum, proinde non multa sunt; ideo neque sim- 
pliciter dici potest, complures partes adesse. 

Idcirco neque in continuo actu adest multitudo par- 
tium, neque finita neque infinita. 

S. Thomas sic scribit: ,Duo dimidia unius lineae duplae sunt in 
potentia in ipsa linea dupla, quae est una in actu.*') ,Videmus in 
magnitudinibus, quod linea unius pedis est in potentia in linea bipe- 
dali, sed tunc est actu, quando dividitur a toto,*?) 


Puncta, lineae, plana non sunt partes continui. In 
continuo concipere solemus puncta, lineas, superficies seu - 
plana, puncta tamquam aliquid materiae, quod nullam di- 
mensionem habeat, lineas tamquam aliquid materiae, quod 
unam, plana, quae duas tantum dimensiones habeant. 

Si prae oculis habentur, quae supra exposita sunt, 
perspicuum fit, neque puncta neque lineas neque plana 


') 7 Metaph. 1. 13. — ?) De sensu et sens. 1. 15. 

formaliter ut partes in continuo inesse. Continuum enim, 
sicut reapse exsistit, necessario in tres dimensiones exten- 
sum est et, quia extensum sine fine divisibile est, etiam 
sine fine in tres dimensiones divisibile est. Quaecumque 
igitur pars in continuo assignatur, in tres dimensiones extensa 
et divisibilis est. Puncta autem, lineae, plana in unam vel 
. plures dimensiones inextensae et indivisibiles sunt. 

Aliis verbis: ex inextensis nequit oriri extensum. Ideo 
numquam ex planis uno alteri superpositis corpus, num- 
quam plànum ex lineis, numquam linea ex punctis iuxta- 
positis oriri potest. 

Ergo plana, lineae, puncta ut talia nullibi exsistunt. 


De indivisibilibus terminantibus et continuantibus. Ergo 5 


neque approbanda est opinio illorum ex philosophis schola- 
sticis, veteribus praesertim, qui non quidem puncta, lineas, 
plana tamquam partes continui, attamen tamquam termi- 
nantia et continuantia continuum admittunt eaque ,indivi- 
sibilia continuantia et terminantia^ appellant. ,Indivisibilia* 
ea appellant, quia punctum in omnem, linea autem et 
planum saltem in unam et alteram dimensionem indivisi- 
biles sunt. . Itaque admittunt 1? ,indivisibilia terminantia^ 
i. e. puncta, lineas, plana ab ipso continuo distincta, 
quibus continuum finiatur seu terminetur, 2? ,indivisibilia 
continuantia*, quorum munus sit, ut partes internae continui 
inter se uniantur. lta non pauci opinantur, ut Suarez, 
Toletus, Conimbricenses, Silv. Maurus, Complutenses, Mastrius, 
Urráburu aliique. At vero haec sententia admittenda esse 
non videtur et nunc merito plerumque relinquitur. Nam 
19 Quod ndivisibilia terminantia attinet, continuum 
sua. propria extensione finitur, quatenus simpliciter non 
ulterius extenditur. An vero, si ista indivisibilia terminantia 
cogitentur ablata esse, non tamen corpus finem habet? 


29? Quod indivisibilia continuantia spectat, partes continui 
mathematice divisibiles non aliis realitatibus, sed seipsis 
uniuntur. Nam si omnes partes mathematice divisibiles 
unirentur aliis realitatibus continuantibus, continuum com- 


poneretur ex partibus simplicibus, quod repugnat. Possent 
3 

enim termini continuantes cogitari omnes simul a partibus 
continui remoti; tunc essent partes continui indivisibiles ; 
quamdiu enim partes divisibiles remanerent, adhuc termini 
continuantes inessent.!) 


Puncta, lineae, plana fundamentaliter in continuo sunt, 
i. e. non quidem formaliter in eo inveniri possunt sive ut 
partes sive ut continuantia vel terminantia continuum, 
attamen fundamentum reale eorum adest seu in continuo 
realis ratio est, quae mentem ad ista concipienda inducit. 
Aliquod eiusmodi fundamentum sunt fines vel terminationes 
dimensionum, quas ita concipimus, ut, ubi corpus desinit, 
planum, ubi planum desinit, lineam, ubi linea desinit, 
punctum concipiamus. Attamen in re ipsa istae termina- 
tiones non sunt formaliter plana, lineae, puncta, sed nihil 
sunt nisi ultima pars corporis in tres dimensiones extensa 
cum carentia ulterioris extensionis. Solum modo concipiendi 
mentis, quae ab uno vel altera dimensione abstrahit, effi- 
citur, ut plana, lineae, puncta oriantur. Itaque id, quod 
tamquam indivisibile punctum, linea, planum concipitur, 
reale est; duplex enim dimensio in plano, una dimensio 
in linea, ,aliquid materiae^ in puncto (quod concipitur ut 
liquid materiae dimensione carens') reale est. Sed non 
sunt realia tamquam indivisibilia, spectata cum modo. con- 
cipiendi, seu non est realis addita ista negatio aliarum 
dimensionum. 


Obiectiones. 1. Si continuum in infinitum divisibile est, insunt 
partes actu infinitae, in quas dividi potest. Atqui multitudo actu in- 
finita repugnat. Ergo ex continuo sequitur repugnantia, proin eliam 
ipsum repugnat. — Resp. D. mai. partes insunt potentia C. actu N. 
vel Sd. partes materiales seu entitates partium C. formales seu enti- 
tates simul cum terminis propriis N. Tr. min. 

2. Ante divisionem continuum partes extra partes habet. Ergo 
habet partes actu. — Resp. D. ant. i. e. entitative distinctas C, divisas N. 
Ceterum cum dico continuum habere partes exira partes, mente iam 
designo limites, quod sufficit, ut partes iam actu sint, nempe in mentis 
consideratione. 


') Si placet plura de his legere, cf. Suarez, Disp. met. d. 40 s. b, 
Urráburu, Cosmol. 864—91, qui indivisibilia defendunt, de San, Cosmol. 
239—61, qui ea reicit. 

3. Partes continui limitatae sunt; aliter infinitae essent. Ergo 
partes conlinui limites proprios habent. — Resp. D. ant. limitatae sunt 
spectatis limitibus communibus seu terminis in fine totius corporis C. 
propriis Sd. actu N. potentia C. 

4. Deus, quem nihil latet, videt omnes divisiones, quae in con- 
tinuo fieri possunt. Ergo videt etiam partes, quae non iam divisionem 
admittunt, proinde ultimas partes indivisibiles. — esp. D. ant. omnes 
et ultimas N. omnes, sed nullas ultimas, quippe quae non sunt, cum 
unaquaeque ulterius dividi possit C. Simili ratione Deus videt omnes 
species entium possibilium, tamen non videt omnium fperfectissimas, 
quippe quae non sunt possibiles, cum omnis supra se perfectiorem 
habeat. 

5. Quod constat ex partibus infinitis, infinitum est. Ergo omne 
corpus infinitum esset, quod profecto verum non est. — Resp. D. ant. 
ex partibus aliquotis seu aequalibus C, proportionalibus N. 

6. Corpora invicem contingunt in punctis, lineis, planis. Ergo 
talia indivisibilia in corporibus sunt. — Resp. D. ant. quae puncta, 
lineae, plana realiter ipsum corpus sunt, quatenus ibi ulteriore exten- 
sione caret, et tantum abstractione mentis indivisibilia fiunt C. aliter N. 
Duo corpora invicem tangunt, quatenus unum ibi desinit seu ulteriore 
extensione caret, ubi incipit alterum. ,Punctum"*" igitur, in quo glo- 
bulus perfectus corpus tangit, introrsum spectatum est ipsum corpus 
in tres dimensiones divisibile, extrorsum autem spectatum est carentia 
extensionis. 

7. Linea dividitur in puncto. Atqui linea ubique dividi potest. 
Ergo ubique sunt puncta. — Resp. D. mai. in aliquo, quod ante divi- 
sionem realiter fuit punctum N. quod postea est punctum Sd. funda- 
mentaliter C. formaliter N. 

8. Quod in infinitum divisibilie est, pertransiri nequit; oporteret 
enim prius pertransiri pars dimidia et antea pars quarta, octava et sic 
porro partes omnes proportionales. Atqui hae omnes non possunt 
pertransiri, quia fine careut (ita Zeno, teste Aristotele). — Resp. D. 
nequit pertransiri motu continuo N. motu discreto, qui staret in sin- 
gulis partibus proportionalibus C. 

9. Alia est ,ratio, quae vocatur Achilles. Est autem haec, quod 
tardius currens numquam comprehendetur a velocissimo. Nam prius 
necesse est, ut id, quod persequitur, eo perveniat, unde id, quod fugit, 
discessit. Quapropter necesse est, ut semper, quod est tardius, ali- 
quantulum procedat*.! — Resp. D. si motu continuo movetur N. si 
discreto, semper sistens in his punctis C. 


De repugnantia continui. Ob has similesque difficultates 
nonnulli, veteres iam, continuum reiecerunt, alii mysterium 
appellabant, nonnulli recentes (Hume, Herbart, Spencer) 


9 Apud Aristotelem, Phys. VI 9 (239b 14) 
9 

plane repugnare opinantur. Certe obscuritates negandae 
non sunt. Quae quidem ostendunt, res naturales maxime 
obvias menti humanae haud minora offerre mysteria quam 
saepe ipsas veritates fidei; attamen non ostendunt rei im- 
possibilitatem. In omni enim re, quam mens profundius 
scrutari conatur, similes ei obscuritates oboriuntur. Con- 
ceptum autem continui clara experientia menti offert, eun- 
dem supponit geometria; praeterea, si reicitur, pariter 
motus continuus et tempus reicienda sunt, quae similiter 
in infinitum divisibilia sunt. Attamen negari nequit, com- 
plures veteres philosophos rem ex se non facilem imple- 
xiorem reddidisse speculationibus iusto subtilioribus. Ab 
iis ulterius persequendis abstinemus, ne, quae clara sunt 
in hac re, data opera obscuritatibus obvolvamus. 


*Th.3. Corpora saltem spectatis ultimis atomis continua sut. 


Declar. Haud pauci sunt, qui propter obscuritates, 
quae sine dubio in continuo absque fine divisibili inveniri 
possunt, vel ob alias rationes nullam extensionem continuam | 
admittunt, sed contendunt, corpora ex atomis inextensis 
sive punctis composita esse, quae in sensibus apparentiam. 
continui producant. Idcirco paucis oportet ostendere, cor- 
pora vere realiter, non apparenter tantum continua esse. : 
Itaque non est nobis propositum, ut contra idealistas supra 
(n. 17) indicatos defendamus, quantitatem esse realem, sed 
hanc quantitatem vere continuam esse. Neque istud ita 
agimus, ut ad mentem veterum defendamus, totam molem 
corpoream, quae oculis continua apparet, revera ita con- 
tinuam esse; non enim negamus, corpora ex minimis par- 
ticulis divisis componi. Sed affirmamus, saltem ultimas 
istas particulas, sive dicuntur atomi chemicae sive sub- 
atomi, realiter continuas esse. 

Qui extremo dynamismo adhaerent, mundum totum 
ex solis viribus et quidem simplicibus componi contendunt. 
Leibniz, auctor dynamismi, mundum ex ,monadibus*, sub- 
stantiis simplicibus, componi docet. Hodierni autem «dyna- 
mistae seu energistae atomos quidem admittunt, sed puncta 
seu inextensas energias esse existimant. 

. Inter primos Boscovich!) atomos simplices admisit, eas 
puncta inextensa distantia dicens. Etiam eximii recentes 
mathematici et physici in partes Boscovichii concesserunt, 
e. g. Ampére, Cauchy, Tyndall, Fechner, Hertz. Sed phy- 
sici generatim ab eiusmodi quaestionibus indagandis ab- 
horrent. 

Demonst. Exsistunt realiter corpora i. e. substantiae 
extensae spatium occupantes; de corpore nostro conscientia 
interna, de externis corporibus maxime visus et tactus te- 
stimonium evidens praebent, quod fallax esse nequit. Id 
certum esse hoc loco supponimus. .Aíqui non sunt realiter 
substantiae extensae, nisi saltem ultimae partes extensae 
,et continuae sunt. Si enim corpora ex entibus simplicibus 
constarent, nulla prorsus vera extensio adesset. Nam entia 
simplicia seu puncta aut inter se distarent aut non. Si 
distarent, nulla oriretur extensio; si vero non distarent, in 
unum punctum coinciderent, proinde pariter nulla extensio 
oriretur. Ideo repraesentationibus conscientiae et sen- 
suum, quatenus extensionem exhibent, nihil plane respon- 
deret itaque repraesentationes omnino fallaces essent, quod 
admitti nequit. Ergo corpora saltem spectatis ultimis atomis 
continua sunt. 


Obiectiones. 1. Puncta distantia, quatenus atiractione et repul. ! 


sione inter se agunt vel celerrimo motu discurrunt, extensionem effi. 
cere possunt. — Resp. N. Praetermissis enim difficultatibus, quae contra 
possibilitatem actionis in distans proferuntur, puncta hoc pacto tantum 
varias collocationes, in nulla autem collocatione extensionem efficiunt. 

2. Interstitia vacua inter atomos, quae extensae dicuntur, non 
percipiuntur. Si igitur a pari intervalla inter puncta simplicia non 
pereipiuntur, sed tantum puncta ipsa, similiter percipitur extensio. -— 
Resp. N. par. Si tantum puncta adsunt, nulla plane adest extensio, 
quae percipiatur. 

3. Realis extensio, quam percipimus, cum Palmieri per entia 
virtualiter extensa^ declarari potest. Palmieri virtualiter extensum 
intellegit ,ens realiter simplex occupans naturali destinatione spatium 
aliquod divisibile suaque realitate resistente spatium reale impenetra- 
bile constituens*.?) Virtuale extensum igitur est intrinsecus indivisi- 
bile, divisibile autem extrinsecus ratione loci, quem naturali necessitate 


?) Philosophiae naturalis theoria redacta ad unicam legem virium 
in natura exsistentium. Viennae 1759. — ?) Cosmologia p. 23. 

occupat. Ita muneri continui formalis satisfacit, simulque sublata est 
gravissima. difficultas, quam continuum formale propter divisibilitatem 
infinitam parit. — esp. 1) Extensum virtuale est ens artificiose con- 
structum et a communi sensu alienum. Et sine ratione sufficiente con- 
fictum est. Ratio enim, ob quam adstruitur, repugnantia extensionis 
continuae seu ,continui formalis* esse dicitur, quae repugnantia prae- 
sertim ex divisibilitate infinita oriatur. Sed divisibilitas infinita non 
continet repugnantiam. Neque extensum virtuale eam tolleret, sed 
potius supponeret; supponit enim extensum formale, quia dicitur occu- 
pare spatium (scil. continuum) et hac ratione continuo formali aequi- 
valere. — 2) Per extensum virtuale extensio realis non obtinetur; non 
enim habetur realitas vere per spatium diffusa, sed tantum eius appa- 
rentia in sensu producta. 


Art. 9. De loco 


Cum quantitate corporum cohaerent locus et spatium. 
Omne enim corpus extensum in loco est, locum et spatium 
occupat, per locum et spatium movetur. Porro notiones 
loci et spatii inter se conexae, sed non penitus identicae 
sunt. Spatium latius patet; in uno spatio multa loca esse 
possunt. Et loca realia esse possunt, in notione autem 
spatii, sicut a nobis concipitur, aliqua fictio mentis im- 
miscetur. Quare de iis distinclim agendum est. 


S 1. De natura loci et praesentia locali 


Si inquirimus, quid mente concipiamus, quando de 
loco alicuius corporis loquimur, haec duo elementa repe- 
rimus: a) corpus occupat aliquam partem spatii, b) re- 
spectum praesentiae habet ad corpora circumstantia, quae 
aliquo modo immobilia concipiuntur. Ex his duobus ele- 
mentis, quae completam notionem loci efficiunt, modo unum 
modo alterum magis attenditur. Inde colligitur, merito du- 
plicem distingui posse locura quasi partialem, internum et 
externum. | 

1. Locus internus est pars spatii, quam corpus exten- 
sione sua occupat seu implet. Corpori igitur sine respectu 
ad corpora circumstantia convenit. De hoc potissimum loco 
sermo fit, si dicitur corpus locum occupare vel implere et 
corpus etiam diceretur in certo loco esse, quamquam 
omnia corpora circumstantia annihilarentur. 

Sed quia locus internus describi et inveniri non potest 
sine respectu ad corpora circumstantia, in usu vulgari ex- 
ternus locus maxime attenditur. 


9. Locus externus apte definitur corpora ambientia im- 
mobilia. De loco externo loquimur, quando dicimus, aliquem 
esse in palatio, in cubiculo, Romae, Londini. 

Itaque locus externus dicitur complexio corporum am- 
bientium, scilicet totaliter vel partialiter, immediate vel 
mediate ambientium. Terra dicitur locus auri, quod tota- 
liter ambit; sed etiam pavimentum locus mensae dicitur, 
licet eam solum partialiter ambiat. Spelunca est locus ho- 
minis in ea habitantis immediatus et proximus, urbs autem 
speluncam prope attingens locus eius mediatus sive remotus.!) 

Porro locus externus tantum sunt corpora circumstantia 
immobilia sive stabilia. Locum externum sine dubio aliqua 
ratione immotum et immobilem concipimus, quia per eum 
describere vel invenire volumus, ubi aliquid sit. Ideo aerem 
locum corporis non nominamus neque facile vasculum lo- 
cum aquae dicimus; certe aqua locum relinquere dicitur, 
si cum vase transfertur. Attamen immobilitas tantum vre- 
lativa requiritur, quae ad inveniendum corpus sufficit, i. e. 
tantum postulatur, ut corpus in aliquo toto immutabilem 
positionem habeat. Si quis enim interrogat, ubi aliquis 
sit, prae oculis habere solet aliquod totum, in quo locus 
quaesitus positionem suam relativam non mutat. Si quis 
in navi degens interrogat, ubi sit navigationis socius, con- 
tentus est audire, eum ,in refectorio^ esse; id enim quae- 
sivit, ,ubi in navi* sit, respectu autem navis refectorium 
non movetur. Alius quaerens, ubi sit S. Pontificis resi- 
dentia, quaerere intendit, ,ubi in terra^ sit ideoque con- 
tentus est audire ,Romae*, Roma enim in terra non 
movetur. 


!) Locus immediatus ei mediatus fere conveniunt cum loco pro- 
prio et communi, quos mulli auctores distinguere solent. Locus proprius 
solum illud corpus ambit, cuins dicitur locus, e. g. spelunca angusta 
unum tantum hominem includens. Locus communis multa corpora 
simul ambit; ita terra, demus, aula locus communis multorum homi- 
num sunt. 

Immobilitas absoluta corporum nulla invenitur. Nam quia tota 
terra perpetuo circa se ipsam et per orbem movetur et insuper systema 
solare nostrum nova via ignota per universum currit et forte integrum 
systema viae lacteae denuo tertia via movetur, nihil est vel saltem 
nihil scitur (nisi forte aether), quod absolute immotum sit. 

Definitio Aristotelis. Definilio loci supra allata ex Aristotele 
derivatur. Ceterum descriptio loci, sicut eam profert, perfecta dici non 
potest. Locum enim internum omnino praetermittit. Locus externus 
autem ab eo definitur: prima superficies corporis ambientis eaque. im- 
mobilis, 1ó vo0 xepiéyovtoc zépac áxivntov npórov, toov £ouv Ó tózoc!), 
i. e. locus externus non dicitur totum corpus ambiens, sed illa eius 
superficies concava, quae corpus locatum tangit et quidem immediate 
tangit et includit sicut aqua piscem. Haec definitio iusto angustior 
est. Usus loquendi definitionem paulo latiorem exigere videtur. 


Praesentia in loco generatim in eo consistit, quod ali- 
quid secundum realitatem suam a loco non distat. Duplex 
autem distinguitur, circumscriptiva et definitiva. — Circum- 
seriptive in loco est, quod extensa sua realitate spatium 
occupat, ita proinde, ut eius partes per partes spatii dis- 
iributae sint. Naturaliter omnia corpora circumscriptive 
in loco sunt. Definitive seu mere praesentialiter in loco 
est, quod totum in toto spatio et totum etiam in singulis 
eius parlibus est.? Hac ratione spiritus in loco sunt, qui, 


quoniam partes non habent, toti sunt, ubi sunt. Sed neque 


repugnat, ut corpora definitive in loco sint, quando scilicet 
substantia corporea per virtutem divinam extensione locali 
privata est. 

Solum ea, quae circumscriptive in loco sunt, omnino 
proprie ,in loco* sunt, quatenus non solum loco praesentia 
sunt sicut angeli, sed etiam loco extenso sua realitate pa- 
riter extensa coextenduntur illudque occupant.?) 





') Phys. IV 4 (212 a 20). — ?) Alius est usus huius termini apud 
veleres scholasticos, a quibus illud definitive in loco esse dicitur, quod 
definitur seu coarctatur ad certum locum, ut tantum ibi sit. Cf. e. g. 
S. Thomam, 3 q.76 a. 5 ad 1, 4 sent. d. 10 q. 1a. 3 iq. 2); Suarez, 
Disp. met. d. 51 s.3.n. 15. — ?) Ideo S. Thomas dicit, in loco esse 
convenire spiritui et corpori ,aequivoce" seu aliter. ,Angelo convenit 
esse in loco. Aequivoce tamen dicitur angelus esse in loco et corpus. 
Corpus enim est in loco per hoe, quod applicatur loco secündum con- 
tactum dimensivae quantitatis; quae quidem in angelis non est.* 1 q. 52 
a.l. Cf. q.53 a. 1; 1 sent. d. 37 q.4 a. f. 

Ubi. 1. Omne corpus necessario alicubi est; sed vel 
hie vel alibi esse potest. Illud igitur, quo formaliter sub- 
stantia in certo loco, hic potius, quam alibi est, eius ,ubi 
internum* vel ,ubicatio^ a philosophis vocatum est. Ubi 
sane aliud est quam corpus ipsum, quod in loco est, et 
aliud quam locus, in quo est,!) et porro aliud quam causa 
movens, quae corpus in certo loco collocat. Locus enim 
iam est, antequam corpus ibi ponitur, et similiter corpus 
idem manet, etiamsi in isto certo loco non est; causa mo- 
vens vero non est ipsum esse hic, sed facit esse hic. 


2. In ubi interno accuratius describendo auctores in 
varias sententias discedunt, quarum praecipuae hae sunt: 

Prima sententia asserit, ubi nihil esse nisi relationem 
praesentiae respectu corporum circumstantium. Haec sen- 
tentia difficilis est ad intelligendum. Non enim ideo res 
hie esse videtur, quod hanc relationem praesentiae et pro- 
pinquitatis ad alia corpora habet, sed potius ideo hanc re- 
lationem habere videtur, quia hic est. Porro ,etiamsi omne 
corpus extrinsecum annihilaretur a Deo, posset manere 
Petrus hie, ubi nunc est, et moveri etiam localiter ad aliud 
spatium; ergo haec denominatio provenit ab aliquo intrin- 
seco ipsi Petro".?) ; 

Secunda sententia, quam mulli tenent (Suarez, Lessius, 
Vasquez, Urráburu, de San, Nys aliique) asserit, ubi in- 
ternum esse modum realem a substantia realiter distinctum. 
Ratio haec redditur: ,hic esse" est aliquid reale; sed non 
est idem ac substantia, quia a substantia acquiri et amitti 
potest nulla alia mutatione facta in substantia, ergo a sub- 
stantia realiter distinctum est; modus autem realis est, quia 
tantum contingens corporis modificatio est, corpori non 
novam perfectionem, sed tantum perfectioni, quae iam ad- 
est, novum modum se habendi tribuens.?) 

Tertia sententia cum secunda consentit, ubi esse modum 


') A nonnullis ubi vocatur locus internus. Sed minus recte, quia 
locus internus communiter spatium dicitur, quod corpus extensione sua 
occupat. Hoc spatium autem praesentiam corporis praecedit, proinde 
non est id, quo corpus formaliter praesens est. — ?) Lugo, De Euchar. 
d.5 s. 4 n. 103. — *) Cf. Suarez, Disp. met. d. 51 s. 1 n. 14. 

se habendi substantiae internum, sed negat, eum a sub- 
stantia certo loco collocata realiter distinctum esse. Pro- 
batur hac ratione, quod si Deus modum realem a corpore 
separaret, corpus nihilominus in eodem loco mansurum esset. 

Eadem sententiarum diversitas etiam motum spectat, 
ut infra dicetur. 

In hac re a sensibus remota ideoque obscura sufficiat 
notare, iudicium de secunda ei tertia sententia ex eo ma- 
xime pendere, utrum separabilitas non mutua signum realis 
distinctionis sit, ut supponit secunda sententia, necne; i.*e, 
utrum illud, quod ita a subiecto separari potest, ut post 
separationem solum exsistere non iam possit (scilicet ,esse 
hic), realiter ab illo subiecto distinctum sit necne. De quo 
cf. Ontol. n. 199 s. 362. | 

Aliqui inter defensores secundae sententiae, ut Suarez!), de San, 
de Bacher, Nys ubicationem realiter identicam esse statuunt cum ex- 
tensione locali. Secundum hauc sententiam extensio localis accidens 
modale esset essentialem respectum ad certum locum individualem in- 
cludens, proinde omne corpus, si movetur, continuo extensionem suam 
localem mutaret. 

Sed a) haec opinio a sensu communi hominum tam aliena est, 
ut, etsi pro ea aliqua ratio inveniri possit, ab ea defendenda abstinen. 
dum esse videatur. Sensus communis, a quo philosophus numquam 
nisi coactus deflectere debet, sibi persuasum habet, extensionem loca- 
lem alicuius corporis continere quidem respectum ad spatium et locum 
certae amplitudinis, attamen non ad hunc individnalem, sed ad hunc 
vel alium indifferentem esse, proinde eandem extensionem manere in 
corpore, etsi locum mutet. Et mirum ei apparet audire, corpus, quam- 
diu movetur (et revera continuo cum terra movetur), perpetuo exten- 
sionem suam mutare. b) Haec sententia S. Thomae et antiquis ignota 


fuit. Id iam ex eo elucet, quod modi reales apud antiquos nondum 
inveniuntur, sed demum ex saec, 16 defenduntur. 


S 2. De compenetratione et replicatione 


De praesentia locali agere non possumus, quin possi- 
bilitatem duorum factorum supernaturalium examini sub- 
iciamus, nempe possitne fieri, ut duo corpora per com- 
penetrationem simul in eodem loco sint et ut idem corpus simul 
in compluribus locis sit per replicationem. Compenetrationem 


'*) De Euchar. d. 51 s. 2. n. 2. 

et replicationem naturaliter seu physice impossibilem esse 
liquet. Nam inductione perfecta constat, naturalem pro- 
prietatem corporum esse, ut unum aliud a loco suo ex- 
cludat et ut novum locum non acquirat, quin priorem relin- 
quat. Tantum quaerimus, num utraque absolute repug- 
net ideoque neque per Deum fieri possit et omnes eius- 
modi factorum relationes a limine recusandae sint. 


Th. 4. Neguit ostendi absolute repugnare, ut corpora localiter extensa compene- 
trentur. 


Declar. Compenetratio stricte dicta, de qua agimus, 
intellegitur praesentia simultanea complurium corporum: in 
eodem loco. Non igitur de compenetratione late dicta lo- 
quimur, qua gladius corpus, quod scindit, vel aqua spon- 
giam, in cuius poros intrat, penetrare dicitur. In his exem- 
plis non duo corpora stricte in eodem loco sunt; ubi gla- 
dius est, partes corporis non sunt, et ubi aqua est, spongia 
non est; non adest intrapositio, sed tantum iuxtapositio 
corporum. Compenetralio cireumscriptiva dicitur, si-utrum- 
que corpus extensum est seu praesentiam circumscriptivam 
habet, mixía, si unum definitivam, alterum circumscriptivam 
habet. 

Facile intellegitur, spiritum posse, et quidem natura- 
liter, cum aliis spiritibus vel etiam corporibus in eodem 
loco esse; Deus pervadit omnia et anima est cum corpore 
suo in eodem loco. Nam experientia tantum ostendit, im- 
penetrabilitatem cum dimensionibus corporalibus coniunctam 
esse, ut, si unum corpus dimensionibus suis locum impleat, 
non simul aliud per eundem locum se extendere valeat. 
Si igitur substantia dimensiones non habet, sicut spiritus, 
non apparet, cur necessario impenetrabilis sit. Idcirco neque 
difficultas inveniri potest in compenetratione mixta, qua 
corpus modo miraculoso extensione privatum cum alio cor- 
pore extenso simul est, vel etiam in eo, quod in Eucha- 
ristia corpus Chi cum speciebus in eodem loco est.!) 


!) Sed haec praesentia corporis.Christi inextensi sub speciebus 
extensis non est propria penetratio, quia proprie solum corpus cum 
corpore, non cum accidentibus penetrari dicitur. 

Sed aliqui, etsi pauci, ut Durandus, Paludanus, Car- 


tesius compenetrationem cireumscriptivam repugnare puta- 


runt, scilicet ut corpus extensionem suam retinens aliud 
aeque extensum in eodem loco patiatur. Fere communis 
autem sententia cum S. Thoma!) neque hanc compenetra- 
tionem repugnare asserit. 

Communiter compenetratio circumscriptiva adfuisse di- 
citur in egressu Christi nascentis ex utero virginali et in 
eiusdem adventu in coenaculo clauso et pariter in resur- 
rectione ex sepulcro. (Qui vero negant circumscriptivam com- 
penetrationem, affirmant, corpus Domini in transitu per 
aliud eorpus amisisse extensionem suam localem, ut tantum 
penetratio mixta adesset.) 


Demonst. 1. Si repugnaret, ut duo corpora localiter 
extensa inter se compenetrentur, repugnaret vel ex eo, 
quod unum idemque corpus fierent, vel ex eo, quod ,loca- 
liter extensum' in conceptu includeret ,non compenetratum 
cum alio corpore'. Atqui neutrum ostendi potest. Non 1um, 
quia propterea, quod duo in eodem loco praesentia sunt, 
non iam eadem entitas fiunt; aliter etiam Deus idem cum 
creaturis fieret, in quibus praesens est. Non 2um, Nam 
verum manet, corpus partes suas in aliquo loco expandere, 
etiamsi aliud corpus simul suas in eodem loco explicat; 
primum non negat alterum seu non invenitur in eo repu- 
gnantia, quod duo corpora per eundem locum partes suas 
expandunt. Ergo absoluta compenetrationis repugnantia. 
ostendi non potest. | 

2. Aliae obiectiones pariler solvi possunt. Praecipuae sunt : 

a) Partes continuae sive cohaerentes eiusdem corporis, quamdiu 
extensum est, inter se compenetrari nequeunt, ergo neque cum partibus 
alterius corporis compenetrari possunt. —  RAesp. C. ant. N. cs. et 
csam. Ut partes continuae eiusdem corporis non compenetrentur, : 
effieitur extensione locali, quia ,corpus extensum esse idem est ac 
parles extra partes esse. Sed ut partes diversorum corporum non 
compenetrentur, non extensione singulorum, sed impenetrabilitate 
efficitur, quae per miraculum abesse potest manente extensione locali. 


b) Duo corpora penetrata idem corpus fierent; nam divisa non 
essent. — Resp. N. ant. Ad rat. D. non essent divisa loco C. non entitate N. 


') Cf. e. g. 4 sent. d.44 q. 2 a. 2 sol. 3. 

c) Nequit unus locus bis impleri; atqui impleretur bis. —  Hesp. 
D. mai. non bis impenetrabiliter C. non bis penetrabiliter N. Locus 
per aliquod corpus stricte impleri dicitur, si impenetrabiliter occupatur, 
ut nihil aliud iam intrare possit; sic utique nullus locus bis impleri 


potest. 
d) Unum corpus aliud e loco suo expellit. Ergo compenetratio 
fieri nequit. — esp. D. ant. necessitate physica C. metaphysica, qua- 


tenus vis repulsiva a Deo effectu suo privari non possit sive negando 
concursum sive superando vim resistendi N. Ceterum modus, quo 
miraculosa compenetratio circeumscriptiva fieri potest, varius assignan- 
dus est secundum varium modum, quo impenetrabilitas explicatur. 


In quo consistat impenetrabilitas. Si inquiritur, quidnam forma- 
liter illud sit, quo unum corpus aliud a suo loco excludat seu in quo 
formaliter impenetrabilitas eonsistat, duplex exstat sententia: 

1» sententia tenet, impenetrabilitatem formaliter ex resistentia 
resultare, qua corpora per actionem physicam invicem repellant. 

2a sententia, quam tenent S. Thomas, Suarez et alii, docet, im- 
penetrabilitatem non consistere in vi agente, sed ,in quadam formali 
incompossibilitate seu repugnantia^'). Sicut albedo, dicunt, ab eodem 
subiecto nigredinem per suam formam absque actione excludat, ita fere 
corpus per aliquam formalitatem, non efficienter, impedire, ne in 
eodem loco simul aliud. corpus coexsistat. Hanc formalitatem aliqui 
dicunt realiter distinctam esse a quantitate locali. Alii autem existi- 
mant, eam realiter identicam esse cum naturali quantitate locali; se- 
cundum hanc igitur sententiam in corporé per eandem realitatem tum 
partes internae corporis invicem a mutua penetratione impediunt tum 
corpora externa ab ingressu in eundem locum arcentur. lidem igitur 
si duo corpora extensa miraculose inter se compenetrantur, dicere 
debent, in iis loco quantitatum naturalium a Deo quantitates quasdam 
praeternaturales productas esse. 

Secundae sententiae defensores vim quidem resistentem etiam ad- 
mittunt, sed dicunt, per eam ,corpus active resistere alii corpori non 
ad obsistendum sui cum eo compenetrationi, sed ad impediendum, ne 
ab eo loco, quem occupat, expellatur*?). 

S. Thomas secundam sententiam ex doctrina sua de principio 
individuationis deducit, quae dicit, quantitatem dimensivam seu exten- 
sionem diversum situm in loco tribuentem esse ultimam rationem, cur 
corpora sint distincta seu multiplicata: ,Divisio [materiae] cum sit so- 
lum per dimensiones, de ratione quarum est situs, impossibile est hanc 
maleriam esse distinctam ab illa, nisi quando est distincta. secundum 
situm, quod non est, quando duo corpora ponuntur esse in eodem 
'loco.*?) ,Sicut non est possibile esse duas lineas vel duas partes lineae, 
nisi sint distinctae secundum situm, ita impossibile est esse duas ma- 


! Suarez, Disp. met. d. 43 s. 1 n. 10. — ?) de San, Cosmologia 
(1881) 293, — *) Boeth. De trin. q. 4 a. 3. 

terias vel duas partes materiae, nisi sit distinctio situs."") Tamen con- 
cedit, compenetrationem a Deo perfici posse: ,Quia causa prima pot- 
est conservare rem in esse cessantibus causis secundis... divina virtute 
fieri potest (et ea sola), quod corpus remaneat esse distinctum ab alio 
corpore, quamvis eius materia non sit distincta in situ ab alterius cor- 
poris materia." ?) 


Th. 5. Non potest ostendi absolute repugnare, ut corpus replicetur. 


Declar. Replicatio sive multilocatio est simultanea ex- 
sistentia eiusdem substantiae in compluribus locis adaequatis, 
talibus nempe, quorum unusquisque substantiae ad natura- 
liter exsistendum sufficit. E. g. locus adaequatus animae 
est totum corpus, non solum caput. "Triplex replicatio di- 
stinguenda est: definitiva seu praesentia definitiva in locis 
compluribus (corpus Christi Dni sub multis speciebus), cir- 
cumscriptiva seu praesentia circumscriptiva in multis locis, 
denique mixta seu definitiva praesentia in uno et circum- 
scriptiva in altero loco (Christus Dnus in caelo et simul 
sub speciebus eucharisticis). 

Definitivam et mixtam replicationem fieri posse, omnes 
catholici admittunt propter corpus Christi, quod in caelis 
cireumscriptive et simul in multis speciebus eucharisticis 
definitive praesens est. Sed circumscriptiva multilocatio a 
quibusdam ex optimis auctoribus v. g. a S. Thoma?), Ca- 
preolo, Vasquez, Silv. Mauro ob rationes infra solvendas 
reicitur. Attamen longe plures merito negant, eius repu- 
gnantiam ostendi posse, ut Alexander Hal., Scotus, Bellar- 
minus, Suarez, de Lugo, Card. Franzelin et alii. Haec 
quaestio cum interpretatione quorundam factorum cohaeret. 
Aliqui viri sancti, ut S. Alphonsus Lig., S. Franciscus Xav. 
eodem tempore in locis diversis apparuisse referuntur; 

!) 4 sent. d. 44 q. 2 a. 2 sol. 2. — ?) Ib. sol. 3. — *) S. Thomas 
repugnantiam repetit ex sua sententia de principio individuationis, tan- 
tum dimensiones quantitativas, tribuentes diversum situm, dividere et 
multiplicare substantiam corpoream: ,Quod unum corpus esse simul 
localiter [extenso modo] in duobus locis non potest fieri per miracu- 
lum.. quia esse in pluribus locis simul repugnat individuo ratione 
sui, quod est esse indivisum. in se; sequeretur enim, quod esset di- 
stinctum in situ.^ 4 sent. d. 44 q.2 a.2 sol.3 ad 4. Ex eadem doc- 


trina repetit impossibilitatem compenetrationis (n. 72), sed huius im- 
possibilitatem tantum naturalem esse ait, replicationis autem absolutam. 

quae facta multi ex vera replicalione declarant, alii vero 
aliter, v. g. eo, quod vir sanctus in uno tantum loco fuerit, 
in alio autem solum adesse visus sit propter impressiones 
in sensus adstantium productas. 

Una igitur communi àrgumentatione demonstramus, 
Aullam e tribus replicationibus ostendi posse repugnare. 


Demonst. 1. Corpus seu generatim substantiam repli- 
catam esse idem est ac substantiam unam eandemque per 
complures ubicationes in multis locis simul praesentem esse. 
Aliqui in eo repugnantia inveniri non potest. HRHepugnantia 
potissimum repeti posset vel a) ex eo, quod hac ratione 
substantia eadem multipliearetur a seque divideretur et 
distaret, vel b) ex eo, quod potentia substantiae ad prae- 
' sentiam habendam una ubicatione tam plene actuata esset, 
ut alterius absolute iam incapax esset. Atqui primum non 
obtinet, quia substantia spectata entitate ubique una eadem- 
que est; non duplicatur seu dividitur substantia, sed tan- 
tum duplicatur praesentia. Alterum vero nulla ratione 
demonstrari potest. Ergo absoluta replicationis repugnantia 
ostendi nequit. 

! 2. Aliae obiectiones, quae vel contra omnem vel spe- 
ciatim contra circumscriptivam replicationem proferuntur, 
pariter sine negotio solvi possunt. Praecipuae sunt hae: 

a) Si substantia creata in locis multis esse posset, posset a pari 


in infinitis esse, quod soli Deo convenit. — esp. D. in infinitis distri- 
butive vel successive C. vel Tr. collective vel simul N.; hoc non se- 
quitur. 


b) De corpore replicato verificari possent praedicata opposita: 
posset simul in diversis locis moveri et quiescere, in luce et in tene- 
bris esse, dormire et vigilare. Atqui id repugnat. — Resp. D. ant. 
talia praedicata, quae tantum diversum situm respiciunt C. alia N. 
Cf. infra n. 76. 

Speciatim contra replicationem  cireumscriptivam haec proferri 
possunt: 

- €) Corpus per unam "extensionem nequit duo loca implere, quia 
una forma duos effectus formales habere nequit. —  Hesp. Effectus for- 
malis extensionis est, ut corpus ibi, ubi est, extensum sit seu locum 
istum impleat; sed ut in duobus locis extensum sit, effeclus formalis 
. duplicis ubicationis est. 

d) Corpus in loco cireumscriptive est, quatenus cum dimensioni- 
bus suis ita loco commensuratur seu loco continetur, ut extra eum 


15 

non sit. Ergo repugnat multilocatio cireumscriptiva. — Resp. D. ant. 
quatenus totum corpus intra locum est, ut nihil corporis sit extra, 
quod non eliam intra sit C. ut corpus non simul sit etiam extra N. 

e) Si tabula in duobus locis immediate contiguis replicatur, di- 
mensiones tabulae fiunt duplo maiores, quam antea erant. Atqui id 
repugnat. —  Hesp. D. ant. dimensiones (extensio localis) entitative 
spectatae N. praesentialiter spectatae i. e. eadem extensio localis nunc 
simul in duobus locis est C. 


Nota. De replicatione praeterea duae quaestiones mo- 
veri solent. 

19 quaeritur, quaenam proprietates et affectiones cor- 
pori bilocato utrobique, ubi est, conveniant oportet, quae 
vero non. Haec respondenda sunt: 

1) Quod attributa attinet, quae tantum déversum situm 
localem respiciunt, potest corpus, sicut in diversis locis est, 
ita etiam hoc loco moveri, alio non moveri, hic talem situm 
habere, ibi alium.!) | 

2) Quod reliqua attributa attinet: a) Non repugnat 
omnia replicari. Immo ,si Deus operetur conformiter ad 
naturas rerum, in casu, quod ponat corpus in duplici loco, 
debet etiam ponere utrobique ea omnia, quae in primo 
loco habebat, exceptis iis, quae dependent a loco, ut dictum 
est." — b) Attamen defendunt Suarez et Lugo, non ab- 
solute repugnare, aliqua, quae in uno loco sunt, in alio 
deesse, dummodo a substantia realiter distincta sint; non 
igitur repugnare, aliquem in uno loco actionem exercere, 
quam non simul exerceat in alio. — c) Sed numquam ac- 
cidentia opposita variis in locis esse possunt, v. g. amare 
et odisse, consentire et dissentire respectu eiusdem obiecti. 
— d) Neque homo replicatus sine novo miraculo in duplici 
loco plus agere potest quam in uno, quia vires sola multi- 
locatione non augentur. 

2? quaeritur, quid actio divina producat, cum sub- 
stantia creata replicatur, utrum tantum novam ubicationem 
an vero denuo ipsam substantiam. Aliqui putarunt, sub- 
stantiam iterum a Deo procreari, ut igitur eadem sub- 


!) Sed attendendum est, motus vitales non sine internis actioni- - 
bus musculorum et nervorum fieri; quare quoad istas iam respicienda 
sunt, quae sub 2) dicuntur. — ?) Lwgo, De Euchar. d.5 s. 2 n. 37. 

stantia bis exsisteret. Id sane impossibile apparet; non 
enim denuo produci potest, quod iam est, neque idem du- 
plicem exsistentiam habere potest. Ideo sententia com- 
munior asserit, solum ubicationem novam produci. Attamen 
non ita, ut substantia a loco A in locum B moveatur, 
transeundo per medium; non enim locum A relinquit. Sed 
producitur in substantia ubicatio loci B, qua producta sub- 
stantia sine ulla translatione immediate in B collocatur. , 


*8 3. De praesentia spirituum 


Etiam spiritus in loco sunt, sed aliter quam corpora. 
De qua praesentia appendicis gratia pauca addere iuvat.!) 

1. Spiritus 2n loco corporeo vere sunt sive saltem esse 
possunt, i. e. secundum suam substantiam ita possunt simul 
esse cum aliquo loco, ut nulla intercedat distantia. Quin 
spiritus talis praesentiae capax sit, in dubium vocari nequit; 
revera Deus in omni loco et anima in toto corpore est. 

Sed magnum intercedit discrimen inter praesentiam 
spiritus divini et spiritus creati. Deus infinitus necessario 
ubique est, ut non possit esse locus, a quo abesse queat. 
Spiritus autem creatus, perfectione finitus, praesentiam 
finitam habet, ut semper multa loca sint vel esse possint, 
in quibus non sit. Haec praesentia finita minor vel maior 
est; locus totalis seu adaequatus, quem spiritus praesentia sua 
implere potest, proportionatus est diversae eius perfectioni, 
ut illum locum naturaliter excedere non valeat. Porro prae- 
sentia Dei semper maxima est, quae esse potest, spiritus 
autem praesentiam suam adaequatam sine dubio etiam ex 
arbitrio. coaretare possunt. Neque impossibile esse videtur, 
ut intra ambitum loci sui adaequati compluribus locis dis- 
eretis et inter se dissitis, e. g. in dissitis cubiculis eiusdem 
domus vel in distantibus urbibus eiusdem provinciae, prae- 
sentes sint, quin sint in spatiis mediis. 

9. Quia spiritus praesentiam limitatam habent, etiam, 
magis quam corpora, de loco in locum transire sive mover? 

!) Copiose de his agit Suarez, De angelis 1. 4 c. 1—22; F. Schmid, 


Quaestiones selectae (1891), Qu. IL. De relatione spiritus angelici ad 
locum et spatium p. 25—144. 


Donat, Cosmologia E) 

possunt. Multi asserunt, angelos hune transitum sola vo- 
luntate sua producere. Sed probabile est, eos praeter volun- 
tatem habere aliam vim, exsecutivam, qua (impellente 
voluntate) se in certo loco constituere aliasque res loco 
movere vel a proprio suo loco excludere valent.!) Dispu- 
tant, num angelus ab uno loco in alium moveatur motu 
continuo tantum, transeundo semper per medium, an vero 
etiam discreto, per medium non transeundo. Plerique affir- 
mant, quod S. Thomas docet et verius esse videtur: ,Sub- 
stantia angeli non est subdita loco ut contenta, sed est 
superior eo ut continens, unde in potestate eius est appli- 
care se loco, prout vult, vel per medium vel sine medio.*?) 
Porro Suarez aliique affirmant, angelum posse in instanti 
ex loco in locum transire, alii vero negant id fieri posse, 
praesertim si motus debeat esse continuus. 

9. Spiritus secundum substantiam sive essentiam suam 
in loco praesentes sunt et quidem definitive. Praesentia 
autem est aliqua coniunctio cum loco, quae formaliter in 
nullo alio consistit quam in substantiae indistantia a loco. 
Haec indistantia sufficit, ut etiam spiritus vere praesens sit. 
Patet autem, spiritum hanc indistantiam non formaliter per 
substantiam ut talem habere, sed per modum contingentem 
superadditum, nempe per ubicationem; quae similis est 
ubicationi corporali, de qua supra tractatum est. Spiritus 
pleniore modo in loco est, si praeter hanc simplicem sub- 
stantiae indistantiam nova peculiaris coniunctio cum loco 
accedit. Hane corpora habent, quatenus insuper locum 
contactu quantitativo per dimensiones suas impenetrabiliter 
occupant et ambientia corpora tangunt iisque includuntur, 
substantiae autem spirituales, quatenus per contactum wvir- 
tutis influxum activum in corpora huius loci exercent. Ita 
Deus ubique agit conservando et concurrendo, anima autem 
corpus, in quo est, vivificat. 

S. Thomas dicere solet, spiritus esse in loco ger contactum vir- 
tutis. Sicut corpus in loco sit seu loco applicetur per contactum quan- 


titativum, ita spiritum, qui contactu quantitativo eareat, in loco esse 
per contactum virtutis i. e. agendo in corpora ibi locata, non quasi 


1) Cf. Schmid, l.c. 66ss. — ?) 1 q.53 a.2. 

non adsit ipsa substantia tantumque operatio adsit, sed quod operatio 
proxima ratio sit, per quam substantia praesens sit, ut igitur sine 
operatione non adesset. ,Corpus est in loco per hoc, quod» applicatur 
loco secundum contactum dimensivae quantitatis; quae quidem in an- 
gelis non est, sed est in iis quantitas virtualis. Per applicationem igi- 
tur virtutis angelicae ad aliquem locum qualitereumque dicitur angelus 
esse in loco corporeo." ,Quod aliquid determinatur ad locum aliquem, 
hoc non est nisi in quantum illud per aliquem modum applicatur ad 
locum illum et non ad alium. Haec autem applicatio vel intellegitur 
secundum situm aut contactum vel secundum formam [,sicut anima 
est in corpore*] vel secundum operationem aliquam .. Relinquitur 
ergo, quod angelus diffiniri vel determinari non possit ad locum ali- 
quem nisi per actionem et operationem.^?) 

Schola tliomistica hanc sententiam suam facit eamque sic inter- 
pretatur, ut doceat, ipsam substantiae indistantiam esse quidem for- 
malem rationem praesentiam spiritus constituentem, sed fundamentum 
praesentiae esse operationem seu contactum virtutis. ,Alia," inquit 
Gotti, ,est ratio formalis constituens angelum formaliter praesentem 
loco et ubicatum; alia est ratio proxime fundans talem praesentiam 
seu ubicationem .. Hic ergo non quaerimus de ratione formali, qua 
angelus formaliter in loco est, nam hanc supponimus esse ipsam prae- 
sentiam, qua hic potius est quam alibi, sed loquimur de ratione pro- 
xime fundante talem praesentiam."*) Proinde spiritus non esset in 
loco, nisi ibi ageret. 

Sed quamquam omnino concedendum est, per contactum virtutis 
spiritum plenius in corpore praesentem esse, tamen non satis intelle- 
gitur, cur ad praesentiam non sufficiat simplex indistantia substantiae, 
sed insuper requiratur operatio (tamquam fundamentum vel qualiscum- 
que ratio ontologica). Praeterea operatio in aliquo loco iam supponit 
praesentiam substantiae, quare non videtur eius ratio ontologica seu 
fundamentum esse. Denique non intellegitur, cur non possit spiritus 
esse in loco non agens. 

4. Schola thomistica, ut modo indicatum est, fieri posse asserit, 
ut spiritus in nullo loco corporeo sit, quando nempe non agat in cor- 
pora. Etiam Doctor Angelieus id concedere videtur: ,Hoc non reputo 
inconveniens, quod angelus sine loco possit esse et non in loco, quando 
nullam operationem circa locum habet. Non est inconveniens, ut tunc 
nusquam vel in nullo loco esse dicatur, sicut etiam non est inconve. 
niens, ut nullo colore coloratus dicatur.^*) ,Etiam nunc nihil prohibet, 
angelos non esse in loco, si voluerint." ) 

Revera probabile est, spiritus creatos posse non esse in loco. In 
loco enim sunt, quatenus ordini corporeo praesentes fiunt. lam vero 
spiritus creatus esse potest, etsi non sit praesens ordini corporeo. Spi- 
ritus quidem divinus ordini corporeo, ut primum exsistit, necessario 


1q.522a.1. — 1) "Mise dk TER 
.n.96. — *) 1 sent. d.37 q.3 a.1 ad 3. 5) Pot. q.3 a. 19 ad 2. 
A* 

praesens est, non quia spiritus, sed quia infinitus est ideoque omnem 
perfectionem et sic etiam omnem praesentiam necessario habet. Attamen 
non apparet, cur spiritus creatus ordini-corporeo necessario praesens 
sit. Tunc pertinebit ad solum suum ordinem spiritualem, qui diversi 
generis et ex se elevatus est supra omnes relationes loci et spatii, et 
dicendum erit, spiritum esse ,in mundo", quatenus sit pars universi 
creati, attamen non esse localiter praesentem mundo corporeo, sed 
neque eliam ab eo localiter distare, sed esse supra omnes relationes 
locales. 


Art. 3. De spatio 


Quod spatium attinet, duo potissimum tractanda sunt, 
quaenam sit recta spatii notio et qualis sit eius obiectiva 
realitas. Aristoteles et scholastici antiquiores fere tantum 
de loco agunt. Inter primos Suarez paulo uberius de spatio 
tractat. Sed ingens est recentiore tempore copia disputa- 
tionum de spatio, attamen ingens simul sententiarum di- 
versitas atque etiam claritatis defectus. 


Diversae sententiae de natura spatii in has classes 
dividi possunt: !) 

1. Ultrarealismus affirmat, spatium esse realitatem ex- 
sistentem distinctam a corporibus eamque tamquam aliquid 
absolutum et infinitum concipit. Huius opinionis fuerunt 
antiqui atomistae Leucippus, Democritus, Epicurus, quorum 
sententiam renovavit saec. 17 Gassendi asserens, spatium 
esse ens reale sui generis, neque substantiam neque acci- 
dens. Etiam Locke realitatem spatii infiniti vacui docet. 
Recentiores mathematici et physici. non raro simili modo de 
spatio ,absoluto* loquuntur, quasi sit realitas exsistens, ut 
Euler, Gausz, Riemann, Lodge, Flammarion, Helmholtz, 
Fechner, Zóllner, Einstein. 

Miram sententiam Newton statuit, quam postea Clarke 
expressius proposuit et etiam Fénelon adoptavit, videlicet 
spatium vacuum, utpote ens reale, infinitum et increatum, 
esse ipsam immensitatem Dei. 


!) Nys, La notion d'espace (1922) 19—212 longam seriem varia- 
rum sententiarum. texit. 

2. Subiectivismus docet, spatium esse tantum phaeno- 
menon mere subiectivum. Inter subiectivistas primatum 
tenet Kant, spatium (et tempus) declarans puram apparen- 
tiam sensus nostri (infra n. 90). Eius doctrina, saltem spec- 
tata substantia, nunc plurimis dogma evasit tum in Germania 
tum alibi. In Gallia inter eius defensores eminet Renouvier. 

H. Bergson spatium schema quoddam ideale et sym- 
bolum a nobis productum esse putat. 


3. Healismus moderatus utrumque errorem evitans docet, 
conceplioni spatii respondere in ordine rerum realem ex- 
tensionem corporum. Plerique meoscholastici hanc exten- 
sionem dicunt esse fundamentum conceptionis spatii, alii 
minus recte spatium ipsam extensionem vocant. 

Inter defensores huius sententiae nominandus est Cartes?us, qui 
haec affirmat: ,Non etiam in re differunt spatium sive locus internus 
et substantia corporea in eo contenta, sed tantum in modo, quo a 
nobis concipi solent. Revera enim extensio in longum, latum et pro- 
fundum, quae spatium constituit, eadem plane est cum illa, quae con- 
stituit corpus." ) 

Realismo moderato etiam adnumerari potest sententia eorum, 
qui defendunt, spatium tantum consistere in relationibus localibus cor- 
porum inter se. Sic Leibnie scribit, spatium esse ,ordinem coexsi- 
stentiae" (,ordre de coéxistence*)?), et Chr. Wolff dicit: ,Spatium est 
ordo simultaneorum, quatenus scil, coexsistunt."*) Similem definitionem 
defendit de San. Sed relationes distantiae, propinquitatis aliaeque sup- 
ponunt spatium et praesentiam corporum in spatio, neque mutatur 
spalium mutatis his relationibus, 


Th. 6. Spatium est extensio concepta ut receptaculum corporum (1. p.). Idcirco 
est ens rationis cum fundamento in re seu non formaliter, sed tantum 
fundamentaliter a parte rei est (2. p.). 


Demonst. |. p. Ea definitio spatii statuenda est, quae 
exhibet notionem in communi hominum conceptione et usu 
loquendi vocabulo spatii suppositam. Atqui haec est notio 
thesi expressa: spatium est extensio concepta tamquam 
receptaculum corporum. Spatium enim 


!) Prince: phil. II 10. — ?) Cf. opus eius ,Nouveaux essais sur 
l'entendement humain* II 13, et ,Resp. ad Clarkium*. —- *) Ontol. 
$8 589. 

a) intellegi solet extensio sive triplex dimensio corpo- 
rali. Nam spatium dicitur in longum, latum, profundum 
extendi, dicitur parvum, magnum. Spatium autem ,extensio* 
dicitur, abstracte concepta seu dimensiones, non vero ,cor- 
pus seu corpora extensa*, quia spatio tantum hoc unum, 
extensum esse, tribuitur, non autem aliae corporum pro- 
prietates, ut impenetrabilitas, gravitas, vires; praeterea cor- 
pora in spatio esse concipiuntur, proinde spatium supponunt. 

b) Spatium consideratur ut receptaculum corporum. 
Concipitur enim corporibus locandis prius esse, corpora 
recipere, continere, dicitur corporibus impleri vel e con- 
trario iis vacuum esse. 

Ergo spatium est extensio concepta tamquam recep- 
taculum corporum. 

Eadem etiáàm magis magisque est communior inter 
philosophos scholasticos recentiores spatii definitio. 

Haec est spatii in genere sumpti definitio. Porro du- 
plex potissimum species spatii distinguitur: 

a) Spatium absolutum (der Raum) i. e. spatium unum, 
infinitum, aeternum, immobile. Hac ratione sermonem 
facimus de uno spatio, in quo totus mundus sit quodque 
ultrà mundum sine fine extendatur, quod fuerit ante mundi 
primordia et futurum esset, etsi omnia corpora e medio 
tollerentur, in quo corpora omnia locum habeant et mo- 
veantur, licet ipsum in se immutabile et immobile sit. Hoc 
spatium dicitur absolutum, quia respectum ad limites non 
habet, sed omnes egreditur. Idem nonnumquam ideale 
appellatur vel etiam fictitium et (quatenus conceptui mentis 
phantasma adiungitur) imaginarium, quia, etsi omni spatio 
aliqua fictio immiscetur, peculiaris tamen fictio in hoc 
spatio apparet, nempe infinitatis (realis) fictio. 

b) Spatia limitata (Ràume), quae limitibus includuntur 
et partes spalii absoluti sunt. Hac ratione loquimur de 
spatiis, quae inter parietes cubiculi, inter latera navis con- 
tinentur, de spatio aulae, fori, de spatiis maioribus et 
minoribus. 


Limites spalii limitati possunt esse reales, ut in exemplis allatis, 
et possunt esse solum mente signati, ut cum loquimur de spatio, quod 

novus mundus, qui creari posset, occuparet. Limites reales cum spatio, 
quod includunt, mente coniungi ei cum eo tamquam totum concipi 
possunt, quod deinde spectatis his limitibus ens reale est et propterea 
saepe spatium reale seu actuale vocatur; hac ratione etiam spatia 
,aedificari^, ,amplificari^, ,deleri^ dicuntur. Spatium autem limitatum, 
quod tales terminos reales non habet vel, si eos habet, non simul cum 
iis mente concipitur, nonnumquam possibite nuncupatur. 


Nota. Etiam aliae conceptiones et divisiones spatii inveniuntur, 
sed minus vulgares. Nonnulli auctores interdum spatium  mathema- 
ticum (geometricum) et physicum distinguunt. Spatium mathematicum 
intellegunt extensionem pure in se, physicum autem extensionem 
consideratam ut receptaculum. Spatium reale vel actuale a nonnullis 
eliam intellegitur spatium, quatenus impletum est corporibus; qui tunc 
spalium non impletum vocant possibile. Sunt etiam, qui ipsam realem 
extensionem corporum spatium actuale vocent. — Sed istae acceptiones 
spatii vulgares non sunt. 


Demonst. 2. p. Ens rationis illud est, quod in se ens 
non est, concipitur tamen ad modum entis, sive quatenus 
non exsistens ad modum exsistentis, sive quatenus non 
possibile ad modum possibilis. concipitur. Ens rationis 
autem fundamentum in re habet, si a parte rei huius con- 
ceplionis ratio realis exsistit, si ei aliquid a parte rei re- 
spondet. Ita conceptio poetica Aeneae a Vergilio ficta ens 
rationis cum fundamento in re est. Atqui utrumque locum 
habet in spatio. Id elucet, si singulas notas definitionis 
inspicimus. Spatium dicitur extensio concepta tamquam 
receptaculum corporum. lam igitur reale fundamentum 
huius conceptionis seu id, quod ei revera in ordine 
obiectivo respondet, in eo consistit, quod extensio vere 
possibilis est et quod haec possibilitas locationem corporum 
in spatio vere praecedit. Corpus enim alicubi exsistere 
nequit, nisi prius ibidem possibilitas extensionis. in trinam 
dimensionem corporàlem adest. Hoc fundamentum merito 
reale dicitur, quia possibilitas etiam realitas quaedam est. 
Ex hoc autem fit ens rationis, quatenus haec extensio pos- 
sibilis corpora locata praecedens aliter concipitur ac est, 
videlicet instar rei exsistentis et quidem distinctae ab om- 
nibus corporibus et corpora in se recipientis. Talis non 
exsistit. Ergo spatium est ens rationis cum fundamento 
in re. 

Itaque spatium non formaliter, ita sicut. concipitur, 
sed fundamentaliter tantum a parte rei est. 

Ergo etiam et a fortiori spatium absolutum ens rationis 
est, sed pariter cum fundamento in re. Spatium enim 
absolutum «concipitur ut extensio exsistens actu infinita, 
aeterna, indelebilis, immobilis, quae omnium corporum 
receptaculum sit. Iam vero tale ens nullibi exsistit. "lamen 


reale adest. fundamentum, quatenus nimirum extensio. 


sine fine maior revera possibilis est et haec possibilitas 
neque initium neque finem temporis habet, necessaria et 
indelebilis est et locationem corporum praecedit. 


Itaque etiam spatium ,reale" seu limitatum, inclusum terminis 
realibus (n. 85), ens rationis est, sed cum maiore fundamento reali, 
quatenus etiam reales termini includuntur. 

Sed si dicitur in conceptione spatii rem aliter concipi, quam est, 
non statim concludendum esse videtur, nostram conceptionem spatii 


strictam falsitatem et repugnantiam includere. Id concedendum esset, 


si quis extensioni possibili tribueret veram realem exsistentiam et in- 
dolem receptaeuli, non autem si possibilitatem extensionis corpora lo- 
cata antecedentem tantum. ad énstar exsistenlis receptaculi concipit, 
apprehendens, istam possibilitatem habere similitudinem cum recepta- 


culo reali. À conceptione intellectuali spatii etiam magis secernendum. 


est phantasma eam comitans, de quo non agimus, quod utique exten- 
sionem possibilem ut talem repraesentare nequit, sed quoddam corpo- 
reum receptaculum imaginatur. 


Obiecliones. 1. Corpora implent spatia, moventur in spatiis. 
Atqui quod impletur, in quo corpora moventur, reale est. — Resp. 
D. mai. in consideratione mentis cum fundamento reali C. realiter Sd. 
corpora et motus sunt reales C. ipsum implere et moveri i» spatio est 
reale N. 

9. Si quis positus esset in fine mundi, posset inde manum exten- 
dere in spatium absolutum. Atqui certe manum non extenderet in 
ens rationis. — esp. D. maí. ita, ut manus eiusque extensio sint re- 


ales C. ut etiam relatio illius extensionis ad spatium absolutum sit. 


realis N. 


3. Spatium habet praedicata realia. — esp. Dist. et praeterea 
notas non reales C. tantum reales N. 


4. Spatia limitata, e. g. cubiculi, domus, habent figuram et phy- 
sice mensurari possunt. Ergo realia sunt. — esp. D. ant. ratione 
sui ipsorum N. ratione terminorum suorum realium C. Quod inter 
muros cubiculi interiacet, non est quidquam physicum, sed tantum 
muri ipsi, qui tamen saepe spatio adnumerantur. 

5. Kant haec dicit: Spalium est repraesentalio non ex obiectis 
externis accep!a, sed nobis innata seu ,a priori". Nam ut res externas 
in spatio repraesentem, iamr praesupponitur in me repraesentatio spatii. 
,Ut quaedam perceptiones ad aliquid externum referantur .. item ut 
eas tamquam in diversis locis sitas repraesentare possim, repraesen- 
tatio spatii iam supponitur."!) Atqui repraesentatio innata omni valore 
obiectivo caret. Ergo spatium omni valore obiectivo caret ideoque 
neque fundamentum reale habet. — Hesp. N. mai. Ad rat. D. ut corpora 
tamquam extensa percipiam, praesupponitur repraesentatio spatii (Kant 
extensionem et spalium parum distinguit) N. ut corpora tamquam in 
spatio, hic et ibi posita apprehendam, supponitur in me nolio spalii 
Sd. sed ita, ut notio ex apprehensione rerum externarum formata, 
proinde ex obiectis hausta sit C. aliter N. N. min. Etiam idea innata 
vel a Deo infusa valorem obiectivum haberet. 

6. Kant praeterea sic argumentatur: Possumus concipere nulla 
' eorpora extensa adesse, non autem spatium non adesse. ,Numquam 
imaginari possumus, nullum esse spatium, sed bene concipere possumus, 
nullas in eo res inveniri.'?) Atqui repraesentatio innata omni valore 
obiectivo caret. — Resp. C. mai. 1. p. D. mai. 2. p. necessario con- 
cipimus spatium formaliter sumptum adesse N. fundamentaliter sump- 
tum adesse, i. e. necessario concipimus, possibilem esse extensionem, 
quae possibilitas est fundamentum spatii Sd. et haec conceptio nobis 
innata est N. oritur in nobis, postquam apprebendimus corpora C. 

Quid Kant de spatio doceat. Kant in ,Critica rationis 
purae*?) quae nullum plane cognitionis obiectum relinquit, 
quod non homo subiectiva repraesentatione per formas 
sibi innatas producat,^) speciali industria ostendere conatur, 
spatium (et.tempus) reale non esse, sed esse solummodo 
modum subiectivum sive ,formam intuitus^ ab initio sen- 
sibus nostris innatam (Anschauungsform), qua, excitatione 
extrinsecus accepta, sensus res tàmquam corporales intueri 
. cogatur. In qua re notandum est, Kant noi satis distinguere 
spatium vulgare, quod supra definimus, et extensionem, 
sed utrumque ,spatium* appellare et phaenomenon mere 
subiectivum declarare. 

!)) ,Damit gewisse Empfindungen auf etwas aufer mir bezogen 
werden .. imgleichen damit ich sie als aufer und neben einander, 
" mithin nicht blof verschieden, sondern als in verschiedenen Orten 
vorstellen kónne, dazu muf die Vorstellung des Raumes schon zum 
Grunde liegen * Kritik d. reinen Vernunft, Transz. Ásth. $8 2. — 
*) ,Man kann sich niemals eine Vorstellung davon machen, daB kein 
Raum sei, ob man sich gleich ganz wohl denken kann, daf keine 


Gegensiànde darin angetroffen werden." L. c. —  ?) Kritik d. reinen 
Vernunft 1781, ?1787, — *) Cf. Criticam, De systemate Kantiano. 

Spatium nihil est*, inquit, ,nisi forma sola omnium phaenome- 
norum sensuum externorum, i. e. subiectiva sensibilitatis condicio, sub 
qua sola intuitus externus possibilis est.*') ,Si subiectivam condicionem 
omittimus, ..repraesentatio spatii nihil valet. Hoc praedicatum [spatii] 
rebus tantum eatenus tribuitur, quatenus nobis apparent, i. e. obiecta 
sensibilitatis sunt."?) 

Haec doctrina nostra aetate fere typica evasit et permultis ad 
instar dogmatis est. Diversitas tantum in eo observatur, quod alii, 
qui ,nativistae" vocantur, putant, perceptionem dimensionum corpora- 
lium sensationi ipsi inesse et vi sensui innata produci, alii vero, qui 
,empiristae" dicuntur, eam experientia et consuetudine sensatione adici 
censent.?) 


Hanc doctrinam kantianam admittendam non esse, 
facile liquet. Nam 

a) In quantum Kant voce spatii simpliciter extensionem 
seu rerum corporeitatem significat, respondendum est, spa- 
tium tale profecto reale est. Sin autem spatium a nobis 
supra descriptum designat, neque istud est phaenomenon 


mere subiectivum, sed ens quidem rationis, attamen cum 


fundamento in re. 

b) Neque rationes, quas Kant ad doctrinam suam de- 
monstrandam affert, quidquam valent. Eam (fere tantum) 
ex hoc probare conatur, quod repraesentatio spatii (et 
temporis) sit repraesentatio ,a priori^ i. e. non ab obiectis 
accepta, sed formis innatis producta, indeque concludit, 
eam non obiecta realia referre. Sed neque legitime de- 
monstrat, repraesentationem spatii et temporis esse sic 
a priori, neque, si nobis innata esset, sequeretur, eam 
valore obiectivo carere. Si Deus nobis aliquas rerum ideas 
infunderet, non propterea fictiones essent. Cf. praecipua 
argumenta n. 89. 


De spatio vacuo. Spatium est vacuum, si corporibus 
caret. Vacuum enim ab omnibus dicitur spatium, in quo 


?) ,Der Raum ist nichts anders, als nur, die Form aller Erschei- 
nungen áuferer Sinne, d. i. die subjektive Bedingung der Sinnlichkeit, 
unter der allein uns àu&ere Anschauung móglich ist.^ — ?) ,Wir kón- 
ren demnach nur aus dem Standpunkte eines Menschen von ausge- 
dehnten Wesen etc. reden. Gehen wir von der subjextiven Bedingung 
ab, ..so bedeutet die Vorstellung vom Raume gar nichts. Dieses Prá- 
dikat wird den Dingen nur in so fern beigelegt, als sie uns erscheinen, 
d. i. Gegenstánde der Sinnlichkeit sind.^ Kritik d. r. V. Elementarlehre 
1 1 $3. — *) De hac quaestione psychologica cf. Psych.* n. 141. 

nullum corpus est; saltem si vacuum strictissime accipitur. 
Nam saepe sensu latiore illud spatium vacuum dicitur, in 
quo nullum corpus visibile est, licet corpora invisibilia, ut 
aer, aether, ibidem exsistant. 

Spatium vacuum igitur et spatium generatim non con- 
vertuntur, sed spatium vacuum est aliquod spatium. Non- 
numquam autem vox spatii acceptione specialiore sumitur 
pro spatio vacuo, ut cum dicimus, aulam nondum homi- 
nibus impletam esse ideoque restare ,spatium"*. 

De possibilitate vacui. Fuerunt vel adhuc sunt, qui putent, intra 
fines mundi realis vacuum stricte acceptum impossibile esse. 

Et complures quidem putarunt, vacuum saltem naturaliter seu 
physice impossibile esse. lta veterum, quibus in hac re Aristoteles 
praeivit, adagium fuit: natura horret vacuum. Hoc ex quibusdam 
faclis minus bene observatis vel declaratis concludebant, v. g. ex eo, 
quod videbant aquam in antliis ascendere et aerem in omnem partem 
diffluere. — Sed haec impossibilitas demonstrari nequit. Immo hodierna 


scientia spatia vacua postulare videtur, aliis praetermissis iam prop- 


terea, quia docet, atomos et electrones in corporibus perpetuo moveri, 
qui motus sine spatiolis vacuis, in quibus fiant, vix concipi possunt. 
Neque ex admisso vacuo necessario actio in distans sequitur; possint 
enim fortasse atomi corporis vel aetheris ex parte invicem contingere. 
Neque cum Descartes et Leibniz defendi potest, in spatio vacuo motum 
impossibilem esse. Nam si subito circa corpus motum omnia corpora 
annihilarentur, sine dubio corpus moveri non desineret. . 

Aliqui, ut Descartes, Spinoza, $mpossibilitatem metaphysicam spatii 
vacui affirmarunt.?) Sed, nisi quis falsam spatii notionem supponat, id 
rationabiliter affirmare nequit. 

Si forte obicitur : Si inter duo corpora spatium vacuum intercedit, 
re vera nihil intercedit; atqui si nihil intercedit, contingunt invicem; 
ergo spatium vacuum esse non potest — Resp. D. mai. nihil actu 
intercedit nihilque interponi potest N. nihil actu intercedit, attamen 
aliquid interponi potest C. 


De spatio non-euclidico. Spatium nostrum, in quo 
eorpora et nos movemur, ubique easdem tres dimensiones 
reclilineas habet atque ubique sibi homogeneum et con- 
gruum est. Hoc spatium vocatur euclidicum et geometria 
ei accommodata et usque adhuc usitata euclidica, nomine 


!) Phys. IV c. 6-9 (213-7). — ?) ,Vacuum autem philosophico 
more sumptum, hoc est, in quo nulla plane sit substantia, dari non 
posse manifestum est ex eo, quod extensio spatii vel loci interni non 
differat ab extensione corporis.* Descartes, Princ. phil. lI 16. 

derivato ab £uclide, qui in opere ,Elementa geometriae* 
circ. 285 a. Ch. eius suprema delineamenta conscripsit. 
Aliqua ex praecipuis eius axiomatibus sunt haee: ,inter duo 
puneta tantum una brevissima linea esse potest, nempe 
recta', ,per unum punctum tantum una linea duci potest 
ad aliam lineam rectam parallela. 

Recentiore autem aetate a nonnullis mathematicis et phy- 
sicis magni nominis, e. g. Gau&, Lobatschewsky, Riemann, 
Helmholtz, Minkowski, Einstein nova doctrina de spatio in- 
venta est, cui nomen metageometrica. Isti auctores dieunt, 
praeter spatium nostrum euclidicum possibilia esse spatia qua- 
tuor et plurium dimensionum vel etiam pauciorum quam 
trium, immo possibilia esse spatia talia, quae non sint ubi- 
que homogenea et rectilinea, sed varias habeant dimensio- 
num incurvationes. Haec quidem spatia per phantasiam re- 
praesentari non posse, cum experientia humana tantum spa- 
tium euclidicum apprehendat; sed opus esse mentis abstrac- 
tione. Istis diversis spatiis diversam convenire geometriam, 
in qua theses euclidicae, saltem aliquot, veritatem non ha- 
beant. Quidam putant, spatia ista tantum possibilia esse, 
non vero exsistere. Einstein, auctor theoriae relativitatis, ar- 
bitratur, spatia propinqua corpori vehementer attractivo (e. g. 
soli) seu ,in ambitu gravitatis" sita esse non euclidica, ne- 
que rectilinea neque homogenea. Alii nescire se profitentur, 
qualis in se sit mundus corporeus, cum spatium nostrum, 
quod intueamur, tantum forma intuitionis subiectiva sit. 

Haec respondenda esse videntur: a) Nisi supponamus, 
repraesentationem spatii, quam habemus, esse mere sub- 
iectivam, dicendum esse videtur, in hoc mundo, quae ex- 
perientia nostra attingitur, saltem non exsistere nisi spatium 
et extensionem trium dimeusionum et homogeneam. Si 
enim plures dimensiones essent, corpora intra limites trium 
dimensionum contineri non possent, possent subito evanes- 
cere, non posset eorum positio infallibiliter determinari et 
inveniri. Et si spatium non ubique rectilineum et homo- 
geneum esset, rerum corporearum unitas et conexio, quae 
observatur, auferretur, corpora ab uno in alium locum 
translata figuram mutarent. Haec autem ab experientia 
universali adhuc facta vehementer abhorrent. 

b) Multis etiam repugnare videtur extensio quatuor 
pluriumve dimensionum vel incurvata, saltem si voce 
,quartae dimensionis* et ,spatii incurvati^ aliquid tale, 
quales sunt tres dimensiones nobis notae et spatium nobis 
notum significatur. Spatium enim ita ex tribus dimensioni- 
bus rectilineis adaequate constare videtur, ut quarta di- 
mensio vel spatii incurvatio nullum locum habere possit. 
Una autem tantum vel duae dimensiones nonnisi in mente 


concipiente haberi possunt. 

c) Rationes, quae pro exsistentia vel possibilitate in- 
terna eiusmodi spatii proferuntur, eam probare non videntur. 

V. g. a) Punctum in spatio euclidico sufficienter determinatur 
per tres lineas ,coordinatas^ x y z; ergo per n lineas determinatur 
punctum in spatio n dimensiones habente. Seu aliter: potentiae a re- 
spondet una dimensio, potentiae a* duplex, a* triplex dimensio; a pari 
igitur a*, a5. . an spatia cum 4, 5..n dimensionibus respondent. — 
Resp. N. consequentiam. Si possibiles sunt quatuor et plures quanti- 
tates arithmeticae, non propterea etiam possibiles esse et iis respon- 
dere debent quatuor et plures quantitates geometricae sive dimensiones. 

8) Unica difficultas concipiendi spatia plurium dimensionum est 
intuitio nostra, quae tantum tres dimensiones apprehendit. Sed ab ea 
abstrahere et notionem spatii generaliorem concipere possumus, quae 
sub se plures species habet. — Resp. Dist. si hac ,abstractione* notio 
.spatii^ plane tollitur et in x inintellegibile dissolvitur N. aliter Tr. 

Y) Possumus ens duarum dimensionum fingere, quod igitur tan- 
tum in plano, non in spatio trium dimensionum viveret. Tale ens tan- 
tum spatium duarum dimensionum intuéretur, nihilominus exsisteret 
aliud spatium. Ergo eliam nos viventes in spatio trium dimensionum 
nobis aliud repraesentare non possumus et tamen fortasse est (Poincaré). 
— Resp. Spatium et ens duarum dimensionum non est reale, ideoque 
argumentum analogiae ex eo institutum inane est. 

9) Einstein ostendit, prope corpora valde attractiva (e. g. prope 
solem) seu in ,ambitu gravitatis^ (Gravitationsfeld) spatia esse incur- 
vata et non homogenea. — Resp. Dist, ostendit ex experientia N. ma. 
thematice deducit ex sua theoria relativitatis (generali, quae non est 
demonstrata et ipsa innititur principiis euclidicis Sd. haec spatia incur- 
vata sunt verae dimensiones spatiales N. sunt mensurabilitates mathe- 
maticae a communibus divergentes Tr. 

Multae argumentationés ad probandum spalium non-euclidicum 
ex falsa interpretatione originem petunt. Quando in aliqua re com- 
plures respeclus variabiles simulque quantitative mensurabiles inveni. 
untur, repraesentari sive illustrari possunt dimensionibus spatialibus, 
lineis et figuris, e. g. qualitas, luciditas, saturitas colorum'), qualitas, 


!) Cf. Psychol.* n. 111. 

intensitas, altitudo sonorum, varia intensitas somni per diversas noctis 
horas.) Non tamen propterea concludi potest, tales proprietates seu 
mensurabilitates duas, tres, quatuor vel plures esse veras dimensiones 
spatiales. Ad eiusmodi vitiosam interpretationem mathematicam non 
paucae rationes, quae ad demonstrandum spatium non euclidicum 
afferuntur, reduci possunt. 


Art. 4. De tempore 


Praeter quantitatem et spatium praecipua ordinis cor- 
porei proprietas tempus est. In tempore enim et cum 
tempore omnia corpora sunt, mutantur, moventur et omnes 
eventus ordinis materialis peraguntur. 


Inter spatium et tempus sub vario respectu similitudo 
intercedit, ut ex dicendis clariüs apparebit, atque utrum- 
que similibus obnoxium est erroribus. In moderna philo- 
sophia etiam de utroque iünctim disputari solet. 


Cum tempus aliqua species durationis sit, quaedam 
de duratione in genere praemittere opus est. 


S 1. De duratione in genere 


Notio durationis. Duratio (Dauer, durée) in genere est 
permanentia in esse. Durare enim dicitur, quod ab exsi- 
stentia non cessat. Quid autem sit permanere in essendo, 
conscientia interna percipimus, qua perpeluo experimur, 
nos in exsistendo perseverare. 


Si igitur duratio cum exsistentia comparatur, elucet, 
durationem ratione (ratiocinata) ab exsistentia rei, quae 
durat, distinctam esse. Nam alia est utriusque conceptus 
comprehensio; duratio enim est exsistentia cum conotatione 
praeexsistentiae seu cum adsignificatione, exsistentiam iam 
antea adfuisse. Sed duratio ab exsistentia rei durantis non 
realiter distincta est. Res enim profecto durat per exsistentiam 
suam, neque fieri potest, ut per aliquid ab exsistentia di- 
stinctum duret; per hoc solum, quod ab exsistendo non 
cessat, durat. 


!) Cf. ib. n. 479. 


- 

Quandocatio. Sicut corpus extensum non per hoc solum, quod 
extensum est, in certo loco constituitur, sed per determinationem con- 
tingentem, quae ubicatio vocatur et a corpore saltem ratione distincta 
est, sic etiam in re durante- distingui potest ipsa duratio et id, quo 
formaliter hoc potius quam alio tempore durat et quod Quando 
(Quandocatio) appellatur. Et sicut ubicationes sunt fundamentum re- 
lationum localium propinquitatis et distantiae, sic quandocationes sunt 
fundamentum relationum temporalium, simultaneitatis, prioritatis, di- 
stantiae temporalis. 


Quandocationem igitur a duratione ratione distingui patet. Non 
pauci affirmant, eam eliam realiter distinctam esse seu esse modum 
realem superadditum. Sicut res, inquiunt, hoc vel illo loco est per 
ubicationem realiter distinctam, quia corpus idem manens hic vel alibi 
esse potest, ita res hoc vel illo tempore est per quandocationem rea- 
liter distinctam, quoniam res eadem manens vario tempore esse potest. 
Ita sentiunt Lugo, Arriaga, De Benedictis, Silv. Maurus, Mayr, Pesch, 
De San et alii. Tales auctores interdum dicunt, ,durationem* ab ex: 
sistentia realiter distinctam esse, sed non tam durationem, quam potius 
durationem hoc tempore seu quandoealionem prae oculis habentes. 


Alii multi, ut Suarez, Valentia, Lossada, Urráburu id negant, Isti 
ad argumentationem aliorum antea allatam respondent, 1ó esse hoc vel 
illo tempore esse ipsam exsistentiam rei, quatenus tali tempore exsistat. 
,Rem durare in instanti A", inquit Lossada, ,est rem huic instanti 
coexsistere, ut nemo negat. liaec autem coexsistentia plane intellegi 
potest secluso vel mente praéciso durationis modo superaddito.* ") 
lidem praeterea contra aliam sententiam complures diffieultates pro- 
ferunt:'e.g. quod res durans, utpole subiectum quandocationis realiter 
distinctae, iam ante quandocationem adesse debeat, proinde non per 
quandocationem accipere possit, ut hoc tempore exsistat; vel quod 
substantia, etsi quandocatio realiter distincta separaretur, tamen hoc 
tempore exsistere perseveraret. 


Non videtur necessarium esse quandocationem realiter distinctam 
statuere, quia per hoc solum, quod res hoc tempore exsislit, rei per- 
fectio non augetur, proinde certum signum realis distinctionis non 
adest. Cf. Ontol.* n. 199. 


Species durationis. Duratio non in omnibus rebus ea- 
dem est. Quia duratio realiter idem est cum exsistentia, 
exsistentia autem idem cum ipsa rei natura seu realitate, 
duratio diversa esse debet, si diversa est rei natura et ex- 
sistentia. Ideo distinguitur: 


!) Physic, tract. 3 disp. 2 c. 4 n.3. 

1. Duratio fluens (successiva) et duratio stans (permanens). 

Duratio successiva durat per partes continuo succe- 
dentes, quarum sine interruptione una post aliam advenit 
et transit. Convenit igitur tali enti, quod est et durat per 
partes continuo succedentes. Talis est sola mutatio suc- 
cessiva sive motus (late dictus) successivus, e. g. adolescere, 
senescere, moveri ab uno loco in alium. Praecipua species 
mutationis successivae est motus localis sive motus stricte 
dictus. E. g. si homo ambulando per duo milia metrorum 
movetur, exsistentia ac duratio huius motus fluens est, non 
simul tota adest, sed paulatim per partes perficitur, qua- 
tenus unus gressus post alium ponitur. 

Duratio stans convenit omnibus entibus, quae esse 
stans habent i. e., quae, quamdiu sunt, tota simul sunt, 
velut anima humana, quae certe non sic est et durat, ut pars 
eius post partem adveniat, sed semper tota simul adest. 
Horum igitur exsistentia et duratio stare dicitur, quatenus 
non per partes fluit sicut motus. Durationem stantem 
habent omnia praeter unum motum successivum. 


2. Duratio stans iterum duplex est: éncreata (aeternitas) 
et creata. 


a) Duratio stans creata convenit, excepto motu suc- 
cessivo, omnibus creaturis. Quae igitur hanc durationem 
habent, non durant per partes fluentes, sed semper tota 
simu) sunt et durant. Attamen res creatae, 


d) quia finitae sunt, substant swccessiomni accidentali, 
quatenus perpetuo actus aliasque mutationes habent, quarum 
una aliam sequitur. Sic tota vita angeli successive absolvitur. 


B) Quia res creatae productae sunt, etiam in ipsa ea- 
rum substantia invenitur quaedam successio virtualis. Quia 
producta est, non ex se est et durat, sed conservatione ex 
parte Dei eget ideoque semper in potentia est ad ulteriorem 
conservationem, ut, si Deus eam aliquo momento retra- 
heret, illico esse desineret. Quot igitur momenta temporis 
sunt, toties ex se desinere potest. Unde, licet in substantia 
partes successivae realiter distinctae non sint, possunt tamen 
partes durationis ratione distingui, et sic potest quaedam 

successio virtualis et quoddam crescere in duratione sub- 
stantiae concipi. 

b) Duratio ?ncreata sive aeternitas convenit soli Deo, 
enti a se et infinito. Aeternitas definitur duralio absolute 
tota simul, initio et fine carens. Duratio est , absolute tota 
simul* i. e. sine ulla successione et potentialitate, qualis 
in duratione stante creata invenitur: non subest successioni 
accidentali, quia Deus, utpote semper absolute infinitus, 
nullos actus, nullas mutationes habere pótest; neque habet 
successionem virtualem, quia conservatione non eget. 
Aeternitas est duratio ,initio et fine carens*, quia Deus, 
quippe per essentiam absoluta necessitate exsistens, non 
potuit aliquando non esse neque potest umquam desinere. 


Celebris est aeternitatis definitio a Boethio tradita, quae idem ex- 
primit: ,Aeternitas est interminabilis vitae tota simul et perfecta pos- 
sessio^!) i. e. vita (exsistentia) sine initio ac fine et tota simul absque 
successione. 

Aeternitas igitur caret quidem initio et fine. Attamen discrimen 
essentiale inter aeternitatem Dei et durationem stantem creaturae non 
formaliter in hoc situm est, quod aeternitas initio et fine caret; spi- 
ritus enim creatus nullum finem habebit, et multi putant; non repu- 
gnare in se, ut exsistat substantia creata sine initio, a Deo ab aeterno 
creata. Sed discrimen essentiale in hoc consistit, quod esse creaturae 
in potentia est ad mutationes accidentales et ad ulteriorem conserva- 
lionem, aeternitas autem absolute tota simul est absque ulla potentia- 
litate et successione. Proinde aeternitas est Nunc stans et continuum 
Est (, Antequam Abraham. fieret, ego Sum"). 

3. Duratio permanens creata iterum distingui solet in dura- 
tionem entis corruptibilis et entis incorruptibilis. Entia corrupti- 
bilia ea sunt; quae (potissimum per dissolutionem in partes) natura: 
liter desinere possunt, ut omnes substantiae corporeae, lapides, ar- 
bores, homines. Entia incorruptibilia ea sunt, quae hoc modo 
desinere nequeunt, scilicet substantiae spirituales.) Entium igitur 
spiritualium duratio multo perfectior est. Nam a) naturaliter in- 
defectibilis est, substantia corporea autem in partes dissolvi vel 
frangi et aliis modis desinere potest. b) Praeterea aliud discrimen 
intercedit. Mutationes accidentales, quibus corpora substant, sin- 


'*) De consolatione philosophiae 1. 5 prop. 6. — ?) S. Thomas cum 
Aristotele inter substantias incorruptibiles etiam corpora caelestia col. 
locat, quorum materiam existimat penitus diversam esse a materia 
terrestri. Cf. e. g. 1 q. 66 a. 2. Quod non iam sustineri potest. Con- 
stat enim, maxime ex analysi spectrali, materiam corporum caelestium 
et terrae ex iisdem elementis componi. 


Donat, Cosmologia 9 

gulae sunt mutationes successivae itaque in tempore fluunt; sub- 
stantiae enim corporeae moventur, paulatim dissolvuntur, senes- 
cunt. Spiritus quidem etiam mutationes accidentales patiuntur, 
quae tamen plerumque, utpote spirituales et simplices, non per 
partes suecessivas fluunt, sed instantaneae sunt; spiritus subsunt 
successioni mutationum, non vero mutationibus successivis. 

Duratio indefectibilis substantiae spiritualis nomine excellenti 
aevum appellari solet. Duratio rei corruptibilis peculiare nomen 
non habet. Sed aliqua ratione ad durationem successivam accedit 
tum propterea, quia ex se defectibilis est, tum ideo, quia continuis 
mutationibus successivis substat.") 


8 29. De tempore speciatim 


Th. 7. Tempus est duratio successiva concepta ut capacitas res durantes Com- 
tinens (1. p.). ldeireo est ens rationis cum fundamento in re, seu non 
formaliter, sed tantum fundamentaliter in ordine reali exsistit (2. p.). 


Demonst. |. p. Ea definitio temporis statuenda est, quae 
exhibet notionem in vulgari usu loquendi vocabulo tem- 
poris suppositam. Atqui ea notio haec est, quod tempus 
est duratio successiva concepta ut capacitas res durantes 
continens. Nam a) tempus intellegi solet duratio, et qui- 
dem duratio successiva, cuius sine interruptlione una pars 
post aliam adveniat et transeat, in qua praeteritum, prae- 
sens, futurum continenter invicem sequantur. b) Tempus 
concipi solet ut capacitas res durantes continens i. e. earum 
durationem recipiens et mensurans, sicut spatium  con- 
cipitur ut receptaculum corporum. In tempore enim varia 
et omnia esse, durare, fieri, desinere concipiuntur; homines 
in uno anno nasci, in alio mori, morbus hoc die incipere, 
illo sanari, festivitas tot dies, iter tot hebdomadas, studium 
tot annos durare dicitur, dies et anni laeta et tristia nobis 
afferre dicuntur. Ergo tempus recte definitur duratio suc- 
cessiva concepta ut capacitas res durantes continens. 

Haec est temporis generatim sumpti definitio. Porro 
duplex potissimum temporis species concipi et distingui solet: 


!) Idcirco duratio substantiarum corporearum saepe a S. Thoma 
simpliciter tempus vocatur et triplex statuitur duratio: aeternitas, ae- 
vum, tempus. Sed sic tempus paulo aliter sumitur quam in sequenti 
tractatione. 

a) Tempus absolutum (die Zeit) i. e. quoddam tempus 
unum, initio et fine carens, quod fuerit ante mundum et 
futurum sit semper, omne praeteritum, praesens et futurum 
comprehendens, in quo omnia fuerint, sint et futura sint. 
Hoc tempus dicitur absolutum, quia respectum ad limites 
non habet, sed limite caret; idem nonnumquam ideale vel 
fietum vel imaginarium appellatur, quia, etsi iam tempori 
in genere sumpto aliqua fictio admixta est, in hoc tamen 
tempore peculiaris, nempe infinitatis ficlio invenitur. 

b) T'empora limitata, scilicet horae, dies, menses, anni, 
saecula, quae ut partes temporis absoluti concipiuntur. 

Nota. Est igitur magna similitudo inter spatium et tempus. 

1) Utrumque est quoddam extensum continuum i. e. 
compositum ex partibus sine interruptione invicem cohae- 
rentibus. Sed hoc discrimen intercedit, quod spatium et 
quanlitas partes iuxtapositas et in trinam dimensionem ex- 
pansas, tempus autem partes successivas habet in unam 
tantum quasi dimensionem expansas instar lineae uni- 
dimensionalis. Tempus igitur etiam sicut quantitas et 
spatium in partes sine fine mente saltem divisibile est, 
annus in dies, dies in horas, horae in partes dimidias, 
tertias, quartas et minores, quarum semper una sequitur 
alteram. 

2) Sicut praeter corpora extensa concipimus spatium 
a corporibus distinctum, in quo corpora collocata sint, 
dimensiones suas expandant et inter se distent, brevi verbo 
in quo contineantur, ia etiam praeter res durantes tem- 
pus concipimus iis externum, in quo fiant et durent, inter 
se simul sint vel distent, per quod durationem suam quasi 
expandant, brevi in quo contineantur. Sed spatium cor- 
pora sic continet, ut corpora dimensionibus suis spatium 
occupent; tempus autem res durantes et eventus eo con- 
tinet, quod tempori simpliciter coexsistunt. Praeterea ad 
notionem spatii formandam abstrahitur a corporibus extensio 
omnibus aequali modo communis; et instar receptaculi 
concipitur. In notione autém temporis formanda ex dura- 
tionibus rerum diversis sumitur certa duratio excellens, cui 
omnes aliae res coexsistunt, quae est notissima, in omnium 

oculos cadit et uniformiter fluit, quae igitur ad alias men- 
surandas aptissima est, scilicet duratio motuum cosmicorum, 
solis, terrae; lunae. Aunus est duratio motus terrae circa 
solem, mensis duratio motus lunae circa terram, dies du- 
ratio motus (apparentis) solis circa terram.) 

Ex his temporibus limitatis tempus absolutum coalescit. 
Itaque durationes cosmieae propterea tamquam recepta- 
culum seu mensura aliarum durationum a nobis concipi- 
untur, quia omnibus eventibus terrestribus coexsistunt et 
quidem ita, ut eas regant (determinant quotidianos et an- 
nuos eventus, laborem, prandium, agrorum culturam, messem) 
et quia maxima notabilitate, constantia et uniformitate ex- : 
cellunt. Sicut extensio dimensiva corporum mensuratur 
alia quantitate dimensiva, e. g. metro, ita duratio rerum 
duratione motuum cosmicorum mensuratur, quae tamquam 
tempus universale externum concipitur. Mensura dimensiva 
corpori localiter applicatur, mensura autem temporalis aliis 
durationibus eo iam applicata est, quod cum iis coexsistit. | 

3) Aliqua similitudo etiam in eo sita est, quod spatium 
et tempus similiter dividuntur in absolutum et limitatum. 


Demonst. 2. p. Ens rationis illud est, quod in se. ens 
non est, concipitur tamen ad modum entis, sive quatenus 
non exsistit, attamen ut exsistens concipitur, sive quatenus 
non est possibile, attamen tamquam possibile concipitur. 
Ens rationis fundamentum in re habet, si huius concep- 
tionis ratio realis exsistit, si ei aliquid in ordine reali re- 
spondet. Atqui utrumque locum habet in tempore. Id 
elucet, si singulas notas definitionis inspicimus. "Tempus 
est duratio suecessiva concepta ut capacitas res durantes 
continens. lam vero a) reale fundamentum huius concep- 
tionis seu id, quod ei in ordine obiectivo respondet, prae- 


' Dies ulterius dividuntur in horas et partes minores, cui divi- 
sioni horologia (clepsydrae) inserviunt. Sed etiam motus horologii 
mensurantur. ac determinantur motibus cosmicis, quia accurate cursui 
diei respondere debent. — Aequalitatem partium minimarum temporis, 
ergo imprimis dierum et maxime horarum, non tam immediate ex ob- 
servatione cursus solis vel horologii, sed maxime ex interna experientia 
percipimus, ex eo nempe, quod per aliquam temporis moram tot opera 
immediate succedentia peregimus. 

cipue in hoc consistit, quod duratio successiva, speciatim 
durationes motuum cosmicorum, quas annos, menses, dies 
vocamus, vere possibiles sunt et etiam exsistunt et quod 
praeterea iis res terrestres vere coexsistunt. b) Attamen 
haec duratio ens rationis fit, quatenus anni, menses, dies 
et tempus generatim aliter concipiuntur, quam realiter sunt, 
scilicet non ut durationes motuum cosmicorum his motibus 
inhaerentes, sed tamquam ab omnibus motibus solutae in- 
star entium subsistentium, et praeterea non simpliciter ut 
coexsislentes aliis rebus durantibus, sed instar capacitatis 
eas continentis et mensurae eas mensurantis. Talis duratio 
successiva nullibi exsistit. Ergo tempus est ens rationis 
cum fundamento in re. 

Itaque tempus non formaliter, sicut concipitur, ; sed 
tantum fundamentaliter in ordine reali exsistit. 

Ergo etiam et a fortiori tempus absolutum ens rationis 
est, sed pariter cum fundamento in re. Tempus enim ab- 
solutum concipitur ut duratio successiva in se subsistens, 
infinita, in cuius ambitu omnia, quae sint et fiant, contine- 
antur. lam vero tale ens multo minus exsistit. Attamen 
reale adest fundamentum, quatenus duratio successiva vere 
in partem anteriorem et posteriorem sine fine maior esse 
et cum omni eventu coexsistere potest. 


Tempus internum et externum. Tempus in thesi dicitur duratio 
successiva ad instar capacitatis res durantes conlinentis concepta. 
Tempus ita definitum est rebus durantibus terrenis externum. Veteres 
scholastici et multi ex recentibus tempus simpliciter ,duralionem suc- 
cessjivam* sive ,durationem motus successivi definiunt, omittendo al- 
leram partem ,conceptia ad instar capacitatis". Supposita hac defini- 
tione deinde inferunt, in omni motu successivo, terrestri et cosmico, 
verum tempus inesse et quidem reale (duratio successiva motus revera 
non tantum ens rationis, sed vere realis est) itaque omnem motum 
suum proprium tempus (reale) habere. Hoc tempus internum nomi- 
nant. Tempori interno opponunt tempus a nobis supra descriptum, 
euius partes sunt anni et dies, tamquam tempus ezternum, quo tempora 
interna mensurentur. Tempus internum multiplex, externum ununi 
tantum est. ; 

AÁitamen hic usus vocis, ut durationes singulorum motuum tem- 
pora dicantur et sic multa tempora simul sint, non videtur adhibendus 
esse. Nam a) ab usu vulgari alienus est. Cerle alienum est a com- 
muni concipiendi modo dicere, durationem vectionis navis esse unum 

tempus, durationem cursus hominis alterum, durationem fluxus fluminis 
tertium, tempora tria et multa et innumerabilia simul esse. À plerisque 
horum auctorum etiam conceditur, in vulgari usu voce temporis tem- 
pus externum tantum designari. b) Deflectit etiam ab usu hodierno 
scientifico, c) Denique notio temporis ab omnibus affinis habetur 
notioni spatii, quod pariter rebus externum concipitur. 


Obiectiones. 1. Duratio successiva contradictionem involvit; esset 
enim permanentia successiva, permanentia igitur non permanens. .Ergo . 
in notione temporis contradictio inest. —  BHesp. N. ant. Ad rat. Dist. 
ita, ut permanentia et successio idem respiciant N. diversa C. Motus 
permanet ut £oíum, sed quatenus continuo partes inter se succedunt. 
Aliter: permanet £ot4»m motus, sed non totum simul. 


2. Ante mundum vere fuit tempus. Ergo tempus non tantum 
ens rationis est. — esp. D. ant. formaliter N. fundamentaliter, qua- 
tenus duratio successiva motuum, praesertim coSmicorum, vere possi- 
bilis fuit C. 


3. Mundus vere in tempore incepit. Ergo tempus formaliter ante . 
mundum fuit. — Resp. D. ant. i. e. in tempore absoluto, quod tamen 
fundamentaliter tantum a parte rei est C. in tempore quodam simpli- 
citer reali N. 

4. Si tempus esset duratio successiva, esset in motu successivo 
eique realiter identicum esset. Atqui non est cum motu realiter iden- 
liceum. Nam idem motus potest longiore vel breviore tempore fieri, 
quia tardior vel velocior esse potest. — esp. D. mai. si haec esset 
adaequata definitio temporis C. si addendum est: concepta ut capacitas 
res durantes continens Sd. esset formaliter spectatum in motu eique 
identieum N. esset fundamentaliter spectatum in molibus cosmicis C. 
Cd. min. Ad rat, add. Dist. motus idem realiter N. idem logice C. Ex 
urbe A potest ambulaiio institui in urbem B vel celerior per tres vel 
tardior per quatuor horas; sed motus isti realiter et in individuo 
spectati diversi erunt, idem tantum sunt abstracte considerati tamquam 
,ambulatio ex A in B*. | 


Diversae sententiae de tempore ad easdem fere classes 
sicut sententiae de spatio reduci possunt. 


1. Ulitrarealismus tempus putat esse realitatem exsi- 
stentem a rebus durantibus distinctam. Huc referendi sunt 
Epicurus et Gassendi tempus realitatem quandam absolutam, 
Newton et Clarke tempus divinam aeternitatem interpretantes. 


2. Subiectivismus idealisticus tempus phaenomenon pure 
subiectivum habet. Subieclivismus iam apud Locke, Hume, 
Spinoza invenitur. Spinoza scribit: , Tempus non est affectio 

rerum, sed tantum merus modus cogitandi . . ens rationis.*!) 
Sed subiectivismi princeps JKant factus est, qui, sicut spa- 
tium, ita etiam tempus nihil aliud esse dicit nisi subiec- 
tivam ,formam intuitus a priori^ sive innatam; hoc unum 
discrimen intercedere permittit, quod tempus formam in- 
tuitionis internae esse decernit, spatium vero intuitionis 
exterpae.?) Ex dictis colligitur, hane doctrinam eatenus 
falsam esse, quatenus fundamentum temporis, i. e. ipsa 
duratio successiva vere realis et obiectiva est, licet modus, 
quo a nobis concipitur, aliquam fictionem addat. Kant 
autem tempus et durationem successivam non satis distin- 
guit.?) Quatenus igitur nomine temporis ipsam durationem 
successivam significat, simpliciter falsum dicit; duratio enim 
successiva in omni motu exsistit. Sin autem notionem tem- 
poris a nobis explicatam designat, neque istud simpliciter 
fietio est, sed fundamentum reale habet. 

Etiam secundum H. Bergson tempus (durée) appre- 
hensio subiectiva est. 


3. Realismus moderatus generatim docet, conceptioni 
temporis in ordine rerum aliquid reale, nempe motum cor- 
porum respondere. Ad moderatum realismum simulque 
ad rectam temporis notionem Aristoteles viam ostendit 
docens, tempus esse motum corporum, quatenus in eo 
mentis apprehensione partes priores et posteriores distin- 
guamus et numeremus. Sie nexum temporis cum motu 
eiusque elementum obiectivum ostendit et simul elementum 


est.^ (,Die Zeit ist. . au&er dem Subjekte nichts.") ,Tempus nihil aliud 
est quam forma sensus interni i. e. intuitus nostri ipsorum et nostri 
status interni..  Determinat relationem repraesentationum in statu 
nostro interno." (,Die Zeit ist nichts anders als die Form des innern 
Sinnes, d. i. des Anschauens unserer selbst und unseres innern Zu- 
standes. Denn die Zeit kann keine Bestimmung áufBerer Erscheinungen 
sein: sie gehórt weder zu einer Gestalt oder Lage etc., dagegen be- 
stimmt sie das Verháltnis der Vorstellungen in unserm innern Zustande.*) 
Kritik der r. V. Elementarlehre I 9 8 6. — ?) Kant etiam simplicem 
rerum successionem, e. g. actuum internorum successionem tempus 
appellat. Sed hoc est tempus improprie dictum (quod scholastici etiam 
discretum appellant), quia non est duratio successiva entis, verum potius 
successio entium. Etiam in moderna philosophia utrumque, hoc dis- 
crimine perperam neglecto, tempus vocatur. 

subiectivum in temporis notione latens aliquo modo indi- 
cavit. Sed brevi et obscura sua expositione nondum per- 
fectam notionem formavit. Eius doctrinam receperunt 
scholastici et perfecerunt. "Tamen antiquiores scholastici 
nondum tempus ut durationem externam res durantes con- 
tinentem,. sed ut durationem internam corporum motibus 
inhaerentem eoncipiebant, et quidem motibus tum caelesti- 
bus tum terrestribus. Postmodum magis magisque tempus 
ad durationem motuum caelestium et quidem ut alias du- 
rationes continentem restrictum est. 

Realismo moderato etiam sententia eorum adnumerari 
potest, qui dicunt, tempus tantum complexum relationum 
temporalium esse, velut simultaneitatis, prioritatis.) Attamen 
hae relationes non. sunt tempus, sed sunt relationes in 
tempore, tempus igitur supponunt. 


Celebris est definitio ab Aristotele statuta: , Tempus est numerus 
motus secundum prius et posterius", Toóto yóáp écnuv ó ypóvoz, àápi9- 
uoc »iwvüceoc xarà tó npórepov xai Oórepov (Phys. IV 11 [219b 1]), 
i.e. tempus est motus, quatenus secundum prius et posterius numera- 
tur seu quatenus in eo partes priores et posteriores distinguuntur et 
sic numerantur. Nomine aulem, xwrjceoc non solum localem, sed om- 
nem successivam mutationem intellegit. 'O ypóvoc, ait, nóá9oc n xw- 
ceoc (Phys. VIII 1 (251 b 28]). 'Ao9vatov xpóvov xopic »iw(oeoc eivat 
(De gen. et corr. II 10 [337 a 23]. Alibi idem fere.enuntiat scribens: 
'O xpóvoc nétpov [mensura] »iv(joeoc (ib. 220 b 32). Porro in variis 
loeis indicat, etsi rem non accurate exponit, sibi tamquam primariam 
mensuram omnium motuum obversari ,motum primum* seu motum 
caeli, qui omnes motus terrestres regat, comprehendat et mensuret et 
hac ratione quoddam tempus unum (externum) conslituat: Koi yàp 
0n pétpov tTÓw »ivrjosov 7 xepipopá oni, xpdtnv ávayxatov aórhv eivai 
(&navta Yàp. puetpetto: v mxpóto), xai Óiór zpótn, uétpov àori tóv. 
áAAov (ib. 9 [265 b S]. Confer pariter Phys. VI 6 (236 b 19). In his 
locis iam fundatur distinctio apud posteriores usitata inter tempus in- 
ternum et externum. 

S. Thomas et scholastici conceptum temporis et magis etiam . 
eius discrimen ab aeternitate et aevo et duratione in genere diligentius 
excoluerunt. S. Thomas tempus iisdem fere verbis sicut Aristoteles : 
describit. Pariter compluribus in locis tempus externum indicat (e. g. 
1 q.10a.6; 1 q.66 a.4 ad 3; 4 Phys. 1.23 17; 2 sent. d. 12 q.1a.5 


') Leibniz dicit, tempus est ,l'ordre des successions", ,un ordre 
dans les changements*. Hic ordo secundum Leibniz potius a mente 
factus quam realis est. 

ad 2 et 3) asserens, tempus maxime inveniri in motu caelesti, qui sit 
omnium motuum mensura et a quo unitas temporis accipiatur. Poste- 
riores saepe expresse inter tempus internum et externum distinguunt 
et magis magisque tempus externum tamquam tempus simpliciter 
dictum accipiunt. Swarez scribit: , Apud philosophos et. theologos fre- 
quens est illa distinctio, tempus dupliciter accipi, uno modo absolute 
pro duratione intrinseca motus et sic multiplicari tempora aeque ac 
motus, ut supra dictum est, alio vero modo sumi pro mensura extrin- 
seca et communi ceterorum motuum. et hoc modo esse unum tan- 
tum tempus illudque esse in motu caeli." Et adiungit, hanc distinc- 
tionem afferre S. Thomam, Caietanum, Capreolum, Alexandrum Hal., 


Bonaventuram. Silvester Maurus autem simpliciter iam dicit: , Tempus - 


proprium est unicum et est numerus mensurans intrinsece motum cae- 
lestem et mensurans extrinsece ceteros motus. "Tempus improprium 
ac mensurans intrinsece unumquemque motum est multiplex.*") 


Th. 8. ümnia aliquo modo in tempore sunt (1.p.), attamen aliter et quidem 
magis proprie motus successivi in tempore sunt, aliter et minus pro- 
prie entia permanentia (2. p.). 


Demonst. |. p. Demonstravimus, tempus ab omnibus 
concipi capacitatem res durantes continentem, in qua omnia 
sint et durent, et hanc conceptionem verum fundamentum 
reale habere in eo, quod omnia coexsistant cum duratione 
successiva motuum cosmicorum. Ergo omnia aliquo modo 
in tempore sunt, quatenus nempe omnia tempori coexsistunt. 


Demonst. 2. p. Distinguimus motus successivos, qui du- 
rant fluendo per partes successivas, et entia permanentia, 
quae, quamdiu sunt, tota sunt. 


A) Motus successivi sic coexsistunt tempori, ut non 
solum cum eo simul sint, sed cum eo etiam per partes 
fluant, successivis partibus temporis per proprias partes 
successivas praesentes sint. Ita natura sua tempori con- 
sanguinei, eiusdem cum eo ordinis sunt, proinde ad tempus 
quasi pertinent. Atqui sic merito magis proprie in tem- 
pore esse dicuntur quam alia entia. Sicut corpora ita in 
spatio sunt, ut non tantum ei praesentia, sed etiam cum 
spatio extensa sint et sicut propterea magis proprie in 








!) Disp. met. d. 50 s. 10 n. 11. — *) Quaest. phil. II q. 31 ad 3. 

spatio esse dicuntur, ita motus successivi aliis magis pro- 
prie in tempore esse dicuntur. 


B) Entia permanentia ita tempori coexsistunt, ut non 
successive per partes sui, sed semper tota coexsistant; non 
fluunt cum tempore, sed stant ad ripam temporis fluentis, 
singulis eius partibus advenientibus et praeterfluentibus 
semper per totam suam realitatem coexsistentia. Itaque 
spectata duratione tempori valde dissimilia et diversi ordinis 
sunt, proinde ad tempus multo minus pertinent quam entia 
successiva. Atqui sic merito minus proprie in tempore 
sunt quam motus successivi. Sicut spiritus per praesentiam 
definitivam ita in spatio sunt, ut ei tantummodo praesentes 
sint, non vero cum spatio coextendantur, sed in omni parte 
toti sint, et sicut propterea minus proprie in spatio esse 
dieuntur (n. 63?), ita entia permanentia minus proprie in 


tempore sunt. 

Entia permanentia autem eo minus improprie in tempore sunt, 
quo minus permanens esse seu quo magis aliquam successionem in 
essendo et durando habent, non quidem formalem sicut motus succes- 
sivi, sed aliam quandam, ut sic eorum exsistenlia et duratio ratione 
quadam analogiea cum tempore fluere dici queat. 

Et quidem a) Deus maxime improprie 2n fempore esse dicitur, 
quippe qui solummodo tempori coexsistit, sed nullam cum tempore 
analogiam habet, quia aeternitas eius omnem plane successionem ex- 
cludit neque etiam tempore includitur, cum nulla ex parte limites habeat. 

b) Substantiae spirituales creatae in sua duratione quandam suc- 
cessionem virtualem habent, quatenus conlinenter conservatione indi- 
gentes in singulis partibus temporis, quantum ab ipsis pendet, finem 
habere possunt; hae ratione tempore, cui coexsistunt, aliquo modo 
mensurari possunt, quia haec coexsistentia non tota simul habetur, sed 
per conservationem continuo per dies et annos prolongatur. Eaedem 
substantiae substant successioni accidentali ratione actuum internorum, 
qui inter se succedunt. Atque ita substantiae spirituales minus im- 
proprie quam Deus in tempore esse dicuntur. 

c) Etiam minus improprie substantiae corporales in tempore sunt, 
tum quia varios motus successivos in se habent, perpetuo enim loca- 
liter moventur, creseunt, senescunt, tum quia etiam pereunt itaque 
lempore includuntur. 


Obiectiones. 1. Etiam angelus et ipse Deus dicuntur fuisse sae- 
culo praecedente, dicuntur futuri esse sequente. Ergo habent exsisten- 
tiam cum tempore successivam ideoque proprie in tempore sunt. — 
Resp. D. ant. ratione successionis propriae internae N. ratione externae, 


c 

cui coexsistunt C. In ipso esse angeli in se considerato non est dif- 
ferentia praeteriti et futuri, sed solum secundum adiunctas mutationes. 
Sed quod dicimus augelum esse vel fuisse vel futurum esse, differt 
secundum acceptionem intellectus nostri, qui. accipit esse angeli per 
comparationem ad diversas partes temporis." !) 

2. Inst. Atqui entia permanentia ratione internae successionis 
dicuntur fuisse et futuri esse. Nam duratio interna angeli et Dei ipsius 
crescit; hodie enim certe maior est, quam fuit ante saeculum. — 7tesp. 
Dist. crescit et maior facta est extrinsecus, quatenus ei usque adhuc 
maius tempus coexstitit C. intrinsecus Sd. in Deo N. in angelo creato 
Sd. et hoc ,crescere* in eo consistit, quod diutius conservatus est C. 
in augmento reali N. 

3. Si duratio angeli partes non habet, simplex, proinde momen- 
ium est. Atqui non est momentum. —  Eesp. D. mai. et si praeterea 
non permanet C. si permanet Sd. est momentum N. est simplex Sd. 
quatenus caret partibus, attamen aequalet tempori ex partibus succes- 
sivis coalescenti C. aliter N. 

4. In angelo a duratione huius momenti duratio sequentis mo- 
menti separari potest, si nempe annihilatur. Atqui quae separari pos- 
sunt, realiter differunt. Ergo duratio sequentis. momenti a duratione 
huius momenti realiter differt, proinde in esse angeli est successio. — 
Resp. D. mai. hoc sensu, quod facta illa ,separatione" aliquid maneat N. 
hoc sensu, quod exsistentia et duratio angeli simpliciter annihilantur C. 
Cd. min. quae separari possunt separatione proprie dicta, in qua 
sallem unum manet Tr. improprie dicta, in qua nihil manet N. 


Nota. Complures ex veteribus scholasticis, ut Bonaventura, Con- 
imbricenses, Silv. Maurus, et aliqui ex recentibus, ut de San, T. Pesch 
existimant, omnem, etiam eutium permanentium durationem (aevum) 
habere internam successionem formalem, quoniam eorum duratio non 
indivisibilis et tota simul sit, cum plus et minus admittat, crescat et 
paulatim conservatione divina prolongetur, et coexsistat diverso tem- 
pori; de quibus rationibus in obiectionibus agebatur. S. Bonaventura 
e. g. talem realen et formalem successionem his verbis affirmare vi- 
detur: ,Etsi [creatura] esse totum habeat, tamen continuationem esse 
non habet totam simul, et ideo est ibi successio sine aliqua innovatione 
circa esse vel proprietatem absolutam. Tamen ibi est vera continuatio, 
respectu cuius creatura habet esse quodammodo in potentia ac per hoc 
habet successionem."?) Ex hac sententia sequitur, quia exsistentia 
rerum permanentium successionem non habet, durationem earum ab 
exsistentia realiter differre; quod iidem auctores asserere solent. (Ean- 
dem realem distinctionem nonnulli etiam ad durationem motus suc- 
cessivi extendunt.) 

Sed negandum est, rei durationem seu permanentiam in esse ab 
ipso esse realiter differre (n. 97). Etiam S. Thomas saepe docet: ,Esse 


1) 1 q.10 a.5 ad 3. — ?) 2 d.2 p.1a.1 q.3. 

angeli, quod aevo mensuratur, est indivisibile variatione carens: et ideo 
aevum prius et posterius non habet. Sed motus, qui tempore men- 
suratur, successione quadam perficitur."  ,Tempus habet prius et 
posterius, aevum autem non habet in se prius et posterius, sed ei 
coniungi possunt [ratione actuum]."*?) Suarez autem testatur: ,Hanc 
opinionem [Bonaventurae] nullus fere scholasticorum secutus est", 
sententia huic contraria est communis theologorum", ,duratio rerum 
incorruptibilium, quantum ad esse earum, quae aevum nominatur, est 
permanens absque ulla intrinseca variatione vel successione reali."5) 
Sed animadvertendum est, nonnullos ex affirmantibus illam distincti- 
onem realem non tam. de ipsa duratione, quam potius de quando- 
calione loqui (n. 98). 


*118 *De praesentia temporis. Restat quaestio difficilior, 
quae ingenia magnopere vexat: quid sit praesentia vel nunc 
temporis, sitne punctum indivisibile an vero temporis pars 
divisibilis. Praenotandum est, in hac quaestione non agi: 
de praesentia late accepta, qua tota hora vel saeculum 
praesens dicitur, sed de praesentia stricte dicta, quae illud 
temporis momentum intellegitur, quod actu exsistit neque 
futurum neque iam praeteritum est, sed inter utrumque 
intercedit. De ista praesentia igitur haec dicenda videntur: 


1. Nunc concipitur ab. omnibus ut instans indivisibile. 
In nunc enim ipso nullae partes successivae concipiuntur, 
quarum. aliae priores, aliae posteriores sint. ,Si quid in- 
tellegitur temporis, quod in nullas iam vel in minutissimas 
momentorum partes dividi possit, id solum est, quod prae- 
sens dicatur .. Nam si extenditur, dividitur in praeteritum 
et futurum.*4) 

2. Nune, sicuti a parte rei est, videtur pars temporis 
divisibilis esse. Nunc enim, utpote aliquid temporis, non 
potest esse nisi pars temporis. Omnis autem pars temporis, 
quippe quod continuum est, iterum divisibilis est. 

Est alia sententia (Suarez, T. Pesch), quae tenet, nunc. etiam a 
parte rei esse instans indivisibile in tempore realiter contentum, attamen 
non esse partem eius, cum omnes partes divisibiles sint, sed punctum 
continuans et coniungens partes temporis. — Sed respondendwm est: 


a) Sicut in quantitate indivisibilia continuantia reicienda sunt (n. 51), 
ita a pari etiam in tempore continuo. b) Post punctum indivisibile 


!) 2 sent. d. 2 q.1 a.1. — ?) 1 q. 10 a. 5. — ?*) Dist. met. d. 50 
s.5 n.3 8 15. — *) S, Augustinus, Confessiones XI 15. 

sequeretur pars temporis divisibilis et fieret praesens; de hac parte 
rediret eadem quaestio. 

3. Itaque nunc temporis, quatenus a nobis concipitur 
ut instans indivisibile, est ens rationis cum fundamento in 
re sicut puncta seu lineae conceptae in quantitate continua 
(n. 52). Id, quod ut praesens indivisibile concipitur, realiter 
a parte rei est, scilicet ipsa pars temporis, quae adest; 
sed modus, quo concipitur, i. e. indivisibilitas, non est a 
parte rei. 


*Art. 5. De motu et inertia 


Post quantitatem nihil adeo omnibus corporibus pro- 
prium est quam motus et, quae cum motu cohaeret, in- 
erlia. Motus vix non omnibus eventibus ordinis materialis 
subest vel adiunctus est. Tamen, etsi motus eventus naturae 
communissimus est, intellectui humano eius naturam et 
causas investiganti obscuritates oboriuntur. 


De natura motus. Vox motus (xívno:c) ab Aristotele 
et philosophis scholasticis late et stricte accipitur. Late 
aecepta mutationem (Veránderung, mutation), strictius sumpta 
motum localem (Bewegung, mouvement) significat. 

Cosmologiae non est, de mutatione in genere multis 
disserere! quam potius praecipuam eius speciem, motum 
localem, explicare. Motus localis seu motus simpliciter 
dictus est aliqua species mutationis et quidem praecipua. 
Per motum localem res successive ab uno loco in alium 
. transit. Motus igitur definiri potest íransitus successivus 
ab uno loco in alium. n hac definitione motus formaliter 
sumitur seu ipsum moveri, non vero causaliter seu motio 
alterius. Motus igitur in hoc consistit, quod res transit ab 
esse hie ad esse ibi, ab una ubicatione ad aliam. Et qui- 
dem hie transitus successivus est. Res enim mota ita ab 
uno loco ad àlium pergit, ut per spatium medium paulatim 
transeat, continuo novam et novam ubicationem habens. 
Ideo motus etiam recte dicitur ,ubi continuo fluens*. — 
Ex definitione statuta haec deducuntur: 


/. 9) Cf. de mutatione in genere Ontologiam n. 449 ss. 

1. Motus localis est ens continuum. successivum. a) Est 
ens continuum, i. e. ex partibus integralibus constat, quae 
actu divisae non sunt. Motum partes integrales habere, 
quarum una aliam sequatur, patet. Sed hae partes divisae 
non sunt, quia sine intervallo una aliam sequitur. b) Motus 
continuum successivum est, i. e. cuius partes non simul 
sunt, sed una aliam sequitur; sic differt a continuo per- 
manenti, scilicet a quantitate, cuius partes simul sunt, non 
una post aliam, sed una iuxta aliam. 

Quia motus aliquod continuum est, omnia, quae supra 
de natura continui exposita sunt, etiam ad motum localem 
pertinent: non constat e partibus indivisibilibus, sed, quae- 
cumque partes in eo assignantur, omnes iterum in partes 
minores dividi possunt, quarum semper una prior, alia 
posterior est; sic etiam motus maihematice in infinitum 
divisibilis est. 

2. Motus formaliter sumptus vel ipsum moveri differt 
a termino motus i. e. ab illa ubicatione, quam corpus in 
fine motus acquirit. Motus enim est, cum haec ubicatio 
nondum est, et cum haec est, motus non iam est. Simi- 
liter utique motus a subiecto motus differt, quippe quod 
etiam sine motu esse potest. Pariter a causa motus di- 
stinctus est. 

Si ulterius inquiritur, qualis igitur realitas sit motus 
seu istud ,ubi continuo fluens*, responsio varia datur se- 
cundum variam sententiam de natura ubicationis. Quidam 
dicunt, ubicationem esse modum quendam rei ratione tan- 
tum ab ea distinctum, quod idem deinde de motu dicen- 
dum erit. Alii docent, ubicationem, proinde etiam motum 
esse modum realiter a re-mota distinctum (n. 65). 


De causa motus. 1. Motus incipit et deinde continua- 
tur. Ut motus incipiat, causa movens postulatur et quidem, 
si praetermittimus motus vitales, causa externa corpus im- 
pellens vel trahens. Observamus enim, secundum legem 
inertiae numquam corpus ex se statum suum sive quietis 
sive motus mutare, nisi extrinsecus cogatur. Ut motus 
inceptus continuetur, pariter causa requiritur, sed haec est 

corpori moto interna, scilicet impetus, qualitas quaedam 
accidentalis a causa impellente in corpore impressa, quae 
est eausa proxima motus continuati. Etenim si quis la- 
pidem proicit, actio proiciens statim desinit, nihilominus 
lapis motum inceptum continuat. Hic motus continuatus 
causam habeat oportet et quidem causam tamdiu in- 
fluentem, quamdiu ipse durat; motus enim, quamdiu 
durat, tamdiu fit, quia ex partibus continuo incipientibus 
constat. Cum igitur causa externa non iam influat, causa 
interna adsit oportet, quae alia esse non potest nisi 
impetus vel nisus quidam accidentalis corpori moto a 
causa extrinsecus impellente impressus. Quae sit interna 
huius impetus natura et quomodo fiat, ut ex se, nisi 
retardetur, perpetuo pergat  influere, difficile est ex- 
plicare. 

Immerito contra hanc communiorem doctrinam scholasticam obi- 
ceretur, hac ratione dicendum esse omne corpus se ipsum movere ideo- 
que vivere. Non potest id dici. Motus enim corporis anorganici non 
sicut actio vitalis ab agente procedit, quia non a lapidis proiecti vir- 
tute, sed ab impetu extrinsecus impresso provenit; lapis non se movet, 
sed extrinsecus movetur. 

2. [taque hic impetus in omni motu corporis produ- 
citur et per se, nisi extrinsecus impeditur, corpus sine fine 
motu uniformi movere pergit. Sed reapse paulatim ex- 
ternis impedimentis minuitur, donec exstinguitur. Quando 
cum impetu simul etiam causa externa influere pergit, 
motus acceleratus oritur; quod e. g. accidit, quando gra- 
vitas lapidem cadere facit et cadentem attrahere pergit. 


3. Unum corpus motum (A) potest aliud corpus (B) 
impellere et in eo motum producere. Sed ex dictis colli- 
gitur, causam proximam externain motus in B non esse 
ipsum motum formalem corporis A, quippe qui tantum 
ubicatio fluens est, quae non est vis activa nihilque pro- 
ducit. Sed causa externa motus in B est impetus, quo 
movetur A, hic impellit etiam B et in eo novum impetum 
producit et quidem ita, ut, quantum operatur in alio, tan- 
tum in se minuatur. Hac ratione in B talis effectus oritur, 
acsi simpliciter motus totus vel pars ex corpore A in B 

iranslata fuisset. Hoc manifesto cernitur in globulis ad- 
modum elasticis. 5i unus in alterum quiescentem eiusdem 
massae motu centrico impingit, ipse sistitur, alter vero cum 
celeritate globuli impingentis moveri incipit; sin autem in 
alterum iam lente motum motu celeriore impingit, com- 
munieat ei partem sui motus, ipse autem post eum motu 
tardiore sequitur. 

Impetus corporis moti, quatenus in alió corpore mo- 
tum producere vel augere potest, in physica hodierna 
energia kinetica appellatur. 


De inertia (Trágheit, inertie). Inertia intellegitur ea 
omnis corporis proprietas, qua in statu suo sive. quietis 
sive motus perseverat, nisi vi externa ad statum mutandum. 
cogitur. Corpus quiescens ex se quiescere pergit et causae 
moventi resistentiam opponit; quando autem iam movetur, 
(propter impetum acceptum) moveri pergit et quidem eadem 
motus directione et celeritate, quamdiu non extrinsecus re- 
tardatur vel novo impetu accepto acceleratur sive in aliam 
directionem impellitur. Hoc sensu corpora passiva dici 
possunt, non quasi nihil agant, sed quod ex se statum non 
mutant. 

Lex inertiae latiore quodam sensu accepta totum ordinem rerum 
materialium etiam sic regere et ligare invenitur: res materiales ita se 
habent itaque agunt, sicut extrinsecus determinantur, a determinatione 
externa pendent et mensurantur, propria spontaneitate carentes; non 
agunt hisi determinantur et solum in tantum agunt, in quantum de- 
terminantur. Id apparet in perceptione sensuum, quae fere tantum 
reactio ad determinationem acceptam est; pariter. res materiales liber- 
tate carent; intellectus autem spiritualis in repraesentando magna 


.spontaneitate instructus") et voluntas libertate praedita est. 


Adnotatio historica. Doctrina de inerlia et motu (impetu), quam 
proposuimus, a sententiis antiquorum discordat et demum recentiore 
tempore, praesertim per Galilei orta et communiter recepta est. In 
ea nituntur leges hodiernae mechanicae et ex parte magni illi pro- 
gressus scientiae naturalis recentioris, maxime astronomiae; eius igno- 
ratio autem praecipuum quoddam impedimentum fuit admissioni hypo- 
thesis kopernicanae obsistens. Tamen doctrina non est subitaneum in- 
ventum saec. 17, sed ex parte saltem iam a compluribus veteribus 


') Cf. Psychol. n. 185. 

scholasticis statuta est, a quibus ad Leon. da Vinci et deinde ad Galilei 
transiit. 


... Aristoteles et opinio aevo medio fere communis duplicem distin- 
guit motum. Unum appellant motum naturalem, ad quem corpus 
naturali inclinatione interna tendat; talis potissimum ille motus dicitur, 
quo corpora in locum suum naturalem moveantur, gravia deorsum, 
levia autem sursum, et quidem absque vi externa impellente per solam 
vim internam, nempe gravitatem vel levitatem. Alium esse motum 
violentum" seu contra inclinationem, qualis sit motus lapidis proiecti. 
Motus violentus semper a vi externa produci et solum tamdiu perdu. 
rare dicitur, quamdiu causa externa influat; lapidem proiectum ulterius 
quidem per aerem moveri, sed propterea tantum, quod aer, qui a 
motore lapidis etiam ipse motus fuerit, lapidem ulterius propellat. 
Haec igitur doctrina, quam Aristoteles (De caelo III 2 [301 b 16]) pro- 
ponit, asserit (contra hodiernam legem inertiae), motum posse in cor- 
pore incipere sine causa externa ex sola interna inclinatione et motum 
violentum continuari absque nisu interno seu impetu. Eam Avicenna, 
Avicebron aliique peripatetici receperunt et etiam S. Thomas adoptavit, 
qui eam (3 Cael, 1l. 5) exponit haec adiungens: ,Non est autem intelle- 
gendum, quod virtus violenti motoris imprimat lapidi, qui per violen- 
tiam movetur, aliquam virtutem, per quam moveatur .. Imprimit ergo 
motor violentus lapidi solum motum; quod quidem fit, dum tangit ip- 
sum.., desinente violento motore aer ab eo motus ulterius propellit 
lapidem." !) 

Sed iam saec. 13 aliqui contra Aristotelicos defenderunt, in motu 
violento imprimi impetum internum, quo ulterius moveatur. Petrus Io. 
Olivi (f 1998) expresse docet: ,Impulsus seu inclinationes datae pro- 
lectis a proiectoribus movent ipsa proiecta etiam in absentia proicien- 
tium.^ Et commemorat, hanc esse complurium sententiam, et refellit 


argumenta contraria Aristotelicorum ita, ut appareat, fuisse tunc de hac. 


re controversiam.?) Saec. 14 doctrina iam clarius evolvitur a Bwridano 
(f 1360), Alberto a Saxonia et alii doctoribus scholae franciscanae, 
et ex eadem doclrina etiam motus acceleratus explicatur. Primus 
omnino auctor huius doctrinae videtur esse Joannes. Philoponus circ. 
$90 p. Ch., Neoplatonicus et commentator Aristotelis, qui in corpore 
moto impetum (&épye:o) admittit; ab eo deinde doctrina per astro- 





?) In aliis locis S. Doctor videri possit aliter loqui: ,lnstrumen- 
tum intellegitur moveri a principali agente, quamdiu retinet virtutem 
a principali agente impressam; unde sagitta tamdiu movetur a pro- 
iciente, quamdiu manet vis impulsus. proicientis.^ Pot. q.3 a. 11 ad 5. 
Sed commentarius in 3 De cael. posterius conscriptus est (1272) quam 
Qu. de Potentia, et in commentario ex professo rem exponit sequens, 
ut solet, Aristotelem. Etiam defensores contrariae sententiae (Buri- 
danus, Albertus a Saxonia) data opera obiectiones Thomae refutant. 
— ?) Quaestiones in 2. lib. sent. Qu. 31 obi. 22 (Ed. B. Iansen 1922). 


Donat, Cosmologia 6 

nomum arabicum Alpetragium (Abu Ishak al Bitruschi) circ. 1200 ad 
occidentales devenit.') 

Sed nihilominus saec. 14 et 15 omnes fere eliam tunc motum 
illum naturalem retinebant, quo corpora gravia absque vi externa ca- 
dere dicebantur; vim enim attractionis ignorabant. Saec. 16 et 17 autem 
doctrina de impetu et hodierna lex inertiae paulatim communis facta est. 


De notione massae. Notionem massae, quae in ho- 
dierna mechanica, physica et chemia plurimum usurpatur, 
primus Newton induxit, qui eo nomine ,quantitatem ma- 
teriae^ seu materiam, quatenus certam copiam vel men- 
suram habet, significat. Sic intellecta est ipsa entitas sub- 
stantialis materiae, quatenus certam copiam habet. Eadem 
massa maiorem vel minorem locum occupare seu maius 
minusve volumen habere potest, sed ita, ut simul eius in- 
terna densitas proportionali modo minor maiorve fiat. Hoc 
formula mathematica exprimit: massa (m) est productum . 
ex volumine (v) et densitate (d), m — vd.?) (Posse eandem 
massam volumen mutare, manifestum est, si materia ex 
atomis composita est, quae magis minusve inter se disce- 
dere et ita diversum corporis volumen efficere possunt. - 
Sin autem materia continua ponitur, etiam eadem materia - 
continua maiorem et minorem quantitatem localem accipere : 
potest per condensationem et rarefactionem [n. 144). 

Massa autem manifestatur certis proprietatibus sibi 
proportionalibus, quae proinde tamquam eius mensura ad- 
hiberi possunt. "Tales sunt pondus et inertia. Experientia 
enim docet, crescente massa etiam aequali modo crescere | 
pondus; et pariter docet, propter inertiam corpori solum 
per vim externam motum et accelerationem conferri et 
quidem sic, ut vis (v) eo maior esse debeat proportionali 
modo, quo maior est massa movenda (m) et quo maior 
acceleratio (a) seu augmentum velocitatis conferendum ; id 
exprimit formula v — am, proinde m — v/a. 





?) Historiam huius doctrinae exponit Dwhem, Etudes sur Léonard 
de Vinci. 3 vol. (1906—13). — ?) Newton scribit: ,Quantitas materiae 
est mensura eiusdem orta ex illius densitate et magnitudine coniunetim.* 

Hanc autem quantitatem sub nomine corporis et massae in sequenti- 
bus passim intellego. Innotescit ea per corporis cuiusque pondus.* 
Philosophiae naturalis principia mathematica (1686); initio. 

Ex hoc autem, quod pondus et. inertia (seu vis ad 
certam accelerationem conferendam requisita) massae pro- 
portionales sunt, mos ortus est, ut saepe massa simpliciter 
pondus et inertia dicatur. Sic autem nomine massae non 
iam entitas substantialis corporis seu assa substantialis 
signifieatur, sed tantum »massa physicalis 1. e. aliqua  pro- 
prietas eius physicalis. 

Inertia antea semper constans et immutabilis habita est. Sed nunc 
compertum est, si celeritas motus maxima fit, ut in electronibus motis, 
illam constantiam non adesse. Propterea ,massa mutari" dicitur. Sed 


sic pariter non massa substantialis significatur, quae non mutatur, sed 
physicalis tantum. 


*Art, 6. De theoria relativitatis einsteiniana 


Ex compluribus annis vix est res scientifica, quae pu- 
blieam attentionem, eorum quoque, qui in scientiis trac- 
tandis parum occupantur, magis movet quam theoria re- 
lativitatis, quae appellatur, ab A. Einstein proposita. Quae 
etsi imprimis ad physicam spectat, tamen multis etiam 
eximium momentum philosophicum habere vel immo de- 
monstrare videtur, notiones motus, spatii et temporis ab- 
soluto valore obiectivo carere atque etiam universalem omnis 
veritatis relativismum profitendum esse. Quare his notioni- 
bus explicatis facere non possumus, quin etiam de ista 
doctrina paucis agamus. 


Quae sit origo theoriae. Theoria relativitatis (ThR) ex 
observationibus motum spectantibus sumpta est. Distingui- 
mus motum uniformem et acceleratum, praeterea motum 
rectilineum et curvum. Motus currus ferrei initio est ac- 
celeratus, postea autem uniformis evadit. Motus currus in 
platea plerumque rectilineus est, motus autem guttulae 
aquae rotae rotanti adhaerentis et cüm rota circumductae 
curvus est. 

Omnis motus in eo consistit, quod aliquod corpus lo- 
cum suum et proinde etiam relationem localem ad alia 
corpora mutat; quando currus ferreus vehi incipit, mutatur 


eius relatio localis ad regionem circumstantem et regionis 

ad illum. Sed ex hoc non sequitur, nos tantum hanc mu- 
tuam corporum relationem localem cognoscere, numquam 
autem scire posse, quale corpus hane relationem mutet 
seu in quo corpore motus sedeat, in curru an in regione; 
seu, alii verbis, non sequitur, omnem motum etiam sic 
tantum relativum esse, ut numquam discernere queamus, 
in quo ex duobus corporibus motus absolute seu obiective 
insit. Iam igitur doctrina proposita primo loco hanc quae- 
stionem movet, num et quomodo sciam, in quonam ex 
duobus corporibus relate ad invicem motis motus absolute 
insit. 

In hac re discrimen observandum est inter motum 
rectilineum uniformem una et motum acceleratum vel curvum 
altera ex parte. In corpore motum acceleratum fieri, com- 
muni opinione ex effectu inertiae percipimus: si currus fer- 
reus subito moveri incipit, homines in eo sedentes cum 
impetu retro repelluntur. Motum curvum autem in aliquo 
fieri, pariter ex mechanico effectu inertiae animadvertimus: 
guttae rotae rotanti adhaerentes avolare nituntur. 

sed dudum notum est, motum uniformem rectilineum, 
e. g. motum currus ferrei uniformiter iam vehentis, tali effectu 
inertiae vel alio mechanico se non manifestare, et proinde, 
si tantum rationes mechaniecas attendo, velut inertiam, 
motus directionem, longitudinem, celeritatem et ab aliis 
rationibus considerandis abstineo, me discernere non posse, 
in quo motus sedem habeat, in curru an in regione seu 
terra; istae proprietates mechanicae eodem modo se habent, 
sive suppono currum moveri et regionem cum terra quies- 
cere, sive currum stare et terram sub curru moveri. Quaeri 
potest, num fortasse sedes motus uniformis saltem ex effec- 
tibus. physiealibus, e. g. opticis se prodat, quatenus isti 
effectus aliter se habeant respectu corporis quiescentis et 
aliter respectu corporis moti. 

Occasionem rei tentandae praebet motus terrae contra 
aetherem quiescentem, in quo terra movetur. F'izeau 1859 
et postea alii experimentis, quae a physicis certa putàri 
solent, demonstrarunt, terram aeremque eam circeumdantem 
non secum aetherem rapere, proinde aetherem instar im- 

mensi maris cosmici absolute quiescere, terram autem 
contra aetherem quiescentem moveri. Hoc admisso 1881 
Michelson et postea alii tentarunt, num hic motus abso- 
lutus terrae contra aetherem effectibus opticis, scilicet aliqua 
mutatione in luce propaganda, se prodat, an vero ne sic 
quidem motum absolutum ex effectibus suis agnoscere 
valeamus. Michelson composuit apparatum opticum ad 
radios excipiendos ita instructum, ut, si in illam lineam 
dirigeretur, in qua terra (contra aetherem) movebatur, 
phaenomenon mutatae interferentiae opticae apparere de- 
beret. Hoc effectu motus absolutus terrae contra aetherem 
quiescentem se prodere debuit. Sed quamquam apparatus 
in omnem directionem per gyrum movebatur, numquam 
haec interferentia apparuit; proinde neque ex tali effectu 
optico discerni potuit, utrum terra moveretur contra aethe- 
rem quiescentem, an vero aetherem secum raperet itaque 
relate ad aetherem quiesceret. 


Quid theoria asserat. |. Theoria relativitatis specialis. Ex hoc 
experimento frustrato Einstein statim duas universales con- 


clusiones intulit: 1) Nullis igitur mediis, neque mechanicis. 


neque aliis, motum absolutum (uniformem rectilineum), sed 
tantum motum relativum cognoscere possumus, nescientes, in 
quo corpore sit sedes motus; seu, aliis verbis, si spectator 
respectu alterius corporis locum mutat, e. g. in curru se- 
. dens regionem contemplatur, eventus et leges naturae eae- 
dem apparent, sive dicitur ipse (currus) moveri et regio 
quiescere, sive currus quiescere et regio moveri. (Si enim 
eventus naturae aliter se haberent, hac mutatione motus 
absolutus sive quies se proderet; quod neque in experi- 
mento michelsoniano accidit.) Hoc vocatur principium re- 
lativitatis et quidem speciale, quia solum ad motum uni- 
formem refertur. — 2) Quia in experimento michelsoniano 
nullum discrimen celeritatis lucis apparuit, sive lux in ap- 
paratum incidit ex linea terrae motae sive ex linea con- 
traria perpendiculari (senkrecht), iterum Einstein generaliter 
concludit, celeritatem lucis semper constantem et eandem 
esse pro omnibus corporibus relate ad invicem motis i. e. 
locum mutantibus. | 

*130 Attamen haec lex constantiae difficultatem secum fert. Si 
sonus ex aliqua distantia a tergo advenit et audiens etiam 
a sono adveniente ambulando recedit, sonus ab eo poste- 
rius accipitur, quam si quietus stetisset, quia nune sonus 
tum propriam suam distantiam tum viam percurrere debet, 
quam audiens interim emensus est. Similiter lux non cum 
eadem celeritate, sed tardius ad hominem a luce se remo- 
ventem advenit. Proinde celeritas lucis non videtur semper 
eadem esse posse. Einstein igitur, ut tamen constantem 
celeritatem tueatur, ad novam miram hypothesim statuen- 
dam adigitur, ut dicat, in corpore (relative ad spectatorem) 
moto in linea motus progredientis longitudines et tempus 
abbreviari seu in minus contrahi, ut spectator in alio cor- 
pore seu systemate (relate ad se) moto metrum videat 
minus esse, quam apud se ipsum est, et horam similiter 
paulo breviorem percipiat, quam apud se est. Et quidem 
haec longitudinis et temporis abbreviatio accurate talis 
statuitur, ut differentia supra indicata (in exemplo soni 
illustrata) exaequetur; quo celerius corpus progreditur, eo 
magis contrahi dicitur longitudo et tempus, ut sic diffe- 
rentia celeritatis lucis ex motu progrediente orta iterum 
dispareat. 

Ex his iam Einstein hanc relativitatem spatii et tem- 
poris infert: quia in omnibus rebus motis longitudo et 
tempus in linea motus progredientis (non vero in perpen- 
diculari) mutantur et proinde omnes unitates spatiales 
(metrum) et temporales (hora) aliae fiunt, diversa systemata 
mota diversas spatiales et temporales extensiones et uni- 
tates habent. Et quia nemo scit, quisnam motu absoluto 
moveatur, ut suam aestimationem corrigat, nemo iam scire 
potest, quale sit spatium (longitudo) et tempus obiectivum 
seu absolutum, suum an alterius vel tertii cuiusdam, sed 
unusquisque tantum suum tempus relativum habet, de- 
pendens a motu (relativo), in quo versatur. (Sed notandum 
est, has differentias a theoria postulatas tam parvas esse, 
ut vulgari sensuum experientia animadverti nequeant, quia 
celeritas motuum terrenorum comparata cum lucis celeri- | 
tate minima est.) 

Doctrina usque adhuc exposita vocatur theoria relativitatis 
et quidem specialis, quia tantum ad motum uniformem 
rectilineum refertur. 


Einstein ex ThR speciali alias quasdam conclusiones mathematice 
deducit. 

V. g. hoc mirum infert, non posse a nobis maiorem celeritatem 
motus percipi, quam lucis sit celeritas; nam corpus tali maiore cele- 
ritate motum in directione motus progredientis in punctum contrahi. 

Praeterea deducit, inertiam eiusdem corporis crescere vel minui, 
prout crescat vel minuatur eius energia kinetica sive motus, ideoque, 
quoniam massa et inertia aequivalentes sint, massam corporalem non 
semper eandem et constantem manere. Immo ulterius concludit, 
cum igitur inertia et energia kinelica inter se respondeant et aequi- 
valentes sint, massa autem sit energia, esse aequivalentiam inter mas- 
sam et energiam seu massam nihil esse nisi energiam. 


Nota. Ante Einstein iam H. A. Loreritz hypothesim contraetionis 
longitudinis et temporis finxit et ex ea effectum negativum experimenti 
michelsoniani declarare conatus est, asserens, apparatum, ut primum 
in linea motus progredientis terrae positus fuerit, illam contractionem 
passum esse, qua effectum sit, ut etiam diversitas undulationum inter- 
ferentiam exspectatam afferens prohiberetur. Lorentz opinatus est, 
contractionem effectam esse, quoniam massa apparatus seu electrones 
eam constituentes per aetherem impellentem compressa sint. Einstein 
autem, aetherem non admittens, nullam suae contractionis causam 
physicalem affert, sed tantum, quia simili contractione indiget, affirmat 
. eam spectatori apparere. 


Il. Theoria relativitatis generalis. Einstein, sibi persuadens, na- 
turam regi legibus supremis nulla restrictione limitatis, 
1915 ThR extendit ad omnem motum, etiam acceleratum 
et curvum (motus enim stricte uniformes ac recti paucis- 
simi sunt), iam generaliter affirmans, nos nullis mediis 
ullum motum absolutum cognoscere, sed tantum relativum, 
seu, aliis verbis, si homo relate ad aliud systema quomodo- 
cumque locum mutet, eventus naturae semper eosdem 
manere, sive ipse obiective moveatur et aliud systema 
quiescat sive e contrario. Itaque si currus ferreus subito 
moveri incipit, ut vehentes in parietes impingant, omnibus 
quidem usque adhuc persuasum fuit, currum accepisse 
novum motum acceleratum, insidentes autem sua vi inertiae 
repelli. Secundum Einstein autem iam dicendum est, nos 
nescire, utrum currus se moveat, an vero ipse quiescat et 

insidentes totaque terra, immo integrum universum subito 
retro se moveat, fortasse propter novos influxus gravitatis 
subito in terra et orbe productos, qui motum effecerint; 
in utraque enim suppositione impetum illum in parietem 
explicari. Similiter si guttae rotae adhaerentes cum rota 
circeumducuntur, omnes ex eo, quod guttae ex inertia avo- 
lare nituntur, concludunt, rotam cireumduci, non vero qui- 
escere. Secundum Einstein autem iam dicendum est, nos 
nescire, utrum rota moveatur, an vero ipsa quiescat et 
eodem momento tota terra cum sole et orbe circa rotam 
rotari incipiat; in utraque enim suppositione illum nisum 
avolandi sequi. 

Hoc Einstein ulterius sie probabile reddere studet. 
Nisus avolandi non necessario effectus inertiae dicendus est 
a corpore moto productus, sed aeque nisus accedendi ad 
mundum circumiacentem esse potest productus attractione 
ex parte mundi, ut effectus idem maneat, sive supponatur 
corpus sive mundus moveri. Nam ?nertia et gravitas (attractio) 
idem sunt, ait Einstein. Usque adhuc notum fuit, inertiam 
corporis, qua mutationi status resistit, et gravitatem, qua 
ad terram attrahitur, massae corporis proportionales esse. 
Ex hoc Einstein concludit, utramque vim penitus eandem 
esse (,lex aequivalentiae*), ideoque inertiam corporis, quae 
in motu eurvo et accelerato manifestetur, aeque effectum 
gravitatis dici posse. 


Einstein ex ThR generali, praesertim ex eo, quod affirmat in- 
ertiam idem esse ac gravitatem et proinde omnes effectus inertiae 
eliam gravitate produci posse, ad varias consecutiones devenit, quarum 
hae sunt praecipuae: 

1) Radii lucis curvantur in ambitu gravitatis (Gravitationsfeld), 
i.e. si prope corpus valde attractivum transeunt; e. g. radii stellarum, 
qui prope solem transeuntes ad nos deveniunt, quamdiu prope solem 
proficiscuntur, versus solem incurvantur. 

2) Undulationes lucis e sole emissae paulo longiores sunt quam 
undulationes e terra emissae ideoque paulo maiorem ruboris speciem . 
induere debent, quia undulationes in sole maiorem attractionem pati- 
untur quam undulationes terrae (mutatio autem longitudinis minima 
est, ferme 1/1000 pg). 

3) In motu elliptico Mercurii planetae soli proximi aliqua de- 
flexio a lege gravitationis newtonianae observatur; quam deflexionem 
Einstein etiam ex sua doctrina mathematice deducit. 

4) Secundum ThR generalem in ambitu gravitatis oriri dicitur 
spatium non-euclidicum, i. e. tale, quod non sicut spatium commune 
euclidieum in tres dimensiones rectilineas extenditur et ubique homo- 
geneum est, sed quod in dimensiones incurvatas extenditur et quidem 
non ubique homogeneas, verum variabiles, continuo variatas induens 
incurvationes, ut geometria communis euclidica ibi non accurate veri- 
ficetur. E. g. ibi accidere ait, ut in circulo non iam verificetur notis- 


sima aequatio p — 2rz (seu a. 7), sed loco x. (3:14159) numerus 


paulo maior invenitur; similiter accidere, ut in triangulo rectangulo 
non accurate verificetur lex pythagorica a? — b? 4- c?, sed a* paulo plus 
sit quam b? 4- c*. 


ludicium sub respectu philosophico. ThR ex parte phi- 
losophiae et ex parte physicae diiudicari potest. Nostra 
imprimis et fere tantum interest, de ea sub respectu phi- 
losophico iudicium ferre. Non quidem ipse Einstein, attamen 
multi alii doctrinae defensores confidenter asserunt, ThR 
demonstrari, motum, spatium et tempus nulla ratione entia 
realia et absoluta, sed, sicut Kant doceat, tantum appa- 
rentias relativas esse, immo notiones spatii, temporis et 
motus abhinc in alias mutandas esse; etiam sunt, qui omnis 
veritatis relativitatem sequi arbitrantur. Sed hae sunt vi- 
tiosae illationes extrinsecus doctrinae adiectae. Per se ThR 
vix dici potest veritatibus philosophicis opponi; per se non 
doctrina philosophica, sed physicalis est. 


Quod igitur veritates philosophicas attinet, quae hac 
in re in quaestionem veniunt, hoc iudicium ferendum esse 
videtur. 


1. Certum est, motum generatim sumptum et rerum 
extensiones sive ,spatium^ et pariter durationes eventuum 
sive ,tempus^ entia realia et hoc sensu absoluta esse, non 
vero relativa sensu kantiano, quasi tantum in perceptione 
hominum appareant sine valore obiectivo. Relativitatem 
kantianam ThR non affirmat, quia non negat, motum, 
spatium et tempus in se realia esse, sed tantum negat, ea 
a nobis accurate mensurari posse. Multo minus univer- 
salem veritatis relativitatem continet. 


9. Pariter certum est, unumquodque corpus realiter 
et absolute vel moveri vel quiescere, et motum ac 

quietem ex se cognoscibilem esse (cognoscibilitate interna). 
Si duo corpora relate ad invicem locum mutant, saltem 
unum absolute movetur. Praeterea certum est, omne cor- 
pus motum certam longitudinem realem habere et omnem 
eventum certo quodam tempore obiectivo a spectantibus 
independenti exsistere et plures eventus obiective vel simul 
accidere vel inter se absoluta quadam temporis differentia 
distare; et certum est, etiam hanc longitudinem et tempus 
ex se cognoscibilia esse. Sed ThR haec per se in dubium 
non vocat; horum relativitatem affirmans tantum negat 
accuratam motus, extensionis ac temporis cognoscibilitatem 
seu mensurabilitatem quoad nos. (Insuper discrepantia in 
corporum motorum extensione et tempore iudicando, si 
agitur de terrenis eventibus, tam parva esse dicitur, ut 
sensus fugiat.) 

Doctrina asserit quidem, corpus motum in linea motus 
progredientis abbreviationem extensionis et temporis pati, 
attamen non hoc sensu, quod magnitudo et tempus minora 
fiant, quam in se ipsis sunt (quod sane contradictionem 
involveret), sed quod nobis minora appareant. Haec qui- 
dem apparentia in se valde mira est neque Einstein eius 
causam physicalem indicare potest, attamen non inducit 
contradictionem; neque deceptio sensuum vocari potest, 
quia non ex vitio oculi, sed ex institutione naturae externae 
venire dicitur. 

3. ThR cognoscibilitatem motus absoluti negans de 
omni quidem motu (parum accurate) loquitur, sed revera 
tantum motus externos prae oculis habet. Interna enim 
experientia cum certitudine percipimus,-in nobis motus ab- 
solutos produci, e. g. nos ipsos in ambulando moveri, non 
vero corpora cireumposita. Hac ratione etiam de motibus 
a nobis extrinsecus productis certitudinem acquirimus, e. g. 
currum a nobis tractum ipsum moveri, non regionem. 


4. Einstein et relativistae etiam dicere solent, dimensionem tem- 
poris similliimam vel aequalem esse dimensionibus spatii et sic omnia 
fieri et mensurari non in spatio terdimensionali, sed potius in ,quater- 
dimensionali continuo spatiali-temporali". Attamen haec similitudo 
tantum est abstracta mathematica in hoc posita, quod tempus et spa- 
tium hac communi notione conveniunt, quod sunt extensiones unitati- 

bus quantitativis mensurabiles, ita tamen, ut extensio temporalis com- 
ponatur ex partibus successivis fluentibus, spatium vero ex partibus 
localiter iuxtapositis; seu aliter: dimensio sumitur late pro qualibet 
quantitate mathematice mensurabili, non stricte pro locali quantitate. 

5. Ex ThR speciali deducunt, inertiam eiusdem corporis posse 
crescere vel minui, prout crescat vel minuatur eius energia kinetica, 
et proinde, quoniam massa sit inertia, massam corporis non semper 
manere eandem. lmmo ulterius concludunt, cum inertia et energia 
inter se respondeant et aequivalentes sint, etiam massam corporalem, 
quae hominibus substantialis esse videtur, et energiam aequivalentes 
seu idem esse, id quod extremus dynamismus defendit, Sed si massa 
corporis mutari vel idem esse dicitur ac energia, non spectatur massa 
substantialis, quae certe neque sic mutari potest neque idem est ac 
energia, sed massa physicalis. Quomodo vero inertia ad energiam se 
habeat, quaestio physicalis est. 

6. Quod autem ex ThR generali sequi affirmatur, in ambitu gra- 
vitationis oriri spatium non euclidicum neque valere ibi principia geo- 
metriae euclidicae, admitti nequit, quia tale spatium repugnare vi- 
detur (n. 94). 

7. Quamquam ipsa doctrina relativitatis in se spectata nullo fere 
modo (si forte spatium non euclidicum excipitur) veritatibus philoso- 
phiceis ovoponitur, speciatim nullam relativismum philosophicum asserit, 
tamen negari nequit, multos eius defensores in hunc modum loqui. 
Etiam Einstein una quidem ex parte affirmat, suam doctrinam non 
continere sententiam kantianam, tamen altera ex parte saepe de rela- 
tivo motu, spatio et tempore ita loquitur, quasi essent relativa non 
quoad nos tantum, sed in se. 


ludicium sub respectu physicali. 1. ThR mon satis 
demonstratur. a) Quod theoriam specialem attinet, Einstein 
ex eo, quod in aliquibus casibus motum absolutum agnos- 
cere non valemus et celeritas lucis constans esse videtur, 
statim generalem conclusionem infert, nos numquam motum 
absolutum cognoscere posse et lucem semper constantem esse. 

Praecipua experimenta, ex quibus conclusionem suam 
deducit, sunt experimenta a Fizeau et Michelson instituta. 
Experimentum michelsonianum a longe plerisque indubium 
habetur. De altero nonnulli dubitant; Fizeau tantum de- 
monstrasse dicunt, aetherem. a parva copia aeris secum 
non trahi, ex quo tamen concludi nequeat, nec terram 
eiusque atmosphaeram aetherem secum rapere; quodsi 
vero aether cum terra movetur, necesse fuit experimentum 
miehelsonianum effectu frustrari. 

b) Similia dicenda sunt de ThR generali. 


Einstein praecipue ad tria facta tamquam argumenta pro ThR 
generali provocat (n. 133). 

1) Sed defectus in motu Mercurii planetae, quem ex sua doctrina 
sequi mathematice demonstrat, ab aliis aliter explicatur, proinde hypo- 
thesim einsteinianam non demonstrat. 

29) Quod ineurvàationem lucis attinet, aliqua quidem incurvatio 
lucis stellarum prope solem transeuntis observata est in recentibus 
obtenebrationibus solis. Sed cum incurvatione ab Einstein mathema- 
tice deducta non satis concordat, et ab aliis etiam ex aliis causis 
declaratur. 

3) Radios ex sole advenientes a radiis terrestribus aliqua vibra- 
tionum longitudine et ruboris aspersione differre (quod Einstein ex 
doctrina sua deducit) usque adhuc inveniri non potuit. 


2. Constantia lucis, praeterquam quod non satis de- 
monstratur, etiam duplicem gravem difficultatem includit. 
Primum necessariam facit contractionem illam longitudinis 
et temporis in linea motus progredientis, quae in se ipsa 
difficile capitur, nullis factis analogis probabilis redditur, 
neque ab Einstein ullo modo explicatur, sed tantum po- 
stulatur. Deinde secundum Einstein una ex parte celeritas 
lucis semper et ubique constans et eadem est, altera autem 
ex parte unitates temporales et longitudinales, quibus etiam 


celeritas lucis mensuranda est, in diversis systematibus 


motis diversae sunt; itaque una ex parte omnis motus 
relativus, altera ex parte motus et celeritas lucis absoluti 
esse dicuntur. 

3. ThR specialis asserit, nos £antum motum relativum 
(uniformem. rectum) cognoscere. Postquam experimentum 
michelsonianum effectu frustratum est, revera concedendum 
esse videtur, nos nullis mediis invenire posse, utrum mundus 
universus ut talis quiescat an moveatur, et proinde de nulla 
re sciri posse, num et quo modo cum universo moveatur. 
Attamen si a motu universi abstrahentes tantum duo cor- 
pora ad invicem locum mutantia comparamus, e. g. navem 
in flumine vehementem et arbores praetervolantes, certo 
dignoscere possumus, in quonam motus sedeat, non quidem 
directe, tantum haec duo corpora aspicientes, sed saltem 
indirecte, e. g. comparatis corporibus tertiis: si motus in 
arboribus esset, eaedem arbores, quando diversae naves 


- 

diversa celeritate vel directione praetereunt, simul sic et 
aliter moverentur, quod sane repugnat; ex quo sequitur, 
motum in navi esse. 

Similia dicenda sunt de motibus acceleratis et curvis. 
Einstein dicit, si in curru ferreo subito se movente per- 
sonae insidentes retromoventur, hunc effectum pariter de- 
clarari posse ex motu currus et ex motu terrae sub curru, 
et si guttae rotae motae avolant, id aeque explicari posse 


ex motu rotae et ex motu orbis circa rotam; unde con- 


cludit, nos numquam scire, quid absolute moveatur. Sed 
etiamsi utraque causa ad effectum declarandum ex se svf- 
ficiens esset, tamen certo constat, motum terrae vel orbis 
non esse causam. Nam absonum est cogitare, terram et 
orbem incipere tantum eo ipso momento subito moveri, 
quo vapor producitur et machina ad motum producendum 
instituitur. Et quia innumerabiles rotae, atomi, electrones 
in terra simul moventur diversis et contrariis rationibus, 
idem autem universum simul contrariis motibus moveri 
nequit, evidenter constat, non universum, sed res terrenas 
moveri. Denique absurdum et omnibus aliis eventibus 
naturae contrarium esset cogitare, totum universum et stellas 
remotissimas singulis momentis circa atomos et electrones 
celeritate summa, lucis celeritatem immense superante, 
moveri.!) 


4. Einstein negat, aetherem exsistere. Cum enim, ait, 
ex experimentis a Fizeau institutis sequatur aetherem qui- 
escere, non autem a terra secum trahi, ex experimento 
autem a Michelson facto concludendum sit aetherem :a terra 
secum trahi (quia signum aetheris quiescentis apparere 
deberet), concludit, quoniam aether non simul quiescere et 
non quiescere possit, nullum aetherem esse. Proinde neque 
lucis propagationem per undulationes aetheris fieri, sed 
aliter explicandam esse, fortasse, sicut Newton opinatus sit, 
ex hoc, quod particulae materiales e corpore lucido emit- 


!) Einstein ex ThR speciali deducit, maiorem quam lucis celeri- 
tatem a nobis percipi non posse, cum alioquin corpus motum, quod 
percipiendum est, in linea motus progredientis in punctum contrahere- 
tur. Sie igitur contradictio in doctrina oritur. 

tantur, quae tantum, quando per aerem et corpora mo- 
veantur, undulationes producant. Aliqui in hac re Einstein 
sequuntur, a plerisque autem et in dies magis aether re- 
tinetur. Recentissimo tempore etiam Einstein ad aetherem 
redire videtur. 


*Art. 7. De qualitatibus corporum 


Usque adhuc de proprietatibus universalissimis tracta- 
vimus, quae eodem fere modo omnibus corporum speciebus 
communes sunt. Helinquitur, ut de aliis agamus, quae 
vario modo diversis speciebus conveniunt et species inter 
se disceriminant quasque qualitates corporum nominare so- 
lemus. Tales sunt vires, calor, color, qualitates electricae 
et aliae. 

Antiqui scholastici praeclara de potentiis aliisque qua- 
litatibus animae docent. Attamen multa et pleraque, quae 
veteres Aristotelem secuti de qualitatibus corporeis pro- 
ponunt, nostra aetate penitus relicta sunt. Corpora enim 


. terrestria composita esse putarunt ex quatuor elementis, 


igne, aqua, aere, terra. Similiter quatuor qualitates primas. 
sive fundamentales ex aliis non derivatas admiserunt, ni- 
mirum calorem et frigus, humiditatem et siccitatem.  Sin- 
gulis elementis unam ex quatuor primis qualitatibus in 
gradu summo, alteram quandam in gradu excellenti inesse 
dicebant, igni nimirum calorem et siccitatem, aeri humidi-. 
tatem et calorem, aquae frigus et humiditatem, terrae sic- 
citatem et frigus. Qualitates secundae illae dicebantur, 
quas ex primis derivabant, gravitas, levitas, durities, mol- 
lities, viscositas, asperitas, lenitas et aliae. 

Saepe ab antiquis etiam ,qualitates occultae^ com- 
memorantur. Hoc nomine vires corporeas significabant, 
quas ex qualitatibus elementorum derivare non poterant 
ideoque speciali influxu astrorum effectas esse putabant, 
ut vim magnetis ferrum attrahentis, vires venenorum et 
gemmarum: et similes. Philosophi et medici arabici inte- 
grum catalogum istarum virium texuerunt. Attamen medici 
potius, quam philosophi in eas inquirebant, maxime ex 
saec. 16. A saec. 18 notio qualitatum |. occultarum in ob- 

livionem venit. Ideo nunc variae notiones et sententiae de 
iis cireumferuntur; ab osoribus autem philosophiae scho- 
lasticae vix non omnes vires vel qualitates seu accidentia 
nomine probroso qualitates occultae appellari solent. 

De qualitatibus corporeis nostra aetate disseri nequit, 
quin diligenter ratio habeatur inquisitionum scientiae mo- 
dernae, physicae maxime. Sed istae inquisitiones adhuc 
multis obscuritatibus et dissensionibus obnoxiae sunt. 

Pauca, quantum scopus philosophicus postulat, de ma- 
teria in se amplissima proponere sufficiat. De qualitatibus 
accuratius agere nunc ad scientias naturales spectat. 


De realitate qualitatum. Non est dubium, quin quali- 
tates non solum subiectiva phaenomena a nobis producta, 
sed vere reales sint. Attamen quaeri potest, num forma- 
liter tales sint in corporibus, quales sensibus repraesentantur. 
In qua quaestione ulterior distinctio facienda est. Multae 
qualitates omnino non directe sensibus exhibentur, sed so- 
lum ex effectibus et phaenomenis agnoscuntur sive conclu- 
duntur, ut electricitas, magnetismus, affinitas chemica, ela- 
sticitas, vires corporum. Ideo quales in se sint, non directe 
testimonio sensuum, sed scientifica ratiocinatione colligen- 
dum est. Aliae autem qualitates directa obiecta sensuum 
sunt, ut figura, color, sonus. De his quaeritur, num om- 
nino tales in ordine reali exsistant, quales sensibus reprae- 
sentantur. 

Dubitari nequit, quin figura, quae ad corporum quan- 
titatem reducitur, vere talis i. e. vere sic extensa sit, sicuti 
visu et tactu percipitur (figura enim, sicut generatim 
extensio, obiectum commune utriusque sensus est). De aliis 
autem qualitatibus, quae obiecta propria singulorum sen- 
suum sunt, dubitatio movetur. Sunt autem hi: lux et co- 
lores, quos visus refert, sonus, quos auditus, odores et sa- 
pores, quos olfactus et gustus, duritia et calor, quos tactus 
(et sensus temperaturae) percipiunt. 

Scholastici veteres cum Aristotele existimarunt, has 
omnes qualitates formaliter tales, quales sensibus reprae- 
sentantur, extra sensus esse corporibusque ut. accidentia 

inhaerere. Recentes physici et physiologici uno fere con- 
sensu id negant et sententiam propugnant, qualitates sen- 
sibiles realiter nihil aliud esse nisi vibrationes partium mi- 
nimarum (corporis et aetheris) vel pressionem vel processus 
chemicos, quae in sensus agant et in iis repraesentationes 
caloris, lucis aliasque producant et quidem constanter eas- 
dem in iisdem circumstantiis, ut inter repraesentationes et 
causas earum quaedam sit relativa, quamquam non formalis 
conformitas. Aliis verbis, qualitates sensibiles aiunt extra 
nos non formaliter, sed £antum causaliter esse. 

In hac quaestione discutienda imprimis critica consu- 
lenda est, quae duplicem quaestionem distinguit: 1) ex- 
hibentne sensationes obiecta sua íamquam. distincta, tam- 
quam externa (quaestio psychologica); 2) suntne obiecta 
sensu exhibita in hac suppositione reapse externa, an solum 
proiectiones subiectivae (quaestio critica). ^Supposita hac 
duplici inquisitione dicendum esse videtur: 

a) Calor, sapores, odores sensibus non exhibentur ut 
formaliter tales extra nos exsistentes; quod gustus, olfac- 
tus, sensus temperaturae exhibent, nihil est nisi affectio 
propria. Ideo nulla ratio postulat, ut dicamus istas quali- 
tates formaliter spectatas reales esse. Fortasse simile fere 
de sono dicendum est. 

b) Maior est de luce et coloribus controversia, utrum 
sensatio visus ex se ipsa (separando actus phantasiae et 
reflexionis sensationi se adiungentes et speciem distantiae 
producentes) eos tamquam extra nos exsistentes tam clare 
exhibeat, ut propterea necesse sit eorum formalem exsi- 
stentiam asserere necne. Qui defendunt, lucem et colores 
formaliter tales extra nos esse, dicere debent, eos in qua- 
litate quadam corporea consistere, quae constanti nexu 
illas vibrationes, quas physici singulis coloribus assignant, 
sibi coniunctas habeat, sive ita ut vibrationes hanc quali- 
tatem producant sive aliter; qualitatem lucis actu adesse, 
si actu adsint vibrationes, aliter in potentia; e. g. colorem 
viridem in corpore actu adesse, si actu adsint vibrationes 
lucis solaris a corpore reflexae, noctu autem tantum in 
potentia adesse, quatenus corpus hanc specificam disposi- 

tionem habeat, ut illas vibrationes, si adveniant, hoc modo 
absorbeat et reflectat. 


De singulis qualitatibus; Iam singulas qualitates, non 
quidem omnes, sed praecipuas inspiciamus, breviter, quae 
de iis cum certitudine vel probabilitate dici possunt, pro- 
ponentes. 


.. 1. Fiéura et forma strictissime acceptae sunt terminationes 
quantitatis localis. Et forma quidem plerumque terminatio 
totius corporis seu trium dimensionum vocari solet, figura 
vero terminatio plani duabus dimensionibus praediti. Di- 
cuntur ,terminationes quantitatis^ seu extensionis; descri- 
bimus enim figuram et formam lineis et planis corpus in- 
cludentibus. 

Ex hac definitione sequitur, figuram et formam, s) si 
spectantur, sieut in corpore ipso realiter sunt, non esse for- 
maliter lineas et plana neque realitates a quantitate distinctas, 
sed esse extremas partes quantitatis corporis, quatenus ul- 
teriore extensione carent, b) attamen quatenus concipiuntur 
ut complexus linearum (figura) et planorum (forma) corpus 
includentium, esse entia rationis cum fundamento in re. 
Videlicet eadem dicenda sunt, quae supra (n. 52) de lineis 
et planis exposuimus, ea formaliter spectata in sola mente 
eoncipiente esse cum fundamento in re, si vero spectentur 
sieut in re ipsa sint, esse extremas partes corporis in tres 
dimensiones extensas, quatenus ulteriore extensione careant. 

Figura et. forma est praecipua quaedam proprietas 
specifieà corporum.  ,Inter omnes qualitates figurae ma- 
xime consequuntur et demonstrant speciem rerum. Quod 
maxime in plantis et animalibus patet.*!). Horum seilicet 
diversitas specifica saepe nullo alio certiore indicio indica- 
tur Simile indicium in corporibus anorganicis fornia cry- 
stallina est, quae, quia in variis speciebus varios typos se- 
quitur, aliquod fundamentum habeat necesse est in ipsa 
corporum interna natura. 


———— 


' S. Thomas, 1 Phys. l. 5. 


Donat, Cosmologia 7 

2. Densitas (Dichte, densité) in eo consistit, quod eadem 
corporis substantia maius vel minus volumen habet; si 
volumen maius fit, densitas minuitur, si minus fit, densitas 
crescit. Densitas augetur pressione, minuitur calore, ple- 
rumque maior est in statu aggregationis solido quam in 
liquido et gazeo. Physica hodierna structuram atomicam 
corporum supponens mutationes densitatis ex eo declarat, 
quod atomi ad invicem vel magis appropinquant vel discedunt. 

Aristoteles autem et veteres scholastici atomicam struc- 
turam non admittunt, sed singula corpora unam continuam 
massam esse arbitrantur. lli mutationes densitatis ex 
condensatione et rarefactione explicant, quas in eo reponunt, 
quod substantia corporea modo minori modo maiori ex- 
tensioni locali substet. Secundum hanc igitur sententiam 
extensio materiae vere, in sententia autem atomica potius 
apparenter mutatur, quia tantum divisae particulae dis- 
locantur. 

a) Non potest demonstrari, talem condensationem et 
rarefactionem in se repugnare. Cum enim in hoc repu- 
gnantia inveniri nequeat, quod extensio localis accidens a 
substantia corporea realiter distinctum sit, sed immo ex 
veritatibus fidei de hac distinctione constet, neque in eo 
repugnantia detegi potest, quod eadem substantia corporea 
modo hanc modo aliam, maiorem minoremve extensionem 
accipiat. 

b) Utrum autem condensatio et rarefactio reapse lo- 
cum habeat necne, e. g. in diverso statu aggregationis, in 
expansione et contractione per calorem et frigus, in pres- 
sione, non a priori, sed ex factis concludendum est. Factis 
autem constat, corpora singula non esse integra continua, 
sed esse atomice composita. | 

Inter recentes sunt, e. g. de Backer, Pesch, Nys, Geyser, Urrá- 
buru, qui condensationem et rarefactionem ad aliqua phaenomena 
physica explicanda adhibent, in quibus declarandis physici recentes 
difficultates experiuntur. lta v. g. phaenomena elasticitatis, undula- | 
tiones lucis, caloris quidam explicare conantur per alternantes con- 
densationes et rarefactiones minímarum partium materialium. 

3. Cohaesio et adhaesio sunt attractiones inter moleculas 
corporis. Cohaesio est attractio, qua moleculae eiusdem 

corporis se invicem attrahunt et sic in unum corpus copu- 
lant; dicitur tantum in minima distantia agere, crescente 
distantia celeri gradu minui, crescente autem propinquitate 
celerrime augeri. Adhaesio est attractio, qua moleculae 
diversorum. corporum se invicem attrahunt, e. g. si duae 
tabulae vitreae invicem apponuntur, si gluten ligno, sigil- 
lum cartae, membrana aurea metallo affiguntur. 

Utriusque attractionis interna indoles obscura est. 
Forte utraque eiusdem fere naturae est. 


4. Status agéregationis solidus, liquidus, gazeus, quorum 
omnia corpora per se capacia sunt, ex hoc oriuntur, quod 
in statu solido moleculae valde propinquae sunt, ut cohaesio 
magna sit et constantem corporis formam producat, in statu 
liquido autem moleculae longius distant ideoque cohaesio 
minor est, in statu denique gazeo moleculae tanto impetu 
moventur et ab invicem discedunt, ut cohaesio non iam 
sensibiliter agat. 


9. Firmilas, durities, mollities pariter ex diversa corporum 
cohaesione explicantur. 


6. Calor secundum Aristotelem et veterem physicam 
usque ad saec. 17 dicebatur qualitas inhaerens in duobus 
ex quatuor elementis materiam constituentibus, nempe in 
igne et aere, quorum mutatio etiam caloris mutationem 
secum duceret. Recentiore aetate primum (J. Black 1760) 
concipiebatur instar materiae fluidae imponderabilis ab uno 
corpore in aliud transeuntis, qua affluente et recedente 
corpus calefieret et refrigeraretur. Ex saec. 19 autem suc- 
cessit hypothesis kinetica caloris (Rumford, Davy, R. Mayer, 
Clausius), quae docet, calorem consistere in motibus mole- 
eularum et atomorum corporis. Quam sententiam multa 
luculenta facta certam reddunt.!) 


7. Sonus secundum communem physicorum doctrinam 
consistit in motibus minimarum partium corporis sonantis 
et propagatur motibus vibratoriis (longitudinalibus) medii 
corporei, e. g. aeris. Chorda et campana quiescens nori 
sonat, vibrationibus autem agitata sonat. Vibrationes etiam 


') De quibus cf. infra, De compositione ex moleculis et atomis. 
7* 

visibiles et tangibiles reddi possunt. — Sententia, quae 
affirmat, sonos non tantum sic causaliter, ut physici dicunt, 
sed etiam formaliter extra nos esse, non quidem tales motus 
negare, sed aliquid addere debet, nempe sonum non con- 
stitui his motibus, sed esse qualitatem ab iis distinctam, 
nempe illam ipsam, quam audiamus, attamen illis motibus 
constanter adnexam iisque excitatam. 


8. Eleotricilas saec. 18 concepta est instar materiae flui- 
dae (,positivae* et ,negativae*), quae ex quibusdam cor- 
poribus in alia effluat. Saec. 19 autem Faraday, Maxwell, 
Hertz invenerunt, electricitatem periodice mutatam undu- 


lationes (aetheris) emittere et per eas effectus in distans 


producere. Nunc communiter sententia tenetur (Helmholtz 
1881, H. A. Lorentz 1892), essentiam electricitatis non in 
his undulationibus sitam esse (ut ,theoria maxwelliana* 
admisit), sed eas tantum ab electricitate oscillante extrin- 
secus produci; ipsam in se spectatam esse aggregatum 
materiale ex unitatibus quasi atomice compositum. Sicut 
materia corporalis ex atomis componitur, ita fere electricitas 
ex unitatibus seu ,quantis elementaribus^ electricis, posi- 
tivis et negativis, componi dicitur. Unitates positivae semper 
aliigatae inveniuntur atomis corporalibus, sed negativae 
etiam ab atomis separatae reperiuntur et electrones vocan- 
tur. Itaque electrones sunt minimae particulae materiales 
unitate negativa electrica praeditae eorumque massa dici- 
tur esse pars 1800* (1/1800) atomi hydrogenii. Prout uni- 
tates electricae positivae et negativae vel aequali vel in- 
aequali numero adsunt, corpus (seu atomus) vel nullam vel 
aliquam (positivam sive negativam) electricitatem extrinsecus 
manifestat. 

Electrones per spatia vacua inter atomos moventur et sic in 
aethere undulationes producunt, diversas secundum diversum motum, 
quo moventur; quae undulationes ex corpore egredientes in omnes 
partes propagantur (radiatio electro-magnetica)  Diversae illae undu- 
lationes tantum undularum longitudine differunt, ob quas diversos ef- 
fectus producunt. Ex his effectibus nomina sua accipiunt: radii ,calo- 
rici^ vel ,lucidi^ vel ,electrici^ vel aliter nominantur. Undulae longi- 
tudinis 0'4 4 —0'76 & in oculo visum lucis, undulae 0:4 — 345 & sensum 
caloris excitant, undulae plus quam 2 mm longae effectus electricos 
producunt. ; 

9. Lux à coloribus, in quantum videntur et non solum 
potentialiter in corpore latent, non differt. Newton (1692) 
putavit, lucem esse materiam subtilissimam e corpore lucido 
emissam. Huic sententiae postea doctrina undulatoria (Huy- 
gens) successit, lucem esse motum vibratorium aetheris. 
Hane doctrinam Maxwell perfecit distinctius declarans, 
illam vibrationem esse electromagneticam, productam per 
statum electricum corporis lucentis seu, ut nunc dicitur, 
productam per motus electronum corporis lucentis, qui 
undulationes aetheris emittant iisque in oculo visum lucis 
determinent. 

Qui hac sententia physicali non contenti tenendum 
esse putant, lucem et colores non solum causaliter, sed 
formaliter extra nos esse, non quidem haec negare, sed 
complere debent, praeterea asserentes, lucem formaliter 
speetatam esse qualitatem distinctam a vibrationibus, attamen 


148* 


constanti nexu cum vibrationibus coniunctam, quas physici . 


singulis coloribus assignant (cf. n. 142). 


10. Affinitas chemica est vis atomi, qua nititur cum aliis 
atomis diversis secundum determinatas proportiones . ad 
moleeulam se unire. Interna eius natura nescitur. Multi 
eam nunc ita explicant: electrones (negativi) inter atomos 
corporales positive electricas intercedunt easque attractione 
electrica in unum copulant. 


11. Gravitas est attractio generalis, quae inter omnia 
corpora et quidem in quaslibet distantias agit et maxime 
in corporibus caelestibus apparet. Gravitas primum in terra 
nobis manifestatur, quando corpora in terram cadere vide- 
mus. Eandem attractionem inter omnia corpora universi 
vigere et omnia in unum universum coniungere primus 
Newton 1673 enuntiavit. Gravitas singulas corporis parti- 
eulas aequali modo attrahit; quare (aliter ac Aristoteles 
putavit) omnia corpora sive magna sive parva, sive magis 
sive minus densa aequali modo (in vacuo) attrahuntur 
ideoque eadem celeritate cadunt (Galilei. Sed interna 
gravitatis natura valde obscura est. 

a) Antiqui mentem Aristotelis secuti arbitrati sunt, 
causam, cur unum corpus urgeatur, ut versus aliud mo- 

veatur, esse qualitatem, tendentiam corpori moto innatam, 
qua ad aliud corpus propellatur. Rationem ultimam eam 
esse putabant, quod singula quatuor elementa, quae ad- 
mittebant, locum suum conaturalem habeant, in quem ten- 
dant, terra infimum, aqua et aer superiorem, supremum 
ignis. Haec sententia, postquam ex tempore Newton gra- 
vitatis hypothesis invaluit, paulatim derelicta est. 

b) Newton et plerique physici usque ad recentiora 
tempora vim corporibus internam  admiserunt et quidem 
plerique vim stricte in distans agentem. Cui sententiae 
etiam vulgaris hominum opinio congruit. 

c) Physiei recentes actionem in distans plerumque re- 
cusantes docere solent, motum corporis attracti non produci 
ab illis corporibus, quae attrahere videntur, quae potius 
passive se habeant, sed a solo aethere, in quo corpora im- 
merguntur, diverso tamen modo secundum diversos auctores, 
e. g. secundum Leray, Secchi, Schramm sie, ut particulae 
aetheris motibus suis corpus unum versus aliud propellant. 

Si actio in distans non admittitur, asserendum est, 
gravitatem exerceri per medium materiale, aetherem, ut 
igitur immediata activitatis sedes sit aether. Attamen non 
potest rationabiliter affirmari, aetherem inter solem et ter- 
ram positum esse solam causam attractionis. Sed attractio 
primum procedit a vi interna solis (et terrae), cuius influxus 
in aetherem et per eum in terram derivatur. Modus, quo 
id fiat, ignotus est et semper obscurus manebit. Si nulla 
actio attractionis a sole egrederetur, intellegi non posset, 
cur atomi aetheris constanter, energia numquam impedita 
vel per corpora interposita declinata, recta linea terram 
versus centrum solis propellant et cur gravitas semper pro- 
portionata sit massae corporum attrahentium. . Ceterum 
omnes nunc concedunt, gravitatem esse aenigma insolutum. 


"Art. 8. De theoria kinetica et energetica 


Proprietates et qualitates corporum, quas considera- 
vimus, multum inter se differunt. Sensus communis ho- 
minum saltem complures earum ex viribus corporibus in- 

haerentibus declarat, velut ex vi resistiva, cohaesiva, vi 
affinitatis, gravitatis. Simili opinione Newton et antiqui 


physici ducebantur. Sed saec. 19 taedium adversus internas : 


vires, quas nemo videat, et praeterea conatus per se lau- 
dabilis diversa ad unum reducendi procrearunt in physica 
et chemia duplicem doctrinam, quae omnium corporum 
qualitates modo uniformi explicare unaque communi trac- 
tatione complecti conantur, theoriam kineticam (mechanicam) 
et energeticam; quae hodiernam physicam et chemiam re- 
gunt. Ad utramque exponendam et examinandam, in 
quantum ordinem anorganicum spectant, nos convertimus. 


*S 1. De theoria kinetica (mechaniea) 


1. Non pauci nostra aetate, maxime ii, qui disciplinas 
physieales tractant, haec profiteri solent: a) Omnia pAae- 
nomena et eventus corporei, saltem anorganici, in solis 
motibus et motuum transformatione consistunt. Non solum 
lucem, sonum, calorem, phaenomena electrica, magnetica, 
sed etiam activitates affinitatis chemicae, cohaesionis, gra- 
vitatis ex solis motibus declarant transversalibus, longitu- 
dinalibus, vorticosis sive materiae ponderabilis sive materiae 
imponderabilis i. e. aetheris: Nonnumquam etiam ,vires^ 
ipsas, quae causae phaenomenorum vel processuum dicun- 
tur, in solis motibus sitas esse affirmant, ut igitur tantum 
materiam et motus admittant, saltem in mundo anorganico, 
immo nonnumquam etiam in organico. — b) Praeterea 
saepe opinantur, hos motus non nunc a corporibus pro- 
duci, sed in iis solum passive recipi et ab uno in aliud 
vel immutatos vel aliquatenus transformatos transmitti. 

Ratio istarum opinionum potissimum ea est, quod re- 
vera in plurimis eventibus motus observantur et quod mo- 
tus sunt res admodum sensibiles et mathematicis operatio- 
nibus apprime accommodatae. Praeterea opponitur, admis- 
sione virium internarum nihil declarari, cum tales vires non 
percipiantur; per ignota autem nihil explicari. 

Moderna scientia physica mechanicam explicationem assequi in- 
tendit cunctorum naturae phaenomenorum, quae omnia ad materiam 

et motum reducere conatur.^') ,Maxime verisimile est, nullam in mundo 
exsistere energiam potentialem tantumque energiam motus esse posse."^?) 
Licet ultimis temporibus graves auctores hunc conatum vituperaverint, 
tamen maior numerus virorum doctorum in coepta via perseverat, sed 
nunc cautius progreditur."?) 

Hos iam praeivit Cartesius existimans, omnes processus corporeos 
in motibus consistere; atque etiam opinari videtur, motus non nunc 
produci, sed solum ab uno corpore in aliud transferri; causam autem 
motuum Deum solum esse putat, ,qui materiam simul cum motu et 
quiete in tempore creavit et tantundem motus et quietis, quantum tunc 
posuit, conservat." *) 

2. De theoria kinetica hoc iudicium ferendum esse videtur: 

a) Concedendum est, multos processus naturae, velut 
calorem, in solis motibus consistere, praeterea in plurimis 
vel fortasse in omnibus phaenomenis et effectibus corporeis 
motus simul adesse et produci, sive ideo, quod motus ad 
causae corporeae applicationem requiritur, sive ob alias 
rationes. | 

b) Tamen non videntur omnes effectus et activitates 
sive processus physici et chemici, multo minus omnes vires, 
in solis motibus consistere. Nam cohaesionis activitas, qua 
moleculae corporis inter se colligantur quaque impediuntur, 
quominus ab invicem motibus discedant, intellegi nequit, 
quomodo ipsa formaliter in motibus consistat. Multo minus 
vis cohaesiva solum motus esse videtur. Idem dicendum 
est de vi affinitatis chemicae, qua elementa cum certa 
electione inter se attrahuntur, idem de vi gravitatis (n. 149), 
idem de vi resistentiae, qua corpora invicem resistunt ; 
quae quomodo ipsae motus sint, intellegi non potest. 
Praeterea etiamsi omnes processus naturae tantum in mo- 
tibus consisterent, isti motus, quia continuo fiunt, produ- 
cerentur, proinde in corpore producente vires postularent 
(quia, quod producit, etiam vim producendi habet), quae 
igitur vires non iterum motus esse possunt. 


*) J. B. Stallo (americ.), Begriffe u. Theorien d. modernen Physik? 
(vers. germ. 1901) 1. — ?) OQ. D. Chwolson (russ.), Lehrbuch d. Physik I 
(vers. germ. 1902) II 3 8 6. — *) Dressel: ,Wenngleich in letzter Zeit 
gewichtige Stimmen gegen dieses Bestreben laut geworden sind, so 
beharrt doch die Mehrzahl der Forscher auf dem betretenen Wege, 
schreitet aber jetzt mit gesteigerter Vorsicht und Bedáchtigkeit voran." 
Lehrbuch d. Physik* (1913) I 6. — *) Princ. phil. II n. 36. 

c) Quod autem mechanistae opponunt, viribus admit- 
tendis níhil explicari, quod vires nobis ignotae sint, verum 
non est. Vires effectibus suis nobis innotescunt. 

De theoria mechanica, quatenus speciatim internam 
corporum constitutionem spectat, infra denuo agetur. 


*S 2. De theoria energetica 


De energia. 1. Inquisitionibus recentibus constat, mul- 
tiplices vires, processus seu status physicos et chemicos in 
eo convenire, quod communem quendam effectum, laborem 
mechanicum, producere possunt. Ratione habita huius 


.eommunis effectus, cuius producendi capaces sunt, neglecto 


eorum discrimine interno omnes communi nomine energi- 


'arum comprehenduntur. Znergia igitur est status physicus 


vel chemicus, quatenus laborem praestare potest. Labor 
autem intellegitur influxus ad motum producendum, qua- 
tenus superando impedimentum motus producitur vel au- 
getur e. g. in levando onere. 

Energia in actualem et potentialem dividitur. Energia 
actualis est processus physicus vel chemicus, quo labor 
praestari potest, e. g. calor machinam movens vel motus 
visibilis novum motum causans. Energia potentialis est 
potentialitas ad. eiusmodi processum producendum; quae, 
dum in actum prodit, in energiam actualem transit, et 
varia esse potest. E. g. vapor calefactus vase inclusus 
nisum se extendendi et sic energiam potentialem habet, 
quae, ut primum vas aperitur, in energiam actualem transit. 
Moles nivium in monte declivi pendentes energiam poten- 
tialem, quàndo autem in vallem ruunt, actualem habent. 


Pondus pendens, quod horologium movet, habet energiam 


potentialem, quae paulatim in motum transit. Pariter lamina 
spiralis vi contracta itaque in statu violento tensionis posita 
nisum se extendendi et sic energiam potentialem habet, 


quae ligamine soluto in actualem traducitur. Inter energias 


actuales praecipuum locum obtinet energia kinetica sive 


motus. qui nempe novum motum producere potest.!) A multis 





') Motus non raro adhuc ,vis viva* (lebendige Kraft) dicitur, 


eique energia potentialis opponitur tamquam ,vis mortua". Magnitudo 

physicis omnis energia actualis dicitur esse kinetica; qui 
supponunt, omnes processus naturae tantum in motibus 
consistere. !) 

Porro observamus, unam energiam in aliam éírans- 
mutari. Si oxygenium et carbonium chemice coniunguntur, 
calor oritur, calor ipse vaporem extendit, vapor autem ex- 
tensus laborem mechanicum praestat. Motus in machina 
electrica electricitatem procreat, quae ipsa corpora chemice 
dissolvit, lumen producit aliaque praestat. Si lamina spi- 
ralis contracta solvitur, eius energia intensiva transit in 
motum et deinde in calorem. 

2. Energia igitur non idem est ac vis in sensu philo- 
sophico. Nam energia actualis potius effectus vel activitas ' 
alieuius vis naturae est. Neque energia potentialis sim- 
pliciter idem est ac vis corpori inhaerens, e. g. vis gravi- 
talis. Nam vis gravitatis movendo aliud corpus cum certa 
celeritate et per certam viam non transmutatur in hunc 
motum productum, neque in tantum minuitur, in quantum 
motus productus crescit, sicut energia potentialis. Sed 
energia potentialis est potentia simul sumpta cum certis 
condicionibus et adiunctis, e quibus pendet, ut in potentia 
adsit determinata quantitas potentialitatis ad laborem prae- 
standum; e. g. vis gravitatis simul sumenda est cum certa 
distantia corporis attrahendi. Sic enim habetur potentia- 
litas, ut gravitas corpus per certam viam moveat, et haec 
potentialitas eadem mensura minuitur, qua corpus per illam 
viam attrahitur (sicut lex aequivalentiae enuntiat). Neque: 
praestatio laboris mechanici aeque patet sicut activitas vel 
causalitas corporea, sed est tantum specialis quaedam activi- 
tas facile mensurabilis. Quando lapis adiacet terrae, vera 


energiae kineticae (E) mensuratur per massam corporis moti (m) et 
velocitatem motus (v) secundum notam formulam E — 1/2mv?. Energia 
potentialis nunc plerumque vocatur energia tensionis (Spannungsenergie) 
vel energia statica sive energia situalis (E. der Lage). 

') ,Omnes energiae*, inquit e. g. Chwoíson, ,ad duo pertinent 
genera, unum kineticae, alterum potentialis energiae. Energia kinetica 
etiam manifesta sive energia motus, potentialis etiam latens sive 
energia situs appellatur.^ ,1n omnibus formis energiae kineticae adest 
motus alicuius materiae, sive materiae ponderabilis sive aetheris." 
L. c. III $ 6. 

activitate a terra attrahitur, quae tamen attractio laborem 
non praestat. 

Différunt igitur hae notiones affines: vis seusu philosophico, vis 
motrix sensu philosophico, vis sensu physicali, energia. Vs sensu phi- 
losophico est potentia activa, qua substantia qualescumque effectus 
producit. Vis motrix est vis externa motum producens (,externa*, 
quia impetus internus in corpore moto motum continuans non dicitur 
vis motrix). Vis sensu physicali plerumque intellegitur causa externa 
variationis motus, motum producens vel augens vel retardans vel si- 
stens. Energía denique est notio huic propinqua, sed latius patet. Situs 
nivis in monte pendentis dicitur energia (situalis), vis autem non dicitur 
(sed in illa ,energia situali^ vis, nempe gravitas, latet); praeterea vis 
directionem includit, a qua energia abstrahit. 


De legibus energeticis. Transmutatio energiarum po- 
tissimum tribus legibus regitur, de quibus sufficienti in- 
ductione constat. 


1. Lex aequivalentiae energiarum dicit: pro energia 
una, quae consumitur, alia oritur, quae priori in laboris 
praestandi capacitate aequivalet. Eadem ,lex constantiae 
vel conservationis energiae*^ vocatur, quatenus ita propo- 
nitur: in omnibus mutationibus materialibus quantitas ener- 
giae eadem semper manet, licet qualitative mutetur. Potest 
etiam sic enuntiari: summa energiae in mundo constanter 
eadem manet; nempe supponitur, modum activitatis virium 
in variis mundi partibus eundem esse. Primus E. Mayer 
1842 legem in hac generali formula enuntiavit, post eum 
Joule et Helmholtz. 

De hac lege sufficienti inductione constare rerum pe- 
riti nos docent. Sunt etiam, qui eam a priori demonstrare 
conantur; sed argumentum incertum est. 


9. Lex intensitatis: iransmutatio energiarum ex uno 
corpore in aliud tantum fit, si adest differentia intensitatis 
energiarum, et semper ita peragitur, ut maior intensitas 
minuatur minorque augeatur; eadem intensitate obtenta 
cessat influxus energeticus. E. g. corpus ex utraque parte 
eadem vi attractum non movetur, sin autem ex una parte 
attractio augetur, in illam movetur; calor unius corporis 
non calefacit alterum, nisi sit minus calidum. 

3. Lex entropiae: entropia in mundo continuo crescit. 
Entropia illa energia nominatur, quae non iam ad laborem 
praestandum adhiberi potest, non quasi non adsit eapacitas 
(remota) ad laborem praestandum, sed quia condiciones 
requisitae desunt, e. g. differentia intensitatis, si duplex 
calor aequalis est. Lex entropiae ex eo colligitur, quod 
omnes energiae in calorem se transformare, calores autem 
inter se ad uniformem temperaturam devenire tendunt. 
Cf. infra, De fine mundi. 


Üe lege aequivalentiae, quae est praecipua inter has tres, 
aliqua speciatim notanda sunt, quod mentem legis et am- 
bitum valoris attinet. 

a) Lex indicata ex se nihil enuntiat de interna natura 
energiarum. Sed saepe cum ea coniungitur Aypothesis me- 
chanica, quae energias in solis motibus consistere putat; 
et maxime ex ipsa hac lege aequivalentiae energiarum 
argumentum petit ad conclusionem suam inferendam, omnes 
energias et phaenomena materialia esse eiusdem naturae, 
scilicet esse motus. Hac sententia supposita lex constan- 
tiae energiae convertitur in legem constantiae motus. 

b) Porro colligitur, principium expositum necessarium 
valorem tantum in eo rerum ambitu habere, de quo de- 
monstratum est. Demonstratum autem est de energiis phy- 
sicalibus et chemicalibus anorganicis. Experimentis recentibus, 
praesertim a Rubner et Atwater institutis etiam sufficienter 
demonstratum esse videtur de functionibus vegetativis: 
energiam -caloricam per alimenta extrinsecus assumptam 
aequalem esse summae energiae caloricae, quam organis- 
mus vel intra consumit vel foras iterum emittit. Itaque 
lex nullo modo refertur ad vires actionesve spirituales ne- 
que possibilitatem excludit, ut per animam humanam, e. g. 
motum in corpore determinantem, aliqua energiae physicae 
auctio vel diminutio producatur. Non asserimus, eam revera 
fieri; sed lex, quantum hactenus demonstrata est, possi- 
bilitatem non excludit. Multo minus impedit, quominus 

!) De influxu psychophysico inter animam et corpus nunc vehe- 


menter disputatur, utrum lex aequivalentiae servetur sive servari queat 
necne. De qua re cf. Psych.* n. 603. 

agentia supermundana, maxime Deus, in hunc mundum 
agant per creationem, conservationem, miracula. 

Ex quo clarum redditur, quid dicendum sit, si saepe 
principum in hace forma pronuntiatur: ,energia mundi 
necessario eadem manet*^, scilicet omittendo ,in activitate 
energiarum materialium*. Haec est legis extensio, quae 
non demonstratur, immo, quatenus saltem actiones Dei in 
mundum excludit, omnino falsa est. Sed ad legem ita 
formatam veritatis christianae adversarii saepissime provo- 
cant, ut ostendant impossibilia esse miracula, impossibilem 


creationem animae et similia, quod lex conservationis ener- 


giae in periculum veniat; insuper stulta illatione concludur*, 
energiam non potuisse produci et incipere, sed necessario 
aeternam esse. 


Quid iudicandum sit de theoria energetica. Teste ex- 
perientia processus viresque physicales et chemicales revera 
hac communi proprietate conveniunt, quod ceryti laboris 
praestandi capaces sunt et hac communi mensura invicem 
comparari et sic communi consideratione comprehendi com- 
munibusque legibus subici possunt. Hae leges etiam ma- 
gnum probabilitatis sive certitudinis gradum obtinent. Eatenus 
theoria energetica approbanda est. 

Sed consideratio pure energetica abstracta et inadae- 
quata est, quia a natura interna processuum eorumque dis- 
crimine abstrahit. Haec abstractio quidem per se vitupe- 
randa non est. Sed non satisfacit philosophiae, quae in- 
ternam rerum naturam indagare studet; immo quatenus 
eonstanter discrimina virium neglegit, facile ideas confusas 
promovet. Sin autem eius defensores, ut non raro accidit, 
omnem ulteriorem naturae explicationem, e. g. admissionem 
virium internarum spernunt, non solum errant, sed etiam 
limites theoriae suae excedunt, quae ex se, utpote abstracta 
rerum consideratio, ulteriori explicationi non adversatur. 
Si quis denique theoriam energeticam usque ad illum ener- 
gismum perducit, qui solas energias in mundo admittit 
substantiis negatis, in multo graviorem errorem incidit (de 
quo infra agetur). 

Caput II 
De corporum activitate et legibus naturae 


Res naturae non tantum certis proprietatibus et qua- 
litatibus instructae sunt, sed etiam continuam et amplis- 
simam activitatem exercent, quae constantibus legibus re- 
gitur et in ordinatum naturae cursum conspirat. De hac 
activitate iam uberius agendum est. 

Activitas rerum considerari potest tamquam efficiens 
et tamquam /inalis. Cum operarius per hebdomadam ae- 
dificio exstruendo operam dat, ut sabbato debitam merce- 
dem accipiat, haec activitas sub duplici respectu conside- 
rari potest, ut efficiens, quatenus physice effectum pro- 
ducit, et ut finalis, quatenus eadem in finem tendit seu 
dirigitur, ut scilicet merces obtineatur. Similiter cum aqua 
usque ad quatuor gradus refrigerata non contrahi, sed ex- 
tendi incipit, etiam haec activitas tamquam efficiens spec- 
tari potest, quatenus viribus naturae producitur, et tam- 
quam finalis, quatenus propterea fit seu fieri concipitur, 
ut certi fines in natura obtineantur. De activitate finali 
aptius infra tractabitur, ubi de origine et fine mundi agen- 
dum erit. Ideo hoc loco tantum activitas efficiens consi- 
deranda est. 


*Art. l De activitate efficienti 


Realitas activitatis efficientis corporum. Doctrina vete- 
rum constans, cui communis hominum sensus suffragatur, 
docet, non solum corpora organica, sed etiam anorganica 
diversos effectus vera activitate efficienti producere. Sed 
nune inter homines doctos non pauci inveniuntur, qui, 
theoretice saltem, dissentiunt. 

Primum quidam methodo positivismi addicti omnia 
evitant vel abhorrent, quae obvia experientia externa vel 
ealeulo mathematico detegere nequeunt, ideoque omnem 
causalitatem efficientem negant, ,causam* nihil esse affir- 
mantes nisi condicionem, quam eventus quidam, qui effectus 


- 

dicitur, constanter sequatur, a quo ,pendeat^, cuius sit 
,functio^, attamen absque ulla vera efficientia. Alii criti- 
cismum kantianum sequentes existimant, notiones causae 
et effectus tantum categorias ideasque subiectivas esse, se- 
cundum quas res concipere cogamur. Praeterea multis 
theoriae kineticae et energeticae defensoribus opinio inest, 
in eventibus, quos in natura anorganica et forte eliam in 
organica observamus, strictam efficientiam locum non ha- 
bere, quoniam omnia fiant mera transformatione motuum 
et energiarum, in qua transformatione nihil novi produca- 
tur, sed tantum motus et energiae ab uno subiecto in 
aliud transferantur sive defluant. 

Aliqui scholae cartesianae discipuli admiserunt quidem, activitates 
in corporibus vigere, sed eas a solo Deo fieri contenderunt. Inter eos 
miram doctrinam ÓOccas?onalistae excogitarunt, quorum princeps Male- 
branche (f 1715) sententiam, quae creaturis veram efficientiam con- 
cedit, ,errorem ex paganorum idololatria profectum" appellat et docet, 
res crealas tantum occasiones esse, quibus positis Deus ipse illos ef- 
fectus producat, quos res creatae efficere nobis videantur. 

Cum in -ontologia!) data opera demonstratum sit, sub- 
stantias creatas quaslibet veras causas efficientes esse, non 
attinet de hac re vix non omnibus evidenti denuo disserere. 

Tantum notamus, etiamsi supponatur, omnes eventus 
corporales in sola motuum et energiarum mutatione con- 
sistere, nihilominus hanc mutationem fieri non posse, quin 
semper novus motus seu nova energia producatur. Non 
enim simpliciter motus realiter idem vel eadem energia ex 
uno corpore in aliud transmigrat; nam motus seu energia 
non est ens substantiale in se stans, sed affectio acciden- 
talis seu status corporis, qui a subiecto suo separari et in 
aliud transmigrare nequit. Proinde novus motus seu ener- 
gia in alio corpore incipit et fit et proinde producitur. 

Ergo etiam vires in corporibus admittendae sunt et 
quidem vires in sensu philosophico i. e. stabiles potentiae 
corporibus inhaerentes, quibus certos effectus producunt. 
Antiqui philosophi et veteres physici communi sententia 
vires internas admiserunt. Veteres quidem plures vires 


— 

diversas statuerunt, quam necessarium est, recentiores me- 
lius perspecta interna affinitate phaenomenorum numerum 
virium merito ad pauciores reducunt; et scientia vetus saepe 
simpliciter vim tamquam causam ponit, ubi hodierna scientia 
accuratius modum, quo eventus naturae fit, exponit e. g. 
in electricitate. Sed generatim certum manet, eventus na- 
turae sine viribus explicari non posse. 


De actione in distans. Celebris est quaestio in philo- 
sophia et physica tractata, possitne corpus in distantiam 
agere. | 
In hac re distinguere oportet distantiam suppositi et 
distantiam virtutis. Distantia suppositi adest, ubicumque 
causa a corpore, in quod agit, distat, v. g. cum sol terram 
illustrat; hane distantiam actioni non obstare creberrima 
exempla ostendunt.  Distantia virtutis adest, si causa in- 
super a corpore ita spatio interiecto separata est, ut non 
possit eius vis prius in medium interpositum influere et 
hac ratione virtutem suam usque ad corpus distans suc- 
cessive diffundere.  Distantia igitur virtutis adest, si vel 
spatium absolute vacuum intercedit vel corpora quidem 
intersunt, in quae tamen virtus non influit. De hac distantia 
virtutis agitur, cum quaestio proponitur, sitne actio in di- 
stans possibilis. 

Moderni physici plerumque ab actione in distans ad- 
mittenda abhorrent!); quod v. g. apparet in variis conati- 


bus, quos faciunt, ut gravitatem declarent. Sed saltem 


dynamistae, qui vires simplices tantum admittunt, inter 
quas proinde spatia vacua admittenda sunt, et pariter illi 
atomistae, qui atomos simplices defendunt, actionem in . 
distans evitare nequeunt. | 

Philosophi scholastici cum S. Thoma plerumque actionem - 
in distans impossibilem habent. 

1. Nonnulli adversarii actionis in distans a priori ab- 
solutam eius repugnantiam evincere satagunt hac argumen- 
tatione innixi: Agens in patiens agere nequit, nisi virtus : 


') ,Nunc omnibus persuasum est*, inquit Chwolson, ,actionem in 
distans in nullo eventu physicali admittendam esse." Physik I 6 $ 4. 

ei applicatur, atqui si virtus distat, non applicatur, ergo; 
sive aliter: agens influere nequit, ubi non est, ergo in di- 
stans, ubi non est, influere non potest. — Sed argumentatio 
non est satis efficax, cum hoc ipsum in quaestione versetur, 
possitne virtus immediate in distans applicari, vel aliter, 
num agens, ubi non est per praesentiam, ibi neque esse 
possit per actualem influxum. 

2. Alii recentiores potius experientia innixi demon- 
strare conantur, actionem in distans physice impossibilem 
esse spectatis legibus physicis, quae nunc sunt. 

Illi e. g. sic argumentantur: Inductione constat, omnes 
actiones et effectus corporum crescente distantia inter agens 
.et patiens decrescere et decrescente distantia augeri: aucta 
distantia minuitur lux, sonus, attractio magnetica, attractio 
gravitatis inter corpora, si calore corpora dilatantur, at- 
traetio molecularum minuitur. Atqui hoc demonstrare vi- 
detur, immediatam actionem in distans physice impossi- 
bilem esse. Nam si agens immediate in distans agere 
posset, eadem intensitate in quacumque distantia influere 
posset. — Factum quidem in maiore affirmatum verum 
est, sed ex eo sequi, quod in minore dicitur, certum 
non est; nam ratio diminutionis haec esse possit, quod, ut 
physici dicere solent, quo magis distantia augetur, eo 
plura circumstant, in quae influxus actionis diffunditur et 
quasi dividitur, itaque in singulis minuitur. 

3. Ergo si actio in distàns impossibilis est, agens 
immediate tantum in rem, quam tangit, influere potest et 
per hanc demum in res remotas. Hic contactus, cum po- 
tentiam activam vel passivam augere non possit, dicendus 
erit ut condicio necessitate physica requiri. 

Difficile est de hac re obscurissima iudicium ferre. 
Una ex parte mens. in concipienda possibilitate interna 
actionis in distans magnam experitur difficultatem; praeterea 
experientia, saltem si agitur de distantiis sensibilibus, non 
praebet exempla eius. Altera vero ex parte repudiata 
penitus actione in distans maximae oriuntur difficultates 
in variis eventibus naturae explicandis, praesertim si com- 
positio atomica materiae et aetheris admittitur; atomi ma- 

Donat, Cosmologia 8 

teriae et aetheris distant, nihilominus se invicem attrahunt. 
Insuper experientia homini suadet, ne facile, quod difficile 
ei appareat, impossibile esse affirmet. 


Art. 2. De legibus naturae 


164 Sicut activitas vitae humanae tum individualis tum 
socialis legibus regitur, quas hominis conscientia et codices 
iuris enuntiant, et sicut his legibus ordo rerum humanarum 
constituitur, ita etiam activitas naturae legibus dirigitur, 
quae eius eventus stricta cum necessitate moderantur, in 
fines ordinant et in magnum ordinem naturae coniungunt. 
Florentissimae scientiae naturales has leges inveniendas et 
perserutandas inter se dividunt. Ideo oportet etiam philo- 
sophiam christianam legum naturae notionem, indolem 
generalem ac necessitatem, praesertim autem hanc quae- 
stionem tractare, num a Deo exceptiones a legibus patrari 
possint, quas miracula appellamus. 

1. Lex stricte accepta illa est, qua entibus rationalibus 
obligatio imponitur; verbis S. Thomae definiri solet ,quae- 
dam rationis ordinatio ad bonum commune et ab eo, qui 
curam communitatis habet, promulgata*!) Inde vox usu 
latiore ad significandam quamcumque normam translata 
est, qua aliquid certo agendi vel se habendi modo ad- 
stringitur. Ita de legibus artis, de legibus essendi et co- 
gitandi, de legibus mathematicis, geometricis loquimur. 

Ita etiam de legibus naturae sermo fit. Leges enim 
naturae sine dubio etiam quaedam normae constantes sunt, 
quibus res naturae in modo, quo agunt et quo se habent, 
diriguntur. Res naturae autem intelleguntur quaecumque 
entia corporea, quae intellectu non reguntur. Ita lex naturae 
esse dicitur, ut planetae cursu elliptico circa solém volvan- 
tur, ut corpora localiter extensa sint, ut calore dilatentur, 
ut hirundines tales nidos conficiant, ut digestio in corpore 
humano. tali modo procedat. 

Ut ex hac obvia descriptione distincta legis naturae 
definitio inveniatur, ulterius investigare oportet, quales sint 


y) S. Thomas 1, 2 q. 90 a.4. 

istae normae eventuum, quas leges naturae appellamus. 
Iam igitur illae normae constantes certe non sunt rebus, 
quas regunt, externae, velut fortasse voluntas divina, sed 
sunt rerum internae et stabiles determinationes atque in- 
clinationes. Et quidem a) plerumque rebus simpliciter 


essentiales sunt, i. e. sunt ipsa rei natura vel aliqua eius 


vis propria, quatenus hune certum modum agendi, patiendi, 
se habendi exigit, velut cum omne corpus extensum esse 
invenitur vel ex semine unius speciei constanter talis, ex 
alio alia planta oritur. — b) Nonnumquam rebus contin- 
genter quidem, attamen stabiliter adnexae et secundum 
quid essentiales sunt, i. e. non sine conexione cum rei 
natura; ita impetus ille, quo terra cum certa celeritate 
constanter circa axem rotatur, essentiae terrae contingens 
est, sed inertia omnibus corporibus essentialis facit, ut 
idem impetus constanter retineatur. In utroque casu ha- 
bentur inclinationes stabiles rebus inditae. 

Itaque leges naturae definiri possunt 2nclinationes sta- 
biles rebus naturae inditae, quibus eventus naturae reguntur.!) 


2. Recte igitur istae inclinationes leges naturae nomi- 
nantur. Sicut enim lege morali promulgata entia libera, 
ita his inclinationibus a Deo impressis res naturae in fines 
diriguntur. 

Idcirco leges naturae etiam merito vocantur participatio 
legis aeternae in mente divina exsistentis. Deus ab aeterno 
omnibus rebus fines suos et modum, quo eos asseque- 
rentur, sapienti consilio disposuit et voluntate decrevit. 
Haec norma in divina sapientia ab aeterno exsistens et 
voluntate divina decreta a scholasticis lex aeterna vocatur.?) 
Legi aeternae omnia creata subiecta sunt eaque reguntur. 
Sed diverso modo. M Rationalia ea reguntur per vim mo- 
ralem, nempe per legem et obligationem rationi inditam, 
res vero naturales per inclinationes physieas naturae in- 
ditas, quibus cum necessitate trahuntur. ,Duplex est mo- 


!) Itaque 7ex (formaliter spectata) et vis plerumque realiter idem 
sunt, sed conceptibus differunt, quia leges potius modi sunt, secundum 
quos vires agunt. Tamen non raro hi conceptus perperam confun- 
duntur. — ?) Cf. Ethicam I, De lege aeterna. 

dus, quo aliquid subditur legi aeternae... uno modo, in 
quantum participatur lex aeterna per modum cognitionis, 
alio modo per modum actionis et passionis, in quantum 
participatur per modum interioris principii motivi.^ !) 

3. Itaque leges naturae proxime quidem in essentiis 
rerum fundantur; inclinationes enim stabiles, ut supra dic- 
tum est, vel simpliciter vel secundum quid saltem rebus 
essentiales sunt. Eaedem leges remote in Deo fundantur, 
qui eas rebus indidit. In sapientia divina ab aeterno ideae 
archetypae legum naturae erant, et, cum mundus creare- 
tur, voluntati ac potentiae divinae praelucebant. Pulcher- 
rime in s. litteris narratur, sapientiam divinam Deo in opere 
creationis sociam adfuisse: ,Quando praeparabat caelos, 
aderam; quando certa lege et gyro vallabat abyssos... 
Quando appendebat fundamenta terrae; cum eo eram 
cuncta componens.*?) Ultimo autem leges naturae in es- 
sentia divina fundantur, ex qua omnium rerum possibilitas 
tamquam ex ultimo fonte emanat. 

Leges igitur naturae tripliciter spectari possunt: caw- 
saliter, sicut in Deo sunt, formaliter, prout rebus ipsis in- 
sunt, effective, si ipsa eventuum constantia attenditur, quae 
ex rerum inclinationibus tamquam effectus sequitur. Saepe, 
maxime in scientiis naturalibus, non tam stabiles inclina- 
tiones seu normae, quibus constantia eventuum regitur, 
quam potius ipsa haec constantia seu eventus constantes lex 
appellantur. Tamen rectius inclinationes leges vocari viden- 
tur, quia constantia potius effectus legis eiusque impletio 
dicenda est. 

Constans consecutio eventuum secundum leges na- 
turae vel leges naturae simul sumptae, quatenus constanter . 
agunt, cursus naturae appellantur. Idem fere ordo maturae 
significat. 

4. Leges naturae spectata universalitate diversae sunt. 
Maximam universalitatem leges mechanicae, ut leges mo- 
tus, habent, magnam opticae et acusticae, minorem vero 
leges chemicae, quippe quae saepe pro variis substantiis 


13) 1, 9 q.93 a. 6. — ?) Prov. 8, 97. 

variae sunt. Peculiari mentione dignae sunt, quae /eges 
cosmicae vocari possunt!); quae sunt modi constantes, quos 
Deus non solum in rebus naturae, sed in omnibus rebus 
creatis moderandis teste experientia, historia et revelatione 
servat. Praecipuae sunt hae: 


"M 


Lex finalitatis: nihil est frustra seu nihil sine fine, et : 


id quidem ita, ut plerumque mediis simplicissimis fines ma- 
ximi obtineantur. Haec lex in omnibus tantopere cernitur 
impleta, ut naturae inquisitores communiter secundum eam 
de rebus naturae iudicent illam hypothesim praeferentes, 
quae eventum, de quo agitur, simplicius explicat. 

Lex mediorum naturalium: quod causis naturalibus 
fieri potest, non immediate a Deo fit. Quod pariter expe- 
rientia comprobatur Deoque admodum conveniens est, cum 
hoe modo clarius sapientia, providentia atque etiam bonitas 
divina creaturis potentiam agendi communicans resplendeat. 
Ideo v. g. hypothesis evolutionis rerum, ubi admitti potest, 
praeferenda est immediatae creationi divinae. 

Lex constantiae: ordo mundi constantia regitur neque 
misi rarissime Deus a legibus naturae exceptionem facit. 

Lex unitatis: in omnibus, quae in mundo sunt et fiunt, 
unitas est et quidem tum in singulis rebus tum in multis 
omnibusque simul sumptis. Omnes enim ordines entium 
mutua subordinatione et coniunctione uniti sunt. Et recte 
quidem; in unitate enim rei perfectio sita est. — Huc 
etiam /ex pulchritudinis pertinet: omnia, quantum fieri 
potest, peculiari pulchritudine praedita sunt. 

Hue pariter lex continuitatis referenda est: ordo mundi 
horret saltus; continuus ab uno genere et statu ad alium 
transitus observatur. 


Th. 9. Exsistunt leges naturae stricta necessitate praeditae (1. p.), quae tamen 
necessitas nom absoluta, sed tantum hypothetica est (2. p.). 


Declar. Licet scientiae naturales totae in eo versentur, 
ut leges naturae inquirant et enuntient, et licet perpetuo 
universalem earum constantiam supponant atque ex hac 


!) Cf. Gutberlet, Naturphilosophie* (1900) 91 ss. 

suppositione eventus futuros praedicant, tamen saepissime 
asseritur, constantiam et necessitatem legum, etiam in tem- 
pus futurum et ultra experientiam, stricte demonstrari non 
posse, sed manere incertam suppositionem. — Hwme putat, 
hanc admissionem provenire ex nostra exspectatione, fu- 
turum simile fore praeterito, Kant opinatur, eam activitate 
subiectiva rationis nostrae produci, quae sit ,fons legum 
naturae* eventus naturae subiective in unitatem legis com- 
plectens. Contra hos probamus, leges stricte necessarias 
seu constantes esse, i. e. eas cum necessitate physica semper 
eventus eosdem causare, etiam extra ambitum immediatae 
experientiae nostrae. 

2. p. iisdem et aliis adversariis opponitur, qui alia ex 
parte necessitatem legum ita exaggerant, ut negent a Deo 
excepliones fieri posse. 


Demonst. |. p. A) Exsistunt leges naturae. Quousque 
experientia nostra extenditur, semper detegimus, easdem 
res naturales in iisdem adiunctis constanter eodem modo 
agere et se habere seu eosdem producere effectus eodem- 
que modo a causis externis affici; eadem semina aequa- 
liter se evolvunt, astra eodem modo constanter moventur, 
eadem corpora aequaliter vi electrica afficiuntur. Istius con- 
stantiae requiritur ratio. JAtqwi haec ratio non potest esse 
nisi interna i. e. inclinatio stabilis rebus naturae indita, 
qua reguntur, velut natura seminis, impetus astrorum. Nam 
in adiunctis externis ratio constantiae sita esse nequit, tum 
quia haec adiuncta saepe varie mutantur constantia illa 
manente (semen in vario loco, calore, luce eodem modo 
se evolvit), tum quia e converso saepe adiuncta et influxus 
externi iidem manent, dum diversae res naturae diverso 
modo agunt et afficiuntur (in eodem veris calore arbores 
diversae diversos flores agunt). Ergo insunt rebus inclina- 
tiones, quae leges naturae vocantur. 


B) Leges naturae stricta necessitate praeditae sunt, i. e. 
cum necessitate in iisdem adiunctis eosdem eventus causant. 
Nam 

1. leges naturae sunt inclinationes stabiles rerum, pro- 
inde ipsa natura rerum vel aliquid naturae constanter ad- 

nexum. Atqui natura rerum semper eadem manet et, liber- 
tate carens, in iisdem adiunctis semper eosdem eventus 
causat. Ergo leges naturae stricta necessitate praeditae 
sunt. : 


29. Ex legibus naturae perpetuo praedicimus eventus 
futuros, quid e. g. machinae a nobis constructae praesti- 
turae sint, qualis futurus sit cursus astrorum. Neque um- 
quam hae praedictiones, si legibus conformes sunt, fallun- 
tur. Atqui possent et deberent interdum falli, si leges na- 
turae non stricte necessariae essent. Ergo. 


Itaque argumentatio, qua ex eventibus observatis ad leges earum- 
que necessitatem concludimus, inductio est. Egreditur ex aliqua con- 
stantia observata eventuum, inde concludit ad eius rationem inter- 
nam, nempe stabiles inclinationes seu naturam rerum, et inde ulterius 
ad universalem constantiam seu necessitatem. Haec argumentatio igitur 
non solam experientiam, sed praeterea principia generalia metaphysica 
adhibet: eventus constantes rationem habent naturam, natura neces- 
sario eodem semper modo agit. Qui de necessitate legum dubitant, 
haec principia non attendunt vel nonnumquam, positivismo addicti, 
generatim principia metaphysica repudiant. 

Ergo positivistae, qui solam experientiam fontem certitudinis esse 
opinantur, legitime ad generales leges naturae pervenire non possunt. 
Per experientiam enim tantum singulares eventus percipimus, ex qui- 
bus numquam constantia plane universalis colligi potest nisi ope prin- 
cipii universalis. Qui principiis positivismi inhaerent, haec fere opi- 
nantur: ,Si frustum ligni aridi :in ignem conicio, mens impellitur 
statim, ut concipiat, lignum augere, non vero exstinguere flammam. 
Hic cogitationis transitus a causa ad effectum non ex ratione procedit. 
Totaliter originem derivat ex consuetudine et experientia."?) 


Declar. 2. p. Absolute necessarium est, quod indepen- 

denter a quacumque condicione contingenti necessarium . 


est, veluti veritates mathematicae. JHypothetice vero neces- 
sarium est, quod dependenter a condicione contingenti ne- 
cessarium est. 

Lex naturae hypothetice necessaria dieitur, quatenus 


? Quae in Logica n. 297 exponitur. — ?) Hume: ,When I throw 
a piece of dry wood into a fire, my mind is immediately carried to 
conceive that it augments, not extinguishes the flame. This transition 
of thought from the cause to the effect proceeds not from reason. 
lt derives its origin altogether from custom and experience." An En- 
quiry Concerning Human Understanding s. V. p. II. 

eventus a lege postulatus ab hac condicione pendere dici- 
tur, ut Deus eventum non impediat. 

Itaque lex naturae hypothetice necessaria dicitur spec- 
tato actu secundo. seu eventu a lege postulato. Actus pri- 
mus legis naturae est ipsa inclinatio stabilis rebus naturae 
indita, ex qua certi eventus sequuntur, seu lex simpliciter 
dicta; actus secundus autem sunt eventus ipsi. Leges spec- 
tato actu primo quidem pariter non absolute necessariae 
sunt, quia Deus non necessario, sed libere res et vires 
creavit et conservat. Verum. de hac re hoc loco non agi- 
tur. Sed quaeritur, utrum manente rerum natura et incli- 
natione ipsi eventus, qui naturaliter ex hac inclinatione 
sequi debent, absolute necessarii sint, an vero exceptio fieri - 
possit. Hoc posterius statuitur, videlicet a condicionibus 
contingentibus pendere, ut eventus soliti oriantur. 

Condiciones, a quibus leges spectato actu secundo 
pendent, aliae requiruntur ex parte causarum secundarum, 
aliae ex parte causae primae. Ex parte causarum secun- 
darum praerequiritur v. g., ut vires agentes applicentur 
et conveniens obiectum adsit; ut ignis comburat, eius pro- 
pinquitas et res combustibiles postulantur. Sed de his con- 
dieionibus non agitur, quia earum necessitatem nemo negat 
et in ipsa legis enuntiatione subintelleguntur; lex enim, 
ut ignis comburat, non haec esse intellegitur, ut ignis 
quandocumque et quaecumque comburat, sed ut ignis pro- 
pinquus combustibilia comburat. Sed de condicionibus con- 
tingentibus ex parte Dei agitur, quae potissimum hae sunt: 
a) ut Deus viribus concursum ad agendum necessarium 
concedat, quem denegare potest, b) ut propria actione po- 
sitiva eventus naturales non impediat vel mutet, causas 
areendo, impedimenta interponendo, efficaciam virium cre- 
atarum vincendo, effectus contrarios vel altiores producendo; 
brevi verbo, condicio ex parte Dei haec requiritur, ut non 
impediat. 


173 Demonst. 2. p. Leges naturae non absolute, sed hypo- 
thetice tantum necessariae sunt, si a condicionibus contin- 
gentibus ex parte Dei requisitis pendet, utrum eventus 
solitus sequatur necne. Atqui pendet. Requiritur enim, ut 

modo dictum est, a) concursus divinus, ut causa secunda 
agat, qui concursus contingens est, quia Deus libere eum 
praestat, b) praeterea Deus aliis modis eventus naturae 
impedire et mutare potest. Ergo leges naturae non ab- 
solutam, sed hypotheticam necessitatem habent. 

Nihilominus leges naturae manent vere necessariae, licet 
condiciones ex parte Dei requisitae contingentes sint ideo- 
que exceptiones a lege fieri possint. Nam ad producendos 
eventus a legibus postulatos duo concurrunt, inclinationes 
rerum et condiciones ex parte Dei. lam vero 

1) ipsae inclinationes rebus inditae libertate carent 
ideoque semper, si omnia ad aliquid agendum vel recipi- 
endum requisita adsunt, necesse est eas id agere vel reci- 
pere, ad quod inclinatio adest. 

2) Condiciones ex parte Dei generatim deesse non 
possunt. Etenim minime absolute contingentes sunt, quasi 
Deus quacumque ex causa eas denegare possit, id quod 
miraculorum impugnatores supponere solent. Sed tantum 
rarissime exceptiones fieri possunt. Nam a) contrarium 
Deo consentaneum non esset. Etenim a) certitudo de 
cursu naturae ideoque etiam vitae securitas et ordo in 
natura perirent, si saepe exceptiones fierent. Q) Sapientia 
et immutabilitas Dei vetant, ne legibus a se statutis con- 
tinuo derogetur. b) Experientia testatur, reapse rarissime 
exceptiones a legibus naturae fieri. Si numerus minimus 
miraculorum comparatur cum incomparabili numero even- 
tuum in stellis, corporibus singulis, cellis, atomis, electro- 
nibus vix non infinitis totius mundi, in quibus singulis 
omni momento plurimi effectus producuntur et quidem 
semper secundum legem, numerus miraculorum penitus 
disparet. 

Ergo adest vera necessitas legum naturae et quidem 
physica i. e. talis, ut exceptio non viribus naturae, sed sola 
dispensatione divina eaque plane extraordinaria fieri possit. 


Obiectiones. 1. Non potest demonstrari, leges hodiernas etiam in 
futurum constanter easdem mansuras esse, e. g. constanter futurum 
esse, ul dies et nox invicem sequantur. ,Supponimus constantiam 
futurorum mundi eventuum. Etiam haec suppositio indemonstrabilis 

est. Si quis affirmaret, abhine numquam noctem diem et mortem vi- 
tam secuturam esse, nemo eum refutare posset."! — Resp. D. non 
potest haec constantia demonstrari, si supponitur, naturam rerum ean- 
dem mansuram esse N. (in constantia legum affirmanda supponimus, 
Deum non mutaturum esse rerum naturam); aliter Tr. 

9. Accurata constantia affirmari nequit, quia numquam leges cum 
sufficienti accuratione cognoscere valemus. Nam instrumenta mensoria, 


quibus leges examinamus, numquam salis accurata sunt; praeterea . 


saepe tot vires in unum concurrunt, ut singularum actiones et agendi 
leges ab invicem dividere et divisim definire non possimus, —  Hesp. 
D. assertum: non possumus affirmare, leges non habere in se ipsis 
accuratam constantiam N. nos eam non possumus accurate definire Sd. 
interdum non possumus, e. g. quamdiu nondum constat, quibus viribus 
quinam effectus adscribendi sint C. non plerumque id possumus Sd. 
non possumus saltem generaliorem legis formulam enuntiare N. non 
semper possumus omnes particulares eius determinationes indicare vel 
immo cum accuratione mathematica exprimere C. Ut sciam generatim, 
alimenta recepta afferre corpori novas vires et energias, non opus est 
particulariter scire, utrum accurate verificetur in hoc casu lex aequi- 
Valentiae energiarum necne. 


Art. 3. De miraculis 


1. Miraculum, cuius vox a mirando ducitur, latissima 
vocis significatione nonnumquam quilibet eventus insolitus 
appellatur, qui percipientis exspectationem multum superat. 
Miraculum vero stricte dictum est effectus sensibilis praeter 
ordinem naturae divinitus patratus. 

a) Miraculum effectus sensibilis dici solet et quidem vel 
immediate et in se sensibilis, ut conversio aquae in vinum, 
vel mediate in effectibus sensibilis, ut scientia infusa Apo- 
stolorum. Ad notionem miraculi propterea requiri solet, ut 
effectus sit sensibilis, o) quia miraculum ab omnibus pe- 
culiare obiectum admirationis humanae habetur, cuiusmodi 
tantum eventus sensibilis esse potest, qui solus ab homine 
clarissime percipitur et sic admirationem movere potest. 
Praeterea B) miraculum testimonium et signum manifestum, 


portentum divinum habetur, quod non est, nisi sensibus | 


!) E. Becher: ,Wir setzen eine Regelmábigkeit des zukünftigen 
Weltgeschehens voraus. Auch diese Voraussetzung ist unbeweisbar. 
Wenn jemand behaupten würde, da& von heute ab nie mehr die Nacht 
dem Tag, der Tod dem Leben folgen werde, so kónnte niemand ihn 
widerlegen.^ Weltgebáude, Weltgesetze, Weltentwicklung (1915) 6. 


xcmzducedc dii 

manifestum est. — Ideo effectus gratiae vel transsubstan- 
tiatio in missae sacrificio miracula non appellantur. 

b) Miraculum praeter ordinem naturae i. e. contra leges 
mundi visibilis fit. De qua re non est dubium. — Itaque 
a) miraculum non omne illud est, quod superat vires na- 
turae. Creatio animae spiritualis sane vires naturae excedit, 
sed miraculum non est, quia non contra, sed secundum 
leges naturae accidit, ut, cum corpus ad recipiendam ani- 
mam praeparatum est, animam recipiat. Neque conservatio 
vel concursus Dei cum actionibus creaturarum miraculum 
est, quia non praeter ordinem naturae fit. Neque etiam 
ereatio mundi miraculum dicendum est, quia non est praeter 
ordinem naturae, sed eius initium est. B) Neque miraculum 
simpliciter contra maturam est, quia naturae, utpote a Deo 
creatae eique subiectae, consentaneum est, vt omnia ad- 
mittat, quae Deus in ea efficere vult. Si non est contra 
naturam, cum homo consuetam eius activitatem perpetuo 
mutat adhibendis machinis, colendis agris, caedendis ar- 
boribus, cóercendis fluminibus, exstinguendis ignibus, de- 
lendis bacillis, multo minus contra naturam est, si eius 
creator in aliquibus casibus propter fines altiores aliquo 
modo activitatem naturae mutat.!) 

c) Miraculum divinitus patratum seu a Deo factum 
est. Habetur enim ab omnibus opus et signum divinum. 
Si quid a daemonibus praeter ordinem naturae fieret, nemo 
id miraculum diceret. Sufficit autem, ut miraculum »ora- 
liter a Deo fiat, nempe eius mandato et nomine, etsi phy- 
sice ab angelo producatur. 


Apud theologos et philosophos duplex interpretatio vocis ,divi- 
nitus patratum* exstat, una rigorosior, latior altera. 

(1) Plerique veteres multique recentes cum S. Thoma ad mira- 
culum stricte dictum postulant, ut effectus ita omnes vires creaturarum 
superet, ut a solo Deo physice effici possit, seu ut sit non solum praeter 
ordinem et facultatem mundi visibilis, sed etiam ,praeter ordinem totius 


!) In eo, quod miraculum praeter ordinem naturae fit, simul im- 
plicite continetur, miraculum raro fieri; quia Deus nonnisi rarissime 
praeter ordinem naturae agit. ,Necessarium est", inquit recte Suarez, 
,ad propriam vocis significationem, ut talis operatio non solum praeter 
ordinarias causas naturales fiat, sed etiam raro fiat. Quia non sunt 
mira, quae non sunt rara, ut notavit Augustinus." De angelis 1.4 c.39 n.8. 


ind 

naturae creatae." ,Ex hoc", inquit S. Thomas, aliquid dicitur esse mi- 
raculum, quod fit praeter ordinem totius naturae creatae. Hoc autem 
non potest facere nisi Deus: quia quidquid facit angelus vel quaecum- 
que alia creatura propria virtute, hoc fit secundum ordinem naturae 
creatae et sic non est miraculum."') Hi concedunt quidem, etiam an- 
gelos eximia efficere posse, quae vires naturae superent; sed etiamsi ea 
Deo mandante faciant, tamen non esse miracula stricte, sed solum 
latius dicta, quae tamen etiam apta sint ad confirmandam doctrinam 
revelatam vel approbandam sanctitatem hominis. 

(2) Alii vero sufficere putant, ut effectus a Deo ut causa principali 
productus sit eique propterea recte adscribi possit. Sed nihil obstare 
dicunt, quominus per angelum patretur, dummodo mandante Deo eius- 
que nomine fiat, ut igitur angelus solummodo munere causae ministe- 
rialis fungatur. 

Rationes, quae hanc posteriorem interpretationem commendant, 
hae sunt: a) Si requiritur, ut miraculum omnes vires creatas superet, 
vix umquam de miraculo stricte dicio constare poterit. Nescimus 
enim, quid angeli efficere possint, multoque minus scimus, quid non 
possint sive immediate per se sive adhibitis viribus naturae. Et certe 
multa, quae s. Scripturae narrant, veluti sedatio tempestatis, ambulatio 
super aquam, solis subitanea institio vera miracula non iam essent. 
b) Usus loquendi, qui in conciliis, in processibus beatificationis et ca- 
nonisationis, qui in usu communi observatur, v. g. cum de miraculis 
Lapurdi factis sermo instituitur, omissa ulteriore distinctione omnia 
simpliciter miracula vocat, quae praeter ordinem naturae fiunt Deoque 
adscribenda sunt, sive omnes. vires creatas superant sive non. Neque 
huius rei inquisitio philosophica instituitur. 

2. Miracula dividi solent secundum S. Thomam in 
miracula swpra maturam, quae spectata substantia facti 
vires naturae.excedunt, ut conversio aquae in vinum — mira- 
cula praeter naturam, quae non quidem spectata substantia 
facti, attamen spectato modo, quo fiunt, vires naturae 
superant, ut sedatio tempestatis subitanea —- miracula 
contra naturam, si effectus penitus contrarius est iis, quae 
viribus naturae fieri solent, ut cum iuvenes in camino ignis 
incolumes servati sunt. 

À miraculis differt precum. exauditio, quae vocatur; quae consistit 
in auxilio divino ita collato, ut vel nulla exceptio a lege naturae fiat 
(v. g. cum Deus tantum voluntatem hominis inflectit) vel saltem talis 
exceptio non clare appareat, 

9. Finis miraculorum non est bonum physicum ut tale, 
veluti hice formaliter, ut cursus naturae melius procedat. 


') 18.110 a.4. Cf. Pot. q. 6 a.2; C. gent. IIl 102 s. 

Bono enim physico naturae satis provisum est per ordinem 
naturae, quem Deus instituit. Immo si iste finis miraculorum 
statueretur, illud ipsum concederetur, quod adversarii prae- 


tendere solent, miraculum esse emendationem subsequentem . 


ordinis naturae. Sed finis bonum supernaturale est, im- 
primis hoc, ut a Deo signo speciali veritas doctrinae reve- 
latae comprobetur vel ut benignitas divina speciali modo 
manifestetur. 

Cum vera doctrina de miraculis in re apologetica 
maximi momenti sit, Conc. Vaticanum eam his verbis de- 
finivit: ,Si quis dixerit, miracula nulla fieri posse, proinde 
omnes de iis narrationes, etiam s. scriptura contentas inter 
fabulas vel mythos ablegendas esse, aut miracula certo 
cognosci numquam posse nec iis divinam religionis chri- 
stianae originem rite probari, anathema sit^ (sess. III, De 
Fide, can. 4.) Fidei doctrinae ratio humana suffragatur. 


Th. 10. Miracula fieri possunt. 


Declar. Miracula fieri non posse quam plurimis nostra 
aetate persuasum est. In quorum numero cerle omnes 
atheistae et monistae moderni sunt et esse debent, tum 
pantheistae tum  materialistae, et praeterea deistae, qui 
Deum quidem admittunt, sed talem, qui rerum humanarum 
providentiam nullam habeat. Accedunt multi rationalistae 
et naturalistae, qui magna mundi supernaturalis oblivione 
tenentur, aliique, qui variis sophismatibus de immutabili- 
tate legum naturae decepti sunt. Atque adeo saepissime 
miraculi impossibilitas instar dogmatis habetur, ut eam 
sine ullà demonstratione supponant. 

Dogma istud complures regit scientias modernas. Regit 
e. g. criticam biblicam, quae omnibus factis miraculosis in 
s. litteris relatis a priori fidem denegat et prophetias reicit 
atque variis artibus ,criticis^ ea eliminare vel propriis 
modis interpretari studet. Regit historiam, quae, cum ori- 
ginem supernaturalem religionis per revelationem divinam 
non admittat, tum religionem populi israelitiei tum religi- 
.onem christianam ex causis mere naturalibus repetere studet, 

e. g. ex opinionibus, moribus, fabulis babylonicis, ex phi- 
losophia graeca, ex desideriis indoleque aetatis Christo co- 
aevae vel subsequentis, quae denique nüllos in historia 
Ecclesiae et Sanctorum supernaturales eventus agnoscit. 


Aliquot testimonia ex innumeris istum errorem illustrent. Infen- 
sus miraculorum adversarius B. Spinoza pantheista est: ,Nihil igitur 
in natura contingit, quod ipsius legibus universalibus repugnet; at nec 
eliam aliquid, quod cum iisdem non convenit aut ex iisdem non sequi- 
tur: nam quidquid fit, per Dei voluntatem et aeternum decretum fit; 
hoc est, ut iam ostendimus, quidquid fit, id secundum leges et regulas, 
quae aeternam necessitatem et veritatem involvunt, fit.^') Renan fate- 
tur: ,Si miraculum aliquam realitatem habet, liber meus nihil est nisi 
series errorum." ,Si miraculum et inspiratio certorum librorum res 
reales sunt, methodus nostra detestabilis est.^ Attamen ,per hoc solum, 
quod quis supernaturalia admittit, extra scientiam versatur".?) D. Strau& 
scribit: ,Aetas moderna laboriosissimis inquisitionibus per saecula con- 
linuatis ad cognitionem pervenit, omnia in mundo per causarum et 
effectuum seriem cohaerere, quae nullam patitur interruptionem.*?) 
,Firmissime nobis persuasum est^, inquiunt alii, ,omnia, quae in spatio 
et tempore accidunt, universalibus legibus motus subiacere, in hoc igi- 
tur sensu i. e. tamquam exceptiones ab ordine naturae miracula esse 
non posse.^*) , Magnus triumphus progredientis scientiae naturalis.. con- 
sistit imprimis in absoluta agnitione constantium legum naturae.^ ,Sed 
fides mystica religiosa contradicit legibus naturae et tamquam fides 
miraculorum illos terminos transgreditur.*?) ,Certe non est haec sci- 
entiae naturalis superbia, quod affirmamus, leges naturae esse absolute, 
in omnibus circumstantiis efficaces neque omnino ullo tempore su- 


!) Tractatus theologico-politicus, c. VE, De miraculis. — ?) ,Si le 
miracle a quelque réalité, mon livre n'est qu'un tissu d'erreurs." ,Si 
le miracle et l'inspiration de certains livres sont choses réelles, notre 
méthode est détestable.^ Attamen ,pàr cela seul qu'on admet le 
surnaturel, on est en dehors de la science*. Vie de Jésus. Préface de 
la 13. éd. — ) ,Die neuere Zeit hat einer durch Jahrhunderte fort- 
gesetzten Reihe der mühsamsten Forschungen die Einsicht zu danken, 
da& alles in der Welt durch eine Kette von Ursachen und Wirkungen 
zusammenhángt, welche keine Unterbrechung duldet.^ Leben Jesu: 
(1840) I 80. — ^*) Harnack: ,Wir sind der unerschütterlichen Über- 
zeugung, da6, was in Raum und Zeit geschieht, den allgemeinen Ge- 
setzen der Bewegung unterliegt, da& es also in diésem Sinne, d h. als 
Durchbrechung des Naturzusammenhangs, keine Wunder geben kann." 
Wesen des Christentums 17s. — 5) Haeckel: ,Der gro&e Triumph der 
fortgeschrittenen Naturerkenntnis im 19. Jahrhundert. . beruht in 
erster Linie auf der absoluten Anerkennung fester Naturgesetze." 
Der mystische religióse Glaube hingegen widerspricht dem Natur- 
gesetze und überschreitet jene Schranken als Wunderglaube.* Lebens- 
wunder (1904) 62. 

spendi posse."! ,Idcirco hodie nemo rerum historicarum: vere peritus 
narrationem miraculi, etsi a testibus quam maxime fidis et inter se 
independentibus accipiatur, fide dignum habebit.^*) 

Saepe adversarii, simulatam miraculi notionem inducentes, mira- 
eulum tantum hoc sensu admittunt, quod sit effectus naturalis, sed 
extraordinarius, quem pius homo speciali modo a divina providentia 
profectum esse existimet. ,Miraculum religiosum", ita fere loquuntur, 
secundum primitivam et essentialem significationem est eventus extra- 
ordinarius mundi visibilis, qui in homine pio vehementer sensum Dei 
el eius operationis in hoc mundo enxcitat." ?) 


Demonst. 1. Miracula sive exceptiones a legibus naturae 
fieri possunt, si leges naturae non absolute, sed tantum 
hypothetice necessariae sunt, i. e. si eventus a legibus po- 
stulati in singulis casibus a condicione pendent, nisi Deus 
eventum impediat. Atqui leges naturae ita hypothetice 
necessariae sunt, ut supra demonstratum est. Ergo mira- 
cula fieri possunt. : 


2. Aliter. Miracula fieri possunt, si a) exsistit Deus 
personalis infinita potentia praeditus, b) neque miraculum 
eius sapientiae et immutabilitati obstat. Atqui utrumque 
asserendum est. Ergo. 


Demonst. min. a) Exsistit Deus personalis infinita po- 
tentia praeditus; quod hoc loco supponimus. Itaque po- 
tentia divina omnia efficere potest, quae in se repugnan- 
tiam non continent. Ergo etiam efficere potest miracula 
supra naturam, quae spectata substantia vires naturae ex- 
cedunt, et a fortiori effectus praeter naturam, qui tantum 
spectato modo, quo fiunt, vires naturae superant, denique 
eliam effectus contra naturam, quatenus vel activitatem 


|?) R. Virchov: ,Es ist gewi& kein Übermut der. Naturwissen- 
schaft, da& wir behaupten, die Naturgesetze seien absolut, unter allen 
Umstánden wirksam und gar nicht in irgend einem Zeitraum zu sus- 
pendieren.^ 47. Versammlung deutscher Naturforscher u. Árzte 1874. 
— ?) Wundt: ,Darum.wird kein wirklicher Historiker heute noch den 
Bericht eines Wunders, auch wenn er von noch so zuverlüssigen und 
von einander unabhüngigen Zeugen herrühren sollte, für glaubwürdig 
ansehen.* Logik*) (1921) 376 — 5) M. Rade: ,Das religióse Wunder 
ist seiner ursprünglichen und wesentlichen Bedeutung nach ein auBer- 
ordentliches Ereignis der sinnlich wahrnehmbaren Welt, an dem der 
Fromme Gottes und seines Wirkens in dieser Welt überwáltigend inne 
wird.' Das religióse Wunder und anderes (1969) 27. 

naturae impedit vel contrarium facit. — Porro ubique cer- 
nimus, vim naturae fortiorem posse efficere, quae infirmior 
facere non valet, et posse huius vim superare; leo et aquila 
maiora praestant quam felis et passer, volatus avium gra-' 
vitatem vincit, expansio glaciei rupes frangit. Multo magis 
igitur vis divina vim rerum naturae superare, mutare, im- 
pedire poterit. 

b) Neque miraculum mmutabilitati divinae obstat. 
Nam Deus rhiraculum patrans non mutat consilium suum, 
sed ab aeterno quidem leges naturae decrevit, attamen 
simul decernendo aliquas exceptiones; ,Deus sic rebus 
certum ordinem indidit, ut tamen sibi reservaret, quod 
ipse aliquando aliter ex causa esset facturus*!). 

Neque sapientiae divinae derogatur, quia Deus in mi- 
raculis patrandis fines se dignos prosequitur ; non enim prop- 
terea miracula facit, ut ordini physico naturae succurrat 
opus suum emendando, sed ob finem altiorem ordinis uni- 
versalis. Necessarium quidem est, sapientiam divinam in 
omnibus ordinem servare. Aitamen ordo naturae non est . 
ordo totus et universalis, sed tantum pars eius. Ad eam 
praeterea accedit alia pars nobilior, ordo moralis, religiosus 
et supernaturalis, cui ordo naturalis servire et in cuius 
bonum (in testimonium revelationis) etiam exceptiones ad- 
mittere debet. 

Miracula divinitus patrata possibilia esse, ita semper om- 
nibus persuasum fuit et adhuc est, ut in omnibus religionibus, 
non solum gentium incultarum, sed etiam cultissimarum, 
etiam apud Romanos et Graecos, miracula admittantur. 


183 3. Deus certe hominibus revelationem dare potest et 
quidem ita, ut homines cognoscant, Deum locutum esse; si 
enim unus homo cum altero aliquid ita communicare potest, 
ut alius loquentem agnoscat, multo magis Deus id poterit. 
Atqui ad hoc miraculum necessarium esse videtur. Quam- 
diu enim omnia secundum leges naturae accidunt, non ad- 
est testimonium ex parte Dei revelationem tamquam di- 
vinam approbans. Ergo censendum est, miracula fieri posse. 


') 1 q. 105 a. 6 ad 3. 

4. Miracula facta sunt. Ergo fieri possunt. Propositio 
antecedens testinioniis historicis tam certis demonstratur, 
ut, si non admittantur, de nullo iam facto historico certi- 
tudo acquiri possit. Evidenter constat de miraculis Christi 
Domini tum testimoniis Evangeliorum tum testimoniis 
Iudaeorum, e. g. Iosephi Flavii, et gentilium tum constanti 
per saecula continuata traditione christiana. ltem constat 
de plurimis miraculis aetatis christianae posterioris. E. g., 
ut ex multis pauca commemoremus, S. Augustinus (De civ. 
Dei XXII 8) aliqua manifesta miracula refert, quorum ipse 
testis fuit. Extra dubium posita sunt miracula S. Bernardi. 
Certa sunt miracula, quae in processibus beatificationis et 
canonizationis post exactas inquisitiones approbata sunt. 
Miraculum perpetuum, de quo rationabiliter dubitari ne- 
quit, in sanguine S. Ianuarii Neapoli accidit, qui, quoties- 
cumque in conspectu capitis ponitur, subito liquescere in- 
cipit. Certa sunt multa miracula Lapwurdi (Lourdes) patrata 
et alia plurima. 

Miracula S. Bernardi, plerumque coram magna multitudine pa- 
trata, tam certo te:stificata sunt per septem et plures testes immediatos 


aetate, ingenio, iudicio et munere praestantes, ut ipsi miraculorum ad- 
versarii facta ipsa admittere cogantur.!) 

Miracula in recentioribus processibus canonicis approbata, quibus 
morbi penitus desperati sine mediis naturalibus subito, plene et stabi- 
liter sanati sunt, in Actibus Apost. Sedis descripta inveniuntur. 

Quod miraculum S. Januarii attinet, e. g. iam Fr. de Hurter hi- 
storiographus testatur: ,Postquam [eo tempore nondum catholicus] 
die sequenti in clara luce in gradibus altaris prope latus sacerdotis 
totum eventum iterum [tertia vice] ab initio usque ad finem et cum 
eodem proposito tantum examinandi observavi, non iam rationem suf- 
fiedientem vidi. ut iudicium meum [miraculum agnoscens] retinerem.**) 

Inter miracula recentiora eminet subitanea plenaque sanatio Petri 
de Rudder 1875 in Oostacker facta, cui crus confractum et a reliquo 


!) E. Bernheim: ,De factis ipsis in se spectatis tum in causa 
S. Bernardi tum in centum aliis casibus dubitari omnino non potest.* 
(,ÁAn der Tatsüchlichkeit der Voreánge an sich ist im Falle des heiligen 
Bernhard und in huudert anderen Füllen gar nicht zu zweifeln.*) 
Lehrbuch d. hist. Methode* (1908) 32s. Putat autem, ea omnia natu- 
raliter explicar! posse ex influxu anormali nervorum (videlicet subita- 
neas sanationes caecorum, mutorum, claudorum etc.) — ?) Hist.-polit. 
E XY (1845) 752. ldem ipse in opere: Geburt u. Wiedergeburt? 

9. 

pede penitus separatum erat cum duobus vulneribus. De eo exhibetur 
exacta narratio in libro: Guérison subite d'une fracture. Récit et étude 
scientifique par L. van Hoestenberghe, E. Royer, A. Deschamps $. J.. 
1900; breve eius compendium exhibetur in Stimmen a. M.-L. LVIII 
(1900 I) 113 ss. Idem miraculum postea etiam ubetius exposuit A. De- 
schamps, Le Cas Pierre De Rudder et les obiections des médecins 1913, 
De miraculis Lapurdi patratis confer praesertim G. Bertrin, Histoire 
critique des événements de Lourdes II chap. 2; Boissarie. Les grandes 
guérisons de Lourdes. 


Obiectiones. 1. Leges naturae immutabiles et necessariae sunt, 
id, quod scientiae iam clarissime ostendunt. Ergo exceptiones sive 
miracula esse non possunt. — esp. D. ant. hypothetice necessa- 
riae C. absolute N. Neque absolutam necessitatem scientiae osten- 
dunt; immo ipsi scientiarum cultores facile miracula invenire pot- 
erunt, si ex laboratoriis egredientes, in quibus ulique miracula non 
fiunt, facta supra commemorata examinare velint. 


2. Inst. Leges naturae etiam absolute necessariae sunt, quia 
1)ex essentiis rerum emanant, quae absolute immutabiles sunt, 
2) similes sunt legi naturae morali, quam Deus mutare nequit. — 
Resp. N. ant. Ad rationem 13» Dist. leges ex essentiis emanant 
spectato actu secundo N. leges speclato actu primo ex essenliis 
emanant et quidem vel simpliciter vel secundum quid C. Essentiae 
absolute immutabiles sunt in praedicatis essentialibus C. in iis, 
quae agunt et patiuntur N. Ad rationem 2»n N. parit ; laesio legis 
naturae moralis, v. g. blasphemia, essentiae divinae opponitur ideo- 
que a Deo absolute vetatur, sed laesio legis naturae physicae essen- 
tiae divinae non opponitur ideoque non absolute excludi debet. 


3. Miraculis securitas vitae et scientiae tum naturalis tum 
historicae periret, quippe quae constantiam naturae supponunt. 
Universa inquisitio scientifica nititur in hae necessaria et funda- 
mentali suppositione, tales exceptiones non fieri et in mundo omnia 
secundum stabiles et constantes leges evenire.) ,Si haec [abso-. 
luta constantia] non esset vel alicubi interrumpi possel, non iam 
ex conexione eventuum conclusio fieri posset."*?) ,Historiographus 
non potest miraculum tamquam certum factum historicum admit- 


!) W. Foerster:. ,Die Voraussetzung, daf solche Eingriffe nicht 
geschehen und da& es in der Welt stelig und nach festen Gesetzen 
zugeht, ist nicht nur die unenthehrliche Grund Voraussetzung alles 
wissenschafllichen Forschens, sondern auch die.. ebenso unentbehr- 
liche Grundlage gesunder Seelenzustünde."* ^ Vierteljahr-Schrift der. 
astron. Gesellschaft (1890) 1 fasc. — ?) H. v. Sybel: ,Denn existierte 
diese [absolute Gesetzmáfiigkeit] nicht oder kónnte sie irgendwo unter- | 
brochen werden, so wáre es vorbei mit der Sicherheit jedes Schlusses 
aus dem Zusammenhang der Ereignisse, ebenso wie jede Berechnung 
menschlicher Personen dem Zufall anbeimgegeben würde." Über die 
Gesetze d. histor. Wissens (1864, 17. 

tere: nam eo ipso illum modum iudicandi tolleret, in quo omnis in- 
quisitio historica innititur.^') —  Zesp. Dist. si miracula ordinarie 
fierent Tr. si rarissime et quidem fere semper in talibus adiunctis 
fiunt, in quibus praevideri possunt N. 

4. Hodierna scientia usu communi profitetur principium cau- 


sarum naturalium seu causalitatis naturalis clausae prohibens, ne 
ad effectus mundanos explicandos afferantur causae supermundanae 


seu supernaturales. Ergo admissio miraculorum opponitur princi- 
piis scientiae. — — esp. D. ant. et hoc principium demonstratum 
est N. sine demonstratione admittitur, maxime propter agnosticam 
-suppositionem, nos non posse supermundana cognoscere C. 

9. Deus inconstantiae arguendus esset, si miracula patraret, 
quia modo legem. naturae vellet, modo nollet, — esp. Dist. vellet 
et nollet legem ipsam N. vellet legem et nollet in aliquo casu even- 
tum fieri secundum legem Sd. et ab aeterno legem cum hac ex- 
ceptione voluit C. aliter N. 

6. Deus corrigeret opus suum, quia in aliquo casu facienda 
emendatione succurreret. — Resp. N. assertum vel N. supp. Deus 
enim non facit miraculum propter bonum physicum ordinis naturae, 
ut ei melius consulatur, sed ob bonum morale et supernaturale. 

7. Miraculis tollitur lex aequivalentiae energiarum, si v. g. febris 
sanatione calor in mundo minui potest. Ergo miracula fieri non 
possunt. — Resp. N. ant. N. cs. et csam. Ant. verum non est, quia 
lex commemorata solum enuntiat, quantitatem energiae non mutari, 
quamdiu vires materiales agunt; nam de his tantum demonstratum 
est. Ceterum non oportet affirmare, miraculum semper quantitatem 
energiae mutare; sufficere potest, ut processui energelico aliam di. 
rectionem det. Talis directio autem videtur testibus rerum physi- 
ealium peritissimis (H. Hertz, O. Lodge, Boltzmann, E. Mach) fier! 
posse sine mutatione quantitatis energiae. Hac pura directione for- 
tasse effici potest, ut nives de monte cadentes homines non obru- 
ant vel ut explosio caveatur. Cs. et csia negantur, quia nihil obstat, 
quominus etiam ab hac lege divinitus exceptio fiat. 


Th. 1i. Miracula cum certitudine a nobis cognosci possunt. 


Declar. Ut miracula finem suum assequantur, scilicet 
ut ab hominibus tamquam testimonia divina accipiantur, 
iis cognoscibilia sint oportet. Hoc autem plurimi nostra 
aetate audacter negant, varias obiectiones opponentes. 


! A. Harnack: ,Der Historiker ist nicht imstande, mit einem 
Wunder als einem sicher geschichtlichen Ereignis zu rechnen: denn er 
hebt damit die Betrachtungsweise auf, auf welcher alle geschichtliche 
Forschung beruht." Lehrbuch der Dogmengeschichte? I 63. 

Affirmamus igitur, non quidem in omni casu, attamen 
saepe de vero miraculo cum certitudine constare posse. 


Demonst. 1. Miracula cum certitudine cognosi possunt, 
si certo constare potest, (1) ipsum factum, de quo agitur, 
accidisse, e. g. crus confractum et deinde subito sanatum 
esse, (2) hoc factum esse m?raculum. Atqui utrumque certo 
constare potest. Ergo miracula cum certitudine a nobis 
cognosci possunt. 


Demonst. minor. (1) Factum eodem modo constare 
potest, quo alii eventus, scilicet vel experientia immediata 
vel mediate per testes fide dignos. 

(2) Pariter certo constare potest, factum esse verum 
miraculum. Etenim 

a) Constare potest, eventum esse praeter ordinem na- 
^/urae. Verum quidem est, nos non omnes vires naturae, 
neque quid singulae valeant, penitus cognoscere, ut pro- 
inde quaedam accidere queant, quae nesciamus utrum ex 
legibus naturalibus, velut ex influxu phantasiae, nervorum, 
declarari possint necne. Attamen plurima sunt, quae certo 
scimus viribus naturae fieri non posse, v. g. ut homo solo 
imperio undas excitatas compescat, ut mortuum suscitet, 
ut sanguis conceretus sine influxu externo subito liquescat. 
Ad id non requiritur, ut omnes vires naturae perspectae 
sint, sed tantum postulatur, ut sciamus, causas praesentes 
et applicatas effectui producendo impares esse, cum in sex- 
centis aliis casibus numquam talem effectum producant. 

b) Constare potest, effectum « Deo paíratum esse, 
sallem ut a causa principali, non vero esse opus daemonis. 
Id certum fit considerato thaumaturgo, si homo sincerus, 
honestus vel immo sanctus est, considerato fine, si opus 
tantum ad sanctitatem et veritatem, ad gloriam Dei et 
bonum hominum conducit, spectàto denique modo, quo fit, 
si gravitatem sapientiamque sapit; vel e contrario si ope- 
rum patratores sunt dubiae vel nullius religionis, fraudulenti 
vel hysterici vel in hypnosi constituti, si opera producta curio- 
sitati, spectaculo, famae capiendae inserviunt, si in modo, 
quo fiunt, nihil gravitatis, sed scurrilitas et puerilitas ap- 

parent, si obseura cubicula et mirae ceremoniae adhiben- 
tur. Deus praestigias daemonis permittere non posset, quae 
spectatis his omnibus ita characteres originis divinae prae 
se ferrent, ut a veris miraculis et testimoniis divinis dis- 
cerni non possent et sic homines in rebus gravissimis in- 
vineibiliter deciperentur regiumque Dei sigillum falsificaretur. 


2. Si Deus miracula patrat, potest certe opera sua iis 
characteribus insignire, ut ab aliis operibus dignosci queant. 
Aliter Deus minus posset quam homines, qui opera ita 
perficere possunt, ut alii facile eos esse auctores agnoscant. 
Ergo. 


Obiectiones. 1. Quod fieri non potest, credi non potest. Atqui 
facta miraculosa fieri non possunt; hoc est principium fundamen- 
tale hodiernae criticae historicae. Ergo credi non possunt. — esp. 
D. mai. quod absolute impossibile est C. quod non quidem a natura, 
attamen a Deo fieri potest Sd. si factum certo demonstratur N. 
aliter 'Tr. Cd. min. Principium allatum non est principium vere 
seientificum, sed arbitraria suppositio. 


2. Cum Zwne iia ratiocinari solent: Contra propriam unius 
experientiam vel paucos testes, qui referunt certum miraculum 
factum e. g. aegrotum subito sanatum esse, semper experientia stat 
longissima plurimorum hominum testificans, eiusmodi factum num- 
quam fieri, talem aegrotum numquam subito sanari. Ergo semper 
cerlius est, miraculum factum non esse. ,Plane consequitur, nul- 
lum testimonium ad miraculum comprobandum sufficiens esse, nisi 
testimonium eiusmodi fuerit, ut eius falsitas magis miraculosa esset 
quam ipsum factum, quod comprobandum est.. Si quis mihi 
narrat, se vidisse hominem mortuum reviviscere, statim mecum 
considero, utrum probabilius sit hominem decipere vel decipi, 
quam factum, quod narrat, vere accidisse." -— esp. Dist. expe- 
rientia unius testesque pauci una ex parte et experientià longissima 
altera ex parte ad idem factum referuntur, ut se invicem elidant N. 
ad diversa C. Experientia longissima non refertur directe ad hunc 
casum, sed tantum testatur, in alis eventibus, qui observati fuerunt, 
viribus naturae sanationem factam non esse; unde concludere licet, 





') ,The plain consequence is, that no testimony is sufficient to 
establish a miracle, unless the testimony be of such a kind, that its 
falsehood would be more miraculous than the fact which it endeavours 
to establish .. When any one tells me, that he saw a dead man re- 
stored to life, I immediately consider with myself, whether it be more 
probable that this person should either deceive or be deceived, or that 
the fact which he relates should really have happened." An Inquiry 
concerning Human Understanding S. X. Of miracles. 

neque in hoc casu naturaliter sanationem eventuram esse, non 
autem sanationem omnino non eventuram esse sive evenisse. 


3. Sanationes extraordinariae possunt esse naturales effectus 
suggestionis sive propriae sive alienae: aegrotus viva imaginatione 
sibi persuadet se sanatum iri, et hac ipsa sua fide sanatur, vel 
alius aegroto suggerit sanationem et hae suggestione sanatur 
(psychotherapia). Talia saepe accidunt. Etiam suggestio hypnotica 
morbos sanat. Ergo miracula ab eventibus naturalibus discerni 
non possunt. —  Aesp. D. ant. omnia miracula ex suggestione de- 
clarari possunt, etiam conversio aquae in vinum, sedatio tempe- 
statis N. sanationes Sd. omnes, etiam sanatio ossis confracti, vul- 
neris aperti, canceromatis N. (testibus medicis); aliqui morbi, nerver 
(hysterici) praesertim, sed ita, ut saltem saepe ex variis indiciis 
miraculum agnosci possit C. Sanationem non sola suggestione 
factam esse, percipi potest ex morbo ipso, ex persona, si non est 
suggestibilis (hysterica), ex modo sanationis, si forte sanandus ab- 
sens tempus sanationis nescit, ut servus tribuni in Scriptura, filia 
mülieris chananaeae, filius reguli, s! antea eandem fidem saepe 
habuit et sanatus non est, si sanans nullos conatus suggestivos 
adhibet, et ex aliis. 


4. Etiam facta occultistica et spiritistica miraculis simillima 
sunt, ut vix discerni possint: moventur corpora sine contactu, 
nova corpora apparent, alia disparent, homines linguis novis lo- 
quuntur, remota et ignota cernunt. Idem dieendum est de mira- 
culis, quae ab antiquis gentilibus diis suis, ut Aesculapio vel Sera- 
pidi, ascribuntur vel quae Buddhae, Apollonio de Tyana, Gnosticis, 
Montanistis, Albigensibus et aliis haereticis tribuuntur.) — esp. N. 
vera miracula ab huiusmodi factis discerni non posse. Talia mira- 
cula apparentia imprimis magna ex parte conficta et fabulosa vel 
saltem historice admodum dubia sunt; alia sunt effectus fraudum ; 
alia ex causis naturalibus notis explicari possunt, ex illis maxime, 
quae in somno et hypnotismo, aliquatenus etiam in vita normali 
apparent; alia ex occultis causis naturalibus repetenda sunt, e. g. 
ex telepathia in parvam distantiam.) Alia denique causis praeter- 
naturalibus attribuenda sunt, nempe spiritibus malis. Sed etiam 
haec a genuinis miraculis illis signis dignosci possunt, quae supra 
indicantur. 








!) Geterum haec res non est nova. Benedictus XIV, De beati- 
fieatione et canonizatione Servorum Dei IV p.1 c. ult. n. 29 expresse 
animadvertit: , Aliqui enim ex multa fide et ex vehementi imaginatione 
a morbis sanantur. Et addit: ,Haec omnia facile admilti possunt 
nec ullum ex his praeiudicium sanationibus, quae ut miraculosae ap- 
probantur, inferri potest.^ — ?) De quibus agit Bonniot, Le miracle 
x ses contrefacons? (1888). — *) Cf. Psychol., De occultismo n. 493 

515. 

Caput III 
De constitutione corporum 


1. Gonsideratis corporum proprietatibus et activitate 
iam de interna eorum natura agendum est. Ex iis, quae 
tractata sunt, colligitur, corpus recte definiri substantiam 
ex partibus integralibus compositam, naturaliter in spatio 
extensam et vi agendi praeditam. Sed ista notio nondum 
distincte indicat, quaenam sit interna constitutio physica 
corporum. Haec nunc inquirenda est. E saeculis in eam 
indagandam opera collata est et nunc inquisitiones plurimae 
fiunt. Nihilominus sufficiens claritas nondum allata est; 
quod difficultatem quaestionis ostendit. 

Cum de constitutione corporum agendum est, status 
Scientiarum modernus, quem in hac re diligenter ante 
oeulos tenere oportet, postulat, ut duplex investigatio 
distinguatur: 1* investigatio empirica, quid per modernas 
scientiarum naturalium inquisitiones de interna constitu- 
tione corporum constet, 2* investigatio philosophica, quid his 
inquisitionibus suppositis cogitatio philosophica ulterius de 
interna corporum natura doceat seu quid speciatim de 
maxime receptis sententiis, de dynamismo, atomismo phi- 
losophieo. systemate aristotelico-scholastico dicendum sit. 

9. Per aetates diversae sententiae de natura corporum 
propositae sunt, quarum nulla hactenus obscuritatem re- 
movere atque ad certitudinis gradum pervenire potuit. 


Apud Graecos primum schola £onzca quaestionem movit. 


de primitiva substantia mundi, ex qua omnia constarent 

et per cuius mutationem omnia fierent, aliis alia opinan- . 


tibus. Empedocles (T circ. 435 a. Ch.), qui inter philosophos 
iuniores scnolae ionicae eminet, quatuor elementa esse dixit, 
e quibus omnia corpora componerentur, íerram, aerem, 
aquam, ignem; elementa àutem ex atomis constare docuit. 
Empedocles igitur primus doctrinam quatuor elementorum 
in philosophiam induxit, quam postea etiam peripatetici 
receperunt.  Leucippus et Democritus (t c. 370) omnia. ex 

atomis aequalibus et incorruptibilibus componi affirmantes 
hodiernum atomismum praeierant. 

Inter antiquos praecipue commemorandus est Aristo- 
teles, qui celebris doctrinae peripateticae de constitutione 
corporum auctor exstitit docens, omnia corpora ex duplici 
parte substantiali composita esse, una parte indeterminata, 
materia prima, quae omnibus corporibus communis sit, alia 
determinante, forma, quae iis perfectionem  specificam 
tribuat. 

Haec doctrina in schola peripatetiea retenta est. Avi- 
cenna (y 1037) et Averrhoes (t 1198) eidem, sed non sine 
aliqua mutatione, adhaeserunt. Doctores scholastici vero 
communi consensu eam defenderunt. Eadem, saltem quod. 
suprema eius principia attinet, ad haec usque tempora in 
plerisque scholis catholicis recepta est vel saltem in debito 
honore habetur. 

Sed veteribus mediocris tantum scientia empirica de 
rebus naturae praesto fuit; ideo etiam graves errores de 
natura corporum protulerunt. Cum recentiore aetate scien- 
tiae naturales diligentius colerentur, etiam inquisitio em- 
pirica de interna constitutione corporum magnos progres- 
sus fecit. Sic imprimis inventum est, materiam non esse 
molem continuam, ut veteres putarunt, sed ex minimis 
partibus divisis, atomis, compositam esse. Hanc hypothesim 
atomicam, antiquis non penitus ignotam, magis magisque 
probabilem effecerunt R. Boyle (t 1692), Huygens, Dalton 
(T 1844), Gay-Lussae (T 1850), Avogadro (t 1865), Clau- 
sius (T 1888) aliique huius aetatis viri in rebus physicis 
et chemicis doctissimi, ut nunc sit doctrina communiter 
recepta. Praeterea ostensum est, corpora ex diversis ele- 
mentis chemicis plus quam 90 composita esse. Inquisitiones 
autem recentissimae de electricitate, radioactivitate et aliae 
ostendunt, etiam atomos elenientorum ulterius componi ex 
particulis minoribus magis primitivis. 

Si non tam haec investigatio empirica, sed potius phi- 
losophica spectatur, praeter doctrinam aristotelico-scholasti- 
cam imprimis atomismus philosophicus commemorandus est, 
qui non solum atomos admittit, sed de iis etiam certam 

doctrinam philosophicam a peripatetica diversam proponit 
vel atomos simplices affirmans vel iis vires internas dene- 
gans solosque motus concedens vel aliter eas describens. 
Dynamismus autem substantias negans in mundo nihil nisi 
vires inextensas esse affirmat, quibus in sensibus nostris 
apparentia corporum extensorum efficiatur. 


Art. l. Investigatio empirica de constitutione corporum 


Modernae inquisitiones physicales et chemicales osten- 
dunt, corpora habere structuram discontinuam sive atomicain 
et quidem ita, ut 1) corpora ex moleculis et atomis divisis, 
2) atomi autem ulterius ex minoribus particulis compositae 
sint. 


S 1. De eompositione ex moleculis et atomis 


Th. 12. Admittenda est doctrina, quae statuit, corpora ex moleculis et atomis 
composita esse. 


Declar. Aristoteles et cum eo veteres scholastici, obvio 
potius sensuum testimonio, quam accuratis inquisitionibus 
nixi, putarunt, corpora esse (praeter poros quosdam) unam 
fere continuam molem, sicut sensibus apparent. Huic igitur 
hypothesi continuitatis non sufficit, ut corpus constet ex 
moleculis et atomis, quae ipsae continuae sint, sed postulat, 
ut tota fere moles unum continuum sit. Nunc vero in phy- 
sica et chemia vix non communiter doctrina tenetur, quae 
corpora ex moleculis atomisque inter se divisis composita 
esse docet. 

Haec hypothesis atomica, sicuti nostra aetate a maxima 
parte physicorum et chemicorum admittitur, has assertiones 
continet: a) Corpora ex moleculis inter se divisis, moleculae 
autem ulterius ex atomis compositae sunt. Moleculae sunt 
ultimae, in quas corpus dividi potest, partes cum toto homo- 
geneae, sed ulterius plerumque chemice divisibiles. Atomi 
autem dieuntur partes molecularum, quae chemice dividi 
iam non possunt. Atomi diversorum elementorum, quorum 
nune iam .circiter 90 numerantur, inter se differunt et qui- 
dem potissimum pondere atomico, affinitate chemica, capa- 


196 


197 


138 De constitutione corporum 


citate saturativa seu valentia.!  Moleculae invicem cohae- 
sione, atomi vero ad moleculam formandam affinitate che- 
mica coniunguntur. E.g. aqua composita est ex moleculis 
homogeneis, quae sunt eiusdem naturae aqueae sicut totum, 
singulae autem moleculae ulterius ex atomis heterogeneis 
elementorum, scilicet ex duabus atomis Hydrogenii et una 
Oxygenii (H,O), compositae sunt. Etiam atomi in elementis 
fere semper binae ad moleculas coniunctae sunt, e. g. H.,, O,.?) 
— b) In moleculis manent atomi diversae et divisae, non 
vero una fiunt molecula continua. -- c) Praeterea mole- 
culae in perpetuo motu (calorico) esse dicuntur; quod ideo 
fieri potest, quia intervalla intercedunt. Immo non tantum 
moleculae totae moveri, sed etiam atomi in moleculis motus 
proprios habere dicuntur. Ut isti motus, cum perpetuis 
collisionibus coniuncti, fieri possint, quin paulatim exstin- 
guantur, supponendum est, moleculas et atomos perfecte 
elasticas esse; quae elasticitas varie explicatur. Spatiola 
interposita (secundum hypothesim probabiliorem) aethere 
implentur, qui moleculas atomosque ad modum atmosphaerae 
circumdat. 

Variis modis, potissimum autem ex doctrina kinetica gasorum 
conati sunt molecularum et atomorum volumen, inassam sive pondus 


et numerum definire. Qui omnes modi cum mira congruentia ad eos- 


dem circiter numeros ducunt: massa atomi H habet pondus circ. 
1:64.10-?* gr., radius voluminis eius (supponitur rotundum esse) 3/10* mm, 


iu 1 cm? cuiuslibet gasi (supposita temperatura 0? C et pressione atmo- 
sphaerica 760 mm Hg) insunt circiter 27 trilliones (27.10'*) moleculae 
(numerus Loschmidtianus). Quae sit in moleculis atomorum collocatio, 
stereochemia inquirere studet. 

Asserimus, hane doctrinam atomicam sive atomismum 
admittendum esse. Ut autem clarius appareat, quid affir- 
memus, distinguimus atomismum physicalem, quem nune | 
defendimus, et atomismum philosophicum, quem alio loco 
examinabimus. Nomine atomismi physicalis designamus 





') Atomus dicitur univalens (einwerlig), si coniungitur cum una 
atomo H (vel cum ,aequivalente*, i. e. cum alia atomo sive molecula, 
quae ipsa cum H, se coniungit), bivalens, si cum H, (vel cum aequi- 
valente alia atomo) coniungitur etc. —  ?) Excipiuntur Hydrargyrum, 
Argon, Neon, Krypton, Xenon, Helium, quae ex solitariis atomis 
constant. 

doctrinam physico-chemicalem modo expositam, quae factis 
comprobatur. Atomismus vero philosophicus varias ulteriores 
de atomis doctrinas enuntiat, quae non tantum empiricae, 
sed simul philosophicae sunt; e. g. atomismus hylozoicus 
atomis etiam vitam tribuit, atomismus mechanicus affirmat, 
atomos viribus internis carere nihilque nisi motus habere. 


Demonst. Ila hypothesis prae alia ei opposita admit- 
tenda est, quae plurima simul et diversa facta tum pAysicalia (I) 
tum chemica (Il) commode declarat ideoque a plerisque ea 
in re peritis admittitur (III) cum e contrario hypothesis ei 
opposita difficillime vel nullo modo cum eventibus expe- 
rientia notis conciliari possit ideoque a plerisque viris in 


hac re doctis non admittitur. Atqui talis est doctrina, quae 


statuit, corpora ex moleculis et atomis divisis composita 

esse, prae doctrina opposita. Ergo admittenda est. 
Describimus igitür intra sunimarii limites praecipua facta 

physica et chemica, quae compositionem atomicam probant. 


|. Facta physicalia. 1. tatus aggregationis per atomismum 
physicalem commode explicantur, valde difficulter vero per 
aliam. Atomismus status aggregationis ita explicat. In 
corpore solido moleculae tam propinquae sunt et proinde 
eohaesio cum propinquitate crescens tanta est, ut corpus 
propriam formam habeat et servet ideoque non solum vo- 
luminis, sed etiam formae mutationibus extrinsecus pro- 
ducendis resistat. In liquidis moleculae longius distant 
ideoque cohaesione quidem conectuntur, quod guttulae 
demonstrant, sed minore, ut liquida facile diffluant; idcirco 
mutationi voluminis quidem resistunt, non tamen mutationi 
formae, sed sequuntur formam vasis. In statu denique 
-gaseo moleculae tanto impetu moventur et inter se disce- 


dunt, ut cohaesio non iam sensibiliter agere possit; ideo. 


gasa neque propriam. formam neque proprium volumen 
habent, sed quodeumque fere spatium implent. 

Cum hac explicatione bene concordat, quod plerumque 
status gaseus in liquidum et liquidus in solidum compres- 
sione transferri potest et quod calore, scilicet auctis moti- 
bus internis, processus contrarius efficitur. 


198 


199 


200 


201 


140 De constitutione corporum 


Ex cohaesione et repulsione partium minimarumn sirnili 
modo bene explicatur augmentum et decrementum volu- 
minis corporum, et efficitur, ut praesertim in corporibus 
solidis et liquidis vis adhibenda sit ad tale augmentum et 
decrementum producendum. 


2. Facta, quae probant /heoriam kineticam gasorum, 
etiam generatim compositionem atomicam corporum pro- 
bant. Haec theoria docet, gasa summam esse molecularum, 
quae perpetuo vehementique motu progressivo moveantur, 
ut cohaesio vix iam sensibiliter influat, quaeque con- 
tinuo inter se vel cum aliis corporibus vicinis collidantur, 
in aliam viam reiciantur et hac ratione in omnes partes 
discurrant. Hac admissione optime explicatur impetus ille 
expansivus gasorum, quo quaelibet spatia implere nituntur 
et parietes includentes premunt, praeterea illud, quod unum 
gasum in aliud diffusione intrat, et alia facta — «quae 
admissa continuitate declarari vix possunt. 

Itaque hypothesis kinetica, quam Clausius, Maxwell, Boltzmann 
diligenter excoluerunt, explicat 

a) vim expansivam gasorum, per motus scilicel citatos molecula- 
rum. ÍIdcirco etiam motus et collisiones molecularum et proinde etiam 
pressio, qua gasa parietes premunt, eo vehementiores esse oportet, 
quo maiores sunt calor et densitas gasorum, id quod revera experientia 
comprobat. 

b) Inde explicatur Zex « Boyle (1660) denominata, quae dicit, 
volumina gasorum inverso modo se habere ac pressiones, quibus pre- 
muntur, gasum igitur usque ad dimidium volumen compressum dupli- 
cem exercere pressionem, quia nimirum duplex molecularum numerus 
in parietem includentem impellit. , 

c) Etiam diffusio gasorum facile explicatur. Duo gasa invicem 
contingentia brevissimo tempore permiscentur, quia moleculae multum 
distant, continuo moventur et sic passim aliae in aliarum intervalla 
intrant. Etiam liquores permiscentur, sed lentius, quia moleculae minus 
distant. Diffusio corporum quoque solidorum experimentis probata est, 
(aurum solidum, cui cylinder plumbeus imponitur, paulatim usque ad 
apicem cylindri se diffundere polest); sed parcissima est, quia mole- 
eulae propinquissimae invicem sunt. 


3. Facta calorica, quae ftheoriam kineticam caloris de- 
monstrant, pariter generalem compositionem atomicam 
probant. Ex aliquot decenniis in locum sententiae veteris, 
quae calorem rinateriam tenuem et imponderabilem esse 


| 

docuit, successit hodierna, quae calorem in motibus mini- 
marum partium corporis consistere tenet. Ex multis factis 
deducitur, quae aliam explicationem admittere non videntur. 

a) Fricatione, concussione aliove influxu mechanico copia caloris 
indefinita prouuci potest. Hoc non ex materia quadam calorica, quae 
indefinita esse nequit, sed ex eo tantum declarari posse videtur, quod 
motus externus in motus internos molecularum traasiit. 

b) Quod modo dictum est, verisimilius redditur constanti illa, 
quae observatur, aequicalentia inter laborem et calorem. Per certam 
copiam impensam ,laboris" seu motus externi semper oritur propor- 
tionalis copia caloris et vicissim per hunc calorem consumptum iterum 
idem labor perfici potest. Ex eo deducitur, consumptum motum visi- 
hilem (laborem) in motus moleculares conversum esse. 

c) Corpora calida perpetuo radios caloricos emittunt, qui in vi- 
brationibus aetheris consistunt. "Tales autem vibrationes non possunt 
continuo a corpore calido egredi, nisi vibrationibus minimarum eius 
partium continuo excitantur. 

d) Corpora, praesertim gasea, calore extenduntur. Quae expansio 
inde aptissime declaratur, quod motus molecularum calore augetur ita- 
que moleculae longius ab invicem separan!ur, id quod maxime in gasis 
accidere oportet, in quibus cohaesio molecularum sensibilis non adest. 

Cohaeret lex a Gay-Lussac (1802) denominata, quae docet, positis 
eadem pressione et temperatura gasa fere aequaliter extendi. d in 
corporibus liquidis et solidis non accidit; in iis moleculae cohaesione 
continentur, quae non ubique eadem, sed in diversis corporibus diversa est. 

e) Accedit aliud affine, quod calore aucto status aggregationts 
mutatur: corpora solida liquida et liquida gasea fiunt, dum simul calor 
ille additus ,ligatur^, cum e contravio, quando gasum in statum liqui- 
dum vel liquor in solidum transit, calor ,liberatur^. In eventu priore 
ealor consumitur ad superandam cohaesionem (vel, ut in solutione gla- 
ejei, ad dissolvendas moleculas maiores in minores). 

f) Liquida in qualibet temperatura, magis autem si maior adest 

calor, in superficie sua vaporem exhalant. ld inde tantum declarari 
potest, quod illae moleculae superficiei, quae vehementius moventur, 
per attractionem molecularum interiorum non iam retineri possunt 
itaque ex liquore avolant. In spatiis parvis et clausis evaporatio post 
aliquod tempus desinit, ,saturitas vaporis^ adesse dicitur; nimirum tot 
moleculae ex liquore egrediuntur, quot repulsae a parietibus spatii 
clausi ad liquorem regrediuntur. 
g) Multa:elementa in magno calore diminutionem densitatis pati- 
untur, id quod ex molecularum in atomos scissione (,dissociatione") 
explicari solet: motus atomorum, calore auctus, superat paulatim affi- 
nitatem atomos ad moleculam constringentem. 


4. Argumentum, quod nonnullis peremptorium esse 


videtur, ex motu browniano petitur (Brown 1827). Ope mi- 

croscopii in aqua vel aere particulae minimae sive pulvis- 
culi suspensi videri possunt, qui continuo et irregulari 
motu huc illue moventur. E contrario notum est, pulveres 
magnitudinis visibilis: in aqua suspensos non ita continuo 
moveri, sed motum eorum paulatim minui et desinere. 
Hoc factum non potest aliter declarari nisi ex eo, quod 
minimae partes aquae (motibus caloricis) continuo, irregu- 
lariter et in diversas partes moventur, in particulas illas 
microscopicas impingunt easque sic sine intermissione in 
varias partes propellunt. Quo minores igitur particulae 
miecroscopicae sunt, eo perfectius motum molecularum aquae 
imitari debent. Hoc vere accidere conspicitur: particulae, 
quae nonnisi in optimis microscopiis videri possunt, etiam 
vivacissime commoventur. Frequentia et celeritas horum 
motuum etiam plane cum iis congruunt, quae ex aliis ex- 
perimentis de motibus molecularum innotescunt. — Motus 
brownianus physicis peritissimis ,confirmatio manifesta *!), 
directa, quasi palpabilis demonstratio*?) motus molecularis 
esse videtur. | 

5. Propagatio sonorum, quae per vibrationes longitu- 
dinales medii corporei, aeris praesertim, fit, supponere videtur 
aerem ex partibus discretis componi, cum non satis appareat, 
quomodo tales vibrationes in materia continua fieri queant. 
Elasticitas,. qua corpora vel distenta se contrahere 
vel compressa se extenderé nituntur, pariter bene explicari 
possunt ex cohaesione et repulsione partium divisarum, 
similiter varia durities e varia molecularum cohaesione. 

Etiam formae. regulares aliaeque proprietates cry- 
stallorum ex eo declarari posse videntur, quod partes mi- 
nimae regulari dispositione locatae sunt. 


6. Praecipua mentione digna est 2nflexio radiorum rónt- 
genianorum per crystallos. Si lux per fissuram transit, e. g. 
si per parvum foramen fenestrae in cubiculum obscuratum 
intrat, pars eius a linea sua directa inflectitur; quod etiam 
uberius accidit, si lux per multas fissuras parallelas trans- 


!) Eine augenfállige Bestütigung^, W. Nern:t, Theoret. Chemie* 
(1909) 219. —  *) ,Ein direkter, gleichsam handgreiflicher Beweis", 
Planck, Vortrag in der Naturforscherversammlung (1910). 

mittitur, e. g. per tabulam vitream, quae plurimis impres- 
sis lineis obscuris in plurimas quasi fissuras dividitur et 
similitudinem quandam cancellorum (Beugungsgitter) induit, 
Iam igitur experimentis ostensum est (v. Laue 1912), etiam 
radios róntgenianos eandem inflexionem pati, si per cry- 
stallos transmittuntur. Ex quo sequitur, crystallos struc- 
turam cancellatam habere, i.e. ex minimis particulis di- 
stantibus et regulariter dispositis compositos esse. 

7. Compositio materiae e minimis partibus etiam ex 
multis illis et valde illustribus factis radioactivitatis, electro- 
lysis, radiorum cathodicorum aliisque 8 9 exponendis sequitur, 
quae demonstrant, atomos ulterius ex minoribus partibus 
(electris et aliis) compositas esse. | 


ll. Facta chemica. 1. Lex proportionum definitarum et 
multiplarum. Elementa chemice non possunt ita copulari, 
ut quodlibet pondus unius cum quolibet 'alterius coniun- 
gatur, sed tantum secundum definitas stabilesque ponderum 
proportiones et quidem vel secundum proportiones sim- 
plices vel secundum multipla integra earum.!) Ex quo cum 
Dalton (1808) merito concludunt, elementa constare ex atomis 
divisis et pondera stabilia esse ipsa pondera minimarum par- 
tium sive atomorum, quae vario numero ad unam moleculam 
chemice coniungantur. Alia explicatio relinqui non videtur. 

Si compositiones chemicas consideramus, quas O init, semper 


invenimus (pondere H tamquam unitate sumpto) pondus 16 vel eius 


multiplum integrum. V. g. N et O has compositiones ineunt: 


2X14 pondera N -1X16 pondera O (Nitromonoxydium, un ai 
9X14 T 2X16 (Nirodioxydium, 2^) 
9X14 -c- 3X16 (Nitrotrioxydium, E y 
9X14 -cF 4X16 (Nitrotetroxydium, ,N. O,*) 
9X14 d- 5X16 (Nitropentoxydium, ,N, 0;*) 


Haec tantum declarari possunt, si numeri ponderum dicuntur ex- 
primere pondera immutabilium unitatum chemicarum seu ,atomorum*, 
quae ad moleculas coniungantur, ut igitur signum chemieum N,O non 
solum proportiones ponderum elementorum, sed etiam numerum ato- 
morum coniunctarum exprimat. 


9. Facta: probantia legem ab Avogadro statutam (1811); 
quae ita enuntiatur: aequalia volumina variorum corporum 


!) Gesetz der konstanten Verbindungsgewichte und multiplen Pro- 
portionen, la loi des poids atomiques et des proportions multiples. 

gaseorum (supposita eadem temperatura et compressione) 
eundem numerum molecularum habent; moleculae elemen- 
torum in statu gaseo complures, plerumque ? atomos habent. 


Facta, quae legem allatam probant, haec sunt: 

a) Lex voluminum a dGay-Lussac denominata: elementa in 
statu gaseo constituta (supposita eadem temperatura et compressione) 
coniunguntur non solum secundum illas certas ponderum proportiones, 
de quibus supra dietum est, sed etiam secundum certos numeros in- 
tegros, non fractos, voluminum idque ita, ut compositum chemicum, si 
similiter gaseum est, plerumque duplum voluminis elementorum habeat. 
E. g. 1 lit. CI 1 lit. H efficiunt 2 lit. HCl (1: 1:2). Quod ita decla- 
ratur: Cl et H habent n moleculas, unaquaeque utriusque elementi 
molecula autem 2 atomos. Si igitur singulae atomi Cl cum singulis 
atomis H coniunguntur, 2n moleculae ideoque 2 lit. HCl oriuntur. 
1 lit. O- 2 lit. H efficiunt 2 lit. H, O (1:2:92); quod correspondenti modo 
declaratur. 

b) Lex Gay-Lussac (nu. 202) de aequali extensione gasorum. 

c) Lex Boyle supra (n. 200) commemorata: quo maior compressio 
gasi est, eo minus est eius volumen. 


WI. Consensus peritorum. Atomismus physicalis vix non ab 
omnibus hac aetate in scientia physica et chemica doctis 
certa vel admodum verisimilis habetur et passim in libris 
physicalibus et ehemicalibus adhibetur, ut quilibet hos libros 
inspiciens videre potest. 


Etiam philosophi scho/astici antiqui non raro docuerunt, corpora 
non quidem semper discreta esse, sed saltem quando cheinice in novam 
substantiam coniungantur, in minimas partes dividi. , Auctores plures", 
ait Toletus, ,conveniunt, quod miscibilia usque ad minima naturalia 
dividantur et singula minima sint iuxta alterius miscibilis singula et 
se mutuo alterent, donec una terlia resultet forma ipsius mixti." 
Conimbricenses defendunt, ,elementa mixtionis gratia se invicem de- 
moliri et minutatim concidere et partes unius alterius partibus adliae- 
rescere*!). Haec ostendunt, ideam illam partium minimarum saltem 
non penitus alienam fuisse a mente scholasticorum. 

Cum igitur philosophia ab experientia incipere debeat, nunc 
autem tot tamque illustria facta antiquis ignota, hodie autem mani- 
festa pro atomica compositione corporum stent, methodus prudens 
scientifica postulat eam: admittere, non autem, fortasse propter aliquas 
obscuritates, quae ei adhuc insunt, hypothesim continuitatis praeferre, 
quae maioribus difficultatibus premitur, plurima difficillime vel nullo 
modo explicare potest et inter eos, qui nunc scientiam physicam pru- 
denter tractant, vix defensorem habet. 


!) I De gen. et corr. 10 q. 1 a.2 soi. 1. Apud Urráb. Cosm. 527. 

Obiectiones. 1. Si corpora e moleculis divisis componerentur, etiam 
organismi et speciatim homo ipse ita compositi essent. Atqui sic tan- 
tum aggregalio molecularum seu unum per accidens fierent, quod sane 
admitti nequit. — Resp. a) D. mai. ita tamen, ut moleculae cum una 
.eademque anima coniunc!ae sint et sic in strictam unitatem substan- 
tialem copulentur C. aliter N. Cd. min. Hac unione cum una eadem- 
que anima moleculae desinunt esse divisae, fiunt igitur unum  indivi- 
sum, pariter etiam diversa organa, cellae et multiplices cellarum partes. 
B) Aliqui ceteroquin compositionem atormicam defendentes putant, in 
organismis asserendum esse moleculas et atomos per influxum animae 
fieri unum continuum. 

2. Sensatio in corpore inhaerens, e. g. sensatio caloris in brachio, 
percipitur ut aliquid unum et continuum. Ergo etiam corpus, e. g. 
brachium, aliquod continuum est. — Resp. D. ant. percipitur aliqua 
unitas, quae tamen sufficienter explicatur per unitatem animae C. per- 
cipitur unitas continuitalis corporalis Sd. negative, i. e. divisio non 
percipitur, sed conscientiam fugit C. percipitur positive N. 


3. Hypothesis atomica inter ipsos rerum naturalium peritos ad- 

»versarios nacta est. ,Doctrina atomistica moderna", E. Mach inquit, : 


ideam substantiae in maxime puerili rudique forma .. fundamentum 
physicae efficere conatur.)  W. Ostwald ,lta conabimur*, ait, ,doc- 
irinam de muüudo componere sine idea materiae tantum ex elementis 
energeticis.^?) — Resp. D. multos N. paucissimos Sd. propter rationes 
physicales N.- propter suppositiones falsas philosophicas, praesertim 
quia generalim materiam negant (multo igitur magis materiam con- 
tinuam negant) C. aliter N. 


4. Si ultimae partes inter se distare et tamen se invicem attra- 
here et repellere dicuntur, actio in distans requiritur. Atqui haec ad- 
mitti nequit. — Resp. 1) D. mai. si aether iuter moleculas non ad- 
mittitur C. si admittitur N. Attractio et repulsio partium corporis per 
aetherem iransmitii potest, cuius partes, si aether iterum discretus dici- 
tur, invicem contingere possint. :2) Ceterum, quidquid dicitur, si cor- 
pora caelestia nou obstante distantia inter se attraliere possunt, etiam 
moleculae potervnt. 


9. Atomismus physicalis et maxime hypothesis kinetic gasorum 
supponit elasticitatem atomorum, quia inter se collidentes et compri- 
mentes invicem repellunt. Iam vero atomi compressio non potest de- 
clarari, nisi iterum ex partibus composita est, de quibus similis quae- 


!) ,Die moderne Atomistik ist ein Versuch, die Substanzvorstel- 
lung in ihrer naivsten und rohesten Form zur Grundvorstellung der 
Physik zu machen.* Die Prinzipien der Wármelehre* (1900, 429. — 
*) , Wir wollen daher den Versuch wagen, eine Weltansicht ohne die 
Benutzung des Begriffs der Materie ausschlieBlich aus energetischein 
Material aufzubauen.*  Naturphilosophie* (1902; 165. ^ Ostwald nunc, 
mulata senlentia, atomisinum (energeticum) docet. Cf Zeitschrilt für 
physikal. Chemie LXIV (1908); Gruudri& d. allg. Chemie* (1909) Einltg. 


Donat. Cosmologia 10 

stio redire videtur. —  Hesp. Non est necesse compressionem admit- 
lere; possunt atomi invicem repellere ante mutuum contactum. Ceterum 
concedendum est, in hac re aliquam obscuritatem esse. 


6. ,Si atomi tantopere distant in corpore.., plus vacui re vera 
est in eius massa quam materiae.  Deherent ergo magis videri ipsa 
interstitia, quam extensio corporis, vel certe deberent videri portiones 
materiae instar pulvisculi fluitantis, non autem ins!ar solidae molis.*!) 
— Hesp. Dist. si interstitia eodem modo sicut atomi in oculos agunt 
Tr. aliter N. 


210 De aethere. A corporibus eiusque partibus, quae ,materia pon- 
derabilis^ vocari solent, aether seu ,malteria imponderabilis* distin- 
guenda est. Aether est substantia materialis corporibus subtilior, 
quae totum mundum implere et medium esse dicitur, per quod lux, 
ealor, electricitas propagentur. 

1. Exsistentia aetheris non directa experientia detegitur, attamen 
ex variis factis legitime concludi videtur. Recentissimo tempore theoria 
relativitatis einsteiniana complures auctores ad aetherem negandum induxit - 

- (n. 139). Sed physici praecipui aetherem retinent vel ad eum defenden- 
dum redeunt, quia facta experimentalia sine eo explicari posse negant. 

a) Aether primum ab Huygens (1678). postea ab Euler (1760) ut 
medium propagationis lucis statutus est. Nam sine dubio lux vibra- 
tionibus transfertur, quod v. g. ex interferentia sequitur, qua lux luci 
addita obscurum efficere potest, id quod tantum ex undularum concursu 
declaratur. Vibrationes autem in subiecto seu medio sint oportet. Cum 
igitur lux eliam extra aerem per spatia caelestia transferatur, ibi oportet 
aliquod medium. esse; quod tamen omni medio terrestri mullo sub- 
tilius est, tum quia medium terrestre cursum stellarum sensibiliter re- 
tardaret, tum quia lux non quidem sine temporis mora, tamen celeri- 
lale tanta transfertur, quantae aer aliudve medium corporale capax 
non est. [deo medium quoddam aliud, materiale quidem, sed subtilis- 
simum requiritur, quod ubique, etiam intra moleculas corporum. 
exsistat. ) 

b) Postea inventum est, similiter calorem a corporibus eradiari, 
eliam extra aerem, et quidem radiis, qui cum radiis lucis similem re- 
flexionem, refractionem, interferentiam. polarisa!ionem, spectrum ha- 
beant. Sic aether etiam caloris (radiantis) medium effectus est. 

c) Faraday, Maxwell, Hertz deprehenderunt, pariter electricitatem 
per medium et cum temporis mora propagari et quidem radiis, quae 
item cum radiis lucis et caloris similes habeant qualitates. Unde con- 
clusum est, etiam istos esse radios aetheris et oscillationibus electricis 
partium minimarum corporis excitari. 

d) Denique, nisi actio in distans admittitur. aether etiam ad defe- 
rendum influxum gravitatis ex corpore attrabente in attractum neces- 
sarius es!. 





) Urrábure, Inst.. philos. Cosmologia (1892) 822. 

9. Licet exsistentia aetheris si non certa, sallem admodum proba- 
bilis sit, tamen omnes physici uno ore concedunt, eius naturam valde 
dubiam vel penitus ignotam nobis esse. 

a) Plerique censent, etiam aetherem, sicut corpora, ex atomis divisis 
constare. In qua sententia licet alia multo facilius declarari videantur, 
tamen haec difficultas oritur, quod atomi aetheris spaliis absolute 
vacuis separantur, ut actione in distans inter se agant oporteat. Inter 
particulas enim corporum actio in distans ideo evitari potest, quod 
aelher interiacet; sed inter atomos aetheris non est novum medium, 
quod intercedat. Hanc difficultatem aliqui hac ratione solvunt, quod 
atomos inter se cum physico contactu agere dicunt. 

b) Alii aetherem substantiam continuam habent, v. g. Faraday, 
W. Thomson. 

Aether sine dubio substantia »aterialis sive extensa est, sed 
corporibus subiilior. Dicitur ,Zmponderabilis", non quasi nullum pon- 
dus habeat, sed quod pondus non animadvertitur. De aliis eius quali- 
tatibus, sitne elasticus necne, quantopere sit incompressibilis etc., non 
.onstat. ,Qualitates aetheris parum nobis perspectae sunt.*') ,Si iam 
qualilates, quae aetheri in se spectato conveniunt, admodum indeter- 
minate cognoscibiles sunt, multo magis id dicendum est de relationibus 
aetheris ad particulas corporum ponderabilium, quas circumdat."?) 


*8 9. De ulteriore compositione atomorum 


Iam diu in physica disputatum est, sintne atomi ulte- 
rius ex minoribus partibus magis elementaribus compositae 
et possintne fortasse hac ratione multae illae atomi et ele- 
menta qualitative diversa, quorum nunc in chemia circ. 90 
numerantur, ad pauciores (vel immo ad unam fortasse) 
reduci, quae subatomi sive subelementa nominari possunt, 
In hac suppositione atomi, quas cheniia distinguit, ultimae 
quidem unitates sunt, quae: compositiones chemicas ingre- 
diuntur, seu chemice indivisibiles sunt, attamen non sunt 
absolute indivisibiles. Nam ,atomi chemicae', quae nunc 
appellari possunt, ulterius componuntur ex particulis mino- 
ribus, in quas non resolutione chemica, sed aliis modis 
peculiaribus dividi possunt. Revera inquisiliones empiricae 


') 0. D. Cliwolson, Lehrbuch d. Physih II (vers. germ. 1904) VIII 1 
8 1. — *) Dressel: ,Sind schon die dem Áther an und für sich zu- 
kommenden Eigenschaften nur sehr unbestimmt, erkennbar, so gilt dies 
in noch háherem Grade von den Beziehungen des Athers zu den in 
ihm eingebetteten Teilchen der wágbaren Kórper." Lehrbuch d. Physik* 
(1913) 1152. 
10* 

recentissimi temporis hanc compositionem fere certam red- 
diderunt. Quot tales subatomi diversi generis numerandae 
sint, nondum satis constat. Sed eiusmodi subatomos ad- 
mittendas esse, gravissimis factis ostenditur. Huc spectant 
potissimum sequentia. 


l. Theoria electrica. Ex compluribus factis recenter 
observatis concludendum est, electricitatem compositam esse 
ex unitalibus elemenlaribüs quasi ex atomis, aliis positive 
et aliis negative electricis, ex quibus positive electricae 
semper atomis corporum alligatae inveniuntur, negativae 
vero etiam ab atomis corporis separari et inter eas libere 
moveri possunt. Unitates negativae vocantur electra (Elek- 
tron). Massa talis electri ferme est 1/1800 pars integrae atomi - 
hydrogenii. Haec doctrina infertur ex eventibus in elec- 
trolysi observatis et ex compluribus aliis factis ostenden- 
tibus, ab atomis corporis electra decerpi posse; inter quae 
facta eminent ,radii cathodici*^. 

Ex eo ulterius concluditur, electra, quippe quae res 
materiales sint quaeque atomis insint, esse partes atomorum 
chemiearum et in certis circumstantiis ab atomis corporis 
decerpi, itaque atomos chemicas ullerius ex minoribus par- 
tibus compositas esse et aliquas tales subatomos esse 
electra. 

Facta quae ad hypothesim atomicam electricitatis statuendam 
movent, haec sunt: 

1. Electrolysis. S1 in acidum sulphureum (H,SO,) aqua infun- 
ditur, moleculae acidi in duas partes Posee ur (S09), 

el in trelectricam (H,). rnmum 

Kath. ^ c. deinde electricitas immiitütur ir ne- 
gativa SO, ad lócum ingredientis elec- 
tricitatis (Anode) pergit, pars autem 
positiva H, ad exitum (Kathode, fig. 1) 
vadit. Ideo istae partes ,iones* (Ionen; 
euntes) vocantur. Similem electrolysim 
alia. composita chemica patiuntur, st 
aqua miscentur. In isto eventu autem 
ulterius hoc mirum invenitur, quod, 
quaecumque substantia sic dissolvitur, 
semper moleculae parliales ex disso- 
ciatione ortae. tum positivae tum ne- 





De ulteriore compositione atomorum 149 


gaüvae quantitatem electricitatis gestant proportionalem valentiae 
suae, i. e. sic, ut univalentes unam certam quantitatem, bivalentes 
duas, trivalentes tres tales quantitates gestent, in exemplo igitur 
bivalens H, duas et bivalens SO, pariter duas (lex Faraday). Ex 
quo consequitur, exsistere minimam quandam quanlitatem electri- 
citatis, quae cum univalente atomo coniuncta sit et cuius tantum- 
modo integra multipla (2, 3, 4, non autem 1'/,, 15/,, 2'/,9) cum bi- 
valente, trivalente coniungantur, proinde electricitatem compositam 
esse ex minimis unitatibus, quae instar atomorum (univalentium) 
eum atomis corporum coniungantur (Helmholtz). 


9. ftadii cathodici (a Crookes 1879 detecti) Electra etiam 214* 
ab atomis corporum separari et sic manifestius percipi possunt. 
Si flumen electricum in. tubum aere evacuatum 1mmittitur (fig. 2), 
in parte, ubi flumen egreditur 
(Kathode), radü animadver- 
tuntur, qui ipsi quidem invi- 
sibiles sunt, attamen visibiles 
effectus in corporibus produ- 
eunt, in quae impingunt: ubi 
radii vitrum tubi feriunt, flu- 
orescenliam efficiunt, vitrum 
impulsibus suis calefaciunt, 
laminam metallicam iis ob- Rods 
lectam  candentem efficiunt, Fig. 2. 
levem rotulam impositam cir- 
eumagunt. Radii ex cathodo recta linea proficiscuntur, ut, sicut in 
fig. apparet, corpora iis obiecta (a) umbram sibi congruentem (b) 
proiciant. Praecipuum autem est, quod a eorpore negative electrico 
declinantur. Ex his colligitur, radios cathodicos esse flumen mini- 
marum particularum negative electricarum, quae celerrime, saepe 
fere cum celeritate lucis, volant. Particulae eandem massam sive 
pondus habere inveniuntur sicut quanta elementaria electrica in. 
electrolysi apparentia (1/1800 pars massae atomi H). Proinde sunt uni- 
tates electricae negativae sive electra ab atomis corporis separata. 

Similiter inventum est, radios roentgenianos ex metallo, in 
quod impingunt, electra rescindere. Etiam calefactione a me- 
tallis aliisque corporibus minimae partes electricae abscinduntur, 
quae cum radiis cathodicis spectata massa et copia electrica con- 
veniunt. 


Il. Radigactivitas sive spontanea eradiatio materiae, 215* 
quam primus Bequerel 1896 invenit. Quaedam elementa, 
Uranium, Thorium, Actinium, Ionium, Polonium, aliquantulum 
etiam Kalium et Rubidium, omnium autem maxime Radium 








") Quid sit atomus univalens etc., cf. 196. 

absque ulla vi vel excitatione extrinsecus illata continuo 
radios invisibiles emittunt. Quod sic corpora sine energia 
extrinsecus accepta continuo radios emittunt, novum fuit, 
non aeque radii ipsi, quorum saltem aliqui valde affines 
sunt aliis radiis iam antea detectis: Dudum enim notum 
fuit, praeter radios visibiles etiam invisibiles exsistere, qui 
variis effectibus se produnt. Huc spectant (praeter radios ca- 
loricos, ultraviolaceos et ultrarubros) praesertim radii ca- 
thodici et radii roentgeniani 1895 a Róntgen inventi. 


1. Iam igitur radii, qui ab elementis radioactivis emit- 
tuntur, non sunt omnes aequales, sed tria sunt genera: 
radii a, B, v. 

a) ,Radii «^, qui dicuntur, inter omnes sunt nu- 
mero longe plurimi; 1 gr. Radii in 1 sec. 3: 7X10?? par- 
ticulas a eicit. Radii «a consistunt in flumine proiectarum 
particularum corporalium positive electricarum. Nam per 
corpus positive electricum a via sua deflectuntur, ex quo 
perspicitur eas esse particulas -- electricitate praeditas et 
corporales. Eaedem particulae, si in corpus fluorescens 
impellunt, scintillas producunt, quae eliam numerari pos- 
sunt. lidem radii etiam effectus lucidos producere itaque 
visibiles effici et in tabulam photographicam proici possunt 
(C. T. Wilson). Constat, particulas « esse atomos Helii, 
elementi gasei; nam tum pondus earum idem est ac pon- 
dus Helii (4) tum spectrum congruit tum alia facta idem 
ostendunt. 

b) ,Radi 8^ sunt radii cathodici et consistunt in flu- 
mine electrorum (nam a corpore — electrico repelluntur). 
Saepe fere cum eadem celeritate moventur ac radii lucis. 

c) ,Radii x^ identici inventi sunt cum radiis roent- 
genianis.) Excitantur eo, quod particulae B intra elemen- 
tum radioactivum in propinquas moleculas magna vi im- 
pingunt. 


') Radii roentgeniani a nullo corpore magnetico sive electrico de- 
clinantur itaque se habent sicuti radii lucis et caloris, proinde sicut illi 
radii aetheris sunt, sed minimae longitudinis, ut facile lignum, corium, 
musculos penetrent. 

2. Praeter radios ex substantiis radioactivis etiam con- 
tinuo quoddam gasum egreditur, quod (in Radio) Emanatio 
appellatur. Emanatio per aerem se diffundit, corporibus 
propinquis insidet et per intensam refrigerationem (-120?) 
condensari itaque ab aere separari potest. Emanatio etiam 
ipsa radioaetiva est, sed post breve tempus sponte in 
novas subslantias se transformat: ex Emanatione egreditur 
primum Radium A, ex eo Radium B, deinde Radium C, 
D, E, F (- Polonium), postremo loco elementum, in quo 
nulla iam radioactivitas observatur, quod plumbum esse 
videtur. | 


Explicatio radioactivitatis. Factorum modo descriptorum, 
' tum radiorum emissorum tum Emanationis, haec datur ex- 
plicatio, primum a Rutherford proposita et nunc commu- 
niter recepta. In radioactivitate fit dissolutio atomt chemicae 
elementi radioactivi in partes minores. Particulae eradiatae a, 
quae identicae sunt cum atomis Helii, sunt partes consti- 
tutivae atomorum elementi, quae partes antea atomis in- 
erant et nunc Separantur. Pariter particulae p sive elec- 
tra ex atomis emissa erant partes earum constitutivae. 
Itaque atomi elementi radioactivi non sunt absolute indivi- 
sibiles, sed magis magisque, simul particulam a eicientes; 
ex atomis maioris massae ac ponderis in atomos minores 
transformantur, quae atomi minores novum corpus consli- 
tuunt, Emanationem illam, quae egreditur. Atomi Emana- 
tionis ipsae ulterius, iterum particulas a emittentes, in alias 
atomos se transformant. Quod pondera atomica clare osten- 
dunt: Radium 226, Emanatio 222 (— 226—4 [atoinus Helii]), 
Radium A 218, Radium B 214. Attamen non simul omnes 
atomi elementi hac ratione dilabuntur, sed singulis mo- 
mentis minima tantum pars, dum aliae longe plurimae im- 
mutatae manent; quo fit, ut per longum tempus non ob- 
stante radiorum et Emanationis emissione diminutio eius 
molis ac ponderis non sentiatur. Neque atomi dilabentes 
ipsae statim totaliter, sed partialiter tantum et successive 
dilabuntur, ut per gradus fiant Emanatio, Radium A, B etc. 
Etiam Radium ipsum nihil est nisi gradus transmutativus 
elementi Uranii, quod simili emissione particularum « 


216* 

per hos gradus dilabitur: Uranium I 238, Uranium II 234 
(- 238—4 [Helium]), Ionium 230, Radium 226, quod modo 
supra indicato ulterius dilabitur. 

Itaque vix dubium est, quin atomi chemicae elemen- 
torum radioactivorum ex minoribus parlibus seu subatomis 
compositae sint et quidem saltem ex atomis Helii et ex 
electris (sintne praeter has etiam aliae partes in atomo 
et sintne forte atomi Helii ipsae ulterius compositae, ex 
sola radioactlivitate deduci nequit). Ex hoc autem conclu- 
dendum esse videtur, etiam atomos aliorum elementorum 
similiter ex talibus particulis compositas esse, licet eradiatio 
earum non adsit vel saitem nondum observari possit. 


Dilapsus elementorum radioactivorum ila peragitur, ut partieulae « 
cum ingenti vi proiciantur sicut frusta proiecta in explosione facta. 
Quae sit causa hane ingentem vim subito excitans, ignoratur; sed sine 
dubio in atomis ipsis latet. Hac vi efficitur, ut particulae proiectae 
(a et B) alia corpora intrent, fluorescentiam efficiant et per concursum 
cum alis eiusdem elementi moleculis et atomis calorem producant. 
Revera Radium calidius est quam corpora circumstantia (1 gr. Radii 
per horam producit circ. 139 grammocalorias). 


III. Spectra elementorum. Si elementa in statu gaseo candentia 
effieiuntur et lumen eorum sic exortum per prisma (vel per can- 
cellos inflexorios n. 204 descriptos) transmittuntur, oritur spectrum 
singulis elementis proprium, non continuum, sed constans ex com- 
pluribus lineis distantibus diversi coloris, inter quae aliquae princi- 
pales luciditate eminent, e. g. in spectro H 5, in spectro He 7. Istae 
lineae oriuntur ex diversis radiis ex elemento venientibus, quorum 
nempe undulationes longitudine et numero (celeritate) differunt. 
Ex quo consequitur, intra atomum elementi diversas vibrationes 
fieri, proinde atomum non esse unum continuum, sed constare ex 
particulis minoribus diverse motis. 


IV. Dissolutio artificialis elementorum. Si radii « ex elemento 
radioactivo emissi in purum Nitrogenium immittuntur (Rutherford), 
per eorum impetum ex atomis N atomi H resecantur. Ergo atomi N 
in se continent atomos H tamquam partes constitutivas. Idem à 
pari de aliis elementis concludendum est. lidem radii « in purum N 
immissi ex atomis praeterea alias partieulas abscindunt, quae paulo 
maius pondus, nempe pondus 3 (4?) habent ideoque X, nominantur, 
Ergo atomi N etiam tales subatomos continent, quod proinde etiam 
de aliis concludi potest. Simili ratione alia elementa, ut B, Fa, Na, 
P artificialiter dissolvi possunt. 


!) Accuratius: resecantur nuclei atomorum H (n. 221). 

V. Systema periodicum elementorum. 5Si elementa chemica a 
primo (H; pondus 1) usque ad ultimum (Uranium; pondus 
2382) secundum pondus atomicum in serie collocantur, tota series 
in 8 ,periodos^ distingui potest, quarum singulae certos numeros 
elementorum comprehendunt, et quidem (fere) ita, ut, si istae octo 
periodi in octo lineis horizontalibus, una sub alia, collocantur, omnia 
elementa, quae deinde in eadem linea verticali stant, certa propor- 
tione similia sint speclatis praecipuis qualitatibus physicis et che- 
micis, valentia seu saturitate chemica, densitate, qualitatibus elec- 
tricis et spectralibus, modo, quo liquefiunt, et aliis (Mendelejeff 1869, 
Lothar Meyer 1870). 

Ex eo facto colligunt, certam conexionem esse inter diversas 
qualitates et pondus atomicum qualitatesque respondere ponderi 
atomico, et certam inter diversa elementa consanguinitatem inter- 
cedere. Hinc ulterius suspicantur, atomos chemicas esse forsitan 
diversa multipla earundem subatomorum. Multi nunc putant, quod 
etiam aliis factis indicari videtur (cf. n. 218), atomum H esse istam 
primitivam atomum. 


Ergo rationabiliter dubitari nequit, quin atomi ulterius 
ex minoribus partibus divisis componantur, inter quas nu- 
meranda sunt imprimis electra, quae in omnibus atomis 
inveniuntur, praeterea atomi He, H et X,, quae certe in 
multis atomis gravioribus et proinde probabiliter in omni- 
bus reperiuntur. 

Spectato hodierno statu scientiae non est improbabile 
el fortasse in annos clarius innotescet, omnes atomos ultimo 
ex duabus primitivis partibus seu protoatomis constare, ex 
atomis H positive electricis!), quae simul identicae sint cum 
unitatibus electricis positivis, et ex electronibus negative 
electricis. 


interna atomi structura nunc secundum hypothesim Autherford 
et Bohr ita describi solet, quae descriptio multis factis conspicuis 
mirum in modum comprobatur, attamen nondum omni obscuritate 
caret, Omnis atomus componitur ex nucleo (Kern) positive elec- 
trieo et uno vel pluribus electris negative electricis, quae, at- 
traclione electrica attracta, cum diversa, sed maxima celeritate in 
diversis, sed pariter relative maximis distantiis circa nucleum ro- 
tantur, sicut fere planetae circa solem gyrant. Si nucleus H instar 
globuli concipitur, radius huius globuli dicitur habere magnitudinem 
10-'5cm, radius electri autem magnitudinem 1:9.10-'5 em (radius 
totius atomi H habet magnitudinem 1075). 


'*). Ex nucleis atomi H (n. 221). 

Nuclei atomorum graviorum iterum coalescunt. sicut. radio- 
activitas aliaque facta demonstrant, ex minoribus parlibus, fortasse 
ultimo ex nucleis H. Nucleus continet certum numerum unitatum 
electricarum positivarum et quidem dimidium numerum ponderis 
atomici, e. g. O continet 16/2 unitates. Ut igitur atomus corporalis 
electrice neutralis sit (plerumque est neutralis), requiritur, ut circa 
nucleum positivum tot electra negativa rotentur, quot unitates 
electricae positivae in nucleo sunt ; si una desideratur sive rescinditur, 
tota atomus fit positive electrica (,positivus 1on*), si qua abundat, 
fit negativa. Electra etiam compositionem chemicam atomorum 
eificere videntur: inter nucleos positivos, e. g. H et O, intercedentes 
videntur attractione sua nucleos in compositionem ,chemicam"* co- 
pulare. Electra in atomis diversis modis moventur, quae motuum 
diversitas determinatur tum diversa totius atomi compositione et 
attractionibus intra eam vigentibus tum influxibus extrinsecus ad- 
venientibus, sicut fere motus planetarum per corpus centrale et 
sidera. circumstantia determinantur. 

A nucleo et partibus ei propinquis dependent pondus atomi- 
cum, numerus ordinis in systemate naturali elementorum (,Ord- 
nungszahl, Kernladung*), calor atomicus, proprietates radioactivae, 
spectrum róntgenianum, a partibus magis periphericis volumen 
atomi, qualitates chemicae et opticae. 


Art. 2. [nvestigatio philosophica de constitutione corporum 


Itaque factis empiricis constat, corpora ex partibus 
minimis divisis quantitative composita esse. His iam super- 
veniens cogitatio philosophica ulterius in internam sub- 
stantiae corporeae naturam inquirere conatur, num vires 


internas habeat, quomodo diversitas specifica corporum ex- 


plicanda sit, quomodo elementa in composito chemico per- 
maneant, et alia. De his rebus variae componuntur sen- 
tentiae. 

1. Dynamismus negans substantias corpora e viribus 
et quidem inextensis constare statuit; atomi sive subatomi 
vires simplices esse dicuntur. : 

9. Atomismus philosophicus composilionem atomicam 
defendit, sed insuper de atomis cerlam doctrinam philoso- 
phieam statuit a doctrina peripatetica diversam. 

3. Doctrina peripatetica docet, corpora esse veras sub- 
stantias extensas, viribus praeditas, compositas ex materia 
et forma substantiali. 

*S 1. De dyn&mismo 


Th.13. Dynamismus ille, qui corpora tantum in viribus iuextensis consistere 
ponit, admittendus nom est. | 


Declar. Hoc loco non moderatum et legitimum dyna- 
mismum spectamus, qui adversus sententiam kineticam 
corporibus vires internas attribuit (n. 151), sed illum im- 
moderatum, qui statuit, mundum corporeum e solis viribus 
iisque inextensis constare, quae in sensibus speciem appa- 
rentem corporum extensorum et qualitatibus instructorum 
producant. His viribus dynamistae plerumque omne sub- 
iectum substantiale denegant; praeterea sub nomine virium 
sive energiarum nunc saepe tantum actiones intellegunt. 
Hodierni dynamistae atomos admittunt, sed eas ,puncta 
dynamica* seu vires vel energias inextensas dicunt. 


Auctor praecipuus dynamismi Leibniz est (T 1716), qui mundum - 


ex entibus simplicibus, quae monades vocat, comppsitum esse docet; 
monades vero vires pure psychicas repraesentandi esse fingit, ut se- 
cundum Leibniz mundus aggregatum entium spiritualium mere imma- 
nenter agentium evadat. Ka»t corpora duabus viribus effici dicit, una 
repulsionis, altera contractionis; ,tantum aliqua primitiva attractio*, 
inquit, ,cum repulsione primitiva pugnans certum gradum impletionis 
spatii ideoque materiam possibilem facere potest.* !) 

Recentissima dynamismi forma est energismus. Eius defensores 
postulant, ut tantum energiarum mutationes et relationes inquirantur, 
describantur, in formulas mathematicas redigantur, ab hypothesibus 
autem de natura interna energiarum et corporum abstineatur; is!a 
enim incerta esse. Ab hac sententia, quae potius negativam quam 
positivam vim habet, ulterius ad positivam. assertionem progrediuntur, 
energias ultima constilutiva mundi esse, i. e. non exsistere substantias 
eorporeas extensas, sed solum energias, corpora esse complexus ener- 
giarum, etiam atomos el electra puras energias concipienda esse. 
Energismi praecipuus defensor nunc W. Ostwald est. Secundum energistas 
maleria est ,complexio certarum energiarum in spatio dispositarum", 
,energia est substantia universalissima*?), ,etiam materia nihil est nisi 
energia . . ah aliis energiae formis tantum qualitative et gradu diversa*?). 

* ,Es kann nur ,eine ursprüngliche Anziehung im Konflikt mit 
der ursprünglichen Zurücksto&ung einen bestimmten Grad der Erfuül. 
lung des Raumes, mithin Materie móglich. machen*. Metaph. Anfangs- 
gründe d. Naturwiss. Similiter alibi loquitur. — ?) W. Ostwald in variis 
operibus. — *) F. Auerbach, Die Weltherrin u. ihre Schatten* (1913) 23. 

Dicendum videtur: ,Maior pars philosophorum systematicorum 
post Kant notionem materiae dynamicam admittunt, quae saepe simul 
phaenomenologica est, quatenus materiam speciem apparentem habent." "). 


Demonst. Dynamismus corpora vires inextensas esse 
dicit, quae speciem apparentem corporum in nobis produ- 
cant, et his viribus plerumque subiectum substantiale de- 
negat. Atqui hae assertiones reicilendae sunt. Ergo dyna- 
mismus admittendus non est. 


Demonst. min. a) Corpora extensa realiter exsistunt, 
saltem ita, ut ultimae eorum partes vere extensae sint; id 
experientia docet (n. 56). Ergo corpora non sunt vires sim- 
plices, quae solum apparentiam corporum producant. 


b) Vires sive energiae sine subiecto substantiali esse 
non possunt. Etenim vires aut in se stant aut non. Si 
prius verum est, ipsae vires sunt substantiae, si posterius, 
supponunt saltem substantias, quae earum principia et sub- 
lecta sint. — Sed reapse vires ut tales, energiae, activi- 
tates non in se stant, sed in conceptu suo relationem ad 
subiectum continent; vires enim alicuius sunt, neque actio 
est, nisi aliquis agit. 

c) Praeterea, si vires simplices sunt et inter se distant, 
in distantiam agunt. Sed actio in distans a multis saltem 
reicitur. 

Ceterum hoc in dynamismo approbandum est, quod 
corporibus vires non denegat neque omnia ad solos motus 
reducere conatur sicut atomismus mechanicus, de quo infra 
agetur. 


*S 2. De atomismo philosophico 


Atomismus philosophicus non solum corpora ex mole- 
culis et atomis (et subatomis) constare docet, sed de iis 
insuper cerlam doctrinam philosophicam a peripatetica di- 
versam statuit. Variae species atomismi philosophici distingui 
possunt. 

') RH. Eisler: ,Bei der Mehrzahl der philosophischen Systematiker 
nach Kant herrscht ein dynamischer Materie-Begi:iff, der vielfach zu- 


gleich phünomenologisch ist, indem die Materie als Erscheinung . .. 
betrachtet wird." Wórterbuch der philos. Begriffe? I] 754. 

a) Non pauci atomos simplices seu inextensas et ab- 
solute indivisibiles esse volunt; qui ideo realitatem corpo- 
rum extensorum negare debent. De bac sententia n. 56 
tractatum est. 

b) Alii atomismwum hylozoicum defendunt imaginantes, 
omnes atomos et corpora esse animata, immo viribus psy- 
chicis perceptionis et appetitionis praedita (panpsychismus). 
Id propterea propugnant, ut discrimen sive ,dualismus* 
inter mundum organicum et anorganicum auferatur, vel 
ut aclivitas teleologica rerum naturalium explicetur, vel ob 
alias rationes. Haec est doctrina imaginationis, nullis ar- 
gumentis demonstrata, sed clarae experientiae contraria ; 
de ea infra agetur. 

c) Alii ponunt, atomos omnibus viribus carere solisque 
motibus instructas esse. Hic dicitur atomismus mechanicus. 

d) Alii denique quendam atomismum moderatum  de- 
fendunt, affirmantes, alomos (et subatomos) esse vere ex- 
tensas, diversis viribus ac qualitatibus instructas, sed neque 
ex materia et forma (peripatetica) compositas neque ullo 
modo substantialiter mutabiles, ut etiam, quando diversa cor- 
pora chemice composita conslituant, substantialiter penitus 
immutatae maneant. tantumque per varium situm, mutuam 
attractionem et actionem inter se copulentur itaque nova com- 
positi phaenomena producant. Atomos in composito ita 
penitus immutatas manere, non vero, ut docet doctrina 
peripatetica, novas formas substantiales induere, his potis- 
simum rationibus demonstrare conantur: o) Plurimae qua- 
litates elementorum, ut pondus, calor specificus, qualitates 
electricae, radioactivitas, valentia chemica in composito 
permanent. Si quae qualitates vehementius mutatae appa- 
rent, tales mutationes apte declarari possunt ex mutata 
 aelivitate virium atomicarum valde efficaci multoque effi- 
caciore quam activitas communis virium, quas in natura ob- 
servamus, ideo mutatio ipsarum .virium elementi sive sub- 
stantiae elementi necessaria non est. B) Eadem elementa in 
dissolulione chemica ex composito egrediuntur, quae antea in- 
trarunt, ut igitur elemenla immutata permansisse videantur. 

Paulo plura de atomismo mechanico dicenda sunt. 

Th.14. Atomismus mechanicus, qui dicit, corpora ex atomis solo motu praeditis 
constare, admittendus non est. 


Declar. Atomismus mechanicus atomos ita describit: 
a) Atomi carent viribus internis et subiecta solorum motuum 
sunt, ideo atomi diversorum elementorum non substantia- 
liter, sed tantum accidentaliter differunt, videlicet motibus. 
Omnes qualitates eventusque corporales et ipsae ,vires* 
altractionis, repulsionis, affinitatis aliaeque solum motus 
oscillatorii, undulatorii, circulatorii et motuum ab una re 
in aliam transíationes sunt (,massa et motus*). b) Ideo 
corpora composita, v. g. aqua, adamas et graphitum, gly- 
cerinum et nitroglycerinum (Dynamit), ita ex elementis 
oriuntur, ut atomi, substantialiter non diversae, tantum 
vario numero et situ congredientes motus suos varie com- 
misceant et in mutuum temperamentum redigant; et solutio 
chemica in eo tantum consistit, quod elementa motus sibi 
proprios pristinos iterum recuperant. 

Propensio et tendentia ad atomismum  mechanicum 
sequendim et defendendum apud hodiernos physicos et 
ehemicos admodum frequens est. 

Sed superfluum est animadvertere, atomismum mecha- 
nicum non necessario maíterialismum esse. Per se enim 
tantum ad corpora anorganica refertur. Attamen materia- 
lismus evadit, si insuper anima negata omnem vitam me- 
chanice declarare conatur. 


Demonst. a) Corpora v?res sibi énhaerentes habent. 
Nam constanter certa genera effectuum producunt ideoque 
etiam potentiam ad eas producendas i. e. certas vires habent. 
Vires autem in solis motibus consistere. non possunt. Et- 
enim ca) intellegi nequit, quomodo vires cohaesionis, affini- 
tatis. aliaeque, quibus corpora eorumque partes attrahuntur 
et colligantur, vel vis resistendi in solis motibus consistere 
queant. Q8) Motus, quos atonmistae admittunt, continuo fiunt; 
quod autem fit et producitur, vim supponit (n. 152). 

b) Atomismus mechanicus diversitates specificas cor- 
porum declarare nequit. Nimirum species substantiarum 

córporearum, quae ex iisdem 90 speciebus atomorum. seu 
potius ex multo paucioribus generibus subatomorum com- 
positae sunt, definitas naturas habent, quae singulae suos 
lypos constanler servant. Adamas et graphitim, aqua et 
glycerinum definiti typi sunt magno discrimine distantes, 
lidem constanter redeunt et stabiliter non obstantibus ex- 
ternis agitationibus et influxibus iidem manent. Atqui talis 
diversitas specifica declarari difficulter potest, si atoini sive 
potius subatomi substantialiter plane aequales sunt omnibus- 
que viribus carent atque tantum in diversis corporibus 
diversum situm motumque habent. Nam quia in localibus 
dispositionibus et motibus necessario magna mutabilitas 
invenitur, si non cum interna atomorum diversitate cohae- 
rent, declarari non potest, cur tanta cum perseverantia iidem 
semper typi inveniantur et contra influxus externos con- 
stànter conserventur. | 

c) Neque atomismus mechanicus definitam diversam- 
que affinitatem chemicam explicare potest, i. e. cur tantum 
haec cum his elementis et quidem secundum certos nu- 
meros atomorum coniungi possint. Si enim certa affinitas 
et valentia tantum in certo motu atomi elementaris, nulla 
interna vi regulato et conservato, consistit, quatenus hic 
motus facile cum motu alterius atomi conspirare potest, non 
apparet, cur non omne elementum cum omni alio componi 
queat, maxime in statu gaseo, in quo mutua motuum exae- 
quatio facilis est. Neque apparet, cur non quilibet numerus 
atomorum unius elementi cum quolibet alterius invicem suos 
motus sensim exaequare possint. 

d) Declarari nequit, cur in resolutione chemica iterum 
eadem elementa egrediantur, quae antea compositum in- . 
gressa sunt, et quidem in eadem proportione. In composito 
enim suos proprios motus propler mutuam exaequationem 
amiserunt. . 

e) Neque atomismus mechanicus wllis argumentis soli- 
dis demonstratur. Ratio praecipua huius doctrinae haec 
fere est, quod rerum naturalium periti saepe tantum ma- 
teriam, motum et ea, quae videri et mensuris operationi- 
busque mathematicis tractari possunt, apprehendere va- 

lent, alia autem, veluti vires, qualitates, formas substan- 
tiales vix satis concipere queunt. 


S 3. De doctrina peripatetica 


Doctrina peripatetica de constitutione corporum Ari- 
stotelem praecipuum auctorem habet. Eadem postea a doc- 
toribus scholasticis recepta est et adhuc in philosophia 
neo-scholastica proponitur. Docet, omnia corpora, sive 
elementa sive chemice composita sunt, ex duplici. parte 
substantiali coalescere, una parte plane indeterminata, 
materia prima, quae in omnibus corporibus eadem sit, al- 
tera parte determinante, quae in variis speciebus diversa 
sit et forma substantialis appellatur. 


Quae modo diximus, praecipua sunt, quae peripatetici 
antiqui de constitutione corporum docent. Sed praeterea 
quaedam alia admiserunt, quorum falsitas nune comperta 
est quaeque ex imperfecta inquisitione naturae originem 
ducunt. V. g. docuerunt, corpora terrestria a caelestibus 


essentialiter differre; quatuor elementa esse, ignem, aerem, 


aquam, terram, e quibus omnia composita sint; singulis 
elementis competere proprium locum, ignem et aerem in 
sublime, terram vero et aquam deorsum ferri; quatuor 
esse qualitates primas, humidum, siccum, calidum, frigi- 
dum et ex eorum mixtione alias qualitates oriri. 

Haec monent, ne etiam capita illa principalia supra 
commemorata, quae antiqui de natura corporum proponunt, 
recipiamus sine diligenti examine. Etenim si generatim 
verum est, quod philosophia scholastica monet, cognitionem 
humanam ab experientia inchoandam esse, maxime verum 
id est, si de corporum natura agitur. lam vero experien- 
tiae apparatus et copia, quae in his rebus nunc praesto 
est, permulto maior et exactior est modica illa experientiae 
copia, quae veteribus praesto fuit. Per complura enim 
decennia et saecula ingeniosa de rebus naturalibus studia 
et inventiones factae certaeque veritates perspectae sunt, 
quas veteres ignorarunt neque scire potuerunt. Hine quae- 
stio. proposita multo nunc implexior effecta est, quam an- 

tiquis videbatur, et in ea solvenda diligenter hodierna phy- 
sica et chemia consulendae sunt. 

Nihilominus certum est, in doctrina peripatetica mul- 
tum veritatis perennis inesse eamque ideo tantum a mo- 
dernis neglegi, quia ignoratur et ob defectum conceptuum 
philosophicorum satis aestimari non potest. Propterea 
licet non in omnibus capitibus certa dici possit, quia tamen 
in philosophia scholastica magnae auctoritatis est et aliqua 
eius capita, maxime quod organismos et hominem attinet, 
certa vel immo cum fide conserta sunt, uberius exponenda 
est. Primum igitur doctrinam declarabimus, deinde de eius 
veritate iudicium feremus. 


I. Quid doctrina peripatetica doceat 


Doctrina asserit, omnia .corpora composita esse ex ma- 
teria. prima et forma substantiali ad. unam substantiam, 
materiam primam esse unam et aequalem in omnibus cor- 
poribus eamque iis tribuere, ut sint corpora, formam autem 
in diversis corporibus diversam esse et corporibus tribuere, 
ut sint talia corpora specifica; aurum et argentum per com- 
munem materiam primam esse corpora et inter se con- 
venire, per suas diversas formas autem esse aurum et ar- 
gentum et differre. Haec doctrina etiam nomen hylemor- 
phismi (bn materia, uop«qn forma) accepit. 

Veteres, cum hanc compositionem statuerent, simul 
corpus continuum esse (poris utique interrumptum) cense- 
bant.! Nobis, quibus corpora discreta esse videntur, in 
doctrina peripatetica recte concipienda et applicanda tantum 
de partium ultimarum compositione ex materia et forma 
cogitandum erit, ut infra explicabitur. 


!) Plerique tantum corpora terrestria ex materia et forma com- 
posita esse tenebant, corpora autem caelestia a tali compositione immunia 
seu ,simplicia". (essentialiter) esse censebant, quoniam numquam muta- 
tionem substantialem subirent, sed semper eadem manerent. Id Aristo- 
teles expresse docet, e. g. Met. I 9 (991a 10), VIE 4 (104£b 7), XI 1 
(1069 b 24), ib. 2 (1069a 31); De caelo III 1 (298a 26). Putabant 
corpora caelestia a terrestribus essentialiter diversa esse. Quae sen- 
tentia nunc relicta est. Nullibi enim tale discrimen apparet et analysis 
spectralis ostendit, spectra ideoque compositionem chemicam stellarum 
cum corporibus terrestribus congruere. 

11 

Aristoteles, primus auctor, doctrinam de materia el forma non ex 
accurata et ampla naturae observatione, sed ex obvia potius rerum 
consideratione hausit. Observavit artificiales mutationes rerum eo fieri, 
quod aliquod subiectum sive materia novam formam. accipit, e. g. aes 
formam statuae, lapides et ligna formam domus. Hinc etiam omnes 
mutationes rerum in natura docet ex eo declarandas esse, quod adsit 
duplex principium, materia sive subiectum, quod recipiat, et forma 
sive determinatio, quae recipiatur; illam esse potentiam, hanc vero 
actum.  Admittit autem, in corporibus non solum mutationes acciden- 
tales, sed etiam substantiales fieri, et quidem non tantum in corpori- 
bus organicis, quae certe substantialiter mutantur, quando in morte 
anima privantur, sed etiam in anorganicis, quando e. g. ex elementis 
corpus chemice compositum oritur, ubi hodiernus atomismus philoso- 
phicus tantum mutationem accidentalem admittit docens solum mutari 
atomorum situm mutuamque actionem ac reactionem. Ex his Aristo- 
teles deinde concludit, omnem substantiam corpoream ex materia et 
forma substantiali compositam esse. ,Tó vyiyvópevov üxav áei ouvOetÓv 
or... líiyvverav ünav Ex 1€ t00 Óznoxeii£voo xai tfj nopenz.* (,Omne, 
quod fit, semper compositum est .. Omne fit ex materia et forma." 
Phys. 1 7 [190b 11]. Attamen mutationem substantialem corporum 
anorganicorum non demonstrat, sed simpliciter, utpote a plerisque 
phitosophis antiquis admissam, manifestam esse assumit. 


Materia prima. 1. Definitio materiae primae. Nomine 
materiae omnes intellegimus subiectum corporeum sive ex- 
tensum, quod qualitatibus sensibilibus subiacet iisque de- - 
terminatur, veluti marmor, quod figuram Mercurii habet.!) 
Materia autem a peripateticis in primam et secundam di- 
viditur. 

Materia prima (Aristoteles: 5An, vel zporn $n) intel- 
legitur substantia incompleta ex se indeterminata, quae cum 
alia parte substantiali determinante, quae forma dicitur, ad 
unam per se substantiam corpoream componitur. Materia 
prima ,substantia' est, non accidens; sed substantia ,in- 
completa* vel partialis est, quia ex natura sua ad compo- 
sitionem cum alia parte substantiali ordinatur. ,Ex se in- 
determinata' dicitur, i. e. (praeter extensionem impenetra- 
bilem, pondus et inertiam, quae ad omnem materiam per- 
tinent) nullam, neque substantialem neque accidentalem, 


') Inde vox materiae translata est ad significandum quodcumque 
subiectum determinabile seu illud, e quo aliquid fit, eique generatim 
forma opponitur. Ita multitudo hominum materia societatis, vinculum 
vero morale, quo iunguntur, eius forma dicitur. 

determinationem specificam sive qualitatem habet. Ex se 
igitur neque cera neque ferrum neque alia substantia spe- 
cifica est, neque alba neque nigra neque alia accidentali 
qualitate specifica determinata est; attamen haec omnia 
fieri et esse possunt et quidem per formam substantialem. 
Denique materia prima ,cum alia parte determinante, quae 
forma dicitur, ad unam substantiam corpoream componitur. 
Indiget enim determinatione substantiali eamque per for- 
mam realiter distinctam accipit. Cum forma ita componi- 
tur, ut ex utraque una substantia certae speciei, velut 
aqua, oriatur. 

Ideo Aristoteles ait: ,^éyo 9' Anv ij xa9' aóthv unte ti prre 
xocóv unte dÀAAo un9&v Aéyetoi, olo picto: xó v^ (Met. VI3 [1099 a 20]). 
Dico autem materiam, quae per se ipsam neque quid [i. e. sustantia 
completa] neque quantum neque aliud quippiam dicitur, quibus ens 


determinatur [i. e. in certa specie collocatur].! Vocat eam ,zpóÀtov 
$noxeinevov^, primum subiectum, ex quo aliquid fit. 


Materia prima igitur subiectum formae substantialis 
est, quippe quam recipit. Proinde ad eam se habet sicut 
potentia (passiva) ad actum et quidem actum primum, quia 
per formam in esse substantiali sive in esse primo, non 
tantum in accidentali, completur vel actuatur. Compositum 
ex materia prima et forma subiectum accidentium est ideo- 
que materia secunda vocatur; accidentia enim, quibus sub- 
stantia ultra esse substantiale determinatur, actus secundus 
nominantur. 

9. Proprietas materiae primae praecipua haec est, ut sit 
radiz quantitatis localis et eorum omnium, quae cum quan- 
titate necessario conexa inveniuntur, ut impenetrabilitatis, 
ponderis, inertiae. Quantitas enim localis omni corpori con- 
venit, non quatenus est huius vel illius speciei, sed qua- 
tenus corpus sive materia est. Ergo est proprietas cor- 
poris ut talis; proinde, sicut omnis proprietas, ex substantia 
sua resultat et quidem ex illa eius parte, quae omnibus 
corporibus communis est et per quam sunt corpora, ex 
materia prima, non vero ex forma. 

Praeter alia etiam hoc proprium esse materiae dicitur, quod 
materia appetat formam"!), quatenus nempe ex natura sua ad unio- 


!) Aristoteles, Phys. I 9 (192a 17 ss.). 
11* 

nem cum forma ordinata sit. Sic materia aequaliter omnes formas 
appetit, non magis perfectiores quam imperfectas. Attamen, quia mter 
species corporum progressus est, ut materia per species imperfectas 
ad perfectiores assurgat usque ad hominem, e. g. per aquam ad 
herbam (aqua nutritam), ex herba ad bovem (herba nutritum), ex bove 
ad hominem, ideo veterum sententia dixit, materiam in omnibus 
mutationibus id quasi appetere, ut evadat homo. 

3. Materia prima pura potentia dici solet (ab Aristotele 5vva- 
gu& óv). Hoc verbum recte intellegatur. Non enim putandum est, 
materiam primam esse quoddam mere possibile vel nullam habere 
propriam entitatem; secundum doctrinam enim peripateticam vere 
exsistit et omne exsistens entitatem habet. Sed materia prima 
tantum est in potentia ad esse completum, tum ad primum tum 
ad secundum. 

Thomistae putant (cum Caietano, Ferrariensi, Capreolo, Silv. 
Mauro), materiam primam etiam hoc modo puram potentiam esse, 
ut ezsistentiam propriam non habeat et tantum per exsistentiam 
formae exsistat. Haec sententia supponit, inter essentiam et ex- 
sistentiam distinctionem realem esse. Qui hanc opinionem non 
admittunt!), docent, materiam primam suam propriam exsistentiam 
habere realiter identicam cum sua essentia vel realitate. 

Disputant etiam, utrum materia prima sime forma exsistere 
absolute possit. Naturaliter certe exsistere non potest; sine forma 
enim quoddam penitus incompletum, nullius finis obtinendi capax 
esset. Sed schola thomistica insuper tenet, materiam ne absolute 
quidem sine forma divinitus conservari posse; neque aliud dicere 
potest, quia supponit, materiam primam exsistentiam propriam non 
habere, sed per exsistentiam formae exsistere. Attamen alii cum 
Scoto, Suaresio contrarium tenent. Neque immerito. Habet enim 
materia propriam realitatem eamque fortiorem quam accidens; si 
igitur non repugnat accidens separatum exsistere, neque absolute 
repugnare videtur materiam primam solam exsistere. 


De forma substantiali. 1. Definitio formae. Forma in usu 
philosophico generatim illud dicitur, quod aliud determinat 
seu in certa specie collocat. Sicut enim per formam cor- 
poralem materia marmorea determinatur, ut sit haec statua, 
ita omne, quod aliud determinat, forma vocari solet. Forma 
dividitur in substantialem et accidentalem. Itaque forma 
substantialis est substantia incompleta materiam complens in 
esse substantiali. Formae igitur cum materia prima commune 
est, ut sit substantia incompleta sive pars substantialis, 
differt vero a materia, quia non est pars indeterminata et 


') Cf. Ontol. n. 93. 

determinabilis, sed determinans. Ideo ad materiam se 
habet sicut actus ad potentiam, et corpora specifica diversa 
per formas suas differunt. 

Aristoteles formam vocat eiboc, uoper (vel Móyoz). "YÀu ab eo 
5óvapi dicitur, sed £lóoz est évreAéyeia (actus) vel £vépyeis : ,£oni 5^5 
u&v OAn Süvapgic, ró 5' tibog évreAégeig*, (De an. II 1 [412a 9] et 
passim). 

2. Proprietates formae praecipuae hae sunt: a) Forma est 
radix proprietatum specificarum corporis. Nam sicut materia 
corpori tribuit, ut sit substantia materialis, ideoque radix 
quantitatis est, ita forma ratio perfectionis specificae cor- 
poris ideoque radix qualitatum specificarum est, e. g. co- 
loris, qualitatum electricarum, praesertim vero virium.!) 

Quia substantiae per vires in certos fines obtinendos 
ordinantur, haec arbor in hos, alia in alios fructus produ- 
cendos, forma etiam ratio activitatis finalis est. Denique 
quia forma naturae corporeae determinationem specificam 
tribuit, etiam leges naturae, ex diversa rerum essentia re- 
sultantes, in forma radicantur. 

, Ev tfj OAn*, inquit Aristoteles, ,10 &àvayxaiov, to 9' oó Évexa &v 
tp AóYo* (Phys. II 9 [200a 14]) ,Tüs uév yàp OÀns tó aáoyew éoii 
xai 1Ó »uveicOQa: TO bi »iveiv xal moieiv &t£pag ovvausoc* (De gen, 
et corr. 1I 9 (335 b 39]). 

b) Forma educitur de potentia materiae. Nam formae 
omnes (excepta anima humana) in esse suo a materia 
pendent, eius sustentatione indigentes; idcirco etiam in fieri 
a materia pendent, quatenus materia etiam ad earum pro- 
ductionem ut subiectum sustentans concurrit. Itaque for- 
mae non tantum in» materia, sed ex materia fieri seu ,educi 
de potentia materiae* dicuntur. Propterea non est opus, 
ut formae a Deo peculiari subtractione conservationis divinae 
annihilentur, sed eo solo pereunt, quod a materia susten- 
tante separantur, quando scilicet totum compositum disso- 
lutione corrumpitur; si animal brutum occiditur, anima a 
materia solvitur ideoque perit, quia sine materia esse nequit. 
Excipitur sola anima humana spiritualis, quae a materia 





!) Hoc sensu, ut S. Thomas dicit, corpus ,non agit ralione ma- 
teriae, sed ratione formae, quae est actus et actionis principium". 
4 sent. d. 12 q. 1 a. 2 sol. 1. 


235 


€ 


236 


237 


238 


239 


166 De conslitutione corporum 


non pendet ideoque in materia quidem, sed non ex materia, 
verum ex nihilo producitur per creationem. 

Forma etiam ex partibus integrantibus composita esse 
potest; immo, si anima humana et fortasse animae per- 
fectiorum animalium excipiuntur, forma semper integraliter 
composita esse et materiae coextendi videtur. 


Doctrina veterum scholasticorum etiam haec asseruit: 1) materiam 
non recipere formam perfectiorem, nisi prius transierit per formas 
imperfectiores; v. g. antequam rationalis anima humana infundatur, 
embryum humanum vivere primum anima mere vegetativa, deinde 
sensitiva. ,Quanto aliqua forma", inquit S. Thomas, ,est nobilior et 
magis distans a forma elementi, tanto oportet esse plures formas inter- 
medias."') Id asserebant, quia materiam paulatim disponendam esse 
affirmabant, et quod ,natura non transeat ab extremo in extremum 
nisi per medium*?). 2) Simile de descensu formarum docebant; ideo 
corpus humanum non subito, sed per formas cadavericas ad elementa 
relabi asserebant. 

Haec opinio, licet absurda non sit, demonstrata tamen, saltem 
quod primum punctum attinet, minime censeri potest. Communior 
nunc inter catholicos sententia tenet, in embryo humano ab initio 
statim animam rationalem infundi. 


De privatione. Peripatetici praeter materiam. et formam cum Ari- 
stotele tertium principium commemorare solent, privationem (orépnoic). 
Haec privatio hic intellegitur carentia formae in materia. Videlicet 
quando materia formam recipit (in ,generatione* corporis) materia 
transit à privatione formae ad eius acquisitionem. Ergo privatio formae 
supponitur, ut forma accedere et compositum fieri possit. ldeo pri- 
vatio corporis príncipium in fieri nuncupatur, quia aliquomodo ad fieri 
corporis concurrit. Sed principia corporis in facto esse seu corpus 
constituentia tantum sunt materia et forma. 


De unione materiae et formae. Unio inter materiam 
et formam est unio utriusque ad wnam substantiam sive 
naturam. l. e. materia et forma ita inter se uniuntur et 
coalescunt, ut ex utroque oriatur unum novum esse sub- 
stantiale novis qualitatibus instructum et unum principium 
agendi novis viribus praeditum. Partes enim ut potentia 
et actus invicem pervadunt suamque perfectionem unione 
entitativa ita inter se communicant, ut, licet realiter di- 
stinctae maneant, tamen ex utraque realitate oriatur non 
tam materia et forma, quam potius materia informata, tale 


) C. gent. II 89. — ?) Albertus M., De animal. II 1, 1. 

corpus. Ex hac intima communicatione novae proprietates 
efflorescunt, non singulis componentibus seorsum conveni- 
entes, sed utrique communes. Nihilominus verum manet, 
radicem proprietatum formam esse. 

Itaque materia et forma non tantum dynamice uniun- 
tur, quatenus in eundem effectum producendum vires con- 
ferunt, sicut equi currum trahentes, vel quatenus una in 
aliam agit sicut corpora inter se attrahentia; id enim non 
sufficeret ad unam naturam ex duobus faciendam. Neque 
unio tantum in praesentia utriusque in eodem loco con- 
sistit; non enim propterea iam entitative in unum esse 
coniunctae essent. 


Inquirunt ulterius, sitne unio inter materiam et forimam forma- 
liter spectata seu ipsum ,unitum esse" peculiaris realitas necne. 

Suarez, Lugo aliique putant, eam esse modum realem substan- 
tialem materiae et formae superadditam. Ratio horum haec est: unitum 
esse est aliquid reale; sed non idem est ac materia et forma, quia 
eaedem etiam non unitae esse possunt. Ergo est entitas accidentalis, 
Et quidem entitas modalis est, cuius scilicet totum esse in contingente 
modificatione alterius (nempe in uniendo) consistit et proinde separata 
ne absolute quidem exsistere potest. Modus autem substantialis dicitur, 
non quia substantia est, sed quia ad substantialem corporis constitu- 
tionem pertinet. Ad obiectionem: si unio modus realis esset, materia 
et forma non immediate unirentur, respondent: nihilominus immediate 
uniuntur, quia unio non est zd, quod uniendum est, sed id, quo unio 
fit; est scilicet ipsum uniri. 

Alii autem a tali unione realiter distincta (vel generatim a modis 
realibus statuendis) abstinent. Isti affirmant, unionem nihil realitatis 
praeter materiam et formam esse.!) 


*De transmutatione corporum. Restat exponere, qua 
ratione secundum peripateticos transmutatio unius corporis 
specifici in aliud fiat seu quomodo ex elementis composita 
chemica (,mixta* a veteribus dicuntur) vel etiam ex sub- 
atomis atomi oriantur et quomodo composita iterum in 
elementa solvantur. 

Quando ex elementis, velut ex H, O, N, composita, ut 
H50, N,0,, N50;, oriuntur, hodiernus atomismus affirmat, 
atomos in se substantialiter immutatas manere et solum 
diversos ad invicem accipere situs, motus, actiones et re- 
acliones, itaque non mutationem substantialem subire, sed 


!J Cf. Ontol. n.361. Cf. etiam supra de ubicatione n. 65. 

tantum accidentalem. Doctrina autem peripatetica asserit, 
omnia corpora specifice diversa ab invicem formis substan- 
tialibus, proinde interna entitate substantiali differre; ideo- 
que affirmat, quando ex elementis composita et ex com- 
positis iterum elementa oriuntur, mutationes substantiales 
fieri. Haec mutatio saltem in eo consistere debet, quod 
in compositione ad elementa nova compositi forma advenit, 
in resolutione autem eadem ab elementis aufertur (vocemus 
eam mutationem substantialem minorem). Controversia est, 
utrum in co:npositione elementa etiam propriis suis formis 
exuantur et usque ad materiam primam denudentur (voce- 
mus eam muliationem substantialem maiorem), cum qua 
materia prima deinde compositi forma tamquam unica se 
uniat, an vero elementa suas formas retineant et forma 
compositi tamquam superior forma superveniat, ut igitur 
in eadem materia complures formae esse possint. 

Ratio dubitandi antiquis iam minime ignota, nunc 
autem multo validior haec est, quod elementa in compo- 
sito minime penitus disparere, sed aliquo modo permanere 
conspiciuntur non solum quoad sua pondera, sed etiam 
quoad alias qualitates. De hac re duplex sententia est: 


Prima sententia permanentiam elementorum omnemque 
pluralitatem formarum negat, affirmans unam tantum in 
omni corpore formam esse, a qua materiae primae omnis 
determinatio conferatur; si igitur in compositione forma 
compositi adveniat, affirmat formas elementorum tolli seu 
mutationem substantialem maiorem fieri. E.g. in homine, 
ait, non per alias formas prius materiam ad carnes, nervos, 
ossa determinari et deinde haec omnia per animam super- 
venientem vitam accipere, sed unicam animam totam deter- 
minationem tribuere, tum ut materia evadat tale corpus 
organisatum, tum ut vivat. Eam sententiam proponunt 
S. Thomas, Suarez et multi alii. 

Si interrogantur, quomodo igitur fiat, ut tamen pro- 
prietates elementorum in composito appareant, respondent, 
elementa seu eorum formas in composito virtualiter per- 
manere, quatenus maneant earum qualiiates, sed in mutuam 
harmoniam seu ad quasdam qualitates medias redactas ac 

modificatas. Quando compositio fit, aiunt, elementa uni- 
enda antea in se invicem agunt suasque qualitates oppo- 
sitas ad quoddam aequilibrium reducunt et deinde, quia 
propriae formae cum his qualitatibus mutatis non iam co- 
exsistere possunt, loco earum novam compositi formam 
producunt; in resolutione autem primo (per causam ex- 
ternam) hoc aequilibrium turbatur et pristinae qualitates 
elementorum reproducuntur, quae deinde, forma compositi 
eiecta (quae cum his qualitatibus simul esse nequit) formas 
suorum elementorum producunt. 

Secunda sententia docet, elementa manere in composito 
tantumque eorum qualitates seu potius actiones et reac- 
. tiones certa ratione modificari, proinde in eadem materia 
complures formas simul adesse posse; in composito igitur, 
affirmat, formas elementorum permanere iisque formam 
compositi supervenire tamquam altiorem determinationem, 
quae deinde in resolutione simpliciter recedat, seu tantum 
fieri mutationem substantialem minorem. Hanc sententiam 
magis magisque scholastici hodierni approbant doctrinam 
peripatelicam cum physica et chemia hodierna conformare 
studentes, ex antiquis autem inter alios Albertus M. eam 
defendit et Toletus, Lugo aliique probabilem habent. Eidem 
ex parte plerique vel certe multi ex veteribus accedunt, 
qui saltem in viventibus et speciatim in homine complures 
formas ponunt, unam (vel multiplicem) subordinatam, quae 
materiae conferat perfectionem corporalem organisatam 
(llam, quae ferme in corpore defuncti remanet) quamque 
schola scotistica ,formam corporeitatis^ vocat, alteram su- 
periorem, animam, quae tali corpori vitam tribuat; illam 
aiunt formaliter permanere sub anima, in morte autem 
animam simpliciter recedere. 

Sententia complures formas in homine admiltens ante 
3. Thomam fere communis fuit. Postea auctoritate S. Doc- 


! Ita. docet Aristoteles, De gen. et corr. I 10 (397 b 22), 1I 7 
(334b 8). ,Neque dicendum*, ait S. Thomas, ,quod totaliter corrum- 
puntur, sed quod manent virtute, ut Aristoteles dicit; hoc est, in quan- 
tum manent accidentia propria elementorum secundum aliquem modum, 
in quibus manent virtutes elementorum.* De anima q. 9 a. 10. Cf. 
1 q.76 a. 4 ad 4. Uberius S. Thomas haec exponit in opusc. ,De mix- 
lione elementorum ad Magistrum Philippum*. 

toris effectum est, ut contraria sententia magis magisque 
reciperetur; deinde Suarez multum ad eam divulgandam 
contulit. Sed opposita sententia semper defensores habuit 
et numerus eorum progrediente tempore auctus est.!) Quid 
Aristoteles de hac re doceat, dubium est et inter commen- 
tatores semper in utramque partem disputatum est.?) 
Permanentia elementorum, et pluralitas formarum probabilior 


dicenda est. 

1. Hodierna physica, chemia, physiologia valde probabi- 
liter ostendunt, quando elementa eompositionem ineunt, eorum 
qualitates internas, plerasque saltem, easdem permanere nec 
opus esse mutationem earum admittere. Ex quo etiam pro- 
babile esse sequitur, neque substantiam seu formam elemen- 
torum in aliam mutari, sed permanere. Nam si qualitates in- 
ternae non mutantur in alias oppositas, neque natura substan- 
tialis sive forma, ex qua proveniunt, in aliam mutari videtur. 

Imprimis multae qualitates elementorum in composito semplt- 
citer manent. Elementa non solum pondus atomicum in composito 
retinent, sed etiam radioactivitatem, valentiam chemicam, qualitatem 
electricam ; qualitas electrica compositi accurate componitur ex qua- 
litatibus elementorum. Simile de calore specifico dicendum est. 
Calor specificus dicitur quantitas caloris requisita ad 1 gr. alicuius 
corporis uno gradu temperaturae augendum, et est diversus in di- 
versis corporibus; iam vero calor specifieus totius moleculae ex ad- 
ditione calorum specificorum atomorum resultat, qui igitur in atomis 
non mutantur. 

Factum illustre sunt spectra roentgeniana. Radii roentgeniani 
oriuntur, si radi cathodici in metallum impingunt, quod deinde 
radios roentgenianos ex se emittit. Si isti radii per crystallum trans- 
mittuntur (n. 204), in crystallo diversis modis reflectuntur seu fran- 
guntur, ut ex eo egrediantur in complures radios divisi, qui longi- 
tudine et numero undulationum differunt. Sic spectrum efficiunt 
simile spectro lucis visibilis pari modo crystallo seu prismate in- 
flexae; sed coloratum non est. Tale spectrum roentgenianum com- 
plures insignes lineas continet, diversas secundum diversum ele- 
mentum metallicum, quod radios emiserat. lam igitur si metallum 
radios emittens ex compluribus elementis componitur, in eius 
spectro accurate spectra elementorum suorum apparent. 

Etiam pAysiologia ostendit, in corpore humano organa et sin- 
gulas particulas diversas habere functiones et medicamentis diverse 
affici secundum diversa elementa, ex quibus componuntur. 


!) Cf. Psychol. n. 578. — ?) Cf. e. g. De gener. et corr. IL 7 
(334 h 9); Meteor. IV 12 (390 a 3). 

Quodsi in composito .loco qualitatum elementorum novae qua- 
- Jitates mutatae seu oppositae apparent, e. g. alia solubilitas, evapo- 
ratio, durities, odor, sapor. qualitas optica, talem mutationem ho- 
dierni physici et chemici ex eo solo declarari posse affirmant, quod 
collocatio et coneatenatio atomorum seu subatomorum et ideo mutua 
eorum actio et reactio aliae factae sunt, ut igitur non viris internae, 
sed solum actiones mutentur. 


Si nihilominus affirmatur, formas elementorum in com 
posito perire, asserendum est, novam formam compositi in 
materia prima elementorum, formis eorum abiectis, accurate 
omnes internas qualitates plurimas producere, quae antea 
in ea inerant; nam quia in formis inerant, his cessan- 
tibus etiam ipsae cesserant. Hoc autem vix credibile est. 
Et superfluum atque innaturale esse videtur, naturam pri- 
mum qualitates elementorum et earum principium destruere, 
deinde easdem iterum reproducere. Praeterea quod ho- 
minem attinet, si anima omnia nutrimenta formis suis ex- 
ueret tantumque materiam primam ex iis assumeret, non 
iam intellegi posset, cur tantum certa alimenta nutriendo 
idonea sint.!) 


2. In solutione compositi eadem elementa redeunt, quae 
compositum ingressa erant, et quidem eadem proportione. 
Quod manifesto indicare videtur, elementa substantialiter 
eadem permansisse. 


3. Non adest causa sufficiens formarum elementorum, 944* 
quae in solutione compositi iterum producendae essent. 
Dicuntur qualitates causa esse; qualitates elementorum, 
aiunt, quae virtute remanserant in aequilibrium redactae, 
hoc aequilibrio turbato pristinas suas formas producunt, 
non quidem virtute propria (sunt enim accidentia), sed 
tamquam instrumenta formae compositi, in qua insunt. 


!) Suarez, Aegidius Rom., Gregorius Ariminensis, Toletus, Fon- 
seca, Hurtadus, Urráburu aliique docent, omnes qualitates corporum 
in sola materia inhaerere et proinde etiam remanere et quidem easdem 
numerice, si formae elementorum pereant et nova forma adveniat. 
Hac ratione difficultas quidem supra indicata evitatur. Altamen ma- 
teria sic omnibus qualitatibus specificis instruitur, ut tantum nomen 
materiae primae retineat, revera eutem materia omnino determinata 
evadat et permanentia talis ,materiae primae" a permanentia elemen- 
torum vix jam, nisi verbis, differat. 

Sed hac ratione forma compositi formas sibi contrarias 
produceret et se ipsam expelleret; quod intellegi nequit. 


Neque, saepissime saltem, causa externa sufficiens in- 
veniri potest. Quod maxime in morte hominis cernitur. 
Si anima unica forma esset, in morte, quia non sola ma- 
teria prima, sed cadaver remanet, loco animae egredientis 
nova forma subito materiam ingrederetur (vel una vel col- 
lectio formarum partialium diversis organis propriarum); 
veteres hanc formam appellarunt formam  cadavericam. 
Sed praeterquam quod nullum signum talis eventus mani- 
festatur, saepissime saltem nulla causa sufficiens huius novae 
formae invenitur. Si e. g. gladio mors infertur, gladius 
cor quidem penetrat et sic efficit, ut functiones vitales 
cessent. Sed cessatio vitae non est productio novae for- 
mae, quae igitur novam causam postulat. Gladius autem 
iam propterea haec causa esse nequit, quia in se non vir- 
tualiter omnes illas qualitates cadaveris continet, quas tam- 
quam causa formae cadavericae producere deberet. Etiam 
veleres ipsi agnoverunt, causam sufficientem plerumque 
inveniri non posse. Ideo ad concursum ,causae univer- 
salis*, nempe ad peculiarem actionem divinam et maxime 
ad concursum astrorum confugere solent, quae in hac 
forma producenda cooperentur. Id veteres passim docent. 
Sed tale responsum manifestat quidem gravem huius sen- 
tentiae difficultatem, sed solutionem, quae adhuc scientifica 
vocari possit, non affert. 


4. Unitas formae et impossibilitas permanentiae ele- 
mentorum non Sufficienter demonstratur. Rationes, quae 
afferuntur, non ex experienlia,. sed a priori ex notionibus 
derivatae sunt. 


Praecipua ratio haec est: Omnis forma substantialis dat esse sub- 
siantiale completum. Atqui si iam habetur esse substantiale comple- 
tum, omne, quod ulterius accedit, non potest esse substantiale, sed 
solum accidentale. Ergo ultra unam non possunt esse aliae formae 
substantiales. ,Forma substantialis in hoc differt ab accidentali, quia 
forma substantialis facit esse hoc aliquid simpliciter; forma autem 
accidentalis advenit ei, quod iam est hoc aliquid et facit ipsum esse 
quale vel quantum vel qualiter se habens. Si igitur plures formae 
substanliales sunt unius et eiusdem rei, aut prima earum facit hoc 

aliquid aut non. Si autem facit hoc aliquid, ergo omnes formae con- 
sequenles adveniunt ei, quod iam est hoc aliquid.*') — Resp. D. mai. 
omnis forma substantialis dat esse completum relative, ulterioris com- 
plementi et elevationis ad superiorem perfectionem capax C. absolute 
completum et incapax ulterioris eomplementi N. Cd. min. si habetur 
esse completum absolute C. aliter N. 

Simili modo respondere licet ad rationem eandem ita propositam: 
,Non potest una et eadem substantia essentialiter et per se constitui 
in duabus speciebus ultimis, sed per quamcumque formam... constitui- 
tur in propria et completa specie substantiae."*?) — Dist. constituitur 
in completa specie, si forma est incapax recipiendi superiorem for- 
mam QC. si est capax Sd. constituitur per illam formam subordinatam 
in completa specie, quamdiu subest superiori formae N. (oxygenium et 
saccharum animae unita non tam oxygenium et saccharum, quam po- 
tius partes hominis viventis dicenda sunt); quamdiu sine ea sunt Sd. 
iu specie in suo ordine completa C. absolute completa N. 


II. Iudicium de doctrina peripatetica 


1. Manifestum est, compositionem corporum ex materia 
prima et forma substantiali non esse dogma fidei neque 
ex ullo dogmate sequi. Definitum quidem est in Conc. Vien- 
nensi (1311), ,quod anima rationalis sit per se et essen- 
tialiter forma corporis humani*. Sed haec verba tantum 
rectam doctrinam de unitate animae humanae eiusque 
unione cum corpore definiunt, docentia, animam per se 
ipsam et non per mediam alteram animam formam corporis 
esse, atque per essentiam formam esse, non vero per 
actionem tantum corpori uniri; nihil autem de constitu- 
tione ,corporis humani* dicunt, neque asserunt, corpus se- 
cundum atomismum explicandum esse, neque dicunt, in 
corpore humano materiam primam inesse. Historia defini- 
tionis ostendit, nullo modo intentionem Concilii fuisse, ut 
haec quaestio attingeretur.?) 

2. De ipsa doctrina haec notanda sunt: a) Doctrina 
materiae et formae opponitur quidem atomismo fphiloso- 
phico asserenti, transmutationem corporum sine ulla mu- 
tatione substantiae et formae fieri; sed non opponitur ato- 
mismo physicali tantum materiae discontinuitatem asserenti. 


') Comp. Theol. c. 90. Cf. 1 q. 76 a. &. — ?*) Suarez, Disp. met. 
d.13 s.3 n.10. — ?) Cf. Psychol. n.582. 

Quia nunc plurimis factis demonstratum esse videtur, cor- 
pora ex moleculis, moleculas ex atomis chemicis, atomos 
vero ulterius ex subatomis composita esse, quaestio de 
compositione ex materia et forma ad ultimas has partes 
revolvitur, sitne diversitas molecularum vel atomorum ac 
subatomorum declaranda ex compositione earum ex materia 
et forma necne. 


b) Per se forma substantialis defendi potest non simul 
admissa materia prima; e. g. possit quis defendere, animam 
humanam esse formam corporis, in corpore non admittens 
materiam primam. Forma enim ex notione sua aliquam 
materiam complere dicitur, non tamen necessario materiam 
ilam penitus indeterminatam complere debet, quae prima 
nominatur; si duae formae, una alteri superveniens, admit- 
tuntur, secunda non informat immediate materiam primam. 

Potest denique doctrina peripatetica sic propugnari, 
ut complures formae admittantur (n. 249). Hac sententia 
admissa constitutio corporum sic explicari potest, ut dicatur: 
moleculae specifice diversae variorum corporum, e. g. aquae 
(H5O) et acidi sulfurei (HS Oj) ex compluribus atomis et 
ex forma moleculari iis superveniente componuntur, singulae 
atomi autem ulterius ex subatomis et propria forma ato- 
mica, formae moleculari subordinata, componuntur; sub- 
atomi denique ex materia prima et ex propriis formis sub- 
atomicis coalescunt. 

His praemissis hoc iudicium de doctrina peripatetica 


ferendum est: 


Th. 16. Ünclrina peripatetica de constitutione corporum admitlenda esse videlur, 
quamquam non quoad omnes eius parles cum certitudine. 


Demonst. In affirmanda doctrinae veritate distinctim de 
forma substantiali et de materia prima agimus spectantes 
primum doctrinam, quatenus formas 'substantiales in corpo- 
ribus exsistere asserit, deinde quatenus materiam primam 
formis subesse affirmat. 

I. Formas substantiales in. corporibus exsistere, his partim 
probabile partim omnino certum efficitur: 

|. In viventibus corporeis certum est animas esse veras 
formas substantiales corporum suorum. In psychologia 
enim ostenditur, animam humanam esse veram formam 
substantialem corporis humani i. e. eam ita entitative cum 
corpore uniri ipsumque vivificando determinare, ut id reddat 
corpus vivens humanum atque ex duobus oriatur una na- 
tura completa, homo. Pariter in cosmologia demonstratur, 
animas brutorum et plantarum simili modo formas esse suo- 
rum corporum. 


Doctrina igitur peripatetica, quatenus imprimis in vi- 
ventibus corporeis formas substantiales admittit itaque sola 
naturam eorum recte explicare valet, perennem continet 
veritatem. 


(Sed per hoc solum nondum demonstratum est, illud 
corpus, quod per animam informatur, materiam primam peri- 
pateticam continere.) 


9. In corporibus anorganicis etiam probabile est mo- 248 


leculis et atomis inesse formas substantiales. Nam di- 
versa corpora anorganica, ut hydrogenium, oxygenium, 
sulphur, aqua, acidum sulphureum vel sunt chemice mixta 
itaque ex elementis composita vel sunt elementa itaque ex 
subatomis composita. His omnibus ita compositis haec pro- 
pria sunt: a) definitus typus ab aliis typis per differentiam 
definitam et plerumque magnam distans; in eorum enim 
natura semper eaedem certae complexiones qualitatum in- 
veniuntur notabiliter inter se differentes, quae nominibus 
oxygenii, ferri, aquae, salis significantur; b) stabihtas: illi 
typi sive species constanter se conservant adversus plurimos 
influxus externos, iactationes, pressus, temperaturam; et 
c) tendentia finalis: in certos fines dirigi conspiciuntur, tum 
in bonum proprium, ut suam perfectionem retineant, tum 
in bona externa, ut aliis entibus inserviant. — Atqui talis 
compositorum perfectio definita, stabilis et in fines tendens 
certe aptissime explicatur, si moleculis et atomis insunt de- 
finitae formae substantiales, quibus ad diversas illas unitates 
specificas stabiliter determinantur et in certos fines diri- 
guntur. Sed non aeque explicari videtur secundum alium - 
modum, quem modernus atomismus (philosophicus) proponit, 
secundum quem atomi et subatomi, quando componuntur, 

absque novo principio substantiali tantum mutua attrac- 
tione (quae videtur mutabilis et variabilis esse) in unitates 
accidentales copulantur. Sic non aeque apparet,'cur semper 
oriantur definitae certisque discriminibus differentes species 
unitate interna praeditae et cur tam constantes permaneant. 
Seu aliter : formis admissis melius explicari videtur discrimen 
inter composita chemica et mixta mechanica, cuiusmodi sunt 
mixtiones aquae et vini, oxygenii et nitrogenii (aer), aeris 
et gasi sulfurei, quae carent illis proprietatibus supra ex- 
positis. Ergo. 


Confirmatur. |n viventibus corporeis eximio modo in- 
venitur illa definita perfectio specifica, stabilitas et tendentia 
finalis. Iam vero viventia has proprietates potissimum per 
formas substantiales, per animas, accipiunt. Ergo, quia cor- 
pora anorganica, quamquam minime eadem, attamen simili 
quadam ratione easdem proprietates habent, concludi posse 
videtur, etiam illa eas per formas substantiales accipere. 

Nota. Argumentum igitur probabile esse ostendit, formas exsistere, 
quae subatomos ad atomos et atomos ulterius ad moleculas determinent. 
Sed hoc solum nondum demonstrat, ipsas primas subatomos, e. g. elec- 


tra, ulterius compositas esse ex materia prima omnino indeterminata 
et forma eam determinante. 


249 I. Materiam primam denique quod attinet, quam doctrina 
periparetica formis subesse statuit, 


1. Certum est, ex parte scientiae hodiernae nihil ei ob- 
stare. Nulla enim facta physicalia sive chemica obstant, 
quominus ultimae partes diversae, subatomi, dicantur ul- 
terius compositae esse ex aliqua materia prima in omnibus 
aequali et ex formis substantialibus diversis, ex quibus earum 
diversitates deriventur. 


950 2. Inter argumenta quae ad materiam primam de- 
monstrandam afferuntur, semper primum locum obtinuit ar- 
gumentum ex mutatione substantiali (a posteriori) sumptum, 
cui praeterea alia argumenta metaphysica a priori petita 
accedunt. 


a) Arg. ex mutatione substantiali ita statui hodierno 
adaptari potest. Quando ex subatomis atomi vel ex ele- 
mentis corpora chemice composita oriuntur, subatomi vel 
elementa non immutata manent, sed mutationes substan- 

tiales subeunt. 4tqui hae mutationes substantiales postu- 
lant, ut corpora ex materia prima et forma substantiali 
composita sint. Ergo. 


Demonst. mai. Atom! chemicae, velut N, C, Fe, habent 
aliquas proprietates diversas et oppositas iliis, quas sub- 


. atomi (electra, atomi H, He vel aliae, ex quibus atomi che- 


micae componuntur) habent. Multum enim a subatomis 
differre videntur qualitatibus chemicis, electricis, spectralibus 
aliisque. Similiter corpora chemice composita habent pro- 
prietates diversas et oppositas illis, quae in elementis sunt; 
e. g. H est gasum et ardet, O est gasum et flammam saltem 
vehementer nutrit, H;,O autem liquidum est et non ardet, 
pariter Na est metallum molle, Cl gasum venenosum acris 
odoris, sal autem commune NaCl ex utroque oriundum his 
elementis omnino dissimile est. Atqui haec proprietatum 
diversitas non potest esse, nisi subatomi et elementa in com- 
positio substantialiter mutantur. Aliter enim elementa sub- 
stantialiter eadem manentia nunc has, deinde valde diversas 
et oppositas proprietates haberent; quod admitti nequit, 
quia proprietates ex substantia emanant. 


Demonst. min. Si, quando subatomi fiunt N, C, Fe vel 
quando H et O fiunt aqua, entitas substantialis compo- 
nentium mutatur, saltem aliqua eorum pars substantialis 
mutetur oportet. lam vero materia eorum quantitative 
manet; perseverat enim pondus. Ergo mutatur pars sub- 
stantialis determinans qualitates earum i. e. forma.  Pro- 
inde generatim in corporibus invenitur duplex pars substan- 
tialis, materia penitus indeterminata (prima) et forma sub- 
stantialis. 

Nota. Argumentum non parit certitudinem, quia non satis constat, 
proprietates partium componentium et compositorum, nempe proprietates 
et vires iis inhaerentes et ex eorum substantia emanantes sic diversas 
et oppositas esse, ut argumentum supponit et veteribus videbatur. Se- 
cundum hodiernam enim peritorum sententiam multae qualitates ele- 
mentorum in composito non mutantur, aliae quidem mutantur, sed ita, 
ut haec mutatio non novas vires et qualitates internas elementorum, sed 
tantum novas actiones pristinarum virium postulare dicatur (cf. n. 243). 

Argumento allato ez organismis vis afferri potest. Corpora 
anorganica, ut aqua, sales, quae ir organismos nutritionis causa 
recipiuntur, probabiliter ex materia prima et forma substantiali con- 
stant. Ergo a pari reliqua corpora. 

Donat, Cosmologia. ; 19 

Demons. antec. Vires corporum anorganicorum ex se coníra- 
riam agendi rationem habent quam organismi. (Nam anorganica 
appetunt stabilitatem, ineunt compositiones chemicas simplices et 
firmas, mutationes haud facile subeunt, operationes vitales non 
producunt. E contrario organismi mutationes appetunt, efficiunt 
combinationes chemicas complexas easque continuo solvunt, per- 
petuos motus in se habent, actiones vitales nutriendi, crescendi, 
generandi eliciunt.) Ideo non possunt ad constituendum organis- 
mum recipi, nisi amittunt vires proprias viribus organismi con- 
trarias. Sed vires in substantia radicantur. Proinde necesse est. 
corpora anorganica naturam suam, quatenus organismis contraria est, 
exuere. lam vero materia eorum quantitative eadem manet. Ergo 
partem substantialem, quae principium virium et qualitatum pro- 
priarum est, amittunt, in cuius locum anima intrat, retenta eorum 
materia indeterminata seu prima. Ergo corpora anorganica ex 
materia prima et parte substantiali determinante seu forma com- 
posita sunt. 

Nota. Sed non satis constat, oppositionem activitatis, quae sup- 
ponitur, veram, non solum apparentem esse i. e. non solum in hoc con- 
sistere, quod activitas materiae anorganicae novis modis regitur. 

2) Minorem vim videntur argumenta metaphysica a 
priori petita habere, a nonnullis antiquis et recentibus 
scholasticis allata, velut quod in eorpore phaenomena op- 
posita sint, nempe inertia et vires agendi, divisibilitas in 
materia et unitas in toto, quantitas passiva et vires ac- 
tivae etc., quae igitur in duobus principiis substantialibus | 
distinetis fundentur oportet. Haec et similia tantum indi- 
cant, distinctionem rationis inter duas corporis partes fieri 
posse, unam materialem nondum determinatam, radicem 
quantitatis, alteram formalem determinantem, radicem vi- 
rium ac proprietatum specificarum. 

Plerisque veterum scholasticorum persuasum fuit, ex 
essentia metaphysica seu notione ,corporis extensi vi agendi 
praediti* non sequi compositionem ex materia prima et forma. 
Argumentum potius petebant ex mutationibus substantiali- 
bus, quas fieri existimabant. Plerique concesserunt, ab- 
solute exsistere posse corpora ,simplicia^ (i. e. non essen- 
tialiter composita ex materia et forma) et revera talia ex- 
sistere, nempe corpora caelestia, quae essentialiter simplicia 
esse censebant (cf. n. 230).!) 


!') Tedeschini diligenti inquisitione instituta in veterum sententias 
testatur: .Ex ingenti scholasticorum numero, quos consuluimus, con- 

Itaque admissa materia prima dicendum erit, subatomos 
non esse ultimam materiam, sed ulterius componi ex ma- 


teria prima et aliqua forma substantiali. Subatomi deinde 


dici possunt novis formis accedentibus ad atomos chemicas, 
atomi denique per formas supervenientes ad moleculas 
determinari. Hoc supposito in corporibus anorganicis mo- 
leeulae ultima individua corporea sunt, composita quidem 
ex compluribus atomis, quae tamen per formam in unam 
substantiam molecularem coniunctae sunt. In organismis 
autem omnes moleculae per communem formam animae 
ad unum individuum totius corporis uniuntur. (Qui mate- 
riam primam non admittunt, affirmant, subatomos esse 
materiam ultimam, in qua sistendum sit, non omnino in- 
determinatam, tamen non amplius compositam; sed non 
prohibentur formas substantiales admittere, quibus subatomi 
ad atomos et moleculas determinantur.) 


Obiectiones. 1. Veterum notitia de rebus naturalibus imper- 
fecta fuit et in multis erravit; hac autem notitia systema expo- 
situm innititur. Atqui quod talibus fundaments innititur, admit- 
tendum non est. — Resp. C. mai. 1. p. D. mai. 2. p. hae notitia 
imperfecta innituntur aliqua puncta particularia systematis, quae 
non defendimus, C. principalia Sd. admissio materiae primae Tr. 
formarum Sd. in notitia falsa N. imperfecta C. 


2. Praecipuum argumentum veterum mutationes substantiales 
sunt, quas tamen potius supponunt, quam probant. Immo in ad. 
mittenda materia prima omnibus corporibus communi supponunt, 
elementa (aquam, ignem, aerem, terram) inter se transmutari; quod 
sane antiquatum est. ,Omnia elementa*, ait S. Thomas, ,ex se 
invicem generantur; quae autem ex se invicem generantur, .. ma- 

teriam unam habent et e contrario; et ideo quatuor elementa prima . 


stat, extra thomistarum scholam paucissimos sive ex veteribus sive ex 
recentioribus scholasticis existimasse corpus simplex quoad essentiam 
dari non posse; ceteros autem omnes aut concessisse aut docuisse, 
vel de facto dari in rerum natura vel saltem possibile esse. Secundum 
communiorem sensum scholae compositio naturae corporeae ex materia 
et forma non a priori ex ipsa essentia corporis, sed a posteriori ex 
facto transmutationum colligenda est.. Hi scholastici, quos citavimus, 
qui admittebant, possibilitatem vel exsistentiam quoque corporis simplicis 
quoad essentiam, docebant corpora sublunaria composita ex materia et 
forma propter transmutationes, quas dicebant substantiales, quod argu- 
mentum commune erat omnibus scholasticis.^ Dissertatio historica de 
sententia scholasticorum circa essentiam corporum (1878) 52s. 

habent unam et eandem materiam.*!) Kt alibi: ,Quaestionem ponit 
[Aristoteles], utrum . . materia sit aliud et aliud, quod est commune 
his, quae ad invicem generantur. Et dicit, quod alia esset utrius- 
que materia, scilicet ignis et terrae, si non generantur ad invicem.*?) 
Etiam Aristoteles id saepe docet.) — Hesp. Quod mutationem sub- 
stantialem et transformationem elementorum attinet, verum est, 
quod de antiquis narratur. Sed mutationem elementorum etiam 
moderna scientia propter facta radioactivitatis iam admittit, Ceterum 


" concedimus, exsistentiam materiae primae non esse certam. 

3. Doctrina peripatetica a nemine admittitur, qui nunc rerum 
naturalium peritus est. — Resp. Hodierna physica subatomos, parum 
determinatas, admittens, iam aliquo modo ad materiam primam 
propius accedit, Quod formas attinet, non iam desunt inter mo- 
dernos, qui his etiam animum advertant. Sed plerique nullas for- 
mas admittunt, vel quia has quaestiones non tractant, vel quia 
recta scientia philosophica instructi non sunt. 

4. l'ormae dicuntur pendere a materia ut subiecto. Atqui quod 
pendet a materia ut subiecto, est accidens, non substantia. Ergo 
forma substantialis esse non potest. — esp. D. mai. omnes, etiam 
anima humana N. reliquae Sd. ut a subiecto inhaesionis N. susten- 
tationis C. Cd. min: 

5. Formae dicuntur educi de potentia materiae. Atqui id ab- 
surdum est, quia in materia prima non possunt formae latere. — 
Resp. D. mai. sensus est: producuntur cum dependentia a materia 
sustentante C. extrahuntur ex ea N. 

6. Secundum doctrinam peripatelicam, quando ex elementis 
compositum oritur, aut fit mutatio substantialis elementorum aut 
elementa substantialiter immutata: manent. Atqui prius pugnat cum 
physica hodierna, alterum repugnat in se. Ergo doctrina peripa- 
tetica repugnat. —  AKesp. C. mal. Tr. min. 1. p. (potius factis non 
demonstratur, quam: iis repugnat) N. min. 2. p. 

Probo min. 2. p. Elementa, e. g. H et O in aqua substantialiter 
immutata permanentia manent substantiae completae certae speciei. 
Atqui substantiae completae certae speciei non possunt uniri cum 
nova forma ad novam speciem (aquae) Ergo. — Resp. D. mai. si 
elementa spectantur cum forma elementari moleculari unita (sic 
non tam H et O, sed potius partes aquae sunt) N. si seorsum spec- 
tantur Sd, sunt completae secundum quid, in suo ordine et usque 
ad certum gradum perfectionis, sed ulterius compleri possunt C. 
sunt completae absolute, ut ulterius compleri nequeant N. 


!J 4 De cael. 1.3. — ?) 1 De gen. et corr. 1. 9. — ?) De gen. et 
corr. I 3 (318a 13); II 4 (331a 12). 

Seetio secunda 
De vita plantarum et animalium 


Praeambulum. De vita in genere. 


Omnes distinctionem faciunt inter entia corporea non 256 
viventia seu anorganica et viventia sive organismos. Prae- 
terea omnes in viventibus spectata vita magnopere differre 
tenent plantas sola vita vegetativa praeditas, animalia in- 
super sensitiva instructa et homines praeterea intellectuali 
vita ornatos. Postquam igitur generalem ordinis corporei 
naturam consideravimus, speciatim de vita plantarum et 
animalium agendum est, vita psychica hominis ad psycho- 
logiam transmissa. Antequam autem de specialibus vitae 
generibus disseramus, exponendum videtur, in quo gene- 
ratim vita consistat et suprema vitae genera declaranda 
sunt. 


Th. 16. Vita in eo consistit, quod aliquid immanenter agit sive se ipsum movet. 


Declar. Id igitur agendum est, ut notio vitae vulgaris, 257 
quae omnibus inest, distinctior reddatur. Nomen vitae vel 
vitam in actu primo vel vitam in actu secundo designat. 
Vita in actu secundo est actio vitalis, vita vero in actu 
primo est potentia seu capacitas vitaliter agendi. Itaque 
in ereaturis vita in actu secundo accidentalis est, nempe 
actiones accidentales comprehendens, vita vero in actu 
primo ipsae potentiae sunt et ultimo substantia, anima 
praesertim, quatenus vitaliter agendi capax est. In thesi 
definimus vitam in aetu secundo, cui nomen vitae primo 
loco imponitur et a quo deinde ad significandum actum 

primum transfertur. Praeterea solum vitam creatam 
spectamus, sed eam generaliter, prout in planta, animali, 
homine atque etiam in spiritu puro invenitur. Vita enim 
creata nobis notior est divina, quam ex creata nobis ex- 
plicamus. Sed definitio statuta etiam vitae divinae appli- 
cari potest; quomodo autem, si ita applicatur, intellegenda 
sit, in fine dicemus. 

À scholasticis actiones dividi solent in transeuntes et 
immanentes. Actiones transeuntes illae dicuntur, quorum 
effectus in subiecto ab agente realiter distincto recipitur, 
e. g. si unum corpus movet aliud. Actiones /mmanentes 
vero dicuntur, quae ab agente procedunt et quarum effec- 
tus sive terminus resultans etiam in agente recipitur; quae 
definitio in demonstratione thesis accuratius declaranda 
erit. Actio immanens a scholasticis etiam se movere dici- 
tur; in quo tamen usu vox movere non stricte motum lo- 
calem, sed late quamlibet mutationem designat. 

Definitio in thesi statuta, saltem spectato capite rei, 
in philosophia peripatetica communiter recepta est. 

Iam Plato eam habet: ,lià« Yep cóuao, c u£v &£&oSev to xietoWot, 
divoyov, $ b5£ £vooXev aótÓ &Z aóroO, Cpbvoyov.* ') Similiter Aristoteles 
dicit: ,Kiveitm t0 Üoov aót0 óq' aórto0."7) .S. Thomas saepe idem 
isdem verbis repetit. Eandem delinitionem Suarez communi consensu 
adhiberi affirmat.?) 

Philosophi et biologi recentes plerumque vel iisdem verbis vitam 
definiunt vel saltem, quamquam vage nec omnino recte loquentes, 
allatam definitionem prope attingunt. Sed exstant etiam definitiones 


falsae. Praeterea notandum est, eos saepe tantum vitam, quae in 
vegetatione et motu locali consistit, prae oculis habere. 


Demonst. i. Actio immanens est actio, quae ab agente 
procedit et cum effectu resultante in agente manet seu 
quae consistit in se movendo. Atqui vita est talis actio, 
quod communi hominum concipiendi et loquendi usu osten- 
ditur. Etenim ad vitam requiritur imprimis, ut aliquid 
agat; ubi nihil agitur, non vita, sed potius mors adesse 
dicitur. Praeterea postulatur, ut aclio ab agente procedat 
seu a propria agentis. virtute proveniat. Propterea enim 





!) Phaedrus c. 24, — ?) Phys. VIII 4 (9854 b 15). — ?) De anima 
Il ogni 

animal vivere dicimus, quod a seipso, non vero extrinsecus 
tantum movetur, lapidem motum autem non dicimus vi- 
vere, quia motus non ab ipsius virtute, sed ab impulsu ex- 
trinsecus impresso procedit; non se movet, sed (extrinse- 
eus) movetur. Actio cum effectu suo 2» agente maneat, 
non vero sicut in actione transeunte in aliud subiectum 
transeat. Animal enim non tantum propterea vivere di- 
citur, quia movet, sed maxime quia se movet seu sibi 
motum dat. Aliter: in hoc discrimen viventium a non 
viventibus situm esse concipitur, quod viventia ipsa se per- 
ficiunt, ipsa sibi conservationem, augmentum, cognitionem 
tribuunt, non viventia autem perfectionem suam extrinsecus 
accipiunt. — Aliud quod praeterea ad vitae .notioneni per- 
tineat, non invenitur. — Ergo vita recte in eo consistere 
dicitur, quod aliquid immanenter agit sive se ipsum movet. 

9. Vita in eo ponenda est, quod in omnibus et solis 


illis entibus commune invenimus, quae vivere dicuntur. - 


Atqui hoc est immanenter seu ita agere, ut actio ab agente 
procedat et cum effectu in agente maneat. Nam vivere 
dieuntur plantae, animalia, homines (et spiritus puri); 
plantae, quatenus se nutriunt, crescunt, generant, bruta, 
quatenus praeterea sentiunt et localiter se movent, homines, 
quatenus insuper intellegunt. [am vero in his omnibus et 
solis commune invenitur immanenter agere seu seipsum 
movere. Revera a) cum aliquid /ocaliter se movet, certe 
eiusmodi actionem immanentem elicit. — b) Cum plantae et 
eeneratim organismi se nuíriunt, crescunt, generant, ipsi 
sibi perfectionem dant, in quo iterum actio vitalis supra 
descripta continetur, in generando saltem eatenus, quatenus 
generantes formationem novi individui in se ipsis. produ- 
cendis cellis germinalibus, praeparant, antequani foras edi- 
tur. —- c) Denique cum bruta et homines operationes sez- 
tiendi sive intellegendi eliciunt, similiter propria activitate per- 
fectionem sibi conferunt itaque immanenter agunt. — Alia 
autem non dicuntur vivere, — Ergo vita in eo consistit, 
quod aliquid immanenter. agit. 


Obiectiones. 1. Actio videndi vitalis est et tamen non est actio 
mmanens, sicut exposita est. Nam oculus ad videndum extrinsecus 

vibrationibus lucidis excitatur; atqui talis actio non ab agente procedit. 
— Resp. N. ant. Ad rat. add. D. mai. ita tamen, ut actio videndi 
producatur virtute propria oculi, quae solum externa determinatione 
indiget, ut in actum prodeat C. producitur virtute extrinsecus accepta 
N: Cd. min. si producitur virtute propria N. si virtute extrinsecus 
accepta C. 

2. Horologium aliaeque machinae ita se movent, ut motus ab 
agente procedat et in agente maneat. Ergo etiam vitam haberent. — 
Hesp. D. ant. ita, ut stricte unum agens, unum individuum adsit N. 
ut adsint agentia seu congeries multarum substantiarum, in qua sub- 
stantia sive rotula una aliam movet C. 


3. Itaque in thesi iam supponi videtur, viventia non esse tantum 
éosipiledaa machinas, ut multi nunc asserunt, sed eius partes per ani- 
mam in unam substantiam iunctas esse. Atqui hoc non potest sup- 
poni, quia demum postea demonstrabitur. —  RHesp. D. mai. explicite 
asseritur sive supponitur N. implicite includitur C. Cd. min. — in 
quantum definitio generalis etiam organismos spectat, tantum supponit, 
quod omnibus persuasum est, viventia esse quoddam stricte unum hoc 
sensu. quod omnes partes toti subordinatae in bonum totius agunt; in 
quo quidem implicite includitur anima atomos uniens (sine qua non 
adesset tale unum, ut infra ostenditur), sed non explicite asseritur. 
Demonstrata postea anima notio vitae organicae distinctior reddetur. 
Sed apud omnes prius et evidentius notum est, organismos vivere, 
quam eos animam habere, et persuasio de exsistentia animae magna 
lex parte ex hoc ipso petitur, quod vitam habeant. 


4. Sed etiam in planta tantum una pars aliam movet, e. g. atomi 
n nutriendo inter se chemice agentes. — esp. Dist attamen ita, ut 
in partibus agat unum totum, quatenus partes semper agunt ut partes 
seu toli subordinatae et a toto in totius perfectionem  directae C. 
aliter. N. 


9. Intestina in ventre se invicem tangentia et prementia etiam 
elicerent aetionem vitalem ab organismo procedentem et in eo ma- 
nentem ; tamen non differt a contactu. rerum anorganicarum. — Zesp. N. 
Istae actiones non sunt vitales, quia unum non movet alterum tam- 
quam partem totius, sed ad modum rei externae. Idem dicendum est, 
si una manus aliam movet. 


De vita divina. Definivimus vitam creatam, quae nobis primum 
innotescit. Sed etiam in Deo vita est; intellegere enim et velle divi- 
num sunt verae actiones vitales. Atque etiam illis definitio statuta 
convenit, sed cum aliqua modificatione. Actio vitalis creata producitur; 
substantia enim creata, utpote finita, actiones vitales tantum in potentia 
continet, proinde in agendo a potentia in actum transit et sie mutatur. 
Substantia autem divina infinita omnem perfectionem, proinde etiam 
omne intellegere et velle actu continet. Idcirco vita eius est substan- 
tialis et improducta. Nihilominus pariter actio immanens dicenda est, 

sed ita, ut actio non intellegenda sit productio, verum paulo latius 
,principium originis alterius ab eo procedentis'. ') Hoc sensu intellegere 
et velle divinum vera actio immanens est, quia a Deo procedit, quippe 
qui eius ratio est (Deus enim omnia ,a se* est), et praeterea in eo 
manet. Itaque definitio vitae tam late sumi potest, ut etiam vitam divi- 
nam comprehendat, sed hac condicione, ut actio immanens paulo latius 
dieatur ,actio procedens ab agente et cum suo termino (non: effectu) 
manens in agente', et ,se movere pariter latius accipiatur pro qua- 
cumque immanente ,operatione'. 


Divisio vitae. Ab Aristotele et deinceps constanter in 
viventibus corporeis ratione perfectionis triplex vita di- 
stinguitur: vegetativa, sensitiva, intellectualis. Cui divisioni 
eommunis hominum sensus suffragatur. Functiones vitae 
vegetativae sunt nutritio (Ernührung, nutrition), augmen- 
tatio (Wachstum, croissance), qua organismus ex primis 
initiis se ipsum efformat et deinde crescit, propagatio seu 
generatio (Fortpflanzung, génération), qua novum indivi- 
duum eiusdem speciei producit. Vita sensitiva cognitionem 
et appetitum complectitur, intellectualis similiter cognitionem 
et appetitum, attamen sublimiorem, videlicet cognitionem 
spiritualem et liberam voluntatem, comprehendit. His func- 
tionibus annexi sunt motus vitales, tum spontanei seu ex 
imperio appetitus producti (motus brachii), tum reflexi seu 
per irritationem sensoriam sine imperio appelitus excitati 
(motus digiti flamma adusti), tum automatici seu sine ap- 
petitu et excitatione sensoria ex sola institutione naturae 
produeti (motus stomachi, plantarum). 

Ratio divisionis est perfectio essentialiter diversa huius 
triplicis vitae. Cum enim vita in eo consistat, quod vivens 
ipsum sibi perfectionem tribuit, vita alia est, si alia est 
perfectio, quam vivens sibi dat, et si etiam mmanentia. 
qua agit, alia est. Iam vero in vita triplici tum perfectio 
tum immanentia essentialiter alia est. Etenim 

1) ,Operatio rei viventis cirea seipsam aut ordinatur 
tantum ad seipsam perficiendam, conservandam vel pro- 
pagandam in suo esse naturali et sic pertinet ad gradum 
vegetativum, vel ordinatur ad se perficiendam recipiendo 
in se res alias et quodam modo formas .. illarum in se 


3) Cf. Ontol. n. 410. 





264 


265 


186 De vita plantarum et animalium 


formando, et hie sine dubio altior modus operationis est, 
ex quo generalis ratio animae cognoscentis distinctae a 
vegetali consurgit.*!) Inter duplicem modum, quo id fit, 
sensitivum et intellectualem, iterum essentiale discrimen 
intercedit, quia sensus in organis corporalibus. inest tan- 
tumque corporalia et concreta apprehendit, intellectus 
autem spiritualis est et abstracta, essentias, supersensibilia, 
praeterita et futura apprehendit, appetitus denique sensi- 
tivus a libera voluntate simili ratione differt. 

2) Homo per vitam intellectualem brutum, brutum 
vero per sensitivam vitam plantam immanentia essentialiter 
perfectiore superat. Nam immanentia eo maior est, quo 
magis actio a subiecto procedit. Iam vero actiones plan- 
tarum imperfectissime ab ipsis procedunt, cum plantae 
necessitate interna et sine cognitione ac voluntate move- 
antur; brutorum actiones ab ipsis perfectius procedunt, 
quia cognitione ducuntur, sed cum necessitate; perfectis- 
sime autem in natura intellectuali a subiecto agente pro- 
cedunt, utpote quod cognitione et libera voluntate ad agen- 
dum se determinat.?) 


De gradibus vitae humanae. Cum igitur vita eo perfectior sit, quo 
altior eius operatio et perfectio illa sit, quam vivens sibi dat, et quo 
maior sit in operando independentia ab externis, sane perfectior vita 
hominis moralis et religiosa est, utpote quae in conformitate et in 
coniunctione cum Deo, fine ultimo, consistit, quam alia, quae in arti- 
bus et scientiis se explicat; et haec iterum nobilior est quam illa, quae 
tantum ad externum hominis cultum et bona se refert, velut oecono- 
mica. Porro ceteris paribus vita culturalis humana perfectior est, si 
constantia et firmitate praedita est, i. e. si veris stabilibusque prin. 
cipiis rationis et constanti voluntate regitur, quam si cum perpetua 
mutalione et inquietudine agitur; ibi enim maior immanentia et do- 
minium spiritus, hic maior dependentia a rebus externis apparet. 

Inde perspicitur, vitam secundum principia christiana stabili cum 
voluutate institutam esse perfectissimam (,perfectio christiana"), nobi- 
lissimum autem gradum vitam in. caelis assequi, cum mens supernatu- 
rali virtute induta vitali sua operatione infinitum Verum et Bonum sibi 
intentionaliter coniunget. 





') Suarez, De anima l. 1 e. 7 n. 5. — ?) Cf. S. Thomam, 1 q.18 a.3. 

Caput I 
De vita plantarum 


Plantae dicuntur organismi seu viventia corporea, quae 
vita vegetativa eaque sola praedita sunt. Vita autem vege- 
tativa etiam in animalibus et in homine est. Ideo de vita 
plantarum ita agemus, ut generatim vitam vegetativam 
organismorum spectemus. Priusquam vero ad philosophicas 
de hac vita quaestiones accedamus, concinna descriptio bio- 
logica organismi eiusque vitae vegetativae praemittenda 
est, quae necessarias.praenotiones biologicas ad sequentes 
inquisitiones philosophicas de principio vitae in plantis et 
animalibus, de origine primae vitae.et specierum praebeat. 


Art. l Praenotiones biologicae 


1. De structura et proprietatibus physicochemicis: 
organismi 


De structura organismorum. Ex fine saec. 17 inquisitio 
biologica (Hooke 1665, Treviranus 1808, Schleiden 1838, 
Th. Schwann 1839) pedetemtim 
invenit, omnes organismos ex qui- 
busdam ultimis unitatibus vivis 
componi, quae cellae appellatae 
sunt; earum complexa constitutio 
ac structura deinceps in dies 
clarius perspecta est. FHodierna [ET 
biologia generalis prae omnibus ey m hk — d 
cellae investigandae studium tri- Fig. 3. Cella novella 
buit, ut ,cytologia^ sive scientia ex planta phanerogama; cy 
de cella iam specialis disciplina dereud os uA bUe 
scientifica evaserit. cleolus — kw membranula 

nuclei': 

Cella. Cellae (Zelle, cellule; 
conf. fig. 3—5) sunt minimae partes vivae inter se aliquo 
modo divisae, ex quibus, generatim saltem, organismorum 


1) Fig. 3—6 Strasburger, Lehrbuch d. Botanik. 

structura et vitae proveniunt. Nullus organismus neque 
ulla eius pars viva est, quae non ex cellis coalescat vel. 
saltem orta sit. Exsistunt organismi minimi, velut infusoria, 
quae ex una tantum cella constant; perfectiores 
autem magnum numerum, saepe millia millio- 
num cellarum complectuntur. Singulae cellae 
generatim circa 10 u (1 u — 0:001 mm) magnae 
sunt; attamen sunt etiam minores et maiores. 
j Omnis cella viva saltem duas partes continet, 
protoplasma (plasma) et nucleum (Kern, noyau), 
unum vel plures. Praeterea cellae plantarum 
1! etiam menibrana includi solent (Zellhaut, mem- 
"| brane), quae, a protoplasmate producta, proto- 
plasma tuetur et firmat; animalium cellae ple- 
| rumque nullam vel tenuem tantum membranam 
habent. Sed membranae non penitus impenetra- 
biles sunt; aqua aliique liquores per eas cellam 
intrare possunt. 
Protoplasma!) sive cyto- 
plasma (xótoc, cavum, cella), 
Fig. 4. Cella quatenus a nucleo distinguitur, Me 
adulta — est substantia pituitosa seu glu- «2 — 6g 
ex Trades- tinosa, quae cellas novellas 
bra fere totas implet, in adultis 
autem ad modum catenularum 
seu utrieulorum se expandit, inter quos — ^W 
spatia (Vakuolen) apparent, nutrimento re- 
servando destinata (fig. 3 et 4). Plasma «7 
non est substantia homogenea, sed mini- 
mis fibrillis, alveolis vel granulis distinctum 
seu insignitum apparet et multa corpus- 
cula continet ex propria sua substantia Pie 5^ D ; ] 
producta. Eiusmodi corpuscula e. g. sunt " Ro digieet oni 
chromatophori seu grana substantias colo- ^ yophyllicis (cl) 
ratas, ut chlorophyllum viride, ferentia ; 
talia in foliis inveniuntur et carbonio ex aere hauriendo 





y Nunc protoplasma (,protoplastes") quandoque etiam latius 
sumitur ad significandam generatim totam substantiam vivam. 

destinata sunt (fig. 5). Protoplasma perpetuo motu agitatur 
et lentam quidem, attamen continuam structurae muta- 
tionem manifestat. (Tales motus excitatione augeri et sic 
facile observari possunt, v. g. in cellis Tradescantiae fig. 4). 


Nucleus sive caryoplasma (x&opvov, nucleus) plerumque 
unus adest; in nonnullis cellis etiam duo vel plures in- 
veniuntur. In nucleo, cuius figura varia esse potest, quae- 
dam textura granulosa conspicitur, quae facile certis sub- 
stantiis coloratis afficitur ideoque chromatinium appellatur. 
Chromatinium, substantia albuminosa phosphorea, est cellae 
pars praecipua, quippe cuius divisione et translatione omnis 
plantae augmentatio, generatio et hereditaria qualitatum 
transmissio perficitur. Nucleus etiam minora granula in- 
cludit, quae nucleoli vocantur, unum vel plura; de quorum 
munere nondum satis constat. Nulla videtur esse cella 
viva, quae non saltem praecipuam partem nuclei, chroma- 
tinium, contineat. Nucleus non formatur ex materia pro- 
toplasmatis, sed semper ex divisione nuclei cellae maternae 
oritur. 

Plurimi organismi infimi ordinis, protistae, ut bacilli et 
infusoria, ex una tantum cella constant, quae tamen ad- 
modum complexam varietatem includit, nempe multa quasi 
organa sive ,organella^ in se continens vel perpetua mu- 
tatione efformans ad multiplices operationes nutritionis, 
contractionis, motus et ad diversas reactiones perficiendas. 
(Propterea nonnulli iis nomen cellae abiudicandum et 
structuram eorum potius non-cellularem vocandam esse 
putant. Longe plerique autem organismi ex multis cellis 
componüntur diversis functionibus adaptatis, e. g. ex cellis 
epithelialibus, osseis, muscularihus. [Istae cellae diversam 
structuram habent et quidem cellae stabili functione prae- 
ditae structuram stabilem, aliae vero structuram suam 
ipsae mutant, sicut necessitas postulat. Quo perfectior est 
organismus, eo maior est cellarum varietas. 


Corpus plantae. Ex coniunctione cellarum homogenearum 
oriuntur £exíá, quae dicuntur, sive telae (Gewebe, tissus), 
de quibus histologia (iotóc, textum) agit, velut textum 

epitheliale!)) quod superficiem plurimarum plantarum et 
organorum tegit, textum canale?) quo canales formantur 
alimenta per plantam transferentes. Ex textis vel singulis 
vel varie combinatis organa aedificantur seu diversae partes 
specialibus functionibus adaptatae, ut radices, quibus alimenta 
ex terra suguntur, truncus, qui folia portat et firmitatem 
dat, folia, quae C ex aere hauriunt, flores et fructus, qui 
propagationi speciei inserviunt, et alia. 

Omnia denique organa et partes, inter se diversae et 
ad diversos fines obtinendos instructae, toti individuo sub- 
ordinatae sunt, mira cum teleologia omnes conspirantes in 
communem finem, bonum individui et speciei. In hoe 
organisatio consistit et ex eo individuum organismus nomi- 
natur.) Haec complexio omnium partium in unitatem etiam 
in forma externa apparet organismorum. Totus organismus 
et partes eius plerumque lineis rotundis vel curvis ter- 
minantur. 


De proprietatibus chemicis. 1. Corpora anorganica 
varie ex omnibus elementis composita sunt, ad organismum 
autem componendum tantum pauca elementa concurrunt, 
potissimum C, ad complexas compositiones aptissimum 
ideoque elementum praecipuum, praeterea H, O, N, 5, P, 
ad quae, praesertim in organismis perfectioribus, accedunt 
Cl K, Na, Cà, Mg, Fe. Porro corpora anorganica vel 
chemice simplicia vel modo non valde complexo composita 
sunt, organismi autem combinationes plurimas et valde 
complexas habent.* Praecipua genera istarum combina- 
tionum sunt substantiae albuminosae (EiweiBstoffe). quae 
principalia constitutiva protoplasmatis et nuclei sunt et in 
diversis organismorum speciebus atque etiam in omnibus 
fere organis differunt, praeterea hydrata carbonica (Kohlen- 
hydrate, v.g. varia genera sacchari) et adipes (Fette, graisses). 
Substantiis enumeratis omnibus commune est, ut C con- 
tineant; idcireo composita chemica C continentia in chemia 


) Hautgewebe. — ?) Gefá&-, Bündel- oder Stranggewebe. — 
*) In usu vulgari tantum plantae et animalia organismi vocantur, non 
vero homo. — ^) Quoddam albuminium (Serum albuminosum) habet 
formulam chemicam C,,,H.,,N,,,S,0,,, (Hofmeister). 

substantiae organicae' vocantur. Substantiae organicae in 
natura numquam extra organismos inveniuntur. Sed multae 
earum, velut saechara (nondum autem albuminium). nunc 
etiam in laboratoriis chemicis conficiuntur, attamen tantum 
industriosa arte chemica et aliis mediis, quam in or- 
ganismis fiunt. Organismi cum magna facilitate et celeri- 
tate eas producunt, adhibitis praesertim fermentis, sub- 
stantiis chemicis ad reactiones chemicas accelerandas ap- 
tissimis. 

2. Huic discrimini chbemico inter organismos et corpora 
anorganica aliud accedit. In organismis composita chemica 
generatim multo maiori mwfabilitati subiectae sunt quam 
in anorganicis. Cellae enim materiam extrinsecus receptam 
per eontinuum assimilationis processum in combinationes 
magis magisque complexas componunt, praeterea processu 
contrario substantias assimilatione propria productas vel 
extrinsecus receptas (superfluas) in simpliciores resolvunt 
itaque calorem sibi necessarium producunt. 


Proprietates physicales quod attinet, hoc unum prae- 
cipue dicendum est, omnes substantias vivas organismi 
statum collo?deum habere. Status colloideus in hoc con- 
sistit, quod substantia per minimas partes vix microscopio 
sensibiles, attamen puris moleculis maiores in liquore (aqua) 
dispersa est, sicut fere colla sive gluten; unde nomen de- 
rivatum est. Hic status maxime propterea functionibus 
vitalibus utilissimus est, quia illae rninimae partes, facillime 
modo in maiores guttulas conglomerantur modo processu 
inverso in minores dissolvuntur et propter hanc labilitatem 
possibilem reddunt variabilitatem functionum vitalium. 


S 2. De functionibus vitalibus organismi 


Communiter tres functiones vitae vegetativae distin- 
guuntur nutritio, augmentatio, generatio, quibus addi pot- 
est excitabilitas et motus cum illis functionibus conserti. 
Generatio et augmentatio genesim individui constituunt, 
nutritio autem eius conservationem procurat. Hae functi- 
ones ab omnibus habentur actiones vere vitales seu im- 

manentes. Et merito. Nutritio enim et augmentatio ab eo- 
dem individuo procedunt et recipiuntur, itaque organismi 
se ipsos perficiunt. Generatio secundum quid saltem im- 
manens est, quatenus generandum in organismo parental; 
praeparatur, licet ultimus effectus, novum individuum, a 
generante distinctum sit. 


Nutritio est complexus functionum, quibus organis- 
mus extrinsecus materias alimentarias in se recipit et 
in suam substantiam transformat. In ea triplicém func- 
tionem partialem distinguere possumus, receptionem nutri- 
menti, praeterea assimilationem et dissimilationem, quae 
duplex functio etiam uno nomine ,commutatio materiae* 
(Stoffwechsel) vocatur. Organismus enim in operationibus 
vitalibus perpetuo energias consumit, praeterea initio se 
evolvit et crescit semperque novas partes, velut folia, flores. 
fructus, erines producit; ideo semper nova materia et vi 
extrinsecus accipienda indiget. Cui comparandae una ex 
parte assimilatio seu transformatio nutrimenti in propriam 
substantiam, alia ex parte processus contrarius inservit, 
eui dissimila&io nomen est, qua partes propriae substantiae 
in simpliciora composita chemica usque ad statum anorga- 
nicum dissolvuntur et sic novae energiae actuales acqui- 
runtur. 


1) Beceptio nutrimenti complures actiones complectitur, 
quae in plantis et animalibus differunt. 


A) Plantae ex terra humores, ex aere potissimum C 
assumunt. 

a) Absorptio humoris. Plantae virides tenuibus pilis 
radicum ex terra humores, aquam et sales minerales in 
aqua solutos, hauriunt. Humor haustus per cellas et po- 
tissimum per varios canales secundum leges diffusionis et - 
endosmosis ascendit, per poros membranarum in cellas in- 
trat et nutrimentum praebet. Aqua superflua tamquam 
vapor aqueus per folia et rimas corticis exbalatur, seü 
.ranspiratur. Admirabili electione tum radices tum proto- 
plasma cellarum ex substantiis allatis illas tantum sibi as- 
sumunt, quae organismo utiles sunt, alias autem neglegunt. 

b) Heceptio carbonii. Quando plantae in luce diurna 
versantur, folia (sive alia organa) viridia ex aere (vel aqua) 
dioxydium carbonicum (CO,; vulgo acidum carbonicum, 
Kohlensáure, acide carbonique) surripiunt, quod deinde in 
cellis chlorophyllum ferentibus in C et O dissolvunt; C re- 
tinent, O exhalant. Hanc dissolutionem CO, plantae co- 
operantibus vibrationibus lucis folia ingredientis perficiunt. 
C receptum stalim in varias compositiones organicas usque 
perfectiores inducitur et ad diversas plantae partes trans- 
fertur. Itaque (si excipias quaedam bacteria) tantum illae 
plantae, quae chlorophyllum continent, plantae igitur viri- 
des, ex materia anorganica substantias organicas efficere 
possunt, quia solae C ad id necessarium ex aere hauriunt. 
Plantae facultate C recipiendi destitutae nutrimentum or- 
ganicum aliunde assumunt et quidem parasiti ex plantis 
(sive animalibus) vivis, saprophyta autem ex materiis or- 
ganicis putridis. 

c) Respiratio (Atmung, respiration). Omnes denique 
plantae, paucis exceptionibus praetermissis, cum animalibus 
id commune habent, ut diu noctuque O ad perpetuas plantae 
oxydationes necessarium ex aere hauriant et dioxydium 
carbonicum exhalent; qui processus igitur contrarius est 
receptioni carbonii, de qua antea dictum est, et exercetur 
non solum per folia, sed etiam per alia organa. Sed respi- 
ratio in plantis multo minus momentum quam receptio C 
vel animalium respiratio habet. 

Itaque plantae sufficiens alimentum in rebus vicinis 
inveniunt ideoque opus non est, ut se loco movere possint 
sicut animalia, quae aliis organismis vescuntur, quos ca- 
pere debent. 

B) Animalia (et homo), a) quia C ex aere haurire ne- 
queunt, ex aliis organismis nutrimentum organicum sumere 
debent, lac, carnes, herbas. Praeterea etiam materias an- 
organicas, velut aquam et sal, assumunt. Sed receptionem 
harum substantiarum non statim, sicut in planta, assimi- 
latio sequitur, sed digestio intercedit, qua receptae materiae 
antea chemice in simpliciores dissolvuntur, ex quibus dein 
novae substantiae componuntur. Cibus mittitur in os, vadit 

Donat, Cosmologia 13 

in stomachum et intestina, in quibus cooperantibus fer- 
mentis chemicis, ex variis glandulis emissis, dissolvitur, in 
chylum* liquidum transmutatur, qui deinde absorbetur et in 
sanguinem mittitur. 

b) Aespiratione animalia ex aere O ad internas oxy- 
dationes necessarium assumunt. Aer (in animalibus superi- 
oribus) intrat in tracheam (Luftróhre, trachée-artére) et 
pulmones. In pulmonibus sanguis ex corde adveniens O 


aeris in se attrahit et vicissim nocivum CO, vaporemque 

aqueum, quo onustus erat, ex se dimittit, qui deinde cum 
aere superfluo exspiratione eicitur; sanguis autem purifi- 
catus in cor refluit. 

c) Circulatio sanguinis facit, ut substantiae alimentariae 
digestione praeparatae et O inspiratum in omnes partes 
transferantur et simul noxia producta dissimilationis, CO, 
praesertim, cum sanguine in pulmones mittantur ibique 
exspirentur. Sanguis rhythmicis contractionibus cordis 
primum per arterias et venas in corpus propellitur, ex eo 
in cor refluit, deinde onustus noxio CO, in pulmones pel- 
litur, ex quo purificatus in cor reverlitur. 


2) Assimilatio. Ex receptis substantiis alimentariis pro- 
toplasma illas materias eligit, quae ei totique organismo 
utiles sunt, easque in suam substantiam convertit. Quae 
functio assimilatio appellatur. Materiae, quae non statim 
nutritioni inserviunt, in quibusdam partibus, velut in spatiis 


vacuis cellae, ad tempus reservantur. [n plantis primum 


cellae chlorophyllum continentes CO, ex aere hauriunt 
luceque cooperante ex eo C separant; deinde C cum aliis 
elementis coniungendo substantias organicas, varia genera 
saechari, adipes, denique substantias albuminosas efficiunt. 
Ad separandum C lux diurna requiritur, non aeque ad com- 
positiones, quae deinde sequuntur. Animalia et homo potis- 
simum substantias organicas digestione praeparatas assimilant. 


3) Dissimilatio in eo consistit, quod combinationes or- 
ganicae assimilatione comparatae iterum chemice dissol- 
vuntur. Dissimilatio igitur assimilationi contraria est. Finis 
huius functionis est, ut organismus energiam actualem ad 

actiones vitales, ad nutritionem, augmentationem, ad cur- 
rendum, volandum necessariam sibi procuret; nullus enim 
labor perficitur, nisi simul energia consumitur. Dissimilatio 
plerumque in oxydatione seu combustione consistit, qua 
substantia aliqua plantae, e. g. saecharum, per coniunc- 
tionem cum O, quod ex aere inhalatum cellam intraverat, 
comburitur i. e. ita dissolvitur, ut in fine CO,, substantia 
anorganica incombustibilis, et aqua relinquantur. In omni 
autem combustione, sive cum flamma sive absque flamma 
fit, ealor producitur, quo cella ad functiones vitales utitur. 
Hae combustiones tam necessariae sunt, ut iis (seu respi- 
ratione) impeditis vita intermittatur vel etiam mors addu- 
catur. Substantiae igitur assimilatione formatae partim ad 
novas cellas formandas adhibentur, partim ad energiam 
comparandam consumuntur. Attamen planta non omnia 
dissimilationis producta ex se emittit, sed imprimis CO,, 
nonnulla alia retinet et iterum assimilat. 

Qua ratione processus assimilationis et dissimilationis 
peragantur, non satis perspicimus. Attamen unum con- 
stare videtur, etiam in his processibus vitalibus legem con- 
stantiae energiae servari, quae dicit in mutationibus mate- 
rialibus summam energiae non mutari. Etenim observati- 
onibus et experimentis (praesertim ab Atvater, M. Rubner, 
Laudanie institutis) constat, in animalibus et homine sum- 
mam energiae ex elementis acceptam (saltem circiter) ae- 
qualem esse summae energiae ab organismo consumptae 
vel emissae. 1n plantis quidem viridibus energia a nutri- 
mento anorganico accepta minor est quam energia illa sive 
.ealor, qui postea in plantis ipsis apparet. Sed hoc inde 
declaratur, quod energiis extrinsecus acceptis .etiam lux 
sive vibrationes a sole allatae adnumerandae sunt, quarum 
energia kinetica in foliis in energiam potentialem combina- 
tionum organicarum convertitur et postremo in combustione 
tamquam calor apparet. Lux solis igitur plantis fons uberri- 
mus energiae est. 

Iam duplex aliud genus activitatis vitalis consideran- 
dum est, quo non conservatio, sed genesis organismi, eius 
ortus et evolutio efficitur, nempe generatio et augmentatio. 

De generatione. Antequam autem ulterius progredimur, 
divisio cellarum describenda est. Nam efformatio et aug- 
mentatio organismi potissimum multiplicatione cellarum 
fit, quae ipsa praecipue divisione cellarum perficitur. Nova 
enim cella numquam aliter nisi ex alia cella oritur et qui- 
dem (si excipitur coniunctio cellae ovalis cum seminali in 
fecundatione) ita, ut vetus cella in duas novas dividatur. 
Constat nunc apud omnes: ,omnis cellula ex cellula^ seu 
omnis nova cella ex vetere cella oritur. Immo etiam alia 
lex nune communiter recepta est: ,omnis nucleus ex nu- 
cleo^ seu nucleus non ex protoplasmate vel aliunde, sed 
ex alio nucleo oritur. Id speciatim animadvertendum est, 
quia nucleus in divisione cellarum praecipuum momentum 
habet, ut divisio cellarum fere per divisionem nuclei fiat. 





Fig. 6. Momenta divisionis nuclei et cellae 


n nucleus — nl nucleolus — w. membrana nuclei — c cytoplasma — ch chro- 
mosomata - s radii fibrillares (fusus) - m nova membrana dividens. 

De divisione cellae. Omnis divisio cellae ex divisione 
nuclei egreditur. Plerumque ita peragitur (fig. 6). Primum 
in nucleo quieto chromatinium, quod diximus praecipuam 
partem esse nuclei, in filos globosos et segmenta dividitur, 
quae chromosomata vocantur. Chromosomata postea sectione 
longitudinali in duas partes scinduntur. [Istae primum ad 
modum bacillorum sive vermiculorum consertae in zona 
media cellae collocantur, dum simul membrana nuclei 
dissolvitur et substantia media cellae radios fibrillares ad 
instar fusi efformat (Spindel, fuseau), ad polos cellae con- 
vergentes, deinde versus duos polos cellae recedunt, ut sic 
numerus novoruni chromosomatum duplicatus sit. Denique 
chromosomata in polis congrediuntur, simul reliquae partes 
novi nuclei totiusque cellae cum membrana oriuntur, chro- 
mosomata ipsa in ordinariam. magnitudinem exerescunt, 
donee tandem divisio duplicis cellae completa sit. Numerus 
chromosomatum in singulis speciebus constans, in diversis 
speciebus diversus est, 2—100 et plures, in homine for- 
tasse 24. 

a) b) c) 








Fig, 7 


Nucleus n in a) integer in b) et n nuclei divisi -- w membrana 
magis in c) in duas partes divisus intermedia crescens — ch chlo- 
est. Secundum Arnold. rophyllum. Strasburger. 


Haec complexa cellae dividendae ratio sine dubio id 
intendit, ut substantia nuclei materni in duas aequales 
partes dividatur et inter cellas filiales distribuatur. 


Praeter divisionem expositam, quae 2ndirecta divisio nuclei sive 
cellae vel etiam mitosis et karyokinesis vocatur, invenitur alia imper- 

fectior divisio, quae 
tur et sic perficitur. 

directa sive amitosis (Kernzerschnürung) appella- 
Primum nucleus directe in duo vel plura frag- 


menta diffinditur, quae deinde ab invicem discedunt; divisionem nuclei 
postmodum divisio protoplasmatis et cellae integrae consequitur (fig. 7 8). 


Divisio directa saepe 


in organismis cellisque imperfectis et in senescen- 


übus cellis fit et quando cellae celeriter multiplicandae sunt. 


Duplex generatio. Generatio (Fortpflanzung, génération) 
consistit in productione novi individui!) et est potissimum 


duplex. 


1) Generatio vegetativa (monogena) consistit in simplici 





Fig.9. Sectio media 
per ovarium 
(Fruchtknoten, 

ovaire) plantae.pha- 

nerogamae. Globuli 
seminales p (Pollen- 
kórner, glohul. po- 

laires) incidunt in n, 

incipiunt immittere 

filos  seminales ps 
(Pollenschlàuche) 
versus ovarium (ei, 
ek, e), quod mem- 
branis (ie, ii) inclu- 
ditur et per cha nu- 
tritur. Strasburger. 


spores) vel organa 


tum maxime 


separatione cellae 
specialiter . con- 
structae vel partis 
à tota planta. Ar- 
tificialiter efficitur, 
cum ramus arboris 
terrae infigitur et 
in novam arborem 
excrescit, natura- 
liter vero, si speci- 9* 
alescellae(Sporen, 





9r 


quaedam, e.g. bul- 
bi(Knollen,bulbes), 
a planta separata 
in novum indivi- 
duum efformantur. 
Generatio vegeta- 
tiva tum in anima- 
libus inferioribus Fig. 10. Fecundatio 
in A finis fili seminalis (in 
lantis iisque et- Fig 9 ps) cum cellis semi- 
p qd ird nalibus (gz); in B cella 
mu superioribus seminalis (sk) ingreditur 
invenitur, et qui- ovum (ek nucleus ovi); in 
ATH G uniuntur; D effectus uni- 
dem saepe simul onis (kk nucleus embryonalis 
cum generatione ex unione seminalis et ovalis 
sexuali. ortus). Strasburger. 


kk 


') Generatio secundum S. Thomam definitur ,origo viventis a 


principio vivente coniuncto secundum similitudinem eiusdem naturae* 


A A 

23) Generatio sexualis (digena), ordinaria multoque per- 280 
fectior, fit per coniunctionem duarum cellarum diversae 
indolis, quae ,germinales' dicuntur (Keimzellen). Una est 
cella ovalis (Eizelle), immobilis et magna, utpote iam ma- 
ilerias ad futurum embryum nutriendum continens, altera 
est cella seminalis (sperma, spermatozoon, Samenzelle), ad- 
modum mobilis et permulto minor, maxima ex parte e 
nucleo constans. Cella seminalis vehementi vi ad cellam 
ovalem penetrare conatur, donec cum ea uniatur; et na- 
tura ipsa variis modis, vento, insectis, instinctu providet, 
ut spermata ad ova perveniant. 

Organa, quibus cellae germinales producuntur, in ani- 
 malibus inter duo individua distribuuntur, in plantis saepe 
in uno simul sunt. Haec organa primum procreant cellas, 
quae oogonia et spermagonia vocantur, ex quibus deinde 
per varias divisiones et mutationes cellae germinales, ovum 
et sperma, oriuntur. Sed utrumque ante fecundationem certo 
modo praeparari seu ,maturescere^ debet. In quo subtili 
processu hoec est maximum, quod in eorum nucleis numerus 
ordinarius chromosomatum ad dimidium reducitur, cellis 
singulis dimidiam partem suorum chromosomatum expel- 
lentibus. Idque sapienti consilio fit. Si enim idem nume- 
rus integer maneret, cella embryonalis ex utriusque unione 
oriunda duplum haberet et proin etiam omnes cellae ex 
eius divisione oriundae, in nova autem generatione idem 
numerus denuo duplicaretur et sic absque fine. 

Utriusque cellae germinalis unione, quae fecwndatto 
dicitur, oritur una cella combinata, utriusque germinalis 
qualitates continens, quae est initium embryi. Cella embryo- 
nalis brevi per multiplicem sui divisionem in complexum 
cellarum et paulatim in novum individuum  excrescit. 
Fig. 9 et 10 exemplum talis fecundationis praebent ex 
plantis phanerogamis desumptum. n fecundatione longe 
praecipuum momentum unioni nucleorum et quidem diver- 


(1 q.27 a.2); in qua definitione ,a principio vivente coniuncto* signi- 
ficat, in generatione aliqua ratione ipsam generantis substantiam in 
genitum transire (e. g. in organismis per cellas germinales) itaque prin- 
cipium generans aliquo modo ipsum genitum fieri. 

sorum chromosomatum tribuendum est; quod ex toto fe- 
cundationis processu et ex peculiari diligentia elucet, qua 
natura divisionem et reductionem chromosomatum in ma- 
turescentibus cellis germinalibus procurat. Unione utrius- 
que nuclei numerus chromosomatum, antea dimidiatus, 
iterum integer restituitur. Sed notandum est, nucleos ger- 
minales, quamquam arctam unionem ineant, non tamen 
penitus confluere, sed quandam in ipsa unione autonomiam 
servare, et similiter etiam diversa chromosomata; id ob- 


.servatio microscopica et leges transmissionis hereditariae 


(n. 283) ostendunt. 

Ex ovo igitur embryum ordinarie non oritur absque 
fecundatione. Sed modo extraordinario accidit, ut etiam 
solum ovum sine fecundatione ad embryum se evolvat; 
qui processus parthenogenesis vocatur. Talis parthenogenesis 
et quidem naturalis in multis animalibus inferioribus et in 
parvis observatur, e. g. in arthropodibus, praeterea in 
multis plantis. Recenti tempore etiam parthenogenesim 
artificiali modo efficere contingit (J. Loeb): si ova diver- 
sorum animalium certis causis physicis vel chemicis exci- 
tantur, sine fecundatione per semen (quamquam non aeque 
bene) ad embryum se evolvunt; immo etiam solum semen 
cum solo protoplasmate ovi (nucleo suo privati) coniunc- 
tum, ergo solus nucleus seminalis embryum efformare pot- 
est (,merogonia*^). 

Ex hoc biologi non immerito concludunt, fecundationem 
a natura institutam esse non tam ad originem novi indi- 
vidui possibilem reddendam, quippe quae etiam sine ea 
fieri potest, quam potius ob alium finem. Talis finis ex 
parte hic esse potest, ut duobus individuis coniungendis 
aliqua vitae renovatio et auctio obtineatur. Attamen non 
est finis necessarius, quia in multis animalibus et plantis 
tantum generatio vegetativa vel constanter partheno- 
genesis invenitur, nihilominus nulla degeneratio  ob- 
servatur. Sed finis quidam praecipuus hic esse videtur, 
ut paternae et maternae qualitates admodum similes et 
tamen aliqua ex parte differentes in embryum transferan- 
tur itaque una ex parte aliqua variabilitas obtineatur si- 

mulque tamen nimia variatio et a mediis qualitatibus spe- 
ciei deflexio impediatur; haec fieri posset, si constanter 
generatio unilateralis fieret et variationes individuorum 
aliis individuis eiusdem speciei non temperarentur. ,Gene- 
ratio sexualis discrimina, quae influxu causarum externarum 
in individuis speciei producuntur, constanter exaequat.. 
et directe id agit, ut speciem homogeneam faciat et se- 
eundum proprietatem suam conservet.^!) Natura etiam 
variis mediis impedire solet, si in eodem individuo ova et 
semina producuntur, ne fecundatio ovorum per semina 
proprii individui fiat. 


De hereditaria transmissione. Quando embryum ex utrius- 
que parentis materia formatur, facile intellegitur et expe- 
rientia luculenter testatur, prolem qualitates parentales 
hereditaria transmissione accipere tum corporales tum in 
aninali et homine etiam psychicas et quidem non tantum 
proprietates organismis generatim vel certae speciei essen- 
tiales, sed etiam accidentales, e. g. colorem floris, magni- 
tudinem foliorum, formam faciei, immo tales qualitates per 
multas generationes transmitti posse. Manifestum est, eas 
per cellas germinales in prolem derivari. Et quidem, quam- 
quam fortasse etiam utrique protoplasmati germinali, ma- 
xime in qualitatibus essentialibus transmittendis, aliquod 
momentum ascribendum est, praecipue tamen dispositiones 
ad qualitates transferendas illis partibus alligatae sunt. 
quas vidimus in generatione primatum tenere, nempe utri- 
que nucleo et maxime. chromosomatibus. 

Hodierna biologia etiam distinctius investigare studet. 
secundum quas particulares leges translatio hereditaria fiat. 
Quae tamen investigatio non tantopere qualitates essen- 
tiales, e. g. vim nutriendi, crescendi, generandi, qualitates 
genericas et specificas, sed potius accidentales tantum et 
individuales spectat, quibus parentes differunt. Proinde etiam 
solum ad generationem sexualem refertur, in qua proles 
dimidiam partem substantiae hereditariae (chromosomatum) 
ex patre et dimidiam ex matre recipit. In generatione 


!) O. Hertwig, Allgera. Biologie? (1992) 403. 

vegetativa et in parthenogenesi tota hereditas ex una parte 
aecipitur. In hac nova de transmissione hereditaria dis- 
ciplina methodus ac leges a Mendel inventae ducatum prae- 
stant.) Brevis earum summa haec est. 

Mendel ad generandum coniunxit duas varietates plan- 
tarum (pisorum), unam rubro, alteram albo colore florentem. 
Individua omnia ex iis oriunda flores rubros habebant. 
Haec individua invicem fecundantia produxerunt secundam 
generationem filialem. Sed huius quarta pars (!/) indi- 
vidua alba erant, quae deinceps (inter se copulata) etiam 
semper alba manebant, tres autem quartae partes (?/,) in- 
dividua rubra. Ex his rubris invicem fecundantibus nova 
individua orta sunt, quorum iterum !/, alba erant et alba 
manebant, ?/, autem rubra et quidem /, rubra stabilia, 
?|, autem talia (hybridae), ex quibus iterum /, alba et 
*/| rubra proveniebant (!/, eorum pura seu stabilia et ?/, 
hybridae) et simili proportione per sequentes generationes 
(1:3 seu potius 1:2: 1). 

Ex his Mendel collegit, qualitates parentum in gene- 
rationibus filialibus initio quidem misceri, sed postea (sup- 
posita similium individuorum fecundatione) ab invicem se- 
parari et quidem secundum certas individuorum propor- 
liones.?) Praeterea conclusit, saepe in posteris unam qua- 
litatem aliquamdiu dominari (in exemplo rubrum in prima 
generatione), ut altera se manifestare nequeat, quae tamen. 
latenter adsit in dispositione hereditaria; illam vocavit 
dominantem, alteram recessivam. - 


Sed non semper una dominatur. E. g. ,Mirabilis Jalapa' habet 
individua alia rubro, alia albo colore florentia. Si diversa individua 
copulantur, prima generatio. tota habet flores roseos (coloris medii 
inter rubrum et album), ergo qualitatem ex parentalibus mixtam. 
Sed in generatione secunda '/ individuorum sunt alba [stabilia], 
!|, rubra [stabilia], */, rosea, et rosea deinceps iterum constanter 
generationes producunt sicut in superiore exemplo [semper 1 : 2 : 1]. 
Itaque inter exemplum hoc et superius id solum interest, quod ibi 
in */, individuorum qualitas recessiva se nondum manifestare potest. 








1j Gregorius Mendel (1 1884), abbas S. August. Brunae in Mora- 
via, scripsit 1865 brevem elucubrationem de hybridis plantarum, i. e, 
de oriundis a parentibus differentibus, , Versuche über Pflanzenhybriden*; 
quae diu neglecta demum 1900 in publicam attentionem venit et ex 
eo lempore scientiam regit. — ?) Mendelsches Spaltungsgesetz. 

Sicut color albus etiam aliae qualitates hereditaria 
iransmissione in generationibus filialibus separantur, e. g. 
ornatus et defectus crinium, crines longi et breves, forma 
rotunda et oblonga bulbi, forma folii, frontis, manus. Prae- 
terea Mendel iam invenit, si complures eiusmodi qualitates 
in parentibus simul sint, eas in posterioribus generationibus 
non semper simul, sed ab invicem independenter separari, 
ut non semper omnes adsint vel omnes desint, sed nunc 
coniunctae appareant, deinde in alia generatione separen- 
tur, sicut fere atomi nunc compositionem chemicam ineunt, 
deinde eam solvunt. 

Leges mendelianae saltem maxima ex parte experientia 
comprobatae sunt. Num verae exceptiones contingant, 
quas multi affirmant, non satis constare videtur. Ad leges 
mendelianas explicandas haec hypothesis statuitur: Singulae 
qualitates (accidentales imprimis, de quibus agitur) alligatae 
sunt distinctis unitatibus materialibus in cellis germinalibus 
contentis et ad posteros transmissis, quae gena nominantur, 
sed ita (ad aliquas complicationes explicandas), ut interdum 
una qualitas a multis genis simul pendeat et vicissim in- 
terdum unum genum compluribus qualitatibus fundamen- 
tum praebeat et denique etiam gena inter se varie copu- 
lari itaque varie combinata transmitti queant. Ergo 
leges mendelianae ultimo non tam de qualitatibus, quam 
. de genis transmittendis valent. JQualitates autem genis 
eatenus alligatae sunt, quatenus aliqua ratione ab iis pen- 
dent. Gena, quorum multitudo sine dubio magna est, in 
chromosomatibus includuntur. Sed interna eorum natura 
adhuc ignota est. Ad intellegendam separationem mende- 
lianam etiam iuvat scire, quod supra diximus, duos nucleos 
germinales in fecundatione non confundi, sed aliqua ratione 
autonomos manere. 

Ex iis, quae declarata sunt, perspicitur, a parentibus 
acceptas sive ,naíevas' qualitates semper ad posteros trans- 
mitti, saltem si uterque parens eas habet. Sed saepe etiam 
qualitates quae individuo per decursum vitae accedunt 
quaeque ,acquisitae' appellantur, transmittuntur. Ad hoec 
autem requiritur, ut antea cellae germinales congruenti 

modo afficiantur (quia solum per eas transmissio fit) sive 
directe per causas externas, ilas qualitates producentes, 
sive indirecte per ipsas qualitates. Ita aer, calor, caelum, 
cibus, diversus organorum usus novas qualitates producunt, 
quae saepe, saltem .si eaedem causae per multas genera- 
tiones influunt, ad. posteros transmittuntur, ut apparet in 
stirpibus humanis. — Haec magni momenti sunt in trans- 
formatione specierum, ubi quaeritur, num et. quomodo mu- 
tationibus hereditarie transmissis paulatim species transmutari 
possint, ut infra patebit. 


De augmentatione. Nomine augmentationis hoc loco 
comprehendimus tum efformationem individui ex primo 
stadio embryonali usque ad completam structuram tum 
augmentationem strictius dictam sive ulterius incrementum 
usque ad plenum volumen individui adulti. 

Efformationem quod attinet, ineunte saec. 18 contro- 
versia de eius modo orta est, aliis ,evolutionem" (strictius 
sumptam) alis ,epigenesim* defendentibus. Evolutionem 
asserentes putarunt, structuram individui et omnia organa 
iam in cellis germinalibus formaliter adesse, quamquam in 
extensione minima invisibili, eamque tantum ex minore 
maiorem fieri. Defensores epigenesis affirmarunt, in effor- 
matione embryi organa et structuram differentialem vere 
produci et antea tantum potentiam ad eam producendam 
adesse, ferme sicut actus intellectus antea solum potentia- 
liter in intellectu est et deinde vere producitur. Haec sen- 
tentia paulatim vicit. Contraria demonstrari nequit, in se 
admodum improbabilis apparet et cum factis embryologicis 
nunc notis pugnat. Sed adhuc nonnulli embryologi, ut 
A. Weismann, W. Roux aliquem eiusmodi evolutionismum 
defendunt, docentes efformationem individui eo peragi, 
quod quaedam structura minutissima in nucleo germinali 
contenta per divisiones nuclei gradatim in partes dismem- 
bretur et crescat. 

Ovum fecundatum cum magna celeritate in duas, qua- 
tuor et plurimas cellas se dividit, quae sensim aliquam 
structuram differentialem assumunt eamque per continuos 
gradus, quorum posterior semper prioris maior differentiatio 

est, ulterius efformant, donec paulatim forma speciei apparet. 
Hunc processum efformativum interna natura embryi dirigit 
et viribus suis efficit cooperantibus simul causis externis, 
ut calore, oxygenio, luce, assumptis nutrimentis, velut cum 
lux et gravitas locum et directionem efformandarum radi- 
cum et ramorum determinat. Cauiuslibet partis efformatio 
sua quidem distincta via procedit, sed in summa harmonia 
cum aliis partibus. 

Augmentatio stricte dica potissimum multiplicatione 
cellarum efficitur, quae supra explicata est. Ergo non in 
pura iuxtapositione consistit, qua pars ad partem extrin- 
secus apponitur, quo modo corpora anorganica crescunt, 
sed in vitali ,intussusceptione' quae dicitur: materia extrin- 
secus recipitur, interna activitate assimilatur, inter diversas 
organismi partes secundum singularum indigentiasdistribüitur, 
deinde augmentatio ipsa per divisionem cellarum perficitur. 

Ad augmentationem etiam aliqua efformationis embryo- 
logicae quasi repetitio, regeneratio, referenda est, qua pars 
perdita organismi denuo formatur. E.g. hydra (hydropo- 
lypus), 5—10 mm longa, minimi utris formam habens, caput 
vel pedem amputatum post paucos dies ex vulnere rege- 
nerat; si ei pes et caput simul absciduntur, utrumque rege- 
nerat; si denique totum animal longitudinali scissione in 
duas partes dissecatur, utraque in totum animal excrescit 
(ef. infra n. 300). Limax regenerat caput cum oculis, am- 
phibia pulmones, splen et organa sensitiva, salamandra pedes 
et caudam, pisces regenerant pinnas. In inferioribus ani- 
malibus regenerationes frequentissimae sunt, sed eo rariores 
fiunt, quo perfectior magisque differentiatus est organismus. 


Excitabilitas, quae pariter omnibus organismis propria 
est, in eo consistit, quod organismus externis vel internis 
causis excitatus reagendo mutationes in se producit et qui- 
dem per se semper in suam utilitatem. E. g. si folium 
Dionaeae muscipulae' ab insecto tangitur, statim clauditur 
et insectum capit: tactu enim pilorum in folio pressio aquae 
mutatur itaque folium clauditur. Huc varii tropismi, qui 
vocantur, pertinent; ut heliotropismus, si folia versus radios 

lucis crescunt; geotropismus et quidem positivus, si gra- 
vitas facit, ut radices versus centrum terrae, negativus 
autem, si truncus et rami in contrarium crescunt; hydro- 
tropismus et quidem positivus, si radices ad humores se. 
convertunt, negativus, si aliae partes plantarum ab humido 
sibi nocivo se avertunt. Similia haec sunt : pampini (Ranken) 
plantarum, ut primum columnam tangunt, statim incurvari 
et columnam amplecti incipiunt, ut folia plena luce et aere 
fruantur; si radix crescens impedimentum tangit, statim 
impedimentum circumire incipit; animalia sanguine calido 
praedita ita ad externum calorem et frigus reagunt, ut 
semper suum calorem conaturalem conservent; venena in 
organismum ingressa statim processus chemicos excitant, 
quibus, antitoxicis productis, innoxia redduntur. 

Diversa organa diversam potentiam reagendi habent. 
Nam solum ad certas excitationes reagunt, unum ad pres- 
sionem vel gravitatem, alterum ad lucem vel chemicum 
influxum, et ad eandem excitationem diverso modo reagunt, 
prout vel intensa vel remissa vel aliter modificata est vel prout 
dispositio plantae haec vel alia est. Ut exempla allata 
ostendunt, reactiones activitate physicochemica producun- 
tur, sed semper cum mira teleologia in bonum organismi, 
saltem inter certos limites, ut ordinariis eius indigentiis 
provisum sit. 


Motus. Cum activitate vegetativa etiam motus vitales 
coniuncti sunt, non quidem spontanei, quae ex cognitione 
et appetitu procedunt et proinde tantum in homine et 
animali sunt, sed automatici, qui ex sola institutione na- 
turae fiunt. Motus conspiciuntur in circulatione materiae 
nutritivae per organismum, in protoplasmate, in radicibus, 
ramis aliisque organis per spatium paulatim se diffunden- 
tibus, in spermate versus ova se movente et in aliis multis. 
Planta integra de loco in locum non movetur sicut animal, 
quia nutrimentum ex aere et humo haurit, cui inserta est, 
animal autem nutrimentum inquirere debet. 


De morte. Mors est stabilis finis vitae; actiones vitales 
in perpetuum exstinguuntur et deinde organismus dissolvitur. 

Mors violenta stricto sensu est, si ex vi, propria manu 
vel extrinsecus illata, oritur, violenta paulo latius est, si 
generatim propterea oritur, quia subito condiciones ad vi- 
vendum requisitae, e. g. apoplexia, subtrahuntur. Mors 
naturalis .dicitur, si ex morbo vel ex senili virium ex- 
haustione consequitur. Particulares morbi vel organorum 
laesiones eo maiorem vim in totum organismum exercent, 
quo superior seu magis differentiatus est. Quo magis enim 
singula organa particularibus tantum. functionibus adaptata 
sunt, quae omnes simul concurrere debent, eo magis sin- 
gula ab aliis pendent, ut vel unà graviter laesa totus or- 
ganismus turbetur vel pereat.  Deficientia senilis, ex qua 
omnis organismus paulatim perit, in eo consistit, quod in 
cellis vis se regenerandi gradatim minuitur et deficit. Nam 
ad vigorem conservandum requiritur, ut organismus per- 
petuo partes et energias consumptas in musculis, sanguine 
aliisque partibus restauret et regeneret, quae vis regene- 
randi in cellis paulatim | minuitur, ut degeneratio incipiat 
et progrediatur; cuius signa etiam microscopio observari 
possunt. Progrediente deficientia cellae etiam vim se mu- 
tatis adiunctis aecommodandi, se sanandi, influxus nocivos 
arcendi amittunt. 

Vitae duratio generatim eo maior est, quo maior est 
statura corporis et quo minor intensitas activitatis. 

A. morte distinguendus est status vitae latentis, in quo 
vita in actu primo adest, sed activitas ita ad minimum re- 
. dücta est, ut extrinsecus se non manifestet, e. g. perfecta 
lethargia hominis. Senina plantarum, germina animalium 
saepe admodum diu quasi mortua conservari possunt, in 
humore autem vel calore posita subito reviviscunt; interna 
tamen activitas vitalis interim vix penitus cessasse videtur. 
Alias saepe accidit, ut aliqua quidem vestigia vitae appa- 
reant, sed parva vel minima. E. g. infusoria, parasiti 
aliaque animalia inferiora alimento deficiente vel corrupto 
diu omnem fere actionem vitalem sistere possunt; simile 
quoddam in somno hiemali animalium cernitur. 


Itaque discrimen- organismi a materia anorganica, sicut 290 
" descriptio facta ostendit, his potissimum continetur: 

1. Proprietas prima organismi est ommanentia agendi 
in eo sita, quod organismus semper tamquam totum stricte 
unum agit et actionem in propriam perfectionem dirigit : 
partes non agunt nisi tamquam partes, tamquam toti sub- 
ordinatae, et in agendo non sibi, sed toti servientes, totius 
efformationem, conservationem et in generando reproduc- 
lionem operantes. Brevi verbo: organismus functiones 
vitales habet. In materia anorganica autem id non in- 
venitur. 

2. Functiones vitales requirunt certas proprietates che- 
micales et phiysicales diversas ab anorganicis. 

3. Ex primo discrimine sequitur peculiaris ortus et 
duratio. Organismi semper ex individuo eiusdem speciei 
oriuntur, corpora anorganica autem oriuntur tantum se- 
cundum leges attractionis et affinitatis chemicae ex àaccu- 
mulatione atomorum et partium. X Duratio organismi 
certa periodo continetur: primum oritur, paulatim effor- 
matur et usque ad plenam perfectionem se evolvit, in ea 
aliquamdiu perseverat, deinde deficit et moritur nec iterum 
reviviscit; duratio autem anorganicorum tali periodo non 
continetur. 


Art. 9. De principio vitali plantarum 


lam quaestio philosophica aggredienda est, quae hac 
aetate biologorum mentes non leviter agitat, sitne in or- 
ganismis spectata vita vegetativa et proinde speciatim in 
plantis praeter materiam aliud principium invisibile ad- 
mittendum, quod activitatis ei propriae principium sit. 
Negant antivitalistae, affirmant, qui vocantur vitalistae. 
Nomine vitalismi doctrina designatur, quae in organismis 
principium a communi materia essentialiter diversum ad- 
mittit. Ei opponitur «ntivitalismus sive mechanismus, qui 
eliam vocatur, qui tale principium negans vitam vegeta- 
tivam ex solis viribus physicis et chemicis declarat. 


Historia opinionum, Ex tempore Aristotelis usque ad 
medium saec. 19 philosophi et rerum naturalium periti 

paucis exceptis eitalismum professi sunt. Sed non omnes 
eodem modo neque semper recte. Schola peripatetica cum 
Aristotele posuit principium substantiale a materia diversum 
et eum ea ad unam naturam coniunctum. Sed ex saec. 18 
invenimus alium vitalismum, quem nunc saepe ,veterem* 


vocant, inter euius defensores eminent Zr. Bichat ( 1802), 


A. Haller (t 1771), J. F. Blumenbach (t 1840), Treviranus 
(T 1837), denique J. Müller (T 1858) et J. Liebig (t 1873). 
llli auctores suam ,vim vitalem* (Lebenskraft, la force vitale) 
vitiose concipiebant, nempe non, sicut nos infra dicemus, 
ut principium tantum dirigens operationes physicochemicas 
organismi, sed ut per se ipsum producens operationes 
physicochemicas vitae, tamquam specialem energiam men- 
surabilem sine viribus physicochemicis vel etiam contra 
eas producentem actiones vitales. "Vim vitalem, aiebant, 
causare combinationes organicas*, ,vim vitalem in organo 
accumulari^, ,exercendis functionibus quasi consumi*!), 
,aueta massa summam vis vitalis augeri", ,eam efficere 
dissolutionem substantiarum elementarium, vincere vim 
attractionis^"*) etc. Cum facile pateat, omnes processus 
organicos viribus physicalibus et chemicalibus plantae pro- 
duci, non difficile fuit talem vim vitalem saltem tamquam 
superfluam reicere. Sed saepe hunc vitiosum vitalismum 
a genuino non distinguunt et illo refutato omnem vitalis- 
mum exclusum esse censent. 

Ex medio saec. 19 plurimi ad explicationem »mechani- 
síicam transierunt asserentes, vires physicochemicas ad 
vitam explicandam sufficere. Iam Cartesius (T 1650) plantas 
et animalia machinas esse dixerat. Complura ad talem 
doctrinam nunc restaurandam contulerunt, imprimis mate- 
rialismus mentes in dies magis occupans et aversio ab 


' J. Müller: da& die Lebenskraft ,organische Kombinationen 
versursacht*, dafs ,sich die Lebenskraft in einem Organ anháuft*, daf 
sie ,durch Ausübung der. Funktionen gleichsam konsumuiert wird". 
Handbuch d. Physiologie d. Menschen* I (1844) 4 25 50. — 7) J. Liebig: 
,Mit der Zunahme der Masse wüchst die Summe der Lebenskraft*, sie 
bewirkt eine Zersetzung der Nahrungsstoffe, sie hebt die Kraft der 
Anziehung auf, die zwischen den kleinsten Teilchen unausgesetzt táug 
ist^. Die organ, Chemie (1842) 217 201. | 

admittendo principio non perceptibili, deinde conatus mo- 
nisticus omnia- diversa reducendi ad unum ilaque etiam 
dualismum inter viventia et non viventia tollere studens, 
denique non ultimo loco defectus claritatis philosophicae. 
Hodierni antivitalistae fere consentiunt, organismum con- 
cipiendum esse instar subtilissimae machinae physicoche- 
micae ex sola materia compositae, attamen structurae et 
chemicae compositionis ab anorganicis diversae. Sed non 
omnes rem eodem modo concipiunt. Aliqui proprietatem 
materiae vivae in speciali cheméca compositione reponunt 
affirmantes, vitam provenire e speciali composito chemico, 
utiqué mere hypothetico, quod ,biogenum', ,albuminium 
vivum', ,bioplasma' vel aliter vocant (quo aliquando feli- 
citer invento futurum sit, ut organismus vivus arte confici 
possit). Sed plerique hac theoria chemica relicta proprie- 
tatem materiae vivae in speciali complicatione minimarum 
partium reponunt, in subtilissima structura et constellatione 
atomorum structura anorganica superiore. uic opinioni 
nunc plerique biologi addicti esse videntur. 


Eam sie exprimunt: ,Non videtur esse dubium, quin posita com- 
plicatiore compositione materiali corporum etiam eorum activitas sub 
aliquo respectu diversa evadere debeat .. Sicut, si atomi ad moleculas, 
moleculae ad superiores: substantiales unitates cellue, cellae vivae ad 
plantas et animalia iunguntur, novae, plures et superiores formae cor- 
poreae producuntur, eliam correspondente ratione novi et usque com- 
plicatiores modi agendi producuntur."!) ,Proprietas specifica eventuum 
biologicorum consistit in combinatione speciali, in electione et peculiari 
spatiali ac temporali complicatione eventuum physico-chemicalium."?) 
.A plerisque doctis concedi videtur, processus vitales nihil esse nisi 


!) O. Hertwig: ,KEs kann wohl keinem Zweifel unterliegen, daf 
mit der verwickelter werdenden stofflichen Zusammensetzung der Kórper 
auch ihre Wirkungen in irgendeiner Hinsicht verschieden ausfallen 
müssen.. in demselben Mafe, wie durch die Aneinanderfügung der 
Atome zu Molekülen, der Moleküle zu den hóheren Substanzeinheiten 
der Zelle, der lebenden Zeilen zu den Pflanzen und Tieren immer 
neue, zahlreichere und hóhere Formen der Kórperwelt zustande kom- 
men, werden auch dementspreehend neue und immer kompliziertere, 
von ihnen ausgehende Wirkungsweisen produziert." Werden der Orga- 
nismen? (1922) 39. — 7?) Wolfg. Ostwald: ,Die spezielle Kombination, 
die Au-wahl und die besondere ráumliche und zeitliche Verknüpfung 
physikalisch-chemischer Vorgánge ist das spezifisch Biologische." Die all- 
gemeinen Kennzeichen d. organ. Substanz. Kultur d. Gegenwart III/4 1 
(1915) 152. 

eventus physicochemicales valde complicatos iisdemque legibus regi, 
quibus eventus naturae anorganicae. Attamen demonstratum minime 
est .. Sed non oportet dubitari, quin aliquando contingat, ut processus 
vitales hac ratione explicemus."* !) 


Usque ad finem saec. 19 plerique biologi theoriam 
mechanicam instar dogmatis habebant. Nunc iam multi 
dubitare incipiunt. Aliqui, qui neovitalistae dicuntur, ad 
quendam vitalismum se convertunt, praeter materiam or- 
ganisatam aliud principium admittentes, quod sit ratio 
activitatis finalis organicae. Sed non omnes eodem modo. 
a) Sunt, qui modum excedentes psychovitalismum  defen- 
dant omnibus organismis, plantis etiam, vim psychicam 
percipiendi et appetendi tribuentes, qua sibi utilia perci- 
piant (cf. Th. 19). b) Alii magis sobrii tantum principium 
operaliones organicas specialiter dirigens postulant idque 
,entelechiam* (Driesch), ,vim dominantem*^ (Reinke) vel 
aliter appellant. Sed pauci eorum clarum et genuinum 
vitalismum defendunt. Alii admodum vage vel modo in- 
constanti de causa activitatis vitalis loquuntur, una ex parte 
vim specialem organismis tribuentes, quam tamen altera 
ex parle vim mere materialem describunt. Attamen multi 
iam vitalismo prope accedunt. 


Th. 17. Plantae principium vitale a materia essentialiter diversum hahent. 


Declar. In plantis dicitur adesse principium  witale 
(Lebensprinzip) Idem etiam anima appellari potest; et- 
enim, licet hoc nomen potius animae hominis et bruli re- 
servetur, tamen hane habet eum anima humana simili- 
tudinem, quod etiam plantae vitam tribuit. A materia 
essentialiter diversum dicitur. Non quidem spirituale est, 
sed a materia pendet et hoc sensu recte materiale dicen- 
dum est. Attamen a materia communi et visibili, quae 


!) R. Hesse: ,Da& die Lebensvorgánge nichts anderes als sehr 
 kompliziertes physikalisch-chemisches Geschehen sind und nach den- 
selben Gesetzen verlaufen, wie die Vorgünge in der anorganischen 
Natur, dürfte jetzt von den meisten Forschern zugestanden sein. Be- 
wiesen ist es aber keineswegs .. Aber wir brauchen doch nicht daran 
zu zweifeln, daf& es gelingen wird, die Lebenserscheinungen in dieser 
Weise zu begreifen." Der Tierkórper als selbstánd. Organismus (1910? 16. 
14* 

etiam extra plantas invenitur ibique anorganica appellatur, 
essentialiter diversum eaque altius est tum spectata unitate 
sua, quatenus non aeque in moleculas divisum, sed unum 
indivisum est per totam plantam, tum spectata perfectione 
et vi; cum non sicut materia impenetrabiliter locum 
occupet, sed cum ea in eodem loco simul sit, et vim 
habeat viribus physicochemicis superiorem easque ele- 
vantem. ad vitaliter agendum. Eius naturam et cum ma- 
teria unionem hoc loco nondum distincte exponimus. Tan- 
tum notamus, principium vegetativum esse partem sub- 
stantialem plantae, non vero tantum accidens materiae 
sive vim; alioqui non esset a materia essentialiter 
diversum. 

Itaque asserimus, vitam plantarum ex solis viribus 
physicis et chemicis materiae declarari non posse, sed 
altius principium postulare. Nihilominus concedimus, omnes 
plantae functiones et effectus simul per vires physisochemicas 
effi. Revera CO, chemice dissolvitur ope vibrationum 
lucis, saccharum et albuminium viribus chemicis compo- 
nuntur, dissolutio albuminii et combustiones pariter viribus 
chemicis perficiuntur. Sed affirmamus, eas vires solas in- 
sufficientes esse et praeterea aliud principium postulari, 
quod saltem id agat, ut activitatem harum virium ad vita- 
liter agendum dirigat i. e. faciat, ut omnes semper in sub- 
ordinatione sub toto in bonum totius tendant. 


Demonst. 1. Arg. Ex activitate immanente. Vita vegetativa plan- 
tarum et generatim organismorum aut explicari potest ex 
solis viribus physicochemicis materiae, ad modum machinae 
complexae inter se cooperantibus, aut, si id impossibile 
est, principium vitale a materia essentialiter diversum po- 
stulat. Atqui non potest explicari e solis viribus physico- 
chemicis in modum machinae complexae cooperantibus. 
Ergo postulat principium vitale. 


Demonst. min. 1). Activitas vitalis constanter per totam 
organismi durationem tali modo ab organismo toto procedit 
et in totius perfectionem tendit, ut non ex solis viribus 
physicochemicis, sed tantum ex principio a materia diverso 


wc m Mg «mc 0M co um 


De principio vitali plantarum | 213 


declarari possit, quod unum indivisum in omnibus partibus 
et per omnia vitae momenta exsistit. omnesque partium 
actiones in bonum totius dirigit; quod principium vitale 
nominamus. Nam 

a) Singulae actiones ponuntur quidem a partibus, 
tamen eatenus semper a £oto procedunt et in omnibus totum 
agit, quatenus partes semper ut partes, ut toti subordinatae 
et quasi instrumenta agunt, quibus totum in bonum totius 
uütur: singula organa, muneribus inter se distributis, co- 
operantur in utilitatem totius, alia aquam, alia carbonium 
hauriunt, alia nutrimentum per corpus transferunt, alia re- 
servant, alia influxus nocivos arcent; alimenta plura illuc 
feruntur, ubi maior est necessitas; vulnere accepto con- 
festim uberior liquor nutritivus affluit omniaque ad vulnus 
sanandum cooperantur; deficiente nutrimento organismus 
ad vitam servandam substantias proprii corporis consumit, 
sed prius minus, deinde magis necessarias, e. g. prius 
museulos et alia, ad extremum cor et substantiam nerveam. 

b) Haee activitas non proxime in effectum externum, 
sed in propriam perfectionem totius tendit: organismus 
primum ex minimis initiis se ipsum aedificat et quidem 
per gressus ita continuos et cohaerentes, ut semper sta- 
dium subsequens sit continuatio et differentiatio prioris; 
deinde formam augmentatione amplificat et nutriendo con- 
servat, non tantummodo externas materias apponens, sed 
nutrimenta eligens, suis indigentiis subiciens, ea mutans 
et assimilans, et energias necessarias nragna ex parte pro- 
priam substantiam dissolvendo sibi comparat; substantias 
consumptas et nocivas (H3O) ipse eicit et pro iis novas 
assumit; denique in generatione totus organismus iterum 
reproducitur. 

c) Haec immanentia activitatis, ex toto procedens et 
in totum ordinata, ex hoc etiam illustrior evadit, quod non 
solum summe complicata est, id quod brevis descriptio 
biologica ostendit, sed cum maxima variabilitate mutatis 
adiunctis se accomodat, semper activitatem ita regulans, 
sieut bonum totius postulat. Planta in regione arida mi- 
nora folia producit, ut transpiratio interni vaporis aquei 

minuatur; si radii solis tenuiores sunt, folia magis ad 
solem eonvertit, minus, si vehementiores sunt; ramus 
salieis terrae infixus ibi radices procreat, ubi in arbore 
manens folia produxisset; deficiente nutrimento accomodato 
organismus etiam. minus et parum aptum substituit, sed 
semper aptius minus apto praeferens, immo in penuria 
etiam propria substantia se sustentat; cellae perpetuo 
suam structuram mutant, sieut novae functiones neces- 
sariae postulant; mirabilis est vis, qua organismus vulnere 
vel veneno accepto reagit; admodum admirabilis est vis 
regenerativa, qua organa perdita regenerat et quidem 
ita, ut, si complura organa simul perdita sunt, restitutio 
non lentiore, sed velociore gressu perficiatur, quia nempe 
necessitas maior est, immo interdum sic, ut organismus 
(e. g. Ascidia Clavellina), si graviter mutilatus est, processu 
regressivo se transformet in formam embryonali similem, 
ut deinde ex ea in totum organismum se regeneret. 
Atqui talis activitas semper hoc modo a toto proce- 
dens et in totius perfectionem. tendens declarari nequit ex 
solis viribus physicochemicis, quamquam modo complica- 
tissimo instar machinae cooperantibus, sed postulat prin- 
cipium moleculis divisis superius, quod, semper totius or- 
ganismi naturam in se comprehendens, in omnibus parti- 
bus sit easque in idem totum dirigat et quod per totam 
vitam idem manens momenta successiva evolutionis et ac- 
tivitatis in unitatem coniungat, nempe in unitatem eiusdem 
individui efformandi, conservandi iterumque reproducendi. 
Intellegi nequit, posse esse machinam seu systematicam 
constellationem agentium physicochemicorum, quae modo 
descripto agat, quae non effectum externum producat, sed 
proxime se ipsam perficiat et conservet, se aedificet et 
amplificet, suas laesiones ipsa reficiat et se reparet, partes 
perditas regeneret, structuram suam perpetuo mutet et 
funetionibus acecomodet, materias et energias consumptas 
ipsa nutriendo restauret, energias non eo plures transformet, 
quo plures extrinsecus offeruntur, sed tantum copiam sibi 
convenientem, quae energias sibi comparet propria sub- 
stantia dissolvenda, quae haec et alia constanter per annos 

agat singulis momentis actiones secundum adiuncta mu- 
tando, quae denique novas machinas eiusdem structurae 
producat per infinitas novas generationes eandem activi- 
tatem continuantes, et hoc sexcentis modis diversis in di- 
versis organismorum speciebus. 


Porro quod sic in se inintellegibile est, revera numquam 
invenitur; neque in rebus anorganicis naturae neque in 
machinis ab homine constructis vel simile reperitur. 


Demonst. min. 2). Speciatim in efformatione organism? 
ita totum invenitur in singulis partibus inesse et in sin- 
gulis agere in totius bonum, sieut in machina plane im- 
possibile est tantumque fieri potest, si aliquod vitae prin- 
cipium, totam organismi naturam in se complectens, idem 
in singulis partibus inest. Etenim saepissime accidit, ut 
aliqua organismi pars tota vel ad arbitrium quaelibet eius 
particula in integrum organismum se transformet, ut igitur 
tum tota tum quaelibet eius particula totalem potentiam 
habeat ad integrum organismum ex se efformandum.  Si- 
militer saepissime pars perdita per organa residua vel per 
quaslibet earum partes parvas, minores et minimas atque 
etiam inter se dislocatas iterum regenerari potest. 

Multa et clarissima huius exstant exempla.  Echinmus micro- 
tuberculatus'"), animal pertinens ad echinodermata et forma symme- 
trica globulari instructum, ita 
evolvitur (et simili modo alia 
animalia): ovum fecundatum . 
primum in 2, deinde in 4,8. . 
16 cellas et ita porro divitur?); 
ex iis primum ,blastula^ oritur 
(fig. 11 a) ex circ. mille cellis 
aequalibus composita ; ex bla- 
stula formatur ,gastrula* (b). 
in cuius parte media 1am 





utrieulus apparet, denique Fig. 11. Stadia evolut; Echini 
.Pluteus^ (c). Si, quando a blastula — b, b! gastrula — c, c! plu- 
ovum iam duas cellas com- teus. Formae schematicae?) 

!) Gemeiner Seeigel. — ?) Furchungszelleu, Blastomeren — — 


*) Fig. 11—14 sec. Driesch, Philosophie d. Organischen? (1921). Driesch 
primus 1891 talia experimenta instituit et ex iis similiter ut supra vi- 
talismum demonstrat. 

plectitur, alterutra tollitur, ex altera sola tota blastula et gastrula 
et pluteus efformatur, sed volumine paulo minor (b,c; b!, c'). Idem 
accidit, si ex ovo in quatuor cellas amplificato una vel tres simul 
sumuntur; immo si blastula quomodocumque in qualibet directione 
(per medium axem polarem) dividitur, omnes partes in totum ex- 
crescunt. 

Similia experimenta cum eodem effectu in multis a/Zis an:- 
malibus, coelenteratis, ascidus, amphibiis et in amphioxo, animali 
vertebrato, faeta sunt. Immo accidit, ut, si pars gastrulae ex suo in 
alium locum transplantatur (Spemann), in organum huic loco re- 
spondens se efformet, proinde oculus vel medulla spinalis vel cere- 
brum vel epidermis vel quodlibet aliud fieri queat. Vermes alia- 
que animalia inferiora saepe in particulas centum et plures disse- 
cari possunt et singulae in totum iterum accrescunt. In multis algis 
aliisque plantis inferioribus fere singulae cellae. potentiam habent 
ad totum organismum producendum. 

His similia accidunt in. regeneratione. "ubularia ex genere 
hydropolyporum est minimum animal, cuius corpus utriculus est 
in capite parva brachia sive tentacula gestans instar floris (fig. 12, 1). 
Si ei caput resecatur, mox novus flos, minor priore et circiter pro- - 
portionatus magnitudini trunci relicti, attamen integer efformatur ; 
primum in interiore trunco initia tentaculorum formar! incipiunt (2). 
quae crescunt, truncum perrumpunt et deinde extrinsecus apparent. 

Fig. 12. Tubularia 
l)integrum animal (schema) —2) tentacula 
intus formata jam truncum perrumpere 





tendünt (in directione ^) — 3) truncus dis- Fig. 13. Clavellina 

secatur in a et b vel in aet c — 4) forma Schema. B membrum bran- 

regenerata respondens segmento a b — chiale(Kiemenkorb) — S sto- 
5) respondens segmento a c machus — C cor 


Si in Ascidia Clavellina (fig. 13) aliqua pars, B, separatur, ex 
ea iterum completa Clavellina parva oritur idque interdum sic, ut 
antea B processu regressivo se in formam embryonali similem re- 
ducat, paulum quiescat et deinde in parvam Clavellinam excrescat. 
Pariter si B quomodocumque in duas partes subdividitur, hae partes 
eadem via regressiva in completum organismum se efformant. 


!| C£. O. Hertwig, Allgemeine Biologie* (1990) 616 ss. 

Argwm. Siigitur organismus (sive adultus sive embryo- 
nalis) in modum physicochemicalis machinae (fig. 14, M) 
explicandus esset, in singulis eius partibus tota potentia et 
structura machinae, quamquam in minus contracta, inesset 
et quidem tum in partibus aequalibus (m,, m,, m,, m,) tum 
in harum particulis subdivisis (1/5, !/,, 1/, . .'/,44m,) atque 


A 


9t TL Y 








VEU | "UARDEPR "UT 
Fig. 14. 


etiam in partibus inadaequate distinctis et invicem partia- 


liter continentibus (mo, ms, m,), denique ita, ut quaelibet. 


pars, si in alium locum machinae transportatur, quodlibet 
alterius munus obire queat, ideoque omnes partes cunctas 
partiales structuras viresque aliarum contineant. Aíqui plane 
repugnat, ut machinae ita se habeant. Nam machina est 
systematica constellatio partium physicaliter vel chemica- 
liter agentium talis, ut eius membra diversam structuram 
et potentiam habeant et effectus per vim collectivam om- 
nium producatur, proinde uno membro sublato reliqua 
pars non iam totum effectum producere valeat neque sin- 
gula membra idem ac totum praestare possint. Ergo talis 
efformatio organismorum impossibilis est in machina phy- 
sicochemicali tantumque fieri potest, si aliquod principium 
adest, quod totam organismi naturam in se complectens 
idem in singulis partibus inest. 

Paulo aliter etiam sic argumentum poni potest. Saepissime 
aecidit, ut una cella se dividat in duas et deinde 1n plures et sex- 
centas, ex quibus singulis idem completus organismus vel idem or- 
ganum elfformari potest. E. g. ovarium sive complexus ovorum 
oritur, quatenus quaedam cella ovalis primordialis divisione conti- 
nuata se dividit in multa ova aequalia, quae singula ad completum 
organismum se evolvere possunt. Similiter in cambio, quod sub 
cortice arborum decurrit, cellae se dividunt in multas novas, qua- 
rum singulae aequaliter potentiam habent, ut ex iis vel completus 


ramus vel completa radix oriatur, sicut necessitas postulat. Atqui 
hoc fieri non posset, si organismus esset. machina complicata. Nam 

machina per tres dimensiones spatiales diversam structuram habens 
non potest compluries et sexcenties ita dividi. ut semper eadem 
maneat in singulis partibus. Ergo. 

à. Arg. Ex oru organism. Plantae et generatim organismi 
semper ex germine vivo eiusdem speciei neque um- 
quam ex materia anorganica oriuntur. Hinc ab omnibus 
biologis nune recepta sunt adagia ,vivum ex vivo', immo 
cellula ex cellula', ,nueleus ex nucleo'. Atqui si planta a 
materia non essentialiter differret seu praeter máteriam 
aliud principium diversum non contineret, declarari non 
posset, cur numquam ex materia anorganiea oriatur, ne 
in laboratoriis quidem omni arte adhibita. Alias enim in 
natura et arte chemica perpetuo substantiae chemicae, 
quamquam valde diversae, inter se invicem transmutari 
inveniuntur. Ergo planta praeter materiam aliud princi- 
pium essentialiter diversum continet.) 

Ex duratione simile argumentum peti potest. Duratio 
plantarum et. generatim organismorum certa periodo con- 
tinetur, qua transacta etiam sine violenta laesione »ori- 
untur et quidem ita moriuntur, ut omnis activitas vitalis 
et quidem in perpetuum desinat materiaque organica ab 
ilo tempore paulatim ad statum anorganicum reducatur. 
Id nullo modo in anorganicis invenitur, quippe quae mo- 
dum exsistendi sibi proprium sine tali morte in perpetuum 
retinent vel facile ad statum pristinum, v. g. horologium 
reparatione, reducuntur. Atqui id ex eo tantum declarari 
potest, quod plantis principium superius inest, sine quo 
vita adesse nequit, quo igitur a materia separato vita in 
perpetuum desinit. Ergo. 

idem confirmatur hoc facto, quod partes ab organismo 
vivo separatae vel mox vitam amittunt vel ad novum or- 
ganismum excrescunt. Id supponit, plantae unum princi- 
pium vitae inesse, quod ad organismum totum specificum 
formandum et conservandum tendat, ut igitur partes se- 
paratae, si partem huius principii secum trahant, iterum 
ad totum se evolvant, sin autem a principio illo separen- 
tur, intereant. 


') Confer infra, De prima origine vitae. 

3. Arg. hoc esse potest. In psychologia ostenditur, in Aom?ne 
principium à materia diversum, scilicet animam, esse totius vitae 
ideoque etiam vegetativae .principium.  Átqui si vita vegetativa in 
homine principium a materia diversum habet seu exigit, idem a 
pari de planta dicendum videtur. 


Obiectiones. 1. In laboratorüs nunc (primum a Woehler 1828) 
ex materia anorganica passim producuntur substantiae organicae, 
quae antea facultati vitali ascribebantur. Ergo vis vitalis superflua 
facta est. — esp. D. ant. producuntur organismi vivi, actiones illas 
vitales exercentes, ex quibus potissimum principium vitale demon- 
stratur N. materiae non vivae Sd. et quidem producuntur dirigente 
principio materia superiore, mente humana, et insuper alio modo 
quam in organismo C. aliter N. Facto allato refutatur quidem ex 
parte vitalismus ,vetus^ principio vitali productionem substantiarum 
organicarum ascribens, non autem vitalismus recte explicatus. 

2. Etiam in materia anorganica actiones vitales inveniuntur. 
E. g. in crystallo: in certis liquoribus apparent minimi crystalli 
molles", qui crescunt, novos crystallos procreant, mutilati partes 
suas perditas e substantia liquida regenerant. Etiam flamma se 
nutrit, crescit, novam flammam generat. — esp. Dist. nutriunt se 
crescunt et generant vitaliter, materias externas intussusceptione in 
propriam substantiam recipientes et convertentes novumque indivi- 
duum intrinsecus producentes N. nutriunt se et crescunt mechanice 
pura appositione et generant, quatenus vi externa dividuntur vel 
quatenus in flamma calor accedens ex uno in aliud transit C. Re- 
generatio autem crystalli tantum sic fit, ut vires physicales totum 
erystallum efformantes agere perseverent et ideo, si alicubi defectus 
oritur, eum compleant. 

3. Si principium a viribus materiae diversum in processus or 
ganicos influeret, laederetur lex constantiae energiae, quam etiam 
in organismis valere compertum est. Nam istum influxum exercere 
non posset, quin saltem aliquid energiae oriri vel perire faceret. — 
Resp. 1) secundum aliquos: experimenta hac in re facta (n. 276) 
aliquod dubium relinquunt, num lex constantiae de operationibus 
vegelativis tam stricte valeat, ut non permittatur aliqua parva ener- 
giae mutatio. Sed hoc praetermisso resp. 2) Dist. laederetur lex, si 
influxus animae esset productivus sicut influxus chemicophysicalis C. 
si solum directivus est, tantum viam energiae determinans Cd. si 
directio fieret actione. transeunte ab anima in materiam a se divisam 
Tr. si fit ab anima cum materia entitative unita N. Gravissimi phy- 
.Ssici, ut H. Hertz, Boltzmann, Mach, O. Lodge putant, sola energiae 
directione (transeunte) non mutari eius quantitatem. Ceterum si 
forte tamen in directione transeurte difficultas manet, cum excitatio 
activa ex parte animae vix fieri posse videatur absque aliqua energiae 


') ,Flüssige Krystalle" ; O. Lehmann 1889. 

immutatione, doctrina scholastica non hane, sed directionem animae 
cum materia substantialiter unitae asserit, in qua doctrina difficultas 
cessat.') 

4. Causae pure physicochemicae in organismis actiones vitales 
producunt, e. g. certam formationem radicum et foliorum, immo 
generationem  parthenogeneticam. —  Hesp. Dist. tamquam causae 
principales vel immo solae N. tamquam partiales simul cooperanti- 
bus viribus internis sub directione principii vitalis, immo plerumque 
solum ut causae excitantes internas vires C. E.g. agens chemicum 
externum pure excitare videtur vires internas ovi ad producendam 
parthenogeneticam evolutionem (n. 281). 

5. Variae partes organismi a toto separatae aliquamdiu actiones 
vitales continuant, e. g. leucythi in sanguine contenti et partes 
plantarum passim. Ergo actiones vitales non postulant animam. — 
Resp. C. ant. N. es. Si partes separatae in integrum organismum 
excrescunt, continent animam ab anima totius derivatam (cf. n. 312), 
proinde difficultas non est. Sin autem aliquamdiu tantum vitam 
continuant, duo accidere possunt: vel pariter animam a vetere trans- 
latam habent, quae tamen propter insufficientiam organorum diu 
perseverare nequit, vel parles separatae anima carent et activitatem 
vitalem tantum propterea continuant, quia ab anima vetere inchoata 
et determinata erat et ideo aliquamdiu perdurat, sicut fere globulus 
impulsus aliquamdiu currere pergit. 

6. $i prineipiunr vitale ponitur, activitas organica non iam 
regitur causalitate naturali stricte necessaria, quia alia fieri dicitur, 
quam quae viribus physicochemicis propria est. Atqui hoc admitti 
non potest (Roux?). — ZAesp. D. ant. si causalitas naturalis intelle- 
gitur tantum pure physicochemica C. si intellegitur physicochemica 
vitalis, includens vires physicales e/ principium vitale dirigens N. 

7. Partes a diversis individuis separatae et invicem copulatae 
et quidem partes ab individuis non solum eiusdem, sed etiam di- 
versae specie] sumptae (etsi.in his minus facile) possunt coalescere 
et unitae ulterius vivere (,transplantatio^). E. g. partes diversorum 
lumbricorum concrescunt in unum, facilius etiam partes embryorum 
(e. g. amphibiorum); parles unius arboris alteri arbori inseritur et 
utraque vivere et suam specificam indolem conservare conspicitur. 
Iam vero in his casibus non adest unum indivisum principium 
vitale, quale asseritur. Resp. Dist. non adest unum principium, 
si una pars, utpote ad Nino insufficiens, propria anima privata 
est et proide tantuni per alteram vivere pergit N. si utraque pars 

!) Cf. Psychol. n. 600. — ?) W. Hour: Die Einheit des orga- 
nischen, Lebens durch die Entelechie erklüren ,ist die bequemste, aber 
auch eine kein Einzelgeschehen erklürende und es der strikten Kausa- 
litát unterstellende Erklárung. Sie hat daher für die exakte Natur- 
forschung keinen Wert; dies auch deshalb nicht, weil diese Entelechie 
nieht experimentell faGbar ist.^ Das Wesen d. Lebens. Kultur d. Ge- 
genwart III 4/1 (1915) 183. 

animam secum affert Sd. non potest paulatim unum principium 
fieri, si efficitur talis completa. unitas vitae sicut in uno organismo 
(id quod potius biologia quam philosophia diiudicare debet) N. aliter 
Sd. non fit unitas principii stricta C. non lata N. Unitas completa 
vitae facilius fieri potest, si partes eiusdem speciei sunt, difficilius, 
si sunt diversae speciei (botanicae sive zoologicae); in quo tamen 
casu intimus utriusque animae contactus affirmandus est. 


*Tni8. Principium vitale est forma, substantialis corporis plantae (1. p.), a 
materia in esse suo pendet (2.p.) et divisibile esse videtur (3. p.). 


Declar. Hactenus exsistentiam principii vitalis demon- 
stravimus, sed eius naturam nondum distincte explicavimus, 
praeterquam quod illud substantiam esse diximus. Id nunc 
agendum est. 

Secundum communem sententiam scholasticam primum 
ab Aristotele propositam!) asserimus, principium vitale, quod 
breviter animam vocabimus, concipiendam esse formam 
substantialem plantae. Forma substantialis est. substantia 
incompleta materiam determinans in esse substantiali spe- 
cifico. Affirmamus igitur, animam esse partem substantialem 
plantae cum materia unione entitativa ita coniunctam, ut 
ex utraque oriatur üna substantia sive natura completa 
planta vivens, et anima sit huius substantiae pars deter-, 
minans, ei tribuens, ut vivat sive ut eius vires physico- 
chemicae non iam modo anorganico, sed vitaliter agant. 
Non igitur qualemcumque unionem inter animam et ma- 
teriam defendimus, velut mere dynamicam, ut tantum in 
invicem actione transeunte agant; sic enim non evaderent 
una natura. Sed asserimus unionem entitativam et inter- 
nam, qua invicem concrescunt et ex utriusque unione non 
duo agentia, sed unum novum esse substantiale et prin- 
cipium agendi oriatur. 

De constitutione corporis, cui anima ut forma accedere 


dicitur, non supponimus certam doctrinam. Proinde, quod. 


!j Secundum Aristotelem anima cuiusvis viventis est ,actus primus 
cor poris physici organici potestate vitam habentis". Wuoyn éouv évre- 
Aéyeia ^| xpótn conatoc qQuoiwo0 ópyavixoo bvvápe. CQoiv £yovtoc. 
De an. II 1. (419 a'97). L e. est pars substantialis determinans corpus 
organis instructum potestate vitam habens. 

thesim attinet, nihil interest, utrum quis materiam primam 
an moderatum quendam atomismum defendat, utrum, ad- 
missa materia prima, defendat animam esse. unicam eius 
formam, an plures formas admittat, dummodo unum con- 
cedat, animam ad materiam accedere ut formam sub- 
stantialem. 

Veteres vitalistae non scholastici et recentes vitalistae 
naturam prineipii vitalis saepe vitiose concipiunt, aliqui 
tamquam vim accidentalem materiae vel immo simpliciter 
ut rem corporalem tenuissimam (Bacon Verul., Gassendi, 
J. Müller, Liebig), alii ut substantiam completam materiam 
regens, velut van Helmont (1 1644), cuius famosus ,Archaeus* 
(sic vim vitalem nominat) instar fabri omnem activitatem 
dirigit. 

Denique probabilius: esse defendimus, animam plantae 
non simplicem, sed ertensam seu ex partibus integralibus 
compositam esse. Haec est sententia inter veteres schola- 
sticos, Aristotelem!) hac in re et Thomam?) sequentes, fere 
communis. Praeter quosdam veteres aliqui auctores re- 
centes, ut Palmieri, Farges, ex modernis vitalistis Driesch, 
simplicitatem principii vegetativi defendunt. 


Demonst. |. p. Forma substantialis est substantia in- 
completa, quae cum materia ad unam naturam unitur tam- 
quam pars determinans. Atqui talis est anima respectu 
corporis plantae. Ergo est forma eius substantialis. 

Demonst. min. a) Anima est substantia incompleta cum 
materia ad unam substantiam seu naturam unita. Nam simul 
cum materia in actiones influit eas dirigens. Hoc autem 
tantum sic fieri potest, ut entitative cum materia ad unam 
substantiam uniatur i. e. ad unum commune subiectum et 
principium earundem actionum vitalium, quae immediate 
ab utraque procedunt. Aliter tantum materiam per ac- 
tones transeuntes dirigere posset eam incitando et deter- 
minando secundum variabiles indigentias, ut hoc loco tale 


 albuminium faciat, alio aliud, ut nunc laesionem. sanet, 


') De anima 1 5 (411 b 19), II 2 (413b 16). — *)2A4n.1.4; 
Pot. q. 3 a. 12 ad 5. 

deinde partem perditam regeneret, ut, si parum nutrimenti 
suppetit, totum sumat, sin autem nimium, partem relinquat. 
lam vero imprimis talis continuus influxus iam supponeret 
unionem entitativam utriusque; aliter non apparet, cur 
anima tam constanter corpori alligetur, non autem disce- 
dere vel sallem ab agendo in corpus desistere possit, sicut 
homo a movenda mensa desistere potest. Deinde quia 
anima vegetativa variabiles indigentias materiae non per- 
cipit (vita enim vegetativa non dirigitur cognitione, ut ex 
nobismetipsis scimus), opus esset, ut indigenliae materiae 
semper influxu activo animam afficerent; talis autem con- 
tinua actio materiae in animam iterum supponeret unionem 
substantialem utriusque. 


b) Anima est pars determinans corporis. Nam vitam 
ei confert. 


Demonst. 2. p. Principium vitale in omnibus actionibus 
a materia ut a concausa simul concurrente seu ,intrinsecus', 
ut dicitur, pendet, ut nihil agat nisi dependenter a materia. 
Nullas enim actiones exercet nisi vegetalivas, actiones autem 
vegetativae sunt simul physicochemicae a materia productae. 
Atqui quod in omnibus actionibus a materia ut concausa 
pendet, etiam in esse suo a materia pendet, ut sine ea 
exsistere naturaliter non possit. Quale enim est operari rei, 
tale est esse rei, et si res in esse suo ab alia re non pen- 
det, neque in omni sua operatione ab ea pendere potest, 
quia operatio rei ex esse rei fluit. Ergo principium vitale a 
materia in esse suo pendet. 

, Esse huiusmodi animarum [sensitivae et vegetativae]*. 
inquit S. Thomas, ,non potest consistere nisi in unione 
ad corpus: quod earum operationes ostendunt, quae sine 
organo corporali esse non possunt, unde nec esse earum 
est absolute sine dependentia a corpore.*!) 

Ideo moriente planta etiam anima moritur, quia se- 
parata a materia exsistere nequit. 

Pariter sequitur, animam plantae non creatione pro- 


!) Pot. q. 3 a. 11. 

duci, sed, sicut in exsistendo ita etiam in fieri a materia 
pendere seu ,ex potentia materiae produci".!) 


Demonst. 3. p. Plantae ita dividi possunt, ut etiam 
partes eius, convenienter separatae, in totam plantam ex- 
erescere valeant. Saepe si ramus terrae infigitur, in novam 
arborem augescit; in algis aliisque plantis inferioribus fere 
singulae cellae potentiam habent, ut ex iis separatis novus 
organismus oriatur; omnes plantae saltem in primo stadio 
embryonali tali ratione divisibiles sunt. Proinde in parte 
separata, utpote perfectam vilam habente, principium vitale 
inest. Hoc vel est pars decerpta ab anima totius organismi, 
quae igitur divisibilis est, vel est novum productum. Atqui 
non videtur esse novum productum, quia non invenitur 
causa sufficiens huius novae animae. Causa vel esset actio 
separandi vel pars animae relicta.?) Iam vero actio sepa- 


randi tantum destruit cohaerentiam partis cum toto, de- 


structio autem cohaerentiae nondum est productio novae 
animae, quae igitur novam causam postulat. (Actio sepa- 
randi etiam propterea animam producere nequit, quia causa 
separans, e. g. culter vel filum sericum, certe non continet 
perfeetionem animae producendae. Neque pars animae 
relicta causa esse videtur. Nam antequam haec nova anima 
producitur, iam supponitur, alteram partem esse separatam; 
nam tantum propterea nova anima in ea producitur, quia 
non iam ad vetus individuum pertinet. Sed non intellegitur, 
quomodo pars remanens in parte a se iam separata ani- 
mam producere queat. Ergo principium vitale in planta 
divisibile esse videtur. 

Itaque. planta composita est ex partibus essentialibus, 
materia et anima, anima autem ex partibus integralibus 
coalescit, quarum singulae (in quantum mente dividuntur) 
numero quidem differunt, sed eandem aequalem cum toto 
naturam ac virtutem possident. Hac ratione fit, ut in sin- 


1) Cf. infra, De generatione animalium. — Quae in 1 et 92 p. 
exponuntur, uberius illustrantur iis, quae in psychologia de com- 
positione hominis ex corpore et anima disputantur. — ?) Deum ipsum 


semper producere hanc novam animam, ut aliqui asserunt, admodum 
improbabile videtur. 

gulis partibus idem aequale principium vegetativum, totius 
organismi naturam in se potentialiter continens, exsistat 
et singularum partium activitatem semper in totum diri- 
gere possit. Pariter fit, ut partes separatae virtutem con- 
tinere possint excrescendi in totum. Quando autem orga- 
nismus crescit, dicendum est etiam animam crescere, qua- 
tenus adveniente nova materia sufficienter assimilata in- 
fluxu quodam generante novae partes animae producuntur 
Sive aggenerantur. 


Obiectiones. 1. Si anima tamquam forma cum materia ad unam 314* 
naturam unitur, vires physicochemicae materiae etiam in anima in- . 
haerent. Atqui hae vires tantum in materia inhaerent, sicut ante 
unionem, quia eas materia secum attulit. Ergo anima non est forma 
materiae. — esp. D. mai. inhaerent in anima, in quantum sunt phy- 
sicochemicae: N. in quantum sunt vitales i. e. finaliter agentes et di- 
rectae in bonum totius C. Cd. min. Quatenus anima se unit cum ma- 
teria eiusque viribus, hae vires evadunt etiam vires animae sub hoc 
respectu, sub quo anima materiae unitur, nempe quatenus est prin- 
cipium directivum. 

9. Si anima et materia una natura sunt ideoque actiones vitales 
ab utraque procedunt, etiam anima producit actiones physicochemicas. 
Atqui hae tantum a viribus physicochemicis materiae producuntur. — 
Hesp. D. mai. anima producit illas actiones, in quantum sunt physicae 
et chemicae N. in quantum sunt vitales et dirigendae in totum C. 

3. Anima dicitur tantum dirigere istas actiones, non autem pro- 
ducere. —  Aesp. Dist. non producit eas sensu strictissimo, eas effici- 
endo sicut materia C. non sensu paulo latiore, nempe causam striete 
efficientem complendo, dando directionem N. Quatenus haec directio 
productionem ingreditur et una cum ea est actio, anima vere dicitur 
producere actiones. 

4. Anima potissimum requiritur, ut adsit in omnibus partibus 315* 
organismi principium unum idemque omnes semper dirigens in utili- 
tatem totius. Atqui si anima integraliter extensa est, non adest in 
omnibus partibus unum idemque, sed haec pars animae in hac, alia 
in alia parte est; praeterea pars separata. plantae non secum ferret 
totum principium ad integram regenerandam. Ergo anima non est 
divisibilis, sed simplex. — esp. D. mai. requiritur, ut adsit in omni- 
bus partibus principium unum idemque aequalitate naturae C. unum 
idemque perfecta identitate reali N. Cd. min. Etsi principium simplex 
muneri indicato complectendi omnes partes in unum perfectius satis- 
faceret, tamen necessarium non est et aliunde graviores patitur diffi- 
cultates. 

5. Anima integraliler composita exsisteret etiam in intervallis 
. inter moleculas. Atqui id impossibile est, quia non sustentaretur per 


Donat, Cosmologia 15 

materiam. Ergo. —  Hesp. 1) Multi defendunt, in organismis atomos 
et moleculas in unum continuum coalescere vel saltem contiguas esse. 
2) Si id non defenditur, respondendum est: N. min. Ad rat. non su- 
stentaretur anima ibi, ubi moleculis unita est N. non in intervallis 
Sd. non indirecte per partes atomis directe unitas N. non directe C. 

6. Admissis atomis divisis vel tantum contiguis organismus fieret 
tantum collectio substantiarum, non unum per se. —  Eesp. Dist. si 
alomi non essent entitative unitae cum una anima C. aliter N. 


*Th.19. Veritati manifesto contradicit psychowitalismus asserens, in plantis 
esse sensum (1. p.), multoque magis panpsychismus sive hylozoismus 
omnibus plane rebus vitam et sensum attribuens (2. p.). 


Declar. Sobria mens communis persuasum habet, tan- 
tum hominem et animalia sensum habere. Sed inter phi- 
losophos antiquos et recentes multi reperiuntur, qui omni- 
bus rebus vel saltem plantis sentiendi facultatem asserunt, 
ut hanc doctrinam, quamquám absonam, silentio praeterire 
non liceat. 

1. Doctrina, quae omnibus rebus, iis etiam, quas an- 
organicas vocamus, vitam sensumque tribuit, panpsychismus 
vel alio nomine /ylozoismus vocatur. Nomen quidem hylo- 
zoismi tantum materiae ,vivificationem* appellat; sed vita, 
quam materia tribuit, sensitiva esse solet. Haec opinio praeter 
exspectationem saepe invenitur; et maxime omnibus moni- 
stis pantheisticis communis esse debet, quia totum mundum 
uno ente absoluto psychico seu spirituali constitui imagi- 
nantur. Invenimus eam apud philosophos orientales; etiam 
apud philosophos graecos ionicos eius vestigia apparent; 
item Stoici hylozoici sunt. Postea tempore renascentiae 
pariter aliqui. omnium animationem fingebant, inter quos 
eminet Paracelsus et Jord. Bruno. Vehementer autem opinio 
recenti aetate invaluit partim ex reactione contra rudem 
materialIgsmum, maxime vero ex studio. monistico omnia 
redueendi ad unitatem et proinde dualitatem quoque inter 
animata et inanimata tollendi; etiam evolutionismus, deri- 
vans hominem ex animali, animal autem et plantam ex 
anorganicis, ad sententiam ducit, iam atomos animatas 
esse. In hodierno panpsychismo plerumque monismus pan- 
theisticus latet. Inter recentes panpsychistas eminent praeter 


De principio vitali plantarum 227 


Leibniz et Fechner, extremos spiritualistas, Schopenhauer, 
E. v. Hartmann, Paulsen, Hóffding, Fouillée, Heymans et 
aliqua ratione Haeckel. 

9. Psychovitalismus, quem non pauci biologi defendunt, 
saltem plantis (seu organismis omnibus spectata vita vege- 
tativa) sensum tribuit ob hunc maxime finem, ut activitas 
earum finalis, accommodatio praesertim, explicetur. Hanc 
activitatem finalem organismus eo praecipue exercet, quod 
apte reagit ad indigentias sive excitationes novorum ad- 
iunctorum, tum ad externas, ut calorem, frigus, gravitatem, 
lucem, tum ad internas ex receptis alimentis, ex fermentis, 
processibus. chemicis provenientes. Psychovitalistae igitur 
affirmant, plantas haec excitamenta et indigentias sensitivo 
modo percipere et hac perceptione impelli ad iis satis- 
faciendum. Lamarek iam (t 1829) in hunc modum loquitur. 
Glarius multi eius asseclae hodierni (Sam Butler, Pauly, 
A. Wagner, R. H. Francé) psychovitalismum excoluerunt, 
qui saepe ex Lamarck psycholamarckismus vocatur. 

In utraque sententia refutanda, utpote naturali mentis 
sobrietati admodum contraria, non multum immorarmur. 


Demonst. |. p. a) Sensus plantarum non demonstratur. 
Nam activitas finalis plantae, quae ratio praecipue affertur, 
non postulat sensum, sed sufficienter declaratur ex hoc, 
quod creator eius naturam, indito principio vitali, in finem 
direxit. 

b) Sensus excluditur. Si activitas vegetativa plantarum 
ex sensu procederet, eadem etiam in nobis, digestio igitur, 
productio sanguinis, activitas chemica cellarum ex simili 
perceptione procederent. Proinde huius perceptionis, sicut 
omnis actus psychici, conscientiam haberemus. lam vero 
nullam habemus. 

Praeterea in plantis non inveniuntur illa organa, qui- 
bus in nobis et animalibus sensationes alligatas esse videmus.!) 





!) Aliqui (Haberlandt et alii) putarunt quidem, se etiam in plantis 
organa sensuum^ invenisse; quae tamen solum aliquatenus similia 
apparent sensoriis inferiorum animalium, revera autem tantum recipi- 
endis excitationibus externis et reactionibus inserviunt, non aulem sen- 


sationibus. . 
15* 

Neque plantae, ut oporteret, similia signa vitae sensitivae, 
motus spontaneos maxime, edunt sicut animalia; sane plus 
quam mirum esset, quod homines sensum plantarum num- 
quam per saecula animadverterunt, licet promptissime ani- 
malia sentire inveniant. 

c) Supponitur, quod declarandum suscipitur, nempe 
teleologia naturalis: Nam plantae indigentias percipientes 
aut ipsae aliquo modo apprehendunt et inveniunt, quo- 
modo iis satisfaciendum sit (hodierni psychovitalistae quod- 
dam iudicium sensitivum plantis ascribunt), quod impos- 
sibile est, nisi dicantur sagacitate longe hominem superare, 
qui admirabilem activitatem plantae ne intellegere quidem 
valet-aut plantae his perceptionibus immediate ad unam- 
quamque actionem. particularem determinantur; hoc autem 
supponit, naturam iam ante sensationes tam apte instruc- 
tam esse, ut singulis indigentiis infinitis statim coniungatur 
perceptio et impulsus satisfaciendi statimque praesto sint 
media, i. e. iam ante sensationes supponitur, quod expli- 
candum suscipitur. 


Demonst. 2. p. Eodem fere modo. a) Universalis ani- 
matio psychica multo minus demonstratur quam sensus 
plantarum. Si ex monismo pantheistico deducitur, hie 
aeque et magis improbabilis est quam panpsychismus. 

b) Panpsychismus excluditur simili et fortiori ratione 
quam psychovitalismus. 


Caput II 
De vita animalium 


De discrimine inter animalia et plantas. Omnes homines 
animalia a plantis distinguunt. Praecipuum discrimen in 
eo reponunt, quod animalia vita sensitiva instructa sunt, 
plantae autem ea carent. Plantae externis vel internis 
causis sine perceptione ad agendum excitantur, animalia 
autem res sentiunt et appetunt et appetitione sua ad motus 

spontaneos determinantur. E. g. plantae insectivorae insecta 
capiunt, postquam insecta folia tetigerunt in iisque motum 
physiologico-reflexum produxerunt, quo fit, ut folia se clau- 
dant et insectum capiant; hirundines autem insecta perse- 
quuntur, postquam ea perceperunt et hac perceptione ad 
capiendum determinatae sunt. Sed nobis difficile est, in 
quibusdam imperfectis viventibus invenire, utrum sensum 
habeant neene, utrum igitur animalia sint an vero plantae. 


Alia discrimina, sed non aeque universalia, haec sunt: 
a) Animalia ex aere non recipiunt C sibique assimilant, 
cum organis chlorophyllum gestantibus careant; sed tantum 
O inspirant et CO; exhalant. Ideo, quia omnis organismus 
ex substantiis organicis C continentibus constituitur, ani- 
malia autem substantias organicas ex anorganicis compo- 
nere nequeunt, substantiis organicis vesci necesse est, in 
quibus C iam invenitur; hae substantiae iis a plantis prae- 
parantur. Propterea etiam animalia facultate se movendi 
ex uno loco in alium praedita sunt, quia nutrimentum in- 
quirere debent. — b) In animalibus cellae minus ab in- 
vicem divisae esse arctiusque ad texta et organa coales- 
cere solent quam in plantis. Cellae etiam plerumque mem- 
branis carent, quas plantae plerumque habent. Pariter maior 
generatim in animalibus activitatis et organorum, e. g. di- 
gestionis, circulationis sanguinis, nervorum centralisatio 
invenitur. 

Biologi recentes immerito saepe negant, universale 
criterium inter animalia et plantas statui posse. Quod sane 
falsum est, saltem si negatur discrimen obiectivum. Nobis 
quidem saepe difficile est in viventibus imperfectis istud 
discrimen detegere; attamen ex eo non sequitur tale dis- 
crimen non adesse. 


Vita animalium duplex est. Vita vegetativa eadem genera 
funetionum habet sicut vita plantae. Sed tum animalia a 
plantis tum animalia inter se magnis discriminibus in huius 
vitae perfectione, spectata tum organorum tum operationum 
perfectione, discernuntur. Vita sensitiva cognitionem et 
appetitum  eomplectitur. Quando e. g. vulpes gallinam 

perceptam persequitur, utramque, tum cognoscendi tum 
appetitus activitatem, manifestat. Facultatem se movendi 
ex uno in alium locum omnia animalia habent, licet quae- 
dam diu immobilia permaneant, e. g. corallia. Organa huic 
motui inservientia varia sunt; in perfectioribus praesertim 
museuli contractiles motum administrant. 

De organis et functionibus vitae vegetativae, quantum 
fines philosophiae postulant, supra tractavimus. Propterea 
tantum de vita sensitiva animalium aliqua dicenda sunt. 


Th. 20. Animalia vere sentiunt. 


Declar. Animalia sentire sive cognitionem sensitivam 
habere, inter primos Descartes negavit, ex cuius opinione 
animalia tantum machinae sunt ad externas irritationes 
apte reagentes. Eidem sententiae quidam moderni physio- 
logi accedunt, qui omnes animalium, .saltem inferiorum, 
motus pure mechanico-reflexos esse docent, sine actu sen- 
sitivo solis externis excitationibus chemicis, opticis, electri- 
cis, caloricis productos, quae vel animal ad se attrahant 
vel a se repellant vel aliter moveant (hypothesis £ropismo- 
rum; chemotropismi, phototropismi, galvanotropismi, ther- 
motropismi etc. Hanc opinionem defendunt e. g. M. Ver- 
worn, E. H. Ziegler, J. Loeb, Bethe, F. Doflein. Qui postu- 
lant, ,ut non iam de psychologia animalium, sed tantum 
de physiologia nervorum sermo fiat"!), et putant, ,quae- 
stionem de anima animalium ad scientiam exactam omnino 
non pertinere*?), animam esse ,principium supernaturale*, 
explicationem mechanisticam esse unicam ;,naturalem* et 
scientificam*?); alii de sensu animalium dubitandum esse 

1) S. ve. Uexküll: ,Wir verlangen, da& man nicht mehr von Tier- 
psychologie, sondern blofs von Nervenphysiologie rede.* Biolog. Zentral- 
blatt (1900) 498. — ?) Bethe: ,Ich stehe jetzt ganz auf dem Stand- 
punkte v. Uexkülls, da& die Frage nach einer Psyche gar nicht in das 
Gebiet der exakten Wissenschaft gehórt.^ Archiv für gesamte Physio- 
logie 79 (1900) 45. — *) F. Doflein, Das Tier als Glied des Naturganzen 
(1914) 919. Auctor tamen confiteri debet, explicationem mechanisticam 
in graves difficultates incurrere: ,Die Fàáühigkeit, die Handlungen je 
nach den Umstünden zu modifizieren, welche wir bei so vielen Tieren 


beobachten kónnen, bietet einer natürlichen Erklàrung sehr grobe 
Schwierigkeiten." 1b. 996. 

censent, ,quod enuntiare non possimus, animalia sentire, 
sed tantum, in iis motus excitationibus determinari*). 

Contra has sententias defendimus, id quod omnium 
invincibilis persuasio tenet, animalia seu entia illa viventia, 
quae communiter animalia vocantur quibusque vita sensi- 
tiva ascribitur, vere vita sensitiva praedita esse, ideoque 
definitionem . animalis communiter statutam in veritate 
fundari. 

Vita sensitiva complectitur cognitionem et appetitum. 
Affirmantes animalia vere sentire primo loco iis cognitionem 
sensitivam tribuimus, quae est primum in vita sensitiva, 
sed secundo loco etiam appetitum perceptioni adiunctum, 
quo in res perceptas amore, desiderio aliisque actibus fe- 
runtur. Non omnibus animalibus omnes sensus, qüos nos 
habemus, sed tantum indeterminate aliquam sentiendi fa- 
eultatem asserimus, imperfectam in inferioribus, perfectiorem 
in superioribus animalibus, quae maxime prae oculis ha- 
bemus. Cum actlivitas sensitiva animalium tantummodo 
vitae corporali evolvendae, conservandae ac propagandae 
inserviat, eo perfeclior est, quo perfectior et complicatior 
est modus vivendi animalis, multo minor in hydra et lum- 
brieo, cuius modus vivendi simplex est, longe perfectior in 
vertebratis multum differentiatis, quorum vivendi ratio com- 
plicatior est. 

Actus sentiendi internos in animalibus non immediate 
percipimus, sed- ex actionibus externis concludere debemus, 
sicut in hominibus, quorum pariter actus internos non im- 
mediate percipimus. | 


Demonst. 1. Ex similitudine cum homine. a) Animalia, 
superiora saltem, organa sensoriis nostris similia habent, 
oculos, aures, cerebrum, nervos, eorumque similitudo cum 
nostris gradatim crescit usque ad perfectam fere aequali- 
tatem in animalibus supremis. Similia autem organa simi- 
lem operationem habent. Atqui his organis nos sentimus. 
Ergo etiam animalia iis sentiunt. 

!) R. Hesse: ,AÀuch für die Tiere kónnen wir nicht aussagen, 


da& sie fühlen, sondern nur, dafi durch Reize Bewegungen bei ihnen 
ausgelóst werden. Der Tierkórper als selbstánd. Organismus (1910) 42. 

Sensatione negata non apparet, cur animalia structuram 
horum organorum tam complicatam habeant. 

b) Animalia erga res externas constanter simili modo 
se gerunt sieut homines, quando illas percipiunt et ex per- 
ceptione ad suum modum agendi inducuntur. Oculos ad 
lumen convertunt, lac et saccharum avide capiunt, ab in- 
gratis refugiunt, aeu puncta clamant, pedem flamma ad- 
ustum retrahunt et flammam in posterum cavent, similiter 
famem, sitim, iram manifestant. Itaque in animali et ho- 
mine in his casibus constanter similes effectus observantur. 
Atqui effectus constanter similes postulant causam similem. 
Homines autem ita agunt, quia sentiunt. Ergo etiam ani- 
malia vere sentiunt. 


9. Ex absurdis. Si animalia non sentiunt, modus eorum 
agendi tantum explicandus est ex motibus mechanico-reflexis 
per causas externas productis. Atqui talis explicatio im- 
possibilis et absurda est. Nam motus reflexi positis iisdem 
causis constanter iidem sunt, motus autem animalium 
non constanter iidem, sed tali modo variabiles sunt, ut 
solum ex intervenientibus perceptionibus et recordationibus 
rationabiliter explicari queant. E. g. canis primum ad ho- 
minem ignotum non accurrit, deinde acceptis beneficiis ac- 
currit, postea iniuriis affectus non iam accurrit, sed fugit; 
carnem proiectam recta via aggreditur, sin autem sella 
opponitur, eam provide circumit; januam cubiculi intrare 
conatur eo tempore, quo dominus in eo degit, idem alio 
tempore vel aliud cubiculum simile intrare non gestit. 
Ergo animalia sentiunt. 


Quos sensus animalia habeant. Distinguimus in homine 
sensus perceptivos, qui obiecta, accepta prius ab iis ex- 
citatione, tamquam praesentia exhibent, e. g. arborem ac- 
cepta eius luce vident, et sensus reproductivos, qui obiecta 
aliquando percepta sine nova excitatione iterum repraesen- 
tant, sed non ut praesentia, e. g. arborem visam. Itaque 
animalia habent 


I. Sensus perceptivos et quidem 1. sensus externos. Per- 
fectiora animalia habent quinque sensus sicut nos, alia 

unum saltem alterumve, praesertim tactum. Organa sensoria 
in animalibus perfectioribus nostris similia, in imperfectiori- 
bus generatim nostris imperfectiora sunt; sed semper, sal- 
tem in perfectioribus, ex nervis constant. 

2. Animalia superiora praeterea clare manifestant 

a) Sensum temperaturae calorem et frigus percipientem, 

b) Sensum kinaestheticum, quo motum situmque pro- 
prii corporis e£ membrorum, contractionem et expansionem 
musculorum, motum pedum et manuum, motum vel aequi- 
librium integri corporis percipiunt. His perceptionibus sicut 
homines in propriis motibus rite perficiendis et regulandis 
diriguntur. 

c) Sensum organicum sive vitalem habent. Huic sensui 
propriae sunt illae gratae ingrataeque perceptiones, quae, 
ex convenienti et inconvenienti statu corporis provenientes, 
hanc ipsam corporis dispositionem indicant et ad conser- 
vandam valetudinem impellunt, ut fames, sitis, sensus 
fatigationis, dolor, voluptas. 

3. Habent senswm communem, qui ab Aristotele et scho- 
lasticis vocatur, sive conscientiam sensitivam, qua sensa- 
tiones suas easque ut proprias et simul omnia obiecta ea- 
rum percipiunt. Nam a) musicam audientia aures arrigunt, 
dominum videntia accurrunt; unde concluditur, ea non 
tantum videre et audire, sed etiam sentire se videre et 
audire. b) Particulares notitias a singulis sensibus acceptas 
in unum complectuntur et secundum tales qualitatum com- 
plexus res agnoscunt et discernunt, velut amicum et ini- 
micum, granum frumenti et communem lapillum. 

Sed haec conscientia sensitiva non distinguit, sicut 
conscientia intellectualis hominis, subiectum (ego) a sensa- 
tionibus; itaque animalia conscientiam quidem aliquam 
confusam, attamen minime conscientiam su (Selbstbewuft- 
sein) habent. Neque animalia imperfectiora semper claram 
omnium corporis partium conscientiam manifestant, nimirum 
propter imperfectam nervorum centralisationem; quod ap- 
paret, si aliquae partes laesionem patiuntur. 


Aristoteles et scholastici docent, sensum communem esse distinc- 
tum a reliquis sensibus perceptivis, quod eius obiectum diversum sit 

ab obiectis aliorum sensuum; sensum communem enim percipere omnia 
obiecta reliquorum et insuper eorum perceptiones, oculum autem tan- 
tum videre et aurem tantum audire. Sed etiam probabile est, sensum 
communem nihil esse nisi sensus perceptivos simul sumptos. Nam quia 
in eadem anima sunt, fieri potest, ut, quamquam sunt plures, tamen 
eorum obiecta simul percipiantur, non quidem ab uno sensu, attamen 
ab una anima. Praeterea perceptiones et generalim omnes actus psy- 
chici per se ipsos nobis conscii esse videntur, ut ad hanc conscientiam 
praebendam novus sensus distinctus non requiratur.!) 


II. Sensus reproductivos animalia pariter habent et quidem 

1. Phantasiam, qua obiecta sensationüm habitarum 
in absentia eorum reproducere possunt. Canis quaerit 
dominum absentem, vacca mugit vitulo ablato, quae indi- 
cant, iis obiecta repraesentatione observari; latratus canis 
dormientis somniationem. indicat. Attamen non est putan- 
dum, animalia tam distincte obiecta mere repraesentata a 
perceptis, praeterita a praesentibus discernere sicut hominem 
intellectu praeditum; sed repraesentationes phantasiae cum 
perceptionibus rerum praesentium confuso quodam modo 
confluunt. Phantasia animalium etiam illa facultate pro- 
ductiva caret, qua homo ex perceptionibus habitis alias 
partes separat, alias retinet vel ex compluribus perceptis 
nova, velut hominem alatum et novas regiones, confingit. 
Etenim neque necessaria est animalibus neque eam mani- 
festant. 

2. Habent memoriam, qua sensationes habitas ut prae- 
teritas seu, quod idem est, obiecta ut a se aliquando per- 
cepta recognoscunt. Nam recognoscunt vias, domos, nidos 
et pullos suos. Quandoque tenacitate et accuratione me- 
moriae sensitivae etiam hominem superant. 


III. Animalia instinctum habent. seu facultatem aesti- 
mativam, quam  seholastici vocant. Cum huie facultati 
peculiaris indoles propria sit simulque magnum momentum 
insit ad vitam animalium regendam, eius uberiorem expli- 
cationem sequens thesis exhibebit. 


IV. Denique animalia appetitum  sensitivum | eiusque 
actus humanis similes manifestant, amorem, desiderium, 


?y Cf. Psychol. n. 134 s. 

delectationem, aversionem, iram, alios actus vehementiores 
humanis affectibus similes, alios leniores sentimentis similes. 


Tn. 21. |nstinctus animalium est impulsus sensitivus innatus, quo animalia ad 
actiones sibi utiles. determinantur, attamen sine finis cognitione. 


Deciar. Plurimas animalium actiones ex instinctu eo- 
que saepe admirabili provenire communis omnium sententia 
tenet. Sed non aeque aperta est natura instinctus. Neque 
errores in hac re desunt. Nonnulli enim actiones instinc- 
tivas ex intellegentia proficisci opinantur, quam animalibus 
vindicant. Alii ad mentem Cartesii eas ex puro mechanismo 
declarare conantur; quorum in thesi praecedente mentio 
facta est. Expositio facienda docebit, instinctum non esse 
unam simplicem facultatem sensitivam, sed potius com- 
plexum psychicum complures facultates et dispositiones 
habituales complectentem. 


Demonst. Ut a notione praevia et vulgari ad distinctam 
el scientificam in thesi propositam progrediamur, instinctus 
. ab omnibus intellegitur facultas, qua animalia iam ante 
propriam experientiam sive instructionem constanter ad 
actiones determinantur, quae per se aptissime ad bonum 
individui et speciei conducunt, et quidem animalia eiusdem 
speciei stabiliter ad easdem actiones eodem modo exer- 
cendas. Sic instinctui tribuitur, ut praedam apte venentur 
et capiant, ut in periculo se mortua simulent, ut vulnera 
lambant, ut aves primo iam vere nidum proli futurae ap- 
tissimum artificiose struant, ut autumno in remotas terras 
proficiscantur, ut animalia inimica antea numquam visa 
evitare conentur. Sed non tribuuntur instinctui ea, quae 
animalia usu vel disciplina discunt. .4/qwi talis facultas: 

1) Est imprimis impulsus s?ne cognitione finis. Nam 
a) animalia, ut infra ostendetur, multis aliis actionibus clare 
ostendunt, se intellectu carere, qui solus finem cognoscere 
potest. b) Actiones instinctivas etiam exercent, quando mu- 
tatis circumstantiis inutiles vel immo nocivae evadunt. 
E. g. animalia capta et in caveo detenta pergunt suos 
nidos conficere ad nullum finem utiles; pullos tantum per 

tempus ordinarium nutriunt, deinde relinquunt, etsi nutri- 
mento omni carentes fame pereunt; si gallinis ovis incu- 
bantibus ova subtrahuntur, pergunt etiam rebus inutilibus 
incubare. c) Saepissime plane impossibile est, ut finem 
seu utilitatem talium actionum cognoscant, v. g. cum nidum 
construunt vel nutrimentum fpraeparant proli futurae ap- 
prime convenientia, cuius indolem et indigentias scire ne- 
queunt. 

2) Actiones instinctivas ex impulsu sensitivo procedere, 
non vero motus pure mechanico-reflexos esse, ex eo elucet, 
quod semper sensationibus reguntur. Animalia nidos non 
caece et cum absoluta uniformitate conficiunt, sed loco et 
adiunctis accomodant, et, quando eos laesos animadvertunt, 
reficiunt; praedam persequuntur et capiunt ac pullos 
fovent et nutriunt modo sic modo paulo aliter secundum 
adiuncta; generatim motus instinctivi similiter ex cognitione 
tantum explicari possunt sicut universim modus agendi 
animalium, de quo supra locuti sumus. 

Qualis in hac re sit impulsus sensitivus, colligendum 
est ex similibus affectionibus, quas homo in se experitur. 
Sicut in homine manducationi cibi inconvenientis vel utilis 
ex institutione naturae sapor ingratus vel gratus coniun- 
gitur, quo ad illum vitandum et hunc quaerendum impel- 
litur, sicut in homine indigentia physiologica nutrimenti 
famem et sitim excitat ad cibum capiendum impellentes, 
sicut in homine certa aetate cum certis imaginationibus 
Stimulus carnis* excitari incipit impellens ad actus generi 
humano propagando utiles, ita in animali ex associatione 
innata cum perceptione externa inimici coniungitur timor, 
horror vel ira ad fugam vel pugnam ncitantes, cum per- 
ceptione pulli (clamantis) incitatio delectabilis ad eum fo- 
vendum, cum perceptione stramentorum nido utilium in- 
clinatio delectabilis ad ea arripienda et conserenda; et 
pariter cum internis mutationibus ex vegetativis processi- 
bus, calore, frigore, influxibus electricis vel meteorologicis 
provenientibus coniungitur impetus ad generationem faci- 
endam, ad nidum conficiendum, ad avolandum autumno 
in alias regiones. 

3) Est impulsus innatus, quia a) animalia ad ea im- 331 
pellit, quorum convenientiam neque intellectus deliberatione 
neque experientia sensitiva perceperunt, b) est idem in 
omnibus individuis eiusdem speciei, c) urget animalia certo 
tempore, sed eo tempore etiam tunc, cum fortuito actiones 
istae inutiles vel nocivae fiunt. 

Impulsus autem hae ratione innatus est, ut, sicut dic- 
tum est, cum perceptionibus externis vel mutationibus in- 
ternis per innatam associationem sensitivae delectationes 
et appetitiones coniunguntur. Sed haec innata associatio 
appetitionum ad actiones utiles impellentium saepissime 
simul aliud supponit, nempe phantasmata pariter innata, 
quae illas actiones dirigant. Multae enim actiones, velut 
artificiosi nidi confectio, tam complicatae sunt, ut aliter 
explicari nequeant. Neque ulla difficultas obstat. Homo et 
animal consuetudine et disciplina paulatim rectas rerum 
faciendarum imaginationes acquirunt et simul sensim dis- 
eunt, quomodo in rebus faciendis propria organa adhibenda 
et movenda sint; quae imaginationes et apprehensiones 
dispositiones habituales relinquunt. Iam igitur tales dispo- 
sitiones statim ab initio animalibus innatae sunt. Quando 
igitur nidus conficiendus est, in ave istae innatae appre- 
hensiones per partes partibus nidi correspondentes exper- 
giscuntur simul cum delectabili inclinatione et avem gra- 
datim ad partes nidi successive perficiendas determinant. 

Licet instinctus a natura inditus sit, potest tamen 
disciplina hominis, exercitio et experientia animalis multum 
perfici. Neque quidquam. obstat, quominus in individuis, in 
quibus vita sensitiva generatim perfectior est, etiam in- 
sünctus melior sit. Instinctus etiam contraria consuetudine 
vel disciplina mutari potest. 

Jmpulsum instinctivum innatum: esse tantum dicit, 
eum speciei vel individuo ab initio vitae inesse. Hoc etiam 
per hereditariam transmissionem fieri potest. Videtur enim 
constare, interdum inclinationes et artes, quas animalia per 
multas generationes exercent, sensim hereditate transmitti, 
quatenus dispositiones habituales in parentibus ortae pau- 
latim ita firmantur, ut ad posteros aliquo modo transeant, 

e. g. in certis varietatibus canum inclinatio et ars ad vi- 
gilandum, ad oves custodiendas, ad mures et fera capienda, 
ut saltem ab initio ad eiusmodi res discendas aptiores in- 
veniantur quam aliae.!) 


De facultate aestimativa. Scholastici veteres instinctum, 
quem nos vocamus, facultatem aestimativam appellant. 
Facultatem autem aestimativam asserunt esse peculiarem 
sensum internum, quo animalia res externas ut sibi con- 
venientes vel inconvenientes, utiles vel nocivas percipiant 
et iudicent et quidem ante utilitatis experientiam; dum 
enim oculus ovis lupum tantum fuscum esse percipiat, 


facultatem aestimativam eum formidabilem et inimicum 


percipere et iudicare. 

S. Thomas vim aestimativam sic describit: ,Necessarium est ani- 
mali, ut quaerat aliqua vel fugiat, non solum quia sunt convenientia 
vel non convenientia ad sentiendum, sed etiam propter aliquas alias 
commoditates et utilitates sive nocumenta; sicut ovis videns lupum 
venientem fugit non propter indecentiam coloris vel figurae, sed quasi 
inimicum naturae; et similiter avis colligit paleam, non quia delectet 
sensum, sed quia est utilis ad nidificandum. Necessarium est ergo ani- 
mali, quod percipiat eiusmodi intentiones, quas non percipit sensus 
exterior; et huius perceptionis oportet esse aliquod aliud. principium, 
cum perceptio formarum sensibilium sit ex immutatione sensibili, non 
autem perceptio intentionum praedictarum .. Ad apprehendendum 
autem intentiones, quae per sensum non accipiuntur, ordinatur vis 
aestimativa."?) ,Iudicat enim ovis videns lupum, eum esse fugiendum, 
naturali iudicio et non libero; quia non ex collatione, sed ex naturali 
instinctu hoc iudicat."*) Suarez eam ita describit: ,Aestimativa descri- 
bitur sensus interior potens apprehendere sub ratione convenientis et 
disconvenientis... deo ergo aestimativa dicitur, quia in rebus ipsis 
aliud aestimat, quam quod exterius appareat.**) ,Haec est communior 
vetlerum opinio*, inquit Urráburu*). Sed non leviter veteres laborant 
in explicando modo, quo vis pure sensitiva sic utilitatem et similia 
cognoscere valeat. 


Haec sententia certe hoc sensu vera est, quod suma 
facultas inest, qua ad. quaerenda utilia et cavenda nociva 


!) Sunt, qui negent, qualitates per decursum vitae acquisitas et 
proinde etiam inclinationes instinctívas hereditate transmitti. Sed multa 
facta manifeste docere videntur, saltem si causae has qualitates pro- 
ducentes constanter per generationes influunt, eas revera hereditate trans- 
mitti. Cf. De hac re infra, De causis transformationis specierum. — 
.) 1 q.78 a.4. — *) 1 q. 83 a.1. -— *) De anima 1. 3 c. 30 n. 7. — 
") Cosmologia p. 890. 

ita ducitur, quas: ea ut utilia percipiat et iudicet, seu fa- 
cultas horum aequivalenter perceptiva et iudicativa. Quae 
tamen facultas, ut supra exposuimus, in eo tantum con- 
sistit, quod cum externis perceptionibus per innatam asso- 
cialionem delectatio seu impulsus sensitivus coniungitur 
ad capienda utilia impellens. Sed vera et proprie dicta 
cognitio utilitatis sensui ascribi nequit. Nam utilitas ut 
talis tantum intellectu percipitur. Praeterea animalia utili- 
tatem apprehenderent iam ante ullam eius experientiam, 
quod quomodo fieri possit concipi plane. nequit. Et facta 
expositio ostendit, ad instinctum explicandum talem cogni- 
. tionem minime necessariam esse.!) 


Th. 22. Animalia intellectu carent. 


Declar. Defensa et exposita facultate sensitiva anima- 
lium iam agendum est contra opinionem non quidem an- 
tiquitus, attàmen nunc non parum vulgatam, quae anima- 
libus insuper intellectum. humano similem ascribit. Huic 
opinioni imprimis illa ab A. Brehm aliisque progagata 
psychologia popularis addicta est, quae actionibus animalium 
simpliciter cognitiones et deliberationes humanas supponere 
solet, ideoque animalia cum. simili intellegentia opera 
sua efficere fingit, qua homo sua peragit. lis quidam 
viri docti accedunt (Darwin, Romanes, Forel, H. E. Ziegler, 
alii), qui saepe actiones, quas animalia iam ante experien- 
tiam accommodate ad fines perficiunt, instinctui, alias vero, 
quas ex propria experientia apte exercent, intellegentiae 
ascribunt, quam gradu tantum ab humana differre putant. 
Recentissimo tempore (praesertim in Germania) multa ex- 
perimenta in equis, simiis, canibus aliisque animalibus facta 
videbantur nonnullis aperta signa intellegentiae animalium 
demonstrare ;. sed eorum scientifica discussio effecit, ut haec 

!) Tam Lossada bene scribit: ,Avis ergo, dum. paleam colligit 
reipsa utilem ad aedificandum, non cognoscit utilitatem ut talem, sed 
aliquam insensatam rationem delectabilis apprehendit in motibus ipsis 
aut actionibus colligendi, deferendi et collocandi apposite ad nidi fa- 
bricam. Quod autem sic apprehendit pro tali tempore, provenit ab 


instinctu seu determinatione naturae." Cursus philos. Colleg. Salmantic. 
(1735) De anima, disp. 5 c. 4 n. 128. 

opinio magis magisque honorem perdat. Nunc vix non 
plerique psychologi, praestantiores praesertim, concedunt 
et asseverant, animalia nulla certa signa intellegentiae 
manifestare. Tales conatus ad animal in gradum humanum 
extollendum non carent funestis consecutionibus. Conferunt 
primum ad nimium animalium amorem, interdum maiorem 
amore hominum. Maius malum est, quod opinionem de 
origine beluina hominis firmant; neque raro ex tali sen- 
tentia infertur, licere homini mores animalium in vita se- 
xuali et reliqua imitari. 

Nomine intellectus significamus facultatem, quae con- 
ceptus universales seu abstractos efformat, quae relationes 
(medii et finis, causae et effectus) ut tales cognoscit eas 
disiinguendo a rebus ipsis relatis, quae denique iudicare 
et ratiocinari, non tantum repraesentationes associare potest. 


Demonst. 1. Si animalia intellectum haberent, etiam 
eius effectus et signa manifestarent sicut homines. Atqui 
non manifestant signa intellectus. Ergo non habent in- 
tellectum. 

Demonst. iin. a) Animalia carent facultate loquendi. 
Locutio generatim sumpta est externa communicatio cogi- 
tationum seu manifestatio eorum, quae quis concipit et 
iudieat, hac. intentione facta, ut alius intellegat. Duo igitur 
ad locutionem requiruntur et sufficiunt, potentia ad signa 
externa formanda, sive voces sive gestus, et intellectus, 
qui eonceptus universales iudiciaque formare et ea. signis 
externis exprimenda ad alterum dirigere valet. His duobus 
positis locutio deesse nequit. Nam nisus naturalis ad eam 
ducit, cum maxima utilia et iucunda in vita sociali praestet ; 
ideo videmus omnes homines, etiam incultissimos, et qui- 
dem iam a prima infantia locutione uti. Potentia ad quae- 
dam signa edenda, voces saltem inarticulatas et gestus, 
animalibus non deest.) Si igitur tamen locutione carent, 
propterea carent, quia intellectum non habent. 








!) Plerumque animalia organo ad voces articulatas edendas apto 
carent; quod novum signum est, ea intellectum non habere, aliter 
enim natura eiusque auctor voci providisset. 

lam vero animalia loculione carent; neque eam per 
tot saecula, quibus inter homines loquentes versantur et 
homines cum iis familiariter agunt, ea alloquuntur et 
instruunt, umquam didicerunt; etiam omnis directa in- 
structio interdum methodice tentata (J. Lubbock) successu 
penitus caruit. "Vix nunc est, qui hoc negare audeat. Si 
nonnumquam aliqua locutionis species apparet, in eo tan- 
tum consistit, quod animalia internas affectiones extrinsecus 
manifestant, quae manifestatio in aliis animalibus similes 
sensus vel imitandi pruritum vel aptas associationes excitat 
et sic speciem factae et intellectae locutionis producit. 
E. g. in cane affectus latratum excitat, quem etiam con- 
fusa quadam apprehensione ad hominem dirigere potest, 
attamen absque conceptuum et iudiciorum expressione et 
sine -distineta communicationis intentione; similiter formica 
instinctu adducitur, ut orto in se pugnandi ardore formicas 
familiares tangat, quae manifestatio in his similem affectum 
producit et sic locutionis speciem imitatur. 

b) Animalia progressum humano similem non faciunt 
ex lis, quae experientia didicerunt, ad novos fines conse- 
quendos media eligendo et applicando. Ideo a saeculis 
opera sua eodem modo peragunt, et eadem semper est 
eorum vivendi ratio. "alis autem progressus entia intel- 
lectualia, utpote relationes medii et fines perspicientia et 
ratiocinantia, capacia sunt et ad eum natura impelluntur 
propter maximam eius utilitatem. Et revera in hominibus 
talis progressus semper et ubique invenitur in scientiis, 
architectura, musica, in artibus technicis, in organisatione 
commerciali, militari, politica. 

Hue spectat, quod animalia instrumenta non inveniunt 
et adhibent, nisi forte casu apprehenderint cum aliqua re 
certum effectum coniungi, qua re deinde semper eodem 
modo utuntur. Neque invicem similem énstructionem dant 
sieut homines; iuniores ex instinctu parentes imitantur. 

c) Multo minus in animalibus cognitiones swpersensi- 
biliwn, honestatis, obligationis, religionis apparent. 

2. Bruta manifestant, se non habere intellectum, quatenus 
actiones ponunt, quae directe intellectum excludunt. Nam 

Donat, Cosmologia 16 


336 


942 De vita animalium 


a) ostendunt, se relationem inter medium et finem, 
causam et effectum non cognoscere. Aperta enim impedi- 
menta non removent; actiones instinctivas peragere per- 
gunt, cum inutiles sunt, alias autem omittunt, quarum uti- 
litas et necessitas cuique aperta est; alia faciunt finibus 
futuris aptissima (e. g. providendo proli nasciturae), quos 
lamen fines cognoscere plane non valent, itaque ostendunt, 


se ea absque intellectu perficere. 


b) Si animalia opera sua saepe valde artificiosa ex 
ratione molirentur, hominem ingenio et scientiis, velut geo- 
metrica, mathematica, multum superarent. 

c) Quae cum instinctu faciunt, sine deliberatione per- 
agunt, proinde etiam sine ratione; ergo a pari reliqua. 
Porro si intellectum haberent, non esset tantopere instinc- 
tus necessarius. 


3. Actiones animalium, quae :ntellectum | indicare vi- 
dentur, vel falso exaggeratae sunt, vel, si verae sunt, apte 
ex instinctu, memoria, associatione phantasmatum, sensati- 
onibus externis et variis animalium proprietatibus declarari 
possunt. 

Imprimis non licet ad mentem quorundam psycholo- 
gorum simpliciter omnes illas actiones intellegentiae ad-. 
scribere, quas animalia propter experientiam propriam ita 
peragunt, ut fines apte obtineantur; e. g. si canis, post- 
quam modum aperiendi ianuam expertus est, eum adhibere 
pergit.. Nam ad eas declarandas sufficit memoria sensitiva. 

Neque 2oaotiones universales propterea in animalibus 
supponendae sunt, quod non herbam hanc vel illam, sed 
qualemcumque quaerunt, quod omne. pomum a carne, om- 
nem herbam venenatam ab herba innoxia discernunt. Nam 
id associationibus sensitivis sufficienter declaratur, quia 
similia poma et herbae similia excitant phantasmata, affec- 
tiones et sentimenta, itaque ad similes actiones instigant. 

Neque animalia relationes ut tales percipiunt, sed so- 
lum duo relata concreta, duo aequalia, duos sonos simul- 
taneos vel duos successivos (simultanei talem, successivi 
aliam affectionem excitant et sic ,relationes distinguuntur*), 
finem et medium in concreta complexione alicuius facti; 

non apprehendunt aequalitatem,  simultaneitatem, |. suc- 
cessionem aliasque relationes ut tales, distinctas a rebus 
relatis, in se sumptas. Si animalia apte interdum media 
ad finem adhibent, id sufficienter declaratur vel ex memoria, 
qua inter certum effectum et medium associatio facta est 
(ut in cane ianuam aperiente) vel ex instinctu. E. g. si 
equo esurienti foenum apponitur distans, sed fune alliga- 
tum, qui usque ad equum accedit, equus non attrahit 
foenum, quia nullo ad hoc instinctu inclinatur. Sed simia 
in simili casu baculum prope adiacentem apprehendit et 
cibum attrahit, pariter ad cibum in alto suspensum cistis 
(sed etiam vestibus aliisque inutilibus) invicem impositis 
ascendere conatur; nam instinctum accepit, ut in arboribus 
ad fructus capiendos ramos attrahat et per ramos in altum 
ascendat, quo instinctu nunc ad similia inclinatur. 

Praeterea concedendum est, ubi vita sensitiva perfec- 

lior est, associationes phantasmatum et recordationes tam 
celeriter apteque discurrere posse, ut nonnumquam -ratio- 
cinis practice aequivaleant, quatenus simili promptitudine 
et ordine actiones dirigunt sicut ratiocinia. 
Animalia etiam discere possunt et quidem tum per se 
ipsa, quatenus motus proprios repetendo perficere vel no- 
vam experientiam novasque associationes comparare pos- 
sunt, tum per alios, quatenus ad eos imitandos natura 
instigantur vel quatenus hominis disciplina exercentur, qui 
lis novas associationes imprimit vel eorum imitandi pruritu 
utitur. Attamen, quae discunt, non intellegunt, ut eorum 
aptitudine et ordine perspecto ad novos fines assequendos 
conclusiones faciant; sed, quae didicerunt, semper eodem 
modo repetunt. 

Actiones, quae, videntur morales esse, quae nempe ob- 
oedientiam, conscientiam offivii, gratitudinem, paenitentiam, 
amorem domini usque ad vitae periculum subeundum 
ostendere videntur, tantum apparentem similitudinem cum 
-actibus virtutis habent, revera autem omnes ex affectu 
sensitivo et memoria praeteritorum, e. g. ex amore et de- 
lectatione ob iucundas recordationes, ex timore, ex ira in 


pugnando et similibus proficiscuntur. 
: 16* 

Obiectiones. 1. Aliqua famosa animalia 1n Germania diuturna 
disciplina instructa (eminent equus berolinensis ,Der kluge Hans* 
et equi elberfeldenses) perhibentur mirabilia intellegentiae signa 
edidisse. Ictibus enim pedum, certis tabulis levandis alüsque signis 
ad quaestiones propositas vera responsa dantes manifestarunt, se 
legere, linguam humanam intellegere, problemata mathematica ma- 
xime ardua solvere posse. — Resp. Dist. haec fuerunt responsa 
formalia, ex quaestionibus intellectis, propria notitia et communi- 
cationis intentione profecta N. fuerunt responsa pure materialia et 
actiones mere mechanicae, sed directae levissimis signis instructorum 
animalibus astantium partim consulto partim inconsulto et modo 
inconscio datis C. Instructores levissimo motu brachii vel capitis, 
ictu oculi, mutatione vultus (etiam praeter intentionem) significabant, 
nune finem faciendum esse ictibus pedum vel hanc ex multis ta- 
bulam (oculo aspectam) levandam esse; quae signa animalia mira 
cum attentione animadvertebant iisque dirigebantur. 

2. Nonnulla animalia se mutilant, ut a periculo liberentur 
(,autotomia*), e. g. multa arthropoda relinquunt pedes apprehensos 
et lacerta caudam correptam, vulpes demordet pedem suum captum. 
— Resp. Dist. haec faciunt ex deliberatione et intentione finis ut 
talis N. vel ex instinctu (vulpes) vel plerumque (in aliis exemplis) 
ex puro motu refílexo (et natura providit, ut membra abscidenda 
cerüs locis facillime frangantur) C. 

3. Animalia opera sua tam perfecte faciunt, ut progressus fieri 
nequeat. Ergo ex defectu progressus nihil sequitur. —  Zesp. D. 
ant. perfecte opera faciunt, si dicuntur entia intellectualia, quae non 
solum in sensibilibus haerere, sed ad supersensibilia progredi de- 
bent N. si iam supponitur, ea esse mere sensitiva Tr. vel Sd. non 
possent novi fines concipi novis mediis obtinendi N. fines illorum 
operum, quae faciunt, melius obtineri nequeunt Sd. non ordinarie 
Tr. numquam, ne tune quidem, quando, quae faciunt, inutilia et 
nociva evadunt N. 

4. Felis videt lac eoque movetur, ut accurrat et sumat. Atqui 
qui bono cognito movetur ad agendum, propter finem ideoque ex 
intellegentia agit. — esp. D. mai. lacte percepto movetur materia- 
liter, i. e. actio illo bono causatur (aliqua. causalitate finali) C, for- 
maliter 1, e. movetur ifa, ut intendat finem ut finem et media 
propter finem N. ,Non tendunt [animalia] formaliter in finem ut 
finem neque in medium ut medium .. Ideo merito dicuntur mate- 
rialiter potius quam formaliter propter finem operari. Felis ap- 
prehendit hanc seriem: motum, sumptionem lactis, gustum iucun- 
dum et seriem ad modum unius appetit, appetitum autem excitat 
gustus ipsi notus. 


?) Suarez, Disp. met. d. 93 s. 10 n. 15. Cf. Ontol.* n. 468. 

*Th.23. Animalia animam hahent (1. p.) quae ita corpori unita est, ut sit 
forma eius (2. p.), attamen in esse a corpore pendeat (3. p.). Perro 
anima in imperfectis saltem animalibus divisiilis esse videtur (4. p.). 


Quae in hac thesi tractantur, uberiorem illustrationem 
ex lis, quae psychologia fusius de vita sensitiva hominis 
exponit, accipiunt. Quare hoc loco rem sufficienter qui- 
dem, attamen paulo brevius exponemus. 


Demonst. Il. p. Animalia vitam vegetativam et sensitivam 
habent. Atqui tum vegetativa tum sensitiva vita animam 
postulat. 

(1) Vita vegetativa iam in plantis, in quibus generatim 
imperfectior est, animam postulat. Ergo multo magis in ani- 
malibus. 

(2) Vita sensitiva a) multo nobilior est quam vegeta- 
tiva, id quod nemo negat. Si igitur vita vegetativa animam 
requirit, multo magis sensitiva. 

b) Actus sensitivi non possunt a solo corpore sive 
materia produci. Ergo postulant etiam principium a cor- 
pore diversum, animam.  Antecedens sic elucet. Si actus 
sensitivi, ut videre, audire, desiderare, delectari a sola ma- 
teria producerentur, non possent essentialiter diversi et 
sublimiores esse quam omnes illi effectus, quos materia 
extra sentientem producit, ut motus, processus chemici, 
electrici, mutationes figurae. Atqui actus sensitivi essen- 
üaliter diversi et sublimiores sunt. Nam in nobis evidenter 
percipimus, videre et motum molecularem, audire et pro- 
cessum chemicum, amorem et situm corporalem diversa 
esse, non tantum gradu, ut videre sit perfectior motus, 
amor perfectior situs, sed essentialiter. Ergo actus sensi- 
tivi non a sola materia producuntur. 

Anima autem in singulis animalibus wn« tantum est. 
Imprimis anima vegetativa cum sensitiva realiter identica 
est. Haec identitas tum ex eo colligitur, quod utraque 
vita semper in morte simul cessat, quod indicat non ad- 
esse duas animas, tum ex eo concludenda est, quod tanta 
tamque continua est utriusque vitae unitas, cooperatio, 

ordo unius ad alteram, ut solum ex communi principio 
declarari queat. Quaestio igitur tantum haec esse possit, 
num complures animae vegetativo-sensitivae in singulis 
brutis inveniantur. Sed pariter tanta est unitas totius vitae 
bruti, quod functiones et mutuam relationem organorum 
attinet, ut declarari non possit, si complures animae inter 
se divisae admittuntur. | 

Sed notandum est, assertum ad illa bruta referri, quae 
individua sunt, non vero ad colonias animalium e. g. corallia. 


Demonst. 2. p. 1) Anima plantae est forma substantialis 
corporis (n. 309). Ergo etiam anima bruti, quae pariter 
vegetativa est. 

2) Etiam anema bruti ut sensitiva postulat, ut sit forma 
corporis: Nam anima sensitiva cum corpore unam sub- 
stantiam et naturam constituit. Etenim actus sensitivus 
tamquam una actio communiter procedit tum a corpore 
(quia in eorpore esse percipitur) tum ab anima (ut supra 
dictum est). Hoc autem fieri non posset, nisi antea corpus 
et anima unum esse substantiale constituerent. Duae enim 
substantiae divisae tantum sic agunt, ut divisim duplex 
actio ab iis egrediatur. Itaque anima cum corpore enti- 
tative unita est ad unam substantiam, brutum, proinde 
est substantia partialis sive incompleta, et quidem pars 
determinans, nempe vivificans, itaque forma substantialis 
corporis. 


Demonst. 3. p. Anima bruti «wllam actionem sola elicit, 
sed in omnibus actionibus a materia tamquam a concausa 
seu, ut dicitur, intrinsecus pendet. Actiones enim vegeta- 
livae simul a viribus physicochemicis corporis efficiuntur. 
Actiones autem sensitivae pariter ab organis etiam corpo- 
ralibus producuntur. Percipimus enim clare, nostras sen- 
sationes caloris, tactus, sensationes musculares et alias in- 
dolem corporalem habere (inter se distare, in diversis par- 
tibus corporis esse, per corpus extendi); ex quo sequitur, 
eas etiam a corpore procedere. Atqui anima, quae in om- 
nibus actionibus a materia ut concausa pendet, etiam in 
esse seu exsistendo a materia pendet. Nam quale est 

operari, tale est esse et natura, quia operari ex natura 
fluit; neque fieri potest, ut natura, quae sola sine materia 
esse potest, nihil sola sine materia operari queat. Ergo 
anima in esse'a materia pendet. 

Ideo, si a materia separatur, naturaliter vivere non 944* 
potest, sed exstinguitur sive moritur. Etiam propterea anima 
beluina a corpore separata exsistere non posset, quia ex- 
sistentia eius nullum finem haberet, proinde a Deo con- 
servari non posset. Nam cognitio et appetitio sensitiva 
tantum in efformandam, conservandam, evolvendam, re- 
producendam vitam corporalem tendunt, nempe in nutri- 
endum, in generationem perficiendam, in pullos curandos, 
nidos conficiendos, inimicos fugiendos; proinde extra cor- 
pus nullum finem haberent. 


Obiectiones. 1. Quod ita in subiecto est, ut ab eo pendeat, 345* 
accidens est. Atqui anima bruti non est accidens. Ergo non pendet. 
— Hesp. D. mai. quod pendet et insuper ad subiectum tamquam 
esse secundarium accedit C. quod accedit ut pars complens .sub- 
iectum in natura N. 

2. Anima beluina esset imperfectior materia, quae non indiget 
subiecto. Atqui non est imperfectior, sed perfectior. —  RKesp. D. 
mai. esset imperfectior spectata subsistentia et independentia C. 
spectato gradu perfectionis N. 


De divisibilitate animae heluinae. Quaestio controversa 346* 
et obscura est, utrum animae brutorum simplices an vero 
ex partibus integralibus compositae et extensae seu divisi- 
biles sint. 

1. Animas animalium brutorum inferiorum  divisibiles 
esse, ,communissima inter veteres scholasticos*!) sententia 
fuit, quam Aristoteles et S. Thomas docent et plerique 
neoscholastici defendunt. Haec assertio eodem argumento 
probatur, quo divisibilitas principii vegetativi (n. 312). 
Bruta inferiora ita divisibilia sunt et quidem saepe in cen- 
tum et plures partes, ut singulae partes iterum in com- 
pletum animal excrescant, e. g. coelenterata (hydrae), ver- 
mes (lumbrici); praeterea embrya, saltem pleraque, in primis 
stadiis constituta eum eodem effectu dividi possunt. Proinde 


) Urráburu, Psych. I 275. 

in partibus separatis anima inest. Atqui haec anima vi- 
detur esse pars ab anima totius individui divisa, quae pro- 
inde divisibilis est; non vero nunc producta esse videtur. 
Nam non apparet huius productionis causa sufficiens, sicut 
de principio vegetativo diximus. 

2. Quod animas brutorwmn superiorum attinet, schola- 
stici dissentiunt. Permulti, ut Scotistae, Suarez, alii, putant, 
omnem animam beluinam divisibilem esse, quod animam 
a partibus materiae pendentem oporteat pariter extensam 
esse. S. Thomas autem, plerique Thomistae et alii mediam 
viam tenentes censent, animas brutorum perfectiorum sim- 
plices esse propter similitudinem cum homine. 

Pauci, iidem qui simplicitatem principii vegetativi de- 
fendunt, etiam omnem animam beluinam simplicem esse 
affirmant. 

a) Simplicitatem animarum perfectiorum haec suadere 
possint dc) Animalia superiora apprehendunt in obiecto 
complures partes et qualitates ita, ut eas in unum totum 
compleetantur et secundum hoc totum agnoscant obiectum 
et ab alio distinguant, e. g. dominum et famulum, figuram 
quadratam et rotundam, domus has et illas, tres et duos. 
Hoe autem supponit, subiectum unum et idem, proinde 
simplex substare diversis partibus cognitionis. — Sed haec 
complexio qualitatum in animalibus tam imperfecta esse 
videtur et praeterea etiam partes sensitivae cognitionis et 
principii, utpote continuae, tantam unitatem habent, ut 
argumentum, etsi spernendum non sit, non satis persuadeat. 
Si valeret, demonstraret fere omnem animam beluinam 
simplicem esse, cum vix non omnis cognitio obiectorum 
tali unitate praedita sit. 

PB) Anima integraliter composita etiam in intervallis 
atomorum esset, ibi autem unione cum materia careret, a 
qua tamen pendet. Cf. n. 315. 

xv) In animalibus superioribus non invenitur divisibilitas 
illa in partes se in totum regenerantes, quae supra signum 
dicebatur animae compositae. — Sed ex illa divisibilitate 
sequitur quidem compositio integralis animae, attamen non 
propterea via inversa concludi potest. Ceterum etiam 

embrya amphibiorum vel amphioxi (animalis vertebrati) 
eum simili omnino effectu dividi posse constat. 

b) Ad divisibilitatem animae probandam haec afferuntur: 

a) Cum animalia perfectiora et imperfecta non ingenti 
et subitaneo discrimine differant, sed per parva discrimina 
cohaereant, improbabile est, esse tantum inter eorum animas 
discrimen, ut alia simplicem, alia paulum diversa subito 
compositam animam habeant. Accedit, quod modo dictum 
est de divisibilitate embryorum animalium perfectiorum. 

P) Difficile intellegitur, animam beluinam una ex parte 
penitus a materia pendere, altera autem ex parte tanto- 
pere materiam perfectione excedere, quanta ens simplex 
excedit extensum. 


De generatione brutorum. Constans experientia testatur, 
bruta et generatim organismos semper ex aliis eiusdem 
speciei oriri. Quae de compositione plantarum et anima- 
lium ex corpore et anima et de natura animae exposuimus, 
notitiam huius generationis paulo distinctiorem reddunt. 


1. Imprimis dicendum est, non solum corpus bruti, 
sed etiam animam a parentibus produci. Animae brutorum 
non a Deo ex nihilo creantur sicut anima humana .piri- 
tualis, sed dependenter a materia tamquam subiecto pro- 
ducuntur. Nam quia a materia in esse pendent, etiam in 
fieri pendent. Esse enim rei et fieri, exsistentia et inceptio 
exsistentiae inter se correspondent et eiusdem rationis sunt. 
Seu aliter: si anima in exsistendo materia tamquam sus- 
tentaculo indiget, eandem indigentiam habet in primo 
momento, quo fit, quia essentia non mutatur. Cum igitur 
ereatio divina ad animam producendam non requiratur, 
dicendum est, animam prolis derivari ex anima organismi 
parentalis: Neque in hoc difficultas est. In plantis et 
animalibus inferioribus, quorum animas extensas esse sup- 
ponimus, nova anima simpliciter pars est ab anima paren- 
tali separata. Si in animalibus superioribus anima simplex 
esse asseritur, anima prolis non pars separata est, sed tan- 
tum a parentibus producta esse potest. Hoc fieri potest, 
quia parentes, anima aequalis perfectionis praediti, causa 

proportionata ac sufficiens sunt ad producendam novam 
animam. 

2. Ortus prolis aliter in generatione vegeftativa, .aliter 
in sexuali perficitur. In generatione vegetativa, quae saepis- 
sime in plantis et saepe in animalibus inferioribus locum 
habet, novum individuum simpliciter separatione partis a 
toto oritur. Proinde etiam nova anima est pars ab anima 
unius individui parentalis separata. In generatione sexuali 
et praecipua perficitur generatio per fecundationem. Unione 
enim seminis paterni cum ovo materno oritur una cella 
embryonalis vita propria praedita, quippe quae statim 
operatione vitali se dividere et in stadia usque perfectiora 
se evolvere incipit; ergo oritur novum individuum vivum 
propria anima praeditum. 

Haec anima filialis sine dubio operatione utriusque 
cellae germinalis, seminis et ovi, producitur. Id colligitur 
ex factis biologicis. Nam cella embryonalis pari ratione 
ex utraque parentali coalescit. Praeterea leges mendelianae 
docent, materiam hereditariam pariter secundum dimidiam 
partem a semine et secundum dimidiam ab ovo sumi. 
Denique in parthenogenesi artificiali (n. 281) ovum solum 
completum organismum  efformat (si quibusdam externis 
causis mere physicochemicalibus excitatur) immo etiam 
solum semen, si coniungitur cum solo protoplasmate ovi 
(nucleo suo privati). Unde colligitur, in ovo et in semine 
parem potestatem esse ad novam animam producendam, 
proinde etiam utrumque in generatione sexuali ad animam 
producendam concurrere. | 

Ergo semen ex paterno organismo emissum principio 
vitali animatum est, in planta vegetativo, in animali vero 
vegetativo-sensitivo, alioquin cellae embryonali similem 
animam conferre non posset; item ovum. Si supponitur, 
animam esse divisibilem, principia vitalia seminis et ovi 
sunt partes separatae et post unionem in unum coalescunt. 
Sin autem anima simplex asseritur, dicendum est, in semine 
et ovo ab organismo parentali produci principium vitale. 


Veteres scholastici, nescientes particularia facta hodierna genera- 
lionem spectantia, nonnullas de generatione sententias habuerunt, quae 
non iam sustineri possunt. 

Quod munus seminis et ovi attinet, Scotus quidem, S. Bonaven- 
tura, Suarez et alii!) semini et ovo fere aequales partes tribuunt, Alii 
eliam principalem partem ovo ascripserunt. Sed maior pars cum Ari- 
stotele et S. Thoma affirmarunt, animam embryi produci a solo semine, 
ovum tantum passive se habere tantumque materiam praebere. , Virtus 
aetiva^, inquit S. Thomas, ,est in semine maris, secundum philoso- 
phum; materia autem foetus est illud, quod ministratur a femina.*?) 

Praeterea plerique putarunt, semen a mare decisum non esse 
animatum (quoniam non sit organisatum, animam autem, utpote secun- 
dum Aristotelem ,actum primum corporis physici organici*, materiam 
organisatam supponere), nihilominus semen producere animam embryo- 
nalem, nempe virtute derivata ab anima parentali tamquam eius in- 
strumentum (cooperante etiam virtute astrorum). ,Ànima non est in 
semine, quia, quum anima sit actus corporis organici, anle qualem- 
cumque organisationem corpus susceptivum animae esse non potest, 
sed virtus quaedam animae, quae agit ad animam producendam, ab 
anima derivata.) Sed non apparet, quomodo semen carens anima 
animam producere queat. Neque videtur dici posse, semen agere in 
virtute animae paternae, quando iam ab ea separatum est. 


1) T. Pesch, Instit. Psychol. n. 459. — ?) 1 q. 118 a. 1 ad 4. — 
*) Pot. q. 3 a. 12. Cf. 1 q. 118 a. 1. 

PARS SECUNDA 
De mundo eorporeo universo 


Caput I 
De mundo in se spectato 


Nomen mundi modo solam terram, modo universitatem 
rerum omnium corporearum et spiritualium, modo denique 
universitatem rerum corporearum tantum designare solet. 
Postremam significationem hoc loco voci subicimus. 

Antequam autem de hac universitate rerum corpore- 
arum, qualis sit in se et qualis sit eius causa, genesis, 
initium et finis, inquisitionem .philosophicam institaimus, 
utile est brevissimam eius descriptionem praemittere, quae 
investigationi philosophicae fundamentum praebeat. 


Art. l Descriptio mundi 


Mundus ex multis partibus, ex terra nostra, variis 
astrorum generibus et ex corporibus particularibus in iis 
contentis componitur, quae multiplici ratione unita unum 
lotum constituunt. 


Terra nostra est immensa sphaera, cuius diameter 
maior, aequatorialis, 19.757 km, minor vero, ex polo ad 
polum, 12.714 km extenditur, ut cum hoc diametro com- 
parata tum profunditas maris (maxima adhuc nota 9788 m) 
tum altitudo montium (Mount Everest 8840 m) fere peni- 
tus dispareant. Circuitus autem periphericus terrae 40.008 km 
continet. Antiqui philosophi plerumque putarunt, terram 

esse planum oceano circumdatum vel in eo natans; ideo 
homines in parte terrae adversa habitantes sive antipodes 
non admiserunt. Eadem opinio SS. Patres et plerosque 
viros doctos aevi medii tenuit, et perduravit, donec primus 
Magalháes (1519-22) et postmodum alii terram circum- 
vecti sunt. Sed iam Pythagorei et Plato existimarunt et 
Aristoteles!) legitimis argumentis demonstravit, terram esse 
sphaeram; cuius sententiam Albertus M. et S. Thomas 
eiusque discipuli adoptarunt. 

Quo profundius in terram intramus, eo magis calor 
crescit, circiter singulis 30—50 m uno gradu (19 C). Si igi- 
tur supponimus, calorem eadem vel etiam minore mensura 
ulterius crescere, concludere debemus, in interiore terra 
tantum esse calorem, ut omnia elementa dissolvantur et 
liquida ac gasea fiant, attamen propter ingentes calores 
tam compressa ac densa, ut formam rigidam seu viscosam 
instar picis induant. Idem eo demonstrari videtur, quod 
in terrae motibus undulationes ex una regione in aliam 
per centrum terrae se diffundentes tanta celeritate currunt 
(celeritate maiore quam in crusta terrae), quanta tantum 
in medio valde rigido possibilis est. Videtur igitur terra 
composita esse ex solida crusta circ. 40 km latitudinis et 
ex interiore n«cleo liquido-rigido. Nucleus maiores copias 
gravium metallorum, praesertim ferri, continet quam crusta. 
Densitas enim media crustae est circ. 2 (duplo maior quam 
aqua) media autem densitas terrae 5:6, ut igitur nucleus 
densitatem 7 et maiorem habeat. 


Crusia componitur ex compluribus stratis invicem : 


superpositis (cf. fig. 15), quorum infima (granites [Gneis], 
porphyrites, basaltes etc.) ex vulcanicis eruptionibus, alia 
autem, quae sedimentaria dicuntur (formationes calcariae, 
arena, carbones etc.) ex activitate aquae orta sunt. Aqua 
enim per millia annorum ingentes montium et saxorum 
moles vi chemica solvit, vi physica scidit, deminuit, erosit, 
transportavit et in alveis fluminum, lacubus et maribus 
deposuit. 


') De Caelo II 14 (296 ss.). 

Montes partim eruptionibus vulcanicis interni : nuclei 
candentis, maxima autem ex parte, ut communior theoria 
tenet, contractione crustae exorti sunt. Crusta enim pro- 
grediente refrigeratione vi vehementissima se contraxit, 
quo factum est, ut propria interna pressione hic frangere- 
tur, alibi se torqueret vel in rugas replicaret et sic aliquae 
eius partes, antea aequae et horizontales, sursum expri- 
merentur itaque montes fierent (cf. fig. allatas). 


Vogesen (les Vosges) Vallis rhenana Schwarzwald 

Fig. 15. Sectio per mediam vallem rhenanam!) 
tr g r j fractio crustae; g granites; £r Trias; j Jura; £ Tertiarium; 
d Diluvium et Alluvium 





z | 
Fig. 16. Sectio per regionem montanam Jura occidentalem 
Montes ex crustae torsione et replicatione orti 


a Trias; b Jura; c strata cretacea 





Fig. 17. Sectio per partem occidentalem montis MeiBiner 
b basaltes; bs lapis arenaceus (Sandstein); s arena tertiaria; & carbones 


Eiusmodi massae dislocationes, etsi minores, adhuc in 
lerra fiunt et £errae motus producunt, qui tectonici vocan- 
tur. Alii terrae motus eruptionibus vulcanicis originem 
debent. 

Maiorem terrae partem maria tegunt, quorum ampli- 
iudo ad terras continentes se habet ut 2:76 ad 1. 

Terra extrinsecus circumdatur aere, qui usque ad alti- 
tudinem 3—400 km et fortasse, ad minimam densitatem 





') Ex Credner, Elemente der Geologie. 

redactus, etiam altius ascendere videtur. Componitur ex 
O et N et praeterea ex parvis copiis C;O (0:049/,), He alio- 
rumque gasorum. [Inservit respirationi hominum et ani- 
malium, dat plantis carbonium, diffundit lucem, propagat 
sonos, fovet ignes, minuit adinstar tegumenti eradiationem 
caloris ex terra. 


lunà, terrae satelles et ab ea 384.400 km distans, per 
27 dies, 7 horas 43 min. circa terram et eodem tempore, 
semper faciem eandem ad terram convertens, circa se ipsam 
rotatur. Eius diameter 3473 km longa est. Luna atmo- 
sphaera caret; forle aliquando adfuit, sed, eius particulis 
propter parvam lunae attractionem paulatim avolantibus, 
disparuit. Neque nubes et aqua. adsunt. Quia dies et 
noctes valde diu durant, discrimina temperaturae inter dies 
et noctes ingentia sunt. Haec omnia efficiunt, ut vita orga- 
niea adesse nequeat. In superficie lunae magnus numerus 
montium apparet, qui usque ad altitudinem 9000 m assur- 
gunt. Sed plerique sunt crateres, i. e. rotunda ora excavata 
vallo ingenti circumdata. 


De systemate solari. "Terra cotidie cirea axem suum 
ex occidente in orientem rotatur, quae rotatio vicissitudinem 
diei noctisque producit et prohibet, ne pars terrae ad so- 
lem diu conversa nimio calore aestuet, dum alia frigore 
conficitur. Simul per 365 dies, 6 horas, 9 min., 9 sec. cum 
celeritate 30 km 1/sec. cursu elliptico circa solem movetur, 
a quo (distantia media) 150 milliones km distat. Sed dum 
movetur, eius axis semper versus planum, in quo circuin- 
ducitur, parum inclinata est (nunc 23? 27); quo efficitur, 
ut quatuor anni tempora oriantur. Systema astronomicum, 
quod hanc duplicem terrae rotationem docet, heliocentricum 
sive kopernicanum vocatur. Antiqui systema geocentricum 
sive ptolemaeum finxerunt, quod, ab Aristotele aliisque 
philosophis antiquis iam propositum, Claudius Ptolemaeus 
saec. 2 p. Ch. diligentius exposuit haec docens: terram in 
medio orbis immobilem stare et circa eam motu circulari 
complures sphaeras caelestes rotari, quae stellas iis affixas 
cirerumducant; unam earum continere lunam, sex alias 

planetas, octavam denique omnes stellas fixas circum- 
ducere.) 


80, centrum systematis, est corpus ingentis magnitu- 
dinis (diameter circ. 1,400.000 km) et ingentis caloris. Calor 
in superficie solis circ. 6000? intensitatis habet; intus 
autem permulto maior est. Ex hoc colligitur, solem esse 
corpus gaseum, sed intus vehementissime compressum 
ideoque formae  rigidae, quasi viscosae. Corpus in- 
ternum solis circumdatur ,photosphaera^ splendenti, quae 
ex nubibus igneis condensatione ortis constat. Lineae ob- 
scurae in spectro solari apparentes eo producuntur, quod 
radii per externa gasa minus calida transeunt ibique a va- 
riis elementiis variam absorptionem patiuntur. Maculae so- 
lares (Sonnenflecken, taches solaires) videntur esse ingentes 
vortices in atmosphaera solari exsistentes; quaenam earum 
causa sit et cur singulis undecim annis earum frequentia 
crescat, incertum est. In sole perpetuas vehementesque 
motiones fieri etiam protuberantiae indicant, ingentes igneae 
columnae gaseae (potissimum H) ex sole usque in altitü- 
dinem 700.000 km erumpentes. Calor solis continua era- 
diatione minuitur. Tamen nulla caloris diminutio observatur. 
Huius causa ést, quod diminutio adhuc compensatur et in 
longum ternpus (attamen non in perpetuum) compensabitur 
novo calore, qui oritur ex progrediente contractione solis 
et praeterea (secundum hypothesim recentissimam etiam 
potissimum) ex dissolutione elementorum radioactivorum in 
sole contentorum vel insuper aliunde. 


De planetis, Praeter terram septem alii planetae motu 
elliptieo cirea solem rotantur et quidem omnes in eodem 
fere plano et dextrorsum sicut index horologii: Mercurius, 
Venus, (Terra), Jupiter, Saturnus (hi quinque iam antiquis 
noti erant), Uranus (1781 detectus), Neptunus (184€). 

Mercurius soli proximus et omnium minimus est; sed 
de eius atmosphaera et superficie parum scimus. Venus 


7) Sed iam inter antiquos aliqui rotationem terrae circa axem 
admiserunt, ut Philolaus Pythagoraeus, Hiketas Syracusanus, praesertim 
vero Aristarchus Samius (f 9250 a. Ch.) et Seleucus Seleuciensis, qui 
lerram et planetas etiam circa solem gyrare docuerunt. 

eiusdem fere magnitudinis et densitatis est ac terra; pariter 
24 horis circa axem rotare dicitur, quod tamen certum 
non est, et 225 diebus cirea solem currit. Densis nubibus 
obtegitur, ut eius faciem non videamus. 


Mars, multo minor quam terra, diem nostro tantum 
dimidia hora longiorem, sed annum fere duplo maiorem 
habet. Atmosphaera tenuis est. Pariter tenues tantum 
vapores aqueae observantur: quod indicare videtur, copiam 
aquae minorem esse quam in terra, sed simul facultatem 
praebet, ut Mars faciem suam clarius quam reliquae stellae 
nobis ostendat. Circa eius polos observamus loca alba, diverso 
anni tempore diversas dimensiones assumentia; putantur 
nives. esse. Praeterea cernimus quaedam loca obscura 
a reliquis discrepantia, quae videntur esse maria et lacus. 
Sic completa imago geographica Martis ex continentibus 
et maribus confecta est (Schiaparelli)). 'lTemperatura media 
Martis frigida esse videtur. Curiosam attentionem ,canales* 
Martis movent, qui non raro pro operibus incolarum ratio- 
nalium habiti sunt. Sunt lineae rectae vel curvatae, quae 
terras continentes pervadentes maria et lacus coniungunt 
ideoque canales dictae sunt; usque 5000 km longi et 
30—300 km lati sunt. Sed in maximis telescopiis et in 
repraesentationibus photographicis vel tales lineae omnino 
non apparent vel tantum inaequalia puncta et discontinuae 
lineolae videntur;. unde concludendum est, aliquod fortasse 
huius phaenomeni fundamentum, sed canales ut tales in 
Marte non esse. Minus etiam celebrata illa duplicatio 
eanalium, quae modo apparet, modo iterum evanescit, 
realiter exsistere, sed ex causis externis oriri videtur, forte 
ex nebulis Martem ad tempus tegentibus et hanc apparentiam 
producentibus. 


Jupiter est planetarum maximus, undecies maior quam 
terra, tamen singulis 10 horis circa axem rotatur; videtur 
adhuc magnum proprium calorem habere et perpetuis den- 
sisque nubibus tegi. Saturnus, Uranus et Neptunus pariter 
multo maiores quam terra sunt; de eorum superficie etiam 
parum scimus. 


Donat, Cosmologia 11 

Nonnulli planetae etiam safellites secum ducunt, Mars 
duos parvos, lupiter novem, Uranus quatuor, Neptunus 
unum (hactenus notum). Saturnus decem habet et praeterea 
anulo cireumdatur, qui ex milibus parvorum ac minimorum 
corporum circa eum rotantium componitur. 

Praeter hos octo magnos planetas inter Martem. et 
lovem multi »/anetae parvi sive Planetoidae (Asteroidae) 
cirea solem rotantur, e. g. Ceres, Pallas, Iuno, Vesta; adhuc 
ultra 900 inventi sunt. De iis pauca scimus. Fortasse ex 
magno planeta dissoluto orti sunt. 


Üe meteoris et tometis. Praeter stabilia membra, de quibus 
hactenus diximus, in systemate nostro nonnumquam alia 
peregrina et vagantia apparent, meteora et cometae. 

Meteora sunt saxa, quae ex orbe advenientia atmo- 
sphaeram terrestrem ingrediuntur, ex fricatione cum aere 
incenduntur et plerumque exhalantur sive dissolvuntur 
(Sternschnuppen, étoiles tfilantes), interdum autem in terram 
impingunt. In iis nullum elementum detegitur, quod non 
etiam in systemate nostro invenitur, unde concludere licet, 
etiam corpora orbis extrasolaris, ex quo multa meteora 
advenire videntur, similis esse constitutionis. Meteora etiam 
saepe in magna agmina collecta orbem percurrunt. 

Cometae videntur esse densa agmina plurimorum mete- 
ororum, minimorum et maiorum, cum massis gaseis con- 
iuncta; sed natura eorum nondum satis perspecta est. 
Plerumque, si soli appropinquant, tres partes manifestant, 
densum nucleum, comam nebulosam nucleum circeumdantem, 
denique longam caudam a sole aversam. Cauda ex eo 
declarari solet, quod minimae particulae cometae per pres- 
sionem radialem i. e. per vim impellentem, quam lux solis 
exercet (Strahlendruek, pression de radiation), a sole re- 


pelluntur. Lux, quam cometae emittunt, ex parte est lux 


solis reflexa, sed ex parte etiam propria, de cuius autem 
eausa non satis constat. Alii cometae e mundo extrasolari 
adveniunt, alii ad nostrum systema pertinent et periodice 
revertuntur ; fortasse etiam aliquando extrinsecus advenerunt, 
sed a planelis nostris attractione capti sunt et nunc reti- 


"nentur. Cometae non raro in acervos meteororum dissol- 


vuntur et deinde in caelo disparent. 

De stellis fixis et nebulis. Sol est unum ex innumerabilibus 
ilis astris, quae non sicut planetae circa corpora centralia 
rotantur quaeque propria luce splendere solent et stellae fixae 
appellantur. Nomen acceptum est ab antiquis, qui in illis 
stellis praeter motum cotidianum circa terram nullum alium 
observabant ideoque eas in eadem sphaera cosmica affixas 
eirca terram rotare existimabant; planetas autem eas stellas 
nominabant, in quibus praeterea alios motus reperiebant. 

Stellae fixae magnopere /uciditate differunt, tum appa- 
renti, qualis a nobis videtur, tum absoluta, qualis stellis 
in se inest. Stellae eiusdem luciditatis absolutae possunt 
luciditate apparent differre, si diversa est earum distantia. 
Etiam stellae eiusdem massae saepe diversam luciditatem 
absolutam habent, si diversa est earum densitas et volumen. 
Sub hoc respectu distinguuntur stellae albae, flavae et 
rubrae. Stellae albae, e. g. Sirius, summo calore candentes 
maximum splendorem, flavae, ut sol noster, paulo minorem, 
rubrae etiam minorem emittunt.  Exsistunt etiam stellae 
fixae obscurae vel saltem splendore tenuissimo tantum 
praeditae, ex longissima caloris radiatione luce sua priva- 
tae. Stellae fixae, quas novimus, spectata massa eiusdem 
ordinis sunt cum sole nostro; non observantur ingentia 
diserimina, veluti stellae massae centies maioris. Distantia 
alicuius stellae fixae cum certitudine ex sola parallaxi 
determinari potest, quo nomine angulus appellatur, sub quo 
ex ila stella radius viae annuae terrae aspici posset; 
parallaxis eo difficilius determinatur, quo remotior est stella. 
E. g. « Centauri, stella fixa nobis proxima, 4, Sirius 7, 
a Equulei 191 annis opticis (Lichtjahre) distat, aliae autem 
(ex coniectura plus minusve probabili) multis milibus 
annorum distant. 

Ex sole nostro merito concludere possumus, etiam alias 
stellas fixas. planetis circeumdari, quos tamen, quia parvi 
sunt, longe distant, solibus suis admodum propinqui et 
insuper plerumque obscuri sunt, videre non possumus. 

Stellae fixae non carent propriis motibus; eiusmodi 
motus in dies plures deteguntur. E. g. sol noster (cum 
planetis) 21, Sirius 18, Arcturus 415 km 1/sec movetur. 

I7T* 

Iam antiqui Pythagoraei multum de harmoniis caeli 
stellati philosophati sunt. Qualis sit haec stellarum fixarum 
mutua dispositio, conexio ac conspiratio, hodierna inquisitio 
in dies magis, attamen coniciendo potius et suspicando, 
quam demonstrando apprehendit. Imprimis saepissime duae 
stellae ita sociatae inveniuntur, ut non quidem una circa 
aliam, attamen ambae coordinatae circa commune punctum 
centrale, servata lege gravitatis newtoniana, moveantur; 
tales ,duplices^ vocantur (Doppelsterne). Deinde saepe 
complures, non raro usque centenae certa attraclionis lege 
in unum complexum sive globum copulatae inveniuntur. 

Denique verisimile est, omnia fere astra, quae in caelo 
observamus, ad unum commune systema viae lacteae (Milch- 
stra&e, voie lactée, milky way) pertinere. Via lactea est 
zona lucidissima in caelo stellato per gyrum nos circumdans, 
quae oculo simplici quidem magna ex parte  nebularis 
apparet, revera autem ex innumerabilibus stellis constat. 
Earum frequentia tamen minime ubique aequalis est; in 
variis punctis densiores stellarum concentrationes apparent. 
Neque via lactea aequaliter continua est, sed ex parte in 
complura brachia quasi spiralia dividitur. Quo propius 
oculi intuitus ad viam lacteam accedit, eo maior stel- 
larum frequentia apparet, quo magis ad dexteram vel sini- 
stram deflectit, eo minor cernitur; seu, aliter, in plano 
via lactea incluso maxima frequentia apparet, in direc- 
tione autem perpendiculari frequentia decrescit. . Unde 
concludere licet, omnes stellas fixas, quas sic videmus, ad 
unum systema viae lacteae pertinere, in cuius medio sol 
noster stet, qui cum quibusdam aliis stellis peculiarem 
globum efformat. Secundum nonnullos astronomos via lactea 
formam lentis habet, secundum hypothesim autem recen- 
lissimam ab Easton statutam formam spiralem, . similem 
nebulis spiralibus, quales permultae in caelo observantur 
(fig. 18, cf. fg. 19). Dimensiones viae lacteae incertae 
sunt; ab aliquibus eius longitudo dicitur esse 60.000 ann. 
opt, ab aliis multo maior. Circiter 500 niilliones stellarum 
fixarum ad systema viae lacteae pertinere dicuntur. 

Si omnes stellae ad unum systema pertinent, ulterius - 
suspicari licet, etiam omnes circa commune quoddam cen- 

irum moveri; quale sit, nescitur. Aliqui putant centrum 
fortasse ingentem stellam obscuram esse (quia aliter videri 
deberet); sed possit etiam totus complexus sine stella cen- 
irali eireà. proprium axem rotare. 

Praeterea analysis spectralis nos docuit, ubique in 
universo eadem inveniri elementa chemica, quae in nostro 
systemate solari deteguntur. 

Praeter stellas fixas in caelo etiam et quidem magno 366 
numero zebulae cosmicae conspiciuntur. Multae earum tantum 
nebulae apparentes, revera 


SS 





autem densi globi stella- uM Mon, 2 7 7^y 
rum fixarum sunt; nam, si — y" Di Z UA 5 1 hh 
per telescopium aspiciun- P j^ d^ 74 D 

tur, revera in congeriem J M a f 7B 
stellarum dissolvuntur vel, UI i rd Vr li) 


si ita dissolvi nequeunt. /j*. 
saltem — spectrum  conti- ^ 
nuum praebent, quale sol, ^", 
via lactea et generatim 
stellae fixae producunt, 
unde concluditur, etiam 
illas esse globos stellarum. Fig, 18. Via lactea secundum 
| Easton 

Sed quaedam sunt verae 
nebulae gaseae; spectrum non est continuum, sed tantum 
ex nonnullis lineis componitur. Nebulae gaseae etiam par- 
vam temperaturam habere videntur, pariter luciditas valde 
tenuis est et forte nihil nisi radiatio radioactiva est. 
Etiam densitas minima est. Sed dimensiones earum ple- 
rumque ingentes sunt, forte multorum milium annorum 
opticorum. Nonnullae, velut nebula Orionis, stellas inclu- 
dunt, quae forte condensatione ex nebula ortae sunt. Nunc 
generatim plerumque affirmatur, stellas fixas ex nebulis 
tamquam primitivis evolutionis stadiis prodiisse. 

Recentibus observationibus!) etiam constat, non tantum 
nebulas visibiles sive lucidas exsistere, sed totum caelum 
eliam nebulis obscuris obduci diversae densitatis, tenuiori- 
bus intra viam lacteam, densioribus extra et circa eam et 





') Factis a J. G. Hagen S. J. in specula vaticana. 

densioribus praesertim in illis regionibus, ubi pauciores 
stellae apparent. 

Inter nebulas lucidas peculiari mentione dignae sunt 
nebulae spirales, velut nebula Andromedae (cf. fig. 19), quae. 
formam spiralem habent et spectrum continuum producunt, 
unde eas globos stellarum fixarum esse sequitur. Nebulae 
spirales etiam propterea admirationem astronomorum movent, 
quia pleraeque earum extra viam lacteam sitae esse viden- 
tur. Supra diximus, ,omnes fere stellas, quas observamus*, 
ad viam lacteam pertinere. 
Sed forte parvam tantum 
astrorum partem, distinc- 
tius saltem, observare 
possumus, et mundus longe 
ultra fines viae lacteae 
extenditur. Heapse multi 
vel plerique nunc hypo- 
thesi ab Easton statutae 
accedunt, nebulas spirales 
esse nova systemata stella- 
ria similia viae lacteae, 
millionibus annorum opti- 
corum tum inter se tum 
a via lactea et nobis di- 
stantia; ,opinioni, quae 
tenet, nebulas spirales esse remota systemata viae lacteae 
similia, quamquam, si rationes eius diligentius inquiruntur, 





Fig. 19. Nebula spiralis M. 100 Comae.!) 


nonnulla dubia oriuntur, tamen nunc inter astronomos 


plerique adhaerent*?) Quae hypothesis sane apta est ad 
vehementem magnitudinis Dei admirationem excitandam. 
Caeli enarrant gloriam . Dei. 


Ceterum, quamquam pene infinita astra spatia «cosmica occupant . 
eaque luce sua implent et vi attractionis omni ex parte penetrant, 
tamen massae eorum, si cum ingentibus distantiis comparantur, quibus 
separantur, fere disparent. ,Si imaginamur systema solare in tantum 
contractam, ut modico cübiculo 8 m lato comprehendi possit, Nep- 
iunus igitur penitus iuxta parietes moveri queat, in medio autem soleni 


!) Pla&mann- Polile, Himmel u. Erde I1 409. — ?) Scheiner-Graff, 
Astrophysik (1992) 447. 

volumen pinguis grani milii habentem, a tali cubiculo distaret e Cen- 
tauri [stella fixa nobis proxima] 75 km, Sirius autem duplo plus.*") 


Ergo mundus unus est. Mundus igitur ex infinitis fere 
corporibus componitur. Quae tamen sub vario respectu ita 
invicem unita sunt, ut totum quoddam, unum mundum, 
constituant. Omnia enim, etiam illa, quae fortasse ultra 
fines observationis nostrae exsistunt, natura sua corporali 


et proprietatibus ex ea manantibus invicem similia sunt. 


et praeterea unitate finis, ordini corporeo a Deo praestituti, 
uniuntur. Partes mundi autem, quas videre possumus, in- 
super mutuo influxu attractionis et communicationis lucis 
ac caloris, miro distantiarum, motuum, mutuae activitatis 
ordine unitae esse conspiciuntur. 

Itaque quia haec unitas omnia plane corpora com- 
plectitur, unieus tantum, non complures mundi sunt. Mundi 
essent multi, si complures complexus astrorum exsisterent, 
qui spaliis absolute vacuis seiuncti nullaque ratione inter 
se colligati essent. Quod, ut dictum est, non ita se habet. 
Omnia enim corpora saltem naturae et finis unitate con- 
iuncta sunt. Praeterea etiam unitas mutui influxus omnia 
iungere videtur. In se quidem non repugnat, ut exsistant 
astra tanta distantia separata, ut nullam actionem in invicem 
exerceant; quae propterea neque in sensus nostros agerent. 
Sed hoc improbabile est. Praeterquam quod difficile capitur, 
astra nulla gravitate se invicem attrahere, decuit certe 
sapientissimum naturae artificem, opera naturae non huc 
illucque dispergere, sed in concentum unius magni artificii 
coniungere. ,Quaecumque sunt a Deo*, inquit S. "Thomas, 
Ordinem habent ad invicem et ad ipsum Deum, ut ostensum 
est. Unde necesse est, quod omnia ad unum mundum per- 
tineant. Et ideo illi potuerunt ponere plures mundos, qui 
causam mundi non posuerunt aliquam sapientiam ordi- 
nantem, sed casum.*?) 

Praecipua unitatis ratio corpora mundana in unum complectens 
est mirabilis ordo, qui universa, imprimis ea, quae videmus, coniungit. 
Paucis tantum ordinem mundi adumbremus. 


') Bavink, Allgemeine Ergebnisse u. Probleme der Naturwissen- 
schaft? (1921) 186. — ?) 1 q. 47 a.3. 

a) Astra varietate diversa, pondere et magnitudine ingentia ita 
apte spaliis immensis distant et velocitate incredibili secundum leges 
mathematicas volvuntur, ut iam a longissimis temporibus ordo adsit 
et tranquillitas. ether per spatia infinita diffusus omnia lucis et ca- 
loris propagatione aliisque modis copulat, motibus autem astrorum im- 
pedimentum sensibile non creat. 

Optima est solis a terra distantia, ne terra vel nimio frigore 
rigeat vel calore pereat. Revolutio terrae circa axem dat diem et 
noctem prohibetque, ne una pars terrae nimio calore aestuet, dum 
alia frigore conficitur; inclinatio vero axis terrae versus planum eclip- 
ticum efficit, ut anni quatuor vicissitudines oriantur. 

b) Geologia ostendit, ferra» nostram per milia annorum con- 
stanti evolutione admodum idonea ad convenientem habitationem ho- 
minis se conformasse. Gestat copiam aquae, quae in vaporibus, plu- 
viis, fontibus, fluminibus per orbem apte distributa innumeris simul 
utilitatibus ac necessitatibus inservire potest, cum alia substantia, e. g. 
acidum nitricum, inutilis vel perniciosa esset. Similiter aer ila com- 
positus est, ut simul respirationi, avium volatui, propagandis sonis, 
diffusioni lucis, combustioni, beneficiis ventorum, roris, nubium inserviat. 
Terrae continentes a septentrione ad meridiem, non ab oriente ad oc- 
eidentem extensae et maria sinusque ita iis interposita sunt, ut hac 
ratione caloris temperamento et hominum commercio provisum sit. In 
lerris magna varietas montium et vallium, planitierum, fluviorum est, 
unde pulchritudo et vitae humanae varietas enascitur. 

c) Physica ostendit eirium physicarum diversarum et tamen si- 
milium concentum: ostendit lucem eiusque mirabiles mutationes, quae 
causae vitae, colorum et amoenitatis sunt; ostendit calorem ita tempe- 
ratum et mobilem, ut ubique vitae hominisqué usibus inserviat; 
ostendit ordinatas leges ac vicissitudines sonorum, elasticitatem, miros 
effectus eleclricitatis, vicissitudines status solidi, liquidi, gasei, speciosas 
crystallorum formas. Chímia exhibet elementa utilissimis proprietati- 
bus praedita et varietate distincta et secundum accuratas leges affini- 
latis ad combinationes congredientia. 

d) Ut denique organismos paucis attingamus, videmus multos 
ordines vitae infinitis fere speciebus distinctos et mutuis servitiis inter 
se unitos; in singulis vero speciebus tanta miraeula stupendi ordinis 
apparent in generatione, in evolutione successiva organismi, in functio- 
nibus nutrilionis, sensationis, motus automatici et spontanei, miracula 
in singulis organis. et in eorum adaptatione ad varias functiones, et ad- 
iuneta, tanta denique miracula in singulis cellis, ut iis pleni sint libri 
biologici, botanici, zoologici. 

Exempla illustrissima ordinis énstinctus praebet, quo animalia 
singulae species modo diverso, in fines suos ita diriguntur, ut omnibus 
et minimis eorum indigentiis, nutrimento inveniendo, práedae capiendae, 
nido aedificando, periculis naturae cavendis, inimicis fugiendis, gene- 
rationi perficiendae, proli nutriendae, volandi, currendi, natandi indi- 
gentiis admirabili modo provisum sit. 

minibus in hac terra (vel simul aliis entibus rationalibus in aliis mund 
regionibus nunc vel aliquando habitantibus) apta domicilia praebeant 


Art. 2. De perfectione mundi 
Th.24. Mundus non videtur extensionem infinitam hahere. 


Declar. Certum sane est, mundum non esse absolute seu 364 


sub omni respectu infinitum, quippe quod soli Deo proprium 
est. Sed cum dimensiones mundi maximae sint, mirum non 
est, quod quaestio movetur, num mundus saltem extensi- 
onem infinitam habeat seu num multitudo corporum, quae 
comprehendit, infinita sit. Fuerunt et adhuc sunt, qui reapse 
id opinantur. Attamen rationes graves admodum verisimile 
saltem reddunt, extensionem mundi esse finitam, quam- 
quam argumenta a theoretica dubitatione immunia non sunt. 

Sed tantum negamus infinitatem proprie dictam. 
Mundum enim improprie infinitum esse, i. e. dimensiones 
eius et corporum multitudinem tantam esse, ut imaginationis 
nostrae vim excedat, manifestum est. 


Iis utique, qui hunc mundum ens a se esse existimant, infinitas 
eius admodum verisimilis esse debet. Nam facile perspicitur, in ente 
a se non esse rationem, cur ad certos fines restringatur; et si, Deo 
recusato, mundus corporeus iam summum et omnia esse ponitur, 
durum apparet mundum esse ens undequaque finitum. Züchner mate- 
rialista scribit: ,Mundus illimitatus, infinitus est (Cotta). Si materia 
in tempore infinita i. e. immortalis est, non minus sine initio et fine 
in spatio est: conceptus temporis et spatii menti nostrae finitae ex. 
irinsecus assuefacti materiae applicari non possunt.^')  Haeckel asse. 
verat: ,Mundi spatium infinitum et illimitatum est; nullibi vacuum. 
sed ubique substantia impletum est."?) 


Demonst. 1. Nullum exstat argumentum, quo legitime 
ostendatur, mundum esse magnitudinis infinitae. Atqui nisi 
id positive demonstratur, dicendum est, eum finitam ex- 
tensionem. habere. Nam primo in ipso conceptu extensionis 


') ,Die Welt ist unbegrenzt, unendlich. (Cotta.) Ist der Stoff un- 
endlich in der Zeit d. h. unsterblich, so ist er nicht minder ohne Án- 
fang oder Ende im Baum: die unserm endlichen .Geiste áuBerlich an- 
gewohnten Begriffe von Zeit und Raum finden auf ihn keine Anwen. 
dung." Kraft u. Stoff, 4, Kap. — ?) ,Der Weltraum ist unendlich gro: 
und unbegrenzt; er ist nirgends leer, sondern allenthalben mit Sub- 
stanz erfüllt.^ Weltrütsel (Volksausgabe) 98. 

infinitae magnae difficultates inveniuntur, ut eam admittere 
prudenter non liceat, nisi eius exsistentia demonstretur. 
Deinde, quia in ordine creato nullum exemplum perfectionis 
infinitae invenimus et res corporeae ceteroquin undequaque 
limitatae sunt, menti valde improbabile videri debet, mundo 
corporeo hanc convenire perfectionem infinitam. — Ergo 
dicendum est, mundum extensionem finitam habere. 


9. Si mundus infinitus esset, infinita multitudo stellarum 
esset lucemque suam ad nos mitteret. Inde vero conse- 
queretur, nos continuo infinitam copiam lucis a stellis ex 
omni parte universi accipere, ut etiam nocte caelum plenum 
esset luce. Atqui hoc profecto locum non habet, eum copia 
lucis, quae nobis noctu a stellis obvenit, admoduui parva 
sit. Ergo. 

Argumentum hoc ab Olbers 1826 primum propositum 
et postea a multis receptum est. Sed certitudinem non 
parit. Possit enim fieri, ut lux stellarum remotissimarum 
paulatim absorbeatur et extinguatur, antequam ad nos per- 
venit, ut igitur ultra stellas, quas ultimas videmus, infinitae 
aliae esse queant, a quibus nullam lucem accipiamus. Im- 
primis aether aliquas lucis transmissae partes continuo ab- 
sorbere possit. Deinde plurimae exsistunt massae cosmicae 
obseurae, tum stellae fixae tum planetae, maxime vero 
nebulae gaseae ubique caelum obducentes, quae forte ita 
nos in diversa distantia circumdant, ut nulla sit lux ex 
infinita distantia adveniens, quae non per aliquam talem 
massam arceatur; simile impedimentum pulvis cosmicus 
opponere possit, i. e. illae microscopicae particulae materiae, 
quae ubique orbem implent. 


3. S1 mundus infinitam extensionem haberet, singula eorpora 
mundi ex omni parte attractionem infinitam paterentur. Atqui id ad. 
mitti nequit. Nam 1? omnia corpora tantum finitam attractionem seu 
gravitatem pati reperiuntur. 2? Quia ex omni puncto universi infiniti 
dimensiones infinitae, proinde aequales tum ad dexteram et sinistram 
tum infra et supra se extenderent, singula puncta tamquam centrum 
mundi considerari possent, simul autem, quia etiam alia puncta ab iis 
distantia tamquam centrum spectari possent, à centro mundi omnem 
possibilem distantiam haberent; ideoque simul (tamquam quietum cen- 
trum) nullam attractionem et simul (utpote a centro omnem possibilem 

distantiam habentia) omnem possibilem attractionem paterentur, quod 
sane absurdum est. Ergo. 

.Mundum comparare possumus cum sphaera, quae radium infi- 
nitum habet. Si consideramus integrum influxum, quem tota sphaera 
in certam stellam intra ambitum suum exercet, secundum notum 
theorema inveniiius, eum esse proportionalem distantiae illius stellae 
a centro sphaerae. Cum autem sphaera infinita sit, quodlibet punetum 
ut centrum eligi potest ideoque attractio a toto mundo in stellam 
exercita quamlibet haberet magnitudinem (vel quamlibet parvitatem). 
Quod absonum est, Ideo, sicut Seeliger') animadvertit, haec relinque- 
retur optio: aut lex newtoniana non est aniyersenter vera aut mundus 
non est infinitus.*?) 

Sed argumentum a difficultatibus immune non est. Nam non 
videtur repugnare, ut varia sint infinita, unum altero maius. Hoc sup- 
posito autem singula puncta mundi possent ex una et ex contraria 
parte extensionem infinitam et tamen non aequalem habere, ut prop- 
terea in centro esse deberent. Ideo infinitae attractiones, quas omni 
ex parte patiuntur, non totaliter se compensarent, — Alii etiam oppo- 
nunt, fortasse gravitatem, sicut lucem, posie absorptionem pati (prae- 
serlim si similiter per motus aetheris propagetur) ideoque paulatim 
minui et extingui. Sed nullum indicium observatur, quod ostenderet, 
legem gravitatis newtonianam aliquando infirmari. 


&, Etiam haec ratio affertur: Omnia corpora caelestia non ex- 
ceptis nebulis cosmicis ad systema viae lacteae pertinent, ut igitur extra 
eam nulla sint. Via autem lactea finita est. Nam astronomi observant, 
in quo remotiores regiones viae lacteae intuitus telescopiorum figatur, 
eo rariores fieri stellas et proinde eo propinquiorem esse finem mundi. 
Si enim nullibi finis esset et proinde stellarum frequentia absque fine 
eonlinuaretur, non possent observari rariores fieri. — Sed imprimis 
maior argumenli incerta est, quia multi stellarum globi nebulares 
conspiciuntur, qui probabiliter extra systema viae lacteae stant; immo 
possint ultra eos etiam alii esse, quos nostris instrumentis videre non 
possumus. Praeterea minor in dubium vocari potest, quia fortasse lux 
remotissimarum stellarum absorbetur. 


. 9. Non pauci thesim ex eo demonstrant, quod ex- 
tensio actu infinita in conceptu suo repugnet et similiter 
multitudo actu infinita. Varias enim ostendunt consecutiones, 
quae ex tali extensione et multitudine oriantur quaeque 
admitti non possint, veluti: si tali infinito aliquid detra- 
heretur, id, quod reliquum esset, iterum infinitum et tamen 
priore infinito minus esset, quod repugnet; et alia similia. 


P?) Astron. Nachricht. Bd. 137 (1895) N. 3273, 9. — ?) C. V. Char- 
lier (Upsala), Archiv f. system. Philosophie (1896) 1l 485 s. 

Sed repugnantia extensionis infinitae parum certa esse 
videtur, quam ut inde argumentum peti possit.!) 


Obiectiones. 1. Spatium absolutum infinitum est. Atqui spatium. 
absolutum mundus est. Ergo mundus infinitus est. — Aesp. C. mai. 
N. min. 


9. Kant in antinomiis suis infinitatem mundi ita probat: Si mundus 
finitus esset, includeretur infinito spatio vacuo, quod non est aliquid 
reale, sed nihil; atqui non potest mundus includi nihilo seu non pot- 
est relationem habere ad terminum, qui nihil est; ergo mundus finitus 
non est.) — Resp. D. mai. haec inclusio est simpliciter realis N, est 
realis secundum quid, i. e. habet aliquod fundamentum reale in eo 
sitam, quod mundus realiter finem habet et simul adest possibilitas 
ulterioris extensionis sine fine (in quo consistit fundamentum reale 
spatii infiniti) C. Cd. min. non potest haec inclusio et relatio simpli- 
citer realis esse C. non secundum quid, habens aliquod fundamentum 
reale N, 

3. Si mundus íinem haberet, posset vel deberet eius materia 
paulatim per pressionem radialem (Strahlendruck, pression de radiation), 
per motus radioactivos aliasque causas in spatium infinitum tota dis- 
pergi. Atqui hoc non est admittendum. —- Resp. Tr. mai. N. min. 
Tantum sequeretur (si mai. demonstrari posset), etiam hac ratione ali- 
quando finem non quidem materiae, attamen unitatis et cursus found 
advenire posse. 


Neque mundus optimus est. Aliqui philosophi affir- 
marunt, mundum non quidem infinitum, attamen optimum 
saltem esse seu ita bonum, ut melior esse non possit. 
Hic optimismus philosophicus, qui appellari potest, di- 
stinguendus est ab optimismo vulgari, qui non in doctrina, 
sed in propensione quadam nonnullis hominibus propria 
consistit ad res, maxime quae vitam humanam spectant, 
meliores fingendas, quam vere sunt. Optimismo philosophico 
inter alios Leibniz addictus fuit; similia Cicero de Stoicis 
refert. Pariter omnes, qui pantheismum profitentur, huic 
sententiae accedere debent. 

Sed haec doctrina vera non est. 1) Simplex consi- 
deratio ostendit, reapse hunc mundum talem esse, ut alius 
maior, perfectioribus rebus instructus, minoribus malis 
onustus, esse possit. 2) Mundus absolute optimus in se 





- !) Confer de hac quaestione intricata Onzol.* n. 301. — *) Kritik 
d. r. V. Transz. Dial. I1 2, 9. 

repugnat, quia semper mundus melior cogitari et esse potest. 
Deus enim infinitus est, proinde etiam sine fine per crea- 
turas usque perfectiores imitabilis est; neque etiam potentia 
ei deest ad quaecumque maiora et meliora creanda. Ergo 
mundus non est absolute optimus. 

Attamen mundus relative optimus dici potest seu optimus 
non spectata sua interna perfeclione, sed respectu finis, 
quem optime assequitur. Finis, quem Deus in creando 
mundo absolute intendit, est certus gradus perfectionis 
mundi et manifestationis perfectionis divinae. Hunc finem 
autem mundus perfectissime assequitur. Deus enim id, quod 
absolute intendit, semper perfectissime obtinet. 

Etiam modus, quo Deus agit, semper optimus est. 
,Cum dicitur Deum posse aliquid facere melius quam facit, 
si ly melius sit nomen, verum est. Qualibet enim re potest 
facere aliam meliorem .. Si vero ly melius sit adverbium 
et importet modum ex parle facientis, sic Deus non potest 
facere melius, quam sicut facit, quia non potest facere ex 
maiore sapientia et bonitate." !) 


De pessimismo. Nunc temporis vix sunt, qui optimismo, sunt 
lamen alii,,qui pessimismo favent. Pessimismus tenet, mala in mundo, 
praeserlim in vita humana, maiora esse quam bona ac iucunda, melius 
igitur futurum esse, si mundus omnino non esset. 

Recenti aetate Schopenhauer ($ 1860) et Ed. v. Hartmann ($ 10906) 
pessimismi antesignani sunt. Schopenhauer putat, mundum omnium 
pessimum, immo infernum esse. Hartmann autem satis habet affirmare, 
hunc mundum esse valde malum, sed omnium fortasse optimum. Isti 
philosophi non proferunt nova, sed tantum doctrinas buddhismi et 
brahmanismi nostris regionibus importarunt. 

De pessimismo uberius in theodicea tractatur, ubi de providentia 
divina agitur. Nunc haec breviter notare sufficiat. Negori non potest, 
multa mala in mundo esse. Sed numerus et magnitudo eorum a pes- 
simistis vehementer exaggerantur. Deinde mala, quae adsunt, prop- 
terea a Deo immittuntur vel permittuntur, quia ex iis bona, maxima 
saepe, consequuntur. Denique fides doce!, aerumnas hominis, quae ob 
peccatum originale eum premant, sanctificatas esse per crucem Filii 
Dei; eadem religio christiana gratias et solatia praebet, ut fiant onera 
leviora. 


dug. 255a Gad. 1. 

*'Th. 25. Probabile est, non tantum terram hominibus incoli, sed etiam in 
aliis stellis incolas rationales habitare vel aliquando habitaturos esse. 


Declar. 1. Mundus, plurimis maximisque sideribus 
plenus, luce et pulchritudine illustris, grande monumentum 
potentiae et sapientiae Dei est. Id unum antiqui caelum 
stellatum eontemplantes admirati sunt. Sed ex quo tempore 
doctrina kopernicana homines docuit, sidera mundi non 
esse tantum lumina caelo affixa, sed orbes multo grandiores 
quam terram, quae non mundi centrum, sed stella sit sicut 
reliquae, magis magisque quaestio mentes subiit, sintne 
etiam in stellis plantae et animalia atque etiam entia ratio- 
nalia nobis similia. Revelatio de hac re, utpote cum reli- 
gione parum conexa, nihil nos docet; sed neque etiam, ut 
in fine thesis dicetur, contraria est. 

Assertionem, quam statuimus, non esse ineptis com- 
mentis adnumerandam, ostendunt non pauci defensores 
eius, inter quos sunt viri in scientiis naturalibus eximii, 
qui ab inconsideratis ineptiis statuendis longe abesse solent. 
In stellis incolas admittendos esse, praeter alios tenent 
Nicolaus Cusanus, Galilei, Kepler, Newton, Leibniz, Kant, 
Laplace, Huygens, uterque Herschel, Secchi, D. Brewster, 
GauB&, C. Braun aliique. 

2. Quod statum quaestionis attinet, non dicimus omnes 
stellas nunc habere incolas, sed in aliquibus vel multis incolas 
esse admittendos, quando necessariae vitae condiciones 
adsint, itaque fortasse in nonnullis incolas nunc esse, in 
aliis autem futuros esse, quando vitae condiciones, velut 
conveniens atmosphaera, aqua, proportionata lux adluturae 
sint. Nec nebulae gaseae nunc incoli possunt nec lucidae 
stellae fixae, quippe in quibus tantus calor est omnia 
scindens et comburens, ut vitae organicae locus non sit. 
Nunc igitur (praeter stellas fixas obscuras) tantum pla- 
neiae cum satellitibus suis, sive planetae nostri systematis 
solaris sive aliorum, in quaeslioneme venir possunt, 
videlicet si satis refrigeratae sunt et vitae condiciones 
praebent. Attamen aetatibus futuris etiam stellae fixae, 
immo nebulae cosmicae organismis instrui atque etiam 

ab entibus rationalibus incoli poterunt. Sol enim noster 
(idem in alüs stellis accidit) singulis momentis immensas 
caloris copias eradiat, ut necessitate inevitabili aliquando, 
calore pristino et luce privatus, in corpus obscurum con- 
vertatur; tunc ex substantiis in sole contentis, sicut ali- 
quando in terra factum est, atmosphaera, aqua omnesque 
condiciones incolis recipiendis aptae oriri possint. 

Neque defendimus, in aliis stellis specie eosdem homines. 
quales nos sumus, habitare, sed generatim entia corporalia 
anima, vationali praedita, quae a nobis rationis et volun- 
latis perfectione, sensuum numero et praestantia, corporis 
figura differre possunt. Sieut enim in animalibus innumerae 
species sunt, ita etiam magna entium rationalium varietas 
esse potest, diversis vitae condicionibus variarum stellarum 
accommodata. 


3. Quaestio proposita non tam empirica, quam potius 
philosophica est. Astronomia eam neque affirmare neque 
negare potest. Observatione detegere non valemus, in 
aliqua stella incolas esse, sed tantum invenire possumus, 
in aliquibus stellis vitae condiciones non adesse vel adesse 
videri. Invenimus, in stellis fixis nunc eas non adesse, 
attamen verisimile esse, praeler solem etiam alias stellas 
. fixas planetis obscuris eircumdari, in quarum nonnullis nunc 
iam adesse possiut. In luna nostra certe non sunt, cum 
aer et aqua desint. In Marte planeta ad vitam requisita 
adesse possint, atmosphaera, aqua, diei noctisque et anni 
vicissitudines. Alii vero planetae noslri systematis ex statu 
fluido igneo in statum solidum obscurum transire videntur. 

- Itaque ad thesim propositam illustrandam, quae magnam 
Dei eiusque creationis ideam conferre potest, philosophicae 
potius rationes afferendae sunt, ad quas recte percipiendas 
assueta mentis arctitudo paulum amplianda est. Si non ratio- 
nes singulae, saltem omnes simul sumptae non certum 
quidem, attamen solide probabile facere videntur, incolas 
stellarum sive nunc sive in futuro admittendos esse. 


3139* 


Demonst. 1. Ex analogia, quae ratio argumentandi in 3714* 


astronomia usitata est. Terra non in mundi centro stat 

immobilis, ut opinio ptolemaea tenuit, sed est stella ceteris 
astris similis: alia sidera eadem elementa chemica habent, 
similia percurrunt momenta evolutionis sicut terra, similem 
habent attractionem, similes motus sicut terra. Quo propius 
stellae ad terram accedunt et quo clarius videri possunt, 


sicut Mars, eo maior apparet similitudo cum statu terrae 


praesenti vel praeterito vel futuro. Aqui in terra homines 
habitant et quidem ex primo fere tempore, quo habitare 
potuerunt; et praeter homines adest copia organismorum 
abundantissima in terra et mari, in minimis aeris particulis 
et aquae guttulis. Ergo probabile est, in aliquibus saltem 
ex stellis fere infinitis incolas rationales habitare vel aliquando 
habitaturos esse. — Sive aliter. Durum est cogitare, terram, 
planetam exiguum, solam habere privilegium, ut in ea in- 
colae rationales habitent, alias autem omnes stellas pene 
infinitas, magnitudine et praestantia multo grandiores nunc 
et in perpetuum iis carere, licet aeque ac terra et fortasse 
multo magis omnes vitae condiciones habeant vel saltem 
habere possint. 

Aliter. 1n terra singulae guttulae aquae sunt parvi 
mundi referti millibus et nillionibus organismorum. Ergo 
rationabiliter cogitari non potest, omnes alios immensos 
mundos omnibus organismis carere et immensas sedes mortis 
esse. SI autem organismi ibi sunt, non potest deesse 
supremus et finalis gradus, entia rationalia. 

9. Ex legibus sapientiae divinae. a) Ubique invenimus, 
Deum hanc observare legem, ut in operibus suis admira- 
bilem exprimat va»ietatem, ut in singulis ordinibus omnes 
fere formae, species, modi possibiles reperiantur; in abun- 
danti enim varietate cum unitate coniuncta praestans pul- 
chritudo sita est. Sic in plantis et animalibus ingens est 
numerus specierum, ingens varietas in stellis, in hominibus, 
in Sanctis ipsis. Atqui haec lex postulare videtur, ut in 
ordine supremo mundi corporei, in ordine entium corpore- 
orum rationalium, etiam similis varietas inveniatur, ut igitur 
praeter hominem huius terrae, qui sine dubio in scala 
possibilium entium rationalium gradum quendam inferiorem 
occupat, in alis mundi partibus aliae species sint. — 

Aliter. Difficile intellegi potest, cum in aliis ordinibus maxima 
appareat varietas, in uno ordine animalis rationalisex infinitis 
possibiiibus unicam tantum speciem adesse et quidem unam 
ex imperfectioribus, ut igitur, licet in aliisordinibus nulli fere 
formarum hiatus pateant, inter ordine mentium irrationalium 
et ordinem spirituum purorum unica exigua species stet. 

b) Similiter invenimus, Deum in singulis creaturarum 
ordinibus perfectionem suam, ut decuit, per maximas 
dimensiones manifestare, quibus mens humana fere oppri- 
mitur. Sic inenarrabilis in stellis multitudo, - magnitudo, 
distantia, in evolutione universi ingentes aetatum dimen- 
siones inveniuntur. lam vero cum hac lege non satis 
componi posse videtur, in ordine entium rationalium cor- 
poreorum non similes apparere dimensiones, sed tantum 
in una terra unum genus humanum habere parvam com- 
plurium milium annorum vitam. [Infinitati divinae valde 
conveniens apparet, ut praeter genus humanum eiusque par- 
vam historiam per alias stellas et forte longissimas saeculo- 
rum aetates nova usque genera entium rationalium creentur 
et novae usque et grandiores eorum historiae se explicent. 

3. Ex fine mundi. Stellae finem habent gloriam Dei. 
Gloria autem Dei vel obiectiva vel formalis est. Stellae, 
creaturae irrationales, per se ipsas tantum gloriam obiecti- 
vam et ministerialem tribuere possunt in hoc sitam, quod 
entibus rationalibus vestigia perfectionis divinae cognoscenda 
offerunt iisque habitaculum praebendo ministrant. Entia 
autem rationalia ex cognita stellarum pulchritudine Deum 
laudantes vel earum ministerio in servitio divino utentes 
Deo gloriam formalem tribuere possunt. lam vero non 
videtur satis convenire sapientiae divinae, ut in creando 
sola gloria obiectiva contenta sit, sed videtur opus esse 
creaturis rationalibus, quae ex cognitis rebus irrationalibus 
ad Dei cognitionem et laudem ascendant, ut sic irrationalia 
per rationalia Deum perfectius attingant. Proinde etiam ad 
finem stellarum convenienter obtinendum requiri videtur, 
ut adsint entia rationalia, a quibus convenienter cognosci 
et quibus inservire possint. Iam vero id postulat, ut stellae 
rationales incolas habeant. 


Donat, Cosmologia 18 


216 


*911 


974 De mundo in se spectato 


Quodsi in ipsis stellis entia rationalia non admittuntur, 
unum ex tribus dicendum est: aut stellae tantum propter 
homines in terra viventes adsunt aut propter angelos 
aut propter homines beatos ex resurrectione redivivos. 
[am vero 

a) stellae propter solos homénes terrestres adesse non 
videntur. Nam neque habitaculum eis praebere neque satis 
ab iis cognosci possunt. Per millia enim annorum homines 
plerasque stellas, quas nune per telescopia videmus, om- 
nino non viderunt, reliquas pro parvis luminibus habuerunt, 
et etiam nunc immensi orbes, portenta magnitudinis, vir- 
tutis, pulchritudinis, ut scintillae tantum et magna stella- 
rum systemata ut parvae nubes apparent; maxima autem 
mundi pars forte tantopere distat, ut eius radii numquam 
ad hominum. oculos perventuri sint.. Stellae non tantopere 
perfectiones suas hominibus manifestant, quam potius ab 
iis abscondunt. 

b) Angeli praecipuus finis stellarum esse nequeunt, 
non ut domicilium in iis habeant, neque ut stellas cogno- 
scant. Obiectum enim proprium spirituum purorum mundus 
spiritualis, non vero materialis est, quippe qui luce sua, 
sono, calore entibus sensibus praeditis destinatus est. 

c) Concedi potest, hominibus beatis post resurrectionem 
loca corporalia incolenda assignari. Sed ad hunc finem 
tanta stellarum multitudo necessaria non est. Praeterea 
tempore resurrectionis plurimae vel pleraeque stellae non- 
dum in eo statu erunt, ut incoli possint. Denique finis 
naturalis stellarum etiam  independenter ab assecutione 
beatitudinis supernaturalis obtinendus esse videtur. 


4. Rationes philosophico-theologicae. llla sententia censenda est 
probabilis, quae una ex parte falsitatis argui nequit, altera ex parte 
multum conferre videtur, ut mundi harmonia et providentiae divinae 
ordo melius declarentur. Atqui talis videtur esse sententia, quae stel- 
larum incolas admittit, 

a) Finis primarius mundi corporalis est, ut per incolas rationales 
Deus laudetur. . Videtur autem Deus fines suos modo praestanti ob- 
tinere. Iam vero hic finis valde imperfecte obtineretur, si homines 
huius terrae, qui magna ex parte in Dei ignorantia et in peccatis vi- 
vunt, omnes incolae mundi essent; perfectius autem et egregie obtine- 

tur, si etiam in aliis stellis entia rationalia admittuntur et ibi forte 
iustitia et Dei laus imperium tenent. 

b) Nonnumquam hominibus difficile est comprehendere, qua ra- 
tione cum bonitate Dei et perfectione mundi concilietur, magnam 
partem hominum, propria sane culpa, in» aeternum perire. lam vero 
haec difficultas fere evanescit, si supponitur, in aliis stellis nunc vel 
postea millia millionum entium rationalium vivere, forte perfectioris 
conditionis et miseriis nostris, tentationibus, peccatis superiores, qui tuto 
ad salutem perveniant. 


Obiectiones. 1. Novw» est et antiquis ignotum admittere incolas 
stellarum. — Resp. Neque veteres sciverunt, stellas esse orbes im- 
mensos, terram autem parvum punctum in mundo. 

2. Hevelatio angelos et daemones esse narrat, de stellarum incolis 
autem, qui nobis natura affiniores essent, silet. — esp. Cum revelatio 
homines religiosa doceat, angelos quidem et daemones esse narrat, de 
incolis autem stellarum tacet, quia illi in vita religiosa hominum 
magnum momentum habent, nullum autem habitatores stellarum. 
Neque Christus de iis loqui potuisset nisi prius exposito systemate 
kopernicano; sed haec docere finis eius adventus non fuit. 

3. Omnes homines, utpote peccato originali obnoxii, ab Adamo 
oriuntur. Ergo praeter homines terrestres non sunt alii admittendi, 
quippe qui ab Adamo non orirentur. Etiam universalitas redemptionis 
videtur in periculum venire, si alii homines admittuntur. —  Hesp. 
Omnes homines oriuntur ab Adamo, omnes infecti sunt peccato ori- 
ginali, omnes redempti sunt per mortem Christi, scilicet omnes huius 
terrae, de quibus solis fontes revelationis loquuntur. in quo statu in- 
colae stellarum nunc vel in futuro versentur, utrum peccato alicui 
originali obnoxii sint an tantum personalibus, quomodo peccata iis 
remittantur etc., nescimus. 

] 4. Quod finem stellarum attinet, a) stellae sufficienter finem ob- 

tinent, si homo ex iis immensitatem Dei suspicando sentit. — Resp. 
Id non sufficit. Si cognitio Dei ex parte hominum unicus finis stella- 
rum est, non videtur Deus potuisse stellas ab hominibus quasi abscon- 
dere. Parvam hanc Dei cognitionem, quam homines ex stellis haurire 
debuerunt (si scilicet hic earum praecipuus finis fuit), Deus mediis 
multo simplicioribus videtur potuisse obtinere. ! 

b) Tota terrae evolutio et innumerabiles organismi ante hominem 
viventes propter hominem facti sunt, tamen ab homine satis cognosci 
non possunt. Ergo a pari possunt stellae esse propter hominem, licet 
non satis cognoscantur. — Resp. N. parit. Evolutio terrae, quam per 
varia momenta etiam proportionalis copia organismorum comitata est, 
non tantum facta est ad obiectum aliquod pulchrum homini ostenden- 
dum, sed necessaria fuit ad conveniens homini habitaculum praepa- 
randum, quam praeparationem Deus viribus naturae fieri voluit. 

Caput II 


De origine mundi 


Varíae sententiae. In hac quaestione, quae sine dubio 
ad principales totius philosophiae pertinet et ab omni phi- 
losophia, cuiuscumque est indolis, vitiose quidem solvi, non 
autem praetermitti potest, diversae sententiae proferuntur. 

1. Vera sententia tenet, a) mundum non a se esse, 
sed Deum eius auctorem esse et quidem ita, ut initio Àma- 
teriam mundi ex nihilo creaverit et etiam ordinis mundi 
sit causa, saltem remota, et praeterea hanc veritatem posse 
sola ratione demonstrari. Huie etiam definitio Ecclesiae in 
Conc. Vat. suffragatur: ,Si quis non confiteatur, mundum 
resque omnes, quae in eo continentur, et spirituales et 
materiales, secundum totam suam substantiam a Deo ex 
nihilo esse productas, anathema sit.^ b) Sed nihil obstare 
asserit, quominus ordo seu forma mundi proxime evolutione 
per causas naturales effecta sit, qualem "scientia naturalis 
admittit. 

Sententia exposita nunc in philosophia christiana com- 
munis est. Scholastic? Thoma antiquiores, qui philosophiam 
a theologia distinctam nondum satis efformarunt, vix iam 
doctrinam philosophicam de creatione proponunt; immo 
non solum Moses Maimonides (tf 1904), princeps graeco- 
iudaicae philosophiae religionis aevi medii, sed etiam Al- 
bertus M. docuit, nos tantum ex revelatione scire, mundum 
esse causatum. Sed S. Thomas expresse iam docet, ratio- 
nem demonstrare posse, mundum esse ex nihilo creatum, 
et complura affert argumenta.!) 

2. Huic veritati nostra aetate imprimis monismus se 
opponit, qui Deum mundo superiorem negat docens, mun- 
dum esse ens a se et aeternum atque ad hunc statum, in 
quo nunc est, tantum per vires proprias se evolvisse. 








!). Praesertim 1 q. 44s. Cf. etiam C. gent. II 6 15 16; Pot. q. 3 
a. 6 16; 2 sent. d. 1 q.1 a.1 2. 

Materialismus, qui interdum etiam monismum se appellat, 
praeter materiam eiusque vires nihil plane admittit ideo- 
que similiter affirmat, materiam aeternam et increatam esse 
atque ad hunc ordinem per evolutionem paulatim per- 
venisse. 

3. Agnostici sive positivistae, quorum nostra aetate 
infinitus est numerus, tales quaestiones philosophicás de 
origine mundi simpliciter repudiant. Rationem humanam 
eas solvere non posse aiunt, eiusmodi res ad ,fidem* per- 
tinere i. e. ad affectiones animi, ad phantasiam et fictiones, 
non vero ad scientiam.  Accurata positivismi refutatio ad 
criticam spectat. 

4. Antiqui philosoph? gentiles infinitam Dei potentiam 
ignorantes communiter mundum aeternum et increatum 
habent. Ignorabant enim vel intellegere plane non poterant 
creationem ex nihilo. Propterea tantum mutationem ma- 
teriae praeexsistentis seu, si de origine mundi agitur, ma- 
teriae aeternae admittebant. 


Plato putavit, causam mundi esse Deum sive demiurgum, qui ex 
praeexsistentibus elementis mundum formaverit eique animam, mate- 
riam vivificantem eique motum et ordinem tribuentem, indiderit. Finem 
mundi summum bonum esse docet. 

Aristoteles etiam magis Dei creationem ignorasse videtur. Ple- 
rumque affirmat, influxum Dei in mundum non fuisse efficientem, sed 
tantum finalem, dicens Deum movere quidem omnia ad fines suos ct 
esse principium ordinis, sed tantum quatenus omnia finaliter ad se 
attrahat attractione illa, qua amatum amantem trahit; ,»wsi óc épo. 
uevov* (Metaph. I1[ 7 [1072 b 3]) Materiam, ait, omnesque res mun- 
danas naturaliter appetere perfectionem, bonum et complementum 
suum, ideoque, cum Deus sit perfectio ac bonum summum, quod 
omnia participent, omnia in Deum tendere itaque ab eo moveri. Attamen 
alia loca de motione Dei efficienti loquuntur. Doctrina Aristotelis de 
Deo eiusque relatione ad mundum minime libera est ab obscuritate et 
contradictione.!) 

In re proposita potissimum mundum anorganicum prae oculis 
habemus. Organismi enim non statim ab initio adfuerunt, sed postea 


') Gravis de hac re controversia orta est inter nobilissimos Ari- 
stotelis interpretes, E. Zeller, Philosophie der Griechen II 2? 358 ss., 
qui tantum influxum finalem admittit, et F. Brentano, Die Psychologie 
d. Aristoteles (1867), Aristoteles' Lehre vom Ursprung d. menschlichen 
Geistes (1911), Aristoteles u. seine Weltanschauung (1911), qui Aristo- 
teli causalitatem efficientem tribuit. 

et quidem per Deum orti sunt, qui materiae principium vitae indidit, 
ut infra ostendetur. Sed materia, quae praeter principium vitae orga- 
nismis inest, ex communi illa materia desumpta est et adhuc sumitur, 
de qua nunc loquendum est. 


Art. l. De creatione mundi 


Th. 26. Deus ita causa mundi est, ut initio materiam ex nihilo creaverit (1. p.) 
et etiam ordinis mundi, saltem ut causa ultima, sapientissimus auctor 
sit. (2. p.). 


Declar. Sicut in machinis alicuius fabricae distingui 
potest materia, e qua machinae confectae sunt, et dispo- 
sitio ordinata machinarum et sicut utriusque requiritur 
causa proportionata, ita de magna huius mundi fabrica 
duplex quaestio moveri potest, unde materia mundi originem 
ducat et quaenam sit ordinatae dispositionis eius causa 
ultima. Utriusque tum materiae tum ordinis dicitur Deus 
causa esse. Ita haec thesis complura argumenta suppeditat, 
quae in theodicea ad exsistentiam Dei demonstrandam 
afferri solent. 


], Pars de creatione materiae agit. Materiam mundi 
intellegimus illam primitivam materiam, ex qua corpora 
ultimo constant, itaque atomos sive subatomos. 

Creatio stricte accepta est productio rei ex nihilo, sci- 
licet ex nihilo subiecti sive materiae. Pleraque ,ex sub- 
iecto^ sive materia fiunt, quatenus aliquod subiectum po- 
stulatur, quod effectum producendum sustentet; ita motus 
in lapide, cogitatio in angelo fit. Quod non ita ex sub- 
iecto producitur, ex nihilo produci sive creari dicitur. Ita 
ipse angelus producitur, quippe qui subiectum nullum iam 
habet. Creationem, licet a nobis conceptu analogo tantum 
(per negationem productionis ex materia) ideoque imper- 
fecte apprehendi possit, tamen in se possibilem esse a 
posteriori ex certo facto creationis manifestum fit. Sed 
neque a priori ulla repugnantia in ea inveniri potest. 


2, Pars de ordine mundi agit. Materia mundi mirabili 
ordine disposita est. Et quidem duplex ordo invenitur, 
ordo particularis, qui in singulis corporibus inest, v. g. in 

erystallis et maxime in organismis et ordo wniversalis, qui in 
mundo toto est, quatenus omnia corpora et vires inter se 
ad unum magnum ordinem universi conspirant, qui supra 
adumbratus est (n. 363). Utrumque ordinem, sed potissi- 
mum ordinem universalem hoc loco consideramus. 


Porro inquirimus de causa wi/tima ordinis. Hodierna 
scientia enim admittere solet, quod nos ipsi infra admit- 
temus, causam proximam ordinis mundi anorganici vires 
naturae esse, quatenus illam mundi terraeque evolutionem 
effecerint, quam hypotheses cosmogonicae et geogonicae 
proponunt, e. g. cum Kant et Laplace docentes, ab im- 
menso globo gaseo rotante, in quem initio materia primi- 
tiva collecta fuerit, paulatim planetas et terram nostram 
separatos esse, postmodum terram condensatione crescente 
per stadia geologica ad hunc ordinem pervenisse, quem 
modo oculis cernimus. Attamen negamus, aptissimam illam 
materiae evolutionem et ordinem inde effectum per solas 
has vires naturales declarari posse, nisi simul supponatur 
causa ultima intellegens, quae initio sapientissimo consilio 
talem materiam, talem eius copiam elegerit, hanc ei collo- 
cationem in spatio, has dispositiones et determinationes 
ad agendum tribuerit, ut activitas virium materiae per ac- 
commodatam evolutionem ordinem mirabilem effecerit, non 
vero chaos. 


Si supponimus, Deum materiam cereasse, sponte con- 
sequitur, eius sapientiam materiam non sine ordine con- 
didisse, proinde Deum etiam ordinis causam, ultimam sal- 
tem, esse. Sed argumentationem instituemus abstrahentem 
a creatione, ut pateat mundum non tantum spectata nuda 
exsistentia materiae Deum auctorem requirere, sed prae- 
terea etiam spectato ordine. 


Demonst. f. p. A) Materia mund? non est a se. 

1. Ex contingentia status materiae. Si materia a se 
seu per essentiam suam exsisteret, etiam per essentiam 
suam omnia haberet, sine quibus esse non potest. Proinde, 
quia esse non potest, nisi habeat aliquem definitum locum, 
certam figuram, determinatum statum aggregationis, certum 

motum vel quietem, haec. omnia per essentiam haberet. 
Atqui materia per essentiam suam neque certum locum 
neque certum statum aggregationis vel figuram neque 
quietem neque motum habet, sed haec omnia ei contin- 
gentia sunt; indifferens est ad quemlibet locum, ad quietem 
vel motum et ad motum quemlibet et ad alios status. Id 
experientia docet. Nam modo hunc modo alium statum 
habet. Insuper si horum aliquid per essentiam haberet, v. g. 
certum motum, hunc motum numquam mutare posset; 
essentialia enim immutabilia sunt; iam vero materia status 
suos perpetuo mutat. Ergo materia per essentiam seu a se 
exsistentiam non habet. 

9. Ex contingentia ipsius materiae. Exsistit haec ma- 
teria prae alia, quae aeque possibilis fuisset, haec copia 
materiae prae alia possibili, haec atomorum genera et spe- 
cles prae aliis, hae atomi individuales prae aliis, quae 
aeque possibiles fuissent et nihilominus non exsistunt. Requi- 
ritur huius rei ratio sufficiens, quae aut in hac materia 
ipsa sita est aut in ente mundo superiore. Atqui ratio 
sufficiens non est in hac materia, quod videlicet ex se 
postulet. ut ipsa potius sit quam alia. Nam haec materia 
ex se contingens est, quia, ut modo dictum est, pro ipsa 
aeque alia esse posset; sane si ipsa exsistentiam exigeret, 
a pari vel a fortiori alia materia illi aequalis vel perfectior 
exsistentiam exigeret. Ergo ratio sufficiens tantum est ens 
supermundanum, quod hanc materiam prae alia elegit et 
produxit. ! 

Sicut si in bibliotheca tantum sunt ducenti libri histo- 
riei et centum philologici, huius ratio non est in libris, 
sed in aliquo hos libros prae aliis eligente, ita ratio, cur 
haec sit in mundo materia, in ente supermundano sita est. 

Aliter. Materia a se esset, quatenus rationem exsisten- 
tiae in se ipsa haberet, non quidem efficienter i. e. se 
ipsam producendo (nihil enim se ipsum producere potest), 
sed formaliter, quatenus exsistentia ad eius essentiam per- 
üneret, ut aon posset cogitari nisi exsistens. Atqui id non 
est. Nam materia et quaelibet res materialis etiam ut mere 
possibilis cogitari potest, est ex se indifferens ad esse et 

non esse, posset enim pro hac materia aeque aiia exsistere. 
Ergo materia mundi non est a se. 

3. Materia mundi non est aeterna, sed 2n tempore tn- 
cepit, quod infra demonstrabitur. Atqui quod aliquando 
esse incepit, non a se ipso incepit, sed causam habet, 
cuius influxu tunc a non esse ad esse transiit. Id postulat 
principium causalitatis, quod dicit: quidquid exsistere in- 
cipit, causam habet. Ergo materia mundi non est a se. 


Ad argumenta sequentia perfectius intelligenda tractatio theo- 
diceae de proprietatibus divinis supponitur. 

4. Ens a se absolute infinitum est, possidens perfectiones in- 
finitas et insuper singulas gradu infinito. Atqui materia non est 
absolute infinita, sed ex omni parte finita, carens spiritualitate, in- 
tellectu, voluntate omnique alia perfectione praeter corporalem et 
hanc limitibus circeumscriptam. FLrgo materia non est a se. 

Demonst. mai. In ente a se nulla limitatio esse potest, proinde 
absolute infinitum est. Nam ens a se est ens, quod per essentiam 
suam exsistentiam sive esse habet. lam vero esse ut tale nullam 
limitationem sive non esse dicit et includit, sicut lux ut talis non 
dicit tenebras. Si igitur esse in ente a se tamen limitatum esset, 
limitatio inde proveniret, quod esse reciperetur in tali essentia seu 
quod tali et tali modo adesset, i. e. limitaretur per essentiam ab 
esse distinctam, a qua reciperetur. Etiam aqua non ut talis limi- 
tationem dicit, sed tantum limitatur, quia recipitur in certo recep- 
taculo; et esse in homine finitum est, quia recipitur ab essentia 
,humana* et ad certam hane mensuram restringitur. Atqui esse 
entis a se non recipitur in essentia a se distincta, quia ens a se 
illud est, cuius essentia includit exsistentiam. Breviter: ens a se 
est per essentiam suam esse, est esse in se ipso subsistens seu esse 
ipsum, proinde, quia in esse ipso nullum non esse continetur, est 
esse infinitum. — ,Esse hominis*, inquit S. Thomas, ,terminatum 
est ad hominis speciem, quia est receptum in natura speciei hu- 
manae.. Esse autem Dei, quum non sit in aliquo receptum, sed 
sit esse purum, non limitatur ad aliquem modum perfectionis 
essendi, sed totum esse in se habet.*') 

5. Ens a se immutabile est. Nam, utpote semper ens absolute 
infinitum, nullam entitatem seu perfectionem accipere, nullam 
amittere, proinde nullam mutationem subire potest. Atqui materia 
est mutabilis. Perpetui enim in ea fiunt motus, mutationes phy- 
sicae et chemicae. Ergo. 

6. Ens a se est unum, unum certum individuum; nam per 
essentiam suam exsistit, omne autem quod exsistit, determinatum 


!) Pot. q. 1 aà.2; ita s. Doctor passim. 

individuum est. Proinde idem est cogitare ens a se et certum in- 
dividuum. Porro si unum tantum ens a se exsistit, omnia reliqua, 
spiritualia et corporalia, sunt entia ab alio seu entia producta et 
quidem, ultimo saltem, producta ab illo ente a se (quia non sine 
fine unum ab alio productum esse potest, sed aliquando devenien- 
dum est ad ens producens, quod non iterum productum est ; cf. n. 398). 
Hoc ens proinde omnium rerum perfectiones in se continet, quia 
omnium causa est. A£qui materia mundi non est unum individuum, 
sed multa; dividitur enim in infinitas pene atomos. Multo minus 
est unum ens omnium perfectiones continens. Érgo. — ,Esse sub- 
sistens non potest esse nis! unum; relinquitur ergo, quod omnia 
alia a Deo non sint suum esse, sed participent esse. Necesse est 
igitur omnia, quae diversificantur secundum diversam participationem 
essendi, .. causari ab uno primo ente.*!) 

B) Materia mundi creata est a Deo. Nam quia non 
est a se, a causa mundo superiore producta est. Atqui 
non potuit produci ex subiecto praeexsistente, quia materia 
primitiva subiectum quidem variarum mutationum est, quae 
in ea fiunt, sed ipsa subiectum non iam habet. Ergo ma- 
teria ex nihilo producta ideoque creata est et quidem a 
causa mundo superiore, Deo. 

(Quodsi quaeras, cur haec causa creans mundo supe- 
rior statim Deus dicatur, id ex eo colligitur, quod, etiamsi 
aliqua creatura supermundana mundum creasset, ista iterum 
a Deo creata esset et Deo volente creasset, ut igitur Deus 
saltem ultima causa creans esset. — Attamen revera nulla 
creatura creare potest. Nam, sicut in theodicea uberius 
exponitur, communis doctrina est, creationem, utpote acti- 
onem summe independentem et efficacem, ita esse Deo 
propriam, ut nulli enti creato. communicari possit.) 


Demonst. 2. p. 1. Ordo maximus, complicatissimus, con- 
stans, qualis in mundo est, causam, ultimam saltem, intel- 
legentem postulat. Atqui causa intellegens ordinis mundi - 
alia esse nequit nisi Deus. Ergo Deus etiam ordinis mundi, 
saltem ut causa ultima, auctor est. 

Demonst. mai. In mundo vigere ordinem maximum seu 
latissimum, complicatum, constantem, non iam demonstran- 
dum est. Talem ordinem autem causam intellegentem, ut 
ultimam saltem, postulare ita probatur: 


)1 q 44 a. 1. 

a) Persuasio omnium tenet, ordinem magnum, compli- 
catum, constantem intellegentiae effectum esse. Nemo enim 
nisi insanus dixerit, horologium oriri potuisse sine intelle- 
gentia; ideo omnis, qui opus humana arte confectum videt, 
statim artificem quaerit eiusque ingenium laudat. Qui prae- 
iudiciis non praeoccupati sunt, idem de ordine mundi fa- 
cile sibi persuadent. Et recte quidem. Nam si sapientissimi 
homines hunc ordinem iam exsistentem vix ex parte co- 
gnoscere ingenio valent, eum sine ingenio effectum esse, 
quis nisi insipiens putaverit. Et imprimis indigna est con- 
traria opinandi ratio hominibus scientiam  profitentibus, 
quorum est illam causam assumere, quae maxime rem, de 
qua quaeritur, explicat; quod in aliis rebus sedulo ob- 
servant. 

b) Ex experientia. Inauditum est, vel semel aliquem 
ordinem magnum, implexum, nedum insuper constantem 
sine intellegentia alicubi exortum esse. Idcirco nemo opera 
bene ordinata actionibus sine consilio positis exsequi co- 
natur neque mente sanus ille haberetur, qui picturam casu 
et sine intentione ortam esse contenderet. Atqui explicari 
id nequit nisi ex eo, quod impossibile est, talem ordinem 
fieri sine intellégentia. Ergo. 

c) Ex ratione interna. Ordo est unitas plurium sub 
certo respectu dispositorum. In ordine igitur maximo, com- 
plieatissimo, constanti, qualis est ordo mundi, elementa in- 
numerabilia et diversa (corpora, organa, cellae, atomi) ita 
disposita sunt, ut sub multiplici simul respectu conspirent 
in unitatem, hoc loco, ut resultet pulchritudo, alio, ut re- 
sultet ex conspiratione multarum virium et actionum unus 
effectus, alibi aliter. Atqui ratio sufficiens talis dispositi- 
onis non potest alia esse nisi auctor intellegens. Nam non 
adest ratio sufficiens, nisi unitas illa ex dispositione ele- 
mentorum | resultans hanc ipsam dispositionem direxit. 
E. g. terra corporaque systematis solaris nostri paulatim 
per milia annorum in aptum generis humani domicilium 
evaserunt cum aqua multis finibus simul aecommodata, cum 
aere simul inserviente respirationi, sonis propagandis, luci 
diffundendae, ventorum nubiumque beneficiis ac refrigerationi 

terrae prohibendae; huius aptissimae evolutionis non est 
ratio sufficiens, nisi conveniens hominis habitatio ut finis 
obtinendus ipsam dispositionem partium viriumque et totam 
evolutionem direxerit. Aliter enim non est ratio, cur ordi- 
nata dispositio effecta sit, non vero aliqua ex infinitis aliis 
possibilibus, e quibus nullus ordo consecutus esset. Iam 
vero unitas illa per dispositionem. efficienda non potest ut 
finis obtinendus dispositionem dirigere nisi ut exsistens in 
aliquo intellectu seu ut cognita; in se enim physice non- 
dum exsistit, quando dispositionem regit. Ergo requiritur 
auctor intellegens ordinis mundi isque sapientissimus, qui 
ab initio ordinem intendit et res in certos fines direxit. 

Alio modo. Ordo mundi ortus est aut sic, ut eius causa 
ordinem intenderet seu ad eum producendum ordinata esset, 
aut ut ordinem absque intentione produceret. Si ordinem 
intendit, est ens intellegens aut saltem ab auctore suo in- 
tellegenti in istum ordinem producendum directa est, quia 
intentio supponit ens intellegens. Sin autem ordinem abs- 
que intentione produxit, sive ordo dicitur ortus fortuito 
coneursu atomorum sive viribus naturae a nemine in or- 
dinem directis sive per ens inconscium qualecumque, ordo 
casu ortus est. Nam casus adest, si effectus praeter in- 
tentionem causae fit. Jam vero ordo implexus et constans 
casu fieri nequit. Nam 

a) omnis effectus postulat causam proportionatam, 
quae effectum sufficienter in se continet. ^Sed casus for- 
tuitus talem ordinem non sufficienter in se continet, ut ex 
eo explieari possit, maxime etiam propterea, quia, quod 
casu fit, raro fit ideoque constans esse nequit. 

B) In ordine mundi partes immensae multitudinis ad- 
sunt, ex quibus combinationes fere infinitae possibiles sunt, 
quarum una tantum vel paucissimae ordinem tam impli- 
catum et constantem efficiunt.  Possibilitas autem eventus 
fortuiti eo minor est, quo maior est numerus eventuum 
oppositorum. Idcirco iam improbabilissimum est, casu ex 
elementis haud multis ordinem paulum implicatum oriri. 
sin autem numerus partium immensus est, si valde multi- 
plex est respectus, sub quo simul ordo disponendus est, et 

Si constans esse debet, haec improbabilitas in impossibili- 
tatem transit, si non metaphysicam, certe talem, quae ad 
veram certitudinem (moralem) abunde sufficit. 


Demonst. min. Causa ultima intellegens ordinis mundi 
certe est ens mundo ipso superius. Hoc ens autem Deum 
esse vix ab adversariis modernis negatur. dummodo iis 
constet, illud esse ens mundo superius. Ulterius autem 
ita demonstrari potest: qui causa ultima ordinis mundi est, 
etiam eius creator, ergo Deus est, Etenim 

a) ordo, qui rebus singulis inest, saepe iis essentialis 
est, e. g. organismis, ex quorum principio vitali ordo pro- 
venit; qui igitur ordinem eorum fecit, etiam naturam fecit. 
Ordo autem totius mundi singulis quidem rebus contingens 
est, supponit tamen creationem certae copiae certaeque 
qualitatis materiae (et organismorum), sine qua numquam 
talis ordo fieri potuisset; proinde causa supermundana non 
potuit mundum ordinare, quin simul eum crearet. 

b) Productio ordinis mundi supponit ereationem mundi; 
nam si mundus a se exsisteret, esset ens penitus indepen- 
dens, proinde ab alio dirigi et in ordinem redigi non 
posset. Ergo ordinator mundi supponit creatorem, Deum. 
Idcirco vel est idem cum eo vel saltem ita ab eo pendet, 
ut non nisi eius auctoritate mundum ordinasse dicendus 
sit; quare saltem hac ratione Deus ordinator mundi esset. 


2. Aliter: In sola materia eiusque viribus, nisi simul 
Deus ut causa ultima admittitur, ratio sufficiens ordinis 
mundi inveniri nequit. Nam 

a) nihil quidem obstat, quin ordo proxime activitate 
virium materiae effectus sit. Attamen non potuit hoc pacto 
oriri, nisi initio adfuit materia ordini huic obtinendo apta, 
nempe idonea elementa, accommodata copia, aptae vires. 
Huius autem non apparet ratio sufficiens, nisi admittitur, 
creatorem etiam cum intentione talem materiam libere ele- 
gisse prae alia ex se aeque possibili, ex qua tamen num- 
quam ordo tam stupendus oriri potuisset. Itaque Deus 
causa ultima ordinis est, eatenus imprimis, quatenus in 
creando materiam ordini producendo aptam elegit. 

b) Sed praeterea altero titulo Deus ut causa ultima 
ordinis postulatur. Etsi enim supponimus hanc materiam 
cum viribus suis a Deo electam et creatam, tamen sic 
nondum ratio sufficiens ordinis adfuit. Hic ordo enim tali 
materiae eiusque viribus, magna saltem ex parte, contingens 
est ideoque per materiam ipsam eiusqué vires nondum 
adfuit, sed opus fuit nova actione divina a creatione talis 
materiae distincta. HRevera materiae contingens est talis 
collocatio in spatio infinito, tales dispositiones atomorum 
et elementorum ad invicem, quibus factum est, ut hae 
combinationes chemicae, tales stellarum et corporum posi- 
liones motusque orirentur, quae nunc ordinem constituunt, 
non vero alii. Iam vero si hic ordo materiae eiusque viri- 
bus essentialibus contingens fuit, seu, aliis verbis, si ma- 


teria indifferens fuit ad ordinem eiusque contrarium, ad 


hunc et.alium ordinem, hic ordo ex solis viribus materiae 
necessario prodire non potuit, sed nova actio divina ne- 
cessaria fuit, qua certus ordo institueretur. 


Obiectiones. 1. Scientia vetat, ne ad causas supermundanas, 
transcendentes ac supernaturales recurratur, quippe quae non ad 
scientiam, sed ad fidem 1i. e. affectum sensumque pium pertinent. 
,Quandocumque tales declarationes assumuntur, scientia relinqui- 
tur.^ ,Nos rerum naturalium periti dicimus: materia adest; ex 
nihilo nihil fit; ergo materia aeterna est; creationem materiae ad- 
mittere non: possumus. Talis admissio non iam esset declaratio.*?) 
Quaestio de productione mundi in metaphysica scientifica insolu- 
bilis est.^*) — Resp. Dist. scientia obiectiva id vetat N. subiectiva 
i e. principia agnosticismi a multis scientiam profitentibus admissa 
Sd. merito N. immerito C. Causa mundi hoc tantum sensu ,trans- 
cendens* vel ,supernaturalis^ vocari potest, quod mundo superior 


?) F. A. Lange: ,AÀuf dergleichen Erklárungen zu verfallen ist 
stets ein Verlassen des wissenschaftlichen Bodens, welches nicht inner- 
halb einer wissenschaftlichen Untersuchung als zulássig oder als über- 
haupt in Betracht kommend erwáhnt werden darf." Geschichte des 
Materialismus? (1915) 11 295. — ?) Plate: ,Wir Naturforscher sagen, 
die Materie ist da; aus nichts wird nichts; infolge dessen ist die Ma- 
lerie ewig; eine Schóüpfung für die Materie kónnen wir nicht annehmen. 
Eine solche Annahme wáre überhaupt keine Erklüárung." Ultramont. 
Weltanschauung u. moderne Lebenskunde (1907) 55. — ?) Külpe: 
Diese Erwügungen veranlassen uns, die Frage nach der Weltschópfung 
für eine in der wissenschaftlichen Metaphysik unbeantiwortbare zu er- 
kláren,^ Einleitung i. d. Philosophie'? (1921) 203. 

est, non vero quod facultatem cognoscendi intellectus nostri trans- 
cendat. | 

2. Principium nune communi consensu admissum, quod di- 
eitur. principium causalitatis naturalis, vetat, ne ad declarandas 
res naturales seu mundanas ad causas supermundanas recurramus. 
— Resp. Dist. et hoc principium demonstratum est N. sine demon- 
stratione statuitur, ex agnosticismo moderno enatum est et veritati 
contradicit C.!) 

9. Ex rebus mundanis ad ens a se supermundanum conclu- 
ditur ope principii causalitatis. Atqui hoc principium, sicut ab 
Hume, Kant, J. S. Mill didicimus, tantum intra ambitum experien- 


tiae certitudinem habet. — esp. C. mai. N. min. 
4. Quod non observatur, admittendum non est. Atqui creatio 
non observatur. Ergo admittenda non est (Spencer) — Resp. 1) 


N. mai. 2) D. mai. quod non observatur, tamen ex observatione 
legitime concluditur N. quod neque observatur neque legitime con- 
cluditur Tr. Cd. min. 

5. Creationem concipere non possumus. Omnes enim con- 
ceptus nostri ex experientia hausti sunt, in qua nulla invenitur 
creatio. — Resp. D. ant. 1. e. in creatione apparet repugnantia N. 
non possumus concipere, quid sit Sd. non habemus conceptum 
proprium C. non analogicum N. Ad rat. Dist. conceptus ex expe- 
rientia hausti sunt directe vel indirecte C. omnes directe N. Ex eo, 
quod de aliqua re ideam propriam et aspectabilem non habemus 
ideoque aliquam obscuritatem experimur, non sequitur nos nullam 
rei notitiam habere vel rem non esse admittendam. Neque con- 
ceptus rerum naturalium, quos habemus, v. g. electricitatis, gravi- 
tatis, materiae densis obscuritatibus carent. 

6, Ex nihilo nihil fit; ergo creatione nequit aliquid fieri. — 

Resp. D. ant. i. e. si neque materia neque causa adest C. si materia - 


non adest Sd. non ita ,ex nihilo*, ut nihil sit quasi materia, cuius 
mutatione aliquid fiat (sicut faber ex ligno lectum facit) C. non ita, 
ut nihil sit terminus, a quo actio creativa incipit N. 

7. Est lex inductione comperta, quae dicit, non mutari sum- 
mam materiae (et energiae) in mundo, neque novam oriri neque 
quidquam eius perire. Atqui creatione dicitur nova materia oriri. 
Ergo creatio, utpote legi compertae contraria, admitti nequit. Haec 
est nunc fere communis adversus creationem ratiocinatio. 


.Opinio, quae tenet aliquid ex nihilo oriri posse, non solum sub 
respectu scientiae naturalis, sed eodem modo sub respectu philoso- 
phiae impossibilis est^; ,contradicit hodierno statui scientiae naturalis, 
" Secundum quem copia materiae immutabilis est.*?) ,Mundum aliquando 
incepisse contrádicit primae parli axiomatis clausiani, quod asserit 


!) Cf. Ontol. n.435. — ?) Svante Arrhenius, Die Vorstellung 
vom Weltgebáude im Wandel der Zeiten (vers. germ." 1921) 36 2. 

energiam mundi constantem esse; nam ita omnis energia in momento 
creationis orta esset. Hoc plane inintellegibile est.^') ,Si nulla materia 
ad nunc exsistentem accedere potest neque pars materiae nunc prae- 
sentis evanescere potest, materia semper adfuit semperque manebit." ?) 
Omnis admissio creationis in quacumque forma proposita legi con- 
servationis energiae et materiae repugnat; haec nullum ,initium mundi' 
agnoscit.^*) ,Magna principia constantiae materiae et energiae omnem 
creationem ex nihilo e cognitione nostra excludunt."*  ,In rebus an- 
organicis hodie nemo dubitat, quin ex nihilo pariter nihil fieri queat; 
vis et materia sunt aeternae et incorruptibiles; neque augeri neque 
minui, sed tantum mutari possunt.**) 


Resp. D. mai. lex dicit, non mutari summam materiae per 
vires materiales, de quibus solis inductione demonstrata est et de- 
monstrari potest C. non mutari per Deum N. 

398 8. Mundus aeternus est; quod plurimis nunc ita persuasum 
est, ut contrarium concipere nequeant. Atqui mundus aeternus 
non postulat causam superiorem. Nam a) omne aeternum increa- 
tum est; b) intra mundum aeternum infinita habetur series even- 
tuum (perpetuae evolutionis), in qua unusquisque eventus causam 
habet in alio eventu, hic denuo in alio et sic per infinitas aetates 
mundi, ut numquam ad causam supermundanam perveniatur, quae 
igitur superflua est. 

Resp. N. mai, mundum aeternum esse; quod infra refutabi- 
tur. N. min. 

ÁÀd rat. 3) N. Étiamsi mundus aeternus esset, tamen causam 
haberet, quia, ut argumenta in 1. p. allata ostendunt, materia cau- 
sam postulat ex essentia sua, quam ex eo, quod aeterna esset, non 
mutaret. 

Ad rat. b) Tr. mai.; sunt, qui dicunt, seriem infinitam in se 
repugnare, quoniam multitudo actu infinita impossibilis sit; quod 





') Idem, Das Werden der Welten (vers. germ. 1921) 190. — 
*) ,Wenn keine Materie zu der jetzt vorhandenen hinzukommen und 
kein Teil der jetzt vorhandenen Materie verschwinden kann, dann war 
die Materie immer vorhanden und wird immer bleiben." Charlier, 
Archiv f. system. Philosophie (1896) 48£4. — ?) Haeckel: , Alle Formen 
des Schópfungsglaubens sind unvereinbar mit dem Gesetz von der Er- 
haltung der Kraft und des Stoffs; dieses kennt keinen ,Anfang der 
Welt'.* Weltrütsel (Volksausgabe) Kap. 12 13. — *) Alpe: ,Die groBen 
Prinzipien der Erhaltung des Stoffes und der Energie schlieBen jede 
Schópfung aus nichts von unserer Erkenntnis aus und beschráünken die 
kausale Betrachtung auf den Austausch von Stoffen, auf die Umwand- 
lung von Energien." Einleitg. i. d. Philos.'? (1991) 203. — ?) A. Weismann: 
,Auf dem Gebiete des Anorganischen zweifelt heute niemand mehr 
daran, daf aus nichts auch nichts werden kann; Kraft und Stoff sind 
ewig und unveránderlich; sie kónnen nicht vermehrt und nicht ver- 
mindert, nur umgewandelt werden." Vortráge über Deszendenztheorie* 
(1904) 5. 

iamen incertum est, Sed N. min. Series infinita entium. produc- 
torum, . etsi forsitan in se non repugnet, tamen rationem sui suffi- 
cientem in se non haberet, sed tota producta esset, quia productum 
esse est praedicatum singulis membris essentiale ideoque etiam 
toti collectioni convenit. Idem in re proposita etiam ex hoc elucet, 
quod ista series eventuum materiam supponit, in qua fit: materia 
autem non est a se. 

9. Ordo mundi ad mentem Epicuri declarari potest. ex fortuito 
atomorum concursu. Etenim dispositio ordinata mundi, quae nunc 
est, una est ex possibilibus. Si igitur supponimus, atomos mundi 
ab aeterno esse et se movisse, necesse fuit aliquando etiam hodier- 
nam collocationem venire. —  Aesp. Nego suppositiones, nempe 
a) mundum aeternum esse, b) atomos ex se ipsis ab aeterno motas 
esse, cum ad motum indifferentes sint, c) dispositiones mundi coe- 
pisse, deinde iterum retractatas et Kerum novas substitutas esse, 
sicut facimus in sortibus, quas extrahimus et iterum reicimus, 
donec optata adveniat. In mundo autem una initialis dispositio 
per unam evolutionem sine retractatione continuatam usque ad 
hodiernum ordinem pervenit. In hac igitur initiali dispositione 
recens ordo contentus erat. Ad id vero auctor intellegens requi: 
rebatur. | 

10. Ex ordine mundi causa intellegens infertur per «rgumen- 
tum analogiae: ex eo, quod opera ordinata humana causam in- 
tellegentem habeant, concluditur, etiam omne aliud opus simile 
eam habere. Attamen argumentum analogiae saepe fallit.) — 
Resp. Dist. tantum ideo causa intellegens ordinis mundi infertur, 
quod in simili easu adest N. quia ex essentia ordinis complexi 
postulatur C. 

11. Multi negant, esse hunc ordinem in mundo, quem sup- 
ponimus, afferentes ,dysteleologias", quas vocant. — De hac re et 
de aliis obiectionibus contra teleologiam mundi pugnantibus vide 
infra, De activitate finali rerum. naturalium n. 432. 


Art. 2, De formatione mundi 


In mundo distinximus materiam, ex qua constat, et 
formam sive ordinem. Hactenus demonstravimus, Deum 
non solum materiam mundi creasse, sed etiam formae eius 
auctorem esse, saltem ut eausam ultimam. Quae sit causa 
proxima formae mundi, nondum enuntiavimus. Id nunc de 
formatione mundi* agentes exponimus, videlicet quaenam 
sit causa proxima formae hodiernae mundi. 





') Kant, Kritik d. r. V. Transz. Logik II Abt. 3, 3, 6. Abschn. 
Donat, Cosmologia 19 

Duo cogitari possunt: aut Deus immediate hauc ordi- 
natam mundi speciem fecit, solem et terram, montes et 
flumina, qualia oculis conspicimus, aut mediate condidit, 
quatenus tantum maleriam aptis viribus et motibus in- 
struxit et locis accurate definitis distribuit, ulteriorem vero 
mundi formationem evolutioni naturali i. e. viribus naturae 
secundum leges suas agentibus commisit, donec ad hane 
mundi speciem perventum fuerit. Si hoc posterius admit- 
tendum est, naturalis formatio mundi seu cosmogonia et 
naturalis formatio terrae seu geogonia locum habent. 

1. Possibilis in se uterque modus fuit. 

2. Si autem quaeritur, quid reapse factwm sit et unde 
huius facti notitia haurienda sit, 

a) Ex revelatione quaestio dirimi nequit. Liber Genesis 
quidem de mundi productione agit, sed pro tine suo reli- 
gioso solum inculcare intendit, Deum esse auctorem et do- 
minatorem tolius mundi, non igitur more Aegyptiorum 
solem et lunam aliasve creaturas tamquam numina colenda 
esse; et efformatione mundi omissa solam fere formationem 
terrae narrat distinguendo pro fine religioso septem huius 
formationis momenta, ut populum hebraicum doceat, sex 
diebus laborandum, septimo autem a labore quiescendum 
esse. Attamen sitne Deus immedialtus auctor formae terrae, 
an vero mediatus tantum, ex s. paginis erui nequit. 

b) Neque ratio a priori quidquam necessario exigit. 
Utrumque enim in se possibile fuit. 

Ergo quaestio imprimis solvénda est per rationes ab 
experientia et factis petitas. Si forte hae alicui evolutioni 
naturali faveant, philosophia, ut infra exponemus, nihil 
aliud dicere potest, nisi talem evolutionem rationibus phi- 
losophicis minime repugnare, sed immo peculiari modo 
cum atlributis et consueto modo agendi Dei consonare. 
Ideo videndum imprimis est, utrum et quibus factis 
rerum naturalium periti cosmogoniam et geogoniam pro- 
babiles reddant et explicent. Philosophiae quidem non 
est, de talibus hypothesibus et doctrinis in se spectatis 
iudicium ferre, quippe quod scientiis naturalibus relinquen- 
dum est. Non tamen superfluum erit eas paucis adum- 

brare, ut noscantur et aliquo modo earum probabilitas 
percipiatur. In fine exponemus, quid ex parte philosophiae 
de eosmogonia seu geogonia naturali iudicandum sit. 

Quod cosmogoniam attinet, cum aliqua probabilitate 
ostendi potest, omnia astra seu totum mundum ex com- 
muni quodam initio usque ad recentem statum se evolvisse, 
cum multo maiore vero probabilitate id de nostro syste- 
mate solari demonstratur. De accuratiore autem modo, 
quo evolutio facta sit, tantum hypotheses et coniecturae 
fieri possunt, quae vix umquam ad plenam certitudinem 
adducentur. Corpora enim caelestia eorumque initia et 
aetates cosmogonicae a nostra experientia tam remota sunt, 
ut doctrinae indubiae exspectari nequeant. Aliud dicen- 
dum est de geogonia seu de evolutione terrae ex illo tem- 
pore facta, quo a sole divisa est et in statum solidum 
transiit, quippe quae iam indubia dicenda est. 


*S 1. De hypothesibus cosmogonicis 


Quamdiu opinio ptolemaea mentibus insedit, recta 
idea de corporibus cosmicis hauriri non potuit. Demum 
systema kopernicanum (Kopernicus $1 1543) clariores ideas 
attulit. Mox Kepler (t 1630) notissimas illas leges enuntiavit, 
secundum quas planetae moveantur, Galilei (T 1642) ho- 
diernam legem inertiae divulgavit, secundum quam corpora 
etiam in motu accepto perdurare nituntur, Newton denique 
(f 1727) recte demonstravit, motus planetarum ex duabus 
viribus resultare, una centripetali, attractionis vi, quae inter 
omnia corpora vigeat, altera tangentiali, quae planetam in 
linea eius cursum tangente propellere nitatur: hanc poste- 
riorem immediate Deo attribuit, qui stellis istum ab initio 
impulsum dederit. Ex eo tempore paulatim scientificae 
hypotheses cosmogonicae prolatae sunt. 

[am antiqui philosophi graeci de formatione terrae et 
mundi varias opiniones protulerunt arbitrantes, eos ex aqua, 


- igne, ex fortuito atomorum concursu vel aliter ortos esse. 


Patres et philosophi medii aevi plerumque, evolutione 

praetermissa, mundum immediate a Deo sex diebus con- 

ditum esse existimabant, sicut Scriptura iis dicere videbatur, 
19* 

S. Thomas autem iam hypothesim ponit, ,quod terra prius 
erat in potentia^ et ,partes eius dispersae et disgregatae 
prius^ postmodum ad figuram sphaericam collectae sint.!) 
Recentiore tempore Descartes putavit, mundum ortum esse 
ex materia solidà, quae fracta et in partes mundi dispersa 
fuerit ibique per diversos motus et compositiones in solem 
et stellas se transformaverit. Buffon censuit, terram et 
planetas a sole candenti per cometas rescissos esse. Alii 
. alia opinati sunt. 

Primam perfectiorem magisque completam theoriam 
cosmogonicam Kant proposuit. Kant ex miro hoc facto, 
quod omnes planetae in eadem directione et in eodem 
fere plano cirea solem moventur et simul in eadem direc- 
tione cirea proprium axem rotantur et quod in satellitibus 
etiam similes motus inveniuntur, conclusit, planetas cum 
sole aliquando unam constituisse massam nebularem  ro- 
tantem, a qua postea planetae cum satellitibus suis separati 
sint, immo omnia mundi sidera similiter ex communi nebula 
orla esse putat. Hypothesis kantiana varia quidem falsa 
conlinet, attamen pro illa aetate valde ingeniosa dicenda 
est. Postea Laplace?) independenter a Kant, cuius opus 
nescivit, similem, saltem quoad praecipua quaedam capita, 
hypothesim proposuit et modo scientifico explicavit. Ita de 
hypothesi kantiano-laplacica^ sermo fieri solet. Attamen 
non parva inter Kant et Laplace discrimina intercedunt ; 
Laplace tantum systema nostrum solare respicit, Kant 
autem evolutionem ad totum mundum extendit, praeterea 
etiam modus differt, quo evolutionem peractam esse docent. 
Usque ad medium saec. 19 hypothesis laplacica fere in- 
dubia habebatur. Sed paulatim graves difficultates inventae 
sunt, ob quas modus ille peculiaris, quo Laplace systema 
solare se evolvisse docet, relinquitur. Recentiore tempore 
diversae emendationes et modificationes theoriae kant- 
laplacicae vel novae hypotheses excogitatae sunt, ut nunc 
fere duae classes distingui possint, hypothesis nebularis et 
hypotheses agglomerativae. 


') 2 De caelo 1. 297. — ?) Allgemeine Naturgeschichte und Theorie 
des Himmels (1755). — ?) Exposition du systéme du monde (1896). 

I. Hypothesis nebularis sine dubio praecipua et aliis 
praeferenda est. Proponimus eam, sicut a Kant et Laplace 
inchoata et ab aliis emendata est. Duo capita continet: 
A) affirmat, mundum se evolvisee ex communi nebula 
gasea, B) accuratius modum describit, quo evolutio acciderit. 
Factum evolutionis certius est et vix non communiter ad- 
mittitur, modus autem dubius et controversus est. 


A) Origo ex nebula primitiva. Ponitur, atomos, ex quibus nunc 
mundus coalescit, aliquando in tenuissima nebula per im- 
mensa mundi spatia fuisse dispersas. Nomine autem ne- 
bulae designatur massa corporea gasea parvae vel minimae 
densitatis ac caloris, diversa igitur a statu gaseo stellarum 
fixarum, cui multo maior densitas, calor et splendor pro- 
prii sunt. Ex tali nebula mundum efformatum esse, cum 
aliqua probabilitate concludere licet, si praesentem statum 
mundi et leges naturae, quae adhuc vigent, observamus 
et ex iis ad pristinum mundi statum regredi conamur. 


1) Inspecto praesenti sfatw £errae, praesertim conside- 
ratis stratis geologicis docemur, temporibus antiquissimis 
crustam terrae multo fuisse tenuiorem et internam massam 
candentem et fluidam multo saepius ac vehementius crustam 
perrupisse quam nunc. Unde concluditur, terram illo tem- 
pore multo maiorem gestasse calorem, qui postea paulatim 
in spatia mundana eradiatus sit. Hinc inferre possumus, 
aetate anteriore terram in statu etiam calidiore ideoque 
penitus fluido et absque crusta fuisse, porro etiam hunc 
statum simili caloris eradiatione ex statu anteriore, gaseo 
candenti, prodiisse. lta vero nebulae primilivae iam ap- 
propinquamus. 

2) Etiam ex praesenti statu so/is ratiocinando regredi 
licet. Sol adhuc globus gaseus igneus est. Iam vero non 
est dubium, quin antea multo maior fuerit; per longas 
enim aetates immensas caloris copias eradiavit itaque se 
contraxit. Ideo probabile est, solem aliquando tantae 
fuisse extensionis, ut globos pariter gaseos planetarum 
suorum contingeret cum iisque in unam massam nebularem 
conflueret. 

3) Consideratio systematis planetarum similem) praebet 
conclusionem. Videmus 8 magnos et plus quam 900 parvos 
planetas circa solem ita moveri, ut omnes fere in eodem 
plano aequatoriali solis et in eadem directione, scilicet 
dextrorsum, cirea solem moveantur et simul etiam eadem 
directione dextrorsum, ab occidente versus orientem circa 
proprios axes rotentur. Si igitur supponimus, totum sy- 
stema solare olim unam massam gaseam fuisse, usque ad 
remotissimos planetas extensam et circa axem rotantem, 
postea vero planetas a reliqua mole separatos esse, illa 
communis motuum indoles sponte consequitur. Haec autem 
declaratio naturalis praeferenda. est immediato interventui 
divino, quo Deus ipse omnes planetas in eodem plano po- 
suisse eundemque iis impulsum dedisse diceretur. 

Eadem naturalis ex communi massa origo videtur sequi 
ex comparatis inter se diversis distantiis planetarum a sole 
et diversis eorum densitatibus. Etiam diversus aspectus, 
quem planetae praebent, velut diversa densitas nubium 
eos tegentium, tranquilla vel turbulenta atmosphaera, in- 
dicare videtur, eos in diversis stadiis similis evolutionis 
versari. 

4) Observamus in caelo szel/as fixas albas, maximo ca- 
lore ecandentes, flavas minore et rubras etiarn minore ca- 
lore praeditas et quidem ex flavis et rubris duas classes: 
aliae habent massam minus densam ideoque maius volumen, 
aliae autem sunt densiores ideoque volumine minores. 
Haec diversa genera se habent sicut diversa stadia similis 
evolutionis, quae secundum hypothesim a Russel- Eddington 
statutam (Lockyer 1897, Russel 1914, Eddington 1916) 

Fig. 90. Evolutio stellarum sec. Russel!) 


nune eommuniter admissam et factis satis consentaneam 
ita describitur (fig. 20). Stellae omnes duas evolutionis vias 


!) Cf. Neiwcomb-Engelmann, Populáre Astronomie" (1921) 562. 

faciunt in utraque easdem classes spectrales M, K, G, F, 
(A, B), sed inverso ordine percurrentes. Stellae primum 
parvam densitatem ideoque parvum calorem et colorem 
rubrum habent, sed ingentis dimensionis sunt (M). Deinde 
augetur et quidem  accelerato cursu interna contractio 
et cum ea calor; splendor ruber primum in fulvum sive 
rubro-flavum (K), deinde in flavum (G) et subflavum (F), 
denique in album (A, B) transit, in quo stadio stellae 
summum caloris gradum attingunt. Attamen non omnes 
ad hunc gradum perveniunt, sed tantum stellae maioris 
massae, quae propler maiorem suam gravitatem etiam 
vehementiorem internam pressionem et sic maiorem ca- 
lorem accipiunt; stellae minoris massae, e. g. sol noster, 
iam in stadio A vel F maximam suam temperaturam ad- 
ipiseuntur. Congruit experientia; reapse in caelo multae 
stellae G et K, paucae vero B inveniuntur. Maximo gradu 
caloris obtento incipit interna stellae contractio retardari, 
quia massa, quo magis iam compressa est, eo difficilius 
ulterius comprimitur.!) Idcirco calor continuo eradiatus non 
iam sufficienter compensatur, proinde constanter decrescit, 
et stellae eadem via, qua ascenderunt, sed inverso ordine 
descendunt: ex albis vel subflavis fiunt flavi, rubroflavi 
rubri, donec pedetemtim omni.splendore destituuntur. Stellae 
in evolutione ascendente conslitutae, praesertim classis ru- 
brae M, vocantur ,gigantes* (Riesen), in descensu consti- 
tutae, praesertim classis rubrae M, ,pusilli^ (Zwerge). Ergo 
omnes stellae ex simili stadio initiali se evolvisse videntur, 
quod aliud vix esse potest quam nebulare. 


5) In spatiis mundanis adhuc cernimus permultas 
nebulas gaseas plerumque ingentis dimensionis; unde cum 
probabilitate concludi potest, etiam systema nostrum et 
alias stellas ante milliones annorum talem nebulam fuisse, 
hodiernas autem nebulas in tardo evolutionis itinere cunc- 
latas esse.?) Interdum in nebulis gaseis etiam stellae appa- 


!) Crescit interna resistentia gasi compressi et crescit pariter 
interna pressio radialis ex nucleo stellae egrediens partesque stellae 
superiores el praesertim superficiales premens et sic contractioni resi- 
slens. — ?) Sed si verum est, quod nunc plerique existimant, multas 

rent ita collocatae, ut videantur ex nebula ortae esse. 
Speciatim quod stellas systematis viae lacteae attinet, pro- 
babilis est hypothesis a 7J. G. Hagen statuta!) eas for- 
matas esse ex nebulis obscuris caelum adhuc intra et 
extra viam lacteam obtegentibus (n. 360); nam ubi mul- 
tae stellae inveniantur, ibi minores adhue esse nebulas. 
ubi vero densiores nebulae, ibi pauciores stellas, pariter 
intra viam lacteam nebulas (relictas) tenuiores esse circa 
eam autem admodum densas. Ex his nebulis primum stel- 
las rubras gigantes ortas esse, quae deinde secundum 
hypothesim russellianam se ulterius evolverint. 

6) Ex meteoris et praesertim ex analysi spectrali sci- 
mus, omnia astra ex iisdem elementis chemicis constare; 
quae affinitas etiam communem originem probabilem reddit. 

Ergo imprimis quidem nostrum systema, solare, sed 
praeterea totus mundus ex communi quodam initio, pri- 
mitiva massa nebulari, per evolutionem originem duxisse 
videtur. 


B) Qualis fuerit évolutia nebulae. —1. Ortus solis e£ stellarum 
fixarum ex nebula in hunc ferme modum describitur. Sup- 
ponitur, nebulam non ubique aequalem habuisse densitatem, 
sed (sapienti consilio creatoris) atomos ita dispositas fuisse, 


ut accomodata centra condensationis formarentur, e quibus 


ordo ille corporum caelestium proveniret, quem nunc vide- 
mus. Possit etiam admitti, nebulam ab initio certa ratione 
motam esse. In atomis autem communes vires materiae, 
imprimis attraclionis et repulsionis, supponuntur. 

In nebula igitur primitiva, sic res concipi potest, atomi 
se attrahere itaque invicem appropinquare incipiebant et 
quidem ita, ut paulatim quaedam centra condensationis 


Orirentur, circa quae materia magis contrahebatur. Etiam 


vaporem aqueum videmus non aequaliter in aerem ascen- 
dere, sed in nubes colligi, quae magis magisque augentur. 
Centra condensationis propinquas massas nebulares fortiter 


illarum nebularum distare a nobis forte complures milliones annorum 

oplicorum, nunc nobis tales apparent, quales fuerunt ant!e illud ingens 

lempus, reapse autem in evolutionis itinere ulterius progressae sunt. 
') Cf. Die Naturwissenschaften IX (1921) 935. 

attrahebant itaque paulatim. in globos gaseos excrescebant 
Isti processus condensationis lentissime, forte per milliones 
annorum, continuati sunt, donec globi gasei paulatim sicut 
nebulae cosmicae apparebant, quas nunc in caelo videmus. 
Quo maior fiebat condensatio, eo magis atomi comprime- 
bantur, ut in globis gaseis sensim ingens pressio interna 
oriretur; gasa autem vehementer compressa magno calore 
aestuant. Sic factum est, ut etiam globi paulatim emicare 
inciperent, initio parum, paulatim vehementius, donec lucidi 
soles evadebant, primum colore rubro. postea flavo vel 
etiam albo splendentes. 


2. Ortus planetarum. Solem nostrum videmus corona 
planetarum cireumdari, in quos aestus intolerabilis, qui in 
ipso vitam impossibilem reddit, ita temperatus cadit, ut in 
terra vita uberrima producatur. Quod propterea fieri pot- 
est, quia terra et planetae in aptis distantiis circa solem 
et simul circa axem proprium rotantur. Ut igitur origo 
planetarum declaretur, duo 
exponenda sunt: a) quo- 
modo orta sit globi solaris 
rotatio cirea axen suum, 
quippe qua rotatione fac- 
tum est, ut etiam planetae 
post separationem circa 
solem moverentur, b) quo- 
modo planetae a sole se- 
parati sint et rotationem 
circa Rem proprium. ac- Fig. 21. Separatio planetarum 
ceperint. secundum Laplace") 

a) Rotationem solis La- 
place simpliciter supponit, C. Braun?) autem, qui theoriam 
laplacicam varia ex parte emendavit, ex causis naturalibus 
explicare conatur. Initio in globum solarem alii globi, vi 
magma attracti, inciderunt, attamen non semper impetu 
centrali, sed saepe fortasse, propinquis massis declinati. 





ape € — 


' Himmel u. Erde I 573. — 3) Über Kosmogonie vom Stand- 
punkt der christl. Wissenschaft ?(1905). 

impetu excentrico, quo efficiebatur, ut globus solaris pau- 
latim circa axem rotari inciperet. 


b) De separatione. planetarum a sole diversae hypo- 
theses slatuuntur, quarum nulla difficultatibus caret. —La- 
place eam per ,formationem anulorum* (,Ringtheorie*) 
declarare conatur. Quae tamen hypothesis tantas difficul- 
tates patitur, ut nunc communiter relinquatur. Sed non 
propterea ipsa separatio planetarum multoque minus com- 
munis origo mundi ex massa nebulari infringitur. 


Laplace haec exponit. Quo magis globi solaris condensatio crevit, 
eo maior in sole facta est celeritas rotationis eoque maior etiam im- 
petus centrifugalis massae motae, maxime in zona aequatoriali, donec 
ibi inter impetum centrifugalem et attractionem centripetalem aequi- 
librium factum est, Tunc vero zona extrema non iam ulterius ad 
eentrum appropinquavit, sed formam anuli induens a massa reliqua 
soluta est et sic circa solem motu eodem, quem ante habuerat, move- 
batur. Tales anuli paulatim complures separati sunt, qui deinde se 
eontraxerunt et planetae facti sunt. Simili modo a planetis satellites 
resoluti sunt. Planetae circa axem rotantur et quidem ab occidente 
orientem versus, sicut circa solem. — Hoc Laplace ita declarat: partes 
externae anuli celerius movebantur quam internae ideoque, postquam 
globi facti sunt, consonanter cum directione motus cirea solem circa 
axem suum rotari coeperunt. 

Hypothesis anulorum graves patitur difficultates. a) Dicunt, non 
poluisse a sole separari complures anulos divisos, sed tantum unum 
cohaerentem discum seu orbem. b) Quatuor satellites Urani, duo Iovis, 
satelles Neptuni, unus satelles Saturni moventur circa planetas suos 
modo contrario, ab oriente in occidentem. Neque declarari potest, 
quod Phobos, satelles Martis, celerius circa Martem movetur (7!/, horis) 
quam ipse Mars circa axem suum (24'/, horis). (Sed isti motus insoliti 
declarari possunt vel ex aliqua turbatione, quam ordinaria evolutio passa 
est, vel ex eo, quod aliqui satellites corpora peregrina sunt a planetis 
attracta.) c) Immo ex hypothesi laplacicea sequeretur, omnes planetas 
et satellites ab oriente in occidentem moveri debere. Nam verum non 
est, quod Laplace supponit, externas partes anuli separati celerius 
motas esse, sed e contrario interiores celerius motae sunt. Idcirco 
aliae hypotheses excogitatae sunt. 

C. Brawn separationem et rotationem planetarum satellitumque 
ita explicat. In exteriore massa solis se contrahentis complura centra 
condensationis orta sunt, quae initia facta sunt planetarum. Nam hae 
massae circa centrum solis rotantes et. simul ab eo attractae lente in 
lineis spiralibus versus :centrum appropinquarunt, donec inter earum 
vim centrifugam et vim attractionis solaris aequilibrium factum est. 
Tunc tamquam planetae in certa a sole distantia remanserunt et circa 


| 

eum in eadem directione ut prius moti sunt, Simul eliam circa axem 
suum rolari inceperunt et quidem consonanter cum rotatione corporis 
solaris; nam, cum motu spirali versus centrum appropinquarent, a massis 
centro propinquioribus ideoque densioribus maiorem experti sunt fri- 
eationem et retardationem, quae eis paulatim illam rotationem tribuit. 

Moulton') ortum systematis solaris ita explicat. Supponit, planetas 
cum sole initio unam constituisse molem gaseam. Si !ali massae alia 
stella appropinquavit, eius influxu effectum est, ut ex massa solari 
immensae copiae gaseae cum motu elliptico eicerentur: una earum 
pars in solem recidit, alia vero in certam distantiam a sole recessit 
et circa eum cursare coepit. Ita factum est, ut massa solis antea 
rotunda in nebulam spiralem extraheretur cum duobus vel pluribus 
radiis inflexis, in quibus deinde centra condensationis orta sunt motu 
elliptico cirea solem mota et paulatim in planetas excrescentia. Hoc 
paeto evenit, ut planetae fere in eodem plano et in eadem directione 
circa solem moverentur, scilicet in directione stellae praetereuntis ; 
massae autem eieciae et in solem recidentes dederunt soli raotum 
cirea axem suum cum directione stellae abeuntis consonantem. 

H. Poincaré?) mathematice demonstravit, rotantem globum gaseum 
(e. g. massam solarem), initio rotundam, paulatim per propriam con- 
iractionem et condensationem accipere formam lentis, deinde piri. 
denique horologii arenarii antiqui i. e. corporis compositi ex duabus 
partibus collo tenui coniunctis, quod corpus deinde, collo fracto, in 
duo dissolvatur (solem et planetam, terram et lunam), quae versus 


invicem rotari pergant. G6. H. Darin autem ulterius ostendit, inter 


talia corpora propinqua vehementes produci undationes massae (Ge- 
zeiten, marées), quo influxu sensim planeta a sole (luna a terra) in 
magnam distantiam removeri et etiam motus planetae circa axem 
suum mulari possit. 


II. Hypotheses agglomerativae tenent, sidera orta esse 
ex eongestione corporum cosmicorum, quae antea divisa 
fuerint. 

1. Hypothesis eteorica a N. Lockyer et aliis statuta 
affirmat, ex ingentibus globis meteororum vel minorum 
eorpusculorum?) attraetione conglomeratis tum alia sidera 
tum solem et planetas ortos esse. 

Sed haec hypothesis parum probabilis est. Praeterquam 
quod nullum vestigium in stratis terrae nostrae talem com- 
positionem ex meteoris indicat, a) innumerabiles collisiones 


. .* Die Entwicklung des Sonnensystems. Astrophys. Journal XXII 
1905) 165. — 2?) Lecons sur les hypotheses cosmogoniques? (1913). — 
3) Chamberlin ponit corpuscula minima, quae ,planetesimalia^ appellat, 
eirca corpus centrale gaseum rotantia et paulatim in unum confluentia. 

nubium meteororum admittendae essent, ut tot tamque in- 
gentium siderum ortus declararetur; quae tamen collisiones. 
cum nubes istae plurimum distent, nonnisi rarae esse possunt. 
Neque hac temera congeslione ordo cosmicus, qualis e. g. 
in systemate solari nostro est, declaratur. b) Quaestio de 
ipsa meteororum prima origine ita explicata non est. 

9. Alii (Ritter, Zehnder, Arrhenius'] alii), declarare 
intendunt, quomodo nebula gasea, ex qua sol vel univer- 
sum exorta esse videnlur, ipsa sit orta. Ponunt multas 
corporum cosmicorum collisiones, quibus tantus calor pro- 
ductus sit, ut corpora collidentia 4n massas gaseas conver- 
terentur; ex his deinde iterum soles, planetas, meteora 
oriri posse, ut in mundo perpetuus sit cursus circularis 
numquam ad finem deveniens. 

Altamen a) cerlum est, cursum in mundo non esse 
cireularem, sed aliquando ad statum perpetui rigoris de- 
venturum esse; ex quo eliam sequitur, eum aliquando ini- 
tum habuisse. Ergo affirmari quidem potest, etiam nunc 
ex collisione corporum cosmicorum massas gaseas oriri. 
Sed quia mundus aliquándo initium sumpsit, quidam status 
primus admittendus est, qui non iterum ex priore derivatus 
est. Hic autem alius quam nebularis cogitari vix potest. 
b) Contra hanc hypothesim praeterea similia sicut contra 
meteoricam opponi debent. 


"S 2. De geogonia 


Geogonia dicitur evolutio terrae a prima formatione 
crusiae usque ad recentes aetates. Seposita igitur quae- 
stione, quomodo paulatim atmosphaera, aqua, compositiones 
chemieae in terra factae sint, terram ex eo tempore con- 
sideramus, quo iam globus fluidus effectus est. Eius evo- 
lutio hoec modo cum probabilitate vel certitudine describi 
potest. 


' Arrhenius in collisionibus speciatim meteoris magnum mo- 
mentum tribuit. Meleora autem putat ex pulvere cosmico oriri, qui 
spatia mundi impleat. Et pulverem cosmicum ipsum ex stellis fixis 
avolare fingit, in quarum superficie particulae minimae coudensentur 
et deinde per pressionem radialem in universum expellantur. 

1l. Crusta. Initio terra, in statu fluido posita et calore 
candescens, ingenti vaporum mole tegebatur, quae totam 
aquae copiam et praeterea multas alias substantias gaseas 
continebat. Hi vapores, densiores nubibus densissimis ho- 
diernis, faciebant, ut neque splendor terrae candentis foras 
egredi neque lux solis ad terram penetrare posset; tenebrae 


terram operiebant. 


Conferre licet verba s. Scripturae: ,(In principio creavit Deus 
eaelum et terram.) Terra autem erat inanis et vacua et tenebrae erant 
super faciem abyssi et spiritus Dei ferebatur super aquas.* Gen. 1, 1 2.!) 


Cum vapores ex parte condensarentur et sic aer paulo 
lucidior fieret, lux solis per vapores in terram penetrabat, 
sicut fere nunc accidere solet, quando caelum densis nubibus 
tegitur. 

Dixitque Deus: Fiat lux.Et facta est lux... dies unus* 1, 3—5. 

In atmosphaera terrae illo tempore ingens commotio 
erat; partes eius inferiores, propler contactum cum terra 
candente vehementer calefactae, cum impetu in altum fere- 
bantur, unde iterum refrigeratae ad modum procellae in 
terram recidebant. His commotionibus refrigeratio terrae 
accelerabatur. Cum terra salis refrigerata esset, in eius 
superficie primum discontinuae glebae formabantur, deinde 
paulatim continens crusta oriebatur, in qua aqua vehemen- 
tibus pluviis ex alto decidens recipiebatur. Aqua paulatim 
ad modum maris non quidem profundi, attamen immensi 
et calore ferventis totam terram circumdabat. "Tandem 
vapores aquei magis magisque evanescebant, aliis in aquam 
conversis, quae terram tegebat, aliis ad modum nubium 
in caelo stantibus. (Venus videtur nunc in simili evolutionis 
stadio versari; tota enim magnis nubibus tegitur.) 


Dixit quoque Deus: Fiat firmamentum in medio aquarum et di- 
vidat aquas ab aquis. Et fecit Deus firmamentum divisitque aquas, 


') Si stadia evolutionis, qualia ex factis legibusque naturalibus 
eonicimus, cum descriptione s. Scripturae conferimus, non affirmamus, 
Scripturam velle directe gradus productionis terrae narrare, sicut rea- 
liter acciderint et invicem secuti sint (hypothesis concordantiae), non 
autem sicut Adae in visione ostensi sunt (hypothesis visionis). Sed tan- 
tum indicamus aliquam congruentiam inler narrationem Scripturae et 
realem terrae evolutionem, qualis consonantia etiam in hypothesi vi- 
sionis admitti potest vel debet. 

quae erant sub firmamento, ab his, quae erant super firmamentum... 
dies secundus." 1, 6—8. 

9. "Terrae continentes et maria. Cum crusta refrigera- 
tione progrediente magis contraheretur, etiam pressio massae 
fluidae internae augebatur, quae propterea saepe variis in 
locis crustam tenuem perfringebat in eaque, super aquas 
eminens, expandebatur. Hac ratione initium terrae conti- 
nentis factum est. Multo magis autem alia causa terras 
continentes super aquas elevavit. Adhuc in nonnullis marium 
oris lentae elevationes vel demissiones terrae observari 
possunt: crusta terrae, quae adhuc propria contractione 
vehementer constringitur, in una parte paulum elevatur, 
in alia autem propinqua demittitur et desidet. "Tales pro- 
cessus nunc quidem lentissime per saeculorum aetates per- 
ficiuntur, initio autem, cum crusta tenuis esset, multo ce- 
lerius multoque vehementius fiebant. lta sensim terrae 
continentes supra aquas extollebantur, aliis autem in locis 
sub maribus crusta submittebatur et maris profunditas 
augebatur. 


,Dixit vero Deus: Congregentur aquae, quae sub caelo sunt, in 
locum unum et appareat arida. Et factum est ita. Et vocavit Deus 
aridam terram congregationesque aquarum maria." 1, 9 10. 


3. Montes et strata geologica. Crustae crassitudo per 
milliones annorum crescebat, interior auten; nucleus fluidus 
minuebatur et recedebat; itaque paulatim crusta ad modum 
ingentis fornicis super internas massas fluidas quasi suspensa 
pendebat. "lanta autem eius pondus et pressio interna 
erant, ut in compluribus locis, ubi paulo debilior erat, pro- 
prio pondere et intensione írangeretur, se torqueret vel 
quasi in rugas complicaret itaque partes antea horizontales 
oblique in altum ascenderent. Hac ratione montes ex- 
pressi sunt; pleraeque altissimorum montium series ita 
exortae sunt. (Cf. fig. 15 s.). 


Strata terrae pleraque et maxima per aquam effecta 
sunt. Antiquissima aetate aer terrae candenti adiacens, 
vaporibus aqueis impletus, admodum calidus erat. Quare 
una cum vaporibus sursum rapiebatur, vapores autem re- 
frigerati tamquam vehementes pluviae iterum decidebant. 

Et quia aqua multo calidior erat quam nunc, facile saxa 
solvebat, massas solutas deinde ad maria amplissima vol- 
vebat et tamquam ,sedimenta^ deponebat. Cum terra magis 
refrigerala esset, circulatio quidem in aere tranquillior 
fiebat, tamen maria propter magnum terrae calorem per- 
petuo densos vapores emittebant, ut vehementium pluvia- 
rum frequentia per millia annorum continuaretur. Hac 
efficacissima diu continuata aquarum activitate immensae 
montium et saxorum moles chemice solutae, diminutae, 
abrasae, sublatae, in alveos fluminum et rivorum et inde 
in laeus et maria delatae sunt. Geologia ostendit, hac 
ratione profundos vallium lacus et maria montibus inclusa 
paulatim impleta et durissima saxa  excavata esse. 
(Cf. fig. 15 s.). 


4. Organismi. Solis illustratio. Cum necessariae vitae 
condiciones adessent, id quod diu ante montium eleva- 
tionem factum est, etiam plantae et animalia apparebant, 
primum imperfectiora et potissimum marina, postmodum 
perfectiora. "Tune temporis terra etiam magnum calorem 
proprium habebat, ut formae organicae uberrime proveni- 
rent. Interea etiam densae nubes, quae diu solis aspectum 
impediverant, extenuabantur, donec penitus scindebantur 
atque sol, luna et stellae in caelo apparebant. 

,Et ait: Germinet terra herbam virentem et facientem semen . . . 
dies terlius.^ 1, 11—13. 

Dixit autem Deus: Fiant luminaria in firmamento caeli .. Fecitque 
Deus duo luminaria magna .. et stellas. . dies quartus." 1, 14—19. 

Dixit etiam Deus: Producant aquae reptile animae viventis et 
volatile super terram .. dies quintus. Dixit quoque Deus: Producat 
terra animam vivenlem in genere suo, iumenta et reptilia et bestias 
terrae .. in genere suo.* 1, 24 25. 

Nunc terra, postquam magnas caloris copias in spatia 
mundi emisit, iam calore solis nutrienda est. Calor autem 
solaris fere tantus ei a sole advenit, quantum propria era- 
diatione emittit, ut quoddam aequilibrium adsit. Cum hoc 
tempus aequilibrii advenisset, etiam veteres impetuosi 
eventus cessarunt, quibus e. g. aliquando montes e terra 
expressi sunt. Tunc, convenienti temperamento facto, etiam 
homo et vita humana initium sumere potuerunt. 

,Et ait: Faciamus hominem ad imaginem et similitudinem no- 
stram .. dies sextus* 1, 96—31, 


Itaque tres potissimum in formatione terrae influxus 
distinguendi sunt: dislocationes (elevationes, depressiones, 
diruptiones) crustae, eruptiones vulcanicae, activitas aquae. 
Eruptiones vulcanicae initio frequentes fuerunt, sed etiam 
aetatibus sequentibus acciderunt strataque  sedimentaria 
perfregerunt (fig. 17). Aqua pleraque et altissima strata 
formavit. Ad aetatem stratorum iudicandam fossilia inser- 
viunt seu reliquiae organismorum stratis inclusae. Strata 
antiquissima nulla talia petrefacta includunt; deerant enim 
vitae condiciones. In aliis autem organismi inveniuntur, 
universim eo perfectiores, quo strata sunt recentiora. 

Ex aliis planetis Mars terram in evolutionis itinere 
praecurrisse et iam magis senescere videtur, alios autem 
lerra praecessit. 


5. Ita in evolutione terrae sequentes geologícae periodi distingui 
solent: , 

1j Periodus archaica sive azoica, cuius strata vel antiquissimae 
massae eruptivae vel sedimenta sunt. JArchaicum caret vitae vestigiis 
excepta ultima parte Palaeozoicum attingente, quae Praecambrium 
sive Algoncium vocatur: in eo iam aliqua, etsi valde imperfecta et magna 
ex parte dubia vestigia reperiuntur. 

2) Periodus palaeozoica (primaria), cuius strata plerumque sedi- 
mentaria sunt. In ea iam organismi apparent. Complures distinguun- 
tur formationes: a) formatio cambrica: superficies terrae magna ex 
parte maribus tegebatur, quare fere tantum fossilia plantarum et ani- 
malium marinorum inveniuntur; b) formatio si/wriana; c) formatio 
devoniana: maxima pars terrae septentrionalis maribus operta fuisse 
videtur; d) formatio carbonica carbones ex plantarum reliquiis forma- 
tos continens; e) formatio permica. 

3) Periodus »ezozoica (secundaria). Distinguitur a) formatio 
triassica (Trias); b) formatio ?urassica (Iura); c) formalio cretacea 
(Kreide). Strata huius periodi potissimum reptilia et aves continent. 
Illo tempore Europa media et meridionalis maxima ex parte mari 
legebatur. 

4) Periodus caenozoica. ln ea iterum distinguitur: a) Aetas fer- 
iiaria, quae hominem proxime antecedit. Hac aetate in regionibus 
septentrionalibus amoenus vigebat calor, uberrima plantarum copia 
florebat, grandia mammalia vivebant, montes recentio:es, velut Apen- 
ninus, Alpes, Himalaya exorti sunt, — b) Aetas quaternaria, in qua 
duae partes distinguuntur: a) Diluviuwm geologicum seu aetas glacialis, 
qua glacies et nives e regionibus septentrionalibus usque in Galiciam, 


Iudicium philosophicum de cosmogonia et geogonia  . 305 


Bohemiam, Hollandiam descenderunt; quae fuerit istius frigoris exorti 
causa, nescitur. Versus finem diluvii hominem in Europa exstitisse, 
ex variis reliquiis certo colligitur. — B) Al/uvium, in quo adhuc degimus. 


8 3. Iudicium philosophicum de cosmogonia et geogonia 


Th. 27. Nulla ratio philosophica obstat, quominus formatio mundi proxime evolutioni 
per causas naturales tribuatur, immo Deo valde conveniens id apparet 
(1. p.). Terrae autem formatio certe viribus naturalibus proxime ef- 
fecta est (2. p.). 


Declar. Philosophiae non est definire, utrum certa 
hypothesis cosmogonica admittenda sit necne; in hac quae- 
stione potissimum scientiae naturales consulendae sunt. 
Ceterum expositio supra facta ostendit, hypothesi nebulari, 
saltem quod capita principalia attinet, probabilitatem non 
deesse. Sed nostrum hoc loco tantum est ostendere, nul- 
lam veritatem philosophicam ili vel alii hypothesi simili 
obstare, ut hac ratione ab iis recedamus, qui nimis facile 
a scientiarum modernarum doctrinis timent, et simul vide- 
amus immerito atheistas asserere, evolutionem cosmogo- 
nicam creatorem superfluum reddere. 


Isti, creationem et evolutionem invicem opponentes, ita plerum- 
que quaestionem proponere solent: ,Quomodo mundus ortus est? 
Estne modo supernaturali ,creatus', an vero modo naturali ,evolutione' 
ortus?  Cuiusmodi sunt causge et viae istius evolutionis?*!) Sed evo- 
lutio ereationi minime opponitur neque eam superfluam reddit. 


Demonst. Il. p. A) Nw//la ratio philosophica obstat. Nam 

a) Evolutio cosmogonica non excludit, sed supponit 
creationem materiae illis viribus instructae, quae evoluti- 
onem ordinatam efficere potuerunt; nam evolutio in materia 
. et per eius vires facta est. 

b) Eadem supponit divinam sapientiam ut causam ul- 
timam ordinis mundi, quae nimirum certas substantias vel 
elementa ad hune ordinem constituendum aptas et idoneas 
eorum copias elegerit, praeterea materiae aptam distribu- 
tionem in spatio, convenientem motum aliasve necessarias 

!?) ,Wie ist die Welt entstanden? Ist sie auf übernatürlichem 
Wege ,erschaffen' oder hat sie sich auf natürlichem Wege ,entwickelt'? 


Welcher Art sind die Ursachen und die Wege dieser Entwicklung ?* 
Haeckel, Weltrátsel, Kap. 13. 

dispositiones tribuerit. Alioquin ratio sufficiens non esset, cur 
haec evolutio ordinatissima et non potius inordinata facta sit. 

B) Naturalis cosmogonia Deo valde conveniens apparet. 
Etenim 

. 8) Consonat optime eum perfectionibus divinis.!) Splen- 
dide enim sapientia et potentia divina manifestantur, quia 
plane divinum est mediis simplicissimis effectus maxime com- 
plicatos efficere et per longos ordines causarum ad remo- 
tissimos effectus pertingere.  Elucet bonitas divina in lar- 
giendo et se communicando, quatenus cum creaturis rationem 
causae uberius communicavit earumque cooperationem 
admisit. Elucet aeternitas; sicut enim immensitatis vestigia 
in eo apparent, quod Deus ingentes caelorum extensiones 
condidit, ita aeternitatis vestigia cernuntur, quod per lon- 
gissimas aetates mundum se evolvere fecit. 

b) Convenit idem egregie cum modo, quo teste expe- 
rientia et historia providentia divina reapse in aliis rebus 
agere solet. Ubique enim causis secundis ea agenda com- 
mittere solet, quae efficere possunt, et omnia paene ex 
parvis initiis crescere facit. 


Demonst. 2.p. Si non iam ipsa efformatio primae 
crustae, saltem  efformatio stratorum terrae cum  certitu- 
dine viribus naturae ut causis proximis tribuenda est. Et- 
enim non solum nullum indicium immediatae originis di- 
vinae reperitur, sed multa ostendunt, strata terrae viribus 
naturae paulatim effecta esse. 

a) Facta geologica id ostendunt. Saxa, quae eruptiva 
dicuntur et per transversa strata ascendunt (basaltes, tra- 
chytes), plane similia sunt et simili modo strata perfringunt 
sicut ea, quae lava vocantur (fig. 17); porro circa saxa 
erupliva magna turbatio conspicitur, qualis in eruptione 
fieri solet, immo strata, quae perrupta sunt, etiam com- 
bustionis indicia prae se ferunt. Strata vero sedimentaria 
tum quoad materiam tum quoad externam formam prorsus 
eiusdem rationis sunt atque ea, quae ex secretione sub- 
stantiarum in aquis fluminum, lacuum, marium deponuntur. 


!) Confer C. g. III 77. 

lam vero cogitari nequit, creatorem sine ratione sufficienti 
saxa accurate talia fecisse, acsi eruptiva vel ex aqua re- 
licta. essent. 

b) Fact« palaeontologica. In stratis sedimentariis in- 
numerabiles formae plantarum et animalium viventibus 
plane similes includuntur (,fossilia^, ,petrefacta^), tum 
formae completae tum incompletae: apparent impressa 
vestigia pedum, alarum, partes plantarum compressarum, 
arbores ex dimidia parte petrefactae, completi animalium 
sceleti, animalia vulnerata, reliquias alimentorum in se ge- 
stantia. Iam vero absurdum est cogitare, haec non esse 
veras reliquias organismorum, qui ante milia annorum vi- 
xerint, sed esse immediatum opus Dei sive ,lusum naturae*. 


Art. 3. De mundi fine et activitate finali 


Nemini, qui mundum sive naturam a divina sapientia 
creatum esse admittit, dubium esse potest, quin aliquem 
finem sibi praestitutum habeat et in illum finem suo modo 
tendat. Sed haec res minime indubia, verum admodum 
disputata est apud modernos philosophos et rerum natu- 
ralium peritos. Quare etiam a nobis hoc loco tractanda est. 
Ostendemus igitur primum supponentes creationem supra 
demonstratam, mundum habere finem, ultimum et proxi- 
mum, in breve compendium redigentes, quae uberius in 
exordio ethicae de fine creaturarum exponuntur. Deinde 
celebrem quaestionem hodiernam de activitate finali sive 
teleologia naturae, sicut disputari solet, tractabimus. 


$8 1. Num et qualis sit mundo finis praestitutus 


416 


Finis generatim illud est, propter quod aliquid est vel 417 


fit seu in quod aliqua natura sive operatio ordinatur. 
Finis est ultimus, si non iam ad alium dirigitur, ad ipsum 
autem reliqua ordinantur; alioquin habetur finis quidam 
propinquior. Itaque si supponimus, Deum mundum cre- 
asse, evidens est, eum propter aliquem finem mundum 
condidisse; nullum ens intellegens agit, quin aliquem finem 


intendat. 
90* 

Ultimus finis, quem Deus in creando intendit quem- 
que mundo et omnibus creaturis proposuit, alius esse ne- 
quit nisi Deus ipse. Deus enim, summa sapientia et sanc- 
titas, in omni actione ideoque etiam in condendo mundo 
summum ordinem observare et proinde etiam supremum 
finem ac bonum intendere debet, quod est ipse. Creaturae 
autem hunc finem ita assequi debent, ut Deo gloriam tri- 
buant. Non enim sic Deum assequi possunt, ut eius boni- 


tatem in se augeant, quippe quae omnis incrementi in- 


capax est, proinde tantum sic, ut eam extrinsecus mani- 
festent et repraesentent; in hoc autem gloria Dei consistit. 
Sed haec gloria, sicut a natura ratione carente Deo con- 


' fertur, non est formalis et stricte dicta, qualem homines 

conferre possunt, cognoscentes et approbantes perfectionem 
divinam; sed obiectiva solum. Gloria obieetiva in hoc 
consistit, quod res naturae per suas perfectiones, quae 
omnes sunt participationes perfectionis divinae, vestigia 
divinae bonitatis hominibus manifestant, et quod iis etiam 
alia ministeria ad Deum glorificandum praestant eos nu- 
triendo, vestiendo, eorum opera adiuvando. Hes naturae 
non igitur immediate per se ipsas, sed per homines Deum . 
attingunt, qui quasi mediatores agunt inter mundum cor- 
poreum et Deum. 

Fines propinquiores rerum naturae sunt tum ipsae tum 
aliae res creatae. Et quidem finis proximus earum, orga- 
nismorum praesertim, praecipue proprium earum bonum 
est, in quod ex institutione naturae suae a Deo conditae 
tendunt. Videmus enim plantas et animalia perpetuo hoc 
agere, ut ad perfectam suam formam adolescant eamque 
conservent et generando propagent. Hoc suum bonum ob- 
tinentes simul quandam similitudinem divinae perfectionis 
exprimunt eam propria perfectione imitantes. 


S 2. De activitate finali rerum naturalium 


Nunc iam quaestio de teleologia naturae, sicut hoc 
tempore proponi solet, et vehementer agitatur, tractari 
potest, nempe quaestio, sintne in natura solummodo causae 
eficientes admittendae an vero etiam finales. Quae quae- 

stio ultimum ad aliam superiorem reducitur, sitne intelle- 
gens auctor naturae statuendus necne. Qui mundi finali- 
tatem negant, mechanisticam, qui affirmant, feleologicam 
mundi conceptionem tenere dicuntur. Conceptio mechani- 
$tica re ipsa saepe idem cum atheistica, teleologica idem 
eum theistica mundi apprehensione est. 


Status quaestionis. Imprimis quaestio ipsa, antequam 
solvitur, accuratius explicanda est.  Activitas finalis illa 
est, quae propter finem instituitur, in finem tendit et media 
in finem dirigit. Ita omnia entia rationalia activitatem 
finalem exercent. Neque difficultas adest; entia enim ratio- 
nalia finem cognoscunt, proinde finis per cognitionem in 
activitatem eorum influere potest. Sed res naturales finem 
eognoscere non valent. Hinc dubium excitari possit, sitne 
iis etiam activitas finalis tribuenda. Hes maturales intel- 
leguntur entia ratione carentia, corpora igitur anorganica, 
plantae et animalia (quippe quae finem ut finem apprehen- 
dere non possunt) et eorum organa, partes, cellae, similiter 
illae partes et vires in homine ipso, quae sola natura diri- 
gente sine cognitione agunt, ut pulmones, arteriae, intestina. 

Ut propositam quaestionem secundum mentem hodier- 
nam tractemus, non supponimus, quod supra demonstravi- 
mus, ens intellegens mundum condidisse ; sed solüm ab acti- 
vitate naturae, sicut manifestatur, incipimus et ostendimus 
eam non tantum quaestionem de teleologia menti vehementer 
obtrudere, sed etiam demonstrare eam affirmandam esse. 

Itaque luculenta et universalis experientia ostendit, 
ubique naturam viresque rerum naturalium ita dispositas 
esse, ut ex actionibus earum effectus ordinati oriantur: 
res singulae effectus proprios, res multae vel omnes simul 
effectus communes admodum ordinatos producunt. E. g. ra- 
dices arboris deorsum, truncus vero et rami sursum agunt 
itaque radices humores ex terra, truncus vero cum ramis 
foliisque. carbonium, oxygenium et lucem hauriunt; ramus 
salieis terrae infixus radices, in afbore manens folia agit 
et sic semper bonum totius organismi obtinetur; in locum 
vulneris accepti statim uberior copia sanguinis affluit ita- 
que vulnus sanatur; animal organa regenerat et sic con- 

servatur; deficiente nutrimento organismus propriam sub- 
stantiam consumit, sed prius organa minus quam magis 
necessaria itaque salvatur; venena organismum ingredientia 
excitant processus chemicos antitoxica producentes sicque 
vis veneni evertitur; in animali tussis excitatur et sic res 
in tracheam illapsa evomitur; aves autumno in dissitas 
regiones avolare impelluntur itaque nescientes ab interitu 
servantur; os, intestina, cor, arteriae, nervi, oculi et organa 
sescenta cum harmonia stupenda cooperantur et sic vita 
humana enascitur; fungus et alga ita invicem copulantur, 
ut fungus algae in se ipso tutum locum et aquam, alga 
autem fungo nutrimentum organicum a se praeparatum 
praebeat, similique ratione alii organismi diversi vitae 
societatem ineunt (symbiosis), itaque conservantur; multa 
animalia, insecta praesertim, efformant in se colorem et 
figuram folis alisque rebus organicis, similem (mimicry) 
itaque attentionem inimicorum fallunt; plantae efformant 
in se spinas, pungentes crines artificiose constructos vene- 
naque edentes (urticae) et alia arma, quibus animalia 
voracia arcentur, itaque conservantur; quaedam insecta 
ova in foliis plantarum affigunt, qua affixione facta plan- 
tae efformant circa ovum gallam (Galle) ita constructam, 
ut larvae tutum habitaculum et nutrimentum praebeat. 

Sed quaeritur ulterius: suntne hi effectus, qui ex ac- 
tionibus seu actionum complexibus ordinatissime oriuntur, 
tantum effectus et termini, qui ex actionibus sequuntur, 
quia videlicet actiones (casu) tales sunt, an vero sunt simul 
fines, propter quos actiones ponuntur quique propterea ut 
principium (causa finalis) in actiones influunt?  Oriuntur 
effectus ideo tantum, quia res tales sunt et ita agunt, an 
ideo ita agunt, w£ illi effectus oriantur? Aliis verbis, quae- 
ritar, utrum in rebus naturalibus activitas et effectus tan- 
tum causalitate efficiente producantur (,Kausalitát^), an 
etiam causalitas finalis influat, quatenus illi effectus simul 
finis movens eiusdem activitatis sint (, Teleologie*). Hoc po- 
sterius asserimus, res naturales propter fines agere, fines 
igitur non a nobis in activitatem naturae imaginatione in- 
trudi, sed eos vere activitatem naturae regere. 


t Fus 

Non tamen propterea negamus, quaecumque in natura 
fiunt, per causalitatem efficientem fieri et quidem cum 
necessitate fieri; ut enim radices deorsum, truncus vero 


ramique in aera ferantur, ut organismus efformetur, nutri- 


atur, generando reproducatur, totum hoc per activitatem 
virium physicarum et chemicarum efficitur. Sed negamus, 
causalitatem efficientem effectibus declarandis sufficere, nisi 
simul dicatur causalitate finali dirigi. Non est oppositio 
inter utramque causalitatem. Ex causalitate efficienti pro- 
venit, ut effectus fiaé; ut autem tam ordinatus effectus 
mira plurimarum actionum conspiratione producatur, ex eo 
provenit, quod effectus tamquam finis intenditur. 

Quaestio proposita maxime ad organismos refertur, in 
quibus activitatis ordo multo copiosior et implexior inveni- 
tur quam in anorganicis. Sed etiam in mundo anorganico 
aclivitas finalis adest, velut cum talis solis et terrae attractio 
et distantia, talis revolutio terrae circa axem et inclinatio 


axis versus planum eclipticum fit, ut terra convenientem. 


calorem et diei noctisque et annorum vicissitudines habeat. 
. . At vero explieandum est, quomodo res naturales, quae 
fines cognoscere non valent, tamen propter fines agere 
possint. Manifestum est, earum activitatem finalem non 
sie concipliendam esse, quasi ipsae per propriam cogniti- 
onem se in fines dirigant, sed tantum ut ab auctore suo 
in fines directae sint. Omnes concedunt, horologium effec- 
tum suum, qui hie est ut cursum temporis indicet, non 
temere assequi, sed tamquam finem intendere, non quidem 
sice, ut propria cognitione activitatem suam implexam in 
eum dirigat, sed ut ab artifice suo in eum ordinatum sit, 
qui nempe propter illum finem horologio talem structuram 
dedit, propter quam nunc ita agit. Res proposita igitur ad 
hanc quaestionem reducitur, sintne res naturae ab intelle- 
genti conditore factae et in fines directae. Si hoc admit- 
titur, ratio proxima, cur res propter fines agant, earum 
propria natura est a Deo in certos fines directa, e. g. na- 
tura seminis in arborem efformandam directa, ratio ultima 
autem Deus est, qui hane naturam propter finem ita in- 
stituit. 

Historia quaestionis et adversarii. Persuasio, quae 
naturam non fortuito agere, sed in fines tendere affirmat, 
tam antiqua dicenda est ac mens humana. Tamquam sen- 
tentia philosophica primum apud .Anexagoram invenitur, 
attamen confuse proposita. Expresse finalitatem naturae 
Plato et Aristoteles docent eamque ex ratione suprema 
repetunt. Clarissime et continenter eam Paíres et doctores 
scholastici tuentur. Similiter etiam magni illi modernae 
scientiae naturalis fundatores, ut Kopern?eus, Kepler, Newton, 
Huygens, Boyle, Linné ordinem teleologicum mundi admirati 
et opus sapientiae divinae esse professi sunt. 

Finalitatis adversarii moderni inter antiquos iam prae- 
cursores habent Democritum et Epicurum materialistas, qui 
loco finalitatis puram naturae efficientiam ponunt. Saec. 16 
inter primos Jranc. Bacon Verul. non quidem causas finales 
negat, sed, cum finem scientiarum solam fere utilitatem 
esse censeat, ,causarum finalium cognitionem  sterilem*^ 
esse affirmat solasque leges necessarias virium naturae 
scrutandas esse iubet. Descartes, licet pariter causas finales . 
non neget, putat tamen philosophiae naturali ab iis inve- 
stigandis abstinendum esse. Spinoza pantheista finalitati 


"acriter adversatur, quod omnia interna necessitate e sub- 

stantia divina emanent; ,omnes causas finales nihil nisi 
humana esse figmenta^ censet!) Kant admittit quidem 
fines naturae, attamen eos non realiter, sed in subiectiva 
tantum apprehensione exsistere docet. 


Recentissima aetate numerus finalitatem aguoscentium 
crescit. "Tamen 

1) Plurimi vel plerique, ii maxime, qui materialismi et 
darwinismi ideis imbuti sunt, activitatem naturae obiective 
finibus regi negant vel in dubium vocant; tantum causas 
effieientes aiunt in natura esse, scientias naturales osten- 
dere, totum ordinem mundi inevitabili necessitate ex activi- 
tate efficiente virium sequi, ideo causas finales superfluas 
esse. Et quidem nonnulli omnem finium inquisitionem ex 
scientiis naturalibus exterminant, cum tantum nostra fictione 





!) Ethica I prop. XXXVI. 


| 

in res naturales intrudantur, immo fines anthropomorphis- 
mum involvere dicunt, quod propter fines agere nequeant, 
quae finem non cognoscant. Alii vero loquuntur, acsi sint 
fines: tenent, actiones eventusque naturae ita se invicem 
excipere, ut unum respectu alterius aptitudinem medii ha- 
beat ideoque appareat, acsi essent fines et media; prop- 
terea etiam de finalitate loquuntur, sed vocabulorum signi- 
ficationem vitiantes ,finem* solummodo effectum intellegunt, 
quatenus certam causam efficientem requirit seu supponit, 
actionem finalem* vero activitatem, e qua certi effectus 
ordinati necessario emanant!); attamen illos effectus esse 
fines intentos negant vel saltem a nobis ignorari dicunt. 
Denique multi alii vel iidem, quos diximus, finalitatem ad 
modum  fictionis scientificae sive hypothesis practicae 
(Arbeitshypothese) in eventibus naturae declarandis ad- 
hibent, de realitate autem finalitatis dubitant. 

Omnes finalitatem naturae negantes coguntur dicere 
et saepe expresse dicunt, ordinem in agendo, etsi nunc 
eum inevitabili necessitate ex rebus et constellationibus 
naturae oriatur, tamen ex aliquo casu originem petere et 
proinde hoc sensu, spectata origine sua, adhuc casualein 
dicendum esse; e. g. motus ordinatos astrorum ortos esse 
ex eo, quod fortuito talis mundi evolutio facta sit, mira- 
bilis. ordo in organismis ex hoc, quod casu speciali ali- 
quando. organismus ex materia anorganica (generatione 
aequivoca) ortus sit et deinde alios generaverit; si quis 





!) Confer e. g. haec: ,Ostendere, quae summa ex multiplicatis 
binis numeris simplicibus oriatur, conceptioni causali correspondet; 
interrogare autetn, qui numeri per invicem multiplicandi sint, ut certa 
summa oriatur, conceptioni teleologicae respondet^ (,Kausale Betrach- 
tung und Zweckbetrachtung verhalten sich wie zwei entgegengesetzte 
Rechnungsarten, etwa wie Multiplikation und Division. Wenn im Fin- 
maleins uns gezeigt wird, welche Produkte die Multiplikation je zweier 
einfacher Zahlen gibt, so entspricht das der kausalen Betrachtung; 
wird aber gefragt, welche Zahlen miteinander multipliziert werden 
müssen, um ein bestimmtes Produkt zu geben, so entspricht das der 
teleologischen Auffassung.^) Sigwart, Kleine Schriften II? [1889] 43 s. 
Confer Logik* II [1911] 959 ss. ,Ergo consideratio finalis est inversio 
considerationis causalis^ (,Es ist also die Zweckbetrachtung blo& die 
Umkehrung der Kausalbetrachtung*). Wwndt, System d. Philosophie? I 
(1907) 310. 

ordinem mundi per vim quandam inconsciam sive fatum fac- 
tum esse dicit, pariter casum ponit, quia ita non adest ratio, 
cur mundus ordinatus factus sit et cur talis et non alius. 

2) Sunt etiam, qui finalitatem naturae quidem admit- 
tunt, sed vit?ose explicant. Vel falsam autoteleologiam ad- 
mittunt panpsychismum statuentes, qui res naturales propria 
perceptione et tendentia psychica ir fines tendere docet; 
vel saltem ad auctorem divinum in teleologia declaranda 
recurrere nolunt. Alii denique finalitatem admittunt, sed 
a declaratione omni abstinendum esse arbitrantur.!) 


Th. 28. |n rehus naturalibus, in organismis praesertim, admittenda est activitas 
finalis (1. p.), quae ultimo ex eo declaranda est, quod res naturales 
a causa intellegente in fines directae sunt (2. p.). 


Demonst. I. p.?) Teste experientia invenitur admirabilis 
et constans ordo in activitate rerum naturalium, quatenus 
plurimae actiones unius rei vel plurimae res viresve simul 
ita inter se cooperantur, ut ex iis constanter ordinatus 
effectus oriatur. E. g. organismus per innumeras cellas 
invicem cooperantes et per plurimos gressus invicem suc- 
cedentes ex minimis initiis se evolvit, organa diversis mu- 
neribus aptata efformat, impedimenta evitat, se nutrit, lae- 
siones reparat, organa perdita regenerat, et in singulis his 
actionibus et gressibus iterum plurimae partes cooperantur; 
ex omnibus autem summo ordine oritur hic effectus, ut 
organismus .efformetur et conservetur. Atqui talis ordo ac- 
livitatis ex eo solum declarari potest, quod adest finalitas 
in activitate, i. e. quod illi effectus ordinati, quos con- 
stanter producit, non solum termini sunt ex activitate 


') Non raro tales audiuntur expositiones: ,Mau vergesse doch 
nicht, da& von Zwecken nur gesprochen werden kann unter Voraus- 
setzung eines Willens, der Zwecke setzt oder verfolgt .. Nun gehórt 
aber der Schópfungsakt, wie allgemein zugestanden wird, nicht mehr 
zu den Objekten naturwissenschaftlicher Forschung, und folglich gehórt 
auch die auf den Schópfungsbegriff sich gründende teleologische Inter- 
pretation der Tatsachen nicht in die Naturwissenschaft, welche, bei 
den Urtatsachen angelangt, jede weitere Frage einfach abzulehnen hat.* 
(E. Kónig, Die heutige Naturwissenschaft u. d. Teleologie. Beilage zur 
Allg. Z. 1900. Nr. 29 S. 5.) — ?) Demonstratio plane similis est illi, 
qua ostenditur ordinem mundi postulare intellegentiam. 

sequentes, sed simul principium ratioque movens et diri- 
gens, proinde finis. Ergo in rebus naturalibus admittenda 
est activitas finalis. 

Demonst. min. a) Omnibus persuasum est, activitatem 
horologii, qua multae res particulares et actiones in certum 
effectum conspirant, non aliter declarari posse nisi admit- 
tendo effectum illum esse rationem, ob quam ita conspirent, 
et esse finem intentum, atque stultum illum futurum esse, qui 
defenderet effectum ideo tantum sequi, quod fortuito haec 
conspiratio adsit. A pari igitur et multo magis de rebus 
naturalibus, de organismis maxime, in quibus conspiratio 
multo implexior est, eadem habenda est persuasio. 

b) Si effectus non ratio movens et dirigens activitatis 
est, dicendum est casu accidere, ut implexa activitas tam 
miro ordine in illum effectum producendum convergat. 
Iam vero implexus et constans ordo casu fieri nequit. 
Ergo effectus sunt fines. 

c) Neque umquam accidit in operibus ab homine factis 
eiusmodi multarum rerum et actionum conspiratio in com- 
munem effectum, nisi intentus sit et productionem operis 
direxerit. Ex quo sequitur impossibile esse, ut talis con- 
spiratio oriatur, quin ut finis intenta sit. 


Demonst. 2. p. In activitate finali effectus producendi 
in actiones influunt easque regunt, non quidem influxu 
physico, physice agendo sieut causa efficiens, sed influxu 
intentionali per cognitionem movendo et dirigendo. Sed 
fines in activitatem rerum naturalium non per ipsarum 
eognitionem influunt. Proinde non aliter nisi per cogni- 
tionem et intentionem auctoris sui, Dei, influere possunt, 
nempe eo, quod Deus res propter hos fines tales fecit tali- 
busque viribus et dispositionibus instruxit; per hanc insti- 
tutionem fines rerum actiones regunt. Ergo activitas finalis 
rerum naturalium ultimo ex eo declaranda est, quod a 
causa intellegente in fines directae sunt. 


S. Thomas argumentationem totam a nobis factam sic brevi com- 
prehendit: ,Videmus, quod aliqua, quae cognitione carent, scilicet 
corpora naturalia, operantur propter finem. Quod apparet ex hoc, 
quod semper aut frequentius eodem modo operantur, ut consequantur 


426 


427 


428 


430 


316 De origine mundi 


id, quod est optimum. Unde patet, quod non a casu, sed ex inten- 
tione perveniunt ad finem. Ea autem, quae non habent cognitionem, 
non tendunt in finem nisi directa ab aliquo cognoscente et intellegente 
sicut sagitta a sagittante, Ergo est aliquid intellegens, a quo omnes 
res naturales ordinantur ad finem, et hoc dicimus Deum.*!) 

Si igitur auctor naturae recusatur, nullus jam relinquitur locus 
finibus et activitati finali in natura, quia fines nulla iam ratione in 
eius activitatem influere possunt, neque per cognitionem naturae, quae 
ea caret, neque per cognitionem auctoris. Sed asserendum erit, tan- 
tum propterea omnia in natura cum ordine tam stupendo fieri, quod 
felicissimo casu omnes res sic instructae et ad invicem dispositae in- 
veniuntur, ut ille ordo activitatis sequatur. 

Demonst. 1. et 2. p. Aliter a) Supposita  exsistentia De 
clarum est, Deum in rebus naturae condendis fines inten- 
disse resque in eos direxisse. Cum igitur videamus, agentia 
naturalia talia esse, ut ex activitate constanter certi effec- 
tus resultent, evidens fit, hosce effectus fines esse, in quos 
res a Deo directae sint. 

b) Non supposita exsistentia Dei: Est in activitate re- 
rum naturalium admirabilis et constans ordo. Atqui talis 
ordo causara intellegentem requirit, quae nimirum res na- 
turales in hos effectus ut fines direxit. Ergo. 


Nota. 1. Ex his perspicitur, fines in activitatem rerum 
naturae non immediate seu per earum cognitionem, sed 
mediate, per cogritionem auctoris, influere; nihilominus res 
naturales vere et proprie agere propter fines, quia vere 
et proprie in aclivitatem influunt, vere et proprie eam 
movent, dirigunt, causant. Res naturae etiam in finem 
,lendunt^ eumque ,appetunt". Sed haec tendentia et ap- 
petitus non est proprie dictus sive psychicus, sed improprie 
dictus sive naturalis, qui dicitur. 


9. Qualis sit finis rerum, supra ostendimus. Idem denuo 
breviter, paucis animadversionibus adiectis, dicamus. Notum 
est, finem distingui in finem qui et finem cui. Finis qui 
est bonum, quod intenditur, finis cui id, cui illud bonum 
appetitur. Uterque finis vel propinquior (proximus sive 
remotus) vel ultimus esse potest. Diximus supra, fines 
rerum naturalium esse effectus, qui per se vel ordinario 


)13q.2 a3. 

ex earum activitate proveniunt, velut conservatio et incre- 
mentum ex activitate plantae, flores et fructus ex arbore, 
ova ex gallina, utilitates humanae ex labore equorum pro- 
venientes. Hi effectus sunt finis qui, bonum, quod res 
naturae producunt et intendunt. Finis cui autem illi sunt, 
pro quibus et in quorum bonum ista producuntur. 

Proximus finis cui praecipuus sunt res naturales ipsae. 
Vires enim substantiarum primum in bonum ipsarum ordi- 
nantur, quarum videlicet sunt perfectio et complementum. 
Quod clare cernitur in organismis, quorum implexa activitas 
semper in hunc finem conspirat, ut organismus ad formam 
perfectam adolescat, conservetur et propagetur. Minus autem 
in rebus anorganicis apparet, quia imperfectiores sunt et 
perfectionem suam modicam non paulatim se evolvendo 
obtinere et deinde conservare debent; neque corpora anor- 
ganica una natura sunt, sed potius collectio multarum 
molecularum, quarum una in aliam agit. Ideo in eorum 
activitate multo minus hune finem considerare solemus, ut 
suo bono prosint, quam potius alterum, ut aliorum bono 
serviant, e. g. in sole, ut terram illuminet et calefaciat, in aere, 
ut hominum respirationi conducat. Idcirco organismorum 
teleologia Zmmanens, corporum vero anorganicorum írans- 
iens dici solet. 

F'nis cui remotus organismorum et omnium rerum na- 
turae est bonum aliorum, hominis maxime. Generatim enim 
res ignobiliores in nobiliorum utilitatem ordinantur; maxime 
vero omnes res, terrenae praesertim, propter hominem sunt. 

Ultimus finis autem omnium Deus est, in cuius glo- 
riam etiam natura ordinatur. 

,In partibus universi^, inquit S. TAÀomas, ,unaquae- 
que creatura est propter suum proprium actum et perfec- 
tionem. Secundo autem creaturae ignobiliores sunt propter 
nobiliores... Singulae autem creaturae sunt propter perfec- 
tionem totius universi. Ulterius autem totum universum 
eum singulis suis partibus ordinatur in Deum sieut in finem, 
in quantum in iis per quandam imitationem divina bonitas 
repraesentatur ad gloriam Dei.*!) Z 


1) 1 q. 65 a. 2. 


43 


1 


[5] 


318 De origine mundi 


3. Si duae quaestiones inter se comparantur, una supra trac- 
lata, sitne Deus causa ultima ordinis mundani, altera nune exposita, 
sitne admittenda activitas finalis naturae, magna utriusque congruentia 
apparet. Supra incepin,.us ab ordine naturae et demonstravimus, eum 
non explicari, nisi admittatur auctor eius intellegens. Nunc incepimus 
ab ordine activitatis naturae et simili ratione demonstravimus, eam 
non explicari, nisi dicatur, eam esse activitatem finalem, cuius ultima 
causa sit auctor intellegens. Eadem est igitur argumentalio eo tantum 
differens, quod prior latius patet, quia ordo activilatis est pars totius 
ordinis, qui etiam ordinem pulchritudinis aliasque partes includit. 
Assertio, esse auctorem ordinis mundi, includit assertionem, esse acti- 
vitatem finalem, quia Deus non potuit esse auctor ordinis, quin dire- 
xerit res in fines. Sed contra modernos adversarios non potuimus hae 
simplici via procedere. 

Obiectiones. 1. Multa in rerum natura inveniuntur, quae 
nullum finem habent, mmo inordinata sunt. Cum igitur certe hae 
res auctorem intellegentem non habeant, etiam ordo aliarum casui 
tribuendus ideoque activitas finalis neganda est. V. g. multa rudi- 
menta, ut pedes imperfecti anguium, fine carent; item plurimi 
parasiti entia inordinata sunt; effusio seminum in natura inordinata 
est; tanti dolores homines et animalia vexant; perpetua pugna est, 
in qua unum animal ab alio crudeliter necatur; plurima mala genus 
humanum premunt etc. 

,Si quis*, ita loqui solent, ,in modernis scientiis naturalibus 
attendere velit leges conservationis et propagationis specierum, ubique 
ingentem effusionem germinum inveniet." ,Vel attendantur facta illa. 
quae Haeckel sub titulo dysteleologiae collegit: unde inutiles illae et 
nocivae formationes in organismo ortae sint, velut processus vermi- 
formis intestini caeci.^ ,Multas formas vitae non possumus sine taedio 
et horrore contemplari, commemoro tantum entia parasitica, quae in 
corpore aliorum vitam agunt.^ Plurima animalia destinata sunt, ut 
aliis nutrimento sint: vita eorum in perpetua fuga et defensione con- 
sistil."?) ,Utrumque genus, idonea et non idonea, simul sunt, multum 
unius et multum alterius, et quis dicere possit, ex quo genere plus sit ?**) 





!) F.A. Lange: ,Wer in den neueren Naturwissenschaften 
Kenntnis nehmen will von den Gesetzen der Erhaltung und Fortpflan- 
zung der Arten, ..der wird allenthalben eine ungeheure Vergeudung 
von Lebenskeimen finden.* Geschichte d. Materialismus? (1915) II 236. 
— ?) F. Paulsen: ,Oder man achte auf die Tatsachen die Háckel 
unter dem Titel der Dysteleologie gesammelt: woher die nutzlosen 
oder schádlichen Bildungen im Organismus, wie der Wurmfortsatz des 
Blinddarms.^ ,Zahlreiche Formen des Lebens kónnen wir nicht ohne 
Widerwilen und Grauen betrachten, ich erinnere nur an die parasi- 
lischen Existenzen, die im oder am Leibe anderer ihr Wesen haben.* 
Die meisten |Tiere] dienen bestimmungsmüfbig anderen zur Nahrung; 
ihr Leben ist bestündige Flucht und Abwehr.* Einleitung in d. Philo- 
sophie! (1920) 186—90. — ?) Windelband: ,Es ist beides, Zweck- 


| 

Resp. 1) Generatim: a) non requiritur, ut ordo mundi tam 
perfectus sit, ut non possit esse perfectior, e. g. ut omnia sub omni 
respectu certis finibus et semper optime inserviant, vel ut non pos- 
sint quaedam per accidens a recta dispositione degenerare. Saepe 
eliam minus bona magis bonis ideo mixta sunt, ut horum excel- 
lentia clarius splendescat. b) Si a nobis fines non deteguntur, 
non sequitur, nullos adesse; saepe postea fines ibi inventi sunt, ubi 
antea denegati erant, e. g. in glandula thyreoidea (Schilddrüse, 
glande thyréoide). ,Si quis*, inquit egregie S. Augustinus, in ali- 
culus opificis officinam imperitus intraverit, videt ib: multa instru- 
menta, quorum causas ignorat et, si multum est insipiens, superflua 
putat.. [Sic] in hoc mundo audent multa reprehendere, quorum 
causas non vident." c) Negandum simpliciter est, esse quiddam 
in mundo, cuius natura nullum plane finem habeat vel immo 
penitus inordinata sit. Ex rebus enim infinitis, in quibus certe 
ordo. observatur, colligitur, auctorem mundi sapientissimum exsi- 
stere; ex hoc autem porro consequitur, non posse in mundo alias 
res natura sua penitus inordimatas esse. 

Resp. 2) Speciatim : a) ;rudémenta*, quae appellantur, realem 
utilitatem habere possunt etsi non satis semper perspectam; e. g. 
alae rudimentariae spheniscidarum (Pinguine) volando insufficientes 
natando inserviunt. Saepe finem idealem habent; organa in uno 
organismo perfecta in alio finitimo non penitus omissa sunt, ut 
unitas architectonica appareat. Interdum nullum quidem nunc finem 
habent, attamen antea habuerunt, quia ex reductione organorum 
perfectorum orta sunt, propter vitae mutationem paulatim diminuta, 
velut oculi diminuti animalium perpetuo in speluncis habitantium. 
Praesertim ad processum vermiformem (Wurmfortsatz), appendicem 
intestini caeci, provocari solet. Licet eius finis nondum satis inno- 
tescat, multo minus tamen constat, eum fine carere. Quia in ani- 
malibus carne vescentibus inteslinus caecus (cum processu) omnino 
deest, in animalibus autem herbis vescentibus magnus est (et pro- 
cessu caret), denique in embryo humano et infante recenter nato 
notabiliter fortior est quam in adulto, non immerito concluditur, 
intestinum caecum eiusque processum ad herbas digerendas et in 
aetate embryonali infantili peeuliare momentum habere. Momentum 
autem magna ex parte hoc esse videtur, quod processus, sicut eius 
anatomia ostendit, magnam copiam leucytorum producit et in in- 
testinos mittit ; Jeucyti autem sunt minima corpuscula organica 
bacillos destruentia. Inflammatio periculosa processus oritur ex 
,bacillo coli^ praeter morem aucto, qui ceteroquin etiam in inte- 
sinis invenitur. 


müfiiges und Unzweckmüfiges, überall bei einander, viel des Einen und 
viel des Andern, und wer vermóchte zu sagen, von welchem mehr?* 
Einleitung in d. Philos. (1914) 422. 

T) De Gen. c. Manich. 1l. 1 c. 16. 

b) Parasit? sive illa animalia et plantae, quae in aliis orga- 
nismis vivunt ex iisque alimentum sugunt, sicut reliqui organismi 
sunt entia 'eximia structura et operatione vitali praedita, quod 
igitur sine causa intellegente explicari nequit. Parasitica autem struc- 
tura ut talis, saepe admodum difformis, videtur transformatione 
ex alis formis organicis per adaptationem ad vitam parasiticam 
orta esse. 

c) Quod seminum peremptionem attinet, in eo maxime teleo- 
logia naturae elucet, quod tot semina producit, ut, licet multa per 
causas naturales necessario pereant, nihilominus species conser- 
ventur. Ceterum semina saepe nutrimentum sunt, ut frumentum, 
ova gallinarurm. 

d) Dolores media apta et necessaria sunt, ut animalia et ho- 
mines laesiones caveant easque, si evenerint, reparare studeant. 
Neque in eo inordinatio sita est, quod unus organismus ab alio 
perfectiore interficitur. Entia enim irrationalia sui ipsorum in- 
conscia finem in se ipsis non habent. Neque ita dolores sentiunt 
sicut homo sui conscius; et plerumque pauci dolores, cum necan- 
tur, lis sustinendi sunt. Praeterea, quia mortem non praevident. 
neque eam antea liment. Immo aptissima in hae re naturae in- 
stitutio cernitur hoc intendens, ut per formas inferiores speciebus 
perfectioribus illae combinationes chemicae praeparentur, quibus 
indigent. 

e) Quod denique multa mala vitae humanae attinet, si forsitan 
dura appareant rationi fide non illustratae, minus dura apparent 
rationi revelatione illuminatae, quae ostendit, pleraque mala esse 
directe vel indirecte effectus peccati originalis, per opus autem 
redemptionis facta esse praecipua media salutis et per auxilium 
grátiae tolerabilia evadere. 


9. Scientiae naturales tantum causas efficientes, quibus eventus 
naturae sufficienter explicantur, non vero finales attendere debent. 
— Resp. N. Qui scientificam explicationem machinae dare vult, 
non tantum singulas eius partes et operationes describere, sed etiam 
indicare debet, cur talis partium  combinatio facta sit, 1. e. finem 
machinae describere debet. Similiter incompleta est eventuum 
naturae explicatio, quae, maxime quod organismos attinet, tantum 
causas efficientes indicat. 


3. Quae in natura fiunt, cum mecessitate ex indole et opera- 
tione causarum elfieientium consequuntur. Atqui hoc supposito 
superfluum videlur causas finales addere; immo cum necessitate 
finalitas componi nequit. — esp. C. mai. N. min. 1. p. (in horo- 
logio effectus ordinatus necessario ex interna constructione sequi- 
tur; sed haec effecta non esset, nisi finis intentus fuisset, qui pro- 
inde in activitatem horologii influere pergit). N. min. 2. p. (immo 
si omnia in natura ex sola materia et motibus declarari possent, 
nihilominus causae finales requirerentur; quod ex horologio elucet). 


] 

4. Ordo in natüra simpliciter necessarius est, quia aliter 
mundus constare non posset. Ergo non indigemus finibus tamquam 
ratione peculiari ordinis. — Zesp. D. ant. necessarius hypothetice C. 
absolute N. Hoc ipsum quaeritur, cur mundus potius constare pos- 
sit quam non. 

5. Finis ante actionem est; atqui effectus rerum naturalium 
post actionem est; ergo effectus nequit esse finis. — Resp. D. 


mai. finis est ante actionem idealiter, in cognitione (agentis vel. 


causae eius) C. semper physice seu per exsistentiam N. 

6. Darwinismus ostendit, ordinem, speciatim. in organismis, 
causis sine intentione agentibus produci posse. — Resp. N. De dar- 
winismo plura infra dicentur. 


7. Psychovitalismus modernus finalitatem in organismis ad- 
mittit, sed eam sine auctore intellegenti explicat. — Resp. Dist. 
apte N. inepte C. (n. 316). 


De appetitu naturali, Ex thesi clarum fit, quod dici 
solet, omnes res appetitu naturali in bonum suum tendere, 
bonum suum appetere. Appetitus naturalis intellegitur in- 
clinatio vel tendentia rebus a natura indita, qua sine 
praevia cognitione ad perfectionem sibi proportionatam 
seu bonum debitum inclinantur. Sicut enim entia cogni- 


A: 


tione praedita appetitu vitali seu proprie dicto in bona 


sua inclinantur, ità res omnes aliquam inclinationem natu- 
ralem in bonum sibi proportionatum habent, tum in per- 
fectiones accomodatas recipiendas, tum maxime etiam in 
exercendas actiones naturae convenientes ac debitas. 


Praeclare hanc rem S. Thomas illustrat: ,Per se quidem in finem 
dirigi non possunt nisi illa, quae finem cognoscunt.. Sed ab alio pos- 
sunt dirigi in finem determinatum, quae finem non cognoscunt. Sed 
hoe dupliciter contingit. Quandoque enim id, quod dirigitur in finem, 
solummodo. impellitur a dirigente sine hoc, quod aliquam formam a 
dirigente consequatur, propter quam ei competat talis directio vel in- 
clinatio; et talis inclinatio est violenta, sicut sagitta inclinatur a sagit- 
tante ad signum determinatum. Aliquando autem id, quod dirigitur 
vel inclinatur in finem, consequitur a dirigente .. aliquam formam, 
per quam sibi talis inclinatio competat: unde et talis inclinatio erit 
naturalis, quasi habens principium naturale.. Et per hunc modum 
omnia naturalia in ea, quae eis conveniunt, sunt inclinata ita .. ut 
quodammodo ipsa vadant et non solum ducantur in fines debitos.. 
Appetere autem nihil aliud est, quam aliquid petere, quasi tendere in 
aliquid ad ipsum ordinatum. Unde oportet dicere, quod omnia natu- 
raliter bonum appetant. Si enim omnia essent inclinata in bonum 
sine hoc, quod haberent in se aliquod principium inclinationis, possent 

dici directa in bonum, sed non appetentia bonum; sed ratione inditi 
principii dicuntur omnia appetere bonum, quasi sponte tendentia in 
bonum.*!) 


Art. 4. De initio et fine mundi 


S 1. De fine temporali mundi 


Th. 29. Secundum leges naturae mundus aliquando finem hahehit, quatenus status, 
qui nunc est, naturaliter in statum perpetui rigoris et mortis desinet. 


Declar. Levis consideratio suadere possit, machinam 
mundi processus suos, quos nunc videmus, perpetuo con- 
tinuaturam esse, praesertim cum lex constantiae energiae 
doceat, summam energiae in mundo numquam minui. Sed 
scientiae naturales certum reddiderunt, necessario aliquando 
finem mundi adventurum esse. 

Finis adveniet, ,quatenus síaíus, qui nunc est, in sta- 
tum perpetui rigoris et mortis desinet^. Etenim materiam 
mundi perituram esse non asserimus. Materia enim ex 
nihilo creata est, neque in mihilum desinere potest, nisi 
Deus eam conservatione substrahenda annihilat. Iam vero 
nihil ostendit, Deum reapse id facturum esse. Immo con- 
trarium tenendum esse videtur. Nam postquam Deus 
materiam ex se incorruptibilem creavit et materia finem, 
ob quem creata est, semper assequi potest, rei naturae et 
sapientiae divinae consentaneum esse non videtur, ut Deus 
aliquando materiam in nihil redigat; ,unde simpliciter di- 
cendum est*, dicit S. Thomas, ,quod nihil omnino in nihi- 
lum redigetur^?) Sed status mundi, qui nunc est, i. e. 
mutationes physicae, chemicae et meteorologicae, lux, sonus, 
motus et vita omnis finem habebunt. Et id quidem ,nata- 
raliter^ seu viribus naturae, nisi utique Deus hanc evolu- 
tionem naturalem impediat. Pariter Deus cursum mundi 
viribus naturae aliquando finitum speciali suo interventu 
restaurare potest. 

Propositio statuta momentum apologeticum habet. Se- 
quitur enim, ut infra dicetur, mundum etiam initium, pro- 


') De veritate q. 22 a. 1. — ?) 1 q. 104 a. 4. 

inde causam aliquam habuisse. Sequitur absurditas pan- 
theismi, qui mundum Deum esse dicit. Apparet porro, 
quam triste solacium illi praebeant, qui Deum et immor- 
talitatem repudiantes finem ultimum hominis eiusque sum- 
mum bonum in rebus huius terrae, velut in cultura generis 
humani promovenda, collocent, quae res omnes finem 
habebunt. 


Demonst. 1. Ex lege entropiae. Aliquae notiones prae- 
mittendae sunt. 

Lex praecipua physicae modernae ab omnibus admissa 
est lex ,constantiae energiae*, quae dicit: in omnibus mu- 
tationibus materialibus summa  energiae semper eadem 
manet. Energia intellegitur capacitas ad praestandum la- 
borem. Energiae variae sunt: mechanica sive motus visi- 
bilis, calor, lux, electricitas, energia chemica et aliae. 
Omnes autem energiae inter se transmutari possunt; motus 
lapidis eadentis in calorem loci, in quem impingit, calor 
machinae vaporicae in motum visibilem convertitur, elec- 
tricitas (fulgur) lucem, calorem, motum producit. Sed in 
his mutationibus licet qualitas energiae mutetur, quantitas 
perpetuo eadem manet, quatenus semper loco energiae 
perditae nova inducitur tanta, quanta prior fuit. Hanc 
legem, quamquam a priori demonstrari non potest, tamen 
inductione certam esse rerum periti asseverant. Cf. n. 155. 

Attamen facile perspicitur a condicionibus pendere, 
ut energia aliqua actu laborem praestet; proinde fieri 
posse, ut energia absolute spectata 1. e. remota capacitas 
ad laborem praestandum semper eadem maneat neque 
umquam minuatur, nihilominus ea energia, quae actu la- 
borem praestare potest, seu capacitas proxima laboris 
praestandi minuatur. Quod accidit v. g. in hoc: si lapis 
in terram cadit, motus in calorem convertitur, sed calor 
non iterum totus in illum laborem praestandum, ut lapis 
in eandem altitudinem elevetur, actu converti potest, quia 
statim in omnem partem diffunditur. Illa igitur energia, quae 
non iam ad laborem praestandum adhiberi potest, entropia 
(energia introrsum versa seu efficacia privata) vocatur. 


21* 


438 


394 De origine mundi 


His praemissis ita argumentamur. Est lex naturae: 
entropia in mundo continuo crescit, donec aliquando omnis 
energia in entropiam conversa erit. liac autem conver- 
sione facta status perpetui rigoris et mortis erit. — Hoc 
per gradus sic demonstratur: 

a) In processibus energeticis corporum energiae ita 
mutantur, ut semper saltem aliqua earum pars in calorem 
convertatur, semper igitur calor incrementum accipiat cum 
damno aliarum energiarum.  Electromotor non producit 
motum, quin in variis eius partibus calor producatur; lux 
solaris non illustrat corpora, quin ea simul calefaciat; 
energia electrica non producit lumen, quin simul calor 
oriatur; pariter energia kinetica rotarum propter fricationem 
ex parte in calorem transit. 

b) Calor autem numquam processu veversibili integer 
in energiam pristinam converti potest, quod maxime in 
praecipua eius conversione, nempe caloris in motum, cer- 
nitur. Ad talem conversionem necessaria est machina, e. g. 
vaporica. Quando autem in tali machina calor vaporis 
motum producit, semper pars caloris remanet, quae in 
motum non convertitur. Nam calor in motum tantum con- 
vertitur, si in locum minus calidum defluere potest, et solum 
tantus convertitur, quanta est haec differentia inter calorem 
vaporis et calorem loci frigidioris; praeterea inter tale ex- 
perimentum perpetuo calor in varias partes machinae et 
in regionem circeumiacentem dispergitur, qui pariter non 
convertitur. Idem in natura accidere debet, in qua similiter 
talis differentia caloris requiritur et calor etiam perpetuo 
in regiones vicinas diffunditur. 

c) Proinde omnes energiae mundi magis magisque 
in calorem transeunt, donec aliquando omnes in calorem 
conversae erunt. 

d) Tune solum mutua caloris exaequatio fiet, donec 
per universum mundum eadem temperatura (idem frigus) 
effectus fuerit. Hac autem exaequatione facta calor nihil 
iam in corporibus producere poterit, i. e. omnis energia 
in entropiam conversa erit. Calor enim nihil efficit, nisi 
in locum frigidiorem defluit. Immo est lex generalis, quae 

dicit, nullam energiarum mutationem fieri, nisi adsit dif- 
ferentia intensitatis earum: unum corpus non calefacit al- 
terum, nisi hoe alterum minus calidum est; machina vapo- 
racea non producit motum, nisi calor in locum minus calidum 
defluit; etiam si ex duobus globis electricis filo cupreo 
coniunctis unus maiore, alter minore copia electrica in- 
structus est, electricitas ex priore in alterum defluit, sin 
autem utriusque eadem est copia, nihil fit. 

Quando autem omnis energia in entropiam conversa 
fuerit, nulla iam in corporibus energiarum mutatio, nullus 
eventus producetur: nulla calefactio, nulla illustratio, nullus 
eventus electricus, nulla vita organica erit, sed status ri- 
goris et mortis et quidem perpetuus, saltem naturaliter ; 
nam absolutum  energiarum  naturalum  aequilibrium 
erit. (Solum motus intermoleculares calorici remane- 
bunt, quia calor, tenuissimus saltem, manebit, attamen 
inefficax.) — 

Itaque processus et mutationes energiarum in mundo 
unam certam viam tenent, nempe lianc, ut degradationem 
energiae usque maiorem patiantur, donec penitus inefficaces 
evadent. 

Dubitari potest, num fortasse saltem motus corporum 
cosmàcorwm sine fine duraturi sint. Argumentatio allata id 
nondum excludere videtur. Tamen verisimile est, etiam 
istos motus finem accepturos esse. Nam verisimile est, 
eos variis impedimentis paulatim retardari, donec extinguen- 
tur. Fortasse aether, in quo corpora moventur, aliquam, 
etsi tenuissimam, tamen continuam resistentiam iis obicit. 
Praeterea per universum dispersus est pulvis cosmicus, qui 
certe aliquam resistentiam opponit. Similem resistentiam 
meteora et massae nebulares per orbem dispersae exercent. 
Forte etiam undationes massarum in stellis mutua attrac- 
tione productae (Gezeiten, marées) rotationes retardant. 

Principium enuntians, in omnibus energiarum mutati- 
onibus calorem incrementum accipere neque totum calorem 
umquam in aliam energiam reduci posse, quin pars re- 
maneat, vocatur ,principium | Carnot-Clausianum" | (Sadi 
Carnot 1894 primo invenit, Clausius emendavit) vel 

secundum principium theoriae caloris mechanicae* (pri- 
mum principium est lex constantiae applicata ad trans- 
mutationem energiae kineticae et caloris). Clausius primus 
nomen entropiae induxit.!) 

Ratio interna efficiens, ut omnes energiae in omni 
iransmutatione ex parte saltem in calorem mutentur, calor 
autem numquam integer in aliam energiam traduci possit, 
secundum BDolizmann haec ponitur, quod motus molecularis 
ealorieus inordinatus sit, moleculis in diversis lineis dis- 
currentibus, motus autem in aliis energiis certum ordinem 
servet; e. g. in corpore moto omnes moleculae, in flumine 
electrico omnes electrones in eandem directionem moven- 
tur. Ex ordine autem facile inordinatio, difficile autem ex 
inordinatione ordo exoritur. (Si igitur haec hypothesis 
certa esset, novum argumentum quasi a priori ad legem 
entropiae demonstrandam haberetur.) 


Argumentationem ex lege entropiae factam rerum physicalium 
peritissimi approbant.  Accipiantur aliqua testimonia ex multis: ,Si 
mundus*, inquit Hel mholtz, ,processuum physicalium cursui libere com- 
mittitur, omnis virium copia in fine in calorem convertetur et omnis 
calor ad temperaturae aequilibrium perveniet. Tunc omnis mutationis 
ulterioris possibilitas ablata est, tunc plena qualiumcumque processuum 
naturae institio fieri debet."*  ,Lex naturae inventa est^, ait C/au- 
sius, ,ex qua cum cerlitudine concludi potest, mundum... statum suum 
semper in certa directione mutare itaque in statum finalem tendere.) 
Chirolsoi scribit: , Mundus, qui observatione nostra attingi potest, con- 
stanter in certa directione mutatur: omnes formae energiarum, omnes 
motus in ealorem convertuntur, qui tamquam energia aetheris seu 
energia radians in spatium effunditur. Rigor immutabilis est proprietas 
slatus finalis, cui mundus, qui observatione nostra attingi potest, con- 


?) Clausius principium entropiae sic enuntiavit: ,entropia universi 
maxima fieri tendit^ (,Die Entropie der Welt strebt einem Maximum 
Zu*^). — ?) ,Wenn das Weltall ungestórt dem Ablaufe seiner physika- 
lisehen. Prozesse überlassen wird, wird endlich aller Kraftvorrat in 
Wirme übergehen und alle Würme in das Gleichgewicht der Tempe- 
ratur kommen. Dann ist jede Móglichkeit einer weiteren Veráànderung 
erschópft. dann muB vollstándiger Stillstand aller Naturprozesse von 
jeder nur móglichen Art eintreten." Populàür-wissenschaftl. Vortráge 
(1871) I1. 116. — ?) Es ist ,ein Naturgesetz aufgefunden, welches mit 
Sicherheit. schlieGen là&t, daf& in der Welt nicht alles Kreislauf ist, 
sondern daB sie ihren Zustand fort und fort in einem gewissen Sinne 
üándert und so einem Grenzzustande zustrebt.^ Uber den 2. Hauptsatz 
d. mechan. Würmetheorie (1867) 17. 

linenter appropinquat.^'" Omnes energiae", inquit similiter W. Ost- 
wald, ,etiam mechanica, facillime in calorém convertuntur .. Prop- 
lerea omnes eventus terrestres ita procedunt, ut formae energiae li- 
berae constanter minuantur.*") LZ. Dressel scribit: ,In quantum even- 
tus naturae ad energiarum mutationes reducendae sunt, omnes ener- 
giae, discrimina intensitatum exaequare nitentes, in statum finalem 
tendunt.  ,Omnes conatus*, ait L. Boltzmann, ,ad servandum uni- 
versum a tali morte calorica successu caruerunt; etiam ego, ne exspec- 
tationes excitem, quas implere nequeo, statim dico, me eiusmodi co- 
natum hic facturum non esse." )  ,Notum est*, inquit W. Nernst, 
principium secundum caloricum ad universum applicatum ducere ad 
valde fatalem consecutionem, et omnes conatus ad universum a tali 
consecutione servandum hactenus dicendi sunt  irriti.^?) Primus 
W. Thomson hanc consecutionem enuntiavit. 


?) ,Die Materie entwertet, die Energie entartet. Die unserer Be- 
obaehtung zugüngliche Welt ándert sich unaufhaltsam in einer be- 
stimmten Richtung: alle Energieformen, alle Bewegungen gehen in 
Wárme über. die als Energie des Athers, als strahlende Energie in den 
Raum hinausstrómt. Bewegungsloses Erstarren charakterisiert den 
Endzustand, welchem die unserer Beobachtung zugáüngliche Welt sich 
stetig náhert.^ Hegel, Haeckel, Kossuth? (1908) 68. — ?) ,Alle Ener- 
gien, die mechanische eingeschlossen, verwandeln sich áuferst leicht 
in Würme, welche dann sich ohne Bildung anderer freier Energie aus- 
gleicht. Hierdurch verlaufen alle Vorgánge auf der Erde in solchem 
Sinne, daf& die freien Energiemengen bestándig abnehmen.  Daf nicht 
làngst ein Stillstand aller Geschehnisse auf der Erde eingetreten ist, 
verdanken wir dem bestándigen Zustrom freier Energie in Gestalt von 
Strahlung seitens der Sonne." Naturphilosophie? (1902) 260.. ,In dem 
Mafe, wie die Dissipation der Energie zunimmt, nehmen die Differenzen 
der Temperatur .. ab, so daB immer weniger Vorgánge stattfinden und 
diese mit immer geringerer Intensitüt, d. h. immer langsamer. Das 
Ende ist also ein eisiger Tod, der über der ganzen Erde herrscht, 
welche ihrerseits noch lange fortfáhrt, um die ausgebrannte Sonne zu 
kreisen, da die mechanischen Energievorrüte wegen der unmerklich 
kleinen Reibung im Weltraum sich am làngsten unzerstreut erhalten 
werden.^ Idem, Die Philosophie d. Werte (1913) 78s. — ?) ,Sofern 
die Naturvorgánge auf Energieverschiebungen zurückzuführen sind, 
drángen alle Energien mit dem Streben nach Ausgleichung der Inten- 
sititsunterschiede auch notwendig zu einem Ende alles natürlichen 
Geschehens hin.^ Lehrbuch d. Physik* (1913) 1168. — *) ,Alle Ver- 
suche, das Universum von diesem Würmetode zu erretten, blieben er- 
folglos; und um nicht Erwartungen zu erregen, die ich nicht erfüllen 
kann, will ich sogleich bemerken, da& auch ich hier keinen derartigen 
Versuch. machen werde.^ Populáüre Schriften (1905) 33. — *) ,Es führt 
bekanntlich der zweite Wàrmesatz in seiner Anwendung auf das Welt. 
all zu einer sehr fatalen Konsequenz, und alle Versuche, das Universum 
vor dieser Folgerung zu retten, müssen bisher als gescheitert ange- 
sehen werden.^ Das Weltgebüáude im Lichte der neueren Forschung 
(1991) 3. Nernst novum conatum facit, sed aeque irritum (n. 443). 

9. Alio modo. Calor praecipuus est fons energiarum 
et processuum energeticorum et nunc in stellis collectus 
invenitur. lam vero per continuam diffusionem in spatia 
mundi tum internus calor terrae tum calor et lux solis 
lento quidem, attamen constanti gressu minuentur et cum 
sole calor planetarum. Simili modo omnium astrorum, eo- 
rum etiam, qui adhuc nebulae gaseae sunt, calor et lux 
in totum mundum aliquando diffusa erunt. Tunc, luce ex- 
stincta. eademque caloris temperatura effecta, finis omnis 
vitae et status universalis quietis mortisque aderit. 


Obiectiones. Varii conatus a quibusdam adhibiti sunt ad hanc 
fortunam a mundo depellendam. 

1. Praecipuum effugium hoc est. Corpora caelestia, aiunt, ali- 
quando ex magnis distantiis inter se collidentur, quo tantus calor pro- 
ducetur, ut iterum in statum gaseum dissolvantur atque ita pro- 
cessus cosmogonicus ab initio incipiat sicque deinceps sine fine; in 
mundo igitur perpetuus processus circularis peragitur (Ritter, Arrhe- 
nius aliique). Substantia [materia]", inquit Haeckel, ,ubique aeterno 
motui et transformationi subiecta est." Ingentes calorum copiae, 
quae his processibus mechanicis in collisionibus corporum cosmicorum 
rotantium producuntur, sunt novae vires vivae, quae... novam forma- 
tionem globorum rotantium efficiunt: processus aeternus denuo incipit." !) 
— Resp. 1) His collisionibus numquam eadem illa energia restitui 
potest, quae initio processus mundani corporibus inerat, quia per ae- 
tates magnam copiam energiae in spatia mundi diffuderunt.  Tali- 
bus igitur collisionibus processus mundanus quidem retardaretur, sed 
non in contrarium mutaretur; novus calor ex collisione ortus (qui . 
ceteroquin secundum multos vix sufficeret ad massas nebulares pro- 
ducendas) statim etiam eradiari inciperet. 2) Collisiones comparatae 
cum immenso numero corporum cosmicorum tantum rarissimae esse 
possunt propter ingentes astrorum distantias, ut iam propterea degra- 
dationem energiae totius mundi cohibere non valeant. 3) Multo minus 


declarari potest, quomodo talibus collisionibus inordinatis ordo in 


universo oriri queat; praesertim vita hac ratione tantum deleri, non 
autem jam exstincta denuo resuscitari posset. 


!) ,Die Tatsache, daf die Substanz überall einer ewigen Bewe- 
gung und Umbildung unterworfen ist, stempelt das Substanzgesetz zu- 
gleich zum universalen Entwicklungsgesetz^ (mit Leugnung des Entro- 
piegesetzes). ,Die ungeheuren Würmequantitüten, welche durch diese 
mechanischen Prozesse bei den Zusammenstófen der rotierenden Welt- 
kórper erzeugt werden, stellen die neuen lebendigen Kráfte dar, welche 
die Bewegung der dabei gebildeten kosmiscben Staubmassen und die 
Neubildung rotierender Bálle bewirken: das ewige Spiel beginnt wieder 
von neuem." Weltrütsel, Kap. 13. 

2. Si mundus extensione infinitus est, infinita in eo energia est. 
Atqui ut infinita energia in entropiam transeat, infinitum tempus re- 
quiritur ideoque numquam omnis in entropiam transibit. — esp. 1) 
N. supp, mundum infinitum esse. 2) D. min, adesset copia infinita 
extensive i. e. energia in infinitis corporibus C. intensive infinita i. e. 
infinita in singulis corporibus, e. g. infinitus calor in sole, infinita 
celeritas in atomis (quod absurdum est) N. lam vero hoc necessarium 
esset ad vim argumenti nostri infringendam; aliter singula corpora 
energiam suam finitam finito tempore, diffundendo in regiones circum- 
iacentes, in entropiam convertent. 

3. Mathematice ostendi potest, differentias intensitatis per lineam 
asymptoticam  decrescere, i. e. antea quidem gressibus magnis, sed 
deinde minoribus et minimis, 
ut fini continuo appropinquent, 
sed eum numquam penitus 
attingant. — Resp. Dist. num- 
quam attingent finem mora- 0 
liter sumptum ie. statum ta- Fig. 29. 
lem, in quo activitas fere nulla 
erit (multoque minus vita esse poterit) N. non finem absolute sumptum 
Tr. hoc non est necessarium. 

4. Arrhenius ad evitandam creationem!) ponit mundum aeternum 
esse, qua suppositione adigitur ut demonstret, eum neque finem habi- 
turum esse. Propterea mundi cursum circularem construere conatur. 
Saepe accidit, dicit, ut aliqua stella A valde propinqua fiat nebulae 
gaseae B. "Tunc A attrahit ex .B moleculas celeriores, quae celerius 
versus À se movent. lta autem oritur nova massa maiore calore 
praedita, proinde nova differentia caloris, itaque lex entropiae infrin- 
gitur. — Resp. 1) Talis concursus astrorum tam rarus et haec ex- 
tractio molecularum (si accidit) tam modica est, ut, si cum eventibus 
universi comparatur, evanescat et evolutionem mutare nequeat. 2) Et- 
iam ex A in B moleculae, forte paris, fortasse etiam maioris numeri 
in B transeunt tüm propter attractionem ex D in A tum propter pres- 
sionem radialem, qua A proprias particulas minimas ex se eicit. 
3) Tota hypothesis artificiose arcessita apparet. 

5. Organismi, qui processus energeiicos ab anorganicis diversos 
producunt, efficere possunt, ut in mundo vel saltem in terra entropia 
iterum in ,ectropiam" 'seu energiam efficacem convertatur.) — esp. N. 
Praeterquam quod fortasse organismi sicut legi aequivalentiae energiae 
ita etiam legi entropiae subiecti sunt, copia organismorum collata 
cum materia anorganica mundi fere nihil est, ut hae ratione evolutio 





1) ,In hac quaestionum cosmogonicarum tractatione" inquit, ,me 
sentenlia direxit, universum spectata essentia sua semper tale fuisse, 
quale adliuc est. Materia, energia et vita solum formam et locum in 
spatio mutarunt." . Werden der Welten (vers. germ.* 1921), Praef. — 
?) F. Auerbach, Grundbegriffe d. modernen Naturlehre* (1917) 143. 

mutari nequeat. Ceterum calore mundi multum diminuto organismi 
morientur. 

6. W. Nernst!), egregius chemicus, hac ratione cursum circularem 
in mundo probare studet. Supponens, ultimas atomos corporales esse 
identicas cum atomis aetheris, dicit, posse loco illarum stellarum, quae 
exstinguuntur et massas suas in spatia mundana dispergunt, in diversis 
mundi locis alias novas formari et quidem ita, ut ex atomis aetheris 
(energia praeditis) moleculae radioactivae (maxima energia praeditae) 
se efforment et ad novam stellam coalescant, —  Kesp. 1) Hypothesis 
ab initio suspecta est, quia eliam, ipso auctore fatente, in hunc finem 
industriose quaesita est, ut contra legem entropiae stabilitas mundi 
servetur, quam auctor simpliciter supponit dicens, ,quamlibet theoriam 
de mundo supponere debere universum esse in statu stabili, ergo ge- 
neratim tot stellas exstinctione perire, quot novae incendantur*?). 
2) Hypothesis in nullis factis nititur, sed tantum in pura eventus for- 
tuiti cogitabilitate, quam auctor assumit; quod non sufficit, ut hypo- 
thesis dicatur scientifica eique ius tribuatur, ut legi entropiae factis 
innumeris demonstratae se opponat. 3) Ex factis observatis commu- 
niter concluditur, processus radioactivos esse irreversibiles, i. e. mole- 
culas dissolvi, non autem iterum coalescere.?) 


De aliis causis finem adducentibus. 1. Plerique possibile vel pro- 
babile esse arbitrantur, mundum ad finem eo devenire, quod omnis 
materia paulatim in ultimas protoatomos dissolvatur. Id ex facto 
radioactivitatis concludunt. Elementa enim radioactiva sensim ita dis- 
solvuntur et quidem processu irreversibili. Quod autem in his ele. 
mentis evenire videmus, probabile est in omni materia accidere, licet 
multo lentius, ut nostram observationem hoc tempore effugiat. 

2. Alii putant, finem etiam ex eo advenire posse, quod materia 
extensione finita paulatim per spatium infinitum dispergatwr. Nam in 
extremis mundi finibus pulvis cosmicus ex stellis avulsus per pressi- 
onem radialem tanta vi propellitur, ut in spatia extramundana ingre- 
diens non iam revertatur. Idem accidit ibi particulis radioactivis « ex 
corporibus eiectis. Pariter materiae a collidentibus sideribus in extremis 
regionibus proiectae ex parte in vacua spatia avolant. 

3. Multi denique opinantur futurum esse, ut corpora cosmica 
propter gravitatem universalem magis magisque in unum ingentem 
globum conglomerentur. Nam motus eorum, aiunt, sensim retardari, 
quo fiat, ut a corpore maiore vehementius attrahuntur eique propius 


!) Das Weltgebáude im Lichte d. modernen Forschung (1921). — 
7) L.c. 1. — ?) Etiam hoc animadverti potest.  Molecula Urani ex 
aethere sine dubio formaretur ascendendo per illos gradus, per quos 
dissolvi solet (Uranum I, Uranum Il, Ionium, Radium, Emanatio, 
Radium A, Radium B). Sed ut primum Radium B ortum esset, sta- 
tim secundum legem naturae haberet nisum et necessitatem se dissol- 
vendi, ulteriori compositioni contrariam. 

aecedant, donec iucidant. Etiam massas singulorum astrorum propter 
incidentia meteora crescere et cum crescente massa augeri attractionem. 
Denique, quando duo astra collidantur (cum celeritate non nimia, sed 
ferme tanta, quantam astra systetfnatis viae lacteae habent) novum 
astrum oriri maius duobus singulis, ut hac ratione conglomeratio 
astrorum continuo crescat. (Praesertim illi, qui ex collisionibus astro- 
rum cursum mundi circularem deducere volunt, in talem concen- 
trationem mundi incidunt.) 


De exitio terrae. Si non totus mundus, sed sola terra 
spectatur, in qua degimus, non solum s. Scriptura docet, 
sed etiam scientiae naturales probabile reddunt, eius in- 
teritum multo ante mundi finem venturum esse et quidem 
imprimis ita, ut terra incendio consumatur. Eiusmodi 
conflagrationem terrae possibilem esse, certa facta osten- 
dunt; talia incendia cosmica observata sunt. Nonnumquam 
enim subito ,stellae novae* in caelo apparent et plerumque 
brevi post, splendore initio vehementer crescente et deinde 
paulatim decrescente, penitus disparent. "Tales observatae 
sunt praeter multas alias e. g. 1572 tempore Tychonis de 
Brahe, 1600, 1604, 1848, 1866 (Nova Coronae), 1885 (Nova 
Andromedae) 1392 (Nova Aurigae) 1901 (Nova Persei), 
1918 (Nova Aquilae), 1920 (Nova Cygni). Haec aliter de- 
clarari non possunt, nisi ut dicatur corpus aliquod caeleste 
subito immenso incendio inflammatum et sic nobis per ali- 
quod tempus visibile factum esse. 

1. Ineipiamus a causis, a quibus secundum scientias 
naturales non certa quidem, sed tantum possibilis vel pro- 
babilis clades, attamen talis timenda est, quae mirum in 
modum cum descriptione s. Scripturae congruit. Probabile 
est, aliquando collisionem terrae cum alio corpore cosmico 
eventuram esse. Si talis collisio fieret, fere eadem illa 
pernicies terrae inferretur, quae in s. Scriptura describitur 
(Matth. 94, 99; Marc. 13, 94 ss.; 2 Pet. 3, 10; Ioel 3, 31). 

a) Primo certum est, etiam stellas fixas et ipsum solem 
nostrum viis nobis ignotis rapido cursu per spatia caelestia 
ferri. Ideo fieri potest, ut aliquando sol cum terra nostra 
subito ingentem nebulam cosmicam, sive gaseam sive ex 
pulvere cosmico compositam, quales numero et extensione 
immensae spatia mundana implent, ingrediatur. Si id ac- 

cideret, propter incidentes massas nebulares ingens in terra 
excitaretur calor et incendium universale. Hac ratione etiam 
apparitionem stellarum novarum* nunc plerumque cum 
Seeliger declarant. | 

9i stella fixa prope ad systema nostrum accederet, 
quod sane fieri potest, non quidem incendium, attamen 
maximae perturbationes in terra producerentur, praesertim 
ingentes aeris, marium, magmatis interni undationes, vel 
fieri posset, ut terra a sole avulsa in vias novas ei exitiales 
procul a sole suo proiceretur. 

b) Etiam collisio cum comete vel nube meteororum evenire 
potest. Cometae numerosi sunt, propriis viis per orbem 
vagantur viasque aliorum siderum ingrediuntur; neque raro 
iam àccidit, ut aliqui prope terram nostram praetergrede- 
rentur. Cometae praeter gasa, quibus cireumdantur, quae 
tamen tenuia sunt, nucleum solidum ex meteoris parvis et 
magnis constantem habere videntur. Congressus cum 
magno comete vel saltem cum eius nucleo terrae exitium 
parare posset. [am in propinquo accessu magni cometae 
per attractionem vehementes marium exundationes, pro- 
cellae in aere, terrae motus et eruptiones igneae ex terrae 
visceribus excitari possent, cometes vero in aerem ingre- 
diens vasta incendia produceret, ut necessarium non esset 
postremo etiam eius massam solidam directe in terram 
maxima vi impingere. 

Similis clades immineret, si terra in densam nubem 
meteororum ingrederetur. Meteora sunt corpora solida, 
quae ex spatiis mundanis advenientia in aerem nostrum 
ingrediuntur, inflammantur et cum explosione scinduntur 
vel sine explosione in terram impingunt. Meteora singula, 
nisi valde magna sint, terrae parum, attamen multum 
densae nubes meteororum nocere possunt, quales certe 
frequentes per mundum currunt. Incursus in talem nubem 
terrae simile exitium pararet sicut cometes. | 

2. Vix non certum est, nisi eursus naturae divinitus 
coerceatur, aliquando /unam in terram, immo etiam £erram 
in solem casuram esse. Nam rotatio lunae et terrae vel 
per aetherem vel certe per pulverem cosmicum, massas 

nebulares, meteora occurentia lente quidem, sed constanter 
minui videtur; idem ex eo consequi videtur, quod perpetuo 
meteora in solem, terram, lunam incidunt (in terram quot- 
annis 20 milliones kg eiusmodi rmassae cosmicae cadere 
dicuntur) quibus eorum massa, proinde etiam attractio 
et. cum attractione appropinquatio augentur.  Sufficeret 
notabilis appropinquatio lunae ad terram, ut in terra tanta 
undatio oriretur, ut omnia turbarentur. 

9. Veniet certe tempus, quo sol calorem lucemque 
sufficientem terrae donare non iam poterit. "Tunc omnis 
vita finem habebit et terra frigore glacieque rigescet. 

4. Dicunt etiam, aquam magis magisque tum terra ab- 
sorberi (praesertim per pressionem marium in terram im- 
primi) ibique dissolvi tum super terram variis processibus 
anorganicis et organicis dissolvi neque integram restitui. 

Neque certum esse putant, aerem nostrum semper ad 
vitam organicam sustentandam aptam mansurum esse; 
posse acidum. carbonicum (CO;) organismis necessarium aeri 
variis modis eripi, posse aerem aliis modis paulatim mutari, 
fortasse etiam dispersione in spatia mundana usque ad in- 
sufficientiam minui. 

Iste igitur vel certo erit vel esse poterit naturaliter 
tristis exitus omnis illius culturae et profectus generis hu- 
. mani, qui hac aetate supra modum laudibus celebratur 
atque saepe ultimus finis hominum esse dicitur. 


S 2. De initio mundi in tempore 


Th. 30. Non tantum necessarium non est, mundum ah aeterno esse (1. p.), sed 
etiam ratione sufficienter demonstratur, eum in tempore incepisse (2. p.). 


Declar. Qui non admittunt, mundum esse ab ente 
supermundano productum, sed ens a se esse existimant, 
etiam affirmare debent, eum ab aeterno exsistere; nam quod 
esse incepit, productum est. Ideo iam Aristoteles et philo- 
sophi gentiles creationem ex nihilo ignorantes putarunt, 
mundum eiusque motum aeternum esse, sine initio et fine. 
Similiter atheistae, monistae, pantheistae, cum auctorem 
mundi non agnoscant, mundum aliquando incepisse negant 
et eius aeternitatem affitmant. 

Veritas autem revelata s. Scriptura et SS. Patrum te- 
stimoniis testificata et in Conc. Lateranensi IV et Vaticano 
definita dicit, mundum in tempore a Deo creatum esse. 

Nune etiam sola ratione sufficienter probare possumus, 
mundum non ab aeterno esse, sed aliquando incepisse; ,in 
tempore*, nempe sie, ut etiam antea tempus fuerit, quo 
incipere potuisset. ,Mundum incepisse' non formaliter idem 
dicit, quod ,mundum creatum esse'; illud refertur ad du- 
rationem, hoc alterum ad originem mundi. Immo videtur 
dicendum esse, neque ex creatione inceptionem mundi ne- 
cessario consequi (cf. n. 452). Scholastici unanimi consensu 
adversus Aristotelem affirmarunt, quod fides docet, mundum 
in tempore incepisse. Sed controversia fuit de philosophica 
demonstratione. S. Thomas et alii, hodiernum argumentum 
empiricum e scientia naturali desumptum ignorantes, puta- 
runt sola ratione id demonstrari non posse; alii autem exi- 
stimarunt (haud merito) id a priori probari. 


Demonst. I. p. Hac tantum condicione mundus neces- 
sario ab aeterno esset, si causam non haberet, sed per se 
ipsum esset, vel si Deus mundum necessario creasset, ut 
sine eo esse non potuisset. Atqui mundus causam habet, 
Deus autem mundum non cum necessitate creavit, sed in 
creando liber fuit. Nam Deus, utpote necessarius et in- 
finitus, mundo non indiget, sine mundo exsistente aeque 
fuisset, quod est, Deus absolute. infinitus. Ergo non est 
necessarium mundum ab aeterno esse. 


Demonst.2. p. 1. In. mundo distinguere licet cursum 
seu processus mundanos continuis mutationibus subiectos 
et materiam mundi. lam vero sufficienter et quidem im- 
primis ex facto per scientias naturales demonstrato pro- 
bari potest, tum cursum tum materiam mundi in tempore 
incepisse. 

a) Quod cursum mundi attinet, secundum leges naturae 
mundus naturaliter finem habebit, quatenus, ut in thesi 
priore ostensum est, cursus eius seu processus mundani 
aliquando in statum perpetui rigoris et mortis desinent, 
cum virium seu energiarum aequilibrium factum fuerit. 

Atqui si eursus mundi finem habebit, etiam initium in tem- 
pore habuit. Si enim ab aeterno, proinde iam per tempus 
infinitum curreret, dudum ad finem suum seu energiarum 
aequilibrium pervenisset. Energiae enim, quas singula cor- 
pora mundi habent, e. g. calor solis, sane finitae sunt ideo- 
que, quia magis magisque ad aequilibrium mutuum acce- 
dunt, tempore finito id oportet attingant. Ergo cursus 
mundi initium habuit. 

b) Ex his consequitur, neque materiam, quae cursui 
mundi substat, aeternam esse. 1) Cum enim cursus in tem- 
pore inceperit, absurde fingeretur, antea iam ab aeterno 
materiam adfuisse omnis motus omniumque actionum ex- 
pertem; exsistentia talis materiae nullum finem conditore 
sapientissimo dignum habuisset. 2) Praeterea materia ne- 
cessario statim ab initio vires, e. g. vim attractionis habuit; 
vires enim sunt proprietates eius. lam vero concipi nequit, 
has vires diutissime sine omni actione fuisse. Ergo pro- 
cessus mundani statim cum materia ipsa initium sumpse- 
runt, proinde sicut cursus ita materia in tempore incepit, 

2. Non pauci ita argumentantur: in se repugnat, ut 
mundus aeternus sit; ergo non est aeternus.! — Attamen 
de vi huius argumenti dubitare licet, ut expositio infra 
facienda ostendet. 


Obiectiones. 1. Si mundus in tempore incepisset, ante mundum 
tempus fuisset. Atqui nullum fuit, quia tempus sine motibus cosmicis 
annuis et cotidianis non est. — Zesp. D. mai. tempus reale fuisset N. 
ante mundum ideale sive imaginarium concipi potest, quod tamen fun- 
damentum reale habet in eo situm, quod iam ante mundum vera adfuit 
obiecliva possibilitas, ut mundus inciperet C. 

9. Creatio sive actio creativa Dei ab aeterno est. Atqui non pot- 
est ab aeterno esse, nisi etiam effectus sive mundus ab aeterno est. — 
Resp. D. mai. entitative spectata C. terminative spectata, i. e. respicit 
productionem mundi pro aeternitate N. Aeterna voluntas creativa non 
respicit mundum aeternum, sed mundum pro certo tempore. ,Ex 
actione Dei aelerna non sequitur effectus aeternus, sed qualem Deus 
voluit, ut scilicet haberet esse post non esse."?) 

3. Si mundus infinitam extensionem habet (quod cum certitudine 
refutari nequit), infinitam energiam habet. Atqui ut infinita energia 
in entropiam transeat, infinitum tempus requiritur ideoque cursus 


b: 1) Confer etiam n. 368. — ?) 1 q.46 a. 1 ad 10. 

mundi ab aeterno currere potest et tamen non est necessarium, finem 
iam advenisse. Ergo saltem si mundus infinitus esse dicitur, potest ab 
aeterno esse. — Resp. D. mai. haberet energiam extensive infinitam 
i. e. energiam in infinitis corporibus C. intensive infinitam i. e. infi- 
nitam in singulis corporibus, e. g. infinitus esset calor in sole N. Iam 
vero hoc necessarium esset, ut vis nostri argumenti infringeretur. 


4. Nonnulli physici admittunt cursum mundi circularem, quem 
potissimum ita ostendunt: ex nebulis gaseis fiunt stellae fixae et me- 
teora, quae postea per collisiones ad statum nebularem redeunt, ex 
quo denuo stellae efformantur et ita sine fine. — Resp. Dist. et talis 
cursus circularis admitti potest N. impossibilis est C. (n. 442). 


*Disputatur, sitne possibilis mundus aeternus i. e. 
mundus, qui initium exsistentiae in tempore non habuerit. 
Quae controversia subtilis potius, quam utilis usque in ho- 
diernum diem ad certum finem perducta nondum est. 

Quidam veteres et recentes, ut Bonaventura, Alber- 
tus M., Silv. Maurus, et non pauci recentes scholastici, pos- 
sibilitatem simpliciter negant. Alii autem, ut veteres Tho- 
mistae et Scotistae plerique, Suarez, Conimbricenses alii- 
que, eam vel simpliciter affirmant, vel cum aliqua distinc- 
üone respondent: non repugnare concedunt aeternam cre- 
ationem entium permanentium, quae successionem non in- 
cludant, v. g. creationem materiae, sed repugnare aiunt 
creationem aeternam entium successivorum, v. g. generatio- 
num hominum, quae invicem sequantur, et quidem ideo, 
quod hac ratione multitudo actu infinita, veluti generatio- 
num hominum sequatur, quae multitudo repugnet. S. To- 
mas sapienter dubitat: , Mundum non semper fuisse, sola fide 
tenetur et demonstrative probari non potest.* 1 q.46 a. 2. 
Confer praeterea C. g. II 38; 2 sent. d.1 q.1 a.5; op. 
De aeternitate mundi eontra murmurantes; Quodl. [II a. 31; 
XII a. 7. 

Pro impossibilitate mundi aeterni complures rationes 
afferri solent, quae tamen vim convincentem vix habent. 
Praecipuae sunt hae. 

a) Deus mundo prior est, quia causa semper effectu 
prior est; ergo mundus ab aeterno esse nequit. — esp. 
alii: D. ant. Deus ut causa prior mundo est natura C. tem- 
pore N. ,Causa efficiens, quae agit per motum [mut&tionem 

successivam], de necessitate praecedit tempore suum effec- 
tum, quia effectus non est nisi in termino actionis, agens 
autem omne oportet esse principium actionis. Sed si actio 
sit instantanea et non successiva, non est necessarium. 
faeiens esse prius facto duratione .. Unde dicunt, quod 
non sequitur ex necessitate, si Deus est causa activa mundi, 
quod sit prior mundo duratione; quia creatio, qua mun- 
dum produxit, non est mutatio successiva. *!) 

b) Mundus, utpote contingens et creatus, transiit a non- 
esse ad esse; ergo aliquando incepit. — esp. alii: Dist. 
non-esse mundi praecessit esse mundi ratione, quatenus 
essentia mundi exsistentiam ex se non habet, proinde ad 
eam transire cogitatur C. praecessit tempore N. ,Non erit 
necessarium, ut propter hoc, quod creaturam esse post 
nihil dicitur, prius duratione fuerit nihil et postea (uerit 
aliquid; sed sufficit, si prius natura sit nihil quam ens . . 
Esse non habet creatura nisi ab aliquo; sibi auteni relicta, 
in se considerata, nihil est; unde prius na!uraliter inest 
sibi nihil quam esse.*?) 

c) Creatura ab aeterno exsistens eandem durationem 
ae Deus haberet, nempe aeternitatem. — esp. Dist. ha- 
beret aeternitatem latius dictam seu sempiternitatem C. 
aeternitatem stricte dictam seu durationem totam simul 
absque ulla successione, accidentali et virtuali N.  ,Etsi 
mundus semper fuisset, non tamen parificaretur Deo in 
aelernitate, . . quia esse divinum est esse totum simul ab- 
sque successione.*?) 

d) Si mundus ab aeterno est, habetur multitudo actu 
infinita, e. g. annorum; ista autem multitudo repugnat. 
— Resp. De interna repugnantia multitudinis actu infinitae 
non salis constare videtur.*) 


eY Maior difficullas obstare videlur, quominus dicantur organis- 
morum vel hominum generationes ab aeterno inter se successisse. Nam 
una ex parte multitudo generationum, quae hucusque vixissent, actu iü- 
inita esset, sed alia ex parte id impossibile esse videtur. Etenim in ista 
multitudine infinita non posset esse primus homo, a quo tota multitudo 
iniuum sumpsisset; multitudo enim, in qua primus est, initium habuit. 


! t q. 46 a.2 ad 1. Similia in op. Contra murmur. et alibi. — 
*) C. murmur. — ?)1q.46a.2 ad 5. — *) Confer Ontologiam?* n. 301 ss. 


. Donat, Cosmologia: 23 

Iam vero quidam homo debebat esse primus, quia necessario aliquis 


immediate a Deo creatus est.!) 
Iam supra indicavimus, multos admittere possibilitatem mundi 


aelerni generatim excepta tamen possibilitate aeterni generis humani 
propter peculiares difficultates, quae non ex repugnantia entis creati 
aeterni, sed aliunde petuntur. S. Thomas ipse interdum ita loquitur. 
Posset dicere aliquis, quod mundus fuit aeternus vel saltem aliqua 
creatura, ut angelus, non autem homo. Nos autem intendimus univer- 
saliter, an aliqua creatura fuerit ab aeterno,* *) 


TS eu, IST TS 


Caput Ill 
De monismo 


Conceptio mundi hactenus demonstrata, quae ponit 
mundum esse ens ex plurimis substantiis compositum, 
omni ex parte perfectione, extensione, duratione finitum 
et ab ente supermundano creatum, quaeque sub hoc post- 
remo respectu conceptio mundi theistica vocari potest, con- 
gruit cum sensu communi hominum et pariter cum fide 
christiana. Huie conceptioni nune quoddam systema phi- 
losophicum celebratum se opponit, in quo multi errores 
nostrae aetatis confluunt, monismus. Falsarum eius senten- 
tiarum variis in locis mentio inicitür. Sed hoc loco, quo 
de mundo universo agendum est, totum systema ex integro 
exponere et examinare convenit. 


Monismus dicitur doctrina philosophica, quae unum 
lantum principium idque absolutum et a se exsistens ad- 
mittit, quod idem omnia diversa constituat. 

,Unum principium* autem stricte vel late intellegi 
potest, stricte tamquam realiter seu numerice unum et sic 
monismus stricte dictus oritur, late tamquam unum specifice 
sive logice et sic quidam monismus late dictus oritur. "Talis 
monismus late seu improprie dictus est malerialismus, qui 
tantum affirmat, omnes res in eo convenire, quod sint 
materia, non quidem eadem numero, sed eadem logice; 
nempe admittit tantum materialia, non spiritualia. 


!) Confer Suarez, De opere sex dierum I 2. — ?) L. c. ad 8. 

Sed monismus stricte vel simpliciter dictus, qualis 
plerumque statuitur quemque in sequente expositione fere 
tantum prae oculis habebimus, ponit quoddam principium 
numerice unum, increatum, aeternum, quod absolutum 
(Das Alleine, l'absolu) vel interdum divinitatem appellat, 
eum mundo identicum ita, ut omnes res mundanae, quae 
diversae apparent, spiritus et corpora, viventia et non vi- 
ventia, nihil sint nisi diversae partes, formae, modi, appa- 
ritiones seu manifestationes huius entis absoluti. Monismus 
igitur se opponit piwralismo, qui secundum communem 
sensum plures et plurimas substantias, non unam tantum 
admittit, et dualismo, quem vocant, qui mundum et Deum, 
spiritum ét materiam, vivens et non vivens essentialiter 
diversa esse affirmat. 

Monismus igitur, mundum ens a se et proinde divinum 
reddens, fere idem est ac pantheismus et saepissime tam- 
quam idem sumitur. Sed monismus hodiernus non semper 
plene cum pantheismo congruit. Pantheismus a Deo in- 
cipit eumque in identitatem cum mundo trahit. Monismus 
autem hodiernus a natura incipere solet eamque ens a se 
et independens itaque divinum facit, sed raro nomine reli- 
gioso deum appellat; sub hoc respectu monismo quidam 
naturalismus proprius est. 

Itaque in monismo sive pantheismo duo distinguenda 
sunt: dogma identitatis universalis, unum esse ens absolutum. 
quod omnia in omnibus sit et in quo omnia sint idem; dogma 
explications seu evolutionis perennis, absolutum evolutione 
necessaria et continua in res mundanas se explicare et qui- 
dem ita, ut haec evolutio in aetates usque perfectior sit: per- 
fectiorem manifestationem absoluti fieri in mentibus humanis 
sui consciis, in earum individuali et sociali vita atque cul- 
tura, imperfectiorem vero in corporibus; ceterum corpora 
plerumque pro phaenomenis tantum subiectivis habentur. 


Ut doctrinam expositam verbis moderni pantheistae describamus: 
.Generalissima eius principia", inquit F». Pawlsen, ,aliquot formulis 
comprehendo : 

1. Ordo realis est ens unum; res singulae non absolute sub- 
sistentes sunt, sed exsistentiam et essentiam habent in ente absoluto, 
realissimo et perfectissimo, éuius membra plus minusve in se stantia 

sunt. — Seu verbis Spinozae: Ordo realis est substantia, res indivi- 
duales in ea tamquam modificationes sive momenta essentiae eius 
positae sunt. 

9. Essentia absoluti nobis manifestatur, in quantum manifesta fit, 
in duabus partibus ordinis realis, in natura et historia. — Sive verbis 
Spinozae: substantia modo nobis perceptibili se evolvit duabus exten- 
sionis et conscientiae attributis. Haec propositio per reflexionem cri- 
ticam ulterius ita modificatur, ut mundus spiritualis dicatur ens pro- 
prie et secundum se exsistens, mundus autem corporeus eius apparentia. 
et manifestatio in sensibilitate nostra. 

3. Universalis influxus mutuus in mundo corporeo est apparentia 
internae aesthetico-teleologicae necessitatis, qua absolutum essentiam 
suam per multas cohaerentes modificationes evolvit." !) 


Species monismi. Monismus diversas formas speciales 
induit, quarum praecipuae hae sunt: 

1. Monismus stricte dictus et late dictus.  Monismus 
stricte dictus, quem supra praecipue spectavimus, ponit 
principium numerice unum omnia constituens, proinde 
modo absoluto omnia. ad unitatem revocat. Monismus late 
dictus. omnis doctrina vocari potest, quae modo limitato 
diversa ad aliquam unitatem reducit. Huc spectat imprimis 
materialismus, quae omnia in una tantum notione communi 
materiae logice uniri docet. Etiam panpsychismus sive 
hylozoismus, qui omnia animata esse ponit et proinde dua- 
lismum inter viventia et non viventia tollit, monismus late 


!?) ,1. Die Wirklichkeit ist ein einheitliches Wesen; die Einzeldinge 
haben nicht absolute Selbstándigkeit, sie haben Dasein und Wesen in 
dem All-Einen, dem ens realissimum et perfectissimum, dessen mehr 
oder minder selbstándige Glieder sie sind. — In Spinozas Formel: Die 
Wirklichkeit ist eine Substanz, die Einzeldinge sind in ihr als Modi. 
fiKation oder Momente ihres Wesens gesetzt. 

9. Das Wesen des All-Einen offenbart sich uns, soweit es über- 
haupt offenbar wird, in den beiden Seiten der Wirklichkeit, der Natur 
und der Geschichte. -- In Spinozas Formel: Die Substanz entwickelt 
sich uns fa&bar unter zwei Attributen, dem der Ausdehnung und dem 
des Bewufiseins. Welcher Satz dann durch die erkenntnistheoretische 
Reflexion dahin umgebogen wird, daf& die geistig :é Welt das eigentlich 

und an sich Seiende, die Kórperwelt aber seine Erscheinung und Dar- 
stellung in unserer Sinulichkeit ist. 

3. Die universelle Wechselwirkung in der Kórperwelt ist die Er- 
scheinung der inneren, ásthelisch-teleologischen Notwendigkeit, mit der 
das All-Eine seinen Wesensgehalt in einer Viellheit von zusammen- 
stimmenden Modifikationen, in einem Kosmos konkreter Ideen entfaltet.* 
Einleitg. in d. Philosophie?* (1920) 256. 

dietus est; de quo supra sermo fuit. Stoici antiqui deum 
esse animam mundi, Neoplatonici autem et Gnostici res 
mundanas ex Deo emanasse docentes pariter quendam 
monismum sive pantheismum late dietum defenderunt. 


9. Monismus spiritualisticus (idealisticus), transcenden- 
talis, materialisticus. Monismus spiritualisticus, qui est 
species nune maxime vulgata, affirmat, absolutum esse 
spirituale seu psychicum, materiam autem non esse realem, 
sed solum apparentiam repraesentatione productam. Saepe 
etiam in tantuin idealisticus est, ut simpliciter mundum & 
repraesentatione distinctum neget, utriusque, subiecti re- 
praesentantis et obiecti repraeseutati, identilatem affirmans. 
Monismus transcendentalis dicit, naturam absoluti neque 
spirilualem neque materialem esse, sed esse aliquid ultra 
utrumque ordinem situm; quale sit, nesciri. Monismus ma- 
terialisticus unum illud increatum, quod omnia constituat, 
materiam esse dicit, ordinem autem psychicum sive spiri- 
tualem tantum productum sive functionem materiae putat. 
Sed materialismus non est monismus stricte dictus, quia 
entia plurima admittit, quae tantum una communi notione 
materiae conveniant; immo haec entia corporalia, negans 
eorum communem originem ex Deo et finem, fere penitus 
unione privat. Attamen materialismus, ut facilius monismus 
appellari queat, interdum, e. g. apud Haeckel, subreptione 
utens ex materia quasi ens realiter unum absolutum facit 
eamque etiam qualitatibus spiritualibus vestire conatur. 


9. Monismus cosmologicus et anthropologicus. Monismus 
cosmologicus negat distinclionem inter mundum et Deum, 
identitatem utriusque affirmans. Monismus anthropologieus 
negat, materiam et spiritum (in homine) esse duo distincta, 
quatenus vel plerumque affirmat tantum spiritum esse 
realem, materiam autem esse phaenomenon actlivitate re- 
praesentativa spiritus productam, vel materiam tantum ad- 
mittit, spiritum autem docet esse effectum sive funelionem 
materiae. Haec divisio igitur non tam duas species, quam 
potius duas parles monismi integri distinguit, quarum in- 
terdum vel una vel altera magis attenditur. 

In singulis speciebus iterum multae diversae formae 
inveniuntur, quibus a suis auctoribus diversa nomina tri- 
buuntur. 


Historia monismi. Historia opinionum humanarum 
ostendit, vix non omni tempore fuisse, qui in monismi et 
phantheismi errorem inciderint. 


Aetate antiqua iam religio brahmanica Indorum (a 
saec. 14. a. Ch.) pantheismum continet; e divino Brahma 
dicit omnia egredi ad idque omnia reverti. Apud Graecos 
primum schola eleatica perfectum monismum excoluit, rerum 
multiplicitatem realem esse negans universaque absolute 
unum idemque esse affirmans. Pantheismum quendam 
imperfectum Stoici et Neoplatonici defenderunt; Stoici Deum 
animam mundi vivificatricem esse volunt (hylozoismus), 
Neoplatonici autem (Plotinus T 270 p. Ch., Porphyrius) et - 
Gnostici orientalium more res mundanas ex ente divino 
emanare somniantur. A Neoplatonicis saec. 10 et sequen- 
tibus Arabes ideas pantheisticas hauserunt et philosophiae 
aristotelicae, cuius commentatores erant, immiscuerunt. 
Etiam doctrina arcana Iudaeorum, cui Kabbala est nomen 
cuiusque pars prior saec. 7, altera saec. 13 orta est, pan- 
theismum continet. 

Medio aevo aliqui scriptores catholici in pantheismum 
inciderunt, veluti Scotus Erigena saec. 9 et mystici quidam 
posterioris aetatis, ut Eckhart (f 1327); ad quod non pa- 
rum lectio et propria interpretatio librorum Pseudodionysii 
contulerant. Saec. 15 cum renascente studio antiquoruni 
etiam theosophia veterum a nonnullis recepta est. 

; Moderni pantheismi antesignanus est Jer. B. Spinoza 
(T 1677), quem tamen similem doctrinam proferens famosus 
Jord. Bruno (t 1600) iam praecesserat. Spinoza, arroganti 
argumentandi levitate utens, pantheismum admodum con- 
sequentem et typicum  efformavit. Incipit a definitione 
arbitraria substantiae, quam a Cartesio acceperat: ,Per 
substantiam intellego id, cuius conceptus non indiget con- 
ceptu alterius rei, a qua formari debeat", i. e. ens a se 
(non .ens in se') Ex qua definitione deinde audacter in- 

fert: ,ad naturam substantiae pertinet exsistere*, substantia 
est ,ens absolute infinitum*; unde porro sequilur, ,unicam 
tantum substantiam esse, proinde substantiam mundi ean- 
dem esse ac substantiam divinam*. Huic substantiae di- 
vinae deinde duo attributa convenire decernit, quae ei iden- 
tica sint, spiritualitatem seu cogitationem (i. e. entia spiri- 
tualia), et materialitatem seu extensionem (i. e. corpora). 
Porro ,res particulares", inquit, ,nihil sunt nisi Dei attri- 
butorum affectiones seu modi, quibus Dei attributa deter- 
minato modo exprimuntur*.!) Huic systemati metaphysico 
conformem ethicam construit. Pantheismus igitur a Spinoza 
formatus identitatem universalem magna cum praecisione 
proponit, sed dogma evolutionis recentissimo pantheismo 
proprium nondum explicite continet. Magna est huius viri 
apud multos modernos (Goethe, Lessing, Schleiermacher etc.) 
laus. | 

Homines moderni, in quantum a veritate christiana 
alieni sunt, ordinis supernaturalis osores, saepissime de 
omni rerum supersensibilium cognitione desperantes et ple- 
nae independentiae humanae amatores, monismo gloriari 
solent tamquam unico systemate scienlifico, quod solum 
omnia ad unitatem revocet, praesertim vero penitus ab- 
stineat ab astruendo ordine supermundano et divino cum 
iis omnibus, quae cohaerent, creatione, miraculis aliisque, 
quorum admissio cum niente scientifica pugnet, cum istarum 
rerum supernaturalium notitiam habere non possimus; 
monismum etiam sensui religioso magis satisfacere quam 
theismum, qui Deum a mundo et homine distinctum faciat. 
Ideo dualismus et theismus saepe contemptui habentur. 
Quasi vero hoc sit scientiae, omnium quantumeumque di- 
versorum, Dei et mundi, materiae et spiritus, identitatem 
absurdam ponere et negato vel seposito Deo supermundano 
solis rebus mundanis inhaerere. 

Saec. 19 monismus et pantheismus frequentissima forma 
atheismi et moderna ,religio" factus est. Sed varias formas 
induit, quarum discrimina potissimum indolem absoluti 
spectant. 


?) Ethica I variis in locis. 

Fichte, Schelling, Hegel pantheismum dealisticum con- 
struxerunt; e systemate kantiano proficiscentes ad ununi 
quoddam absolutum et ex se indeterminatum statuendum 
perveniunt, quod ,ego^*, ,ideam — ens" vel similiter nun- 
cupant, e quo omnia evolutione et quidem evolultione qua- 
dam dialeelica oriantur. 

Recentiores saepe voluntatem omnium principium esse 
volunt .(pantheletismus, voluntarismus). Schopenhauer docet.. 
sicut in nobis omnia fiant per voluntatem et corpus ipsum 
ait voluntatis obieetivatio, ita similiter tenendum esse in- 
iimam naturam omnium rerum voluntatem esse, sed volun- 
tatem insatiabilem et infelicem, ideoque mundum esse pes- 
simum. Ed. v. Hartmann similiter principium omnium ponit 
voluntatem, sed non .caecam ut Schopenhauer, verum 
coniunctam cum idea, attamen inconsciam (, Philosophie des 
Unbewuften*). Wundt etiam voluntatem principium omnium 
esse vult, docens, universum esse ,infinitam . totalitatem 
volitionum*, attamen ,non substantiarum, sed actualitatum"*. 
Ad similem voluntarismum actualisticum accedunt Lachelier, 
Fowillée (idées-forces), Paulsen. 

Alii unum monisticeum nominant ,conscientiam abso- 
lutam universalem*, ,ego absolutum*, ,ideam cosmicam. 
universalem*, ,energiam universalem*, ,actualitatem uni- 
versalem*^ et aliter, vel etiam ,ens ignotum*^ vocant. Cete- 
rum vix non omnes fatentur, naturam absoluti admodum 
mysteriosaim esse. 

Quod relationem inter unum absolutum et diversitatem 
rerum attinet, alii, ut Schelling, Hegel, Schopenhauer, 
Hartmann ex absoluto diversitatem per quendam aprioris- 
mum dialecticum seu rationalisticum derivare conantur. 
Alii nune polius ex rebus empiricis egredientes methodo 
quadam inductiva diversitatem rerum in unitatem absoluti 
copulare nituntur. 

Etiam materialismus interdum nomen et figuram stricti 
monismi adoptare conatur furtim materiam instar absoluti 
describens, quod quasi realiter unum omnia constituat, 
praeterea materiam eo nobilitans, quod eam animatam 
ponit et viribus psychicis instruit. 

Celebritatem hac in re nactus est ,monismus*, quem Zaeckel 
latissime propagavit, maxime per opus impium et levissimum ,Die 
Weltrátsel^. Summum eiüs principium ,lex substantiae" est (Substanz. 
geselz), quae duas asserliones coinprehendit: 1. nihil est praeter sub. 
stantiam unam (nimirum materiam) aeternam, increatam, indelebilem, 
augmenti pariter et decrementi incapacem ; 2 huic inest vis sive energis. 
similiter aeterna, iudelebilis, neque incrementi neque decrementi capax." 
Ex mundi ,substantia^ viribus ei insitis omnia effecta esse docet per 
evolutionem, quam ,creationem naturalem^ appellat (, Natürliche Schóp- 
fungsgeschichie^). Etiam vitam ex materia per generationem aequi- 
vocam nalam esse contendit. Processus enim vitales nihil aliud esse 
affirmat nisi subtiles processus materiales, a carbonio potissimum  pro- 
ficiscentes.?) Denique ex 'mperfectis organismis per descendentiam 
darwinianam omnia genera animalium et ex simiis ipsum hominem 
ortos esse docet. Hunc materialiimum etiam pantheismum vocat. 
quippe quod nomen nunc melius audit. 

Materialismus in psychologia potissimum refutatur, in cosmologia 
tantum ealenus, quatenus eius negatio creationis reicitur. In sequenti 
thesi, materialismo praetcrmisso, tantum mcnismum stricte dictum 
sicut communiter admittitur, prae oculis habemus. 


Th. 91. Monismus in se spectatus multis modis cum ratione pugnat (1. p.), et 
religioni ac moralitati perniciem infert (2. p.). 


Demonst. |. p. Monismus modernus statuit, A) esse ens. 


absolutum sive divinum, unum cum diversis rebus mundi, 
quae eius partes, modi seu manifestationes sint, B) ex hoc 
ente per continuam evolutionem ab uno statu imperfectiore 


') , Als das oberste und allumfassende Naturgesetz betrachte ich 
das Substanzgesetz .. Unter dem Begriffe ,Substanz-Gesetz' fasse ich 
zwei hóchste allgemeine Gesetze verschiedenen Ursprungs und Alters 
zusammen. das áltere chemische Gesetz von der ,Erhaltung des Stoffes' 
und das jüngere physikalische Gesetz von der ,Erhaltung der Kraft'.* 
In alle Ewigkeit war, ist und bleibt das unendliche Universum. dem 
Substanz Gesetz* unterworfen." Weltrá!sel. Kap. 129 13. Diese Substanz 
vertritt die Stelle Gottes. ,Gott ist die unendliche Summe aller Natur- 
kráfle. Atomkráfte und Átherschwingungen.^ Der Monismus. Glaubens- 
bekenntnis eines Naturforschers? (1899) 35. — ?) Ich ,stellte im Jahre 
1866 folgende Karbogen-Theorie auf: ,Lediglich die eigentümlichen, 
chemisch-physikalischen Eigenschaften des Kohlenstoffs sind die mecha. 
nischen Ursachen jener eigentümlichen Bewegungserscheinungen, dürch 
welche sich die Organismen von den Anorganen unterscheiden und die 
man im engeren Sinne das Leben neant' (Natürl. Schópfungsgesch.!'? 357) 
Obwohl diese Kohleustoff- Theorie von mehreren Biologen heftig ange- 
griffen worden ist, hat doch bisher keiner eine bessere monistische 
Theorie an deren Stelle gesetzt." Weltrátsel, Kap. 14. 

ad alium perfectiorem res mundanas procedere. Sic mo- 
nismus nunc, si non semper clare, confuse saltem intellegi 
et describi solet. Atqui haec multis modis cum ratione 
pugnant. Ergo. 


Demonst. min. A) Repugnat ens absolutum, unum cum 
omnibus rebus mundi, quae eius partes sive modi sint. 


1) Res mundi sunt substantiae realiter distinctae et 
ita ab invicem divisae, ut non possint esse unum ens sive 
una natura. Ergo repugnat ens absolutum, unum cum 
omnibus rebus, quae eius partes sive modi sint. — 
Revera 

a) Nobis conscii sumus, 70s esse substantias subsistentes 
et subiecta actionum nostrarum, non vero modos sive partes 
alterius entis communis, et quidem substantias ab aliis di- 
stinctas ac divisas. Percipimus enim, nos habere actiones, 
affectiones, qualitates, quae tantum nobis propriae, non 
vero cum aliis communes, immo quae aliis oppositae sint ; 
percipimus, nos libere, propria potestate ab aliis indepen- 
dente, nos ad agendum determinare, nos ab aliis pati, 
amari, offendi, nos in alios agere. Si monismus verus esset, 
non possemus hanc conscientiam individualem habere, sed 
una esset omnium conscientia, qua absolutum se in omni- 
bus esse et agere perciperet. 

b) Pariter res externae, saxa, plantae, animalia inter se 
distant, oppositas qualitates, vires, actiones habent, variis 
modis inter se pugnant. Ergo pariter non unam naturam 
constituunt, multo minus idem sunt. Repugnat enim, ut 
eadem entitas absoluta simul sit corpus et spiritus, hic 
brutum, ibi homo, in uno se adoret, in altero se odio ha- 
beat, in uno iustitiam diligat, in alio iniquitatem. 


2) Ens absolutum esset increatum ac necessarium et 
aeternum, proinde etiam infinitum et immutabile. Atqui 
mundus seu res mundanae non sunt tales. Ergo. 

a) Mundus non est ens a se ac necessarium, sed cre- 
atum et contingens, sicut demonstravimus. Res mundanas 
conlingentes esse etiam speciatim ex hoc perspicitur, quod 
aeque pro his rebus aliae esse possent. Neque propria 

conscientia, qua conscii nobis sumus nos legi naturae sub- 
esse, de actionibus responsabiles esse, nos culpas habere, 
cum asserto conciliari potest, nos esse partes entis absoluti 
eiusque proinde independentiam participare. 

b) Mundus non est aeternus, sed in tempore incepit. 

c) Res mundanae non sunt znfinitae, sed plurimis de- 
fectibus et malis affectae. Dignitas naturae divinae penitus 
destruitur, si deus monisticus idem esse ponitur cum feli- 
bus, muribus, vermibus, luto. Pariter res perpetuis muta- 
tionibus subiectae sunt. 

d) Praeterea ens absolutum et divinum sémplezx et 
spirituale esset. Magna autem compositio in illud impor- 
tatur, si infiniti modi et partes in eo ponuntur. 

e) Denique ens absolutum sive divinum est etiam ens 
personale, unum individuum in se subsistens et intellegentia 
praeditum. Atqui secundum monismum ens absolutum non 
est ens personale, quia non est unum individuum, sed 
complexio omnium rerum vel ad modum collectionis vel ad 
instar confusae unitatis universalis apprehensa; neque in 
se subsistens est, sed communicatum et participatum cum 
omnibus entibus; neque, saltem antequam homo exsisteret, 
intellegentia praeditum fuisse dicitur. 

Etiam laboriosi et irriti conatus, quibus monistae uni- 
tatem absoluti et multiplicitatem rerum conciliare nituntur, 
ostendunt huius rei impossibilitatem. Qui modo rationalistico 
(ut Hegel) ex absoluto multiplicitatem deducere conantur, 
hanc multiplicitatem mere apparentem reddunt; qui vero 
e eontrario multiplicitatem ad unitatem reducere student, 
absolutum tantum apparens construunt. 


B) Repugnat evolutio absoluti ab uno statu ad alium 
perfectiorem. Nam 

1) Ens absolutum sive divinum esset infinitum et im- 
mutabile. Atqui repugnat, ut ens infinitum et immutabile 


se evolvat, accipiendo novas perfectiones, subeundo con- 


tinuas mutationes. 
2) Si in ente absoluto evolutio esset, novae perfec- 
tiones, quae sic acquirerentur, fierent. Quod autem fit, 

causatur. Atqui nullae perfectiones in ente absoluto sive 
incausato causatae esse possunt. Ergo in ente absoluto 
evolutio esse nequit. 

Aliter. Sic in ente absoluto poneretur continuum fieri 
incausatum, quod repugnat. (Haec repugnantia etiam maior 


est, si, ut non pauci recentes, absolutum non substantiam 


esse dicunt, sed tantum perpetuum fieri et actualitatem. 
Sic enim absolutum dicitur formaliter esse fieri incausatum.) 

3) Evolutio absoluti repugnat principio rationis suffi- 
cientis. Etenim dicitur ens potentiale et indeterminatum ex 
se ponere entia actualia, determinata et usque perfectiora, 
ut ex statu imperfectiore usque perfectior oriatur. Atqui 
repugnat, ut ex causa effectus procedat, qui in ea non 
continetur. Praeterea nulla ratio sufficiens est, cur ens 
divinum se evolvat ad has polius res quam ad alias aeque 
possibiles, cur haec sit magnitudo mundi, cur isto tempore 
evolutio inceperit, cur evolutio tendat ad finem mundo 
afferendum. 

4) Si evolutio usque perfectior esset, etiam felicitas et 
cultura humana, continuo augeretur, quod historiae con- 
tradicit. Porro omne, quod est et fit, fieret ex necessitate 
entis divini; ideo nulla esset /iberías humana et caecus 
fatalismus induceretur. 


Demonst. 2. p. a) Monismus destruit religione. Nam 
religio usu universali omnium gentiun dicitur agnitio et 
veneratio numinis supermundani, a quo homo et mundus 
pendent; eiusque actus principales sunt adoratio, petitio, 
gratiarum actio, paenitentia, spes auxilii, amor. Haec autem 
in monismo, ens a mundo et homine distinctum non agno- 
scente, locum habere non iam possunt, sed genuina reli- 
gione ablata tantum remanet cultus confusus mundi uni- 
versi et naturae vel, quia homo dicitur nobilissima pars 
absoluti, religio degenerat in cultum humanitatis et nationis 
sive proprii ego. Monismus verus atheismus est. 

b) Destruit moralitatem. | Aufert enim  legislatorem 
homine superiorem, aufert libertatem, aufert immortalitatem 
personalem animae ideoque etiam futuram sanctionem. 

Nam sicut entia singula ex ente absoluto ut eius modifi- 
cationes ad tempus pirocedunt, ita ab eo iterum absorben- 
tur. Denique monismus actiones humanas divinas faciens 
et eulpam tollens licentiae latum campum aperit. 

c) Destruit vitam socialem. Nam una ex parte unum- 
quemque independentem et divinum quoddam: facit, quo 
immoderata superbia fovetur, alia autem ex parte omni- 
potentiae imperii publici in profana et sacra favet (Spinoza, 
Hegel) cum rempublicam plerumque nobilissimam divini- 
tatis formam constituat. 


Obiectiones. !. Partes ordinatae constituunt unum; atqui partes 
mundi ordinatae sunt; ergo constituunt unum. — esp. D. mai. unum 
per se vel per accidens C. semper unum per se Sd. si singulae sunt 
substantiae completae N. aliter Tr. 


2. Non repugnat, ut una substantia varias habeat determinationes 
et qualitates. Ergo neque repugnat, ut una substantia mundi habeat 
tales determinationes. — Resp. D. mai. qualitates, quae sint substantiae 
completae N. qualitates accidentales C. vel Sd. si non sunt stricte op- 
positae C. aliter N. 

3. Eo perfectius est systema scientificum, quo magis omnia ad 
unitatem reducit. — Resp. Dist. ad unitatem, quae possibilis est et 
demonstrari potest C. quae impossibilis est N. Ceterum etiam dualis- 
mus christianus tum unionem animae et corporis ad unam naturam 
humanam tum unionem inter Deum et mundum statuit, cum Deus 
mundo praesentia, creatione, conservatione, concursu, providenlia con- 
iunctus esse dicatur. 

4. Ordo mundi nequit intellegi, nisi omnia dicuntur partes unius 
substantiae divinae. ,Universalis omnium  conspiratio vere tantum 
comprehenditur, si admittimus omnia esse membra unius entis, unius 
substantiae.*' — HBesp. N. 

5. Deus nequit esse causa mundi, nisi perdurat in effectu itaque 
unus est cum eo. ,Sicut ubique causa in effectu tantum eatenus efficax 

est, quatenus eum ingreditur, ilà etiam Deus tantum admilli potest, si - 





1) F. Paulsen: ,Verstàndlich wird die universelle Rücksichtnahme 
aller auf alle im Grunde nur dann, wenn wir annehmen, sie alle sind 
Glieder eines einheitlichen Wesens, einer einzigen Substanz." FEinleitg. 
in d. Philos. (1990) 238. — Similiter idem alio loco: ,Die univer- 
selle Korrespondenz aller Veránderungen in der Wirklichkeit, Leib- 
nizens concomitance universelle, bleibt unbegreiflich, wenn man nicht 
die Voraussetzung macht, da& die Wirklichkeit eine substanzielle Ein- 
heit bildet, da& alle Einzeldinge als Einschránkungen oder Bestim- 
mungen in einem einheitlichen Wesen gesetzt sind." Kultur d. Gegen. 
wart I 6 (1908) 409. 

ipse tamquam voluntas cosmica et evolutio mundi tamquam evolutio 
divinae voluntatis et activitatis concipitur.^!) — Resp. Dist. nisi per- 
durat in effectu per substantiam N. per influxum conservantem C. 


6. Religio consistit in unione cum Deo; atqui haec esse non 


potest sine pantheismo, vel saltem in pantheismo maior est. — Hesp. 
D. mai. censistit in unione morali per actus C, in substantiali N. 
7 In Deo est omnis perfectio. — Resp. Dist. ita ut non sit plus 


perfectionis, si praeter Deum aliae res sunt C. ut non possint praeter 
Deum aliae res esse, dummodo perfectiones earum eminenter jn Deo 


sint N. 

Caput IV 

Quae de origine mundi anorganici dicta sunt, eatenus 
simul ad organismos referuntur, quatenus etiam ipsi ma- 
teriam continent, quae pariter initio mundi creata est et 
postea in diversis mundi statibus varias mutationes subiit. 
donec in organismos intravit. Sed organismi praeter ma- 
teriam vitam quoque et principium vitale habent itaque 
magno discrimine a materia anorganica differunt eaque 
superiores sunt; quare sine dubio ex sola materia anorganica, 
quae iam ante organismos in terra adfuit, oriri non potu- 
erunt, sed aliam originem postulant. lam quaeritur, quae 
sit haec primorum organismorum origo. Praeterea in plantis 
et animalibus magna varietas specierum et classium inve- 
nitur: botanica et zoologia amplissima systemata generum 
superiorum et inferiorum componunt. Hinc altera quaestio 
enascitlur, unde haec specierum et generum diversitas de- 
rivanda sit, utrum fortasse ex evolutione unius speciei ex 
altera, an pariter ex immediata actione divina. 


'") Wundt: ,Wie überall der Grund in der Folge nur dadurch 
wirksam ist, daf er selbst eingeht in sie, so ist auch die Gottesidee 
nur. durchführbar, wenn Gott als Weltwille, die Weltentwicklung als 
Entfaltung des góttlichen Willens und Wirkens gedacht wird." System 
der Philosophie* I (1907) 433. 

Art. l. De prima origine organismorum 


Tn. 32. Primi organismi non sunt orli per generationem aequivocam, sed Deus 
immediatus eorum auctor est. 


Declar. Generatio naturalis, quam ubique observamus, 
est origo viventis ex vivente eiusdem speciei. Generatio 
aequivoca autem vel spontanea (Urzeugung, génération 
équivoque) dicitur origo viyenlis ex non vivente seu ex 
sola materia anorganica. Omnes organismos nune gene- 
ratione naturali oriri nemo est qui neget. Sed vita ali- 
quando in terra initium sumpsit. Nam status igneus terrae, 
qui aliquando fuit, nullam vitae facultatem permisit. Quod 
etiam palaeontologia comprobat; in stratis ge. logicis in- 
fimis (algoncio antiquioribus; n. 412) revera nullum vitae 
vestigium reperitur. Hinc quaestio enascitur, quomodo 
primi organismi (qui plantae esse videntur) in terra exorti 
sint. Plurimi biologi et philosophi nunc respondent, eos 
per generationem aequivocam ortos esse. Id thesis pro- 
posita negat, Deum esse eorum auctorem affirmans. 


Generationem aequivocam possibilem esse omnes ad- 
mittere possunt, qui vitam plantarum, de quibus hic ma- 
xime agitur, ex solis viribus materiae explicari posse con- 
tendunt. Eadem ab omnibus logica necessitate admittenda 
est, qui Deum mundi auctorem admittere renuunt. Nam 
quia aliquando vita incepit, organisnii aut Deum immedia- 
tum auctorem habent aut generatione aequivoca orti sunt. 
Plurimi ex modernis generationem aequivocam aduiittunt, 
non quod ostendere possint eam aliquando factam esse, 
immo omnes concedunt eam numquam observatam esse, 
sed propterea eam ponunt, quod originem organismorum 
ex Deo admittere nolunt, cum principiis scientiae contra- 
rium sit rerum mundanarum causas supermundanas sta- 
tuere; proinde nihil reliquum esse nisi generalionem aequi- 
vocam. Hac ratione generatio aequivoca ,postulatum sci- 

Eius defensores autem eam ita postulant, ut saepe clare appareat, 
eam minime esse postulatum scientiae naturalis, quasi ex demonstratis 
faclis legibusque naturae consequatur, sed esse postulatum pseudo. 
philosophicum ex eo derivatum, quod unica declaratio sufficiens, divina 
productio, recusaiur, qua recusata tantum generatio aequivoca relin- 
quitur. Sic enim scribunt: ,Qui secundum doctrinas astronomicas 
censet, terram nostram aliquando in statu igneo-liquido fuisse et tan- 
tum pedetemptim refrigeratam esse, admittere debet, vitam in terra non 
ab aeterno exsistere, sed aliquando initium sump:isse. Si praeterea 
non creationem supernaturalem vel arbitrarias hypotheses, qualis .est 
illa de vivis gzerminibus ex aliis astris per meteora translatis, ad de- 
eclarandum adducere vult, tantum hypothesis ei relinquitur, secundum 
leges affinitatis .. generationem aequivocam factam esse. . Hac ratione 
hypothesis de prima origine vitae per generationem aequivocam evadit! 
logicum postulatum.*') ,Admissio generationis aequivocae manet postu- 
latum methodi scientiae naturalis.*?) ,Scientiarum naturalium cultor, qui 
hypothe:im evolutionis admittit, habita ratione philosophiae generatione 
aequivoca indiget.'*?) ,Concedimus, hunc eventum [generationis aequi- 
vocac], quamdiu directe observatus vel experimento iterum productus 
non sit, meram esse hypothesim. Attamen iterum dico, hanc hypo- 
thesim necessariam esse, ut historia creationis naturalis cohaereat.* 
,Si hypothesim generationis aequivocae non admittitis, in hoc unico 
puncto doctrinae evolutionis ad miraculum creationis supernaturalis 
confugere debetis'**) ,Omissis creationis mythis in quaestione de ori- 


! R. Hertwig: ,Wer entsprechend den Lehren der Astronomie 
die Ansicht vertritt, dali unser Erdball sich einmal in einem feurig- 
flüssigen Zu-tand befunden liat und erst allmáühlich erkaltete, mu& an- 
nehmen, dafs das Leben auf der Erde nicht von Urewigkeit existierte, 
soudern einmal einen Anfang gehabt hat. Will er ferner nicht einen 
übernatürlichen Schópfungsakt oder willkürlich aufges!ellte Hypothesen, 
wie die von der Verschleppung lebender Keime von anderen Weltkór- 
pern miiltels der Meteore, zur Erklárung heranziehen, bleibt ihm nur 
die Hypothese übrig, da& nach den Gesetzen der Affinitát oder che- 
mischen Wahlverwandtschatt Verbindungen von Kohlenstoff, Sauer- 
stoff, Wasserstoff. Schwefel und Stickstoff sich zusammengefügt haben. 
um lebende Substanz zu erzeugen. Diesen Prozefs nennt man Urzeugung. 
So gestaltet sich die Hypothese von der ersten Entstehung des Lebens . 
durch Urzeugung zu einem logischen Postulat." Lehrbuch d. Zoologie"? 
(1999) 129. — 7?) R. Hesse: ,Die Annahme einer Urzeugung bleibt. 
nichisdestowenizer ein Postulat unseres naturwissenschaftlichen Denkens.* 
Der Tierkórper als seibstándiger Organismus (1910) 15. — *) O. Hertwig: 
- Trotz dieser erfolglosen Bemühungen ist die Annahme einer Urzeugung 
für den Naturforscher. der auf dem Boden der Entwicklungslehre steht. 
ein philosophisches Bedürfnis. Allgemeine Biologie? (1920) 65. — 
*) E. Haeckel: ,Wir geben zu, daf dieser Vorgang [Entstehung der 
ersten Moneien durch. Urzeugung], so lange er noch nicht direkt be- 
obachtet oder durch das Experiment wiederholt ist, eine reine Hypo- 
these bleibt. Allein ich wiederhole, da& diese Hypothese für den 

gine organismorum tantum duo possibilia relinquuntur: aut extrinsecus 
ex universo in planetam nostrum translati sunt aut in nostra terra orti 
sunt et quidem per generationem aequivocam." !) 

Non affirmamus, Deum ita immediatum auctorem 
organismoruni esse, ut immediate totum organismum, ma- 
teriam cum principio vitali, produxerit. Sufficiebat, ut in 
materia iam exsistente et sufficienter disposita animam 
procrearet. Quae productio non vera creatio fuit, quia 
animae plantarum et animalium, utpote in esse et (ieri a 
materia pendentes, non ex nihilo producuntur. 


Demonst. 1. Organismi praeter materiam principium 
vitale a materia essentialiter diversum habent, quia vita 
ex solis viribus physicis et chemicis materiae declarari 
nequit. Ergo neque organismi primi ex sola materia per 
generationem aequivocam oriri potuerunt. Alioquin materia 
aliquid ex se dedisset, quod ab ea essentialiter diversum 
eaque allius est. 

2. Si primi organismi per generationem aequivocam 
aliquando orti essent, generatio aequivoca adhuc quando- 
que fieret et observari posset. Si enim aliquando facta 
est, lex est naturae, ut in certis circumstantiis ex materia 
anorgauica organismus oriatur; leges naturae autem con- 
slantes sunt; proinde semper in similibus condicionibus ex 
maleria anorganica per generationem aequivocam organismi 
orirentur. Sed adhuc hodie condiciones similes illis inveni- 
untur, quae tempore primae generationis aéquivocae fuisse 
dicuntur, e. g. quod aerem, lucem, calorem spectat, si non 


ganzen Zusammenhang der natürlichen Schópfungsgeschiehte unent- 
behrlich ist, da& sie an sich durchaus nichts Gezwungenes und Wunder- 
bares mehr hat uud da& sie keinenfalls jemals positiv widerlegt werden 
kann.^ ,Wenn Sie die Hypothese der Urzeugung nicht annehmen, so 
müssen Sie an diesem einzigen Punkte der Entwicklungstheorie zum 
Wunder einer Zbernatürlichen Schópfung lhre Zuflucht nehmen.* 
Natürliche Sehópfuugsgeschichte? (1872) 309 f. 

') B. Lidforss: ,Sehen wir von den mythischen Schópfungs- 
geschichten ab, so gibt es in bezug auf die Herkunft der Organismen 
nur zwei Móglichkeiten: entweder sind dieselben von aufen aus dem 
Weltall auf unseren Planeten übertragen worden, oder sie siud auf 
unserer Erde entstanden und zwar durch Urzeugung oder Geueratio 
aequivoca,^ Protoplasma. Kultur d. Gegenwart llIj4 4 (1915) 271. 
23 

ubique, saltem in aliquibus regionibus vel certo anni tem- 
pore vel in laboratoris. In qua re notandum est, non 
posse condiciones pristinas ab hodiernis essentialiter dif- 
ferre; nam testantur biologi, vitam plantarum tantum intra 
limites valde angustos influxuum externorum possibilem 
esse. Ideo generatio aequivoca adhuc fieret et observari 
posset. Atqui generatio aequivoca q«wmquam observata est. 
Ergo facta non est, sed Deus immediatus auctor primorum 
organismorum est. 


Historia generationis aequivocae. Veteres usque ad 
saec. 17 fere communiter generationem aequivocam admi- 
serunt. Aristoteles?) Albertus M., S. Thomas?), Suarez et 
scholastici communiter parva animalcula, ut muscas, pu- 
liees, taenias, vermes, immo etiam ranas, serpentes et 
multas plantas putarunt sine generatione parentali ex ma- 
teria non viva et maxime ex organica putrescente oriri. 
Licet persuasum haberent, organismos animatos et proinde 
essentialiter perfecliores esse materia non viva, tamen eos 
ita oriri putarunt, quia experienlia id testari videbatur; 
nam parva eorum ova et germina detegere non poterant. 
Non tamen eodem modo ac recenles generationem aequi- 
vocam defendebant. Nam materiam non unicam viventis 
causam ponebant, sed praeterea, Aristotelem sequentes, in- 
fluxum cooperantem astrorum postulabant, quibus quandam 
causalitatem | universalem et principalem in res terrenas 
ascribebant quamque in re proposita virtutem generantem 
supplere existimabant. Haec quidem opinio nobis nunc 
mira apparet, attamen saltem principium causalitatis pro- 
portionatae salvat. Usque ad saec. 19 non pauci viri docti 








7) Strasburger: ,Facultas vivendi plasmatis plantae tantum intra 
relative angustos limites temperaturae se conservat; intra terminos 
eliam multo angustiores plena activitas vitalis se tenet. Tum gradus 
debito maior lucis tum gradus minor caloris destruit vitam." (,Die 
Lebensfáhigkeit des pflanzlichen Plasmas erhált sich nur innerhalb 
verhültnismábBig enger Temperaturgrenzen; in noch viel engeren Gren- 
zen bewegt sich seine volle Lebenstütigkeit. Ein Zuviel von Licht ver- 
hichtet sein Leben wie ein Zuwenig von Würme.*) Lehrbuch d. Bo- 
tanik'? (1910) 150. — ^?) Cf. De animalium hist. V VI. — ?) E. g. ! 
q.45 a.8 ad 8; q. 70 3:3 ad 3;.q. 73. a: 1 ád 8; q. 91 à. 2 ad £; 

putarunt, organismos imperfectos, saltem infusoria et bac- 
teria, si non ex materia penitus anorganica, saltem ex 
materia organica mortua et putrescente oriri. 

Sed per observationes et experimenta cum magna in- 472 
dustria continuata a Swammerdam, Harvey, Siebold, Küchen- 
meister, Leuckart, Spallanzani, Ehrenberg et praesertim 
Pasteur (1862) magis magisque evidens factum est, ,omne 
vivum ex vivo^ originem ducere.!) 


Nunc omnes uno ore fatentur, generationem aequivocam num- 
quam observatam est. ,Hodie scimus, quantum experientia nostra ex- 
tenditur, substantiam vivam tantum ex alia [viva] oriundam esse*; ,in 
omnibus ordinibus, qui experientiae nostrae patent, generatio aequivoca 
exclusa invenitur,^") ,Ad demonstrandum, generationem aequivocam 
nunc adhuc fieri, neque observationes neque convincentes deliberationes 
theoreticae afferri pessunt."?) ,Debemus affirmare, quousque scientiae 
naturalis experientia se extendat, omnem organismum ab alio orga- 
nismo praecedente oriri./*) ,Generatio aequivoca, quae dicitur, cella- 
rum ex materia anorganica a nonnullis quidem biologis postulatum 
philosophiae naturalis esse dicitur, attamen experientia nostra eam non 
fieri testatur.^?) ,Per quatuor illa axiomata: Omne vivum ex vivo, 


!) Commemorare iuvat duos ultimos auctores generationis aequi- 
vocae nunc jam exauctoratos. Unus sunt ,Moneren*, quas Haeckel 
vocavit, substantiae vivae, sed penitus homogeneae omnique structura 
et organisatione carentes, itaque substantiae mediae inter organica et 
anorganicea. Sed tales nullibi sunt; omnes substantiae vivae subtili 
organisatione praeditae sunt. Alter fuit ,Bathybius Haeckelii^, quae- 
dam materia ex profundo mari protracta, quam putabant (Huxley) pro- 
toplasticam ex anorganica orlam; mox autem compertum est eam: 
pure anorganicam (Ca,SO,) esse. — ?) Strasburger: ,Heute wissen 
wir, da&, soweit wie das Gebiet unserer Erfahrung reicht, lebendige 
Substanz nur von schon vorhandener abstammt." Zellen- u. Gewebe- 
lehre I (1913) 51. ,Auf allen Gebieten, über die unsere Erfahrung 
reicht, erscheint die ,Generatio spontanea ausgeschlossen.^ Lehrbuch 
d. Botanik'? (1910) 3. — ?) E. Hertwig: ,Hierfür [,da& auch jetzt noch 
Urzeugung existiert] kónnen weder Beobachtungen noch zwingende 
theoretische Erwágungen geltend gemacht werden.^ Lehrbuch d. Zoo- 
logie!? (1922) 129. — *) O. Hertwig: ,Wir müssen sagen, daB, soweit 
naturwissenschaftliche Erfahrung reicht, ein Organismus stets von 
einem andern vorausgehenden Organismus abstammt.^ Allg. Biologie? 
(1920) 66. — ^) J. Reinke: ,Die sogenannte Urzeugung von Zellen 
aus leblosem Material ist wohl von einigen Biologen als naturphiloso- 
phisches Postulat hingestellt worden, allein nach unseren Erfahrungen 
kommt sie tatsüchlich nicht vor." Grundzüge der Biologie (1909) 25. 

Die Urzeugung steht mit aller naturwissenschaftlichen Erfahrung in 
Widerspruch, namentlich auch mit den Erfahrungen und den theore- 
tischen. Anschauungen der Chemie." Kritik der Abstammungslehre 
(1920) 111. 

Omnis cellula ex cellula, Omnis nucleus ex nucleo, Omne chromosoma 
a chromosomate generatio aequivoca a rerum naturalium perito defi- 
nitive exclusa haberi debel.* ') 


Obiectiones. 1. Antiquitus in terra condiciones specialiter fa- 
ventes aderant, in quibus generatio aequivoca facilius evenire pot- 
erat quam nunc. —  RHesp. l) N. supp., generationem aequivocam 
tantum a condicionibus pendere, non autem in se impossibilem 
esse. 2) Dist. essentialiter diversae ab hodiernis N. gradu diversae 
Sd. et tales adliuc. saepe saltem adsunt vel produci possunt C. 
aliler N. 

2. Saltem panpsychistae seu hyiozoici legitime defendere pos- 
sunt, viventia ex maleria orla esse, quia materiam animatam ad- 
mittunt. — Zesp. Dist. legitima est suppositio panpsychica N. legi- 
üma est consequenlia, qua ex hac falsa supposilione falsum con- 
sequens deducitur C. 

9. Fortasse ex materia anorganica primum oriuntur organismi 
tam parvi, ut neque microscopio perceplibiles sint, quos Nügeli 
.probios* vocat. — esp. N. Neque organismi minimi ex maleria 
non organica oriri possunt. Praeterea hypothesis gratis conficta 
esl el vix iam serio defenditur. Organismi tam parvi revera testi- 
bus peritis exsistere non videntur.*) 


De origine cosmica vitae. Diximus, praeter divinam 
productionem tantum unam vitae originem in quaestionem 
venire, generationem aequivocam; quae reapse communiter 
a crealionem recusantibus defenditur. Sed exslat tertia 
hypothesis, attamen tam improbabilis, ut plerumque merito 
reiciatur. Quidam pulant, prima organismorum germina e 
spaliis cosmicis in terram delapsa esse, plerumque tacite 
vel expresse supponentes, vitam esse aeternam. Aliqui 
eorum censent, germina ad nos venisse in meteoris con- 
tenta; cui opinioni-etiam W. Thompson, Helmholtz, E. Quinet 
suffragantur. Arrhenius?)) talem originem impossibilem re- 
putans bhypolhesim ,panspermiae*, potius imaginariam 


1 Wasmann: ,Durch die vier Axiome: Omne vivum ex vivo, 
Omnis cellula ex cellula, Omnis nucleus ex nucleo, Omne chromosoma 
& chromosomate ist die Urzeugung für den modernen Naturforscher 
endgültig abgetan,^ Die moderne Biologie u. die Entwicklungstheorie? 
(1906) 204. — ?) , Auf Grund dieser Berechnungen [von Berthold und 
Errera| erscheint es hóchst unwahrscheinlich, daf5 es Lebewesen geben 
kónnle, die einige 100 mal kleiner wáren als die kleinsten uns be- 
kannten." Lindforss, |l c.974. — ?) Das Werden der Welten (vers. 
germ. 1907) Kap. VIII. 

quam scientificam, excogitavit. Vitam aeternam esse sup- 
ponens asserit, spatia cosmica ubique minimis minimorum 
organismorum spermalibus impleri, quae pressione radiali 
astrorum, repulsione electrica aliisque causis per orbem 
pellantur, sic in planetas aliasque stellas cadant ibique 
vitam producant. 


Sed talis origo cosmica absurde fingitur. 1) Mundus 
non est aeternus, proin nec vita. Sin autem vita aliquando 
orta est eiusque germina ad nos venerunt, eadem quaestio 
redit, quomodo in alio corpore caelesti prima vita orta sit. 
2) Hypothesis nullo facto demonstratur. In meteoris num- 
quam vestigium germinis inventum est. Sententia autem 
Arrhenii, totum orbem ab aeterno germinibus impleri, si 
non monstrosa, certe pure imaginaria dicenda est et a 
peritis dicitur. 3) Germina vix viva in terram advenire 
possent tum propter frigus spalii cosmici (circ. —273?) et 
calorem subito in immensum aucto, quan:o intrant in no- 
stram atmosphaeram, tum propter absolutam carenltiam 
humidi, quam germina iter cosmicum diu protrahentia su- 
stinere non possent. Denique Bequerel notavit, sidera can- 
dentia copiosos radios ultraviolaceos emittere, qui ipsa 
germina stabilissima bacteriorum intra paucas horas de- 
struunt. 


Art. 2. De origine specierum 


De diversitate specierum. In natura non solum magna 
exsistit differentia inter entia viventia et non viventia, sed 
etiam intra animalia et plantas plurima specierum discri- 
mina inveniuntur. Quae tamen multiplieia diserimina certo 
ordine continentur, ut in systemala botanica et zoologica 
redigantur. Membra infima systematum sunt species, e. g. 
lupus (Canis lupus) et canis (Canis familiaris). Species si- 
miles in genus commune (,canis^), colliguntur. Porro genera 
similia in communem famliam, familiae similes in eundem 
ordinem (,carnivora^), ordines similes in classem (,mam- 
malia*), classes denique similes in commune pAylum (Stamm, 
,vertebrata^) comprehenduntur. Similis est plantarum 

distributio. Speciebus subsunt varietates, e. g. varietates 
canum, columbarum. [taque quaeritur, quomodo isti di- 
versi typi, species, genera, familiae aliaque genera supe- 
riora orta sint. In hac quaestione magni momenti est, ut 
species recte definiatur et contra varietatem circumscribatur. 
Omnes enim semper admiserunt, varietates naturaliter oriri 
et mutari, sed de speciebus controversia fuit. 

Species, sicut nunc in botanica et zoologia sumi solet, 
est complexus individuorum, quae invicem spectatis omnibus 
qualitatibus praecipuis similia et ab aliis notabiliter diversa 
sunt quaeque hanc similitudinem hereditarie transmittunt 
et quidem sine commixtione hybridica perfecte fecunda. 
Talis est species Canis lupus, Felis leo, Draba verna. Ad 
speciem requiri dicimus, ut individua omnibus qualitatibus 
praecipuis similia sint; sic differt species a genere, familia 
aliisque generibus superioribus, quae pauciores notas, aliis 
abstraetione omissis, comprehendunt, ut Canis, Felis, Mam- 
male. Porro postulatur, ut complexus individuorum ab omni 
alio notabiliter differat, non autem ab uno in alium insensibilis 
wansitus adsit. Quia denique species ab omnibus intelle- 
gitur unitas stabiliter permanens, requiritur, ut illa similitudo 
hereditarie transmittatur et quidem sie, ut se conservet 
contra confusionem cum alia specie, non admittendo com- 
mixtionem hybridicam perfecte fecundam, i. e. talem com- 
mixtionem generativam cum alia specie, ut etiam proles 
inde oriunda ulterius generando in perpetuum se propa- 
gare possit. E. g. equus et asinus commixtionem hybridi- 
cam admittunt, ex ea oritur mulus, sed ita, ut mulus (vel 
certe sequens generatio) ulteriore fecunditate careat. 

Etiam intra speciem variae individuorum differentiae 
inveniuntur, quae tamen notabiles non sunt et per con- 
tinuas formas invicem contingunt vel non hereditariae sunt 
vel saltem commixtionem hybridicam perfecte fecundam 
non. excludunt. Isti complexus individuorum generatim 
varietates vocantur (modificationes, Spielarten, Rassen, 
variétés, races). Inter varietates eminent mutationes", 
quae nunc dicuntur, i. e. varietates differentiis discontinuis 
seu paulo maioribus inter se et a parentibus discrepantes et 

hereditariae. "Tales non raro subito oriuntur, e.g. vaccae 
cornibus carentes, planiae. a parentibus forma foliorum 
notabiliter discrepantes. Hae mutationes (strictius dictae) 
opponi solent ,varietatibus individualibus* (seu ,varietati- 
bus* pariter strictius vocatis), quae tantum differentiis mi- 
nimis et continuo invicem attingentibus discrepant neque 
hereditariae sunt. 


Species contra varietatem sufficienter quidem, attamen non ita 
discrimine absolute peremptorio circumscribi potest, ut numquam du- 
bitatio oriatur, sitne aliquid species an varietas dicendum. Nam primo 
discrimen ,notabile* in definitione positum alicui latitudini et subiec- 
tivae opinioni locum relinquit. Deinde animadverti solet, etiam inter 
diversas species interdum commixtionem hybridicam inveniri perfecte 
fecundam. Sed talis fecunditas in paucis omnino speciebus observatur, 
quae fere omnes ad plantas pertinent et de quibus, interdum saltem, 
dubitare licet, utrum verae species an varietates sint.) Ceteroquin 
quia diffieile est, species, in animalibus praesertim, de commixtione 
hybridica examinare, zoologi et botanici in distinguendis speciebus po- 
tissimum qualitates morphologicas considerant. 

Ceterum mirum non est, quod species et varietas non semper 
certo distingui potest, quia supposita veritate evolutionismi polyphy- 
letici species saepissime ex varietatibus ortae sunt vel adhuc oriuntur, 
ut igitur saepe varietates sint species in fieri. Difficultas species à 
varietatibus discernendi etiam eo manifestatur, quod in speciebus coh- 
stituendis non semper consonanlia est; quas alii species vocant, alii 
pro varietatibus habent, et nonnulli facillime, ubi aliqua discrimina 
inveniuntur, diversas species inducunt. 


!') J. Loeb, Godlewski, Kupelwieser et alii adhibitis substantiis 
chemicis effecerunt, ut etiam ova et spermata ex individuis diversarum 
classium sumpta generationem facerent. Sed adhuc fructus inde ortus 
semper, antequam statum adultum attigit, mortuus est. Praeterea in 
his casibus sperma vix ovum fecundasse, sed potius ipsum laesum esse 
et proinde solum generatio parthenogenetica locum habuisse videtur, 
qualis mediis chemicis produci potest. ,Ob indessen in diesen Fállen*, 
inquit O. Hertwig, ,eine wirklich erfolgreiche Bastardierung, d. h. eine 
biologische und lebensfühige Verbindung vom Chromatin der Seeigel- 
eier mit dem Chromatin des Samenfadens eines Seesterns, resp. einer 
Crinoide wirklich eingetreten ist, scheint mir stark angezweifelt werden 
zu müssen. Denn nach sorgfáltig durchgeführten  mikroskopischen 
Untersuchungen von Kupelwieser, Balter u. a. ist es sehr wahrschein- 
lich, da& das Chromatin des eingedrungenen Samenfadens in dem 
hochgradig artfremden Ei früher oder spáter geschüdigt wird, erkrankt 
und abstirbt. . Dadurch gewinnt die Entwicklung des Eies, wenn sie 
überhaupt ihren weiteren Fortgang nimmt, den Charakter der Patheno- 
genese." Werden der Organismen? (1992) 277 s. 

Attamen notandum est, species (et varietates) explicatas 
esse systematicas, quae in systemaltica zoologiae et bota- 
nicae divisione species appellantur. Non propterea etiam 
species naturales sunt. Species naturales nominamus, quas 
etiam philosophia species vocat, quae nempe ipsa nalura 
interna diversae sunt ideoque non quibuslibet, sed essen- 
tialibus qualitatibus differunt, quae ex diversa essentia sive 
anima emanant. Quae qualitatibus tantum accidentalibus 
differunt, potius varietates naturales dicendae sunt.!) Sed 
saepe difficile est determinare, quaenam qualitates sint. 
essentiales, quae vero accidentales, quaenam igitur syste- 
maticae species (genera, familiae) simul sint species natu- 
rales, quae vero non. Attamen vix dubium est, quin sal- 


tem permultae species systemalicae tantum varietales na- 


turales sint sine diserimine interno naturae et animae; ita 
omnes formicae ad eandem speciem naturalem pertinere 
possint. 

Nihil enim obstat, quominus in eadem specie naturali 
diversae systematicae species sive genera inveniantur, seu 
quominus eadem natura (sive anima) simul vel successive 
in diversis individuis tantas qualitatum et structurae diffe- 
renlias habeat et constanter hereditarie transmittat, quae 
ad systematicas species constituendas sufficiunt. Nam si 
eadem natura, id quod certum est, successive formam 
embryonalem, infantilem, iuvenilem, senilem admodum di- 
versam subire potest, si simul masculinam et femininam, 
si successive formas maxime diversas larvae (erucae) et 
papilionis, si nonnumquam etiam monstrosas induere pot- 
est, nequit a priori impossibile iudicari, ut etiam diversas 
qualitates specierum systematicarum recipiat, vel simul vel 
successive, quas scientia hodierna demonstrare videtur; 
haec certe maiorem naturae organicae variabilitatem mani- 
festat, quam antiquis notum erat. Ex parte philosophiae 





!)) E. Wasmann, Die moderne Biologie und die Entwicklungs- 
theorie? (1906) 303, speciem naturalem vocat complexum omnium in- 
dividuorum, quae a communi stirpe descendunt. Quae definitio a supra 
posita spectata re non multum differt. Nam individua, quae eandem 
essentiam habent, supposita hypothesi descendentiae a communi stirpe 
oriri dicenda sunt et vicissim. 

difficillime quidem vel impossibile videtur, üt eadem species 
naturalis in complures naturales scindatur vel successive 
transmutetur; attamen nihil obstat, quominus intra eandem 
speciem naturalem complures systemiaticae sint vel una in 
aliam transmutetur. Quanta fieri possit eiusmodi diversitas 
inter eandem speciem naturalem, non tam a priori prae- 
seribi potest, quam polius ex factis eruendum est. 


Itaque intra eandem speciem complures individuorum complexus 
inveniuntur minoribus differentiis discrepantes, tum ,varietates indivi- 
duales sive fluctuantes', quae vocantur, non hereditariae, tum aliae, 
quae qualitates constanter transmittunt. Hae varietates hereditariae 
iterum diversae sunt: 

a) Aliquae paulo magis inter se differunt et insuper interdum 
commixlionem hybridicam cum aliis varietatibus vel omnino non vel 
tantum cum minuta fecunditale admittunt. "Tales saepe ,species ele- 
mentares^ vel ,jordanianae^ appellantur. A. Jordan, qui eas primus 


1846 in publicam notitiam induxit, in Draba verna, quam Linné speciem 


vocat, 200 eiusmodi species elementares distinxit in variis Europae 
regionibus exsislentes. 

b) Alii complexus minus differunt et in commixtione hybridica, 
quam facile permittunt, qualitates suas secundum regulas mendelianas 
iransmittunt (n. 983). Tales nonnumquam nominantur species seu 
varietales ,mendelianae". 

c) Denique in speciéhus elementaribus et mendelianis ulterius 
complures vel multi ,^2otypi^ (Johannsen) esse possunt, i. e. complexus 
individuorum, quae nulla plane dispositione hereditaria cellarum ger- 
minalium differunt, e. g. ab una eademque planta individuali oriunda 
suni; ideo qualitates suas hereditarie transmittunt. Johannsen talem 
complexum individuorum ,lineam puram" (reiue Linie) vocavit. Eius- 
modi individua non iam qualitatibus, sed tantum secundum quantita- 
livum plus et minus earundem qualitatum seu secundum ,linearem 
variationem*^ differun!, e. g. secundum magnitudinem foliorum, fruc- 
tuum, seminum, secundum numerum earundem pennarum; quae tamen 
discrimina fluctuantia non sunt hereditaria. 

Per ,mutaliones* supra commemoratas nova species mendeliana 
vel etiam elementaris oriri potest. 

Aliqui biologi cum Jordan, de Vries postulant, ut notio speciei 
restringatur ad varietatem he:editariam, sin minus ad varietatem men- 
delianam vel ad biotypum, saltem ad. speciem elementarem, et huic 
nomen speciei tribuatur; hodiernam ,speciem magnam* a Linné for- 
malam potius indolem generis vel speciei eollectivae habere. Sed ab 
aliis haec postulatio non imineirito impugnatur. quod harum ,specierum* 
discrimina non salis notabilia sint, sicut practica distinetio specierum 
postulat, quod numerus specierum tam ingens fieret, ut ad finem veniri 

non posset, quod denique discrimina, saltem inter species mendelianas 
et inter biotypos, satis stabilia non sint, cum commixtionem hybridi- 
cam permittant. 


Divisio systematica animalium. Nunc a diversis varie vel 7 


vel 9, 10, immo 16, 17 diversa animalium suprema phyla 
numerari solent. Potissimum sequentia distinguuntur!): 


1. 


"dh 


ib 
2 
3. 


Protozoa, quae ex una cella constant. Dividuntur ulterius 
in rhizopoda (e. g. radiolaria), flagellata, sporozoa, ciliata. 
Coelenterata (Pflanzentiere, coelentérés), e. g. spongiae, 
anthrozoa sive corallia. 


. Vermes, e. g. lumbricus. 
. Echinodermata (Stachelhàuter, échinodermes), e. g. echi- 


noidea (Seeigel, oursins). 


. Mollusca (Weichtiere, mollusques), velut lamellibranchi- 


ata (Muscheln, lamellibranches). gastropoda (Schnecken, 
limacons), cephalopoda (Kopffü&ler, céphalopodes). 


. Arthropoda (Gliedertiere, arthropodes): crustacea (Krebse, 


crustacés)  myriopoda (Tausendfü&ler, scolopendres), 
hexapoda sive insecta, arachnoidea (e. g. Spinnen, arai- 
gnées, et Skorpionen, scorpions). 


. Vertebrata (Wirbeltiere, vertébrés), quae has compre- 


hendunt classes: acrania (amphioxus) —cyclostomata (pauca 
genera piscibus similia)— pisces - amphibia — reptilia — aves 
—mammalia. 

In mammalibus (Sáugetiere, mammiféres) hi conti- 
uentur ordines: monotremata (e. g. Schnabeltier, mono- 
tréme), marsupialia (Beuteltiere, sarigues), edentata (e. g. 
Gürteltier, tatou), insectivora (e. g. Igel, hérisson), chi- 
roptera (e. g. vespertilio), carnivora (canes, feles), cetacea 
(Waltiere, cétacés), rodentia (e. g. mures), ungulata (e. g. 
equus), subungulata (e. g. elephas), simiae. 

Divisio systematica plantarum 5 phyla complecti solet: 
Thallophyta: algae, fungi (Pilze, champignons). 
Bryophyta (Moose, mousses). 

Pteridophyta (Farnpflanzen, filicinées): filicinae (Farne), 


?)) Secundum RR. Hertwig, Lehrbuch d. Zoologie'? (1929). 


iiaitentai i. Les 

equisetaceae  (Schachtelhalme,  préles), lycopodaceae 
(Bàrlappen, lycopodes). 

4. Gymnospermae, ad quas praesertim coniferae (e. g. abies) 
pertinent. 

5. Angiospermae (plantae florentes), quae duas classes con- 
tinent: monocotylas et dicotylas. 


Hypotheses evolutionis et constantiae. Itaque quae- 
ritur, quomodo diversitates indicatae ortae sint. Optio tan- 
tum inter duo habetur: aut typi diversi (species, genera, 
familiae, ordines, classes, phyla) ab initio semper tales 
fuerunt, quales nunc sunt (Aypothesis constantiae) et proinde 
tales immediate a Deo creati sunt, aut omnes per evoluti- 
onem paulatim ex uno vel compluribus typis primitivis 
orti sunt et quidem semper typi similes ex communi stirpe 
(hypothesis evolutionis, descendentiae, transformationis). Hy- 
pothesis posterior varia nomina gestat. Vocatur hypothesis 
descendentiae (Abstammungslehre), quatenus originem unius 
typi sive formae ex alia defendit, hypothesis transforma- 
tionis, quatenus typorum mutationem supponit, sine qua 
origo communis diversorum defendi nequit, hypothesis evo- 
lutionis sive evolutionismus, quatenus simul admittit seu 
supponit, transformationem tendere in formas perfectiores!) 
ex imperfectis producendas, in quibus illae potentialiter 
contentae fuerint. Ceterum nomina allata plerumque pro- 
miseue adhiberi solent. (Nomen darwinismi non hypothe- 
sim evolutionis generatim sumptam, sed specialem eius 
formam significat, quam Darwin proposuit.) 


»Evolutio" generatim est successiva efformatio formae ex partibus 
disparibus compositae per vires internas. Sic embryum paulatim ex 
potentia sibi insita efformat diversa organa formae suae completae 
itaque se evolvere dicitur. Differt autem evolutio individui sive onto. 
genetica, quae primum evolutio nominatur, ab evolutione speciei ex 
aliis speciebus imperfectioribus seu phylogenetica. In ontogenetica ex 
forma initiali nondum completa oritur completa, in phylogenetica 
autem ex una forma completa, sed minus differentiata oritur altera 
completa magis differentiata. 


!') Organismos illos hoc loco ,perfectiores" (superiores) vocamus, 
in quibus uberior organisatio seu compositio ex disparibus partibus 
(ac functionibus) seu maior differentialio est. Ceterum omne vivens 
suo modo perfectum i. e. vitae suae agendae bene adaptatum est. 

Porro hypothesis evolutionis duplici modo defendi 
potest, vel ut evolutio monophyletica vel ut polyphyletica 
statuatur. Evolutio nonophyletica unam tantum stirpem ad- 
mittit, ut igitur omnes typi diversi, qui nunc distinguuntur, 
etiam ordines, classes, phyla, ex una communi forma pri- 
mitiva (unicellari) orti esse dicantur.) Evolutio polyphyletica 
multas stirpes communes admittit, tot scilicet, quot nune 
phyla, classes (vel ordines, forte etiam fíamiliae) distin- 
guuntur, ut igitur diversae quidem species eiusdem generis, 
genera eiusdem familiae, familiae eiusdem ordinis (non- 
numquam ordines eiusdem classis) a communi stirpe de- 
scendant, non autem diversa phyla, classes eiusdem phyli 
(ordines eiusdem classis) communem stirpem habeant. Intra 
ambitum igitur generis, familiae (ordinis) transmutationem 
admittit itaque minora discrimina ex transmutatione repetit, 
maiora autem discrimina inter superiora genera semper 
constantia fuisse tenet. Ergo hypothesis evolutionis poly- 
phyleticae simul est hypothesis constantiae partialis, qua- 
tenus tenet discrimina generum superiorum constantia esse ; 
monophyletica aütem evolutio omnem constantiam excludit. 

Alias diversitates hypothesis evolutionis induit ex di- 
versis modis vel causis, quibus evolulio producta esse di- 
citur; quae ex historia quaestionis perspicientur. 


Historia quaestionis. Antiqui, animadvertentes species 
semper constantes esse tantuü(que individua eiusdem spe- 
ciei suam similitudinem specificam ex origine ab iisdem 
parentibus derivare, sine dubitalione supponebant, species 
perpetuo fuisse constantes singulasque seorsum ortas esse. 
Aristoteles constanter docet, ,ex mare ac femina eiusdem 
speciei prolem speciei eiusdem gigni solere, aut. marem 
aut feminam, ex cane mare et femina canem vel marem 
vel feminam.?) Pariter SS. PP. et 'scholastici putarunt, 
singulas species a Deo productas (vel interdum generatione 
aequivoca ortas) esse.) Eadem constantiae doctrina inter 





') Ab evolutione monophyletica haud multum differt oligophyle- 
tica, quae paucissimas stirpes admittit ideoque etiam suprema genera 
a communibus formis magis priinitivis oriunda esse docet. —  ?) De 
gen. anim. Il 8 (747 b 350). — ^?) Ceterum notatu dignum est, quod 

ipsos biologos usque ad medium saec. 18 communis fuit. 
Linné (t 1778) constantiam specierum hoc celeberrimo 
dicto enuntiat: ,species sunt constantissimae", species 
tol numeramus, quot diversae formae sunt creatae*. In-. 
veniebant quidem identidem reliquias organismorum petre- 
factas, ut pisces, conchas, ossa, quae formam ab organis- 
mis recentibus diversam prae se ferebant. Sed ea ex ,nisu 
formativo*^ lapidibus innato declarabant, occulta vi formas 
organicas quodam ,lusu naturae^ imitantibus; quod ut 
facilius fieri posse ostenderent, etiam ad concursum stel- 
larum confugiebant, quae influxu occulto lapidibus in istis 
formis producendis cooperarentur.) Cum postea numerus 
formarum fossilium augeretur, reiecto nisu formativo eas 
veras reliquias organismorum habebant, qui tamen penitus 
deleti fuerint et quidem per diluvium, de quo s. Scriptura 
loquitur, ut igitur recentes organismi ab illis origmem non 
trahant. 


Sed paulatim inventum est, strata terrae invicem super- 
posila diversas inter se faunas et floras includere. Cum 
neque tunc organismorum transmulationem admitterent, 
nihil reliquum erat, nisi ut dicerent, organismos saepe 
variis cladibus destructos et postmodum novos creatos esse 
vel ex aliis regionibus immigrasse. Etiam G. Cuvier, parens 
palaeontologiae modernae, "constantiam specierum tenebat, 
diversitatem organismorum in stratis geologicis ex eo repe- 
- tens, quod antiquiores per subitaneas geologicas revoluti- 
ones sive calastrophas, e. g. violentas montium erecliones, 
inundationes, exstincti sint, in quorum locum postmodum 
novi ex aliis regionibus immigraverint. D'Orbigny, eius dis- 
eipulus, (forlasse secundum mentem magistri) iteratas crea- 
tiones divinas admisit. Sed talis explicatio parum simplex 


S. Thomas (1 q.'i3 a. 1 ad 3) scribit: ,Species autem novae, si quae 
exsistunt, praeexstiterunt in quibusdam activis virtutibus." Quibus verbis 
(quae non tantum dicuntur de speciebus secundum veterem opinionem 
generatione aequivoca productis) S. Doctor concedere videtur, non esse 
neces-arium assumere, species posteriores semper easdem fuisse, sed 
potuisse ex naturali mutatione originem petere. Cf. Knabenbauer, 


Stimmen a. ML 13 (1877) 75 ss. 
3) Confer e. g. A. Kircher Mundus subterraneus ll (1665) c. 9. 

et naturalis fuit. Praeterea mirum videri debuit, quod 
organismi recenter ,creati^ antiquioribus exstinctis valde 
affines sunt, ut eorum continuatio esse videantur. Insuper 
mox ostensum est (Ch. Lyell 1830), diversa strata invicem. 
superposita non violentis turbationihus, sed ordinario cau- 
sarum naturalium influxu producta esse. 

Sic paulatim opinio descendentiae concepta est, quae 
organismos recentes et fossiles vinculo genetico cohaerere 
docet. Iam Benoit de Maillet (T 1738) evolutionem clare 
proposuerat. Postea Goethe, L. Oken, Buffon et complures 
alii pariter aliquam transformationis ideam conceperunt. 
Sed primus Lamarck Gallus (T 1829) doctrinam evolutionis 
scientifice excoluit.)  Lamarck dicit, primum ex materia 
anorganica imperfectissimos organismos et ex iis omnes 
alios ipsumque hominem secundum corpus per transforma- 
tionem ortos esse. Causam praecipuam evolutionis usum 
et non-usum organorum fuisse dicit: mutata adiuncta ex- 
terna, ait, afferunt novas indigentias, quae ab animali per- 
cipiuntur et hac ratione in eo novum usum vel non-usum 
organi excitat, quo organum roboratur et perficitur vel e 
contrario reducitur et paulatim aboletur, immo nova' quo- 
que organa per auctam contentionem interni appetitus 
produci possunt; mutationes autem factae hereditate trans- 
mittuntur.  Saint-Hilaire (1830) transformationem potius 
directo influxui circeumstantiarum externarum  ascribit. 
Attamen hypothesis evolutionis tune temporis mentibus 
dominari nondum potuit; Cuvier eam auctoritate sua, qua 
pollebat, ad tempus reiecit. 

Aurea huius doctrinae aetas a Carolo Darwin per opus 
De origine specierum 1859?) inaugurata est. Summa eius 
systematis seu ,darwinismi^ stricte dicti haec est. Propter 
variabilitatem indefinitam, «quae organismis propria sit, 
factum esse ait, ut omnes species ex paucis typis primitivis 
per minima discrimina in continua linea invicem excipientia 
evolutae sint et quidem ope selectionis naturalis (natürliche 


!) Philosophie zoologique (1809). — ?) The Origin of Species by 
means of Natural Selection (1859,; postea edidit opus: The Descent 
of Man (1871), in quo evolutionem etiam ad hominem extendit. 

Zuchtwahl, sélection naturelle), quae per /uctam vitae (Kampf 
ums Dasein, concurrence vitale) perficiatur. Nimirum Darwin 
saepe observavit, soboles eorundem parentum paulum inter 
se differre, etiam intra eandem speciem multas varietates 
inveniri, immo, si cum provida selectione copulatio aptorum 
individuorum ad generandum fiat et per plures generationes 
continuetur, novas varietates obtineri. Unde conclusit, or- 
ganismos modo indefinito variabiles esse, per discrimina 
quidem minima et continua, quae tamen additione paulatim 
permagna fieri possint. Hanc variabilitatem posse ab ho- 
minibus, ut dictum est, selectione artificiali aptorum paren- 
tum ad perfectiores varietates obtinendas dirigi. In natura 
autem huic selectioni artificiali selectionem naturalem sub- 
stitui et quidem ita, ut paulatim ex infimis organismis 
omnes alii usque ad perfectissimos oriantur. Selectio autem 
naturalis ita fieri dicitur. Specierum individua sine fine 
multiplicantur et alia aliis praestantiora sunt, simul varia 
pericula et clades eveniunt neque omnibus locus et ali- 
menta suppetunt; sic lucta vitae oritur. 1n hac lucta in- 
dividua aptiora alia superant, cum melius difficultates vin- 
cere, nutrimentum comparare, alia opprimere valeant; ita- 
que permanent pereuntibus imperfectioribus. Idcirco tantum 
individua perfectiora formam suam generando propagare 
possunt. Sie ,selectio^ peragitur. (Ad selectionem natu- 
ralem accedit seu potius eius quaedam pars est selectio 
sexualis in hoe sita, quod a feminis mares praestantiores 
aliis praeferantur itaque semper hi prae aliis formam suam 
praestantiorem generando propagare possint.) Individua in 
pugna vitae remanentia qualitates suas praestantiores proli 
hereditate transmittere dicuntur. Et cum in sequentibus 
generationibus iterum individua dissimilia sint denuoque 
pugnam vitae committant, simili selectione etiam ex his 
perfectiora ,eliguntur^. Quatenus hac ratione variabilitas 
selectione naturali regitur et orta discrimina magis magis- 
que augentur, paulatim organismi in novas species et genera 
et ordines perfectiores se evolvunt simulque in diversas 
species el ordines discedunt. Statuitur enim a Darwin lex: 
quo magis individua inter se discedunt, eo magis iis 

in pugna vitae provisum est (,divergentia characterum*). 
Selectioni naturali praeterea Darwin alias causas trans- 
formationis, sed tantum secundarias, addit, nempe usum 
et non-usum organorum et influxum circumstantiarum ex- 
ternarum. 

Ceterum Darwino vix aliud proprium est praeter mag- 
nam copiam exemplorum, quae ad probandam suam doc- 
trinam affert. Ideam transformismi ab auctoribus antiqui- 
oribus, ideam pugnae universahs ab Hobbes, A. Smith, 
Malthus accepit et ipsa ,selectio naturalis* nihil est nisi 
formula capliosa pro permanentia entis aptioris, quam 
H. Spencer iam (1852) proposuerat. 

Mirum quanto plausu doctrina darwiniana mox ubique 
excepta est. Initio quidem veteres rerum naturalium periti 
resistebant. Sed iis neglectis iuniores velis expansis Dar- 
win seculi sunt. Inter eius asseclas in Anglia eminent 
Huxley et praesertim 4. Wallace. In Germania omniunr ma- 
xime AK. Haeckel propugnator darwinismi exstitit. Hic pri- 
mus evolutionem ad hominem extendit; eum postea Dar- 
win secutus est. Haeckel arroganti cum violentia doclrina 
evolutionis ad atheismum materialisticum propugnandum 
abusus est. 

Sed paulatim clare apparuit, explicationem a Darwin 
datam insufficientem esse magnisque premi difficultatibus. 
Nunc vix unus iam eius doctrinam simpliciter admittit, longe 
plerique eam reiciunt. Loco variabilitatis penilus indeter- 
minatae organismorum multi (von Bàr, Náàgeli, Kolliker, 
de Vries, Eimer, Reinke, Cope, O. et R. Hertwig, Was- 
inann, Depéret, Driesch, Diener, alii) mutabilitatem admit- 
tunt per internum principium sive naturam organismi de- 
terminatam et directam. Fere omnes selectioni naturali vim 
tantum negalivam seu eliminativam, non vero posilivam 
seu novarum specierum formativam attribuunt, proinde 
alias causas adiungunt sive subsistunt, nempe causas ex- 
ternas et diversum usum organorum. Denique praeter trans- 
mutationem per variationes individuales el eontinuas, quae 
ad posteros non transeunt, ,mutationem* discontinuam 
per gressus paulo maiores admitturt, quae hereditate 


De origine specierum 369 


transmittuntur. Alii autem inconsequenter fluctuant inter 
fortuitam variationem cumulationum et teleologicam evo- 
lutionem principio interno directam. 

Plerumque igitur darwinismus deseritur. Attamen vix 
non ab omnibus biologis hypothesis evolutionis tenetur, 
si non tamquam certa, saltem ita, ut in inquisitionibus 
biologicis ea regi se sinant. Multi evolutionem monophy- 
leticam admittunt, alii (Zittel, Depéret, Koken, Steinmann, 
Reinke, O. Hertwig, Wettstein, Wasmann) polyphyleticam. 
Alii contenti sunt generatim aliquam transformationem as- 
serere, ab eius extensione autem determinanda abstinent. 
Omnes autem fatentur vel ineuleant, evolutionem monophy- 


leticam demonstrari non posse. Generatim animadverten- . 


dum est, recentissimo tempore confidentiam, qua antea de 
descendentiae certitudine, de eius causis, ambitu et argu- 
mentis sermo fiebat, vehementer temperatam esse, immo 
aliquos fere scepticismo se dare. 


Sententia defendenda. In quaestione proposita, qua- 
tenus recte tantum ad regna plantarum et animalium re- 
fertur, hypothesim evolutionis defendimus, attamen tantum 
polyphyleticam. Ut sententiam propugnandam aceuratius 
eireumscribamus, haec animadvertimus. 

a) Data opera solum de evo/utionismo biologico dispu- 
tamus, qui evolutionem animalium et plantarum asserit, 
non vero de anthropologico. Evolutionismus anthropologicus, 
qui etiam primos homines corpore et anima a specie beluina 
ortos esse docet, non solum nullis argumentis legitimis de- 
montratur sive ex philosophia, sive ex anatomia compara- 
tiva hominis et bruti, embryologia, palaeontologia, ethno- 
logia desumptis, sed etiam certis argumentis falsus esse 
ostenditur. Horum argumentorum praecipua sunt: 1. argu- 
mentum geologico-palaeontologicum: neque species mediae 
inter hominem recentem et brutum neque ullae reliquiae 
hominis annis cire. 10000 antiquiores inventae sunt; 
9. argumentum psychologicum: anima humana a beluina 
essentialiter differt totoque ordine altior est ideoque ab anima 
beluina evolutione oriri non potest.!) 


!) Confer Psycholog. n. 649-88. 


: Donat, Cosmologia 


24 


A85 


486 


370 De origine organismorum 


b) Neque descendentiam brutorum ex plantis admitti- 
mus, quia anima sentiens animam non sentientem plan- 
tarum tanto discrimine superat, ut planta suam. perfecti- . 
onem evolvendo numquam animal fieri possit. 

c) Evidens esse supponimus, multo magis erroneum 
esse istum evolutionismum philosophicum, qui creatorem 
superfluum facere et creationi evolutionem substituere co- 
natur. Sicut evolutio cosmogonica et geogonica mundi 
anorganici creationem materiae primamque ordinis mun- 
dani eausam non excludit, sed supponit, ita etiam evolutio 
organica (praeter creationem materiae) supponit, Deum pri- 
mam vitam condidisse primisque organismis facultatem 
legesque transmutationis indidisse. 

d) Defendimus thesi sequente transformationem sive 
evolutionem biologicam polyphyleticam; | monophyleticam 
improbabilem esse ostendimus. n fine causas et modos 
indicabimus, quibus evolutio fieri videtur. Denique dar- 
winismum reiciendum esse osteridimus. 


Summa inventorum palaeontologicorum. Quia quaestio 
tractanda permultum cum reliquiis palaeontologicis cohaeret, 
brevem earum descriptionem praemittere iuvat, quae ar- 
gumentationi postea faciendae inserviat. Clarum est, palae- 
ontologiam non posse integram veterum organismorum 
historiam praebere. Etenim non aequali modo in omnibus 
stratis organismi conservati sunt; praeterea tantum partes 
durae, ut conchae, ossa, servari potuerunt, quae insuper 
saepe ab invicem separatae inveniuntur saepeque processu 
fossiliationis laesae sunt; denique parva tantum pars reli- 
quiarum fossilium inventa est. Nihilominus non spernen- 
dam possidemus copiam reliquiarum, quae aliquam de 
historia organismorum antiquorum notitiam praebent. 
Afferimus igitur brevem prospectum palaeontologicum, qui 
potissimum successionem generum superiorum indicet, eique 
aliquas animadversiones adiungemus. 


Aetas archaíca (azoica). Nulla apparent vestigia vitae 
excepta ultima parte, periodo praecambrica sive algoncica, 
in cuius stratis iam aliqua vestigia, quamquam imperfecta. 

et magna ex parte dubia, sed ceterum fere similia ac in 
cambrio, inveniuntur. 


Aetas palaeozoica (primaria). 1) Periodus cambrica. lam 
omnia phyla animalium invertebratorum et pleraeque eorum 
classes inveniuntur. Attamen individua non multum spe- 
cialisata sunt neque valde magnus est numerus specierum 
et generum (circ. 1000 species notae sunt) exceptis trilobitis 





Fig. 93. Trilobita ^ Fig. 24. Ammonites 
ex per. cambrica!) (devon.) 


(crustaceis), quorum 50 genera et 150 
species numerantur quique valde per- 
fecti iam sunt (fig. 23), et exceptis 
brachiopodis. Vertebrata autem non- 
dum apparent. Sed neque multa pro- 
lozoa inventa sunt. 

2) Periodus siluriana. Apparent 
primi pisces, prima igitur vertebrata Fig. 96. Holoptychius 
(placodermi [Panzerfische, coffres, 5pilissimus (devon.) 
fip. 25] et selachii), et prima etiam 
insecta. In classibus, quae iam in cambrio aderant, sed 
absque magna specierum multitudine, subito ingens obser- 
vatur copia familiarum, generum et specierum ; ultra 10.000 
species notae sunt, ex quibus permultae ad solos brachio- 
podos pertinent. Praeterea primae plantae occurrunt, sci- 
licet algae et filicinae eaeque tam perfectae sicut modernae ; 
etiam gymnospermae inveniuntur, scilicet cordaitae, magnae 
arbores (fig. 27). 





(devon.) 


!) Haec figura et aliquae ex sequentibus desumptae sunt ex 


Hoernes, Palaeontologie? (1904). x 





487 


372 De origine organismorum 


3) Periodus devoniana. Prima amphibia adsunt. Placo- 
dermi et trilobitae, iam ex cambrio exsistentes, magno spe- 
cierum numero florent. Subito apparent ammonitae (cepha- 
lopoda; fig. 24). Equisetaceae reperiuntur. Cordaitae quae 

Fig. 27. Cordaita reconstructa Fig. 28. Lepidodendron reconst. 
Ex per. carbon. Ex per. carbon. 


iam in periodo praecedenti aderant, per multas diversas 
species variantur. 

A) Periodus carbonica. Prima reptilia apparent (stego- 
cephali). Magna est protozoorum copia. Trilobitarum flos 
decrescit et. placodermi penitus exstinguuntur.  Equiseta- 
ceae antea commemoratae in flore sunt, pterophyta et 
gymnospermae in maxima adsunt copia et ex parte per- 
fectiores sunt quam formae recentes. 

5) Periodus permica. Stegocephali et ammonitae magno 
specierum numero florent, trilobitae autem subito exstin- 
guuntur. 

Aetas mesozoica (secundaria). 1) Periodus triassica. Prima 
comparent mammalia, attamen tantum duae formae im- 
perfectiores (dromotherium et microconodon), quae cum 
recentibus mammalibus cohaerere non videntur. Stegoce- 
phali exstinguuntur, aliorum autem reptilium magna adest 
copia et varietas (ichthyosauria, dinosauria). Subito etiam 
perfectae testudines apparent 
(Schildkróten, tortues). Primi 
adsunt scarabaei. Flora car- 
bonica evanuit. 

2) Periodus urassica. 
Primae aves inveniuntur (ar- 
chaeopteryx; fig. 29); sed 
forte multo prius iam exsti- 
terunt. Primae ranae et pa- 
piliones adsunt, insecta in 
magna copia inveniuntur, item 
reptilia. Dinosauria florent. Wf 

3) Periodus cretacea. Par- Fig. 99. Archaeopteryx 
vae formae mammalium in- FAnODSIE) 
veniuntur. Etiam minores for- 
mae recentium reptilium iam adsunt (lacertae, serpentes, 
testudines, crocodili), exstinguuntur autem reptilia grandia 
(ichthyosauria, dinosauria, pterosauria), pariter ammonitae, 
Subito occurrunt angiospermae et quidem in multis 
generibus. 

Aelas caenozoíca. 1) Aetas tertiaria, in qua iterum di- 
stinguuntur periodus eocaenica antiquissima, oligocaenica, 
miocaenica, pliocaenica recentissima. Mammalia copiosa 
per 10 ordines distincta adsunt, inter quae formae grandes 
inveniuntur. Simul protozoa in flore sunt. Animalia magis 
magisque recentes formas induunt, item plantae. 

2) Diluvium. Homo apparet. 

Non aeque clare palaeontologia historiam plantarum 
sicut animalium manifestat. Plantae enim perfectiores ter- 

restres sunt, quae igitur in stratis geologicis sedimentariis 
raro conservatae sunt. In maiore numero illae tantum 
plantae relictae sunt, quae in aqua vel in locis humidis 
vixerunt, neque istae totae, sed tantum aliquae earum 
partes et quidem in vario statu. Flores raro conservantur. 
Ideo, licet sine dubio plantae simul cum animalibus ad- 
fuerint, quippe quae plantis vescuntur, tamen historia anti- 
quissima plantarum penitus ignota nobis est. 


Animadversiones. Reliquiae palaeontologicae haec osten- 
dunt (ex quibus infra argumenta sumemus): 

1. Genera suprema et superiora (animalium), scilicet 
phyla, classes, plerumque etiam ordines, ex antiquissimis 
aetatibus usque ad tempora hodierna (ex aetate siluriana 
vertebrata, alia autem omnia iam ex aetate cambrica) eadem 
semper adfuerunt et zmmutata permanserunt, qualia adhuc 
nunc sunt; formae recentes cum antiquissimis in iisdem 
phylis, classibus, ordinibus collocari possunt. De prima 
historia plantarum nihil constat; tamen etiam plantarum 
suprema genera non unum post aliud, sed simul inveni- 
untur, exceptis angiospermis, quae aetate posteriore appa- 
rent, tamen vestigium descendentiae eorum a formis anti- 
quioribus non conspicitur. 

2. Nullae inveniuntur formae mediae inter genera su- 
prema, quae aliquam horum generum transmutationem in- 
dicent. Nullus igitur pro- 
gressus transformativus ex 
formis inferioribus ad gra- 
dus multo superiores ma- 
nifestatur. 

3. Attamen intra am- 
bitum ordinum, familiarum 
Pet generum apparent novae 
Testis Me species, genera, familiae ab 


a Pal. Neumayri, k Pal. Hoernesii, antiquioribus diversae et 
b—i formae mediáe!) quidem : 





') Haec et sequentes figurae ex Diener, Palaeontol. u. Abstam- 
mungslehre 1910; ?1990. 

a) Novae formae ita adveniunt, ut antiquioribus sub- 
stituantur, quae plerumque disparent. 

b) Licet igitur faunae et florae per strata succedentia 
aliae fiant, non tamen plane diversae sunt, sed generatim 
subsequens ad modum continuationis praecedentis se habet. 


LEtenim «) interdum inve- 
niuntur ser?es Oorganismorum, 
qui in stratis geologicis imme- 
diate contiguis siti sunt et ita 
per discrimina parva regressiva 
vel progressiva invicem excipiunt, 
ut series continuae oriantur. 

V. g. talis est series palu- 
dinarum a Neumayr in Slavonia 
inventa (fig. 30). Neumayr etiam 
in genere ,phylloceras^ ad am- 
monitas pertinente invenit quin- 
que tales formarum series ab in- 
. vicem diversas, sed coordinatas 
simul discurrere. lam antea 
W. Waagen in , Ammonite sub- 
radiato" invenerat seriem conti- 
nuam varietatum invicem suc- 
cedentium usque ad novas species. 
In ordine ungulatorum Depéret 
similem formarum seriem osten- 
dit, qua genus ,brachyodus* (ani- 
mal simile porco) ex aetate ter- 
tiaria recentiore cum genere ,ca- 
todus^ (ex tertiario antiquiore) 
conectitur. Idem in proboscideis 
temporis terliarii tres series con- 
tinuas coordinatas ostendit (dino- 
therium, mastodon, elephantem). 

Saepe apparent in speciebus 
invicem geologice succedentibus 
ceteroquin aequalibus certa or- 
gana gradatim mutata, cuiusmodi 
exempla sunt pinnae piscium 
(fig. 31), coxa sirenarum (fig. 32), 
pedes equorum (fig. 33), quorum 


carhon. 


suprem. 




















recens 


infer. 


devon. 


devon. 
super. 


devon. 
infer. 


devon. 
infim. 


Fig. 392. Coxa 
(Hüftbein, os iliaque) sirenarum 
(Seekühe, lamantins) gradatim 
contraeta 


I eocaen. infer. II eocaen. super. 
MI oligocaen. IV miocaen. V VI 
formae recentes 


structura sensim simplicior et currendo aptior facta est. 


B) Generatim observatur lex differentiationis, praesertim in 491 


animalibus vertebratis: prima individua alicuius typi similiora esse 
et structuram quandam regularem (,homonomicam*) habere solent 

sine peculiari organorum specialisatione; postea autem individua 
fiunt dissimiliora, retento typo generali tum ab invicem tum ab 
individuis prioribus discrepant et per varias lineas magis magisque 
discedere conspiciuntur, ut iam complures species, genera atque 
etiam familiae distinguendae sint. Haec differentiatio tum aliis modis 
tum potissimum per organorum specialisationem efficitur. Speciali- 
salio autem, omissa interim quaeslione, utrum creatione an trans- 

mutatione facta sit, ita 


d concipienda est: organà 

? 2t 

| Ui Ns latns quae antea quandam in- 
recens iod 

determinationem habent, 

postea tantum specialibus . 

(255 8 Pliohi functionibus, ut currendo, 

MEAE saltando, volando, natando, 

' se defendendo exclusive 

adaptata apparent. Specia- 


( PE lisatio saepe maior fit, quo 
À l (I GB .ODIPPU? magis species ab initio di- 
pliocaen. ; 
stanf, neque raro etiam 
immoderata evadit. 
jJ E. g. énsecta!) anti- 
À À [ l ? 889 Miohippus — quissima in stratis carbo- 
miocaen.  pjeisinventa,quibus nomen 
palaeodietyoptera (fig. 34), 
structuram quandam re- 
| u eb Mesohippus 8ülarem habent unumque 
& oligocaen. tantum ordinem constitu- 
unt. Postea apparent for- 
mae mediae, iam aliqua 


( : . ratione recentibus ordini- 
À Af [ eua Orohippus  busdiversis similes. Aetate 


€0Cc3€PIl.  mesozoica  palaeodictyop- 

tera et formae mediae eva- 

Fig. 93. Transformatio pedum nescunt et inveniuntur fa- 
et dentium equorum (Marsch) miliae et genera recentibus 


iam omnino similes (papi- 
liones, scarabei etc.), sed desunt adhuc nonnullae familiae recentes, 
v. £. formicae, apes, donec aetate tertiaria omnes iam familiae et 
plurima genera atque etiam aliquae species recentes inveniuntur. 
Differentiae eo factae esse conspiciuntur, quod segmenta aequalia 
corporis palaeodictyopterorum apud scarabaeos in tria segmenta. 
(caput, pectus, partem posteriorem) distincta, in aliis autem formis 
alae, caput, os ele. modificata sunt. Sed. progressus ad formas per- 
fectiores in hac differentiatione non invenitur. 


') Confer opus voluminosum: 4. Handlirsch,. Die fossilen Insekten 
und die S hylormnie der rezenten Formen (1908). 

Similiter pterosauria, magna reptilia volantia, in periodo tri- 
assica cum proprietatibus suis typicis apparent, differentiata autem 
inveniuntur in periodis iurassica et cretacea, versus finem denique 
aetatis mesozoicae exstinguuntur. 

Ex specialisatione saepe convergentiae ortae sunt. Convergen- 
tiae adsunt, si formae systematice diversae, sed in iisdem con- 
dicionibus viventes invicem similes sunt ratione quarundam pro- 
prietatum secundarum cum communi ratione vivendi cohaeren- 
tium, velut ratione organorum motoriorum, dentium, formae con- 
charum. Ita ichthyosauria (reptilia) et ceti (mammalia) in externa 





Fig. 36. 
Urocerida primitiva 
(Holzwespe, eiréce) 
/á jurassica 





Fig. 34. 
Palaeodictyopteron 


reconstr. (diminutum). 
Sec. Handlirsch 





Fig. 35. Forma media 
ex carbon. 


corporis forma cum piscibus, pariter pterosauria (reptilia) cum avi- 
bus aliquas proprietates communes habent. Plurima exempla etiam 
insecta fossilia praebent.) 


Y) Observatur lex augmenti magnitudinis: in omnibus fere 
animalium classibus, praecipue vero jn vertebratis et maxime in 
mammalibus observatur individua antiquiora esse plerumque minora, 
per aetates sequentes autem individua crescere et quidem nonnum- 
quam in magnitudinem giganticam, quod maxime versus finem 
aetatis tertiariae cernitur. 


5) Quo propinquiora sunt strata geologica aetati recentiori, eo 
similiores sunt formae eorum recentibus. 


c) Formae posteriores ab antiquioribus ita diversae sunt, ut 
nonnumquam progressus perfectionis appareat, altamen non semper. 
In universum intra ordines et familias ab initio usque ad nostra 
tempora magnus progressus organisationis non invenitur. Nonnulla 
phyla animalium iam tempore siluriano plenam perfectionem adepta 


* Handlirsch dicit: , Wir sehen aus den angeführten Beispielen, 
welch ungeheure Rolle die Konvergenzerscheinungen bei dem Zustande- 
kommen der heutigen so mannigfaltigen: Insektenwelt spielten."  L. c. 
(1908) 10. 

sunt. Saepe etiam formae regressivae occurrunt, quatenus in formis 
recentioribus organa, quae in antiquioribus perfectiora erant, pau- 
latim, saepe usque ad rudimenta, reducla reperiuntur. "Tales im- 
primis sunt formae parasiticae, quales in stratis geologicis multae 
includuntur. 

493 c) Permulta genera, familiae, etiam ordines, postquam 
per aliquod tempus floruerunt, nullo apparente vestigio 
catastrophae penitus exstincta inveniuntur et quidem prae- 
sertim illi typi, qui paulo ante maxima specierum multitu- 
dine et diversitate vel formarum magnitudine excelluerant, 
acsi vis eorum generativa exhausta fuerit. Generatim quo 
celerius typi in diversas species discedunt, eo celerius ex- 
singui reperiuntur; ita aetate palaeozoica trilobitae, am- 
monitae, placodermi, aetate mesozoica rudistae (mollusca), 
ichthyosauria, pteriosauria (reptilia), aetate tertiaria formae 
giganticae mammalium exstinctae sunt. 


d) Progressus ad novas species et genera saepe lente 
per formas medias effectus est, ut series formarum supra 
indicatae ostendere videntur. Nonnumquam autem fere 
subito novae formae adveniunt, praesertim in certis periodis 
et maxime in iuventute novorum typorum, ut videatur 
quasi explosiva typi in plurimas species differentiatio facta 
esse; ita accidit tempore siluriano in ammonitis, trilobitis. 
Post tales periodos plerumque vel exstinctio illarum for- 
marum vel longa periodus lentae mutationis consequi 
reperitur. 


e) Attamen inveniuntur etiam ,formae persistentes" , 
quae ex antiquissimis temporibus usque ad recentissima 
immutatae perseverant. ta ,lingula^ (ex brachiopodis) 
ex tempore cambrico immutata mansit, genera ,lagena* 
et ,rotalia^ (foraminifera) ex aetate siluriana fere immutata 
permanserunt, recens genus ,cidaris^ (Seeigel) iam in ma- 
ribus permicis adest, genera recentia ,nucula* et ,leda* 
(Muscheln, conchiféres) iam in stratis silurianis iacent, 
,Orodus^ (piscis) ex tempore carbonico, genus ,ceradus* 
(piscis) ex tempore triassico idem permansit. 

Th. 33. in plantis et animalibus admittenda est transformatio seu ewolutio 
polyphyletioa intra ambitum generum superiorum contenta (1. p.), 
monophyletica autem ewolutio non videtur admittenda esse (2. [.). 


Demonst. I. p. 1. 77x factis recentioribus. Ex variis factis 
concludimus, tempore recentiore transformationes specierum, 
generum, familiarum systematicarum factas esse vel adhuc 
fieri et quidem in similibus condicionibus et per influxum 
eorundem adiunctorum, in quibus organismi semper vixe- 
runt. Atqui transformationes factae in condicionibus et a 
causis similibus illis, quae semper fuerunt, dicendae sunt 
etiam antea et semper accidisse. Nam leges naturae 
semper eaedem fuerunt. Proin etiam antea per aetates 
praeteritas longissimas tales transformationes non tantum 
fieri potuerunt, sed etiam factae sunt et quidem eo com- 
plures et maiores, quo longiores sunt aetates, quibus causae 
transformatoriae agere poterant et quo maior aetatibus 
antiquissimis flexibilitas organismorum, utpote iuniorum, 
erat. Ergo tempore recentiore et antiquo factae sunt trans- 
formationes specierum, generum, familiarum i. e. transfor- 
matio polyphyletica intra ambitum generum superiorum. 

Facta autem huc spectantia praecipue haec sunt: 

a) Geographia biologica ostendit, in insulis diu isolatis 
inveniri species, genera, familias ab omnibus aliis diversas 
illisque solis proprias, tamen simul organismis vicinarum 
regionum ita generice similes, ut dubitari nequeat, quin 
ex ilis vicinis regionibus advenerint, postea vero in novis 
condicionibus insularum mutatae sint et mutationes constanti 
-hereditate transmissae sint, quia tantum organismi eiusdem 
insulae, aequaliter mutati, ad generandum copulari poterant. 

(1) Quaedam znsulae eruptione vulcanica productae sunt proin- 
deque organismi earum posteriore demum tempore orti sunt. In 
St. Helena insula, influxu vulcanico orta, vertebrata terrestria qui- 
dem nulla inveniuntur, vivunt autem 129 species scarabaeorum, ex 
quibus 128 species (25 genera) endemicae i. e. huic insulae propriae 
sunt, et 20 species gastropodorum, quae omnes endemicae sunt. 
In Hawaii insula pariter originis vulcanicae inveniuntur 2 species 


lacertarum endemicae, avium autem terrestrium 16 species (10 ge- 
nera, 5 familiae), omnes endemicae, denique 20 species achatinellae 

(limaces) pariter endemicae. In ,Galapagos' insulis Americae meri- 
dionali vicinis, quae pariter originis vuleanicae esse videntur, fere 
omnes species, nempe plantarum, avium, reptilium, insectorum 
speciebus quidem americanis generice similes, sed ab iis specie 
diversae et endemicae sunt; simul, ex parte saltem, species quoque 
singularum 15 insularum (forte antea cohaerentium) iterum inter 
se differunt et quidem eo magis, quo magis inter se distant. $i 
comparantur aves et reptilia in insulis ,Bermudas, Acores, Islas 
Canarias, quae omnes in Mari atlantico sitae sunt, inveniuntur 
ea, quae in Bermudas vivunt, eum americanis, omnia alia vero cum 
europaeis congruere. Porro quo viciniores insulae continentibus 
sunt, quo facilior igitur tactus organismorum ex utraque parte est 
(ut in insulis modo indicatis), eo similiores sunt organismi, quo 
remotiores autem sunt insulae (St. Helena, Hawai) vel quo anti- 
quioris originis sunt, eo dissimiliores inveniuntur organismi. 

Accedunt multa alia indicia, quae manifesto ostendunt, orga- 
nismos ex vicinis terris venisse. Praecipue notandum est, in istis 
insulis tantum organismos vivere, qui vel advolare vel per mare 
advenire vel quorum ova et larvae per aves et ligna undis advecta 
asportari poterant!, non autem mammalia terrestria, amphibia et 
reptilia aquam, marinam sustinere et permeare non valentia (tan- 
tum per accidens talia inveniuntur, e. g. Thalassarctos polaris [Eis- 
bár], qui in tabulis glacialibus per mare advehi potuit). 

(2) Aliae insulae aliquando cum terra continente cohaeserant 
et postea separatae sunt. In his non solum, sicut in vülcanicis, 
certa quaedam, sed omnia genera eadem sicut in terra continente 
inveniuntur, attamen mutata et quidem eo magis mutata, quo anti- 
quior est separatio. In Anglia recentius ab Europa separata fere 
tantum diversae varietates sunt, in Madagascar autem iam diu ab 
Africa separata multo maiora discrimina inveniuntur. 


b) Embryología similiter evolutionem polyphyleticam 
manifestat. In primis stadiis embryonalibus nonnullorum 
animalium initia talium organorum formantur et postea 
iterum reducuntur et evanescunt, quae in typo simili sive 
coaevo sive fossili inveniuntur; in adulta autem specie 
animalis desunt. Et quidem haec organa initio efformata 
non sunt via recta ad formam completam individui obti- 
nendam, sed circuitus et deflexio. E. g. saepissime in 
embryo parasiti initio incipit typus normalis non parasiticus 

') In Krakatau, insula prope Java sita et a. 1883 ex eruptione 
vulcanica densis cineribus et saxis obtecta itaque omni vita organica 
privata, post quinque annos a Selenka copiosae plantae, insecta et la- 


certae inventae sunt, quorum semina, sporae, germina sine dubio per 
ventum vel aquas ex Java et Sumatra advenerunt. 

evolvi, deinde vero hic typus reduci et organa parasitica 
formari et alia reduci incipiunt. Hoc tantum ex eo ratio- 
nabiliter declarari potest, quod formationes initiales sunt 
recapitulationes typi pristini, quem aliquando species 
embryi habuit, sed, postquam ad vitam parasiticam trans- 
ivit, mutavit mutato usu organorum. Hae mutationes orga- 
norum paulatim etiam cellas germinales mutarunt, produ- 
centes in iis novas dispositiones, typus autem pristinus 
non statim penitus e cellis germinalibus evanescit, sed 
aliquamdiu in iis dispositio et tendentia remanet ad eum 
initio efformandum, quae tamen tendentia in stadio em- 
bryonali posteriore per novam tendentiam ex diuturna 
consuetudine parasitica contractam vincitur. 


(1) Clarissima exempla parasiti praebent. Parasiti sunt plan- 
tae vel animalia, quae in aliis organismis vivunt, nutrimentum ex 
iis sugentes, et quidem saepe in determinatis organismis atque 
etiam in certis eorum organis, et qui structuram tali modo vivendi 
apprime accommodatam et saepissime admodum deformem habent. 
Multi parasiti ad crustacea (Krebstiere) pertinent. In crustaceis 
autem omnibus invenitur aliquod stadium embryonale, quod Nauplus 
dicitur, larva organis sensitivis et.regulari structura praedita. Para- 
siti a normali typo crustaceorum vehementer deflectunt; organa 
sensitiva, excepto forte tactu, desunt, saepe pariter extremitates 
alque etiam intestinum penitus vel maxima ex parte disparuerunt. 
Sed in embryonali evolutione primum omnes parasiti efformant 
larvam erustaceis communem, Nauplum, quem deinde reducunt 
typum parasiticum efformantes. Similiter in molluscis parasiüi in- 
veniuntur sensoriis, pedibus atque etiam intestino et hepate ca- 
rentes, sed omnes primum efformant larvam molluscis propriam, 
quam deinde reducunt. 

(2) In formis normalibus similiter saepe embryum initio aliqua 
organa efformat cognatis speciebus propria, quae deinde reducit. 
Ceti adulti dentibus carent, sed saepe embrya eorum dentibus in- 
structa sunt. ,Pleuronectidae' pisces (Plattfische, pleuronectes) in 
statu adulto, in quo lateri dextero incumbere solent, oculos in parte 
sinistra habent; iidem autem oculi in initio embryonalis evolutionis 
situm ordinarium in parte utraque capitis habent, postea vero unus 
oculus ex parte dextera in sinistram migrat. ,Salamandra maculosa' 
larvas suas, quae branchias et caudam natando aptam habent, in 
aqua deponit. E contrario ,Salamandra atra' prolem statim in 
terra deponit, quia pulmones et caudam reptando adaptatam habent ; 
attamen eadem proles in primo statu embryonali intrauterino etiam 
branchiis et cauda natatoria instructa est et arte adhibita Sala- 

mandra atra etiam permoveri potest, ut larvas suas in aqua 
deponat. 

Parasiti insuper propterea ex alüs formis perfectioribus per 
adaptationem ad hanc vitam parasiticam transformati esse viden- 
tur, quia a priori improbabile apparet, a Deo creatos esse organis- 
mos saepe admodum difformes et foedos directe ordinatos ad alios 
perfectiores consumendos ac destruendos, et improbabile est, eos 
productos esse praecise in illis organismis et organis, in quibus 
nunc vivere solent. E. g. ,Oxyuris vermicularis' (vermis) tantum 
in homine vivit ideoque a Deo primum alicui homini indita esset. 
Parasiti morbum ,malaria' producentes tum in intestino culicum 
tum in corpusculis sanguineis rubris hominis vivunt et quidem ita, 
ut per vices in utroque subiecto degant ideoque ab utroque pen- 
deant. Bacilli generatim similiter se habent. 

c) Organa rudimentaria simile argumentum praebent. 
Organa rudimentaria sunt organa imperfecta, spectato situ 
et structura organis perfectis aliorum organismorum similia, 
sed funetioni non iam sufficientia. "Talia sunt aliqua ossa 
in ,Balaena mysticeto' eo loco sita, quo in aliis animalibus 
pelvis et extremitates posteriores collocatae sunt, rudimenta 
digitorum in pede equorum nostrorum, qui in equis fossi- 
libus. perfecti adsunt, oculi minuti vel penitus exstincti in 
animalibus (insectis, cancris, in ,Proteo anguineo', Grotten- 
olm), quae in tenebrosis speluncis vel sub terra degunt. 
Haec organa ex transmutatis organis perfectis orta esse 
videntur, quae, diu usu privata, paulatim reducta sunt, 
attamen aliquam dispositionem in cellis germinalibus reli- 
querunt ideoque modo rudimentario efformari pergunt 
(donec fortasse post longas aetates penitus evanescent). 
Contigit etiam, ut Proteus anguineus per generationes luci 
expositus oculos iterum regenerare inciperet.!) 

d) Multa alia exempla exstant, quae ostendunt, in or- 
ganismis causis externis vel mutato organorum usu seu, 
brevi verbo, adaptatione ad diversa vivendi adiuncta novas 
qualitates tales produci sive excitari, quibus species di- 
süngui solent. (Quae tamen mutationes tunc tantum trans- 
mutationes speciei sunt, quando hereditarie transmittuntur, 
id quod non statim in prima vel altera generatione eve- 
nit, sed tantum si eadem causa diu influxum mutantem 
exercet. 


') Schwertschlager, Philosophie d. Natur II (1921) 217. 

(1) Plantae, quae in solo salino, v. g. in ripa maris, stant, 
omnes, licet ceteroquin diversae, eundem ,typum salinum* (folia 
pinguia etc.) habent, qui in nonnullis plantis etiam aliqua ratione 
arle produci potest, si aqua salina asperguntur. Plantae quoque in 
deserto viventes communem typum (,xeromorphismum^*) induunt: 
tumida folia sive rami specialibus cellis ad aquam retinendam ad- 
aptatis praediti sunt. Hi typi sine dubio causis externis excitati 
sunt. 

Manifestus est influxus temperaturae .ct caeli. ,Polygonum 
amphibium* (planta) unam formam aquaticam habet, quae super 
aquam repit et crinibus caret, aliam terrestrem, quae in locis hu- 
midis vivit et crinibus praedita est; quae formae facile una in aliam 
convertuntur, si locum mutant. Lepores septentrionales statura 
maiores sunt, longiores aures, densiores longioresque crines et 
colorem obscuriorem habent quam lepores meridionales, in Saharae 
denique regione lepores plus quam dimidio pusilliores sunt et 
colorem habent isabellinum, ut aliqui zoologi complures species 
distinguant: leporem timidum (septentrionalem), l. mediterraneum, 
l. isabellinum ; quae discrimina sine dubio caeli diversitate producta 
sunt. Similiter canes in India calidiore statura minores et gracil- 
ores sunt quam in regionibus septentrionalibus; et canes in AÁngorae 
regione vellus accipiunt simile velleri notissimo caprearum illius 
regionis. Eaedem limaces in regione calidiore saepe pauciores 
habent revolutiones conchae quam in frigidioribus. , Vanessa levana', 
species papilionum, duas varietates habet, unam vernalem, quae 
vere, alteram aestivam, quae aestate invenitur; si varietas aestiva 
in statu embryonali frigori exponitur, varietas vernalis ex ea oritur, 
S] e contrario vernalis calori exponitur, aestiva provenit. 

(2) Aliquot exempla modo allata legem «convergentiae osten- 
dunt: plantae multoque magis animalia ad diversos ordines perti- 
nentes, quae tamen eundem modum vivendi easdemque indigentias 
habent, saepe valde similia sunt spectatis aliquibus proprietatibus, 
|. quae cum modo vivendi cohaerent, veluti organis motoriis, dentibus, 
proprietatibus figurae. Hanc convergentiam saepe saltem ex adap- 
tatione ad vitae condiciones oriri sive oriri posse ostendunt exempla 
supra allata; e. g. plantae diversae in eodem solo viventes eundem 
typum accipiunt, calor in diversis animalibus similes proprietates 
producit. 

(3) Similia sunt facta ab IZ. Wasmann inventa), quae osten- 
dunt, multas species arthropodorum (praesertim insectorum) in 
nidis formicarum et termitarum hospitantium ex adaptatione ad 
illam vitam hospitalem proprias suas formas adeptas esse. Quaedam 
arthropoda (nunc ca. 3000 tales species numerantur), praesertim 
insecta in nidis formicarum et termitarum hospitari solent et organa 


1!) Confer: Die moderne Biologie und die Entwicklungstheorie? 
(1906) 319 ss. 

extraordinaria, miris modis specialisata vitaeque suae hospitali adap- 
tata habent. His organis iisque solis ab aliis animálibus ceteroquin 
valde similibus differunt, quae illam vitam hospitalem non agunt. 
Haec discrimina sine dubio sensim ex adaptatione ad vitam myr- 
mecophilam vel termitophilam orta sunt. 

Nam 2) palaeontologia docet, arthropodorum ordines, ad quos 
myrmecophila et termitophila pertinent, multo prius exstitisse quam 
formicas et termitas, quae ante tempus tertiarium non vixerunt. 
Proinde aut dicendum est, illas formas postea demum specialiter 
creatas et singulas singulis typis hospitum accomodatas esse, quod 
parum probabile est, aut dicendum est, eas ex aliis formis ordina- 
riis transformatione ortas esse. 

8) Speciatim in genere ,dinarda' duae formae (Dinarda dentata 
et Dinarda Máürkeli) iam hospitales sunt, in duabus autem aliis, 
Dinarda pygmaea et Dinarda Hagensi, nunc demum processus 
transformationis per formas medias perfici conspicitur. Praeterea 
sunt alia genera, ,doryloxenus' et ,pygostenus', quorum typus gene- 
ricus vitae myrmecophilae adaptatus est, sed aliquae species nunc 
non myrmecophilam, sed termitophilam vitam agunt, ideoque praeter 
qualitates commemoratas genericas etiam qualitates specificas vitae 
termitophilae adaptatas habent. Sicut igitur qualitates genericae 
ex cohabitatione myrmecophila declarandae sunt, ita etiam qualitates 
specificae ex vita termitophila repetendae sunt, ad quam postea, 
cohabitatione cum formicis relicta, transierunt. 

Y) Genus ,termitoxena' in tergo, ubi alioquin alae sunt, rudi- 
menta habet, quae nunc aliis finibus inserviunt, attamen ex alis 
orta esse videntur; nam in statu iuvenili ibi formae alarum. per- 
fectius apparent, tamen mox evanescunt sive in rudimentarias ap- 
pendices reducuntur. 


2. Ex factis palaeontologicis. Organismi fossiles ita 
differunt inter se et ab hodiernis (intra suprema genera), 
ut haec diversitas rationabiliter tantum ex evolutione poly- 
phyletica, non autem ex repetitis actibus creandi declarari 
possit. Nam 

a) Ita differunt, ut organismi iuniores generalim tam- 
quam continuatio modificata et differentiatio praecedentium 
appareant, et quo proprius ad hodiernum tempus accedunt, 
eo similiores recentibus fiant. Ubi condiciones geologicae 
opportunae sunt, interdum etiam in stratis invicem succe- 
dentibus continuae series formarum inveniuntur per suc- 
cessiva parva discrimina invicem attingentium (n. 490). Iam 
vero non deprehenditur ratio sufficiens, cur Deus in cre- 
andis organismis accurate talem ordinem servaverit. 

Quodsi obicitur, saepe subito ingentem numerum novarum spe- 
cierum et generum sine formis mediis apparere (cf. n. 493), quae ad- 
esse deberent, si transformatio facia esset, immo quandoque novos 
ordines subito advenire — Resp. a) Si subito aetate posteriore novum 
genus superius invenitur, non statim concludendum est, illud non iam 
antea exstitisse; palaeontologia tantum paucas res ex multis invenit. 
8) Si revera constat, novum genus superius postea demum ortum esse, 
aliqua creatio admitti potest. Y) Subitanea multiplicatio specierum 
intra genus superius sine formis mediis, si nonnumquam reperitur, 
videtur explicari posse ex mutationibus saltatoriis, quae aliqua ratione 
adhuc observantur quaeque in quibusdam organismorum  periodis 
speciali vigore praeditis frequentiores esse poterant. 

b) Si formae posteriores creatione productae sunt, 
declarari satis non potest, eur antiquiores nom simul per- 
severaverint. Desinunt autem fere semper iisque recentiores 
substituuntur, quae igitur formae transmutatae priorum 
esse videntur. 

c) Formarum posteriorum differentiatio talis est, ut 
per easdem cawsas naturales fieri potuerit, quibus adhuc 
iransformationes efficiuntur, scilicet per varium usum orga- 
norum et influxum externorum adiunctorum, in qua or- 
ganismi immigratione vel alia mutatione coniciebantur, 
prout in terra vel aqua, in regione maritima vel continen- 
tali, in aqua superiore vel profundiore, in regione humida 
vel sicca, inter hostes tales vel alios vivebant. Quare con- 
cludendum est, istas causas illam differentiationem  pro- 
duxisse. 


3. Numerus specierum plantarum et animalium tum 
fossilium  exstinctorum tum recentium immensus est. Hae 
species aut immediate productione divina aut transforma- 
tione polyphyletica ortae sunt. Atqui non videntur ortae 
esse per productionem divinam. Deus enim non immediate 
facit, quae per causas naturales fieri possunt. Vidimus 
autem supra, transformationem naturalem possibilem esse. 
Multo minus convenit tam immensum numerum actuum 
creativorum admittere, quot species parum diversae exsi- 
stunt sive per aetates geologicas invicem sequuntur. Ergo 
admittenda est transformatio polyphyletica. 

Demonst. 2. p. 1. // constantia generum superiorum. 
Genera superiora animalium et plantarum per omnes aetates 
geologicas constanter eadem permanent, ut intra ea quidem 
transformatio fiat, numquam autem transformatio unius 
phyli vel classis et rarissime ordinis in alium observari 
possit. Neque eliam, quo antiquiora sunt strata, eo phyla 
et classes invicem similitudine propinquiora fiunt. lam in 
cambrio (et praecambrio) omnia phyla animalium inverte- 
bratorum, vertebrata autem non multo post inveniuntur, 
et omnes species illius aetatis iisdem classibus (et ordinibus) 
subsumi possunt, quas nunc statuimus. Atqui si evolutio 
monophyletica ideoque phylorum et classium transformatio 
admittenda esset, non posset haec constantia inveniri neque 
iam in stratis antiquissimis eadem suprema genera reperiri 
possent, quae nunc sunt, sed post longissima demum inter- 
valla perfectiora post imperfectiora sequerentur. Ergo 
evolutio monophyletica non videtur admittenda esse. 

Ne obiciatur: Fossilia cambrii vel praecambrii forsitan non sunt 
antiquissiuaae formae vitae, sed initia vitae sunt antiquiora, attamen 
reliquiae fossiles vehementibus stratorum antiquorum immutationibus 
paulatim desiructae sunt. —- Resp. 1. Spectato moderno scientiae statu, 
nisi iam' supponitur evolutio, nullum adest huius indicium proinde sine 
ralione sufficiente affirmatur. 2. Si ex tempore cambrii usque adhuc 
nullae phylorum mutationes factae sunt, supponi nequit, eas factas 
esse illo tempore anteriore (s? aetas longissima intercessit inter tempus 
praecambrii et illud tempus, quo in terra aestus maximus omnem 
vitam exclusit). 

Confirmatio peti potest ex constantia recenti specierum, 
quae, quousque experientia nostra pertingere potest, tanta 
est, ut indoles specifica tenaciter retineatur contra quos- 
cumque influxus neque nisi rarissime de transmutatione 
specifica vel generica constare possit. lam vero cum tanta 
constantia recenti specierum difficillime conciliari potest. 
temporibus antiquissimis etiam ordinum, classium, phylorum 
transformationes factas esse idque in circumstantiis fere 
similibus, quae-adhuc in organismos influunt. 


9. Aliter. Ex defectu formarum mediarum. Inter phyla 
et elasses (ordines) nulli inveniuntur transitus seu formae 
mediae. Atqui si admittenda esset horum generum 

supremorum  transformatio monophyletica, plurimae exsti- 
tissent formae mediae; proinde, licet inventa palaeontolo- 
giea sub vario respectu manca sint, tamen multitudo for- 
marum inventarum tanta esset, ut saltem aliquas formas 
medias inter eas inveniri oporteret. Ergo evolutio mono- 
phyletica reicienda esse videtur. 

Pariter si evolutio monophyletica phylorum et classium 
perfectiorum ex imperfectis facta esset, sicut fere indivi- 
duum ex semine se evolvit, generatim organismis tendentia 
universalis inesset ad iugem progressum et quidem maxi- 
mum in organisationis perfectione faciendum. Atqui talis 
tendentia et progressus per aetates geologicas non obser- 


vatur. Phyla enim invertebratorum omnia et pleraeque 


eorum classes ab initio iam adsunt; solae vertebratorum 
classes eum quodam progressu invicem sequuntur, attamen 
ita, ut nulla clara indicia cohaerentiae geneticae appareant; 
immo protozoa in cambrio pauca reperiuntur, demum aetate 
carbonica et maxime tertiaria simul cum mammalibus 
florem suum assequuntur. Intra singulas autem classes 
et ordines generatim notabilis progressus non invenitur: 
in periodo cambrica vel siluriana multa individua eandem 
perfectionem possident sicut individua recentia earundem 
classium; quandoque species antiquae recentibus etiam 
perfectiores sunt, velut species plantarum carbonicarum, 
mammalia aetatis tertiariae. 


Palaeontologi periti constantiam phylorum et classium ex tempore 
praecambrii et defectum formarum mediarum passim testantur. ,Magna 
phyla omnia usque ad cambrium praecise distincta  regrediuntur.*!) 
,Ex longo iam tempore scimus, plerosque grandes ordines invertebra- 
torum iam ex epocha cambrica clare distinetos esse.^?) ,Ex temporibus 
antiquissimis idem mansit typus anatomicus supremorum generum, 
.quae iam in cambrio tam praecise distincta apparent sicut in praesenti." 
.Inter hos supremos typos transitus noti non sunt."?) 


!) Koken: ,Scharf getrennt reichen alle die gro&en Phyla bis in 
das Kambrium zurück*. Palaeontologie u. Deszendenztheorie (1902) 12. 
— ?) Depéret: ,Nous savons depuis longtemps que dés l'époque Cam- 
brienne la plupart des grands groupes d'Invertébrés étaient déjà net- 
temert distinets.^ Les transformations du monde animal (1908) 259. 
— ?) Diener: ,Seit den áltesten Zeiten gleichgeblieben ist die anato- 
mische Grundlage der gro&en Formenkreise, die schon im Kambrium 
ebenso scharf getrennt als in der Gegenwart entgegentreten." ,Zwisehen 

Desunt omnia membra magna viventium phyla et classes conec- 
tentia.^" ,Derivatio verfebratorum a formis inferioribus non est certa, 
series progenitorum eorum absque dubio magna ex parte ignota est."?) 
,Descendentia cystoideorum [quae ad echinodermata pertinent] obscura 
est. ,Sintne lamellibranchiata /mollusca] ex vermibus orta, id quod 
saepe admittitur, ex factis palaeontologicis colligi nequit.^ ,Num et 
quae membra  praecursoria dibranchiata /oliusca] praecesserint, 

.interim cum certitudine colligi nequit. De origine arthropodorum 
palaeontologia directum responsum non dat. ,Palaeontologia de ori- 
gine vertebratorum nullam praebet notitiam." ,Nulla hucusque in- 
venta est forma fossilis, quae putari posset tránsitus a phylo vertebra- 
torum ad aliud phylum.**! ,Magnuu intervallum separat pisces ab om- 
nibus aliis vertebratis.^?) ,Archaeopteryx", quae putata est forma media 
inter aves et reptilia, ,spectata tota structura iam vera avis est**). 
intervallum inter utramque classem /avium et reptilium] adhuc nulla 
forma media impletum est." ,Inter vertebrata adhuc locum penitus soli- 
tarium pisces occupant." ,Neque melius in énvertebratis verae formae 
mediae inter duas classes inveniuntur." *) 


diesen Grundtypen sind Übergünge nich! bekannt geworden." Probleme 
des Lebendigen. Rektoratsrede Wien 1922. 

!) L. Waagen: ,Schon in den áltesten Schichten finden wir alle 
Stüàmme des Tierreiches mit Ausnahme der Wirbeltiere in hoher Spe- 
zialisation vertreten, doch haben wir keine Anhaltspunkte für deren 
Entwicklung, wie üherbaupt jegliche Verbindungsglieder zwischen den 
eroBen Kreisen oder Stàmmen und Klassen der Lebewelt fehlen." 
Die Entwicklungslehre und die Tatsachen der Palüontologie (1909) 48. 
— *)J. E. V. Boas: ,Die Ableitung der Wirbeltiere von niederen 
Formen ist somit keine sichere, ihre Ahnenreihe jedenfalls auf weite 
Strecken unbekannt." Phylogenie d. Wirbeltiere. Kultur d. Geg. III/4 4 
(1914) 534. — ?*) Zittel, palaeontologiae peritissimus: ,lIhre [der Cy- 
stoideen] Abstammung liegt im Dunkel." ,Ob die Lamellibranchiaten 
aus Würmern hervorgegangen sind, wie vielfach angenommen wird, 
làGt sich auf palaeontologischer Grundlage nicht entscheiden."  ,Ob 
und welche Vorláufer den Dibranchiaten vorausgingen.. ist vorlàufig 
nicht mit Sicherheit zu entscheiden.* Über die Entstehung der Arthro- 
poden gewáhrt die Palaeontologie keinen direkten Aufschluf." ,Die 
Palaeontologie gewáhrt über die Entstehung der Vertebraten keinerlei 
Auskunft.^ Grundzüge der Palüontologie? (1903) 168 336 480 273 482. 
— !) Koken: ,lrgeud eine fossile Form, die als Übergang vom Verte- 
bratenstamm zu einem andern Phylum gedeulet werden kónnte, ist 
bisher nicht gefunden.' Palüontologie und Deszendenztheorie (1902) 
12. — 5) ,Eiue weite Kluft scheidet die Fische von allen vierfüBigen 
Wirbeltieren. L. c. 11. — 5) Depéret: ,L'Archaeopteryx est déjà dans 
l'ensemble de sa. struc!ure un véritable Oiseau.* L. c. 2956. — ?) Diener : 

Die Kluft zwischen diesen beiden Klassen ist noch durch keine Zwischen- 
form ausgefüllt.^ ,Eine ganz isolierie Stellung unter den Wirbeltieren 
nehmen noch immer die Fische ein.^ ,Auch unter den Wirbellosen 
steht es mit echten Verbindungsgliedern "zwischen zwei Klassen nicht 
günstiger." Palüont. u. Abstammungslehre? (1920) 47 s. 

Idem fere iudieium de p/antis ferendum est: ,Nullae formae 
eryptogamorum inventae sunt, quae membra iungentia inter algas et 
bryophyta vel inter bryophyta et filicinas putari possent." ,Nullae co- 
nexiones inter antiquissimas angiospermas et gymnospermas inveniri 
queunt." !) 


9. [ux diversitate essential! generum supremorum. | Philo- 
sophice diffieillimum vel impossibile esse videtur, ut trans- 
formatio unius phyli vel classis in aliam omnino diversam 
fiat. In generibus enim supremis utpote maxime diversis 
admittenda esse videtur interna natura et anima essentia- 
liter diversa, e. g. iu passere et leone, in infusorio et ele- 
phante. lam vero difficillimum vel impossibile est, ut in- 
terna natura et anima facultatem vel immo tendentiam 
babeat, ut ipsa in aliam a se essentialiter diversam se 
transformet sive a se diversam generando producat. Ergo. 


&. Instinctus diversorum  phylorum et classium animalium ad- 
modum diversus, sed semper singulis speciebus mirabiliter accommodatus 
est accommodatione utique non physica, sed psychica. lam vero incre- 
dibile est, hunc instinctum per diversa phyla classesque se penitus 
iransformasse et quidem semper aptissime et per solas mutationes 
physieas organorum sine nova novi instinctus productione ex parte 
entis intellegentis. Ergo transformatio per suprema genera non videtur 
admittenda esse. 


9. Evolutio monophyletica non demonstratur. Nam fere 
omnia argumenta, quae ad descendentiam probandam af- 
feruntur, solum transformationem intra genera inferiora 
ostendunt. Rationes autem, quae directe evolutionem mono- 
phyleticam ostendere conantur, minime graves sunt. Sunt 
autem potissimum sequentes. 

| 8) Argumenta philosophica sive aprioristica primum 
locum occupant. 

(1) Tanta est inter organismos similitudo systematica, 
individua classium et phylorum singulorum et omnium 
simul in unitatem complectens, ut communem originem 
ordinum, classium et phylorum tum singulorum tum om- 


?) J. Reinke: ,Das Ergebnis des palaeontologischen Befundes in 
Bezug auf die Kryptogamen ist, da& keine Formen bekannt geworden 
sind, die als Bindeglieder zwischen Algen und Moosen oder zwischen 
Moosen und Farnen angegeben werden kónnten." ,Keinerlei nüáhere Be- 
ziehungen zwischen den àáltesten Angiospermen zu den Gymnospermen 
sind aufzufinden.^ Philosophie der Botanik (1905) 134 s. 

nium simul postulet. — esp. a) Evolutionistae immerito 
ex similitudine statim originis cognationem inferunt, cum 
etiam immediate a Deo facta esse possit, cuius sapientiae 
admodum conveniens fuit creaturas per similitudinum et 
disceriminum gradus in unitatem architectonicam coniun- 
gere. Videmus, mentem quoque humanam ita in operibus 
perficiendis procedere. Etiam corpora anorganica similia 
sunt sine cognatione, pariter anima sensitiva humana cum 
anima bruti et pariter spiritus cum anima sensitiva con- 
gruit simili repraesentandi et appetendi operatione absque 
communi origine. 8) Inter organismos supremos et infimos 
tanta diversitas invenitur, ut communis ab una stirpe origo 
impossibilis esse videatur. 

(2) Natura individuum per ontogenesim ex semine 
evolvit. Ergo a pari species superiores ex inferioribus per 
phylogenesim evolvit. — esp. «) Non iam propterea, quod 
utriusque evolutionis consonantia pulchra apparet, asserenda 
est. Sed facta consulenda sunt. B) Non adest paritas asserta. 
Imprimis evolutio phylogenetica ab ontogenetica differt; in. 
ontogenetica efformatur forma completa ex initio incom- 
pleto, in phylogenetica autem una forma completa (magis 
differentiata) ex alia completa (minus differentiata). Deinde 
ordines supremi ab infimis tam diversi sunt, ut talis evo- 
lutio impossibilis videatur. 

(3) Scientia prohibet, ne ad effectus mundanos decla- 
randos causae supermundanae assumantur. Atqui si evolutio 
polyphyletica statuitur, admittenda est creatio multarum 
formarum primitivarum per causam supermundanam. Ergo 
scientia prohibet evolutionem polyphyleticam. — Resp. 
D. mai. scientia obiectiva prohibet N. scientia subiectiva 
multorum Sd. merito N. immerito C. C. min. D. pariter 
cons. scientia obiectiva N. subiectiva multorum Sd. merito N. 
immerito Sd. et evolutione monophyletica evitatur inter- 
ventus entis supermundani N. manet tamen necessitas 
creationis illius unius formae primitivae vitaeque initii et 
necessitas creationis materiae C. 

b) Arg. embryologicum consistit in ,lege biogenetica' 
(primum a F. Meckel 1811 statuta, deinde a F. Müller 1864 

et postmodum maxime ab Haeckel exculta et propugnata), 
quae dicit: evolutio embryonalis sive ontogenetica est re- 
capitulatio evolutionis speciei sive phylogeneticae; stadia, 
quae embrya percurrunt, similia sunt speciebus animalium 
inferioribus, primurn infimis, deinde paulo superioribus, ut 
concludendum sit, species in ontogenesi repetere gradus 
morphologieos specierum inferiorum, quas in evolutione 
phylogenetica pereurrerunt; proinde ex inspecta ontogenesi 
phylogenesis speciei colligi potest. 

Hesp. Verum est, nonnumquam embryum ita in primis 
stadüs aliquem typum propinquum efformare et deinde re- 
linquere itaque in evolutione aliquem circuitum facere, ut 
concludendum sit, speciem embryi ex transformato illo typo 
ortam esse (n. 495). Attamen ex eo tantum evolutio limi- 
tata intra certum ordinem vel familiam sequitur. 

Sed lex biogenetica ita ^n$versali modo accepta, sicut 
enuntiatur, admitti nequit. Nam 1) non adest illa univer- 
salis similitudo inter stadia embryonalia et seriem ascen- 
dentem specierum. a) Quod interdum aliqua externa simi- 
litudo inspicientibus apparet, mirum videri non debet. Nam 
stadia embryonalia sunt progressus ex statu potentiali, 
simpliciore et quasi indeterminato ad determinate differen- 
tiatum ac compositum, et stadia priora imperfecte et in 
potentia continent, quod posteriora perfectius et actu ha- 
bent. Talis autem similitudo apparens non necessario ex 
recapitulatione phylogenetica repetenda est, sed singula 
stadia sunt via ad formam finalem. "Tantum ubi aliquis 
cireuitus sive deflexio in hac via observatur, dici potest 
indicium recapitulationis adesse. b) Manifestum est, quam- 
quam similitudo extrinsecus apparet, tamen in se ipsis 
embrya vermium et mammalium ab invicem plane simi- 
liter differre sicut ipsos vermes et mammalia adulta; con- 
tinent enim virtualiter futuras formas. c) Moderno tempore 
diligentiores inquisitiones embryologicae revera ostenderunt, 
embrya variorum ordinum in primis stadiis constituta iam 
multum inter se diserepare. Ipse Haeckel confiteri debuit, 
multas exsistere formationes embryonales a lege biogene- 
tica valde discrepantes, quas ipse (supponendo, quod pro- 

bandum est) ,caenogeneses^ sive aberrationes a lege 
embryonali appellavit. — 2) Ex hac lege varia absurda 
sequerentur, v. g. quia embrya mammalium perfectiorum 
diu parvum corpusculum cum ingenti capite et initia den- 
tium sub carne habent, aliquando tales monstrosas species 
exstitisse. — 3) Hine non mirum, quod plerique rerum 
biologicarum periti hanc legem nunc reiciunt sive multum 
restringunt. 


,Possumusne seriem formarum, quas organismus individualis in 
evolutione ex cella ovali usque ad statum adultum percurrit, pro brevi 
pressaque recapitulatione longae seriei formarum habere, quas. 
primitivae formae speciei suae ex antiquissimis temporibus... usque 
ad tempus praesens percurrerunt? Puto, id fieri non posse." ,Celiae 
ovales fecundatae diversarum specierum plantarum et animalium spec- 
tata natura sua aeque inter se differunt eademque ratione subiecta 
sunt diversorum discriminum specificorum, sicut in fine ontogenesis 
individua perfecta." ,Omnes organismi iam ab initio ontogenesis, iam 
in simplici stadio cellari* proprietatibus phyli, classis, ordinis, familiae, 
speciei et propriis individualibus aeque sicut postea, tantum alio modo, 
inter se differunt.) ,Haec lex postulat in singulis casibus, ut eum 
maxima prudentia applicetur.^  ,In omni cesu postulabit, ut ratione 
evolutionis realis i. e. secundum notitiam documentorum palaeontolo- 
gicorum examinetur.' ,Haec exempla facile multiplicari possunt. Suf- 
ficiunt, ut. ostendant, quam exiguas illustrationes inquisitiones onLogene- 
ticae organismorum praesentium ad cognoscendos organismos anteriorum 
periodorum geologicarum nobis afferant."*) ,In botanica vix cuiquam 


?) F. Keibel: ,Kónnen wir in der Formenreihe, welche der indi- 


viduelle Organismus wührend seiner Entwicklung von der Eizelle bis 


zu seinem ausgewachsenen Zustand durchlüuft, eine kurze, gedrángte 
Wiederholung der langen Formenreihe sehen, welche .. die Stammes- 
formen seiner Art von den iltesten Zeiten der sogenannten organischen 
Schópfung an . bis auf die Gegenwart durchlaufen haben? Ich 
glaube, da& das nicht móglich ist." Zellen- u. Gewebelehre Il, zoolog. 
Teil (1913) 392 s.— ?) O. Hertwig: ,Von diesem Standpunkt aus sind 
die befruchteten Eizellen der verschiedenen Pflanzen- und Tierarten 
ihrem Wesen nach ebensosehr voneinander verschieden und ebensogut 
Trüger verschiedener Artunterschiede als die am Ende der Ontogenese 
fertig gebildeten Individuen." Allgemeine Biologie* (1920) 742 s. ,Alle 
Organismen sind schon am Beginn ihrer Ontogenese, schon im ein- 
fachen Zellenstadium* durch Stammes., Klassen-, Ordnungs-, Familien-, 

Arten-- und Individualcharaktere ebensogut wie spáter, nur in anderer 
Weise von einander unterschieden." Werden d. Organismen? (1922) 271. 
— ?) Depéret: ,Cette loi demande toutefois à étre maniée avec la plus. 
extréme prudence." ,Elle ne saurait en aucun cas, se passer du con- 
tróle fourni par l'évolution réelle, c'est-à-dire par la connaissance des 


documents paléontologiques." ,Il serait facile de multiplier ces exem- 


- De origine specierum 393 


in mentem venisset talem legem, quae dicitur, statuere.*') ,Haec [bio- 
genetica] .lex' non est lex; vera recapitulatio phylogenesis in onto- 
genesi non exsistit."?) 


De causis transformationis. Scientifica intellegentia 
transformationis postulat, ut etiam causae sciantur, quibus 
efficitur. Sed haec res adhuc non parum obscura est, ut 
multae dubitationes et sententiae inveniantur. Certum est, 
transformationem non fieri, nisi in uno vel pluribus indivi- 
duis qualitates a parentibus diversae et simul stabiles ori- 
antur, i. e. tales, quae constanti hereditate ad posteros 
transmittuntur; si enim non transmittuntur, mutatur indi- 
viduum, sed non species. Qualitates autem transmittuntur 
per cellas germinales. Ergo proxima causa transformationis 
semper est mutatio cellarum germinalium. Sed ulterius in- 
quiritur, quid hanc mutationem efficiat seu quid vel subito 
vel pedetemptim per generationes dispositiones cellarum ita 
immutet, ut inde stabilis transmutatio qualitatum ad dis- 
crimen specificum sufficiens resultet. De his causis nunc 
agitur. Hae potissimum causae commemorandae sunt: 

1. Selectio naturalis, quae a Darwin longe praecipua 
et fere unica evolutionis causa dicitur. Selectio naturalis 
in hoe consistit, quod in lucta vitae formae imperfectiores 
pereunt et perfectiores tantum superstites manent. Selectio 
saepe veram quidem vim exercet, quando e. g. facit, ut in 
aliqua regione ex diversis speciebus rosae tantum fortibus 
aculeis armatae remaneant, aliae autem ab animalibus de- 
leantur, vel ut in insulis ventis agitatis insecta alata in 
mare proiciantur itaque tantum alis carentia maneant. 
Sed, ut exempla allata ostendunt, selectio ex se tantum 
negativam vim habet, non vero positivam: explicat, cur 


ples. Ils suffiront à montrer quelle faible lumiere les recherches onto- 
géniques sur les étres actuels nous apportent sur ies étres des périodes 
géologiques antérieurs." Les transformations du monde animal (1908) 
45 118. 

7) J. Reinke: ,In der Botanik würde wohl niemand auf ein sol- 
ches angebliches Gesetz verfallen sein. Kritik der Abstammungslehre 
(1920) 52. — ?) J. E. V. Boas: ,Das [biogenetische] ,Gesetz' ist. kein 
Gesetz; eine wirkliche Wiederholung der Phylogenese wührend der 
Ontogenese gibt es nicht." Phylogenie der Wirbeltiere. Kultur d. Geg. 
III/A 4 (1914) 531. 

nonnumquam individua minus apta pereant, tantumque 
praestantiora, quae adsunt, permaneant, hon autem declarat, 
qua ratione individua praestantiora orta sint. Plura de 
selectione naturali infra dicentur. 


9. Causae externae, ut calor, frigus, humiditas, nutri- 
mentum, pressio et alia. Causas sive adiuncta externa ad 
transformationes producendas permultum conferre exempla 
supra allata ostendunt (n. 497). lis organismus excitatur, 
ut per proprias potentias, cooperantibus his influxibus ex- 
ternis, tales mutationes morphologicas in se producat, quae 
in novis adiunctis utiles vel necessariae sunt, v. g. in arida 
regione folia tumida ad aquam retinendam idonea. Hac 
ratione adiunctis ,se accommodare* dicitur (acecommodatio 
morphologica). Haec accommodatio igitur internam poten- 
tiam se accommodandi supponit, quae tamen non illimi- 
tata est, sed intra certos limites naturae specificae corre- 
spondentes et ad adiuncta communia sufficientes se tenet. 


9. Usus et non-usus organorum: usu organa roboran- 
tur et perficiuntur, non-usu autem infirmantur, reducuntur 
atque etiam tolluntur, id quod luculenta experientia ostendit. 
Sed mutatus usus alicuius organi non producit novum; 
manus ad natandum adhibitae non in pinnas transforman- 
tur. Maiores mutationes non-usus gignit, ut parasiti et 
organa rudimentaria demonstrant (n. 495 s.). Organismi ad 
diversum usum organorum faciendum praecipue externis 
adiunctis determinantur, quibus functiones accommodant 
(accommodatio functionalis). 

Nunc plerique biologi, selectioni tantum | modicum 
momentum  (negativum) concedentes, transformationem 
praecipue causis externis et usu organorum produci sive 
excitari docent. Utraque causa communi nomine accommo- 
dationis (morphologicae et functionalis) comprehendi solet. 
Quia primus Lamarck utramque causam posuit, haec recens 
theoria «eolamarckismus vocatur. Sed Lamarck sententiam 
suam non sine vitio proposuit. Putavit enim sufficere, ut 
organismus in mutatis adiunctis indigentiam novi organi 
habeat atque nisum novae functionis faciat, ut eo ipso 

novum organum sive mutatio veteris oriatur; conatum 
natandi putat producere paulatim organa natatoria. Sed 
experientia id non comprobat. Aliqui (A. Pauly, Francé, 
alii) hanc sententiam lamarckianam sic modificarunt. ut 
dicant organismos omnes tales indigentias sensu psychico 
pereipere simulque iudicio psychico apprehendere, quo- 
modo iis satisfaciendum, quomodo novus usus, nova struc- 
tura facienda sint. Sed supra ostendimus, talem psycho- 
vitalismum admitti non posse. 

À. [Interna natura organismi et quidem imprimis prin- 511 
cipium vitale. 

a) Natura semper est causa dirigens transformationis. 

Nam a) numquam invenitur organismorum variabilitas 
indeterminata, quam Darwin statuit, ut ex omni forma 
quaelibet alia fieri possit, sed singuli typi certis tantum 
modis, secundum certas tantum lineas mutari possunt. 
V. g. in omnibus ordinibus mammalium terrestrium 
antiquissimis 44 dentes certo ordine collocati inveniun- 
tur, in transformationibus autem aetatis sequentis ma- 
xime diversis numquam huius numeri auctio, sed diminutio 
tantum invenitur; in ungulatis tantum duo modi reperiun- 
tur, quibus pedes anteriores mutantur; specialisatio orga- 
norum et differentiatio semper certas lineas sequitur. 
B) Praeterea organismi mirabili facultate mutatis vitae con- 
dicionibus mutatione sui se accommodare possunt. Sed ac- 
commodatio semper naturae organismi respondet; alia est 
in his, alia in aliis. Speciatim commemoranda est lex cor- 
relationis, secundum quam in organismo talis est harmonia, 
ut mutato uno organo etiam alia organa cum illo cohae- 
rentia modo proportionato mutentur. 

Ergo causae externae et usus organorum semper agunt 
eum interna natura, et omnis theoria descendentiae tale 
principium internum non agnoscens reicienda est, ut theoria 
selectionis et non raro etiam neolamarckismus, qui pariter 
saepe tantum accumulationes variationum fortuitarum ponit. 

b) Praeterea in natura admitti potest wisus internus 519 
ad. transformationem, faciendam, etiam praeter et ultra ac- 

commodationes. ,Mutationes' illae discontinuae ex una 

varietate vel specie ad aliam subito et sponte factae, ubi 
correspondens causa externa non apparet, praesertim trans- 
formationes palaeontologicae, saepe admodum discontinuae, 
subitaneae et copiosae, ex tali interna causa repetendae 
esse videntur. Saepe etiam reperimus, non qualitates ad- 
aplivas in variatis adiunctis utilitatem  praebentes, sed 
Systematicas' directe transformatas esse, i. e. illas, quae 
non directe utilitatem vitae, sed tantum structuram spec- 
tant et discrimina systematica typorum constituunt. Talium 
igitur transmutatio non ex adaptatione, sed ex interno nisu 
transformativo provenire videtur. Non raro etiam in ani- 
malibus, in mammalibus, reptilibus, in conchis ornatus ex- 
ternus observatur per seriem specierum ex simpliciore ad 
illustriorem progredi (Eimer); qui progressus pariter non 
extrinsecus, sed ex interna causa repetenda est. 

Nec quidquam obstat, quominus organismi, sicut in 
ontogenesi ex cella embryonali cellae et partes magis dif- 
ferentialae et denique completa forma progressu continuo 
se evolvunt, organismi etiam facultatem et tendentiam 
habeant ad hanc completam formam per gradus suecessivos 
magis differentiatam efficiendam, idque sic etiam, ut haec 
potentia tantum gradatim per generationes se exerat neque 
in omnibus individuis simul.neque in omnibus eodem modo, 
sed dependenter simul ab externis adiunctis, quae deter- 
minant, ut potentia vel nunc vel postea, sie vel aliter se 
actuet. (Sed ad progressum magnum asserendum argumenta 
desunt.) 

Neque absurdum est cogilare, sicut vita in singulis 
individuis certa periodo continetur, nempe initio maiorem 
vigorem ostendit, postea paulatim senescit, donec indivi- 
duum exstinguitur, ita durationem quoque specierum limi- 
tatam esse et quidem ita, ut, quando initio vigor vitae 
maior est, etiam potentia transformativa et variabilitas 
maior sit, postea autem minuatur et invariabilitas crescat, 
donec species senescat et vi generandi exhausta exstin- 
guatur. Quod palaeontologia confirmat. Non solum antiqui 


!) C£. J. Schwertschlager, Philosophie d. Natur II (1921) 236 ss. 
de causis descendentiae bene disserentem. 

organismi maiorem saepe variabilitatem habuisse videntur, 
sed etiam invenimus, saepe integras familias et ordines 
penitus, nullo individuo relicto, idque sine violenta cata- 
stropha exstinctos esse et quidem, postquam paulo prius 
copiosam differentiationem vel magnitudinem adepti erant 
(n. 493). 

9. Generatio hybridica ad producendam transformationeni speci- 
erum non tantum momentum habet, quantum ei Kerner v. Marilaun, 
Lotsy aliique ascribunt. Nam generatio hybridica stricle dicta seu inter 
species vel omnino non vel saltem non cum perfecta fecunditate fit et 
certe eo magis exclusa est, quo maior est specierum diversitas. Quod 
generationem hybridicam latius dictam inter varietates (hereditarias) 
attinet, etiam dubitari potest, num saepe novae varietates stabiles gi- 
gnantur, quia secundum leges mendelianas qualitates in una vel altera 
generatione copulatae seu mixtae in sequenlibus separari solent, ut 
velus forma iterum appareat. 


De hereditaria transmissione mutationum.  Transífor- 
mationes, sive a specie ad speciem sive a varietate ad 
varietatem, vel nativae vel acquisitae sunt. Nativae dicun- 
tur, quae iam a parentibus acceptae sunt, in quorum igitur 
cellis germinalibus iam aliqua mutatio facta erat. Acquisitae 
vocantur, quae per decursum vitae oriuntur, ut qualitates 
adaptivae; quae tamen non transferuntur, nisi simul in cellis 
germinalibus novae dispositiones mutatis qualitatibus re- 
spondentes producuntur sive excitantur. 

Omnes consentiunt, qualitates natiyas constanter trans- 
mitti. Sed de acquisitis controversia est. Qualitates acqui- 
sitae externis causis el mutato organorum usui originem 
debent. Videtur autem affirmandum esse, etiam qualitates 
acquisitas, saltem si eaedem causae per multas generationes 
constanter influunt, stabiliter transferri seu cellas germi- 
nales córrespondenti modo immutari. Nam sine dubio 
proprietates, quibus stirpes humani differunt, paulatim ac- 
quisitae sunt et stabiliter transferuntur. Similiter instinctus 
in animalibus interdum produci vel mutari et mutati trans- 
ferri videntur, e. g. in canibus instinctus venatorii et vigi- 
latorii. Dicuntur etiam complura experimenta idem osten- 
disse, e. g. mutationem instinctus arte productam (in ,Sala- 
 mandra maculosa* et ,atra', in ,Alyte obstreticeo* [Geburts- 

helferkróte]) saltem post aliquot generationes ad posteros 
transmitti; de quibus tamen experimentis alii dubitant. 

A. Weismann alique affirmant, in his exemplis tantum adesse 
apparentem transmissionem qualitatum acquisitarum, cüm non ipsae 
qualitates cellas germinales afficiant, novas in iis dispositiones produ- 
cendo, sed tantum causae externae tum qualitates tum immediate 
etiam in cellis díspositiones correspondentes producant (inductio 
parallela"). 

Sed a) saepe causae tales sunt, ut immediate tantum corpus sive 
soma", non vero cellas germinales latentes afficere possint; si de mu- 
tatione instinctus agitur, directa affectio cellarum etiam minus locum 
habere potest. b) Parallelistae illi saepe propterea translationem qua- 
litatum ad cellas germinales admittere recusant, quia mechanice ex- 
plicare non possunt, quomodo ordinarie qualitas corporis cellis germi- 
nalibus se communicare possit, nempe in iis non eandem qualitatem, 
sed tantum dispositionem habitualem sibi respondentem producendo 
idque ita, ut postea certo tempore qualitas ex dispositione prodeat. 
c) Ceterum abstrahi potest ab hac quaestione, utrum cellae germinales 
directe per causas externas an per qualitates mutentur. Constat, qua- 
litates acquisitas tantum per mutatas cellas transferri, et constare vi- 
detur, si qualitates novae in corpore oriantur, etiam cellas germinales 
mutari; hoc sufficit. 


Nune fere communis sententia biologorum est, here- 
ditate non transferri ,varsationes individuales! seu ,fluctu- 
antes', i. e. illas differentias qualitatum ex influxu causa- 
rum externarum, nutrimenti, caloris, humiditatis et similium 
ortas, quae gradibus continuis invicem contingunt; proinde 
his nullam transmutationem specierum effici.) Ergo trans- 
formationes tantum fieri dicuntur per illas differentias dis- 
continuas et hereditarias, quas ,mutationes' vocant. Quae 
sententia etiam cum regulis mendelianis cohaeret, e quibus 
colligitur, qualitates organismorum alligatas esse minimis 
particulis cellarum germinalium, genis, et per eas heredi- 
tarie transfundi, ut igitur transformatio non fiat nisi mutato 
uno geno vel pluribus simul (inter se conexis) proinde 
semper per gressus discontinuos. 





') Sed sunt, qui putant, non satis demonstratum esse, variationes 
individuales numquam transmitti; etiam fieri posse existimant, ut tales 
variationes non quidem statim, sed, postquam gradatim auctae sint, 
cellas germinales immutent et deinde discontinuam ,mutationem' pro- 
ducant. 

*Th.34. Darwinismus sive hypothesis selectionis naturalis reicienda est. 


Declar. Vox darwinismi varias significationes habere 
solet. Significat a) generatim hypothesim descendentiae, 
b) doctrinam descendentiae, quatenus etiam ad hominem 
extenditur, denique c) illam doctrinam de origine specierum 
plantarum et animalium, quam Darwin proposuit. Atque 
ita darwinismum hoc loco accipimus. 

Summa doctrinae darwinianae (n. 483) haec est. 
a) Supponit, in organismis ovariabilitatem indeterminatam 
adeoque illimitatam in quamcumque partem esse, ut ex 
quolibet quodlibet aliud fieri possit, et quidem ita, ut trans- 
formatio specierum fiat per congeriem variationum mini- 
marwm invicem continue sine saltu excipientium. b) Causa 
praecipua, quae hac variabilitate supposita iugem formarum 
progressum producat, pugna vitue esse dicitur, in qua ap- 
tiora tantum individua superstitia maneant, quae qualitates 
suas praestantiores ex variatione obtentas hereditate trans- 
mittant. Hac ratione pugna vitae select?o. naturalis evadere 
dicitur. Usus et non-usus organorum et influxus condicio- 
num externarum secundum Darwin causae transformationis 
omnino secundariae sunt. 


Demonst. llla hypothesis transformationis reicienda est, 
quae A)transformationem nullo modo explicat, B) insuper 
certis factis contradicit neque in se ipsa cohaeret. Atqui 
talis est darwinismus. Ergo reiciendus est. 

A) Darwinismus transformationem non explicat. Ut 
darwinismus evolutionem eamque ex formis unicellaribus, 
quam docet, explicet, declarare debet, qua ratione fiat, ut 
novae species oriantur et quidem paulatim ex formis uni- 
cellaribus formae perfectiores et perfectissimae et quomodo 
hereditate transmittantur. Atqui id nullo modo explicat. 
Etenim 

1) Influxus selectionis naturalis tantum ^egativus est. 
Selectio enim fortfüaliter in hoc reponitur, quod individua 
apliora, quae adsunt, sola relinquantur, inepta autem vel 
minus apta intereant. Selectio igitur declarare quidem 

potest, qua ratione nonnumquam formae minus aptae eli- 
minentur, si e. g. pugna pro nutrimento insufficiente adest 
vel si in insula insecta volantia ventis in mare proiciuntur, 
quam cladem volatu carentia effugiunt. Sed influxus non 
est positivus, i. e. selectio non explicat ortum novarum 
qualitatum seu specierum, sed eum supponit. 

Ut id paulo distinctius exponamus, darwinismus im- 
primis non declarat ortum qualitatum seu organorum in 
pugna vitae w£lium, velut dentium, cornuum, musculorum 
robustorum, sed tantum indicare conatur, cur, postquam 
orta sint, conserventur. 

Multo minus ortum qualitatum systematicarum declarat, 
quae structuram diversorum typorum constituunt ideoque 
maxime fundamentales, pro lucta vitae autem saepissime 
indifferentes sunt, velut numerus vertebrorum, duo folia 
dicotylarum, forma foliorum, florum, sceleti. 

Speciatim ortum organorum symzaetricorum, qualia sunt 
duo oculi, duae aures, pedes, brachia, digiti, series dentium, 
declarare nequit. Nam supponéndum esset, easdem om- 
nino mutationes in utraque parte eodem modo eodemque 
lempore fortuito oriri. 

Etiam propterea darwinismus originem nullius. organt 
explicare potest, quia initia organorum (rudimenta pedum, 
alarum) in pugna vitae inutilia et saepe nociva sunt ideo- 
que non conservari, sed potius interire debent. 

2) Neque declarare potest, cur qualitates et organa 
orla per generationes hereditate transmittantur. Dicit, lege 
hereditatis fieri, ut utiles variationes individuales parentum 
ad posteros transmittantur, saltem quando uterque parens 
talem qualitatem habeat. Attamen recentissimis investi- 
galionibus constare. videtur, non esse legem, ut ,varia- 
tiones individuales', i. e. discrimina qualitatum gradibus 
continuis invicem cohaerentia hereditate transmittantur, ') 


') Id praesertim in ,lineis puris^ (primum a Johannsen) obser- 
vatum est, i. e. in prole tali, quae prodiit ex cellis germinalibus ab 
eadem planta (per autofecundationem) sumptis itaque nullo discrimine 
genealogico differentibus (eundem ,genotypum* habentibus). Individua 
a tali planta oriunda differunt quidem  variationibus individualibus, 
quae tamen non transmittuntur (saltem transmitti non videntur). 

ne tunc quidem, cum uterque parens eandem variationem 
habet. | 

Praeterea darwinismus explicare minime posset, qua 
ratione, si inter plurima individua duo eandem qualitatem 
novam accepissent, illa eadem individua, omnibus aliis ex- 
clusis, ad mutuam copulationem venirent, et in generatione 
sequente iterum alia duo, quae eandem qualitatem in gradu 
maiore haberent, tantum inter se, non vero cum aliis co- 
pularentur, et sic per immensas aetates. In singulis enim 
generationibus. individuorum similium separatio a reliquis 
necessaria esset, quae certe non fit. Ut semper haec ex- 
clusiva similium individuorum copulatio fieret, necessarium 
esset, vel subito omnia alia individua perire, quod absonum 
est, vel individua similia in aliam regionem migrare, quod 
etiam magis absonum est. 


3) Itaque darwipnismus totam evolütionem organismorum 
casu; committit eique incredibili. Nam cum. alias causas 
transformationis praeter selectionem fere non agnoscat et 
praesertim principium internum evolutionem dirigens ignoret, 
selectio autem nihil explicet, nulla iam adest ratio sufficiens, 
cur in individuo qualitates novae et quidem valde accom- 
modatae et una post aliam oriantur invicemque consonent, 
donec ex protozoo reptile, ex reptili avis formata sit. Cum 
igitur illae qualitates tamen oriantur, oriuntur sine ratione 
sufficiente sive casu. Casu igitur accideret, ut per gene- 
rationes plurimas variationes semper in eodem organo et 
quidem in eadem linea fierent, donec organum perfectum 
esset; casu accideret, ut interim. variationes iam factae 
constanti hereditate transmitterentur; casu ita unum orga- 
num et una qualitas post aliam formaretur et transmitte- 
retur harmonice cum aliis organis eiusdem speciei et har- 
monice cum aliis speciebus; casu denique accideret incre- 
dibili, ut haec omnia constanter. per immensa tempora 
fierent, cum singulis momentis magis verisimile esset, varia- 
tionem contrariam contingere, priorem non transmitti, varia- 
tionem diu transmissam evanescere, organum novum aliis 
inconveniens oriri. 


Donat, Cosmologia*- * 26 

Iam vero absurda est rerum explicatio eaque ,scien- 
tifica^, quae res explicat sine ratione sive ex casu. 

Sed hoc ipsum multis darwinismum acceptum reddidit, quod or- 
dinem teleologicum organismorum absque auctore intellegente explicare 
videbatur, videlicet ,tamquam effectum iriconscium selectionis caecae*!), 
quod ,principium selectionis aenigma solvit, quomodo intellegi possit, 
fieri finibus accommodata sine interventu causae fines intendentis, quod 
aenigma natura omni ex parte menti nostrae obicit" *). 

B) Darwinismus factis contradicit neque in se cohaeret. 
Quod ita ostenditur. 

1) Imprimis eariabilitas indeterminata  individuorum, 
quam dàrwinismus inducit, certae experientiae contradicit do- 
centi variabilitatem ita interna organismorum natura dirigi, 
ut in certis tantum lineis incedat et quidem ita, ut mutatis 
vitae condicionibus mirabili modo adaptata sit. Exsistit 
enim perennis organismorum diversitas per phyla et ordinés, 
qui magnis discriminibus distant, non autem adest chaos 
illud variationum per omnes partes dispersarum absque lege 
et ordine, quod ex variabilitate indeterminata sequeretur. 
Porro specialisatio organorum certas lineas prosequitur neque 
plerumque reversibilis est; quo maior igitur specialisatio 
est, eo minor fit variabilitas. Denique mira se adaptandi 
facultas absque principio interno variabilitatem determinante 
impossibilis est; hoc principium autem Darwin negat. Ne 
in ipsa quidem selectione artificiali illa indeterminata varia- 
bilitas adest. Nam electiva generatió hybridiea, qua Darwin 
putat in: domesticatione. variationes produci?), accurate re- 
gulis mendelianis regitur. 

Etiam variabilitas contimua per minima discrimina, 
qua evolutio ab unicellaribus usque ad perfectissima ani- 
malia peracta esse dicitur, factis contradicere videtur. Nam 





) Haeckel: ,AÀls das unbewuBte Ergebnis der blind wirkenden 
Selektion.^ Natürl. Schópfungsgeschichte!? (1902) 288. — ?) 4. Weis- 
mann: ,Mit dem Selektionsprinzip war das Rütsel gelóst, wie es denk- 
bar sei, da& das ZweckmüBige ohne Eingreifen einer zwecksetzenden 
Kraft zustandekommt, das Rátsel, welches die lebende Natur von allen 
Enden und Ecken her unserem Begreifen entgegenhált." Die Selektions- 
theorie (1909) 4. — ?) Ceterum nunc constat, hanc opinionem falsam 
esse. In domesticatione cultores varietates non producunt cumulatione 
variationum individualium, Sed eligunt individua optatis ,mutationi- 
bus' modificata eaque sine commixtione cum similibus servare student. 

in. hac suppositione a) necessarium esset, tum: nunc super 
terram tum in stratis geologicis terrae formas medias inter 
diversas species inveniri innumerabiles et: multo plures 
quam species systematicas, b) immensa tempora ad hanc 
'transformationem necessaria essent. lam vero o) tales for- 
mae mediae non inveniuntur, immo saepe impossibiles sunt. 
Ab omnibus botanicis et zoologis nunc certae classes, genera, 
species distinguuntur, quae magnis intervallis sine formis 
mediis distant. Pariter in stratis terrae hae formae desunt. 
Denique sine dubio instinctus, saltem quando ad certas acti- 
ones accuratissime ponendas refertur, ita üt paulum mutatae 
inutiles et perniciosae essent, evolutionem per gradus non 
admittit. Similiter divisio cellarum, res maxime fundamen- 
lalis, aut tota adest aut nulla adest. $) Geologi plerum- 
que quidem profitentur, se tempora. evolutionis terrae de- 
finire non posse, attamen tam immensas milliones annorum, 
quot darwinismus postulare debet, non concedunt. 

2) Pugna vitae tam universalis tamque vehemens et 
in annos vehementior, ut semper omnia individua imper- 
fectiora deleantur, fictum commentum est. Individua enim 
imperfectiora ubique exsistunt et semper exstiterunt. Et si 
qua est lucta vitae, plerumque, e. g. si fames oritur, si 
clades accidunt, individua sine discrimine delentur. 

Praeterea falsum est, aliquod alicuius qualitatis aug- 
mentum, e. g. maiorem cursus celeritatem, statim efficere, 
ut omnes formae ea carentes intereant. 

Factis etiam contrarium est, quod darwinismus ad- 
mittit, ingentem fuisse organismorum multitudinem, qui, 
ad vitam agendam parum apti, perire debuerint. Vix ulli 
vel nunc vel antiquitus tales organismi inveniuntur, sed 
omnes vitae suae indigentiis convenienter, adaptati sunt. 

3) Denique darwinismus sibi minime cohaeret. E.g. di- 
euntur organorum novorum initia produci et selectione 
"conservari, licet minime utilia sint. Qualitates utiles di- 
cuntur hereditate transferri et constantes fieri, cum e con- 
trario in aliis continua admittatur variabilitas illimitata. 
Dicuntur parentes proli qualitates suas novas hereditate 


transmittere, cum tamen genitores parentum his suas qua- 
96* 


591* 


592" 


404 De origine organismorum 


litates ab ilis novis diversas non transmiserint. Darwin 
intendit originem ordinis et activitatis finalis declarare, sed 
in ea declaranda eam supponit. Nam affirmans variationes 
utiles hereditate transmitti supponit, organismum hac ratione 
accommodate ad finem agere. Multo magis supponit egregium 
ordinem in functionibus nutritionis, generationis, augmen- 
tationis, sine quo variationes fieri non possent. 

Hine mirum videri non debet, quod darwinismus iam 
ab omnibus fere biologis relictus est. 


Incassum igitur darwinismus naturam splendore Sapi- 
entiae divinae exuere tentavit, quae omnia condidit. 
Quando praeparabat caelos, aderat . . quando appendebat 
fundamenta terra, cum eo erat cuncta componens.* 

